
SALEM, LUGEJA!1 


"Jahikull taevas on jõuetu tiibadeta. Inimene maa peal on võimetu hobuseta. 

Kõigel, mis ka ei juhtuks, on oma põhjus, oheliku algus toob endaga kaasa selle 
otsa. Õigesti valitud siht läbi maailmatasandi-ke viib rändaja soovitud eesmärgini, 
kuid eksisamm ja muretus juhivad ta hukatuse soolakõrbe. 

Kui inimene juhtub nägema midagi erakordset, nagu: tulemäe purskamist, mis 
hävitab õitsvad külad, rõhutud rahva ülestõusu kõikvõimsa valitseja vastu või 
seninägematu ning ohjeldamatu rahva sissetungi kodumaa pinnale — siis peab 
pealtnägija selle kõik paberile panema. Kui ta aga pole õppinud kunsti, kuidas 
pilliroo-otsaga jutustuse sõnu ritta lükkida, siis tuleb tal jutustada oma mälestused 
vilunud kirjutajale, et too kirjutaks loo vastupidavatele lehtedele õpetuseks 
lapselastele ja lapselapselastele. 

Aga inimene, kes on vapustavaid sündmusi läbi elanud ja nendest vaikib, sarnaneb 
ihnuskoiga, kes mähib väärtasjad oma mantlisse ja matab need üksildasse kohta maha, 
kui surma külm käsi puudutab juba ta pead. 

Ometi, kui ma olin teinud teravaks pilliroosule ja kastnud selle tindi sisse, jäin ma 
kõheldes mõttesse... Kas jätkub mul sõnu ja jõudu selleks, et tõetruult jutustada 
halastamatust rahvaste hävitajast Tšingis-khaanist ja tema metsikust malevast?... 
Kohutav oli metslaste sissetung põhjapoolsetest kõrbetest, kui maleva eesotsas kihutas 
nende punase habemega valitseja, kui maruvihased 

9 


sõdalased väsimatutel ratsudel tormasid mööda Maverannagrija Horezmi? 
rahulikke orge, jättes teedele tuhandeidpuruksraiutud surnukehasid, kui igal 
silmapilgul toimusid uued hirmuteod ja inimesed küsisid üksteiselt: "Kas lööb veel 
särama taevavõlv, mis on mähitud põlevate külade suitsu, või on juba jõudnud kätte 
maailma lõpp?” 

Paljud käisid mulle peale, et ma paneksin kirja kõike, mida ma teadsin ning olin 
kuulnud Tšingis-khaanist ja mongolite sissetungist. Ma kõhklesin kaua... Aga nüüd 
ma tulin mõttele, et minu vaikimisest pole mingit kasu, ja ma otsustasin kirjeldada 
kõige suuremat nuhtlust, mille samast pole maa peal nähtud ei päeval ega ööl. See 
tabas kogu inimkonda, eriti aga rahuarmastavaid inimesi, kes töötasid sinu põldudel, 
õnnetustest kurnatud Horezn... 

Siin katkeb mu jutt, et mitte liiga kaugele ette jõuda. Vanad inimesed võivad 
kinnitada, et kõik, mida ma olen kirjeldanud, on tõesti aset leidnud. 


? Salem - tervist! Niisugused pöördumised lugeja poole on mongolite-eelse perioodi idamaiste autorite käsikirjadele tüüpilised. 
Barhaanid - tuule toimel liivast moodustuvad rändluited kõrbes. 


Visa ja kannatlik inimene näeb alustatud asja edukat lõppu, teadmiste otsija leiab 
need...” 


ESIMENE RAAMAT SUUR-HOREZMIS VALITSEB 
RAHU 


ESIMENE OSA DERVIŠI MANTLIS 


Esimene peatükk KULDNE JAHIKULL 


Meie asustatud maa sarnaneb laiali-laotatud vana luitunud mantliga. Ta kujutab 
enesest saart, mida uhub igast küljest ääretu ookean. 
(Vanast araabia õpikust) 


Varakevadel möllas Kara-Kumi suure tasandiku elutute barhaa-nide' kohal 
hilinenud lumetorm. Raevuselt sakutas tuul liivast läbi tunginud harvu jändrikke 
põõsaid. Valged helbed keerlesid maa kohal. Kuplikujulise katusega savionni kõrvale 
oli korratult ühte hunnikusse kogunenud kümmekond kaamelit. Kuhu olid kadunud 
karavani saatjad? Mispärast ei võtnud ajajad maha raskeid kandameid ega seadnud 
neid ridamisi maapinnale? 

Kaamelid kergitasid aeg-ajalt oma hatuseid, lumiseid päid, nende nukrad 
nuuksatused sulasid kokku tuule ulgumisega. Kauguses helises kelluke... Kaamelid 
pöörasid pead sinnapoole. Nähtavale tuli must eesel. Tema taga, looma sabast kinni 
hoides, vantsis habemega mees, seljas pikk mantel ja peas kõrge 

derviši müts” Meka külastamist kinnitava valge palverändaja-si-demega. 

"Edasi, edasi! Veel kümmekond sammu ja sa saad oma õle-portsjoni. Vaata, mu 
ustav sõber Bekir, keda me kohtasime! Kus seisavad kaamelid, seal puhkavad ka 
nende peremehed, nende teenrid aga on süüdanud juba lõkke. Ja kas tõesti seal, kus 
lõkke ümber on kogunenud kümne inimest, ei leidu kamalutäit riisi-putru ka 
üheteistkümnenda jaoks? Hei, kes siin on? Õigeusuli-sed, vastake!" 

Keegi ei vastanud. Mõrane kelluke juhtkaameli kaelas kolksatas kumedalt. 

Eeslit ajades sammus lumine teekäija aeglaselt ümber madala savitaraga ehituse. 
Meisterlikult nikerdatud ornamendiga uksele oli teivas toeks ette pandud. Onnitagusel 
platsil, mida ümbritsesid barhaanid, asusid valgete ja mustade kivikestega hoolikalt 
kaunistatud vaikivate haudade read. 

"Dervišš Hadži Rahim Bagdadi tervitab teid, selle vaikse oru igaveseks uinunud 
auväärseid elanikke!" pomises teekäija, pannes kõrkjatest varikatuse all eeslit köide. 
"Kus on selle vaikiva kogukonna valvur? Võib-olla on ta hurtsikus?”" 

Dervišš murendas kirjusse torbasse leiba ja köitis selle eeslile kaela. 

"Annan sulle viimased toidujäänused, mu ustav sõber. Sulle on nad vajalikumad. 
Kui me öö jooksul ära ei külmu, kannad sina mind homme edasi. Mina aga soojendan 
end mälestustega sellest, kui palav oli meil õnnistusrikka Araabia palmide all.” 


3 Dervišš - kerjus pärsia keeles. Dcrvišid moodustasid erilise kasti; nad ühinesid vennaskondadeks, mille eesotsas oli vanem ("pir" või "šcik"). 
Dervišid kandsid erilisi mantleid, mis olid tahtlikult paljude jämedate paikadega kaetud, ja vöö asemel ümber keha seotud nööri - vabatahtliku 
vaesuse tundemärki. Esialgu leidus derviššide seas silmapaistvaid poeete ja õpetlasi, kes tegelesid filosoofiliste küsimustega. Pärastpoole aga 
mandus derviššide kast šarlatanidcks, rahva rumaluse ja harimatuse ekspluateerijateks, kes ravisid haigeid lausumistce ja palvcsõnade abil, tegelesid 
ennustamisega, talismanide müügiga ja muude pettustega. 


Dervišš viskas teiba eemale ja avas ukse. Hurtsiku keskkohas, kus tavaliselt ergab 
lõke, olid kustunud söed kaetud tuhaga. 

Katus kaardus kuplina ülespoole ja lõppes suitsuavaga. Seinte ääres kükitasid neli 
meest. 

"Rahu, heaolu ja lahedat elu teile!" ütles dervišš. Talle ei vastatud. Ta astus 
sammu ettepoole. Kükitajate liikumatus, vaikimine ja kahvatus sundisid mehe ukse 
juurde taganema ja välja lipsama. 

"Hadži Rahim, sa ei tohi nuriseda. Neli koolnut ootavad, kes neid surilinasse 
mässiks. Sina aga, olgugi puruvaene ja näljane, oled siiski veel tugev ning jaksad 
mööda maailma lõputuid teid ringi hulkuda... Kõrval on terve karavan, mis on 
kaotanud oma peremehe. Kui ma vaid tahaksin, võiksin ma saada nende kaamelite 
omanikuks, kes on koormatud kallihinnaliste kandamitega. Aga tõeotsijale dervišile 
pole midagi vaja. Ta jääb vaeseks ja läheb lauldes edasi. Kuid tuleb ometi vaestele 
loomadele halastada.” 

Dervišš käis ümber kaamelite, harutas lahti nende köidikud, paigutas loomad 
üksteise kõrvale ja sundis nad põlvili laskuma. Pakkide hulgast leidis ta koti otradega 
ja puistas sellest mõne ka-malutäie iga kaameli ette. 

"Kui keegi peaks küsima, kas Hadži Rahim on oma elu jooksul midagi head 
teinud, siis võiksid need kaamelid talle kooris laulda: "Dervišš söötis meid 
lumetormis ja seetõttu ei külmunud me ära. 

Terve öö lamas dervišš kõrkjakool, selg surutud vastu eeslit. Viimane tukkus 
vaikselt, jalad keha ligi tõmmatud. Hommikul ajas tuul pilved laiali ja idas tuli 
nähtavale päike. 

Kui dervišš silmas roosakaid kiiri, mis libisesid üle haudade, hüppas ta püsti: 

"Teele, Bekir, lähme edasi!" 

Ta tõstis koti odrajäänustega eesli selga ja heitis pilgu hurtsikusse. Neljast mehest, 
kes olid istunud seinte ääres, oli järele jäänud vaid üks. Pruunid avatud silmad olid 
tuhmid ega pilkunud. 

"Kuhu on siis kadunud teised koolnud? Kas nad tõesti hauda puhkama heitsid? Ei, 
Hadži Rahim ei taha jääda siia; ta läheb edasi Horezmi linnadesse, sinna, kus on palju 
rõõmsaid inimesi, kus voolab tarkade jutt, värske nagu piim ja mesi." 

"Aita mind, õigeusuline!" sosistas kähisev hääl. Istuva mehe laineline habe 
liigatas. 

"Kes sa oled?" 

"Mahmud..." 

"Oled sa Horezmist?" 

"Mul on kuldne jahikull.” 

"Tohoo!" imestas dervišš. "Õigeusuline mõtleb surres oma jahikullile! Joo vett!" 

Suure vaevaga võttis haige kõrvitspudelist mõne lonksu. Ta ekslev pilk peatus 
dervišil. 

"Mind haavasid raskelt... Kara-Kontšari röövlid... Mu kolm teekaaslast ootasid 
õnnetut lõppu, keegi sulges kõvasti ukse ja me ei saanud välja... Kui sina, õigeusuline, 
jätad õigeusulise hätta, siis on see halvem mõrtsukatööst... - nii ütleb "õilis raa- 


" " 


mat”... 


4 Š 
Kara-Kontšar - must mõõk. 


5, ž iti A A ö 
Õilis raamat (mashari šerif) - nii nimetavad muhamedlased Koraani, müütiliste legendide ja õpetuste kogu, mille on koostanud muhamedi usu 
rajaja araablane Muhamed (570-632). 


Ta hambad lõgisesid palavikuvärinas, käsi sirutus anuvalt derviši poole ja langes 
jõuetult alla. Haige vajus küljeli. 

Hadži Rahim nööpis haige villased rõivad lahti. Rinnas mustendas haav ja sellest 
immitses verd. 

"Tarvis on peatada verejooks. Millega teda siduda?" 

Kõrval lebas oskuslikult kokkukeeratud paks valge turban. Dervišš hakkas seda 
lahti harutama. 

Turbani õhukesest musliinist kukkus välja ovaalne kuldplaadi-ke. Dervišš võttis 
selle üles. Sellele oli peenelt vermitud väljasirutatud tiibadega jahikull ja sisse 
lõigatud kiri kummalistest tähtedest, mis sarnanesid piki jalgrada jooksvate 
sipelgatega. 

Dervišš jäi mõttesse ja vaatas haiget tähelepanelikumalt. 

"Seda inimest valgustavad tulevaste suurte vapustuste lõõmavad helgid. Näe, kus 
peitus elluärganud koolnu saladus," sosistas 

dervišš. "See on vägeva tatari kagaani” paitsaa”. See kuldne jahikull tuleb alles 
hoida; ma anna selle haigele tagasi siis, kui ta on saanud tagasi oma mõistuse ning 
jõu,” - ja dervišš peitis kuld-plaadikese oma laia vöö kurdude vahele. 

Ta askeldas haigega kaua, enne kui jõudis õhukesest musliinist turbani mehe 
haavatud rinna ümber mässida. Seepeale läks ta onnist välja, ajas ühe kaameli jalule ja 
talutas ta ukse juurde. Dervišš sundis kaameli põlvedele laskuma, kandis haige välja, 
pani ta istuma hatuste küürude vahele ja sidus jõhvnööridega kinni. 

Kui päike tõusis barhaanide kohale, sammus dervišš mööda sulavat lund 
vaevaltmärgataval stepirajal. Tema taga tippis kab-jakestega eesel ja eesli kannul 
astus rütmiliselt kõrge kahe küüruga kaamel. Abitult kiikus kaameli seljas 
kinniköidetud haige. 

"Edasi, Bekir! Üsna pea jõuame Gurgandži', kus sind ootab sületäis kuiva 
ristikheina. Siin ähvardab oht. Küngaste tagant tormab välja röövel Kara-Kontšar ja 
teeb su peremehest orja; aga sinul nülib ta maha su musta naha. Kiiremini eemale 
siit!” 


Teine peatükk NOMAADI JURTAS 


Dželal ed-Din Mengburn5, horezm-šahhi” troonipärijast poeg, pidas jahti Kara- 
Kumi liivaluidetel. Noort khaani saatsid valitud ratsudel kakssada uljast džigitti. Nad 
täitsid šahhi salajast käsku 

- valvasid, et Dželal ed-Din ei põgeneks Horezmi piiridest. Dži-gitid liikusid 
poolkaares mööda steppi, katsusid ajada džeiraane* ja metseesleid küngasteaheliku 
juurde, kuhu teenrid oli aegsasti üles seadnud valge tipuga musta telgi ja valmistasid 
pidusööki kõikide jahist osavõtjate jaoks. 


$ Kagaan - "khaanide khaan", mongolite ja tatarlaste valitseja. 
7 Paitsaa - metallist või puust plaadike, millele oli sisse lõigatud Tšingis-khaani käsk; paitsaa oli vaba läbipääsu loaks mongolite valdustes. Paitsaa 
andis suuri õigusi: paitsaad omavatele isikutele pidid kohapealsed võimud abi osutama, andma hobuseid, tcejuhte ja toidumoona. 
" Gurgandž (ehk Urgentš) - Horczmi pealinn, mis asus Amu-Darja alamjooksul ja purustati hiljem mongolite poolt. 
Horezm-šahh - Horezmi valitseja; XIII sajandi algul kõige võimsam muhamedlikcst valitsejatest. 


91 Džeiraan-- gasell, antiloobi liik. 


Kevad oli puistanud liivaluidetele esimesi harvu lilli ja pimestava päikese käes 
sulasid kiiresti lumehangede jäänused. Kolmandal jahipäeval tõmbus taevas järsku 
tumedaks. Põhjast, Kiptšaki stepist'', hakkas lõõtsuma külm tuul ja puhkes lumetorm. 

Jälitades tulisel ronkmustal argamakil'? haavatud džeiraan-sok-ku, eemaldus 
Dželal ed-Din oma kaaslastest. Ta nägi, kuidas sokk kergelt lonkas ja tagasi vahtis, 
kõrvad kikkis. Saak oli juba lähedal, kuid džeiraan raputas korra kõveraid sarvekesi ja 
põgenes uuesti steppi. Kangekaelne ja vihane khaan kihutas vahuleaetud täkul järele, 
laskmata silmist ta ees vilkuvat musta saba. 

Lõpuks oli džeiraan noolest läbi lastud ja sadula külge seotud. Vahepeal muutus 
torm tugevamaks, lumi tuiskas teerajad kinni. Dželal ed-Din mõistis, et ta on eksinud 
ja võib hukkuda, kui torm kestab mitu päeva. Talutades hobust ratsmeidpidi enda 
järel, läks ta vastu tuult. Saabus öö. Surmani väsinud khaan keeras lahti sa-dulavaiba, 
kattis hobuse, ja pooleldi lummetuisanuna istus ta niiviisi kogu öö. 

Tõusis päike. Tuul vaibus. Lumi hakkas sulama, barhaanide vahel voolasid 
ojakesed. Kaugusse vaadates märkas Dželal ed-Din signaaltorni - hagudest ja 
kontidest koosnevat küngast; see oli teetähiseks tasandikul, mis oli ühetaoline nagu 
meri. Khaan võttis suuna tornile. Savises orus asetses liivaküngaste vahel neli viletsat 
suitsunud jurtat. 

Koerte pöörane haukumine ajas jurtast välja vana rännumehest turkmeeni. 
Koomale tõmmates õlgadele visatud kitsenahkset kasukat, tuli too väärikalt ratsaniku 
juurde ja puudutas külalislahkelt ratsutit. 

"Kui mu maja ei paista sulle liiga viletsana, siis astu rahuga sisse, auväärne bek- 
džigitt!" ütles vanamees, rahatuna kallihinnalisest rõivastusest, paksust siidist tehtud 
vaarikapunastest kott-pükstest ja kõige rohkem majesteetlikust ronkmustast täkust, 
millisel võivad ratsutada üksnes sultanid. 

"Salem! Kas sul otri on? Ma maksan kahekordse hinna.” 

"Kõrbes on leib kallim kui raha. Kuid haruldase külalise jaoks leidub kõike, mida 
ta tahab. Otrade asemel antakse su ratsule valitud nisu...” 

Lähemast jurtast kostis käsikivi kärinat, millega naised nisu jahvatasid. 

"Hei, teie seal! Võtke hobune!" 

Kaks tütarlast, seljas tumepunased maani ulatuvad hamed, rinnal rahad ja 
hõbeehted kõlisemas, jooksid jurtast välja; nad varjasid oma nägu üle pea visatud 
poolläbipaistva kangaservaga. Tüdrukud võtsid kahelt poolt hobuse ratsmetest kinni ja 
viisid ta minema. 

Khaan astus jurtasse. Seal oli soe. Keskel suitses tõrvastest juurtest lõke. Vildil 
seina ääres lamas selili keegi mees. Musta habemega hall veretu nägu ja rinnale 
kokkupandud käed kõnelesid lähenevast surmast. Katkendlik hingamine näitas, et 
selles jõuetus kehas võitleb elu meeleheitlikult surmaga. 

Haige jalutsis istus habemik dervišš, peas valge sidemega, hadži1l tunnusega kõrge 
müts. Tema poolpaljale kehale oli tõmmatud arvukate eredate paikadega lai mantel. 

"Salem aleikum!" ütles Dželal ed-Din ja laskus vildile haige kõrval. Silmadeni 
kaetud näoga orjatar roomas ligi ja tõmbas khaanil läbiligunenud rohelised saapad 
jalast. Dželal ed-Din päästis lahti nahkvöö kõvera mõõgaga ja pani selle enese 
kõrvale. 

!) Kiptšaki stepp - tohutu territoorium Dneprist ida poole kuni Semiretšjeni, kus elas rohkearvuline türgi päritoluga rändrahvas - kiptšakid. Vene 
kroonikates nimetatakse kiptšakke "polovetsidcks", Läänes kandsid nad "kumaanide" nime. Ungaris on olemas "Suur-Kumaania" ja "Väike- 
Kumaania", maa-ala, kus elavad XIII sajandil mongoli-ta-tari invasiooni eest põgenenud polovetside järglased. 

! Argamak - puhtatõuline idamaine ratsahobune. (Tõlk) 


"Kes sa oled?" küsis ta dervišilt. "Otsustades su riiete järgi, oled sa näinud 
kaugeid maid." 

"Ma käin mööda maailma ja otsin valede merest tõesaart...” 

"Kus on su kodumaa ja kuhu sa lähed?" 

"Mind hüütakse Hadži Rahimiks ja mu nimele lisati juurde veel sõna Bagdadi, 
sest ma õppisin Bagdadis. Minu õpetajateks olid kõige täiuslikumad, suuremeelsemad 
ja targemad inimesed. Ma õppisin paljusid teadusi, lugesin läbi palju araablaste, 
türklaste, pärslaste ning vanas pehlevi”” keeles kirjutatud lugusid. Kuid peale 
kahetsuse ja patukoorma ei näe ma mingit muud jälge oma nooruspäevadest. 

Dželal ed-Din kergitas umbusklikult kulmu: 

"Kuhu sa siis lähed ja milleks?" 

"Ma kõnnin mööda seda lamedat maakandikut, mis asub viie mere vahel, külastan 
linnu, oaase ning kõrbeid ja otsin inimesi, keda põletab vastupandamatute püüdluste 
tuli. Ma tahan näha ebatavalist ja põlvitada tõeliste kangelaste ning vagade inimeste 
ees. Praegu olen ma teel Gurgnadži, mis kuulduse järgi on Horezmi ning kogu 
maailma kõige ilusam ja rikkam linn, kus - nagu räägitakse - leian ma hiilgavate 
teadmistega tarku ja üliosavaid meistreid, kes kaunistavad linna kõrge kunsti 
näidistega..." 

"Sa otsid kangelasi, kes jäädvustavad mõõgateraga lahinguväljadel oma 
vägitegusid?" ütles Dželal ed-Din ja jäi mõttesse. "Aga kas oskad sa kirjeldada 
kangelase vägitegu niisuguste leegitsevate sõnadega, et noormehed ja neiud laulaksid 
su laule, et neid kordaksid vahvad džigitid võitlusse tormates või raugad, astudes 
viimase sammu haua poole?" 

Dervišš vastas värssidega: 


"Olgu lauludest rikas kuulus pime Rudegi,'“ 
ilusaid sõnu minagi sama palju tean. 

Kogu maailmas värsid ta nime kuulsaks tegid, 
mina aga stepikaaslastele laule kokku sean...” 


Peremees tassis jurtasse khaani poolt tapetud džeiraani. Sellele oli nahk juba 
nülitud ja sisikond välja võetud. 

"Luba tükk liha naiste kätte anda, et nad valmistaksid sulle õhtusöögi?" 

"Kostitagu ennast kõik! Võtke kõik!" vastas Dželal ed-Din. "Ma ei ole beki juures 
püüdjaks. Ma ise olen bek ja beki poeg, ma pole kohustatud jahisaaki peremehele üle 
andma..." Ta tõmbas tupest kitsa kinžalli, lõikas džeiraani seljast mõned õhukesed li- 
haviilukad, pistis need kepikese otsa ning hakkas lõkkesütel küpsetama. 

Peremees andis puhtaksroogitud džeiraani naistele üle, ise aga istus külalise 
kõrvale. Habet silitades hakkas ta esitama viisaku-seküsimusi: 

"Kas oled terve? Kas sul on küllalt jõudu? Kas said sooja? Kas su vanemad on 
terved?” 

Tavast kinni pidades esitas ka khaan mõned samasugused küsimused ja ütles 
seejärel: 

"Ärgu pahandagu sind mu sõnad: kellele kuulub see telk ja kus ma asun?" 

"Minu jurta asub päevateekonna kaugusel suurest karavaniteest, mis viib Nessa 
linna, mina aga olen lihtne rännumees, kes on kadunud suurde steppi ja keda kõik 
hüüavad Korkud-Tšobaniks'?." 


A Pehlevi keel - üks vanadest pärsia keeltest. (Tõlk) 


14 Rudegi - IX sajandi suurim poeet; pärines Buhhaarast. 


Jurta seina taga urisev koer pistis haukuma. Hakkas kostma karjatusi, nuukseid ja 
nuttu. Hobuse kabjaplagin lähenes ja vaikis. Vali hääl hüüdis: 

"Kes on jurtas? Vasta, Korkud-Tšoban!" 

Kolmas peatükk STEPIDŽIGITT 


Vanamees tõusis üles ja läks välja. Vestluse sõnad kostsid hädavaevalt jurtasse. 

"Miks ta siia sõitis?" kähistas ratsanik sosinal. "Või on ta sur-matund kätte 
jõudnud?" 

"Kõik kolm on minu külalised." 

"Ma vaatan, missuguse otsuse on kirjutanud Allah nende kahvatutele 
otsaesistele...” 

"Sa ei tohi neid puudutada. Aga kust on pärit need sinu viis uut 

orja?" 

"Need on vilunud meistrid: vask-ja relvasepad. Nad läksid koos karavaniga. Ma 
tahtsin sellel karavanil "habemeid pügada", kuid Šaitan' tõi kusagilt kohale kakssada 
džigitti, kes ajasid taga džeiraane kellegi suursuguse beki jaoks. Tuli kaamelid maha 
jätta, ajajad pagesid laiali, ja mina sain üksnes need viis meistrit kaasa tuua. Nüüd 
saadan ma nad edasi Mervi, kus müün nad hea hinna eest maha." 

"Allah aidaku sind selles!" 

Peremees astus koos uue külalisega jurtasse. 

Tundmatu oli pikk noor mees, sirgete õlgade ja väga peenikese pihaga. Küljel 
kõlkus tal rohelises safiantupes pikk mõõk-kontšar. Kõrgete, peenikeste kontsadega 
kaameli-seemisnahksed kollased saapad, kõrge ümmargune lambanahast müts ja 
erilise lõikega must tšapan'? näitasid, et ta on turkmeen. Seda kinnitas ka esile- 
kerkivate põsesarnadega otsustav tõmmu nägu. 

"Tule lõkke juurde, istu!" kutsus peremees. 

Ent külaline ei laskunud vaibale, vaid jäi seisma sissekäigu juurde. Ta silmad 
läksid suureks ja muutusid ümmarguseks nagu öökullil. 

"Kes sa oled?" küsis Dželal ed-Din silmi tõstmata. 

"Stepielanik..." 

"Kas rändad sa loomadega ringi või muretsed endale ülalpidamist millegi 
muuga?" 

"Ma pügan karavanikaupmeeste habemeid...” 

Stepikommete järgi peeti niisugust vastust häbematuseks. Kui lõkke juures 
kohtutakse tundmatutega, olgu need ka viletsalt riietatud, peetakse kõiki võrdseteks, 
vahetatakse viisakuseküsimusi: tervisest, kariloomade olukorrast, sihtkoha kaugusest. 
Ilmselt noris turkmeen tüli. 


Nessa - kunagine tugev muistne kindlus praeguse Ašgabati lähedal, mis purustati hiljem mongolite poolt ja mattus liiva alla. 
16 | 

Korkud-Tšoban - karjane Korkud. 
17 Õu > 

1 Saitan - saatan. (Tõlk.) 


' tšapan -üleriie, kaftan 


Dželal ed-Din tõstis ja langetas pilgu, ja üksnes ta suunurk vä-ratas 
vaevumärgatavalt. Hakkab siis suursugune khaan lihtsa kõrberänduriga sõnasõda 
pidama? 

"Peremees ütles, et sa otsid teed Gurgandži. Ma võin sind juhatada," ütles 
turkmeen mõninga vaikuse järel. 

Dželal ed-Din oli vapper, kuid tema ratsu oli väsinud. Siin on ta väljaspool 
hädaohtu, teda kaitseb külalislahkuseseadus. Ent teel hakkab see turkmeen tema peale 
jahti pidama, niisamuti nagu tema ise hiljuti džeiraanile jahti pidas. Ja khaan vastas: 

"Ma ei sõida praegu Gurgandži.” 

"Aga kes on see soiguja, kes lahkub meie kurvast maailmast?" 

"Röövlite poolt haavatu," vastas dervišš. "Tõenäoliselt on see pöörase Kara- 
Kontšari kätetöö. Räägitakse, et see kõrbepanter ei halasta kellelegi.” 

"Kas sina arvad, et teised pole Kara-Kontšari paljaks röövinud?" 

Dervišš vastas: 

"Mida võin arvata mina, tühi pähkel, keda rännutuul kihutab mööda steppi!" 

"Kara-Kontšar elab ligipääsmatus soolakõrbes, kus pole vett. Ta on tabamatu nagu 
sisalik, kes poeb liivasse, või nagu madu, kes lipsab kõrkjatesse. Keegi ei suuda 
temani jõuda, kuid tema tungib igale poole.” 

"Kes tegeleb röövimisega, see valmistab enesele kuulsusrikka lõpu: tema pea 
tõuseb kõikidest kõrgemale, teiba otsa pistetuna Gurgandži müüril," ütles ükskõikselt 
Dželal ed-Din, pöörates kepikest küpseva lihaga. 

"Kara-Kontšar on öine vari, mis ajab taga kurjategijat,” jätkas turkmeen. "Kara- 
Kontšar on kättemaksukinžall, vihapiik ja tasu-misemõõk. Nüüd on Kara-Kontšar 
üksi, tal pole ei poega ega venda. Saabub päev, mil ta saab surma, ja too koht, kus 
seisab tema jurta, jääb tühjaks. Kas see on kena?" 

"See on kurb,” ütles Dželal ed-Din. 

"Aga varem olid Kara-Kontšaril halli habemega isa, julged vennad ja õrnad õed. 
Ent kui šahh Muhammedil on vaja sada hobust, sõidab ta koos kiptšaki sõjameestega 
meie rändlaagrisse ja võtab saja ratsu asemel kolmsada parimat täkku. Naistelt aga ki- 
sub ta maha hõbeehted, üteldes, et teeb seda karistuseks selle eest, et mingisugused 
rändajad röövisid kusagil paljaks ülbe kiptšaki khaani. Ja ehkki šŠahhil on lossis 
kolmsada naist, viib ta oma kiptšakkidega ära meie parima neiu, Gül-Džamali, kelle 
pärast tülitsesid sada džigitti, ja hoiab teda vägivaldselt oma lossis, nimetab teda 
kolmesaja esimeseks naiseks. Kas see on kena?” 

"Ka see on kurb,” ütles Dželal ed-Din rahulikult. "Kuid see, et sada džigitti lasksid 
rändlaagist ära viia parima neiu ja ei päästnud teda nende käest - see pole kena.” 

"Tollal polnud meie džigitte rändlaagris. Kiptšakid on kavalad ja valivad õige aja, 
millal meie juurde sõita.” 

"Kuula mu sõnu, džigitt,”" ütles Dželal ed-Din. "Sa räägid, et sul olid isa, vennad ja 
õed? Miks neid enam ei ole?" 

"Valge habemega isa võtsid kinni Šahhi timukad ja raiusid ta Gurgandži väljakul 
pikkamisi tükkideks, alustades jalapöidadest. Vennad põgenesid itta ja läände. Õed 
võeti kiptšaki ratsanike poolt kinni ja viidi minema. Kas see on kena?" 

"Ka see pole kena," ütles Dželal ed-Din. 

"Kus peaksin ma siis nüüd hulkuma päikese all? Mis jääb mul üle veel teha?” 

Dželal ed-Din hakkas tuliselt rääkima: "Kui sa tahad, et valev mõõk sinu kätes 
välguks oma hõimu kaitseks, kui sa peale meelelahutuse karavaniteedel tahad korda 
saata kangelastegu ja saada meie rohelise lipu toeks, siis tule minu juurde Gurgandži, 
ja ma õpetan sind, kuidas oma nime kuulsaks teha.” 

"Kuula, bek-džigitt,” vastas turkmeen, pühkides käisega raevukalt huuli. "Kui ma 
sõidan Gurgandži, siis hakkavad šahhi salakuulajad "džazussid" jooksma mu kannul 
nagu šaakalid, kuid ma ei vannu neile alla ja langen tapluses. Kas seda on vaja?" 

"Seda ei juhtu,” ütles Dželal ed-Din. "Kui sa sõidad Gurgandži Lääneväravate 
juurde, näed sa aeda kõrgete paplitega. Küsi väravavahtidelt: "Kas see on Tiljali uus 
loss ja aed? Viige mind peremehe juurde!" -ja sa näitad seda lehekest.” 

Dželal ed-Din tõmbas safranivärvi turbani voltide vahelt pabe-rilehekese, võttis 
nimetissõrmest kullast pitsatsõrmuse. Hõõguva oksaga tegi ta sõrmuse pitsati 
tahmaseks, niisutas süljega lehekese nurka ja surus sõrmuse selle vastu. Tahm jättis 
paberile ilusas sidekirjas kirjutatud nime. Ta keeras lehekese rulli, murdis selle 
keskelt kokku. Pressis põlve peal siledaks ja ulatas turkmeenile. Too surus lehekese 
huulte ning lauba vastu ja peitis selle vasest taevakarbikesse, mis rippus ta vöö küljes. 

"Ma usun sinu sõnu, bek-džigitt, ma tulen. Salem!" - ja turkmeen kadus ukse- 
eesriide taha. 

Peremees järgnes talle vaikides. Jurta ees, kus seisis tulel suur vaskkatel, istusid 
sulavast lumest märja maa peal räbaldunud hilpu-dega kaetud viis kurnatud orja. 
Kõigil olid käed selja taha kinni köidetud, kaelu soonisid silmused, millede otsad olid 
seotud jõhvidest arkaani”? külge. Orjade kõrval seisis punakaspruun ratsu, hõbe- 
kütkega kenuskaela ümber, sadulakolju külge pingule tõmmatud ratsmetega. Vange 
hoidva arkaani ots oli sadulakolju ümber keritud. 

Turkmeen istus ratsu selga. 

"Edasi, võõrausulised tõprad! Kui te edasi ei vantsi, raiun teid tükkideks ja jätan 
raiped teele maha.” 

Viis orja tõusid üles ja hakkasid üksteise järel edasi komberdama. Turkmeen äigas 
nuudiga ja varsti kadusid kõik künka taha. Peremees tuli jurtasse tagasi. 

"Auväärt külaline, kauguses ilmus nähtavale umbes sada džigitti, kes tulevad 
siia.” 

"Tean, need horezm-šahhi džigitid otsivad mind. Kuid kes oli see mees, kellega 
ma praegu rääkisin?" 

"See," - ja peremees jätkas sosinal, otsekui kardaks ta, et turk-meen tagasi 
pöördub, "see on Kara-Kumi panter, karavaniteede hirm, kuulus röövel Kara-Kontšar, 
mõistku Allah tema üle kohut!" 


Neljas peatükk HAKIM, ÕIGLASELT OTSUSTAJA 


Pärast peatumist nomaadi juures läks Hadži Rahim kaks päeva mööda kitsast rada 
läbi kõrbe, suundudes põhja, oaasi poole Džeihuni”° alamjooksul, kus asusid 
rahvarikka Horezmi linnad ja külad. Aeglaselt vantsis eesel ja rütmiliselt astus tema 
kannul kaamel haige kaupmehega, kes polnud ikka veel teadvusele tulnud. Dervišš 
leelutas araabia ja pärsia laule ja vaatas kaugusse. Ta ootas, millal hakkavad ometi 
lõpuks paistma Horezmi mošeede värvilised kuplid. 


19 + Arkaan - viskelin. (Tõlk) 


* 1 Džeihun - Amu-Darja jõe nimetus XIII sajandil. 


Kolmandal päeval muutus kitsas rada barhaanide vahel laiaks teeks ja tõusis 
kivisele kõrgendikule. Siit avanes vaade õitsvale, rõõmsailmelisele tasandikule, mis 
oli täis aedu, metsatukki ja nelinurkseid haljendavaid põlde. Kõikjal puude vahelt 
paistsid lamedate katustega majakesed, mustad suitsunud jurtarühmad ja rikaste 
kiptšaki khaanide kindlustega sarnanevad mõisad tornikestega nurkadel. Siin-seal 
kõrgusid nagu odad teravad minaretid ja nende kõrval helkisid mitmevärvilistest 
kahhelkividest mošeede kuplid. Veega üleujutatud nurmede nelinurgad särasid nagu 
suured peeglid. Nendel kõndisid poolpaljad, kaltsudes inimesed, ahelad jalgade 
küljes. 

Dervišš peatus künkal. 

"See maa on paradiisiks loodud," sosistas ta, "kuid temast on saanud pisarate ja 
piinade org. Viisteist aastat tagasi ma põgenesin siit, hing hirmu pärast kinni jäämas, 
vahtisin ümberringi nagu 

kurjategija. Kes võib nüüd ära tunda päikesest põletatud mustas dervišis toda 
noorukit, keda oli ära neednud peaimaam?'? Edasi, Bekir, varsti ööbime kõikide 
pealinnade pealinna, maailma kõige rikkama linna - Gurgandži väravate juures. Seal 
valitseb horezm-šahh Muhammed, kõige võimsam, kuid ka kõige julmem 
muhamedlaste valitsejatest...” 

Dervišš hakkas jälle astuma. Teel tuli nüüd üha sagedamini vastu kahe rattaga 
kaarikuid, millede ette olid rakendatud suure-kasvulised pikkade sarvedega härjad, 
jalakäijad, nägusalt rõivastatud ratsanikke uhkesti ehitud ratsudel ja päikesest 
pruunistunud külaelanikke kõhnadel eeslitel; kõikjalt kuuldus lehmade ammunist, 
lammaste määgimist, ajajate hüüdeid. 

Esimeses külas piirasid dervišši ümber pikkade valgete keppidega mehed: 

"Mis mees sa oled? Kui sa oled omakasupüüdmatu dervišš, milleks tassid sa enese 
taga kaamelit? Läheme hakimi”? juurde, ta loeb sulle ette su surmaotsuse." 

Dervišš viidi õue, mida piiras kõrge savimüür. Laia vaibaga kaetud terrassil istus, 
jalad ristis, kõhetu sirge vanamees triibulises halatis. Tohutu lumivalge turban, 
hoolikalt soetud hall habe, karm, läbitungiv pilk ja aeglased liigutused panid värisema 
kõik, kes talle lähenesid, ja nad langesid silmili. Kõrval istus kummargil noor 
kirjutaja, pilliroosulg käes, ja ootas käske. 

"Kes sa oled?" küsis hakim. 

"Olen oma auväärt ema patune poeg, nime järgi Hadži Rahim ai Bagdadi, pühade 
bagdadi šeikide”” õpilane. Ma käin mööda pikki teid ja otsin asjatult vagade inimeste 
jälgi, mida varjab külm haua-pimedus.” 

Vanamees kergitas umbusklikult kulmu ja vahtis üksisilmi dervišši. 

"Aga kes on see haige kaameli seljas? Mispärast on ta ilma turbanita? Kas ta on 
õigeusuline muhamedlane või võõrausuline? 

Mulle räägiti, et sina haavasid teda, röövisid ta paljaks ja müüsid maha kogu ta 
varanduse? Kas see on õige?" Dervišš tõstis käed taeva poole. 

"Sina, kõikenägev taevas, oled mu ainuke kaitse! Mind paneb imestama 
keelepeksja, kelle elusisuks on üksnes võltsid kuulujutud! Mis on tal tegemist minu 
vaevanägemise ja kurbusega!" 


* Imaam — muhamedi možee vaimulik 


22 A s AA A A 
? Hakim - piirkonna valitseja; esialgne tähendus: õpetatud seadusetundja. 


2 Seik - muhamedliku koguduse vanem 


Hakim tõstis nimetissõrme paljutähendavalt üles ja sosistas: 

"Jutusta mulle õiglaselt, mida sa sellest haigest tead?" 

Siis jutustas dervišš kohtumisest paljaksröövitud karavaniga ja oma püüetest 
haavatu elu päästa. 

Vanamees silus oma hõbedavärvilist habet ja ütles: 

"Võib-olla on see haavatu väga suur mees ja tema käsi ulatub isegi päikeseni. Ma 
ise vaatan haiget.” Pistnud paljad jalad tuhvlitesse, tuli ta terrassilt alla ja läks kaameli 
juurde. Teda ümbritsesid külaelanikud, kes karjusid üksteise võidu: 

"Me tunneme seda haiget inimest. See on rikas kaupmees Mahmud-Jalvatš 
Gurgandžist. Ja kaamelilegi, näe, on tema oman-dimärk sisse põletatud. Mahmud- 
Jalvatši kahest-kolmestsajast kaamelist karavanid käivad Tavrises”°, Bulgaris” ja 
isegi püha Bagdadini." 

Kui hakim oli elanike teated ära kuulanud, vaikis ta viivu, maigutas suud ja 
kuulutas tähtsalt oma otsuse ning kirjutaja märkis selle üles: 

"Kuna teadlikud ja usaldustväärivad inimesed teatavad, et haige on väga väärikas 
kaupmees Mahmud-Jalvatš Gurgandžist, siis käsin ta ettevaatlikult kaameli seljast 
maha võtta, paigutada minu majja ja kutsuda arst-tabib, selleks et too hoolikalt raviks 
kaupmeest tervekstegevate rohtudega. Dervišš, kes oma hoolitsemisega haavatud 
õigeusulise eest saatis korda heateo, võib minna edasi ja temale peab päästetud 
kaupmees tasu andma. Kuna kaamel ei või kuuluda dervišile, siis jääb loom minu 
juurde, kuni tema peremees terveks saab. Kohtuotsuse ettelugemise ja pitseriga 
varustamise eest jääb minu käsutusse must eesel, kes kuulub dervišile.” 

"Kas panid kirja?" pöördus hakim kirjutaja poole. Too sosistas: 

"Sulatõtt ütles mu isand!" Valitseja lisas: 

"Õpetatud dervišš, võta minu kasinast varast üks dirhem*?." 

Hadži Rahim võttis vaskmündi, hõõrus sellega laupa ja puudutas raha huultega. 
Hoides seda pihkupigistatult, ütles ta: 

"Sinu tarkus on suur, 00 hakim, õiglaselt otsustaja. Sa vabastasid mu muredest 
haavatu, kaameli ja eesli pärast, kelle seljas mul ei tule sõita, kuid keda mul see-eest 
pole vaja ka toita. Mina, kõige tühisem hukkumisele määratutest, olen kergekaalulise 
mündi sarnane, mis libiseb annetaja heldest käest pimeda puukaussi. Ja kui sinu 
heldus on sama puhas kui sinu habemehõbe, siis muutub see vaskmünt kuldteenariks.” 

Hadži Rahim avas peopesa. Sellel hiilgas kuldmünt - teenar. 

"Sulatõtt ütlen sulle, auväärt ülemus, et see maa, kuhu astub sinu jalg, ei näe 
kunagi ikaldust.” 

Hadži Rahim pigistas uuesti kämbla kokku ja seisis liikumatult. Valitseja ja kõik 
ümberolijad vaatasid sõnatult kord üksteist, kord derviši rusikasse surutud kätt, ja 
nende suud läksid ammuli. 

"Ma andsin talle musta vaskdirhemi. Seda mäletan ma hästi. Kuid te kõik nägite 
just äsja tema käes kuldteenarit," ütles ülem. Ja kiirusega, mida keegi poleks oodanud 
alati väärikalt vanamehelt, tormas hakim derviši juurde ning klammerdus ta käe 
külge. 

"Anna kuldteenar siia! Sellega pead sa maksma kohtukulud!" 

Hadži Rahim avas peopesa ja ülem haaras mündi, kuid see oli jällegi vaskdirhem. 
Tähtis hakim puhus oma õlgadele ja läks pidulikult üles terrassile. 


ai Tavris - suur linna Põhja-lraanis. 
25 Bulgar - X- XIV sajandil rikas kauba- ja tööstuslinn, volga bulgarite pealinn, mis asus Kaarna suubumiskohal Volgasse. 


' Dirhem - hõbe- või vaskmünt; teenar - kuldmünt. 


Hadži Rahim astus eesli juurde, võttis oma koti, viskas selle üle õla ja suundus 
ringi vaatamata edasi Gurgandži poole, karjudes täiest kõrist derviššide hüüdu: 

"Ja-guu-uu! Ja-haak! La illahi illa-hu-u!?7 " 

Viies peatükk UNUSTAMATU JALGVÄRAV 


"Kõik on jäänud samasuguseks, nagu oli palju aastaid tagasi," mõtles Hadži 
Rahim, nõjatudes vastu kõrget savitara Gurgandži üksildases põiktänavas. 
"Needsamad lamedate katustega majakesed aprikoosi- ja mooruspuude keskel, 
niisamuti keerlevad türkiissinises taevas parvedena valged tuvid ja veelgi kõrgemal 
nende kohal tiirlevad aeglaselt kaeblikult soigudes mustjaspruunid harksabakullid... 
Niisamuti ripuvad üle tara alla õitsva akaatsia valged oksad ja peidavad enese taha 
sellesama väikese unustamatu jalgvärava. Ta hallidel poolpehkinud laudadel võib veel 
märgata osavalt nikerdatud mustri ringe. Kunagi tuli sellest jalg-väravast välja 
tütarlaps, seljas roosad rõivad ja ümber oranživärviline sõba. Kus ta on? Mis temast 
sai?" 

Jalgvärav avanes ja välja tuli nooruke tütarlaps, kes kandis pikka roosat rõivastust 
safranivärvilise sõbaga. Käes hoidis ta labidat. Pisut esiletungivad põsesarnad ja veidi 
kõõrdivaatavad silmad, rõivastuse lõige ja safranivärvilise liniku sõlm oleksid ütelnud 
asjatundjale, et see tütarlaps on türgi hõimust. Laulukest ümisedes puhastas ta oma 
aeda viiva harukraavi, ja vesi voolas savitara alt läbimurtud avausse. 

Äkki ajas tütarlaps selja sirgu ja, varjates silmi ahta tõmmu käega, vaatas tänava 
lõppu. 

Seal laulis keegi kõrge sillerdava häälega: 


Öö saabub, mul ei tule silma und, 

mind tähistaevast j oobumas näeb koidutund. 
Kui silman noorkuusirpi, mulle meelde see 
ta kulmukaare toob, mis nõiduslik. 

On's see mu saatus? Minu elutee? 

Ma tahan teada, mida toob mul' tulevik... 

Põiktänava sügavuses ilmus nähtavale noor ratsanik, seljas tumeroheline 
tšekmen28, mis oli kireva vööga kõvasti kokku tõmmatud. Lambanahkne müts 
paremale kulmule lükatud, ratsutas ta aeglaselt mustjaskõrvil tantsiskleval täkul, lõi 
siis hobust nuudiga ja pistis tuhatnelja minema. Kui ratsanik tüdrukuni jõudis, peatas 
ta äkki oma ratsu. 

Tütarlaps viskas labida kõrvale, põgenes õue ja lõi jalgvärava paukudes kinni. 
Ratsanik lükkas mütsi kuklasse ja ratsutas piki põiktänavat aeglaselt edasi. 

Jalgvärav läks paokile ja tütarlaps vaatas välja. Kui ta oli vaadanud kartlikult 
kahele poole, tõstis ta labida maast ja kadus jälle. 

Päikeselõõsast mustaks põlenud habemik dervišš, peas teravatipuline müts valge 
hadži sidemega ja seljas mitmevärviline mantel, tuli üle tee, kõpsides valjult pika 


7 
? See araabia derviššide tavaline hüüd tähendab: "Jah, see on tema - õiglane, pole teist Allahit peale tema! 


28 Tšekmen - ilus mehe rõivastus (kaftan, kasakakuub). 


sauaga nagu pime. Ta vaatas ringi, võttis ettevaatlikult ära jalgvärava külge rippuma 
jäänud roosa riideriba ja peitis selle põue. 

"Jaa," pomises ta, "siin on kõik endiseksjäänud: seesama puu, üksnes veelgi 
kõrgemaks ja tihedamaks on ta muutunud, seesama jalgvärav - ainult tumedamaks on 
ta läinud ja viltu vajunud... Ja tütarlaps sarnaneb sellega, keda ma armastasin 
kuueteistkümne aasta eest, kuid see ta ei ole. Aga kus on see, kes seisis siin palju 
aastaid tagasi aprikoosikorvikesega ning oli ise sama tõmmu ja kena nagu aprikoos?! 
Kõik on jäänud endiseks. Näe, isegi seal vana torni kohal keerlevad kanakullid nagu 
varemgi. Ainult Hadži Rahim pole enam see...” 

Dervišš koputas sauaga jalgvärava pihta. Vana karagatšipuust29 uksekese tagant 
kostis raugalikku köhimist. Lävele ilmus kõhetu ja küürus vananiees, peas lumivalge 
turban. 

"Ja-guu-uu! Ja-haak!" hakkas dervišš laulma. 

Vanamees vaatas teda rähmaste punetavate silmadega, kobas riidest 
kokkukeeratud vöö voltides ja tõmbas välja vana nahkse 

rahapunga. Ta soris selles vahaste veretute sõrmedega ja võttis välja musta 
õhukese mündi. 

"Allahile kiitus!" hüüdis dervišš, surus mündi laubale ja huultele. "Kes elab selles 
majas? Kelle eest võin ma saata palveid jumala poole?" 

"Mina elan selles majas, kuid ta ei kuulu mulle, vaid sepp Karõ-Maksumile. 
Peaturul teavad kõik Karõ-Maksumi suurt sepapada ja relvatöökoda. Usuteenritele 
pole ta kunagi armuandi keelanud.” 

"Kuid missuguse nimega on saatus sind õnnistanud, imetegija?" 

"Ära nimeta mind ülla sõnaga "imetegija". Mina olen šahhi vana kroonikakirjutaja 
Mirza-Jussuf ja võin lisaks ütelda ainult luuletaja värsi: 


Ma elasin kui koormat kandev lojus, 

ma oma laste ori, perekonna vang. 

Loen sõrmedel ma üles, mis on minu — 

mu hütt ning õnnetusi sadu tuhandeid! 
Kuid pole lootust hädast lahti saada, ei!"30 


"Ei, ei! Sa oled siiski imetegija," ütles dervišš. "Sa ohverdasid musta dirhemi ja 
kuna sinu armuandi põhjustas õilis südamesoov, muutus dirhem järsku 
täisväärtuslikuks puhtast kullast teenariks.” 

Vanamees kummardus derviši tõmmu, linnujalaga sarnaneva kämbla kohale, 
millel lamas reljeefse kirjaga kuldteenar. 

"Oma pika elu jooksul pole ma näinud imesid, milledest räägivad pühad raamatud. 
Kas tõesti suudad sina, dervišš, teha imesid või tahad sa nagu silmamoondaja turul 
naerda poolpimeda vanamehe üle.” 

"Kuid sa võid selle teenari proovile panna. Saada oma teener turule ja ta toob sulle 
terve korvitäie praetud kebabi”', keedetud nuudleid, mett ning magusaid meloneid. 
Võib-olla jagad sa siis koguni seda küllust vaese teekäijaga, kes tuli siia otse kaugest 
Bagdadist?" 

28 


2 Karagatš c. korgijalakas - tohutu suur paljude okstega varjukas puu, väga levinud Kesk-Aasias. Temast saadakse väga vastupidavaid laiu laudu. 
% Kessai (IX saj.) luuletusest. 
31 Kebab - roog, mis koosneb varda otsas küpsetatud peenekshakitud lihatükikestest. 


"Tähendab, sa tulid kuulsast Bagdadist? Sel juhul astu mu majja ja jutusta, mida 
sa seal nägid, mina aga panen proovile su imestamisväärse teenari jõu.” 


Kuues peatükk ŠAHHI KROONIKAKIRJUTAJA 


...Ta asus minu poole teele, hoolimata kaugest vahemaast meie eluasemete vahel, 
pikast teekonnast ja reisiõudustest. 
(Ibn-Hazin, XI saj.) 


Kollaste seemisnahksete saabastega lohistades suundus vanamees üle õue ja läks 
terrassile. "Tule minu järel, teekäija!" 

Dervišš astus vanamehe kannul telliskivist põrandaga tuppa, mille seinte äärde 
olid maha laotatud kitsad vaibakesed. Riiulitel seinaorvas seisid kaks hõbekannu ja 
klaasist iraagi vaas. Toa võlvil, mis oli värvitud palkidest osavasti üles laotud, oli 
keskel avaus suitsu väljalaskmiseks. Nelinurkses süvendis toa keskel suitsesid 
sütepannil söed. Tagumise seina ääres seisid kolm avatud, rauaga ülelöödud kirstu ja 
nendes paistsid suured, kollasesse nahka köidetud raamatud. 

Dervišš pani ukse juurde maha saua ja oma muud asjad. Siis võttis ta tuhvlid ära, 
läks vanamehe juurde, nõtkutas põlvi ja laskus jalakandadele. 

"Bent-Zankidža!" hõikas vanamees käriseval häälel. 

Sisse astus poisike, seljas kandadeni ulatuv triibuline halatt ja peas taevassinine 
turban. Pannud käed kõhule risti, kummardus ta ja ootas käske. 

"Võta see kuldteenar. Anna see vanale Saklabile edasi ja seleta talle nii: "Mine 
turule, vanaisa Saklab, tollesse poodide ritta, kus istuvad hindudest rahavahetajad 
hõbe- ja kuldmüntide kastide ees. 

Needsamad rahavahetajad müüvad ka vurrkanne ja täringuid mängu jaoks. Vali 
välja kõige hallima habemega ja palu teda see münt ära hinnata: kas on see ehtne, 
täiskaaluline kuldteenar?" Kui hindust rahavahetaja ütleb, et teenaris pole pettust, siis 
las ta vahetab selle hõbedirhemiteks. Kui Saklab hõbeda kätte saab, siis mingu ta 
sinna poodide ritta, kus reisijad võivad toidust mõnu tunda, ja ostku seda, mida sulle 
otsekohe üles loeb see auväärne tõeotsija.” 

"Mida peab teener ostma?" pöördus poisike derviši poole. 

Too silmitses poisikest. Tema õrnad näojooned näisid kummaliselt tuttavatena. 
Kus on ta teda näinud? Dervišš ütles: 

"Las teener võtab kaasa korvi ja ostab kõike seda, mida ta ostaks venna jaoks, 
keda ta palju aastaid pole näinud. Las teener ise valib.” 

Vanamees kutsus poisikese sõrmega viibates enese juurde ja ütles talle kõrva 
sisse: 

"Kui Saklab turult tagasi jõuab, siis ärgu ta tulgu siia hilpharakana nagu tavaliselt, 
vaid tõmmaku enne selga minu vana halatt. Aga sina, kui oled andnud talle teenari, 
tule siia tagasi ja võta kaasa tindipott koos kalamusel ja paberiga. Sa hakkad otsekohe 
tema juttu üles märkima.” 

Poisike kadus ja oli varsti tagasi koos paberi ja kirjutusvahenditega. 

"Ütle mulle, rändaja, esiteks oma nimi, kust sa pärit oled ja kuidas sa sattusid 
kuulsasse Bagdadisse?" 

"Mind kutsutakse Hadži Rahim ai Bagdadi. Olen pärit väikesest asulast Basra 
lähedalt. Ma olen valmis vastama su kõikidele küsimustele, kuid enne luba mul 
puudutada teist küsimust, mille üle tunneb rahutust mu süda.” 


"Räägi," ütles vanamees. 

"Bagdadis õppisin ma suures medressees2 kõige kuulsamate teadlaste juures. 
Üliõpilaste seas, kes koos minuga otsisid val- 

" Kalamus - teravaks tehtud pilliroog, mida kasutati sule asemel. 

2 Medressee - kõrgem vaimulik õppeasutus. 

gust nende teadusetungalde juures, oli üks noormees, alati nukker ja vaikne: ta 
paistis silma innuka hoolsuse poolest. Kui ma talle ütlesin, et ma tahan endale ümber 
tõmmata "rännuvöö", võtta "reisisaua" ja minna kuulsasse Gurgandži, õilsasse 
Buhhaarasse ja imekaunisse Samarkandi, pöördus see noormees minu poole 
niisuguste sõnadega: "Hadži Rahim ai Bagdadi, kui sa satud horezm-šŠahhide rikkasse 
linna GurgandžŽi, siis mine kolmandasse tänavasse, otsi seal üles sepa ning 
relvakaupmehe Karõ-Maksumi maja ja uuri välja, kas on seal elus minu auväärsed va- 
nemad? Jutusta neile kõik, mida ma teen Bagdadis. Kui sa saabud tagasi Bagdadi, siis 
sa pajatad mulle kõik, mida sa nendest teada said." Ma tõotasin talle seda ja asusin 
teele. Kuid ettenägematuste tuul ja katsumuste äike paiskasid mind maailma mitme- 
sugustesse maadesse. Ma kõndisin India päikese kõrvetavate kiirte all, käisin läbi 
Tatarial kauged kõrbed, jõudsin Suure müürini, mis kaitseb hiinlaste keisririiki 
tatarlaste röövretkede vastu; ma külastasin möirgava ookeani rannikut, tungisin läbi 
Tjan-Šani järskude lumemägede ja leidsin kõikjal eest muhamedlasi2. Nii möödus 
palju aastaid, kuni ma lõpuks sattusin Gurgandži, sellesse tänavasse, mida mulle 
juhatas mu bagdadi sõber. Ma leidsin nii maja kui ka jalgvärava lumivalge 
akaatsiapuu all, ja lõpuks vestlen ma sinuga, imetegija, kes tõenäoliselt mäletab seda 
noormeest. Ta elas siin, selles õues, ja lahkus viieteistkümne aasta eest Gurgandžist.” 

"Kuidas hüüti seda noormeest?" küsis vanamees karmilt. 

"Seal, teadmiste kõrges palees, nimetas ta ennast Abu-Džafar ai Horezmi 
(Horezmist).” 

"Kuidas sa julgesid lausuda seda nime, õnnetu!" karjatas vana mirza (kirjutaja) 
ning ta huuled kattusid vahuga. "Kas sa ei tea, et 


' Tataria - kirjeldatud ajal nimetati nõnda Mongoolia ja Läänc-Hiina territooriumi, 
mida asustasid paljud türgi päritoluga rändhõimud, kes kandsid üldnimetust 
tatarlased. 

2 Kesk-Aasiast pärinevad sogdid (muhamedlascd) ja hiljem nende järeltulijad 
tadžikjd, silmapaistvad käsitöölised ja ettevõtlikud kaupmehed, levisid iidsetest 
aegadest peale piki suurt kaubateed Kcsk-Aasiast kuni Hiinani, kus leidus igal pool 
nende kaubanduslikke ja käsitööstuslikke asulaid. 

ta on suurim patune! Hoolimata oma noorest east häbistas ta nii ennast kui oma 
vanemaid ja ei puudunud palju, et ta oleks tõuganud viletsuste kuristikku kõik 
sugulased.” 

"Kuid ta oli ju väga noor? Mida võis ta küll korda saata? Kas ta tappis kellegi või 
kippus suursuguse beki elu kallale?" 

"See õudne Abu-Džafar paistis kahjuks maast madalast silma suure andekuse ning 
usinuse poolest. Ta õppis koos teiste õpilastega meie parimate õpetajate juures, 
püüdes jagu saada lugemisest, ilukirja kaunidusest kui ka suure raamatu Koraani 
sügavast mõttest. Ta saavutas kõiges suurt edu ja hakkas menukalt koostama värsse, 
milledes jäljendas Firdousit, Rudegit ja Abu-Saidi. Kuid tema värsid polnud teistele 
õpetuseks, vaid üksnes kergeusklike kiusatusse viimiseks... ” 

Vanamees jätkas sosinal: 


"See õnnetu noormees muutus vabamõtlejaks. Ta laskus vaidlustesse 
hallihabemeliste uleemide' ning imaamidega, viis segadusse teisi lihtsameelseid 
kuulajaid. Kui imaam lõpuks tähendas: "Sa ei kõnni mööda teed paradiisi, vaid põrgu 
lõõmavasse kuristikku,” vastas Abu-Džafar talle jultunult: "Tagane minust ja ära 
kutsu mind paradiisi! Kui sa jutlustad palvehelmestest, palvepaikadest ning 
karskusest, mõtlen ma, eks ole see ükskõik - kas minna Muhamedi mošeesse või Issa* 
kloostrisse, kus helistatakse kelli, või Moosese sünagoogi. Ma olen otsinud kõikjalt, 
kuid pole leidnud jumalat. Jumalat ei ole. Tema mõtlesid välja need, kes kauplevad 
jumala nimega. Minu valguseks, minu juhiks on Abu-Ali Ibn-Sina”.". Siis needsid 
pühad imaamid ta ära ja käskisid kinni võtta. Nad tahtsid linnaväljakul ära lõigata ta 
mürgise keele ja mõlemad käed, et ta ei saaks enam sepitseda oma kõlvatuid värsse. 


" Uleem - muhamedlik õpetaja usuteaduslikus õppeasutuses. 

2 Issa - Kristus. 

' Abu-Ali Ibn-Sina - Buhhaarast pärinev silmapaistev õpetlane XI sajandil. Ta 
nimi tehti Euroopas ümber Avicennaks. Uskmatuse ning mõtlemisvabaduse nõudmise 
pärast heideti ta Isfahanis vanglasse, kus ta ka suri. Ta jättis järele palju raamatuid 
loodusteaduste, meditsiini, alkeemia alalt ja oli muhamedlikus Idas üks kõige 
julgemaid võitlejaid mõtlemisvabaduse eest. Tema meditsiiniline entsüklopeedia 
"Kaanon", mis tõlgiti ladina keelde, oli Euroopa arstide peamiseks käsiraamatuks 
keskajal. 

Kuid Abu-Džafar lipsas mao osavusega minema. Algul arvati, et ta isa 
kaastundest varjab kusagil kurjategijast poega. Seepärast käskis horezm-šahh 
Muhammed ise, kui kuulis sellest asjast imaamide käest, isa kinni võtta, heita ta 
zindani' lutikapessa ja panna ta ahelasse, millel on kiri: "Igavesti, kuni surmani". Ja 
kui isa sureb, siis käskis Šahh tema asemele istuma panna lähima sugulase, niikauaks 
kuni Abu-Džafar vabatahtlikult tagasi tuleb.” 

"Ja isa on seniajani vanglas?" küsis dervišš vaikselt. Tema pärani aetud silmad 
põlesid, kuid nägu muutus halliks nagu koolnul. 

"Isa on surnud. Ta ei kannatanud välja keldri niiskust ja pimedust, kohutavaid 
puuke ning lutikaid. Horezm-šahhi käsku täites võtsid timukad kinni ta noorema poja 
Tugani, panid ta sama ahela kulgeja heitsid ta samasse keldrisse.” 

"Missugune kuritöö!" sosistas dervišš. 

"Mul on sellest poisikesest Tuganist väga kahju," jätkas vanamees. "Ma kandsin 
tema eest palju hoolt. Ma ei soovinud, et Tugan astuks oma hukkaläinud vanema 
venna jälgedesse, ja katsusin teda valgustada. Tugan õppis minu juures lugemist ja 
kirjutamist, kuid teda köitsid rohkem käsitöö ja sõjamängud, ja ma panin ta Õppima 
sepp Karõ-Maksumi juurde, kes näitas talle, kuidas oivalisi relvi valmistada. Nüüd 
täidab mul Tugani aset väike orb, orjatari tütar, Bent-Zankidža. Ta osutus väga 
andekaks lugemise, kirjutamise ja mitmesuguste värsside ning laulude 
meelespidamise peale. Aastatega on hakanud mu silmad pimedaks jääma, kõik paistab 
mulle kahekordselt ja ma näen ühe kuu asemel korraga kolme. Bent-Zankidžast sai 
mu abiline, kirjutaja. Ta märgib üles mu vestlused ja kirjutab ümber raamatuid. Näe, 
siin ta istub sinu ees, kalamus käes.”, 

Siis taipas dervišŠ, et taevassinise turbaniga ümberkirjutaja on seesama tütarlaps, 
kes natukese aja eest oli väljunud labidaga jalg-väravast. 

Dervišš vaatles teda teraselt ja lõi silmad maha, julgemata küsida teise tütarlapse 
kohta, keda ta oli näinud siinsamas, kui oli 

' Zindan - maa-alune vangla. 

olnud kuueteistkümne aastane. Rahutust eemale peletades hüüatas dervišš: 

"Kuidas pole sa siis imetegija? Sa õpetasid tütarlapsele lugemise ning kirjutamise 
peensusi, ja pärast seda on tal õigus mässida ümber pea turbanit niisuguse sõlmega, 
millega uhkustavad üksnes mirzad. Ma näen, et sinu majas hoolitsetakse väga teaduse 
eest.” 

Vanamees pani peened sõrmed vaheliti ja jäi vahtima dervišši üksisilmi, terase 
pilguga: 

"Nüüd jutusta enesest, kas sa kavatsed veel kaua rännata?" 

Dervišš raputas oma sasipead ja puuris vanameest mustade leegitsevate 
silmadega: 

"Minu isaks on nälg, kes kihutab mind läbi kõrbe. Minu emaks on häda, kes on 
nutnud oma silmad peast kurbusest, et ta rinnas pole piima vastsündinu jaoks. Minu 
õpetajaks on hirm timuka mõõga ees. Kuid ma kuulen häält: "Ära hädalda, dervišš, sa 
oled alati teinud seda, mis on sinu vääriline."" 

Vana mirza vangutas pead: 

"Sind ehivad teadmised, ja sind võib hea meelega enesele kirjutajaks võtta iga 
kohtunik või piirkonnavalitseja. Ja ka mina võiksin su otsekohe võtta raamatute 
ümberkirjutajaks šahhi raamatukokku. Seal on ainulaadseid haruldasi raamatuid, 
milledest keegi ei tea isegi pealkirja, ja need tuleb ümber kirjutada, et nad inim- 
konnale kaduma ei läheks. Milleks sa hulgud mööda teid? Kas tõesti veetlevad sind 
rännakud, tolm, pori ja kivid jalgade all?" 

Dervišš sõnas tumedalt: 

"Mulle öeldakse: "Miks ei ehi sa oma kodu kirjude vaipadega?" Ent "mida teha 
lauludega siis, kui kostab kangelaste sõjahüüd? Kuis võiksin jääda keset õitsvaid 
roose nüüd, kui ratsu lahingusse viib?"" 

Täis hämmastust laotas vanamees käsi: 

"Missugustest sõdadest sa kõneled? Kes võiks ähvardada suurepärast sultanit, 
kõige tugevamat kõikidest muhamedlikest va- 


1 Ibrahim Montesseri (X saj.) värssidest. 

litsejatest? Ainult siis hakkavad leegitsema võõraste sõjaleeride lõkked, kui tal 
enesel tuleb tahtmine sõdida... ” 

"Idast läheneb hirmuäratav tulija see põletab kõik." 

Vanamees raputas pead. 

"Oh, ei! Sellest peale kui horezm-šahh mõõga tuppe pistis, on kõik vaikne nii 
Maverannazri orgudes kui ka Horezmi kuningriigi kõikidel piiridel." 

Käratult tuli tuppa vana ori, jalgade ümber raske kett, mida vöörihm ülal hoidis. 
Ori tõi kohale korvi mitmekesise toiduga, mis oli imelise teenari eest ostetud. 

Pikakasvulise vanamehe ärakurnatud keha kattis lühike vöödiline halatt. Ta pikad 
halliksminevad juuksed langesid õlgadeni. Ta laotas vaibale siidrätiku ning ladus 
sellele kakukesed, mandli-pirukad, asetas laiali tassikesed meega, aleppo pähklite, 
mandlite, rosinate, suhkrustatud melonilõikude ja muude maiustustega. 

"Kas sa lubad natuke rääkida selle vana orjaga?" 

"Räägi, lugupeetud rändaja.” 

"Kust sa pärit oled, isa?" küsis dervišš orjalt. 

"Kaugelt, venelaste maalt. Ma elasin oma kalurist isa juures suure Volga jõe 
kaldal. Siinses keeles nimetatakse seda lüliks. Juba poisikesena võtsid mind kinni 
meie naabri Suzdali vürsti džigitid. Meie keeles on vürst seesama, mis teil khaan või 


bek. Meie vürstid sõdivad isekeskis, ja kes keda võidab, see võtab peksasaanud 
vürstilt vangi nii mehi kui naisi, nii tüdrukuid kui lapsi. Hiljem müüb vürst kõik nagu 
lambad võõrale maale. Nii müüs vürst ka minu ja õekese bulgari kaupmeestele, kes 
viisid meid oma kaubalinna Biljari Kamaa jõe äärde, sealt aga kihutati kõik vangid, ja 
mind koos nendega, läbi kõrbe siia, Gurgandži. Aga kuhu müüdi õeke - ei tea. See oli 
ammu. Näe, juuksedki ripuvad mul juba valgete salkudena nagu vanal sokul, kuid 
ikkagi tahaksin näha koduküla kõrgel jõepervel. Ma olen õppinud rääkima turkmeeni 
ja pärsia keelt. Kui poleks siin teisi meie vange, oleksin ma emakeele hoopis 
unustanud. Omamaalasi kohtad vahel turul ja vahetad sõnakese omas keeles. Neid 
kõnnib siin palju, kõlistades ahelaid.” 

"Kuidas sind hüütakse?" küsis dervišš. 

"Siin nimetatakse mind Saklabiks, aga meie vangid hüüavad vanaviisi "taat 
Slavkaks”. Anna mulle andeks julge sõna eest," -vanamees kummardus derviši ees 
maani, "ma kuulsin, et sa käid mööda kaugeid maid ja võid nagu pühak 
vaskdirhemitest kuld-teenareid teha. Nii on sul naljaasi mind mu peremehelt vabaks 
osta. Osta mind vabaks ja ma hakkan sind truult ja ausalt teenima. Võib-olla lähed sa 
ka meie maale, venelaste juurde, ja võtad siis mindki enesega kaasa.” 

"Sa tahad mu orja ära meelitada?" ütles peremees kulmu kortsutades. 

"Kuidas võin ma orjale mõtelda," ütles dervišš. "Ma ise elan vaeselt ja toidan end 
nisukamalutäiest, kui selle ulatab helde käsi." 

"Küllap tuleb mul surra siin kaugel võõrsil,” pomises Saklab ohates ja ütles 
valjusti: "Olge nii lahke, proovige meie dos-tarhani!"" Ta astus ettevaatlikult mööda 
vaipa, kandes kohale vask-kausi ja mustrilise kannu veega. 

Mirza-Jussuf ja dervišš pesid kausi kohal oma käsi, kuivatasid neid tikanditega 
käterätiga ja asusid vaikides toidu kallale. Kui dervišš oli kõikidest roogadest 
maitsenud, lausus ta viisakaid tänusõnu ja palus luba lahkumiseks. 

Tühjal tänaval seisis ta kaua puu varjus ja vaatles vana jalgvä-ravat. 

"Ma ei saa enam näha seda maja, kus hea vanake õpetas mind kunagi hoidma 
pilliroosulge ja kirjutama esimesi tähti. Mul polnud kahju anda talle oma ainukest 
kuldteenarit üksnes selleks, et temaga vaid kauem koos olla ja kuulata tema kallist 
ning mulle nii lähedast häält... Aga nüüd jällegi teele!" 

Mirza-Jussuf silmitses kaua ust, mille taha kadus kummaline võõras. Bent- 
Zankidža tuli sisse ja lausus: 

"Mu hea vanaisake Mirza-Jussuf! Minu südames keerutab maona mõte, et see 
dervišš Hadži Rahim al Bagdadi sarnaneb väga 

1 Dostarhan - kostitamine; samuti ka nägus laudlina, mis laotati peosööminguks 
maa peale. 

meie põgenenud vabamõtlejale Abu-Džafarile. Ta on vaid habemesse kasvanud, 
päikeselõõsast mustaks põlenud ja sul oli raske temas ära tunda endist poisikest...” 

"Vaiki, või õnnetus tabab meie maja! Kas mina oleksin hakanud kõnelema 
jumalasalgajaga, kelle pühad imaamid ära needsid? Ära räägi mulle enam kunagi 
sellest juhuslikust külalisest. Meie elame niisugusel ajal, kus iga prao vastu on surutud 
õeluse kõrv ja see kuulab pealt, millest sosistavad me suud. Nii päeval kui ööl peavad 
meil alati meeles seisma poeedi sõnad: "Võimas on vaid vaikimine - kõik muu on 
üksnes mu nõrkus."") 

"Vaikida isegi sõprade ees? Kuid kas ei ütelnud seesama suur poeet: "Sule huuled 
kõigi teiste, mitte aga sõbra eest."? Kogu elu vaikida - ei! Parem surra, kuid laulu ja 
lõbusa naljaga!" 


"Vaiki, vaiki!" karjatas vanamees. "Oh jumal, aita mind! Ma olen üksi! Öö kestab, 
kuid jutustus suurest horezm-šahhist pole veel lõpulejõudnud. Ma ootan temalt veel 
ikka üllaid kangelastegusid, kuid näen üksnes hukkamisi ega märka suuri tegusid. Ma 
kardan, et kangelane osutub kivist puuslikuks, mis on seest tühi, kus lendab 
kullakarva koi ja roomavad mürgised skorpionid... Allah, heida oma pilk minu peale 
ja valgusta mind!... " 

1 Abu-Saidi (XI sa].) värssidest. 


TEINE OSA VÕIMAS JA JULM ON HOREZMI ŠAHH! 


Esimene peatükk HOMMIK LOSSIS 


Teenistusel kuningate juures on kaks külge: esiteks - lootus leivale, teiseks - hirm 
oma elu pärast. 
(Saadi, XIII saj) 


Koidueelses hämaruses kõmpisid kolm imaami mööda Gurgandži kitsast tänavat. 
Ees läks teener tuhmi laternaga, mis oli tehtud õliga immutatud paberist. Vanamehed 
kergitasid aina laiade rõivaste pikki hõlmu, hüppasid üle veest sulisevate kraavikeste. 

Pimedas oli tunda kord teravat vürtsiaroomi, mida hoovas suletud pipra-, ingveri- 
ja värvipoekeste juurest, kord vänget naha-haisu, kui imaamid möödusid 
sadulseppade poodidest, mis olid täis hobuserakmeid, sadulaid ja saapaid. Väljakul 
peatas neid kare hääl: 

"Seiske! Mispärast kõnnite öösel ringi?" 

"Kõigevägevama aimust meie, vaimulikud mehed, suure mošee imaamid, ruttame 
hommikupalvuseks padišahhi lossi.” 

"Minge rahuga!" 

Kolm imaani läksid kõrge lossivärava juurde ja jäid seisma. Koputamine poleks 
aidanud ja pealegi oleks see olnud solvav. 

Värav ise avanes pooleldi. Mõned ratsanikud ilmusid pimedusest ja kappasid 
tuhatnelja üle väljaku. Need kullerid kihutasid "kõige suurema ja kõige 
ettenägelikuma usu ning õigluse kaitsja" korraldustega mitmes suunas, milledest ei 
olnud teadlik keegi muu peale nende läkitaja. 

Kivilt kivile astudes ületasid vanamehed suure veelombi ja läksid väravast sisse. 
Mööda laia õue kõndisid igas suunas Šahhi sõjamehed. Kaks tunnimeest tundsid 
saabunutes ära jumalasulased ja andsid kõrvale tõmbudes neile teed. Kolm vanameest 
möödusid mitmest õuekesest. Unised valvurid avasid rasked väravad, kolistasid 
raudvõtmetega. 

Lõpuks tuli nähtavale kahe poolega uks. Selle külgedel seisid odadele toetudes 
tardunult kaks rõngassärkides ja kiivrites sõjameest. 

Ligiastunud teener tõstis kõrgele suitseva tähiga savist lambi ja ütles: 

"Usukaitsja pole veel välja tulnud.” 

"Me ootame," vastasid kolm vanameest. Nad võtsid tuhvlid jalast, astusid vaibale, 
laskusid põlvili ja lõid enese ees lahti nahka köidetud, vasksete haakidega suured 
raamatud. 


"Eile saatsid neli mässulist khaani oma alaealised pojad pantvangideks. Šahh 
korraldas pidusöömingu. Kaksteist lammast küpsetati ära," ütles üks imaam. 

"Mis ta küll täna välja mõtleb?" sosistas teine. 

"Kõige tähtsam on - igas asjas temaga nõus olla ja mitte vastu rääkida," ohkas 
kolmas. 


Horezm-šahh Muhammed nägi und: ta seisab stepikingul, ja ümberringi - nii 
kaugele kui silm ulatub - tungleb tuhandeid ning tuhandeid inimesi. Taevas leegitseb 
loojangu pronkskiirtes. Nüüdki veel pimestav päike vajub kiiresti üksluise 
liivatasandi-ku taha. 

"Elagu, elagu padišahh!" veerevad kõminal hüüded kaugel asuvatest ridadest. 
Mimesed painutavad pikkamisi selgija nende näod peituvad valgete turbanite taha. 

Kogu rahvahulk langeb valitseja ette põlvili. Näha on vaid ha-latte, mis 
sarnanevad igavesti rahutu Horezmi mere' lainetega. 

"Elagu padišahh!" kõlavad kajana viimased kauged hüüded ja kõik jääb vaikseks. 
Päike kaob ja stepp upub sinkjasse hämarusse, saabub vaikus. Kustuvas valguses näeb 
šahh, kuidas küürutõmbu-nud seljad roomavad ta poole, ronivad mööda kingunõlva 
üles. 

"Aitab, tagasi!" käsutab šahh. Kuid seljad lähenevad igast küljest, loendamatud 
seljad triibulistes halattides, milledele on pu-nakaskollased vööd ümber seotud. 
Šahhile näib, et kõigil on põue peidetud teravaks ihutud noad. Inimesed tahavad ära 
tappa oma käskijat. Ta tormab ettepoole ja lööb lähemalolijat jalaga. Halatt tõuseb 
tiireldes õhkuja lendab minema nagu lind - selle all pole kedagi. Šahh lööb jalaga 
kõrvale teised halatid, nende all on samuti tühjus. 

"Kuid nende seas on üks! Ta on ennast peitnud, et ligi hiilida ja virutada noaga 
minu südamesse, südamesse, mis elab ja tuksub vaid horezm-šahhide kuulsa suguvõsa 
õnneks ja vägevuseks.” 

"Aitab! Šahh käsib teid: lahkuge!" Hääl kõlab tumedalt, vaevukuuldavalt - ja kõik 
kaob. Ümberringi laiub stepp, tühi, hall ja tumm. Jäigad rohukõrred näivad 
kriimudena tardunud taeva taustal. Nüüd on šahh üksi, täiesti üksi kõrbes, ilma 
ratsuta. Kuid kusagil siin üsna lähedal, halli kingu taga lillakas lohus varjab ennast too 
üks, kes tahab teda tappa... Kõik ihkavad tema surma, kuid ainult üks on otsustanud ta 
elule lõpu teha. Kes see on? 

Kaugelt kostab kajana rahva hüüd: 

"Elagu Dželal ed-Din! Au horezm-šahhi vaprale pojale ning troonipärijale Dželal 
ed-Dinile!" 

"Nad unustasid minu ja on juba valmis mu poja kätt suudlema? Sellele tuleb teha 
lõpp! Aitab! Ma litsun puruks tolle, kes astub mu teele - olgu see siis Bagdadi kaliif 
või minu sõnakuulmatu poeg! Aitab!... " 

Viibides veel poolunes, kuulis šahh enese kõrval kahinat ja tundis, kuidas midagi 
külma puudutas ta nägu. Hirm ja kirglik eluja- 


' Horezmi mereks nimetati XIII sajandil Araali merd. 

nu sundisid teda korraga kogu oma jõudu pingutama ja üles hüppama. Šahh avas 
silmad ja hakkas ärevalt pimedatesse toanurkadesse vahtima. 

Suurest koldest seinas' õhkus tuliste süte soojust. Sellejuures istus keegi. See oli 
metsik stepitütarlaps, kes eile siia toodi. Ta nihkus hirmunult kaugemale, varjas 
kätega oma nägu. 


"Kes sa oled?" 

"Allah on suur! Olen Gül-Džamal, turkmeenlanna kõrbest. Eile õhtul toodi sind 
unisena käe alt kinni hoides siia, ja niipea, kui sa pikali heitsid, jäid sa kohe magama. 
Ma kartsin sind. Sa korisesid ja oigasid unes nii õudselt, justkui hakkaksid surema. 
Sul matsid hinge öised "divid". Nad lendavad pimeduses jurtade kohal ja tungivad 
läbi ülemise mulgu sisse, et piinata neid, kelle südamel lasub mõrtsukatöö.” 

"Kuid mis sul käes oli?" - Sahh pitsitas ta väikesi käsi. 

"Mul on valus! Lase lahti!" 

"Näita, mis sul käes oli?" 

"Mul ei ole midagi ja polnud midagi. Tahad, ma laulan sulle meie stepilaulu 
ööbikust, kes armus roosi? Või jutustan muinasloo pärsia kuningapojast, kes nägi 
peeglis hiina vürsti tütre nägu?" 

"Pole vaja muinasjutte ei roosist ega kuningapojast... Aa!... Näe, leidsingi 
kinžallitupe. Miks tulid sa noaga oma padišahhi juurde?" 

"Jäta mind! Raugad õpetavad: "Ära löö hobust, kaotad sõbra"... " 

Gül-Džamal libises ta käte vahelt välja ja jooksis eemale. 

"Ai-ai! Sa kägistad mu! Ma kardan sind!" 

Ta tormas madalast kahe poolega uksest väljaja põrkas kokku kahe teenijannaga, 
kes pealt kuulasid. 

Raskelt hingates läks Šahh kolde juurde. Ta punnis härjasilmades värelesid 
punased tulukesed. Ta koputas pillirookepikesega vaskkausi vastu: kahe poolega 
uksest tuli nähtavale vana kitseha-bemega teener ja langes šahhi ees silmili. 


' XII sajandil ei tuntud Kesk-Aasias ahje ja tuld tehti kas keset tuba, millel oli 
tõmbe-avaus laes, või seinas asuvasse koldesse. 

"Toimeta see tüdruk õhtul vaipade tuppa. Kas vekil ja suurvesiir' on siin?" 

"Kõik ootavad sind, kõrgeauline, samuti ka "uudiste isand"? ja kolm imaami.” 

"Aga khaan Dželal ed-Din pole veel tagasi jõudnud?” 

"Troonituge ei ole veel.” 

"Las ootavad. Too minu juurde basseiniruumi habemeajaja habet kaunistama ja 
pesijad selga pehmeks tegema.” 

Horezm-šahh läks kõrvaltuppa. Rähmaste punetavate silmadega kuivetuja küürus 
teener hakkas patju ning vatitekke kokku korjama ja neid seinanišši laduma. Vaibal 
läigatas midagi. Vanamees kummardus ja võttis üles elevandiluust käepidemega tera- 
vaksihutud kinžalli: 

"See on turkmeeni nuga... 00, need turkmeenlannad! Nende viha peab kartma 
nagu karakurti mürgiämbliku hammustust. Kas anda kohe vekilile üle või ära peita? 
Aga kes mind kiirustab?" 

Šahh tõmbas pingumale avarate siidist kottpükste paela, mässis lihava kõhu ümber 
triibulise salli, pistis vöö vahele hõbetupe-ga noa, heitis õlgadele pika, brokaadiga 
kaetud sooblinahkse kasuka. Seinanišist võttis šahh ettevaatlikult osavasti 
kokkukeera-tud valge turbani ja lükkas selle harjunud liigutusega oma pikkadele 
poolhallidele käharatele. 

Hinge kinni pidades kuulatas šahh ukse juures, pigistas noa külma käepidet. 

"Ettevaatlik on alati valmis kallaletungi tagasi tõrjuma. Lossi käänuliste 
koridoride pimeduses võib mind ootamatult tabada ismailiidi3 käsi, kelle on saatnud 
mu verivaenlane, Bagdadi kaliif..." 

"Oled sa siin, vekil?" küsis ta vaikselt. "Ma ootan juba ammu oma käskijat."” 


1 Vekil - lossi järelevaataja; suurvesiir (c. vesiir) - riigikantselei ja kõikide 
ametnike ülem. 

2. Uudiste isand - riikliku posti ülem. 

3 Ismailiidid — sii-itidest mõrtsukate, kägistajate sekt, väga võimas XIII sajandil, 
hiljem mongolite poolt hävitatud. 

Šahh tõmbas puuriivi eest ja paotas ukse. Valgustatuna tuhmilt kahest õlilambist, 
seljad madalale painutatud, seisid siin ta lähemad aukandjad. 

Toppinud paljad jalad jäikadesse, öö jooksul jahtunud tuhvlitesse, läks 
Muhammed järgmisesse tuppa. Seal ootasid teenrid. Üks hoidis savist lampi, teine - 
hõbekaussi, kolmas - kitsa kõvera kaelaga kannu. Nad aitasid šahhil pesta end 
basseini juures, kus vesi voolas auku kivipõrandas. Neljas teener ulatas väljasirutatud 
kätel pika, siidiga tikitud käteräti ja tõmbas käskija priskete jalgade otsa villased 
mustrilised kapukad. 

Kuni horezm-šahh rõivastus, kandis vekil ette viimaseid uudiseid: 

"Õues on väga külm. Kõik kattus valge härmatisega... Kolm imaami tulid lossi ja 
ootavad käske... Samuti ootab timukate ülem Džihan-Pehlevan... Eile õhtul jõudis 
Bulgarist pärale suur kolmesajast kaamelist karavan bulgari safiansaabaste partiiga 
ning saja vangistatud urussiga. Umbes kakssada orja suri teel, kuigi neid peaaegu iga 
päev toideti seesamiõliga ülevalatud hirsipudruga. Teise karavani olid enne seda 
turkmeeni röövlid paljaks riisunud. Tõenäoliselt on see Kara-Kontšari kätetöö.” 

"Ma purustan turkmeeni rändlaagrid! Kuid kõige rohkem häirivad mu rahu 
palverändajad Bagdadist. Kas pole olnud näha araablastest dervišše Bagdadist? Nad 
kõik on Bagdadi kaliifi maa-kuulajad, nad kõik soovivad mulle halba." 

"Missugused kõlvatud inimesed võivad soovida halba vägevale usukaitsjale?"” 

"Niisugusteks on muutunud muhamedlased!" 

Lõpetanud rõivastumise, võttis šahh ette oma tavalise teekonna, algul piki 
koridore, siis kivist treppi mööda. Vekil ja eunuhh läksid tõrvikuga ees ja avasid uksi. 
Šahh läks üles kivist lossitorni tippu. 

Teine peatükk NUBAISKENDER SUURELE 


Tasasel väljakul piki laskelävedega müüri seisid poolringis kakskümmend seitse 
noort khaani - Gura, Gazna, Balha, Bamijani, Termese ja teiste maakondade 
valitsejate pojad. Neid noormehi ja poisikesi pidas šahh range järelevalve all oma 
õukonnas pantvangidena, selleks et nende isad, feodaalsed khaanid, ei julgeks tõsta 
ülestõusumõõka. Kõigil noormeestel olid käes trummid ning kuljustega tamburiinid. 

Siinsamas asusid ka pillimehed pikkade pasunate, oboede ning vasktaldrikutega. 
Kõrval seisid mõned horezmi maleva kõrgemad väepealikud. 

Šahhi ilmudes pistsid kõik karjuma: 

"Elagu palju aastaid võitmatu padišahh, usukaitsja, paganate hirm!" 

Šahh heitis kõikidele sünge pilgu: "Aga kus on Timur-Melik?" "Olen siin, 
valitseja.” 

Pikk, alati lõbus Timur-Melik, Muhammedi alatine kaaslane tema sõjakäikudel, 
astus ettepoole, hoides kätest kahte poisikest: üks oli Šahhi enese noorim poeg 
viimasest naisest, kiptšaki khaanitarist, teine - tema pojapoeg, Dželal ed-Dini ja 
turkmeen-lanna poeg. Timur-Melik asetas poisikesed šahhi juurde. Too kummardus 
oma poja üle ja näpistas teda hellitavalt põsest. Kuid pojapojalt küsis karmilt: 

"Kus on khaan Džella ed-Din?" 


"Isa sõitis kullidega jahile," ütles poisike. Ta mustad silmad vaatasid valvsalt 
valge turbani alt. 

"Timur-Melik! Saata ratsanikud kolmes suunas ja otsida üles khaan Dželal ed- 
Din! Turkmeenid jätkavad karavanide ründamist. Nad võivad ka mu pojale kallale 
tungida.” 

"Saab tehtud, õnnistatu!" 

Ülalt, just nagu pilve pealt, kõlas peenike hääl, mis sarnanes lapse omaga: 

"Õnnis, kes on ärkvel! Õnnelik, kes ei maga!" 

Küünlana taeva poole tõusva kõrge minareti tipp lõi särama kaugete mägede 
tagant väljavaatava päikese roosas kiirguses. Kõik linna majad olid veel mähitud 
hämarusevinesse. 

Vanim noortest khaanidest ulatas horezm-šahhile trummi. Muhammed hüüatas: 

"Au suurele Iskenderile!' Au maailma vallutajale! Iskender käis läbi kõik Iraani 
maad kuni Džeihuni ja Zeravšani2 kallasteni. Iskender on meile eeskujuks, ta on meie 
õpetajaks! Andkem talle au, mängigem kolmekordset mürisevat nubat."3 

Hakkasid kõmisema tamburiinid ja trummid. Lõid kõlisema vasktaldrikud. Kostis 
pikkade pasunate kähisevat tuututamist ja vilepillide pirinat. Kolm korda tõstsid kõik 
kilinat ja kõlinat vapra makedoonlase auks. Kui kõik vaikis ja kumisev kaja veel kõr- 
getelt lossitornidelt vastu kaikus, hüüdis Timur-Melik: 

"Me andsime väärilist au suurele rumilasele,4 Iskender Kahe-sarvelisele5. Rahu 
tema põrmule! Kuid oma lühikese elu jooksul suutis ta täita ainult poole sellest, mis 
tal ees seisis ära teha. Nüüd on meil uus Iskender, vägev Muhammed-sõdalane, 
Muhammed-väepealik, Muhammed - suure Horezmi impeeriumi looja! Pikendagu 
Allah võimsa islami maade käskija, šahh Muhammed Alla ed-Dini valitsusaega! 
Esitame vägeva šahhi auks kolmekordse nuba!" 

Vaikses õhus hakkasid uuesti kõmisema tamburiinid, taldrikud, trummid ja pistsid 
raevukalt möirgama pikad pasunad. 

Muhammed seisis laskeläve juures, karmi, ähvardava ning mõtliku ilmega, laiad 
õlad sirgu aetud; ja näis, et ta lumivalge turbani all rändasid tähtsad mõtted. 

"Iskender Suur - Makedoonia Aleksander. 

2 Zeravšan - "kuldne jõgi". Voolab välja Hissari mäeahelikust lõunapool 
Samarkandi. Ta veega niisutatakse kunstlikult Samarkandi ja Buhhaara põlde. 

1 Nuba - Makedoonia Aleksandri (Iskecndcri) paraadlik muusikaline austamine 
(sõjaline serenaad), milline komme viidi ringkonnavalitscjate lossides ellu horezm- 
šahh Muhammedi käsul. 

4. Rumilane - kreeklane. 

5 Kahesarvelise nimetuse andsid Makedoonia Aleksandrile egiptuse preestrid, 
kuulutades ta jumalaks. (Tõlk) 

"Rahu olgu teiega! Minge!" ütles horezm-šahh. 

Käed kõhule kokku pandud, jooksid kõik tippival sammul kordamööda tema 
juurde; puudutanud huultega šahhi kasukahõlmu, taganesid nad ja kadusid pimedasse 
trepiavasse. 

Viimasena lahkus Timur-Melik, kes hoidis kätest mõlemaid poisikesi. 

"Dadaa' lubas mulle tuua elava džeiraani," rääkis šahhi pojapoeg. 

"Aga mulle kingib padišahh jahipantri... selleks, et ta sööks ära nii sinu džeiraani 
kui ka sinu, ussipoeg!... " 


Šahh laskus käsipõsakile laskeläve nukile. AI kuhjusid korrapäratult lamedad 
katused. Loss koosnes paljudest madalatest hoonetest, mis olid seotud läbikäikudega 
üheks suureks, ebakorrapäraselt laiaks paisunud ehituseks. Seda ümbritses kõrge vana 
müür paksude vahitornidega. Liikumatud odadega tunnimehed paistsid selgesti 
kirgastuva taeva taustal. 

Kaua vaatas Šahh kaugusse, tohutusuurele laialipillatud linnale, mida kattis 
lamedate katuste kohalt tõusev suits. Seejärel peatusid ta silmad ühel lossiõuekesel, 
kus vana kõrge papli all valen-das jurta. Selles varjas end haaremi uus pärl, tõmmu 
turkmeen-lanna Gül-Džamal, kes oli hommikul šahhi juurest põgenenud. Tütarlaps ei 
tahtnud leppida hämarate lossikambritega ja nõudis enesele jurta, et elada nii, nagu oli 
harjunud stepis, nagu elavad lihtsad, suitsu järele lõhnavad turkmeenlannad. Tema ei 
taha üle kolida haaremisse, teiste "Eedeni rooside" juurde. Ta ei mõista ikka veel, 
kuidas peab käituma! Ega kuningannast ema Turkan-Hatun teda asjatult nii vihka. 

"Ülbe tüdrukunähvits! Tõstis käe oma valitseja vastu! Küll ma vaatan, kuidas ta 
vingerdab ja vingub, kui vaipade toas tuleb ta juurde mu lemmikpanter!...” 

Alt tornijalamilt kostsid hüüded. Hommikuses vaikuses kõlasid sõnad selgelt ning 
arusaadavalt: 


1 Dadaa - meelitusnimi sõnast "isa". 

"Kuulake, õigeusulised! Šahh Muhammed on taganenud islami seadustest ja 
võtnud omaks aliidide-šafiitide ketserluse'. Ta hellitab ketseritest pärslasi ja ümbritses 
ennast kiptšakkidest paganatega. Tema isa, šahh Tekeš oli aus turkmeen, kuid 
Muhammed sülitab turkmeenidele. Ärge uskuge teda!" 

"Kes see seal ulub? Vekil, miks sa korda ei pea?" 

Vekil kummardus sügavalt Šahhi ees otsekui andestust paludes: 

"Seda kisendab tomnikeldris dervišš, seik Medž ed-Din. Teda ei kohuta ei ahelad 
ega vanglapimedus. Temasse suhtub eriti heatahtlikult sinu ülitark ema Turkan-Hatun. 
Kuid seik peab häbituid kõnesid oma padišahhi vastu. Eile kogunesid kõik linna der- 
višid väljale ja otsustasid üheskoos vangla juurde minna, et vabastada keldrist seda 
meeletut šeiki Medž ed-Dini.” 

Muhammed raputas vekili õlast. 

"Molkus! Ütle kiiremini timukate ülemale Džihan-Pehlevanile, et ma usaldan selle 
mässaja tema tugevatesse kätesse... Ja et ta kiirustaks, enne kui meeletud dervišid 
tulevad ja šeigi vabastavad.” 

Horezm-šahh läks tornist alla ja astus vastuvõturuumi, mille seinu kattis punane 
kalev. Siin ootasid padišahhi kolm hallihabe-melist imaami. Heitnud ukse juures 
tuhvlid jalast, läks šahh toa keskele ja laskus vaibale. Jalad toppis ta siidise vatiteki 
alla, mis kattis soojuseava põrandas; seal asus sütepann tuliste sütega. 

"Tulge lähemale, istuge, mu õpetajad!" 

Kolm imaami, kes põlvitasid vaibaveerel, tulid ligemale, sosistades 
araabiakeelseid tänusõnu. Nad võtsid kõrvuti istet, peitsid jalad samuti teki alla. 

"Alustage,” ütles šahh. "Seletage, kas on minul, kõige vägevamal islamimaade 
valitsejal, õigus nõuda, et Bagdadi kaliif minule alluks? Ja seletage samuti, mida ma 
pean tegema, kui kaliif mulle ei alistu?” 

Imaamid lõid lahti kaasatoodud suured vanad raamatud ja hakkasid laulva häälega 
kordamööda Koraanist tekste lausuma: 

' Muhamedlus jagune kaheks peasektiks - sunniitide omaks, mida pooldavad 
türklased-osmanid, ja siiitide (ehk safiiride) omaks, mille pooldajateks on peamiselt 
pärslased (iraan-lased). 

nad tõestasid, et horezm-šahh Muhammed on peale Allahi kõige kõrgem võim 
maa peal, ettal on alati õigus ja et iga tema käsk, iga tema sõna on püha... 

Toas oli hämar. Nõrka valgust tungis sisse läbi ümmarguse võretatud akna, mis oli 
tehtud seina päris lae all. Pronksalusel õlilamp levitas värelevat valgust. Imaamid 
lugesid araabiakeelseid lauseid poollauldes, teksti vaatamata. 

Šahhi taga seisis tähtsa ilmega "laudlina laialilaotaja", šahhi söömise 
peakorraldaja. Ühe sõna või kulmuliigutusega andis ta käske käratult mööda vaipa 
kõndivatele teenritele. Teine aukandja- "kätteulataja" - võttis peakokalt vastu 
hõbevaagnaid. Ustest vahtisid aukandjate näod, kes tunglesid seal Šahhi soosingu 
ootuses.- 

Must ori, hõberõngas ninas, asetas tekile laia madala lauakese. "Laudlina 
laialilaotaja"” heitis lauakesele osava liigutusega siid-laudlina - dostarhani. 
"Kätteulataja" pani Šahhi ette hõbekandiku tulise tee tassidega, kuhu oli lisatud soola 
ning lambarasva. Laudlinale asetas ta viinakese õhukesi kergelt pruunistunud 
kakukesi sisseküpsetatud rasvatükikestega ja napakesed sulatatud või, hapukoore ning 
meega. 

Šahh kuulas imaamide juttu, jõi ühe tassitäie teise järel, sõi kakukesi peale. 
Soojenenuna sütepannist ning teest, nõjatus padišahh seejärel aegsasti valmispandud 
patjadele ja hakkas norskama. See oli märgiks, et valitseja on õpetatud imaamide 
seletustega rahul. Kõik eemaldusid käratult. Kadus laud ja dostarhan, aukandjad ja 
teenrid pugesid peitu. Üksnes must ori kükitas ukse juures ja ootas, millal ärkab 
islamimaade vägev valitseja. 


Kolmas peatükk VIHA VÜRST 


Gurgandžis tundsid kõik kõrget, sünget "igavese unustuse torni" peaväljakul šahhi 
lossi kõrval. 

Madala rautatud ukse küljes rippus suur lukk. Võti kõlkus valvuri kaelas, kes istus 
siinsamas trepiastmel, toetanud lühikese 

roostetunud oda vastu telliskivimüüri. Valvuri ees maas lebas vai-batükk, millele 
möödakäijad ladusid oma armuannid: puukausi hapupiimaga, kakukesi, sibulakimbu, 
peotäie vaskraha... Heldematele lubas valvur mõnikord tornile läheneda ja vangidega 
kõnelda. 

Torni alumises servas mustendas mitu ümmargust võretatud auku. Keldrist kostsid 
tumedad hüüded. Kui oli kuulda möödaminejate samme, läksid hüüded keldris 
tugevamaks, avadest sirutati välja kondiseid käsi, mis haarasid õhku. Triibulises 
halatis lihtne külamees, luitunud sinine riidetükk pea ümber, ja mulla, tohutu suure 
lumivalge turbaniga peas, visanud valvurile raha, läksid sõnatult müüriava juurde ja 
pistsid leivatükke läbi võre sirutatud kõhetutesse, räpastesse pihkudesse. Siis 
muutusid hüüded tugevamaks ja oli kuulda nende needmisi, kes ei suutnud end aknani 
vedada. 

"Annetage valgusest ilmajäetuile!" 

"Ohverdage vana hame! Puugid teevad liiga!" 

"Ai! Oo-oo! Sa astusid mulle silma!" 

Põiktänava poolt kandus siia rahvahulga kõma. Väljakule tulid dervišid, peas 
kõrged mütsid, käes pikad sauad. Nad laususid kooris palveid; nende kannul lippasid 
uudishimulikud. Dervišid tormasid vanglaukse juurde ja asusid kivide ning sauadega 


taguma, katsusid lukku maha lüüa. Mõned vahtisid keldri õhuaukudest sisse ja 
karjusid: 

"Seik Medž ed-Din Bagdadi! Kas oled elus? Me tulime ülistama sind, usu- ning 
tõemärtrit! Otsekohe vabastame su!" 

Maa-aluse ruumi sügavusest kõlas pikaldane karjatus ja kõik jäid kuulatades vait. 

"Needku Allah julmi khaane, rahva rõhujaid! Tabagu tema vi-havälk toda, kes 
tõstab mõõga kaliifi vastu! Hukkugu kõik timukad ja röövlid!" 

Derviššide poolt kõrvalelükatud valvur jooksis lossi. Sealt kihutasid juba kiptšaki 
ratsanikud. Nuutidega peksid nad rahvahulga minema, ja dervišid jooksid karjudes 
mööda väljakut laiali. 

Ülal, lossi sissepääsuvärava kohal, laskelävede vahel, tulid nähtavale mõningad 
inimesed. Eespool seisis pikk mees, kes kandis punakaskollast triibulist halatti. 
Teised, käed vaikides kõhule 

kokku pandud, ootasid aupaklikult ta käske. Kui horezm-šahh näitas end 
lossivärava kohal, siis oli see halb märk: ees seisis mingisugune hukkamine. 

Väravast väljusid paarikaupa "džandarid" - Šahhi timukad; rühikad, tugevad 
mehed, kes kandsid siniseid õlgadeni üleskääri-tud käistega hamesid, laiu kollaseid 
kottpükse, milledele olid tikitud punased mustrid. Nad hoidsid õlal suuri horasani 
mõõku ja moodustasid aheliku ümber väljaku, kui olid pealetikkuva rahvahulga 
eemale tõrjunud. Viimasena tuli peatimukas, "viha vürst" Mahmud Džihan-Pehlevan 
("maailma rammumees”), pikk, kühmus, kuivetu, käed ripakil - kuulus kägistaja. 
Tema halatt oli topitud kollastesse seemisnahast kottpükstesse ja laia rihmaga kokku 
tõmmatud. Üle õla rippus vaibariidest kott. Selles.viib ta Šahhile kõige tähtsama 
hukatu pea. 

Väljaku keskel mustendas nelinurkne süvend, samas kõrgus lava ja selle lähedal 
seisid neli põikpuuga posti. Ahelate kolksudes tassisid kaks poolpaljast orja kohale 
pajuvitstest suure korvi ja panid selle lava kõrvale. 

Vangivalvur keeras madala rautatud ukse lukust lahti. Peati-mukas koos paari 
abilisega läks alla maa-alusesse ruumi. Sealt kõlasid võikad karjatused, mille järel 
tekkis täielik vaikus. Timukad tirisid keldrist välja viisteist vangi. Nad kõik olid 
paremat jalga pidi ühise ahela külge needitud. 

Poris mustaks püherdunud, räbalatega vaevalt kaetud, kauasest vangisolemisest 
pikaks kasvanud ning pulstunud juustega, klammerdusid hukkamõistetud üksteise 
külge ja vantsisid üle väljaku, kissitades silmi ereda päikese käes. Vanglauks prantsa- 
tas kinni. Raske lukk langes uuesti rippu ja maa-alusest ruumist hakkasid kõlama 
lakkamatud hüüded. 

Mõlemal pool aheldatud surmamõistetuid sammusid valvurid. Üks hukatavatest, 
sassis juustekahluga nõder rauk, komistas ja kukkus maha, tõmmates enesega kaasa 
kaks naabrit. Nad aeti löökidega jalule ja kihutati edasi hukkamispaiga poole. Laval 
painutad nad küüru, suruti põlvili. Üks timukas haaras hukkamõistetu juustest kinni ja 
peatimukas, kes hoidis mõõka kahe käega, raius 

pea ainsa hoobiga otsast, näitas seda vaikseksjäänud rahvahulgale ja viskas korvi. 

Rahvahulgas küsiti: "Kes vahistatutest on derviššide peamees, Medž ed-Din 
Bagdadi?" Näljast ning haigustest kurnatud vangid sarnanesid üksteisega. Kui löödi 
maha neljateistkümnenda pea, kostis üle kogu väljaku ulgumine: 

"Padišahh kõneleb! Padišahh käsib!" 


Kõik vaatasid lossivärava kohal asuva rõdukese poole. Ülal seisev horezm-Šahh 
lehvitas kirjut rätikut. See tähendas: "Hukkamine jätta! Šahh annab surmamõistetule 
armu!" 

Peatimukas pühkis pikka mõõka punase kaltsuga ja hüüdis: 

"Tooge sepp siia!" 

Viieteistkümnes hukkamõistetu oli Tugan, Mirza-Jussufi kasvandik. Alles poisike, 
vaatas ta päraniaetud silmadega ringi, taipamata, mis on juhtunud. 

"Kummardu padišahhi ees tema suure armulikkuse pärast!" ütles timukas, pööras 
poisikese näoga lossi poole ja painutas Tugani maani. Kohalolev sepp hakkas 
purustama ahelat Tugani jala ümbert. 

"Pea kinni! Kuhu sa jooksed? Ma pole veel valmis!..." hüüdis sepp. Kui aga 
Tugan nägi, et ta pole enam surmamõistetute ahela külge needitud, kargas ta lavalt 
rahvahulga sekka. Tagapoolt kostsid hüüded, ent küürutõmbunud Tugan trügis 
rüselevate linnaelanike vahelt läbi, katsus kiiremini eemale pageda. 

Väljak vangitomni läheduses jäi tühjaks. Valvur seisis ukse juures, toetudes 
roostetanud odale. 

Piki müüri hiilis tütarlaps, kes oli silmini pikka linikusse mässitud. Ta tuli avause 
juurde torni allosas ja hõikas ettevaatlikult: 

"Tugan! Relvasepp Tugan!” 

Avausest pisteti välja kõhnad käed, kähisev hääl vastas: "Sinu Tugan jäi juba 
peast ilma! Anna söök meile, et me teda palves meelde tuletaksime.” 

Tütarlaps surus end vastu õhuauku ja kisendas meeleheitlikult: "Vasta, Tugan, kas 
sa oled elus?" 

Maa-alusest ruumist kostis uus hädakisa: 

51 

"Anna see meile, mida sa talle tõid! Sinu Tuganil pole enam midagi vaja! Ta sööb 
praegu mõnuga paradiisiaias koos prohvetiga pilaffi...”' 

Tütarlaps pani leiva ning meloni õhuaugust väljapistetud kätesse ja läks valvuri 
juurde. 

"Ütle mulle, Nazar-boboo2: kas on õige, et poisike Tugan on surnud?" 

"Kindlasti surnud. Ta viidi ju koos teistega hukkamisele..." 

Valvur näitas käega väljakule. 

Astus ligi vana dervišš, pistis mõned mündid valvurile pihku ja sosistas talle 
kõrva: 

"Mispärast polnud hukatutute seas meie püha šeiki Medž edDin Bagdadid? Kas 
lükati hukkamine edasi või andis horezm-šahh talle armu?" 

Valvur peitis raha keerutatud vöö voltidesse ja pomises: 

"Valitseja sai šeigi peale vihaseks tema needmiste tõttu ja käskis ta hukata enne, 
kui dervišid ta vabastavad.” 

"Kuid ta on veel elus?... 

"Ei! Kui hukkamõistetud maa-alusest ruumist välja toodi, laskus sinna peatimukas 
Džihan-Pehlevan ja kägistas ise püha Šeigi..." 


" 


Neljas peatükk KÜLGEÕMMELDUD VARI 


Tõtta vastutulijat rõõmustama hea sõnaga. Võib-olla ei saa te enam kokku. 
(Idamaa - vanasõna) 


Kui Tugan oli rahvahulgast välja trüginud, sattus ta mahajäetud tänavasse, mida 
palistasid katkematud saviseinad. Tänav juhtis ta kanali kallastele. 


" Pilaff - hautatud lambaliha riisiga. (Tõlk) 
2 Boboo - vanaisa. 

Aeglaselt voolas tume sogane vesi kõrgele kokkukuhjatud mullavallide vahel. 
Pikkamisi liikusid edasi pikad kohmakad vened, koormatutena kaubapakkide, hagude, 
heina ja hunnikusse-kuhjunud lammastega. 

"Sõidaks õige niisuguses venes kaugele võõrale maale... Aga kes mind sinna 
laseb, niisugust räpast, haavadega kaetut, poollagunenud hamega!" 

Kalda lähedal kohendas liivane leetseljak. Tugan läks sinna -loputas puhtaks oma 
rõivad, pesi ennast, soojendas end päikese käes, puhkas, haaratud oma mõtetest. 

"Kuhu minna surmamõistetul, kes on vanglast välja lastud? Kes võtab niisugust 
tööle? Linn on kitsas, kuid rahvast palju ja igaüks tahab teenida kausikese pilaffi..." 
Tugan vaatas oma jalga, mille küljes rippus ikka veel raske raudvõru pealkirjaga: 
"Igavesti, kuni surmani". "Minu vana Jussuf-Mirza ei taha kõneldagi vanglast tulnud 
sunnitöölisega; võib-olla üksnes Bent-Zankidža haletseb mind. Kuid kas julgen ma 
ilmuda tema ette, kaetuna paisetega nagu pidalitõbine?... ” 

"Siiski tuleb mul tagasi minna oma peremehe Karõ-Maksumi juurde. Ta laseb 
selle raudvõru lahti neetida.” 

Tugan hakkas hiilima mööda pikka tänavat, mille mõlemaid külgi palistasid 
poekesed ja kus müüjad istusid vaipadega kaetud eenditel. Kaubad rippusid avatud 
ustepooltel ja lebasid riiulitel piki seinu. 

Ülalt niinmattidega kaetud tänav oli hämar. Pimestavad päikesekiired langesid 
längus triipudena, valgustasid kord roosa ning rohelise siidiga tikitud kollast 
saapapaari, kord ümmargust raudkilpi, millele oli vermitud hõbedaga kiri Koraanist, 
kord triibulisi kangaid, milliseid kaubitsejad rullisid lahti hundinahaga palistatud kaf- 
taniga nomaadi või eredates kirjudes riietes naistesalga ees. 

Peremees Karõ-Maksumi sepapada oli seppade reas äärmine. Kõikjalt kostis 
vasarate paugutusi, raudplaatide plärinat. Siin valmistasid sepad relvi: kõveraid 
mõõku, lühikesi nuge, odaotsi. 

Töötavate orjade - pärslaste ja urusside kehakatteks olid vaid kottpüksid ja 
läbipõletatud nahkpõlled. Kummargil alasite kohal, 

toksisid nad väikeste vasaratega vaskkaussidele meisterlikke mustreid. Kähisevalt 
ähkides tagusid teised raskete sepahaamritega hõõguvat raudkangi. Nõgised 
poisikesed seisid lõõtsade juures, puhusid ääsides süsi lõkkele ja jooksid 
puuämbritega vee järele. 

Paks ning laiaõlgne peremees Karõ-Maksum, halli habeme tutt punase värviga üle 
võõbatud, istus töölisi sõimates vaibatükiga kaetud savimuldril ja vastas möödakäijate 
tervitustele. Kaks orja tema kõrval - üks noor, põletusmärgiga laubal (selle-eest, et 
katsus pageda), teine vana, ükskõikse tahmunud näoga - tagusid väikeste vasaratega 
korrapäraselt raudtraadikimpu. Nad tegid kõige hinnalisemat tööd: tera sütele 
panemata töötasid nad "külmal viisil" välja kuulsat mustrilist damaskuse terast - 
"džauharit”. 

"Milleks sa siia tulid? Mine tagasi!" kisendas peremees. "Sa arvad ehk, et ma 
võtan enda juurde töökotta sunnitöölise, kes on olnud zindanis?" 

"Luba mul võtta vasar, ma ise purustan raudvõru... ” 

"Selleks et sa rüvetaksid mu vasara oma kuritegelike kätega? Lase jalga, kuni ma 
pole sind veel pihtidega kõrvetanud!" 


Täis viha teenimatu solvamise pärast, läks Tugan ära. Poisike oli valmis minema, 
kuhu jalad viivad. Ta hajameelne pilk peatus seina äärde istunud dervišil. Varikatuse 
niinmattide vahelt läbi-tunginud päikesekiir valgustas eredalt derviši kirevat mantlit, 
mis oli mitut värvi hilpudest kokku õmmeldud. 

Summutatud häälel pühasid mõttesalme pomisedes, õmbles dervišš suure nõelaga 
roosat hilpu luitunud sinistele, rusketele ning rohelistele paikadele. 

Tugan seisis, vaarudes pahameelest ja meeleheitest. Ta must vari hüples ja langes 
derviši põlvedele. 

"Näed, poiss,” ütles dervišš. "Ma õmblesin oma mantlile uue paiga ja paigale 
langes su vari. Koos paigaga õmblesin ma külge ka sinu varju. Nüüd oled sa kõvasti 
minu külge köidetud ja pead varjuna mu järel käima." 

Poisike tormas derviši juurde ja istus ta kõrvale. 

"Kas sa kõneled tõtt või pilkad? Ma teenin sind ja teen kõik, mida sa käsid, ainult 
ära tõuka mind eemale!" 

Dervišš vangutas pead. 

"Ma kuulsin, kuidas see ülbe peremees su minema kihutas. Mille pärast sa 
nukrutsed? Kas maailm on kitsaks jäänud? Saa minu kaaslaseks! Lähme siit koos 
"õilsasse Buhhaarasse". Ära jää kunagi sinna, kust sind ära aetakse, ja mine usaldava 
pilguga nende juurde, kes sind kutsuvad... Nüüd oled sa õmmeldud derviši mantli 
külge ja on alanud sinu uute rännakute aeg. Tule mulle järele, mu noorem vend!" 

Sauaga kõpsides läks dervišš ees, tema taga vantsis longates kurnatud Tugan. 
Möödunud mitmest sepapajast, jäi dervišš tänavanurgal seisma. Seal oli platsike, kus 
tahmunud rändav sepp askeldas käsiääsi juures. Ta sarnanes nahaga üle tõmmatud 
luukerega. Kuid harjunud viisil töötasid peened käed vasara ning tangidega väikesel 
kantaval alasil, ja üksteise järel kukkusid kiirelt ning korrapäraselt veega täidetud 
puuanumasse sepa valmistatud mustad väikesed naelad. 

"Hei, lugupeetud ustal! Kas sa oskad lahti neetida seda raud-võru ilma poisikest 
vigastamata?" 

"Kui sa annad mulle kaks musta dirhemit, siis teen ma selle töö ära," ütles sepp, 
kummardudes võru kohale. "Heast tugevast rauast valmistab padišahh ahelaid oma 
vanglates. Kui sa annad mulle pealekauba veel hõbedirhemi, siis valmistan ma sulle 
sellest rauast suurepärase noa.” 

Dervišš võttis vöö vahelt rahapunga ja näitas vanamehele hõbemünti. 

"Olgu nii, nagu sa ütlesid... Kuid kas sa näed võrul kirja: "Igavesti, kuni surmani"? 
Sa tee selline nuga, et see kiri jääks alles.” 

"Saad enesele niisuguse noa," pomises vanamees ja müksas Tuganit. "Pane jalg 


alasile!... " Sosinal lisas ta: "Võitle "igavesti, kuni surmani" šahhi ja ta timukate 
vastu!... ” 

' Usta - meister. 

Viies peatükk HELDUS 


Sauaga kõpsides läks dervišš Hadži Rahim mööda Gurgandži tohutu peatuni 
kitsaid tänavaid. 

Siin olid häilitud, tulena kiiskavad, meisterlikult vermitud mustritega kaunistatud 
vaskastjate, -kausside, -kandikute ning -kannude müügiread. Oli ridu graveeritud 
vasklaternatega küünalde jaoks ja savikausside, -taldrikute ning -tassidega. Oli ridu 


peenikeste hiina nõudega, valgetega ning taevassinistega, ja ka iraagi klaasnõudega, 
mis tekitasid puhta kõla. 

Erilistest ridadest tõusis haruldaste palsamite - nii tervistavate kui ka lõhnastavate 
- hurmavat aroomi. Sealsamas müüdi hinnalisi arstimeid, niisuguseid nagu tanguudi 
rabarber, kastoor- ning roosiõli, soolakute rohttaimedest peeneks hõõrutud 
seebipulber "gassul", mis oli üheaegselt tervistav nahale, igemetele ning maole. Siin 
võis leida väärtuslikku lõhnastatud mulda, mida kasutati saunades pesemiseks, ja 
rohelist pärsia savi, mis võttis silmapilkselt karvad maha; juukseid karastavat 
buhhaara õli, millega võiti pead, ja tiibeti muskust; india ambrat ja uimastava hašiši 
tumedaid kuulikesi. 

Tungides läbi kireva rahvahulga, kes voogas turul käratseva vooluna, peatus 
Hadži Rahim poekeste juures, otsekui armuande oodates. Kuid ta vaatles 
tähelepanelikult iga müüjat ja otsis kedagi. 

Kui ta sattus ridadesse, kus olid välja pandud terved virnad puuvilla- ning 
kalevikangaid, siis tähtsad kaupmehed, kes istusid seal ristamisi asetatud jalgadega, 
viskasid talle vaskmünte ja ütlesid: 

"Mine rahuga edasi!" 

Nad kartsid, et derviši must käsi võiks puudutada "smitšuži" nimelist hõbedast 
siidkangast või kallihinnalist kuldbrokaati, mida kingiti austuse märgiks võimsatele 
ning suursugustcle bekkidele. 

Selles reas nägi Hadži Rahim inimest, kes sarnanes tollele, keda ta otsis. See mees 
istus teiste kaupmeeste seas, siidpadjad ümberringi. Tema kõhnunud nägu - kahvatu 
nagu Samarkandi paber — 

ja aukuvajunud mustad silmad kõnelesid läbipõetud haigusest. Kahelpool istuvad 
kaupmehed pöördusid tema pole erilise aupaklikkusega ja pakkusid üksteise võidu 
mandlikooke, küpsiseid, mees keedetud pähkleid ja pistaatsiamandleid. Kaupmees 
kandis kallist helehalli rõivastust ja kirevat siidturbanit. Ta hoidis käes taevassinist 
hiina tassikest teega. Tema nimetissõrmes sinas suur türkiis, mis toob tervist. 

Dervišš peatus poekese juures. Kaupmehed viskasid ta almus-tekaussi mõne 
mündi, kuid dervišš seisis vaikides edasi. 

"Mine rahuga!" ütlesid kaupmehed. "Sulle on juba antud." 

Lõpuks pööras talle oma pilgu haige kaupmees. Tema mustad silmad läksid 
imestusest pärani. 

"Mida sa minust tahad?" ütles ta. 

"Kõneldakse, et sa oled võimas mees ja palju näinud oma eluajal, kui käisid 
karavanidega mööda maailma," ütles Hadži Rahim. "Kas sa võiksid mulle ühele 
küsimusele vastata?" 

"Kui sa tahad, et ma seletaksin sulle pühasid raamatuid, siis on inimesi, õpetatud 
uleeme ning pühasid imaame, kes minust rohkem teavad. Mina olen kaupmees ja 
oskan vaid arvutada ning kalevit mõõta.” 

"Aitab, püha dervišš! Mine rahuga!" hüüdsid kaupmehed. "Me ju andsime sulle 
oma varandusest," - ja nad viskasid "kjaškuli"" veel mandlikooke ning pähkleid. 

"Ei, ma ootan su vastust, seepärast et mu küsimus puudutab sind, auväärne 
kaupmees.”, 

"Kõnele!" 

"Kui sul oleks olnud sõber, truu, ustav sõber, kes jagas sinuga nii muret kui ka 
rasket teekonda, nälgis koos sinuga ja talus kuumust ning lumetormi... kas sa peaksid 
temast lugu?" 


"Kuidas niisugusest mitte lugu pidada?" ütles kaupmees. "Kõnele edasi.” 
Siis ütles dervišš kõikide poole pöördudes: 


' Kjaškul - paadikesekujulinc kauss almuste jaoks, mis valmistati harilikult 
kookospähklist. 

"Olgu valgusküllane teie ring, hommik rõõmus ja keelekaste magus! Vaadake 
meest, kes oli rikas ja sõbralik ja täis rahulolu, kellel oli õnnelik maja ning õitsev aed 
ja alatine pidusöömingute küllus. Kuid ma ei suutnud eneselt kõrvale kallutada vihase 
saatuse nuuti, viletsuse ning kadeduse õelate sädemete kallaletunge. Ja mustade 
õnnetuste piits kiusas mind senikaua, kuni sai tühjaks mu käsi, jäi hõredaks mu õu, 
kuivas ära aed ja kadusid laiali jootude sõbrad. Ja muutus kõik. Ma toitsin ennast 
nukrusest, mu kõht tõmbus näljast kokku ja mulle ei tulnud und, mis paneks õhetama 
kahvatu näo. Kuid mulle jäi üks sõber. Ta ei jätnud mind maha rännakutel, kus mu 
viletsaks pelgupaigaks oli kaljulõhe ja asemeks kivi, kui mu paljas jalg astus 
okkalisele laukapuule. Sõber tuli koos minuga kuulsasse Bagdadi linna, palvetajate 
pühasse varjupaika -Mekasse. Kogu aja kergendas ta mu vaeva, kandis mu pauna ja 
soojendas mind külmal ööl. Kuid õnneliku saatuse päev viivitas ega jõudnud kätte. 
Kui ma jõudsin Horezni rikkale tasandikule, lahutas mind ootamatu kõu minu sõbrast 
ja ma olen nüüd viletsuse igavene vend ning pole mul peavarju magamiseks... " 

Haige kaupmees küsis: 

"Kuid mispärast sind lahutati sinu sõbrast? Sest kui ta on viibinud prohveti 
sünnimaal, võib ta kanda valget sidet, palverändaja tunnust - hadžit. Kes julges 
solvata nii teda kui ka sind?" 

"Lahutamise põhjuseks oli üks kaupmees." 

"Jutusta mulle temast.” 

"Ehkki ma olen õnnetutest õnnetuim, kuid teel leidsin ma veelgi õnnetuma - 
kaupmehe, keda olid haavanud röövlid ja kes oli ilma abita mahajäetud. Ma tegin, 
mida võisin. Sidusin kinni ta haavad, tahtsin ta tuua Gurgandži... ja hoidsin alles ta 
kuldse jahikulli...” 

Tähelepanelikult kuulanud kaupmees võpatas ja katkestas dervišši: 

"Ära räägi edasi! Me kõik teame juba, mis sai kaupmehest. See kaupmees istub ju 
sinu ees. Ma tahtsin sind ammu üles otsida, et oma tänu avaldada. Kuid kes on siis 
sinu sõber? Võib-olla ma suudan temagi viletsuste piinakambrist välja kiskuda?" 

"Üksnes sina võid mulle sõpra tagasi anda. Ta ei tohi kanda valget sidet ega 
nimetada ennast hadžiks, seepärast et tal on saba taga nagu šaitanilgi. See on mu 
eesel. Ahne piirkonnavalitseja, 

kelle juurde sa end ravima jäid, võttis ära mu eesli. Kui sa saad mulle muretseda 
teise, siis läheb täide kõik, mida ma soovin." 

"Sa saad oma eesli. Ma ostsin ta Hakimilt ja ta on siin õues. Kuule, kas mitte tema 
ei kisenda ega tervita sind? Kuid sellest on vähe. Sa võid nüüd valida selles poes, 
mida vaid tahad: parimaid rõivaid, safiansaapaid ja riiet - võta kõik, mida sul tarvis 
läheb.” 

"Ma olen dervišš! Mul on kare villane mantel ja sellest on mulle küllalt. Kuid sinu 
helduse hõlmast haaran ma kinni vaid selleks, et sa paneksid riidesse mu hoopis palja 
varju. Vari järgneb mulle kõikjale ja tal pole midagi, millega katta oma 
kõhnaksjäänud keha." 

Kaupmehed puhkesid naerma: 

"Sa muudkui naljatad, dervišš! Kuidas saab siis riietada sinu varju?” 


"Näete, ta seisab teie ees!" Ja dervišš näitas käega kerjuspoiss Tuganile, kes 
nõjatus vastu seina. Haige kaupmees lõi käsi kokku. 

"Hassan," ütles ta liginenud teenrile. "Vii see poisike poodi, kus müüakse 
valmisrõivaid, ja pane ta riidesse nii, nagu sa paneksid ränduri, kes läheb pikale 
teekonnale.” 

"Anda talle kõik?” 

"Sa paned ta riidesse "sor-ta-pai" (pealast jalatallani) ja annad talle kõik: tšekmeni, 
särgi, kottpüksid, kapukad, saapad, vöö ja turbani. Aga sina, auväärne "džihan-gešt" 
("maailmarändur"), tule täna õhtul minu poole. Hassan jutustab sulle, kuidas leida mu 
maja.” 

Teener juhtis derviši ning jahmunud Tugani poodi, kus rippusid mitmesugused 
rõivad: meeste, naiste ja laste omad. Ja kuigi teener Hassan soovitas valida kõige 
paremad, näitas dervišš vaid nendele, mis on teekonnal vastupidavad ning mugavad. 
Kui Tugan poest väljus, rõivastatud nagu Gurgandži elaniku poeg, sinine turban 
ümber pea mässitud, andis Hassan dervišile üle nahkse raha- 
punga ja ütles: 

"Minu peremees, auväärne Mahmud-Jalvatš, käskis sulle üle anda ka need viis 
kuldteenarit, et sa teekonnal millestki puudust ei tunneks. Peale selle ootab sind 
peremehe õuel sinu eesel sadulaga. Sa võid ta võtta ükskõik mis ajal. Tõenäoliselt 
osutasid sa mu peremehele suure teene. Ta on harva helde.” 

Õhtul külastas Hadži Rahim kaupmees Mahmud-Jalvatši. Too ootas teda suure aia 
keskel peituvas ilusas lehtlas. Kui nad olid joonud tassikese kullakarvalist teed ja 
teener eemaldus, küsis kaupmees sosinal: 

"Missugusest kuldsest jahikullist sa täna rääkisid?” 

Dervišš koukis oma vöö voltide vahelt kuldse plaadikese, millele oli nikerdatud 
jahikull, ja andis selle Mahmud-Jalvatšile. Too haaras selle tormakalt ja peitis põue. 

"Pea meeles mu sõnu,” ütles kaupmees, "Mis ka ei juhtuks, olgu see või 
maailmaplahvatus, kui sa kuuled minust, võid tulla julgelt mu majja. Ma aitan sind 
alati. Mida sa teed Gurgandžis?" 

"Ma lähen siit homme Buhhaarasse. Ma kardan jääda siia, kus pea kohal varitseb 
alati mõõk, mis ei tee vahet, kas on too inimene süüdi või mitte, kelle peale ta langeb. 
Ei, parem rändaja sau ja pikk teekond." 


Kuues peatükk KUNINGANNA TURKAN-HATUNI VANDENÕU 


Niisuguse aruka naise ülemvõimu all, nagu oli Turkan-Hatun, pani sõjalise 
(kiptšaki) aristokraatia mõju peagi trooni autoriteedi vankuma. Kiptšakid võisid 
takistamatult laastata nende poolt hõivatud maid, kuigi nad ilmusid siia vabastajatena, 
ja muuta oma valitseja nime elanikkonna vihkamise objektiks. 

(V. - Barthold) 

Arki' kahe poolega värav avanes, ja paar paari järel sõitsid nuumatud täkkudel 
välja ratsanikud, kes kandsid valgeid lambana- 

' Ark - värviliste kahhelkividega kaunistatud kõrge võlvkaar, mis oli lossi 
paraadväravaks. 

hast mütse, punaseid triibulisi kaftaneid ja kullast kiirgavaid kõveraid mõõku. 
Tüse ja majesteetlik Horezmi šahh Muhammed, peas valge siid-turban sirendavate 
teemantniitidega, istus süngelt rikkalike kuld-rakmetega ehitud laiarinnalisel 


punakaspruunil ratsul. Šahhi vaa-rikakarva brokaathalatt, kalliskividega üle külvatud 
vöö ning mõõk hiilgasid päikese paistel silmipimestavalt. 

Horezmi valitsejale järgnesid kaks noort ratsanikku. Hõbedase kaelakütkega 
ronkmustal turkmeeni täkul istus osavalt tõmmu uljaspea. See oli turkmeenlanna 
poeg, šahhi troonipärija Dželal ed-Din. Tema kõrval ratsutas peenikestesse patsidesse 
põimitud pika musta lakaga kirjul teldril brokaathalatis poisike - Šahhi ning kiptšaki 
vürstitari noorim ja armsaim poeg. 

Edasi järgnesid Horezmi tähtsad aukandjad, kes ratsutasid uhkesti punaste 
sadulavaipadega kaetud hobustel. 

Šahhi saatev tuhatkond jagunes kaheks. Üks osa, kes liikus ees läbi turu 
peatänava, ajas nuutidega laiali murruna kokkukogune-nud uudishimulikke. Teine 
pool šahhi džigittidest ratsutas rongkäigu lõpus. 

Kõik vastutulijad langesid põlvili, painutasid pea maani. Neil polnud õigust 
suurima islamimaa valitsejat lähedalt vaadata. Kaupmehed, kui olid kuulnud pikkade 
nahkpasunate vapustavalt kähisevat möirgamist ning trummide mürinat, tassisid 
poodidest kiiresti välja vaipu ja laotasid need otse porri šahhi sõiduteele. 

Šahh Muhammed oli ustavushüüete ning ülistustega harjunud. Ta ükskõikne pilk 
libises mööda loendamatuid triibulisi selgi, mis olid kummardunud ta punakaspruuni 
ratsu kapjadeni. Tema tursunud näolt ei saanud mitte midagi välja lugeda. Turbani 
valevus rõhutas eriti eredalt ta suurt musta habet. 

Kahelpool teed šahhi ema Turkan-Hatuni lossi sissesõiduvära-va ees seisid valitud 
kiptšaki sõdalased kuulsates horezmi rõngassärkides, milledest nooled läbi ei 
tunginud, peas ninajuurele alla lastud näokattega kiivrid, käes pikad nõtked odad. 

"Elagu ja valitsegu võitmatu šahh Muhammed!" mürisesid sõdalaste hüüded, mida 
kordas rahvahulk; inimesed jooksid põiktänavalest kokku ja ronisid üles katustele 
ning savimüüridele. 

Muhammedi hämmastas, et vastu tavalist kommet, oli kiptšaki sõdalasi liiga palju, 
mitu korda rohkem kogu tema kaitsesalgast. Milleks olid nad kokku kutsutud? Kas ei 
peitu siin lõks? Kas mitte tagasi pöörata, enne kui on hilja? Ei, milleks kahtlused! Kas 
tõesti võib lihane ema oma pojale lõksu üles seada? Kas ei jätnud ta pärast isa, Šahh 
Tekeši surma emale kogu võimutäiuse, mis on võrdne tema enese omaga? Kas pole 
kiptšaki sõdalased, kes on pärit ta ema Kanglide sugukonnast, võtnud kõikidest šahhi 
sõjakäikudest osa ja viinud rändlaagritesse tagasi jõudes kaasa rikkaliku saagi, millest 
nende isad ei osanud unistadagi? Edasi! 

Muhammed sähvas värava ette peatuma jäänud ratsule nuudiga ja too sööstis kahe 
hüppega siseõue. 

Pidulikes halattides kiptšaki vanemad võtsid ratsu valjastest kinni. Horezm-šahh 
hüppas sadulast mahalaotatud sametliniku-le. Oma aastatest hoolimata sirge ning 
tugev, läks ta astmeid pidi üles peenikeste nikerdatud sambakestega terrassile, 
möödus painutatud selgadest ja astus jahedatesse lossiruumidesse. Ta ette ilmus 
neeger, kuldne rõngas ninas. 

"Kuningannade kuninganna tuleb sulle vastu! Salem, majesteet!" Neeger lükkas 
eesriide lahti ja hüüdis kõrgel häälel: "Maailma majesteet! Usukaitsja! Islami mõõk!" 

Šahh tegi paar sammu ettepoole. Poleeritud puuseintega ning võretatud akendega 
hämaras toas helendas väike kuldbrokaadis kujuke. Mõlemal küljel põlvitasid 
kangestunult poolringis kakskümmend kõige suursugusemat kiptšaki khaani. 
Muhammed pani käed vaheliti rinnale, kummardus, tõttas tippival sammul ema juurde 
ja sosistas: 

"Salem, Turkan-Hatun, vooruse valgus, õigluse eeskuju!" 


Brokaatvoldid lõid kahisema. Ümmargune turban jaanalinnu-sulgedest tutiga 
puudutas peaaegu põrandat, siis tõusis jällegi. 

"Vaene, õnnetu lesk, sinu ema, tervitab maailma vägevat valitsejat. Tee mulle 
seda au ning rõõmu, istu mu kõrvale.” 

Muhammed ajas end sirgu, tõstis pilgu ja nägi enese ees paksult valgeks ning 
punaseks mingitud väikest nägu ja musti torkivaid silmi, milledest värelesid punased 
tulukesed. Jalad enese alla 

tõmmanud, istus Turkan-Hatun kaheksakandilisel kuldtroonil, mis sarnanes 
kandikuga; Muhammed kui maa valitseja oleks pidanud istuma ema kõrval, kuid 
troonil polnud ruumi. Kõik võttis enese alla Turkan-Hatuni brokaatrõivastus ja šahh 
laskus kõrvalasuvale vaibale. Seda Turkan-Hatun ootaski, soovides oma kiptšakkidele 
näidata, et horezm-šahh istub temast madalamal. 

Muhammed tõstis peopesad, luges palve ja silitas sõrmeotstega habet. Sosinal 
kordasid kõik kohalolijad palvesõnu. 

Turkan-Hatun hakkas kõnelema lipitseval, õrnal häälel, raputades pead, ja 
brokaadilasu lõi selle juures rütmiliselt kahisema ja suled võbisesid turbanil: 

"Ma kutsusin sind, minu suurim, minu palavasti armastatud poeg, et arutada koos 
tähtsaid asju. Need puudutavad meie kuulsusrikka horezm-šahhide suguvõsa õnne 
ning heaolu ja sulle ustavate kiptšaki khaanide saatust. Tuleb kaitsta meie trooni, meie 
võimu ning meie sõpru!" 

Toas oli vaikne. Üksnes läbi võreakende pilude kostis väljast kaugete hüüete 
kõminat: "Elagu horezm-šahh!" 

"Ma kuulan sind, minu ülitark ema!" 

"Minu tagasihoidliku onnini on jõudnud kuuldused, nagu oleksid sa valmis uuteks 
sõjakäikudeks kaugetesse maadesse. Jällegi hakkad sa oma suurepärasel ratsul 
kihutama mööda lahinguvälju. Kuid kes suudab enne tähtaega lugeda kõigevägevama 
ettekirjutusi, mis on märgitud tema saatuse raamatusse? Kui sa hukkud võitlusväljal 
märtrina õige usu eest ja lendad kui välk otse paradiisiaedadesse, siis võib siin ilma 
sinu võimsa käeta ette tulla rahutusi - hoidku meid Allah nende eest! Aga kuna meie 
uhke pojapoeg Dželal ed-Din eelistab sosistada turkmeenidega ja valmistub kõiki 
meid, kiptšakke maha tapma, siis tuleb mõtelda sellele, kas ei peaks nimetama Dželal 
ed-Dini asemele õigeaegselt teise isiku, kes valitseks Horezmi maade üle?" 

"Targad sõnad! Kallihinnalised kui teemandid!" hüüatasid kiptšaki khaanid. 

"Seepärast," jätkas kuninganna, "kui ma olin pidanud nõu just nende samade 
suursuguste khaanidega meile lähedase kiptšaki 

rahva hulgast, otsustasin ma, mu kallis poeg, anda sulle edasi kõikide kiptšakkide 
üksmeelse palve, et sa määraksid troonipärijaks oma noorima poja Kutb ad-Din 
Ozlag-šahhi, sinu lemmiknaise, kiptšaki vürstinna poja. Dželal ed-Din aga saada 
valitsema kõige kaugemaid maid, - ta on lakkamatuks ähvarduseks nii sulle kui meile 
kõikidele!" 

Kõik jäid vait ja ootasid, mida ütleb šahh Muhammed. Too vaikis, keerutas 
mõtlikult siidise habeme kiharat väriseva sõrme ümber. 

"Kui sa aga keeldud, siis lähevad kõik kiptšakid jalamaid Horezmist ära oma 
steppidesse ja mina kui viimane kerjus asun rännakule koos nendega... ” 

Nähes, et Muhammed ikka kõhkleb, pööras Turkan-Hatun pea teisale. Tema selja 
taga seisis ta noor mõisate valitseja Muhammed ben-Salihh, endine guljan 
(vanemteener), kelle Turkan-Hatun oli määranud kõrgele ametikohale noormehe ilu 


tõttu. Valitseja mõistis väikese käekese žesti, väljus toast ja tuli otsekohe tagasi, hoi- 
des käest brokaathalatikesse rõivastatud seitsme-aastast poisikest. 

"Siin on teie uus troonipärija,” hüüatas Turkan-Hatun käskival, teraval häälel. 
"Teatan kiptšaki khaanidele, hekkidele, sõda-lastel ning lihtrahvale, et horezm-šahh 
on nõus nägema temas troo-nituge.” 

Kõik khaanid hüppasid püsti, haarasid poisikese kätele ja tõstsid ta mitu korda 
üles. 

"Elagu, elagu meie verest kiptšaki sultan!" 

Muhammed tõusis, võttis poisikese kätele ja pani ta oma vanaema Turkan-Hatuni 
kõrvale istuma. 

"Kuulake, bekid,” ütles Muhammed. "Nagu te näete, täitsin ma teie soovi. Nüüd 
täidate teie minu palve. Minu vana vaenlane Bagdadi kaliif Nassir on hakanud jälle 
sepitsema vandenõusid minu vastu ja ässitama ülestõusudele mulle alluvaid rahvaid. 
Senikaua pole Horezmis rahu, kuni kurjategija Nassir pole kukutatud. Siis saab 
kaliifiks meie poolt määratud ning meile ustav jumalasulane. Seepärast ei peatu ma 
enne, kui olen purustanud kaliifi maleva ja torganud oma odaotsa Bagdadi pühasse 
mulda.” 

64 

Kõige vanem kiptšakkidest, poolpime kuivetanud vanamees kitsa halli 
habemetutiga, ütles: 

"Nagu üks mees pöörame me kõik oma hobused sinna, kuhu näitab sinu võimas 
käsi. Kuid enne on meil tarvis rahustada oma rändlaagreid, aidata ehmunud sugulasi. 
Kiptšaki steppidest kihutasid siia käskjalad. Kõneldakse, et idast olevat meie maale 
tulnud tundmatud inimesed, metsikud paganad, kes pole kuulnud pühast islami usust. 
Nad ilmusid koos karjade, kaamelite ning vooridega. Nad võtsid enese alla meie 
karjamaad, kihutavad sealt minema meie rändlaagrid. Tuleb tõtata meie steppi, maha 
tappa need paganad, võtta ära nende karjad, aga naised ja lapsed jagada meie 
sõdalaste orjadeks.” 

"Vii malev meie steppi!" kisendasid khaanid. 

Kirjutaja-mirza tuli horezm-šahhi juurde, kalamus käes, ja laskus ta ette põlvili, 
ulatades täiskirjutatud paberilehe. 

"Mis asi see on?" küsis Muhammed. 

"Majesteedi ukaas pärimise üleandmise kohta sinu kõige armastatumale noorimale 
pojale Kutb ad-Din Ozlag-šahhile. Ajutiselt, kuni tema täisealiseks saamiseni, jääb 
Horezmi valitsejaks ja noore troonipärija eeskostjaks tema vanaema, sinu ema, kunin- 
ganna Turkan-Hatun. Ja troonipärija kasvatajaks ning Horezmi suurvesiiriks 
määratakse kuninganna mõisate valitseja Muham-med ben-Salihh." 

"Senikaua aga kui meie valitseme, võid sina, mu vägev poeg, võitmatu horezm- 
šahh Muhammed käia oma malevaga läbi terve maailma ja võidelda, kellega tahad,” 
ütles Turkan-Hatun. 

Muhammed kirjutas ukaasile lugemata alla ja andis pilliroosule oma emale. Too 
yõttis kalamuse ja kirjutas hoolikalt suurte tähtedega: 

TURKAN-HATUN, MAAILMA VALITSEJA, KOGU MAAILMA NAISTE 
KASKIJA 


Sahh Muhammed vaatas ringi, otsides oma vanemat poega Dželal ed-Dini. Ta 
kartis viimase pilku kohata. Kuid Dželal ed-Din oli ära. Vekil sosistas horczm-šahhile 
kõrva: 

"Kui khaan Dželal ed-Din nägi niipalju kiptšaki sõdalasi, ütles ta: "Mina pole 
oinas, et minna kiptšaki tapamajja.", keeras kõrvale ja kihutas minema nagu tuul.” 


Seitsmes peatükk HAAREMI VANG 


Vckili õlgadel lasus raske ülesanne - hoolitseda horezm-šŠahhi kolmesaja naise 
"hea tuju” eest. Tema kohustuste hulka kuulus ka nende käitumise jälgimine ja 
häirivate kergemeelsuse tundemärkide puhul sellest ettekandmine isiklikult Horezmi 
valitsejale. 

Kui vekil oli saanud Šahh Muhammedilt käsu välja selgitada turkmeeni steppidest 
siia toodud tütarlapse mõtted, õhkamised ning pisarad, kutsus ta kohale 
ennustajamoori Ilan-Tortši (Ussi-naha), kes oli vilunud naiseliku kavaluse 
salasepitsuste lahtiharutamises. Ta oli ka loitsija ning soolapuhuja ja lõbusate ning 
jubedate muinaslugude jutustaja. 

Kui Ussinahk oli ära kuulanud vekili segase kõne, sai ta aru, et viimast teevad 
rahutuks kolm küsimust: kas pole stepis uljast džigitti, kelle järele noor Gül-Džamal 
õhkab, kas peab neiu salajasi läbirääkimisi vabadustarmastavate turkmeenidega ja kas 
oli tal kinžall tol ööl, mille ta Šahhi juures mööda saatis. 

"Sain kõigest aru," ütles Ussinahk ja pani peopesad ligistikku. 

Vekil puistas talle mõned mündid. 

"Kuid nende hulgas ei näe ma ühtegi kuldraha?" 

"Too tähtsaid uudiseid, saad kulda..." 

Kõhn ning tõmmu vana loitsija, kõrvades suured hõbedased rõngad, läks haaremi 
uue pärli õueväravast sisse ja seisatas seal. Mustade vidutavate silmadega vaatles ta 
väikest õuekest, mida ümbritsesid kõrged müürid. Nagu oli tavaks teistegi Šahhi naiste 
õuedes, kulges üht külge pidi pikk akendeta ühekorruseline ehitus terrassiga, kuhu 
väljusid viis avatud kahe poolega ust. Õue keskelt voolas läbi ojake ja suubus 
ümmargusse basseini. Külgedel õitsesid lopsakalt kaks roosipeenart. Kõrge haralise 
papli all õue sügavuses, 

müüri juures seisis üksik nägus turkmeeni jurta, mis oli valge vildiga kaetud ja 
värviliste nööridega pingule tõmmatud. 

Triibulist mantlit kohendades läks Ilan-Tortš basseini juurde. Väike, väga tõmmu 
tütarlaps pikerguste mustade silmadega istus kiviastmel. Ta võttis taevassinisest 
kašgari tassikesest keedetud riisiteri ja viskas neid tillukestele hõbedastele kokredele. 
Han-Tortš langes kiviplaatidele, suudles vaarikavärvi hameveert ja alustas madala 
laulva häälega: 

"Salem sulle, üliarmas Lillenaeratus! Lase suudelda oma helkivaid käsi, 
puudutada su varju!" 

Loitsija istus tütarlapse kõrvale. Õrnus-, vaimustus- ning meelitussõnad jooksid 
katkematu, harjunud vooluna, kuid ta ise mõtles: "Mispärasi küll padišahh temasse 
armus? Ta on väike, tõmmu nagu aprikoos, temal pole Šahhi haaremi teiste 
kaunitaride lopsakust ega lihavust. Tõepoolest, meie valitsejate tujud on piiritud!" 

"Mida praegu stepis kõneldakse?" katkestas teda Gül-Džamal. 

"Hiljuti saatis üks stepikhaan mulle kaameli järele, et ma arstiksin ta teiseks 
kurbusest armastatud tütarlapse pärast. Seal tuletavad sind kõik meelde; kõik 
nimetavad sind õnnelikuks. Räägitakse, et Horezmi Šahh armastab kõikidest oma 
naistest kõige rohkem meie turkmeenia kaunitari; ta pani talle kõikidesse sõrmedesse 
sõrmused kividega, mis paiskavad laiali taevassiniseid sädemeid, püstitas valge jurta 


pärsia vaipadega ja saadab talle iga päev oma köögist praetud faasaneid ning 
pistaatsiamandlitega täidetud parte... ” 

"Mind nimetatakse ainult padišahhi naiseks, kuid ma olen kolmesaja esimene 
naine! Parem tahaksin olla lihtsa džigiti naine. Stepis kadestatakse mind, kuid mina 
igatsen tuule järele, mis kannab mööda Itara-Kumi koirohu- ning kanarbikulõhna. Siin 
valutab mul pea šanhi köögi lakkamatust kärsahaisust. Milleks mulle valge jurta, ma 
ei näe midagi peale selle halli seina, tunnimeestega vahitorni ja vana papli? Korra 
tahtsin ma puu latva ronida, et näha steppide helesinist avarust, kuid eunuhhid tirisid 
mu alla. Pärast lõikasid nad isegi kiigenöörid läbi. Ütle, kas see on siis õnn?" 

"Oh, kui minul oleks sajaski osa sellest, mis on sinul, ma oleksin õnnelik. Kuid 
mulle ei anna keegi pistaatsiamandlitega täidetud parte!" 

"Tüdrukud," hüüdis Gül-Džamal, "pange dostarhan valmis. Ja sina, naine, ennusta 
mulle.” 

Kaks orjapiigat jooksid valge jurta juurde. Tuli vana turkmeen-lanna, pea ümber 
punane side, millele olid hõbemündid külge õmmeldud, ja laskus maapinnale. Terase 
pilguga jälgis ta loitsijat. 

Ussinahk laotas kiviplaadile safrankollase rätiku ja puistas punasest kotikesest 
välja kamalutäie valgeid ning musti ube. Peene luukepikesega vedas ta laialipuistatud 
ubade kohal ringe ja kõneles arusaamatuid sõnu rändrahva ljulide' keeles. Ajades 
mustad tulised silmad pärani ja lastes helesinistel silmavalgetel ringi käia, hakkas ta 
kähiseval sosinal seletama. 

"Näe, mida kõnelevad oad, nagu õpetasid mind vanad inimesed. Stepis on džigitt, 
olgugi noor, kuid suur vägilane. Kohtab tiigrit - ei karda, laseb talle noole kerre. 
Kohtab kümmet röövlit - tormab neile esimesena kallale ja raiub kõik tükkideks. See 
džigitt piinleb sinu pärast, ei maga öösel, kuulab ainult laulik-bahši armastuslaule ja 
vahib taeva... "Tema silmad," ütleb ta, "on nagu need tähed." Ma näen, sa ohkad? Kas 
ma siis õigust kõnelen?” 

Gül-Džamal võpatas. Hamele õmmeldud kuld- ja hõberahad lõid kõlisema. Ta 
võttis ühe mündi ja tahtis seda ära rebida, kuid raha ei andnud järele. 

"Ene-džan, too käärid!" 

Tlan-Tortš sosistas lipitsevalt: 

"Aga kus on sinu väike valge peaga noake? Stepineiuna kandsid sa seda alati 
vööl." 

Ärevusvari libises üle Gül-Džamali näo. Vana turkmeenlanna tõusis väärikalt ja 
tõi jurtast suured vaibalõngade pügamise käärid. Gül-Džamal lõikas hame küljest 
õhukese kuldmündi ja pigistas selle loitsija tõmmusse pihku. 

1 Ljulid - üks Afganistani nomaadhõimudest. 

"Sa lõid praegu muinasloo igatsust tundvast džigitist. Miks sa ei lausu ta nime?" 

"Oad ei ütle mulle seda. Ainult sinu süda võib nimetada meeletult armunu nime.” 

"Kiptšakid vedasid mu vägivaldselt siia padišahhi haaremisse, kui stepis paljud 
džigitid tülitsesid minu pärast. Kuid kas siis vanad küsivad meilt, tütarlastelt, kelle 
poole meie süda hoiab?" 

"See kirju harakas ajas kõik sassi," katkestas vana turkmeen-lanna pahaselt. 
"Padišahhi naistel võib südames olla vaid üks nimi - meie käskija, horezm-šahh 
Muhammedi oma, kes on ülikaunis nagu Rustem' ja vapper kui Iskender. Ja iga naine 
lossis elab vaid temale ja mõtleb vaid temast. Ära kuula seda salakavalat naist, 

Gül-Džamal!" 


Jalgvärava kaudu tuli õue tüse eunuhh, tohutusuur valge turban peas, ja viipas 
loitsijale. Viimane jooksis kõikvõimsa haaremivahi juurde ja hakkas temaga 
sosistama. Kui ta tagasi tuli, langes ta kiviplaadile, puudutas sõrmedega Gül-Džamali 
rõivaveert ja ütles: 

"Andesta mulle, nurjatule. Praegu nõudis mind uue kroonprintsi Ozlag-Šahhi ema 
enese juurde ennustama. Pole aega rahulikult istuda..." Ta suudles veelkord saadud 
kuldraha ja kadus eunuhhi kannul jalgvärava taha. 


Kaheksas peatükk KURBUSE KULLER VÕIB TUUA RÕÕMU 

Riigiasjadega tegeles horezm-šahh ühes kõige kaugemalasuvas ruumis. "Seintelgi 
on kõrvad,” - kuid neid ei saanud olla selles akendeta toas, mis oli üle tõmmatud 
vaipadega ja mis sarnanes kaevuga, kus ainult kõrgel laeavauses säras öösel täht. Siin 
ei kartnud Šahh nelja silma all vestelda peatimukaga või kuulata lossivekili käest oma 
arvukate igavusttundvate naiste uutest tem- 


1 Rustem - iraani rahvaeepose kangelane. 

pudest. Siin andis Šahh sosinal käske: kägistada salaja ettevaatamatu khaan, kes 
kõneles peol jultunud sõnu oma käskija kohta, või saata kinnimässitud nägudega 
ratsanikud vana ihne beki mõisa, kes pole enam-ammu valitsejale kuldmüntide 
vaagnat toonud. Mõnigi kord pärast šahhi salajast vestlust vaipade toas langes koi- 
dikul kõrgest tornist alla meeleheitliku kisaga keegi tundmatu ja jäi lömastatult 
kividele lebama. Mõnigi kord, poolkuu ähmases valguses, heitsid timukad lootsikust 
käredavoolulise Džeihuni tumedasse vette kottides vingerdavaid inimesi, kes olid 
šahhile vastumeelsed. Pärast seda kaikus jõe laia avaruse kohal laul: 


Kevadel su aedades ööbikud laulavad, 
Punased roosid tuules peenardel hõljuvad. 


Ja sõudjad laulsid kaasa kordusriimi: 


Oo, me kaunis Horezm! 

Sel õhtul istus Muhammed süngena, sõnakehvana, lossivekil aga kandis talle ette, 
missugused isikud olid külastanud päeval tema peoga, khaan Dželal ed-Dini. 

"Sinna ratsutasid ülikaunitel pikajalgsetel täkkudel kolm turkmeeni. Üks neist 
peitis oma nägu, varjates seda rätikuga. Pandi tähele, et ta on noor, sihvakas ja et ta 
silmad on terased kui kanakullil.” 

"Miks sa teda kinni ei pidanud?" 

"Lähedases metsasalus ootas teda terve salk, umbes nelikümmend hulljulget 
turkmeeni uljaspead. Kuid turul Merdani tšaihanaas1, kuhu turkmeenid harilikult sisse 
astuvad, kuulis minu inimene, kuidas mitmel korral nimetati Kara-Kontšari nime... " 

"Kara-Kontšar, karavanide kõu!" 

"Küllap vist, hazret2. Kuid kas võib uskuda, et troonipärija..." "Ta pole enam 
troonipärija.” 

1 -Tšaihanaa - tccmaja (Kesk-Aasias, Iraanis). (Tõlk.) 

2. Hazret- valitseja. 

"Šahhi huulte läbi kõneleb Allah! Kuid siiski on raske uskuda, et isegi lihtne bek 
alanduks vestluseni karavaniteede röövliga... " 


"Mida küll peab kuulma meie äreval ajal!" 

"Kas valitseja ei leia, et kui Dželal ed-Din sõidaks kaugemale, näiteks prohveti 
hauda kummardama pühasse Mekasse, et siis lõpeksid tema sosistamised 
turkmeenidega?" 

"Ma määrasin ta kauge Gazna valitsejaks India piiri ääres. Kuid küllap ta kogub 
sealgi mässulisi khaane enese ümber ja hakkab neid meelitama, et nad võtaksid osa 
sõjakäigust Hiinasse. Ja pärast seda laguneb Horezm nagu noaga lõhki lõigatud 
arbuus. Ei, las Dželal ed-Din jääb siia, minu hõlma alla, et ma võiksin tal alati silma 
peal hoida." 

"Tark otsus!" 

"Kuid kuule sa, vekil, sabaliputaja! Kui ma veelkord kuulen, et röövel Kara- 
Kontšar kihutab vabalt ringi Gurgandžis nagu oma rändlaagris, siis pistetakse su 
kustunud silmadega pea teibasse Dželal ed-Dini lossi ette..:” 

"Hoidku meid Allah selle eest!" pomises vekil ukse poole taganedes. 

Sisse tuli vana eunuhh. 

"Vastavalt kõige kõrgema käsule jõudis hatun Gül-Džamal sinu ruumidesse ja 
ootab sinu korraldusi." Šahh tõusis otsekui vastu tahtmist. "Sa tood ta siia 
vaipadetuppa...” 

Šahh läks koridori, astus kummargile tõmbudes kitsast uksest sisse ja hakkas 
mööda keerdtreppi üles minema. Väikeses kambrikeses surus ta end vastu kitsa akna 
mustrilist puuvõret ja hakkas vaatlema, mis sünnib vaipadetoas. 


Vana habemeni eunuhh, kühmus selja ning laiade puusadega, mille ümber oli 
mähitud kašmiri sall, avas nikerdustega kaunistatud ukse. Käes hoidis ta hõbedast 
küünlajalga nelja sulamalöönud küünlaga. 

Eunuhh heitis pilgu väikesele, kirevasse kangasse mähkunud kujule ja ohkas 
kaastundlikult. 

"Noh, lähme edasi!" piiksus ta peene häälega. 

Ta lükkas kõrvale raske eesriide ja tõstis küünlajala kõrgele. Gül-Džamal lipsas 
läbi, tõmbus küüru, otsekui ülalt hoopi oodates, jättis tuhvlid ukse juurde ja tegi kaks 
sammu ettepoole. 

Punaste buhhaara vaipadega ületõmmatud kitsas tuba näis mängukannina. Lagi 
kadus kõrgel pimedusse. 

Eunuhh läks välja. Kolksatades pöördus ukse võti. Kõrgel seinas lõi helendama 
keerulise võremustriga poolümmargune aken - tõenäoliselt pani eunuhh sinna küünla. 
Vastasseinas mustendas samasugune mustriline aken. Kas ei piilu sellest keegi? 

Gül-Džamal oli kuulnud lossi keelepeksu mingisugusest vai-padetoast. 
Haareminaised jutustasid, nagu kägistaks selles toas timukas Džihan-Pehlevan 
surnuks naisi, keda süüdistati ebatruuduses, ja nagu jälgiks horezm-šahh seda läbi 
mustrilise akna üleval seinas. Kas ta polegi sattunud sellesse vaipadetuppa? 

Gül-Džamal käis toa läbi. Põrandal lebasid mõningad väikesed vaibad, mis laotati 
harilikult maha palvetamise ajaks. "Ilmselt mähitakse surmamõistetud naine 
niisugusesse vaipa, kui teda öösel lossist välja kantakse.” 

Ta viskas nurka värvilisi siidipatju, laskus nendele, valvsana, võpatudes iga 
kahina puhul. 

Järsku liigatas ukse ees rippuv vaip ja selle alt tuli nähtavale kiskja pea. Ähmases 
hämaruses sirasid ümmargused silmad roheliste sädemetena. 


Gül-Džamal kargas jalule, liibus vastu seina. Mustade täppidega kollane kiskja 
libises käratult tuppa ja heitis maha, koon käppadele pandud. Pikk saba peksis 
vääneldes vastu põrandat. 

"Panter!" mõtles Gül-Džamal, "Jahipantcr, inimsööja! Kuid turkmeenlannad ei 
alistu võitluseta.” Ta laskus põlvile, haaras laiali-laotatud vaibaservast. Urisedes 
hakkas panter ligemale roomama. 

"Ai-ai! Appi!" karjus Gül-Džamal ja kergitas vaipa. Kiskja tugev hüpe paiskas ta 
pikali. Neiu tõmbus kerra, puges vaiba alla peitu. Käppadega tagudes katsus panter 
paksu kangast puruks käristada. 

"Appi! Mu viimane päev on käes!" kisendas Gül-Džamal. Ta kuulis tugevat 
kloppimist uksele ja sõnelevaid hääli. Inimeste 

hüüded ja kiskja möirgamine kõlasid valjemalt... Siis vaikis kära... Keegi viskas 
vaiba kõrvale... 

Pikk kõhn džigitt, mustast lambanahast müts peas, meelekohast kuni lõuani lõhki 
rebitud põsega, seisis tütarlapse kõrval ja pühkis vaibaservaga kontšari-mõõka. Vana 
eunuhh, kes oli klammerdunud džigiti varruka külge, katsus teda minema tirida. 

"Kuidas sa julgesid siia keelatud ruumidesse sisse tulla? Mida sa oled teinud, 
õnnetu? Kuidas sa julgesid surnuks raiuda padi-šahhi lemmikpantri? Käskija pistab su 
teiba otsa!" 

"Kasi minema, silelõug! Või ma raiun ka sinu pea otsast.” 

Gül-Džamal tõusis istukile, kuid vajus uuesti jõuetult patjadele. Panter lamas toa 
keskel ja hoidis nagu käppade vahel oma maharaiutud pead. Tema keha tõmbles veel. 

"Oled sa elus, hatun?" 

"Aga sina oled kõvasti haavatud, julge džigitt? Mööda su nägu voolab veri.” 

"Ah, tühi asi! Arm põiki üle näo on sõjamehe ehteks." Tuppa jooksis valveülem 
Timur-Melik. Uksele kogunes trobikond sõjamehi. 

"Kes sa oled? Kuidas sa lossi sattusid? Kuidas sa julgesid tunnimehed maha lüüa? 
Anna relvad ära!" 

Kiirustamata pistis džigitt mõõga tuppe ja vastas rahulikult: 

"Aga kes sina oled? Kas mitte valveülem Timur-Melik! Salem sulle! Mul on vaja 
näha horezm-šahhi talle äärmiselt tähtsa asja pärast. Halvad sõnumid Samarkandist.” 
"Kes on see jultunud mees!" müristas võimas hääl. Vaipade tuppa astus pikal 

sammul horezm-šahh, kämmal kinžalli käepidemel. 

"Salem sulle, vägev šahh!" ütles džigitt, pannud käed rinnal vaheliti ja 
kummardudes kergelt. Seejärel ajas ta end järsult sirgu. "Sa viidad siin naljadega aega 
ja hirmutad stepikassidega nõrku naisi, kuid maailmas sünnib tähtsaid asju. Ma 
kohtasin karavani-teel kullerit Samarkandist. Ta ajas hobuse surnuks ja jooksis jalgsi 
edasi, kuni kokku varises. Nagu meeletu kinnitas ta: "Samarkandis on ülestõus. Kõik 
kiptšakid tapetakse ja riputatakse üles puude otsa nagu lambakered lihunike 
poodides." Ülestõusnute 

eesotsas on su väimees, sultan Osman, Samarkandi valitseja. Ta tahtis tappa ka 
sinu tütart, kuid too sulges end koos saja hulljulge džigitiga kindlusse ja lööb tagasi 
ründajaid päeval ning ööl. Siin kiri su tütrelt... " 

Horzem-šahh rebis džigiti käest punase pakikese ja avas selle kindžalliotsaga. 

"Ma neile näitan ülestõusu!" pomises ta, katsudes tuhmis valguses kirja läbi 
lugeda. "Samarkand on alati olnud mässajate pesa. Kuule, Timur-Melik! Viivitamatult 
kokku kutsuda kiptšaki väesalgad! Ma lähen Samarkandi. Seal ei jätku papleid ning 


nööri, et puua üles kõiki, kes julgesid kätt tõsta Allahi varju vastu maa peal... See 
naine vii ära ta valgesse jurtasse ja kutsu talle arst... Džigitt, kuidas sind hüüda!" 

"Kah asi, mida küsida! Niisama üks väike džigitt suures kõrbes!” 

"Sa tõid mulle halva sõnumi ja vana kombe kohaselt pean ka kurbuse kullerit 
surmaga nuhtlema. Peale selle raiusid sa surnuks mu lemmikpantri. Missugune 
surmanuhtlus sulle määrata - ma ei tea... " 

"Mina tean seda, valitseja!" hüüatas Timur-Melik. "Luba minul ütelda.” 

"Kõnele, vapper Timur-Melik, ja kuuluta see minu nimel jultunud džigitile." 

"Sõja asjus viivitada päev ja isegi tund - tähendab lasta käest võit. Džigitt näitas 
üles suurt agarust ja tõi sinu kõrgusele tähtsa ning hea kirja. Selles kõneldakse, et su 
tütar on elus ja tõrjub vapralt tagasi vaenlaste kallaletunge, nagu oleks ta ise sõdalane. 
Sina, mu suur padišahh, kihutad nüüd Samarkandi ja jõuad veel päästa oma vapra 
tütre hukkumisest. Niisuguse teene eest andestab šahh džigitile üheksa korda üheksa 
kuritööd. Ja tapetud pantri asemele saab horezm-šahh teise, veelgi raevusema pantri - 
näe, sellesama hulljulge džigiti, ja nimetab ta sadakonnaülemaks saja turkmeeni 
ratsaniku üle, keda džigitt enesega kaasa toob. Nad astuvad sinu ihukaitseväkke... " 

Horezm-šahh seisis hämmastunult ja keerutas teemantsõrmu-sega sõrme ümber 
oma musta habemekiharat. 

74 

"Jahikull teelt kõrvale ei keera, horezm-šahh kahte erinevat sõna ei lausu,” ütles 
džigitt väärikalt. "Kuhu käsid viia turkmeeni tütarlapse?" 

Džigitt kummardus ja tõstis lebava Gül-Džamali ettevaatlikult üles. Lävel peatus 
ta silmapilguks, pikk, kõhn ning sünge, ja ütles horezm-šahhi poole pöördudes nagu 
võrdne võrdsele: 

"Salem sulle Kara-Kontšarilt, sinu karavaniteede äikeselt!" ja läks uhkelt edasi. 

Šahh vaatas Timur-Melikit ega teadnud, kas vihastuda ta peale või tänada. Timur- 
Melik naeris valjult: 

"Siiski, missugune vahva uljaspea. Sina aga, valitseja, kõnelesid veel, et 
turkmeenidele ei maksa loota. Jaa, niisuguste džigitti-de malevaga alistaksid sa kogu 
maailma.” 


Möödus mõni päev. Kui ahtake poolkuusirp jäi rippuma ööpimeduses minareti 
kohale, libises mitu käratut varju lossist mööda põiktänavasse ja jäi seisma seal, kus 
vana papli oksad rippusid üle müüri alla. 

Konksuga jõhvredel visati müüriharjale. Üks vari ronis üles. Valge jurta kohal 
keerles suits, lõhedest paistis valgust. Öökulli huike peale väljus jurtast rätikusse 
mähkunud naine. 

Pimeduses oli kuulda sõnu: 

"Kõik turkmeenid on vennad! Salem! Kas hatun Gül-Džamal on terve?" 

"Mina olen ta teenija. Häda meile! Möödas on juba kolm päeva, kui horezm-šahh 
sõitis minema oma malevaga, et maha suruda ülestõusu Samarkandis. Lossi järele 
vaatab nüüd raevuse vanaeide, šahhi ema Turkan-Hatuni terav silm. Ta käskis viia 
meie Lillenaeratuse lossi kivitorni ja pani sinna kahekordse valve! Ta ütles, et Gül- 
Džamal jääb torni kuni surmani.” 

"Sa hiili ta juurde. Säh, kuldteenar eunuhhile, ja säh, veel kaks valve jaoks. Anna 
Gül-Džamalile edasi: las ta ütleb Šahhi emale, et ta tahab lugeda palvet püha šeigi 
haual, mis asub linna taga suurel teel. Turkan-Hatun ei julge talle palvetamist keelata, 
aga kui ta linnast välja sõidab, teeb Kara-Kontšar, mida vaja.” 

Vari ronis uuesti müüriharjale ja kadus pimedusse. Teenija sosistas: 


"Pole maailmas õelamat ning kavalamat Turkan-Hatunist! Kui tema tahab kedagi 
välja süüa - kes suudab temaga võidelda?" 


Üheksas peatükk PÕLUALUSE TROONIPÄRIJA AIAS 


Siin on ratsu ja siin on mu relvad! Need on mulle aiapeo asemel. 
(Ibrahim / Montesser, = X saj) 


Timur-Melik oli vilunud sõdalane, kes oli näinud küllaltki palju lahinguid. Ta ei 
kartnud hädaohtu. Mitmel korral oli tõusnud ta kohale vaenlase mõõk, puurinud oda 
läbi ta kilbi, tunginud nooled rõngassärki; teda oli rebinud panter, taga ajanud tiiger, 
tema kohal oli heljunud surm, kattes silmi musta pilvega. Mis võis teda veel 
kohutada? Seepärast siirdus Timur-Melik horezm-šahhi viha kartmata Tijali 
linnatagusesse aeda, et külastada selle omanikku, horezm-šahhi põlualust poega 
Dželal ed-Dini. 

Ta leidis noore khaani tiheda aia sügavuses. Dželal ed-Din istus mõtetes üksinda 
vaibal. Ta tõusis kergelt jalule ja läks külalisele vastu. 

"Salem sulle, vapper Timur-Melik! Ma kutsusin enese juurde mõned sõbrad, kuid 
enamik saatis juba oma kahetsusavaldused, teatades, et nad ei saa haiguse tõttu siia 
sõita. Ainult kolm rännumeest stepist ja sina, Timur-Melik, ei kartnud külastada 
kauge Gazna põlualust valitsejat. Muidugi ei saa ma Gaznat kunagi näha.” 

"Šahhi tahe on püha," ütles Timur-Melik vaibale laskudes. 

"Kas olen siis mina süüdi," jätkas Dželal ed-Din mõtlikult, "et sündisin 
turkmeenlannast, kuid kõik kiptšakid tahavad troonipärijaks kiptšakki? Olgu pealegi 
kiptšak, kuid lasku isa mind sõita lihtsa džigitina piirile, kus toimuvad pidevad 
kokkupõrked. Ma 

armastan tulist ratsut, helkivat mõõka ning stepituult ja ma ei taha raukade laule 
ning lugusid kuulates vaibal vedeleda.” 

"Kuid sõda käib ju meie ümber,” ütles Timur-Melik. "Kiptšaki bekid paluvad 
horezm-šahhi malevaga nende steppidesse liikuda. Sinna on tulnud idast tundmatu 
rahvas. Ta võtab ära meie maa, ajab headelt karjamaadelt minema kiptšaki karjad... " 

"Oleks parem, kui isa kihutaks kõik kiptšakid Horezmist minema ja hakkaks ilma 
nendeta valitsema,” tähendas Dželal edDin. "Kiptšakid on muutunud hellikuteks ning 
kõlvatuteks. Raskel minutil reedavad kiptšakid mu isa." 

"Miks sa seda arvad?" küsis Timur-Melik. 

"Kui Šahh ei usalda Horezmi rahvast ja annab võimu ning korra kaitsmise 
võõramaalstele-kiptšakkidele, siis sarnaneb ta tolle peremehega, kes paneb 
stepihundid oma lambaid valvama ning pügama. Varsti pole tal ei villa ega lambaid, 
ja ka tema ise langeb huntide söödaks.” 

Dželal ed-Din heitis pilgu eemalseisvale guljamile ja kergitas kulmu. Too astus 
ligi ja kummardus. 

"Meil on valmistatud suur dostarhan paljudele külalistele, kuid neid ei tule. Pane 
teele vahisalk väljaja küsitle kõiki, kes mööda sõidavad. Otsi nende seast niisuguseid 
inimesi, kes lõbustaksid mu meelt, ja too nad siia. Ning sea mu lemmiktäkud minu 
ette: kui kutsutud külalised ei saabunud, siis kostitan ma oma hobuseid ning kerjuseid 
maanteelt... ” 

"Sa kutsusid mind, siin ma olen!" kõlas rahulik hääl. Aia põõsaste vahelt väljus 
pikk sale turkmeen, suur lambanahast müts peas. Käed rinnale vaheliti pannud, 
kummardus ta. 


"Mul on rõõm sind näha, kõrbepanter Kara-Kontšar. Tule ja istu me kõrvale.” 


Ali-Džan, kümnekonnaülem Horezni idapiiri väikesest kantsist, kihutas koos viie 
džigitiga piki suurt karavaniteed. Ta peatus teel väga lühikest aega, ainult selleks, et 
hobuseid sööta. Ali-Džan kartis, et ta ei suuda oma ebatavalist vangi Gurgandžini 
vedada. 

J) 

Vastutulevad teekäijad jäid seisma, pärisid, missugune ohtlik röövel on kinni 
nabitud. Ratsanikud kappasid kõrval, heitsid pilke kinniseotud näkku. Kuid Ali-Džan 
äigas nuudiga neile, kes lähedale tulid, ja uudishimulikud põikasid kõrvale. 

Juba oli sõidetud kahe kanali koolmest läbi, mindud üle ritvadest ning okstest 
vankuva silla. Juba vilkusid kauguses paplite vahel Gurgandži mošeede ning 
minarettide taevassinised kahhelkivid. Teeristmikul panid Ali-Džanil tee kinni kuus 
vabarnavärvi kaftanites ratsanikku, kes istusid ronkmustadel valgete rakmete-ga 
hobustel. 

"Seis, džigitid!” 

"Teelt ära!" karjus Ali-Džan. "Usukaitsja nimel, ärge pidage kinni inimesi, kes 
ruttavad tähtsas asjas divan-arzisse".” 

"Teid meil just vaja ongi. Horezm-šŠahhi poeg Dželal ed-Din käsib teid teelt 
kõrvale pöörata ja ilmuda otsekohe tema juurde aeda.” 

"Me peame sõitma, kusagil peatumata, otse Gurgandži oma ülema Timur-Meliki 
juurde... " 

Kuid ratsanikud hoidsid kõvasti kinni Ali-Džani ratsu valjastest. 

"Timur-Melik ise on praegu siin aias, istub beki kõrval ja mõlemad kuulavad 
laule. Keera kõrvale, üteldakse sulle! Mis sa rabeled? Sinu vang ei kärva, kuid Dželal 
ed-Din kingib sulle kasuka, söödab pilafiga ja annab kamalutäie hõbedirhemeid. 
Missugune pilaff on bekil! Niisugust pilavi ei saa mitte kusagil maitsta!" 

Ali-Džan tundis meeldivat lambarasvalõhna ja hüüdis džigittidele: 

"Pidage kinni! Keerake sellesse mõisa. Siin saame tunda õndsust!" 

Džigitid käänasid koos kinniseotud vangiga teelt kõrvale, möödusid süngetest 
tunnimeestest kõrge värava juures ja sõitsid esimesse õue. Ähmases videvikus 
lõõmasid kuues ridamisi asetatud koldes kõrged purpurpunased leegid. Nende kõrval 
kõndisid naised vaarikavärvi riietes. Lõkete punases valguses näisid nad lee- 
gitsevatena. 

' Divan-arz - riigikantselei. 

Ratsanikud hüppasid hobustelt ja köitsid need postide külge. Vang jäi sadulasse. 
Tema ratsu tammus paigal, raputas pead ja sirutas end teiste hobuste poole, kelledele 
džigitid olid heinasületäisi ette visanud. Naised jooksid kokku, ümbritsesid vangi, pa- 
nid imeks tema ebatavalist väljanägemist. 

Ta oli jõhvnööridega hobuse selga seotud. Pikk sinine rõivastus punaste 
riideribadega, mis olid õmmeldud käisele, ja lame ülespainutatud servadega viltmüts 
kõnelesid mingisugusest võõrast hõimust. Meelekohtadelt langesid õlgadele kaks 
sõlmekec-ratud musta patsi nagu kaks pühvelhärjasarve. Liikumatult ühte punkti 
vahtivad kõõrdsilmad näisid metsikutena. Jõugus sosistati: 

"See on ju koolnu!" 

"Ei, hingab veel. Kõik paganad on visa hingega." 

"Järgne mulle!" ütles teener Ali-Džanile. "Too see värdjas enesega kaasa." 


Ali-Džan päästis vangi hobuse lahti ja juhtis ta ettevaatlikult rada pidi läbi 
varjulise aia, kus noored virsikupuud vaheldusid kõrgete karagatšide tumerohelise 
läbitungimatu lehestikuga. 

Kiirelt voolava veega kraavike piiras väikest lehtlat. Selle ees seisis reas kaksteist 
täkku - kuus ronkmusta ja kuus kuldpruuni, läikiva siidja karvaga, siledaks soetud 
lakkadega, milledesse oli punutud vaarikavärvi linte. Iga täkk oli seotud ketiga 
madala posti külge. Kaks džigitti käisid täkkude ümber vasksete kandikutega ja 
söötsid neid käest meloniviilakutega. 

Ali-Džan oli nii rabatud ratsude ilust, nende tulistest silmadest ja luigekaeltest, et 
ta ei märganud kohe inimeste rühma istumas vana tohutusuure karagatši all. 

Pärsia vaibaga kaetud platsike oli täis pandud hõbedasi vaagnaid ja iraagi 
klaasvaase. Nendel kirendasid mitmesugused suhk-ruküpsised', kompvekid, värsked 
ja kuivatatud puuviljad ning muud maiustused. Mõned mehed olid sinna poolringis 
aset võtnud. Eraldi istus tõmmu noormees, kes kandis india turbanit ja 


' Tollal oli suhkur, mida valmistati india ja egiptuse suhkrupilliroost, 
luksustoiduks. 

musta tšekmeni. Kõik pöördusid aupaklikult tema kui peremehe poole. Platsikese 
lähedal pingutasid endid kõigest jõust muusikamehed: ühed tõmbasid poognatega, 
teised mängisid roopillidel, kaks tegid tamburiinidega tumedat põrinat, täites aia 
uimastava muusika tujukate helidega. 

"Gelübsen, gelübsen!"' ütles tõmmu noormees ja kargas hoogsalt jalule. Tema 
järel tõusid ka kõik teised. Ta läks liikumatu vangi juurde. Ali-Džan mõistis, et see on 
šahhi poeg Dželal edDin. 

"Kas sina püüdsid ta kinni? Kust sa ta leidsid?" 

"Ma kohtasin teda stepis Otrari lähedal. On aga tugev, on aga turske, hädavaevu 
suutsin ta kinni siduda!" 

"Kes ta on? Missugusest hõimust? Mida ta rääkis?” 

"Ta ei taha vastata. Vaikib.” 

"Kuid elu põgeneb ta näost. Ta on suremas?" 

"Ei tea, kõrgeauline khaan. Ma kihutasin kõigest jõust, et tuua ta elusana horezm- 
šahhi silmade ette.” 

"Sa vaevasid ta kappamisega ära. Ta tuleb kõnelema panna.” 

Dželal ed-Din lõi käsi kokku. Ilmus teener. 

"Kutsu arst Zaban, las ta tuleb kõigi oma pudelikeste ning rohtudega. Ütle - 
inimene sureb.” 

"Otsekohe, mu khaan!" 

Vangisse hakkas elu tulema. Tema silmad laienesid, avatud suust kostis äkki tume 
hääl ja ta pistis karjuma, püüdes end nööridest vabastada. 

"Mida ta karjub?" küsis Dželal ed-Din. 

Ali-Džan seletas: 

"Ta näeb sinu ratsusid ja on vaimustuses. "Head ratsud! Ilusad ratsud! Kuid siia 
nad ei jää. Nad kõik satuvad võitmatu Tšingis-khaani hobusekarja. Tema üksi hakkab 
sõitma su ratsudega!"" 

"Kuidas võid sa selle pagana sõnadest aru saada?" 

"Ma käisin varem karavanidega Hiinas, külastasin tatarlaste rändlaagreid. Seal ma 
õppisin nende keelt kõnelema." 

1 Gelübsen, gelübsen! - tule lähemale, astu ligi. 

"Aga kes on see võitmatu Tšingis-khaan? Mispärast ta võitmatu on? Kuidas see 
pagan julgeb nii jultunult rääkida?" vihastus Timur-Melik. "Üksnes horezm-Šahh 
Muhammed on kõikide rahvaste võitmatu käskija. Ma raiun selle vangi tükkideks, kui 
ta veel nõnda kõneleb.” 

"Las ta kõneleb, mida tahab," katkestas Dželal ed-Din, "kuid meie pinnime tema 
käest välja kõik, mida ta sellest võitmatust tatarlaste juhist teab.” 

Aiapõõsaste tagant kuuldus peenikest häält. Keegi tuli kiiresti lähemale, 
vuristades rutakalt: 

"Ehtigu Allah kõiki muhamedlasi niisuguste voorustega, nagu on Õigeusuliste 
käskija pojal, kõige kõrgeaulisemal ning vapramal Dželal ed-Dinil. Helkiva mõõga 
ning maailma kõige kaunimate ratsude valdajal! Ning langegu tema mõ6k karistava 
kõuena kõikide islami vaenlaste peade peale... " 

Väike pika habemega mees, tohutusuur turban peas, tuli kiiresti mööda teerada. 
Käes hoidis ta nahkpauna ja suurt savipudelit. Mitmesugused vöö külge riputatud 
arstiriistad, noakesed ning pudelikesed kõlisesid iga ta liigutuse puhul. Ta astus 
Dželal ed Dini juurde ja kummardus maani. 

"Sinu arm kiskus mu välja õnnetuste kurgust. Sinu rikkalikud helded annid tõid 
mu sinu uste juurde. Mulle öeldi praegu, et ma pean päästma surija... " 

Arsti ilukõnevool katkestati Dželal ed-Dini ühe käeliigutusega. 

"Arst Zaban! Las sinu hääl puhkab, kuid sa vaata seda haiget meest ja vala tema 
peale välja kogu oma teadmiste ülitarkus ning oma pudelikeste kõik arstirohud. Katsu 
ta ellu äratada.” 

"Ma olen sinu teener, ma olen sinu ori. Mida ma oma khaanilt kuulen, seda 
ka,täidan!" 

Väike arst hakkas korraldusi tegema. Teenrid päästsid vangi köidikutest ja võtsid 
ta hobuselt maha. Ta seisis vaevalt püsti; jalad harkis, tardunud sellesse asendisse, 
nagu ta sadulas oli. Puudutades võõramaalast vastikustundega ja pobisedes palveid, 
võtsid teenrid arsti näpunäidete järgi vangil rõivad seljast ja panid ta laialilaotatud 
vildile. Ta lebas alistunult, minestuses, pahupidi silmadega. 

Nõiasõnu lausudes hakkas arst haige rinda läbipaistva õliga kastma ja 
luulusikakesega maha kaapima vaklu, milledega kuivanud haavad olid üle puistatud 
nagu riisiteradega. 

"Ussid on juba haavadesse siginenud... Kuid pühas raamatus on öeldud: "Niipalju 
kui Allah lõi haigusi, niipalju lõi kõikteadja ka rohtusid, et neid haigusi ravida."" 

Kui haavadest hakkas nirisema verd, pani arst neile õliga läbi-immutatud vatti ja 
käskis kogu keha lappidega kinni mähkida. 

"Oo kõrgeauline khaan! Oo minu käskija!" ütles ta Dželal edDini poole 
pöördudes. "Ma olen araabia kõige õpetatum arst -"kadahh", eriteadlane 
silmahaiguste' ning kae eemaldamise alal, kes on uurinud rumilase Hippokratese 
raamatuid, pannud paika nihestusi, ajanud ära surma. Ma olen sinu ori ning teener ja 
sõltun sinu armust. Käse anda kannutäis vana veini, et ma võiksin valmistada arstimit. 
Pärast minu ravimist hakkab haige kõnelema ja kõneleb päev või kaks, pärast seda 
aga ta sureb või saab terveks, nii nagu seda määrab Allahi tahe... " 

Kui arst oli saanud veini ja seganud sellesse mitmesuguseid pulbreid, jõi ta ise 
arstirohtu ja jootis seda ka haigele, kes tuli meelemärkusele ja hakkas kõnelema. 

Palavikuliselt lõkendava näoga vang laulis ning karjus alguses arusaamatuid sõnu, 
hiljem aga hakkas kõnelema soravalt rütmilist juttu, otsekui kannaks ette värsse. Ali- 
Džan kuulas tähelepanelikult ning tõlkis. 


"Ülikaunis, rõõmus on mu kodumaa, ja pole temast paremat," kõneles vang, 
põlevad silmad kaugusesse suunatud. "Kolmkümmend kolm liivalagendikku on 
laotunud piirist piirini roosade mäeahelikkude vahel. Kuulus võidusõiduhobune ei 
suuda nende ümber ringi kapata. Kõrges lopsakas rohus käivad möirates metsikud 
kiskjad, kihutavad seitsekümmet värvi antiloobid, laulavad kõlavahäälelised linnud. 
Türkiissinises taevas lendavad valged luiged ja haned. Kõigil on aset minu kodumaa 
steppides, ainult minu vaesel rändlaagril pole paika. Tugevad hõimud oma ahnete 


' Tollal oli arstiteadus araabia õpetlaste juures väga kõrgel tasemel. 

khaanidega võtsid meilt ära rohelised karjamaad, kus hulguvad nüüd võõraste 
lihavad hobuse-, härja- ning lambakarjad... Aga minu vaese, nõrga rändlaagri jaoks 
jäid vaid kivised kõrbed ja kaljused mäekurud. Seal jäid karjad hõredaks ning kängu, 
ratsud kõhnusid ja lõid nõrkusest tuikuma. Kõiges on süüdi ülbed khaanid ja nende 
peakagaan Tšingis-khaan, punahabe, võitmatu, kes viib mongolite rahva teistesse 
maadesse, et röövida paljaks maailma. 

"Missugust Tšingis-khaani ta meelde tuletab?" küsis Dželal edDin. 

Ali-Džan tõlkis küsimuse. Vang hüüatas: 

"Kes ei tunneks Temutšin Tšingis-khaani! Ma lahkusin tema juurest. Ta ei andesta 
nendele, kes julgevad seista tema ees ilma orjaliku seljaküürutamiseta! Ta maksab 
kätte alistumatutele, ta jälitab neid, kes on võidelnud millalgi tema vastu, ja notib 
maha niisuguse mehe terve sugukonna kuni viimase rinnalapseni.” 

"Kes sina siis oled? Mispärast kõneled sa nii julgelt Tšingis-khaani vastu?" 

"Ma olen vaba mergen' Gurkan-bagatur. Ma olen iseenda khaan, iseenda nuker- 
ihukaitseväelane* ja ma jätsin maha Tšigis-khaani maleva sellepärast, et see hapu 
näoga vanamees käskis murda selgroo minu isal ja vennal, sellepärast et punase habe- 
mega kagaan võtab kinni kõige kaunimad tütarlapsed ja teeb need oma orjapiigadeks, 
sellepärast et ta ei kannata maa peal mingit teist tahet peale oma kagaani tahte. Ma 
sõidan maailma otsa, kus elavad vaid metsloomad ja samasugused vabad kütid nagu 
minagi, ma hakkan elama seal, kuhu ei pääse õela Tšingis-khaani nukerid.” 

"Kus on Tšingis-khaan praegu? Mida ta kavatseb?" küsis Dželal ed-Din. 

"Praegu sarnaneb Tšingis-khaani riik järvega, mis on ääreni täis vett ja mida hoiab 
pais hädavaevalt tagasi. Tšingis-khaan on valmis ning kõik sõdalased on ihunud 
teravaks mõõgad ja oota- 

' Mergen - kütt. 

2 Nuker - sõjamees khaani isiklikus družiinas. 

vad ainult käsku, et õhtupoolsete maade kallale tulla. Nad kihutavad siia teie maid 
paljaks röövima.” 

"Me jätame selle vahva mehe siia, meie juurde elama,” ütles Timur-Melik. "Ta 
abiellub turkmeenlannaga, püstitab oma jurta kohkumatu Kara-Kontšari rändlaagrisse 
ja hakkab vaba mergen-kütina hulkuma mööda Karakumi.” 

"Kuid kes on see Tšingis-khaan?" küsis Dželal ed-Din. "Need jutud teevad mind 
rahutuks. Tema kohta tuleb kõik välja uurida." 

"Andesta mulle, kõrgeauline khaan,” ütles Timur-Mclik tõustes. "Ma pean sõitma 
divan-arzisse koos selle vangiga. Ma pärin temalt kõik järele selle jõhkardi Tšingis- 
khaani kohta.” 

"Andesta ka mulle, kõrgeauline peremees," ütles Ali-Džan. "Minu džigitid sõid 
oma isu täis sinu magusalt dostarhanilt ja hobused said rikkalikku sööta. Nüüd 


rõõmutseb meie hing, mis on tundnud õndsust. Luba ka meil edasi liikuda ja viia see 
nurjatu pagan Gurgandži, kindlusesse.” 

"Hoš! (Hästi!)" vastas Dželal ed-Din. "Guljam, anna džigitile uus, lambanahkne 
kasukas.” 

Ali-Džan kummardas sügavalt ja ütles: 

"Linnule - lend, külalistele - salem, peremehele - austus, džigitile - teekond!" 


KOLMAS OSA LAHING IRGIZI JÕEL 


Esimene peatükk SÕJAKÄIK KIPTŠAKI STEPPI 


Afrosiab hüüdis: "Ma lähen sõtta! Värvige hennaga' mu ratsu saba!" 
(Vanast pärsia laulust) 


Raevukalt kihutas horezm-šahh Muhammed Gurgandžist Samarkandi. Ta otsustas 
halastamatult kätte maksta oma väimehele Osmanile ning elanikele, kes julgesid oma 
šahhi vastu mõõka tõsta. 

Muhammed piiras linna sisse ja teatas, et notib maha sõnakuulmatuse pärast kõik 
kuni viimase rinnalapseni ja hävitab isegi välismaalased. Tõkestanud palkidega kitsad 
tänavad, võitlesid samarkandlased kaua. Lõpuks ilmus horezm-šahhi juurde khaan 
Osman, kes palus linnale armu heita. Osman ilmus Muhammedi ette, hoides käes 
mõõka ning valget surilinatükikest. Sellega väljendas ta täielikku alistumist ja 
valmisolekut, et ta selle mõõgaga hukatakse. Horezm-šŠahh muutus leebeks, nähes 
väimeest Osmani, kes langes tema ette silmili maha, ja oli nõus talle andestama. Kui 
linn alistus, tuli šahhi juurde tagasi tema tütar Han-Sultan, 


1 Henna - punane värv, millega idamaal värviti peopesasid, halle habemeid ja 
sõjakäigul ratsu saba. 

kes oli kaitsnud end vapralt mässuliste poolt piiratud kindluses. Tema ei tahtnud 
mehele andeks anda ja nõudis ta surma. Osman hukati öösel. Hävitati ka kõik ta 
sugulased koos lastega, nii et sai otsa Samarkandi valitsejate igivana karahaniidide' 
SUGUVÕSA. 

Kiptšaki khaanid, kes olid tulnud koos horezm-šahhiga, õiendasid julmalt arveid 
Samarkandi elanikkonnaga. Nad hävitasid üle kümne tuhande elaniku ja tahtsid 
jätkata veresauna ning linna riisumist, siis aga segas end vahele olgugi julm, kuid 
ettevaatlik šahhi ema Turkan-Hatun ja veenis kiptšaki khaane tapatalguid lõpetama. 

Pärast seda tehti Samarkand horezm-Sahhi pealinnaks. Šahh asus suurt lossi 
ehitama. 

Kiptšaki khaanid nõudsid horezm-šahhilt, et ta viiks oma maleva nende 
steppidesse puruks lööma idapoolsetest kõrbetest saabunud tatari hõimu - merkiite?, 
kes tõrjusid kiptšaki rändlaagreid eemale. Šahh põhjendas oma äraütlemist riiklike 
murede ja lossi ehitamisega. Siis pöördus šahhi poole sellesama palvega ta ema 
Turkan-Hatun. 

Nagu vana kotkaema kaitseb oma paljaskaelseid poegi kalju tipul asuvas 
kättesaamatus pesas, vahtides terasel pilgul kaugele steppi, nii kaitses ka Turkan- 
Hatun, kõige salakavalam ning ettevaatlikum naine, Šahhi trooni alati rahulolematu 


elanikkonna hädaohtlike mässude vastu, salakavalate khaanide äraandmiste ning 
reetmiste ja nende salasepitsuste vastu. Hädaohu minutil saatis ta oma süngest 
ligipääsematust lossist Gurgandžis teele talle ustavad kiptšaki väesalgad, et tükkideks 
raiuda igaüht, kes julges kätt tõsta ta poja, võitmatu horezm-šahhi majesteetlikkuse 
vastu. Kuidas võis siis horezm-šŠahh oma ettevaatliku ema kutset mitte kuulda võtta? 


' Karahaniidid - türgi dünastia, kes sai Samarkandis võimule X sajandil, kui Kesk- 
Aasiasse tungisid türgi hõimud ja võtsid oma valdusse ülcsharitud maad Sõrdarja ja 
Amudarja vahel. Karahaniidide dünastia valitsusaeg oli Maverannagrile kultuurilise 
regressi ning khaaniliku rõhumise epohhiks, mille tulemusena puhkesid mitmel korral 
rahutused rahva hulgas. 

Tatarlased - paljude türgi päritoluga rändhõimude üldnimetus, kes olid 

Tšingis-khaani poolt alistatud. Merkiidid - üks nendest hõimudest. 

Järgmise aasta varakevadel saabus Muhammed Gurgandži ja läks siit suure 
ratsamaleva eesotsas sõjakäigule. Kümne päeva jooksul väljus linnast kümme 
väesalka. Igas väesalgas oli kuus tuhat ratsanikku. Koormakandjad varuhobused 
vedasid otra, nisu, riisi, õli ning burdjukke' kumõssiga. 

Horezm-šahh armastas sõja hiilgust, lahingutrummide põrinat ning kõminat, 
sõjapasunate kähisevat ulumist, mis kutsusid retkele. Kümnete tuhandete ratsanike ees 
kappas laiarinnaline kõrb ratsu, vehkides punaseks värvitud sabaga. Ratsul hiilgas 
kuldne hoburakend, särasid ehtsad kalliskivid ja jalgade küljes tilisesid hõbekuljused. 
Kes ei tundnud Horezmis kõrbi hobust, kelle seljas istus musta habemega ratsanik, 
peas teemantniitidega ehitud lumivalge turban! 

See ratsanik - islami kaitsja, õigeusu sammas, paganate äike - läkitas oma tahte-ja 
vihavälke isegi Bagdadi kaliif Nassarile, prohveti järglasele. See ratsanik - horezm- 
šahh Alla ed-Din Muhammed oli nihutanud oma riigi piirid nende kõrbeteni, kus 
polnud käinud isegi võitmatu maailmavalitseja Iskender-Rumi. 

Malev venis kümne päevateekonna pikkuseks. Iga kolonn, mis koosnes mitmest 
tuhandest ratsust, jõi peatuspaikades kõik kaevud kuivaks. Alles ööpäeva järel korjus 
nendesse uuesti vett. 

Esimeses väesalgas kappasid maakuulajad. Horezm-šahh sõitis koos teise salgaga. 
Sellega läksid ka nobejalgsed kaamelid, kes olid koormatud telkide, katelde ja šahhi 
köögi ohtrate varudega. 

Viimases, kümnendas väesalgas sõitis koos alati rahutute ning alistumatute 
turkmeenidega šahhi põlualune poeg Dželal ed-Din. Turkmeenid olid vaenujalal 
kiptšakkidega ega andestanud neile nende upsakust ning ahnust. Turkmeenid läitsid 
lõkked laiade ringidena ja korraldasid õhtuti nende ümber sõjatantse; leelutades 
sõjalaule ja vehkides ringtantsudes peade kohal kõverate välkuvate mõõkadega. 


' Burdjukk - loomanahast kott veinide ja muude vedelike hoiuks ning veoks. 
(Tõlk.) 

Tee viis Horezmi mere rannale. Kui väesalgad olid ületanud Seihuni' jõe, jõudsid 
nad kitsa Sarõ-Tšaganaki lahe äärde. Šahh käskis siin peatuda. Ta ootas teateid 
ettesaadetud maakuulajatelt, ise aga ratsutas samal ajal jahikullidega piki türkiissinise 
mere rannikut ja pöördus laagrisse tagasi tapetud pardi- ning kure-pundardega. 

Maakuulajad kandsid ette, et merkiitide hobustekarju oli märgatud põhja pool, 
Irgizi jõe alamjooksul, selle suubumiskohal Tšelkari järve. Horezm-šahh ootas, kuni 
kõik väesalgad järele jõudsid, kutsus nende ülemad kokku ja seletas nõupidamisel 


pealetungi plaani. Kogu malev läheb kolmes osas. Šahh ise asub keskmises osas, mis 
annab viimase, otsustava hoobi. Vasaku tiiva ülemaks on kiptšaki khaan Turgai, 
paremat tiiba juhib horezm-šahhi poeg Dželal ed-Din. Muhammed tahtis proovida, 
kuidas näitab end sõnakuulmatu ning enesekindel poeg võitluses. 

Laagrisse ratsutas kuller Gurgandžist ja tõi pakikese šahhi ema Turkan-Hatuni 
käest. Vekil ja mirza läksid Šahhi kannul ta telki. Muhammed lõikas kinžalliga 
pakikese lahti. Selles oli vaarika-värvi siidkotike. Surunud kotikese laubale ja 
huultele, avas horezm-šahh selle. Seal oli kiri, kirjutatud suurte tähtedega kitsale 
paberirullile”. 

Suurimale, usu ning õigluse õnnistatud kaitsjale, Alla ed-Din Muhammedile, 
horezm-šahhile - kaitsku Allah sinu valitsemist! - salem! 

Kõikide mošeede kõik imaamid saada vad iga päev viis korda palveid kõrgeima 
looja poole, kellel on võim kõikide üle, et ta pikendaks su valitsusaega ja annaks sulle 
võidu vaenlaste üle! Sündigu see nõnda! 

Turul võeti kinni dervišš, kes oli saadetud siia Bagdadi kaliifi poolt. Dervišš 
jutlustas kergeusklikkudele lihtsameelsetele, et Allah nuhtleb meie armastatud šahhi 
selle eest, et tema 


1 - Seihun - Sõrdarja jõe nimetus XIII sajandil. 

2. Sellaloli Samarkand kuulus paberitöötlemise poolest; Samarkandi paberit 
veeti ka teistesse maadesse. 

olevat võtnudpärslastelt üle nende jumalavallatu usu, ja karistuseks selle eest 
torma vat Horezmi jadžudžide ning madžudžide' paganarahvas ja purustavat meie 
riigi. Lobiseva derviši võttis kinni timukate ülem Džihan-Pehlevan ja pärast piinamist 
tulise rauaga poos ta mehe turuväljakul üles, kui oli lõiganud tal enne keele suust. 

Tuhanded inimesed nägid seda hukkamistja see hirmutas neid. Kõik muu on heas 
seisukorras. Kestku rahu ja heaolu sinu riigis palju aastaid! 

Turkan-Hatun - kogu maailma naiste käskija. 


Hommikul vara asusid väesalgad kiirsammul teele ja jõudsid kahe päevateekonna 
järel Irgizi jõeni. 

Stepp haljendas värsketest kevadistest võsudest. Tavaliselt kõrbenud ning surnud 
liivatasandikul kirendasid kenasti kollased ning lillad võhumõõgad ja punased tulbid. 
Päike kord soojendas pimestavate kiirtega, kord peitus vihmapilvede taha. 

Irgizi jõgi oli veel nõrga rabeda jääga kaetud. Jääd mööda voolas vesi. Tumedad 
loigud ning lahvandused ei lasknud vägedel teisele kaldale pääseda. 

Horezm-šahh käskis väesalkadel ootama jääda, peita end nõgudesse kõrkjate taha. 
Muidu võivad merkiidid neid märgata ja kaugemale stepitasandikele minna. 

Lõkkeid süütamata puhkas malev kaks päeva. Teisel ööl tekkis taeva arusaamatu 
valgus. Purpurpunane, otsekui hõõguv taevas ei tahtnud mähkuda pimedusse ja tähed 
ei ilmunud nähtavale. Näis, nagu kestaks õhrueha koiduni.2 Šeik-ul-islam3, kes oli 
malevaga kaasas, seletas, et see on Allahi märk, mis kuulutab ette horezm-šahh 
Muhammedile langevat suure kuulsuse aupaistet. 

Kui jõgi vabanes jääst, leidsid luurajad koolmekohad üles ja kõik väesalgad läksid 
üle teisele kaldale. 


1 Jadžudžid ning madžudžid - tundmatu rahva nimetus, mis esineb sageli 
idamaa muinasjuttudes. 


2 Sellest atmosfäärinähtusest, mis sarnanes virmalistega, kõnelevad kõik tolle 
aja kroonikad. 

3 Šeik-ul-islam - muhamedi vaimulikkonna kõrgeim juht. 

Paiguti kinkudega kaetud stepp laius vaikivana ning salapärasena. Määrates 
suunda vaevumärgatavate radade järgi, liikusid väesalgad itta. Nad hoidusid 
tihedamalt kokku, valmistusid juba peatseks võitluseks. 

Ühes orus, kiviste mäeahelike vahel, paistsid mustad jurtad. Need olid ilmselt 
kiire põgenemise tõttu maha jäetud. Piki teed vedelesid vilditükid, naiste rõivad ja 
vanad vaibad. Sealsamas lebas ka inimene kahe musta patsiga kõrvade kohal ja 
kollase pilusilmalise näoga. Tema luitunud, kandadeni ulatuv sinine rõivastus oli 
puruks raiutud. Eemal vedeles külilikukkunud kahe rattaga kaarik. 

Luurajad, kes olid tõusnud üles kingule, osutasid küljele. Malev hargnes 
poolringiks ja pöördus sinnapoole. 

Ratsanikud läksid üle traavile ja pidasid hobused uuesti kinni. Nende ees laius hall 
tasandik, mis oli nagu tumedate nartsudega üle külvatud. Mööda tasandikku hulkus 
hobune, saduldatud, kuid ilma ratsanikuta. 

"Lahinguväli!" rääkisid sõdalased. "Igavese Allahi abiga on nende eludele ots 
peale tehtud.” 

"Kes siis aitas neile otsa peale teha? Kes kiskus meie kätest saagi? Kus on nende 
karjad, nende ratsud, kaamelid?” 

Väesalgad võtsid suuna üle laipadega täiskülvatud välja. Mõõkadega 
puruksraiutud, nooltest ning odadest läbipuuritud kehad näisid kaugelt nartsudena. 
Nad lebasid üksikult ja kümnete kaupa. Mõnedelt olid rõivad ning jalanõud maha 
võetud. 

Ratsanikud valgusid välja mööda laiali, korjasid üles - kes mahapillatud mõõga, 
kes ümmarguse kilbi või oda. 

Horezm-šahh sõitis mõtlikuna mööda väljaja keerutas sõrme ümber musta 
habemekiharat. Talle lähedased isikud kõnelesid vaikselt isekeskis: 

"Siin on olnud kõva lahing. Mitu tuhat merkiiti on langenud. Kellelegi neist pole 
armu antud, haavatud on surnuks löödud. Keegi ratsamees kihutas kohale ja hüüdis: 
"Ma leidsin elusa merkiidi. Ta võib rääkida.” 

Horezm-šahh ajas hobuse galoppi jooksma. Tema järel kihutas saatjaskond. 

Merkiit isus kingu jalamil. Ta kõrval kükitasid kiptšakid ja küsitlesid teda. Pea oli 
merkiidil laubast kuklani habemenoaga puhtaks aetud ja verine. 

Horezm-šahh peatas järsku hobuse. 

"Mida ta räägib? Missugusest hõimust ta pärit on? Kes neid tappis?" 

Soigudes ja nuttes hakkas merkiit jutustama: 

"Meie rahvas oli suur rahvas, kuid teda pole enam! Meid kutsuti merkiitideks. 
Meie khaaniks oli Tuktu-khaan... Ta põgenes koos pojaga, Holtu-khaaniga, kuulsa 
kütiga: keegi ei suutnud temast täpsemini ning kaugemale nooli lasta. Mõlemad 
khaanid kõnelesid lihtsatele sõdalastele: "Põgenege koos meiega punahabe Tšingis- 
khaani viha eest: ta otsustas merkiitide hõimu koos juurtega välja kitkuda... Läänes, 
soolajärvede taga laiuvad Kiptšaki stepid kuni mereni. Seal leidub kohta meilegi. Me 
leiame palju rohtu, mida armastavad härjad, ja tihedaid kõrkjaid; seal lähevad meie 
kariloomad jälle lihavaks ja hakkavad siginema. Kiptšakid ei keela meile oma armu ja 
lubavad meil koos enestega ühest katlast süüa ja ühest burdjukist juua..." Nii rääkisid 
khaanid. Mis jäi meil teha? Meie taga ähvardas surm, ees ootas vaba voli ja rõõm. 
Kuid meie kannul kihutasid kaks õelat peni, ninad meie jälgedes. Neid penisid ässitas 


punahabeme vanim poeg -Džutši-khaan, ja neid penisid hüütakse Subudai ja 
Tohhutšari-noion...' Me põgenesime nii kiiresti, nagu suutsime... Me tahtsime, et meie 
hobuste jäljed läheksid kaduma kivisel pinnal ning punases liivas. Kuid ratsud olid 
kõhnaks jäänud, nende kabjad lõhenesid ja neil polnud enam endist väledust... 
Tulivihastena tungisid meile kallale mongolid.” Me ei saanud ennast kuhugi päästa, 
kui meie peale langesid kakskümmend tuhat mongoli ratsanikku. Irgizi jõgi oli üle 
kallaste tõusnud, mööda vett ujusid jääpangad, hobused vajusid vettinud maa sisse... 
Pole enam suurt 


' Subudai-bagatur ja Tohhutšar-noion - silmapaistvad mongoli väejuhid, kes võtsid 
hiljem osa Kalka lahingust. 

2 Mongolid - türgi hõim, kuhu kuulus Tšingis-khaan. 

merkitiide rahvast! Ühed langesid mongolite poolt tükkideks raiutuna sellel väljal, 
teisi ajavad nad vangipõlve... Ruske Tšingis-khaan irvitab, istudes oma kollases jurtas 
vildimäe otsas! Kadunud on merkiitide muistne kuulsus! Ellu jäi vaid üks äraandja 
merkiitide soost, noor khaanitar, kaunitar Kulan! Tšingis-khaan tegi ta oma viimaseks 
naiseks... " Kiptšakid hakkasid karjuma: 

"Vii meid nende röövlite juurde! Me õiendame nendega arved! Nad pole kaugel! 
Nad ei saa kiiresti ajada härgi ning vange. Me võtame neilt saagi... " 

"Me jõuame neile varsti järele!" ütles horezm-šahh ja käskis pasunapuhujatel 
kokku kutsuda välja mööda laialivalgunud ratsanikke, kes kiskusid tapetud merkitiide 
seljast rõivaid. 


Teine peatükk LAHING TUNDMATU HÕIMUGA 


- Kas sa tead, isake, mida ütles Zal vägilasele Rustemile: "Kunagi ei tohi vaenlast 
tühiseks ja abituks pidada." 
(Vanast pärsia laulust) 


Malev liikus edasi kogu öö. Tehti vaid kaks lühikest peatust, et hobuseid sööta. 

Hommiku eel mattus stepp uttu. Üksikud väesalgad kaotasid üksteist silmist. 
Huntide ning šaakalite ulumist jäljendades huik-lesid luurajad peenikeste kaeblike 
häältega. 

Värske tuul ajas puruksrebitud udupilved laiali. Silmapiiri kuld- . sel taevaribal 
tulid nähtavale kinkude harjad. Nende all vilkusid loendamatud lõkketuled ja üha 
selgemaks muutusid ratsanike, kaamelite ja tohutukõrgete ratastega, kraami täislaotud 
vankrite grupid. 

See oli tundmatu hõimu laager. Seal oldi horezm-šahhi maleva lähenemist juba 
märgatud. Tulid nähtavale kolmkümmend ratsanikku, 

kes ilmusid äkki hajuvatest uduriismetest välja. Nad hoidusid kolme eraldi 
kümmekonda. Esimesed längus päikesekiired valgustasid nende pikki siniseid rõivaid, 
raudrüüsid ja -kiivreid. Nad istusid väikestel jämedajalgsetel ning pikalakalistel 
hobustel. Koos eesmise kümmekonnaga ratsutas kõrgel turkmeeni täkul valge 
habemega muhamedlane, kes kandis valget turbanit ning vaarikavärvi kasukat, millele 
olid tikitud kollased lilled. Vanamehe kõrval sõitis ratsanik, käes oda, mille tipus oli 
valge hobusesaba. 


"Salem teile," karjus vanamees, "Ka mina olen muhamedlane! Lubage mul 
kõnelda teie ülemjuhatajaga, Allah kaitsku teda!" 

"Väejuhatajaid on meil malevas palju, kuid ülemaks on üksainus, maailma äike, 
islami mõõk, horezm-šahh Alla ed-Din Muhämmed." 

Vanamees tuli hobuselt maha. Pannud käed rinnal vaheliti, kergelt kühmas, läks ta 
tolle koha poole, kus oma suurepärasel ratsul hiilgas Horezmi šahh, keda ümbritsesid 
nägusalt rõivastatud vaikivad khaanid. 

"Mongoli maleva käskija, suur-noion1 Džutši-khaan, Hommikumaade valitseja 
Tšingis-khaani poeg, käskis mul, tema tõlgil, tervitada Õhtumaade võimsat valitsejat, 
Alla ed-Din Muhammedi, pikendagu Allah sinu valitsusaega saja kahekümne aastani! 
Ta ütleb sulle: salem!" 

"Salem!" sõnas šahh. 

"Khaan Džutši küsib, mispärast käib Šahhi vapper malev mongoli maleva kannul, 
liikudes nii kiiresti terve öö.” 

Vanamees ootas vastust. Kuid šahh vaatas musta habet silitades mongoli saadikut 
teraselt ähvardava pilguga ja vaikis. 

"Khaan Džutši käskis veel ütelda, et tema isa, võitmatu valitseja Tšingis-khaan, 
andis oma väejuhtidele Subudaile ja Tohhutšarile käsu karistada mässulisi merkiite, 
kes pagesid minema khaani voli alt. Mongoli väed hävitasid need ja lähevad tagasi 
kodusteppidesse... ” 


' Noion - vürst. 

Vanamees vaikis mõne hetke, puuris pilguga šahhi muutumatut karmi nägu, siis 
jätkas: 

"Tšingis-khaan, valitseja kõikide rahvaste üle, kes elavad vilt-jurtades, käskis meil 
kõigil sõbralikult ümber käia muhamedi vägedega, kui me peaksime neid kohtama. 
Sõpruse märgiks lubab Džutši-khaan Šahhiliku majesteedi vägedele anda osa vallu- 
tatud sõjasaagist ja vangivõetud merkiitidest orje.” 

Siis lõi šahh ratsut nuudiga. Kõrb hobune hakkas tantsima, tagasihoituna 
Muhammedi tugevast käest. Ja šahh lausus kuulsad sõnad, millised ta õuekroonik 
Mirza-Jussuf sealsamas kirja pani "Šahhi mõtteterade ja kangelastegude ning 
lahingute väli-vihikusse": 

"Ütle oma ülemusele: kui Tšingis-khaan ei käskinud sul minuga võidelda, siis 
mind käsib Allah teisiti - kallale tungida teie vägedele! Ma tahan ära teenida 
kõikvõimsa Allahi armu teie, roo-jaste paganate hävitamisega!" 

Jahmunud tõlk kangestus, jäi horezm-šahhi sõnade üle järele mõtlema, kuid 
Muhammed oli juba keeranud hobuse kiirelt võit-luskorda rivistuva maleva suunas. 

Tõlk pöördus tagasi mongoli ratsanike juurde, istus hobusele ja kogu mongolite 
rühm sõitis oma maleva sihis. Mõne sammu sõitsid nad aeglaselt, siis aga liibusid 
vastu hobuste lakkasid ja kihutasid tuhatnelja oma laagri poole. 


Algas äge taplus. 

Vaevalt oli muhamedlasest vanamees mongolite laagrini kapanud, kui sealt 
eraldusid mõned salgad, kes suundusid aeglaselt vastu horezm-šahhi vägedele, ja 
peatusid lamedatel kinkudel. 

Horezm-šahh andis khaanidele käsu: 

"Malev jaotada kolmeks osaks: paremaks, vasakuks tiivaks ja keskpaigaks. 
Mõlemad tiivad peavad mongolite laagri ümber haarama, et sealt keegi ära ei lipsaks. 
Keskkoht, kus mina asun, jääb tagavarajõuks. Ma paiskan selle sinna, kus on vaja abi 


või otsustavat lööki. Otse meie peale vaenlased ei torma. Ja kui tormavadki, seda 
parem: nad vajuvad tümasse soolakusohu.” 

Šahh tõusis kingu tipule. Kaugele laius stepp - tulevane võit-luskoht. Šahh tuli 
ratsult maha ja laskus vaibale. Dostarhandži laotas laiali siidiga väljaõmmeldud 
rätiku, asetas sellele kandikud kakukeste, rosinate, kuivatatud melonitega. Ta kallas 
tassidesse kumõssi ja jagas need laiali noortele bekkidele, kes saatsid horezm-šahhi 
sõjakäigul, et õppida sõjakunsti. 

Välejalgsed kaamelid toidumoonaga laskusid põlvili. Dostarhandži jagas 
korraldusi, tõi välja koos teenritega kuldkan-nusid ja -vaagnaid ning kõige valitumaid 
toitusid, et kosutada horezm-šahhi sõjakäigust kurnatud jõudu. 

Paremat tiiba juhatas horezm-šahhi põlualune poeg Dželal edDin. Ronkmust täkk 
viis ta tuhatnelja barhaani tipule. Noor khaan silmitses võitlustasandikku, varjates 
väikese käega kitsaid musti silmi päikese eest. 

"Kutsu siia Kara-Kontšar!" hüüdis ta džigitile. 

Noor rässakas turkmeen, seljas punane kaftan, kappas künkalt alla ja pöördus 
tagasi koos kõhna ratsanikuga, kes kandis musta lambanahast mütsi ning musta 
mantlit. Kara-Kontšar sõitis Dželal ed-Dini juurde, kummardus ta poole ja hakkas 
tähelepanelikult ta sõnu kuulama. Khaan seletas tulevase lahingu plaani. Kara- 
Kontšari kullinägu ei väljendanud mingit ärevust, üksnes tumepruunides ümmargustes 
öökullisilmades süttisid lõbusad tulukesed. 

"Kas näed seda soolakusood?" küsis Dželal ed-Din. "Selles peitub meie hukatus 
ning kordaminek. Tatarlasi pole kuigi palju. Meid on kolm korda rohkem. Kuid asi ei 
seisa rohkuses. Kas võin ma usaldada meie sõdalasi? Surevalt merkiidilt sain ma 
teada, et mongoleid on kokku kakskümmend tuhat. Tähendab, kui nad meie tiiva 
vastu saadavad poole, siis on see vaid kümme tuhat. Meil on üksnes turkmeene kuus 
tuhat ja kara-kitailasi viis tuhat. Kuid kara-kitailased alistusid padišahhile puuduse 
ning nälja tõttu. Nad ei tulnud sõjakäigule võitlema, vaid käsi soojendama võõraste 
lõkete ääres. Ma lasen neil eestvedajatena ette minna. Nad lähevad meelsasti, et vaid 
kiiremini tatarlaste voorideni jõuda. Kuid toosama merkiit nimetas tatarlasi 
"maruvihasteks tiigriteks”. Lahingus löövad tatarlased kara-kitailasi nagunii ja 
tormavad meie 

kallale. Siin tuleb neile vastu astuda päris raevukalt, lüüa neid küljelt ja ajada nad 
tümasse soolakusohu. Seal vajuvad nad sisse ja me raiume nad tükkideks. Pärast seda 
tormame minu isa päästma. Padišahh peab unustama magusa hingerahu ja praetud 
pardid... Hei, džigitid, kapake turkmeeni khaanide juurde ja ütelge, et täna viib neid 
lahingusse Karakumi panter Kara-Kontšar." 

Kuus džigitti kihutasid kinkudele laiali läinud turkmeeni väesalkade kõikidesse 
soppidesse. Kui vägi kuulis Kara-Kontšari nime, virgusid kõik ja hakkasid sumisema. 
Kes polnud siis kuulnud Kara-Kontšari, Horasani ning Astrabadi kõue nime! Keegi ei 
teadnud aimatagi, et see vaikiv must ratsanik pikakoivalisel ruskel hobusel on 
Karakumi lagendike kohkumatu ning tabamatu džigitt. 

Kara-Kontšar ratsutas turkmeenide juurde ja kutsus välja mõned ratsanikud; ta 
kirjeldas neile lühidalt lahinguplaani ning viis kolm tuhat ratsanikku künka taha, kus 
ta peidus olles pidi ootama tatarlasi. 

Dželal ed-Din lendas ronkmustal täkul tuulekiirul kara-kitailaste juurde. 
Viltkaftanites, väikestel karvastel hobustel, ootasid need korratu jõuguna, lühikesed 
odad püsti. 


"Uljad kara-kitailased!" karjus neile Dželal ed-Din. "Teie mägipantrid, teie 
vapraimad lahingus! Seal teie ees on argade hulkurite laager. Nad röövisid meie 
rikkaliku saagi nagu öised vargad. See kuulub üksnes meile, selle stepi peremeestele. 
Tungige neile kallale ja võtke laagrist kõik, mida tahate!" 

Kara-kitailased hakkasid liikuma ja traavisid tatarlaste laagri poole. Nende kohale 
tekkis tolmupilv, ja mida kiiremini ratsanikud edasi kappasid, seda valjemaks läksid 
nende metsikud hüüded, muutudes lakkamatuks möirgamiseks. 

Horezm-šahh Muhammed istus mugavalt vaibal, sooblinahkse kasuka hõlmad 
lahti löödud, ja näris tugevate valgete hammastega metspardi koiba. Teist koiba näsis 
šeik-ul-islam, ainus šahhi kaaskonnast, kellel oli au istuda väikesel vaibal padišahhi 
vastas. Isegi šahhi kõikide sõjakäikude kaaslane Timur-Melik, šahhi lemmik, 

"tema mõõga käepide ja tema rahu kilp”, isegi too seisis, käed kõhul ristamisi, ja 
kuulas Muhammedi sügavamõttelist vestlust val-gehabemelise vaimulikkonna 
peamehega, kes oli soovinud šahhi sõjakäigul saata, et talle kogu aeg Allahi käest 
võitu paluda. 

Horezm-šahh naljatas, heites vahetevahel pilke vaenlase poole, kes oli koondunud 
steppi üksikute salkadena. Vaikses hommi-kuõhus oli selgelt näha, kuidas ratsanikud 
hoogsalt üksikute väeosade vahel kihutasid, kuidas välgatasid nende ümmargused 
metallkilbid. 

Üks rühm mongoli uljaspäid tormas ette. Nad põrkasid kokku kiptšaki 
džigittidega... Välkuvad mõõgad lendasid kõrgele ja langesid alla! Üks sõdalane 
kukkus; hobune sadulaga, mis oli libisenud talle kõhu alla, kihutas kohmakate 
hüpetega mööda steppi, tagant üles lüües. 

Seejärel algas pealetung. Mõned kiptšakkide ratsasalgad kihutasid mööda kollast 
tasandikku. 

Šahh pani pardi ära ja hüüdis: 

"Bekid, tungige peale! Allah on teile abiks!" 

Šahhi käsul hakkasid kiptšaki salgad pikaks venima nagu kõverdatud käed, et 
mongoleid ümber haarata. Kuid mongolid ei püüdnudki sulguvast rõngast välja 
libiseda. 

Laagrist eraldus esimene mongolite salk. Tuhat koondrivis ratsanikku, saja mehe 
kaupa reas, sööstsid ettepoole väikestel karvastel hobustel, kes olid kaetud raud- ning 
nahkrüüdega. Nad pidid paratamatult läbi murdma kiptšakkide korratust, vankuvast 
ahelikust, mis oli mööda steppi pikalt välja venitatud. 

"Khuu-khuu-khuu-khuu!" kostis mongolite loomalik röökimine. Laagrist eraldus 
teine tuhat ja veeres mööda steppi. Päikese käes lõid ereda helgiga leegitsema 
teraskiivrid, metallkilbid ja kõverad mõõgad. 

Šahh nägi künka tipult, kuidas mongoli maleva üldisest massist eraldus salk salga 
järel, kihutades vastupandamatult edasi kähisevate hüüetega: "Khuu!” 

Kiptšakid hakkasid sagima. Kaugeim salk pöördus laagri poole mongoli voore 
röövima. Kuid laagrist eraldus veel üks tuhat ja 

kihutas niisama kergelt ning ühtlaselt kõrvale ja lõikas kiptšakkide tee läbi. 
Mõlemad salgad põrkasid kokku. 

Lahingupaik mattus tolmupilve. Sealt tungisid välja üksikud kiptšaki ratsanikud ja 
kappasid hobuse kaela vastu liibudes steppi. 

"Selletaolist pole ma kunagi näinud!" hüüatas Šahh püsti tõustes. Ärevalt mässis ta 
habemeotsa sõrme ümber, puurides pilgu kaugusse. 


Neli mongolite salka suundusid üksteise järel korrapärases rivis keskpaika 
ülesrivistatud šahhi vägede poole, tollele künkale, kus asus Muhammed ja tema 
kaaskond. 

Üha lähemalt kostsid mongolite röögatused "khuu-khuu-khuu!". 

Kes suudab peatada seda laviini? Muhammed vaatas ringi. Timur-Melikit polnud 
enam ta kõrval. Hüpanud ratsule, kihutas too lahinguvälja poole. 

Parimad, kogenud kiptšaki salgad sööstsid mongolitele vastu. Viimased peatusid 
vaid mõneks silmapilguks, et raiuda endile läbipääs, ja kihutasid edasi kingu poole, 
kus seisis Muhammed. 

"Ratsu!" röögatas šahh. "Ratsu!" ja ära ootamata, kuni teda kuuldakse, lippas ta 
kärmelt kingujalamile, kus kaks hobusepoissi hoidsid valjastest punase sabaga kõrbi 
täkku. 

Šahh hüppas hobuse selga ja tormas steppi. Tema järel sööstsid ta lähikondlased, 
kõlistades raudrüüde, hoburakmete ning kellukestega. 

Künkale jäi kägardatud vaip vaskvaagnate, kuldtassikeste ning laialipillatud 
maiustustega. Tuul sakutas kireva siid-dostarhani otsa. Ainult üks šahh 
lähikondlastest ei jõudnud põgeneda. See oli halli habemega šeik-ul-islam. Ta kukkus 
hobuse seljast maha, kui kogu kaaskond Muhammedile tuhatnelja järele kihutas. 
Imaam ronis üles kingule, kohendas vaipa ja laskus põlvili. Ta kobas oma lumivalge 
turbani musliinvoltides ja tõmbas välja ovaalse kuld-plaadikese. 

Kui künka juurde ratsutasid mongolid, läksid kolm pealikut ja vana tõlk selle 
tipule. Üks oli noor, sünge näoga, mustade silmade ja kitsa musta habemega, mille ots 
oli patsikeseks punutud ja vasaku kõrva taha heidetud. Teine oli vana tüse ning paks 
mongol 

kõverakstõmbunud parema käega. Põiki üle ta näo jooksis purpurne arm, mille 
tõttu üks silm oli kinni pigistatud, kuid teine, jõllitav, silmitses uurivalt kõike 
ümberolevat. Kolmas oli pikk, kõhn, üleni terasrüüga kaetud. Need olid Tšingis- 
khaani vanim poeg Džutši ja kaks, juba Hiinas kuulsaks saanud väejuhti -ühesilmaline 
Subudai-bagatur ja kõhn Tohhutšar-noion. Imaam palvetas endiselt keskendunult ja 
tegi maani kummardusi. "Ta on jumalasulane," ütles tõlk. Imaam tõusis püsti, pani 
käed rinnale ja tuli väikeste sammukestega ühe mongoli juurde, selg kühmus. 

"Juba kolm aastat olen ma maailma käskija Tšingis-khaani ustav teener,” ütles ta 
alandlikult ja ulatas mongolile kuldplaadikese. "Iga kuu olen ma saatnud 
karavanidega kirju esimese mongoli valveposti ülemale Hiina suurel teel. Nüüd palun 
ma end võtta teie juurde mongoli malevasse teenistusse. Ma ei taha Horezmi tagasi 
pöörduda... " 

Tõlk pani imaami sõnad ümber. Džutši-khaan võttis hooletult kuldplaadikese... 

"Väike paitsaa jahipistrikuga....” tähendas ta, jätkates tähelepanelikult stepi 
vaatlemist, kus kappasid ratsanikud mitmes suunas. Ta andis kuldplaadikese šeik-ul- 
islamile tagasi ja ütles: 

"Ei! Sa oled meile vajalik seni, kuni sa soojendad end oma valitseja südame 
juures. Sõida tagasi oma kergeuskliku šahhi juurde ja saada meile jälle ustavaid 
kirju." 

Ja mongolid unustasid imaami otsekohe. Taplus lähenes kin-gule. Dželal ed-Dini 
turkmeenid paiskasid vasaku tiiva mongolid uppi, osa raiusid surnuks, ülejäänud 
ajasid sohu. 

Kõik kolm mongoli pealikut ruttasid tuhatnelja kingult alla. 


Võitlus jätkus õhtuni. Turkmeenid ja kara-kitailased sööstsid vasakule tiivale ning 
ründasid mongoleid. Nad võitlesid üksikute salkadena. Monglid paiskusid vahel laiali 
ja tormasid põgenedes kõrvale, vahel pöörasid äkitselt hobused ümber ja tungisid 
maruliselt jälitavate turkmeenide kallale, et pärast seda jälle põgenema pista. 
Videviku saabudes kihutasid mongolid ühekorraga oma laagrisse. 

Horezm-šŠahh pöördus tagasi kingule ja veetis seal äreva öö. Ümberringi heitsid 
kiptšaki sõdalased magama oma ratsude kõrvale, kui olid need arkaanidega kinni 
sidunud. 

Kauguses võbises taevas purpurpunastestpahvakutest, peegeldades mongolite 
lõkete leeke. Tuled põlesid kogu öö. "Mongolid valmistuvad hommikuseks 
lahinguks,” rääkisid kiptšakid. Igast stepi sopist kostis oigeid ning appihüüdeid - 
selles lahingus langes haavatute ja surnutena rivist välja pool kiptšaki malevast. 

Dželal ed-Din püüdis horezm-šahhi veenda: 

"Taganeda praegu, kui mongolid meie malevale midagi teha ei suutnud, see 
tähendab hävitada oma kuulsust. Nad kindlustavad end praegu laagris... Tähendab, 
tuleb otsekohe, sel ööl, vargsi läheneda, äkitselt kallale tungida ja neid maha nottida!" 

"Ma jätkan võitlust homme," ütles Muhammed ja mähkis enese sooblinahksesse 
kasukasse. 

Kui längus päikesekiired hakkasid mööda steppi jooksma ja kinkudest langesid 
pikad varjud, liikus kolme ossa rivistatud horezm-šahhi malev uuesti mongolite poole. 

Kuid nende laager suitsevate lõkete taga oli tühi: selles polnud ainsatki mongoli 
sõjameest. Maas vedelesid üksnes metsikult puruksraiutud merkiitide surnukehad ja 
komberdasid ringi mõned lombakad kaamelid. 

Mongoleid taga ajama saadetud turkmeenide salk jõudis õhtuks tagasi: 

"Mongolid liikusid nii kiiresti hommiku poole, et me nägime vaid kaugusse 
kanduvat tolmupilve.” 

"Nad on tublid sõdalased, ma pole niisuguseid veel iialgi näinud!" ütles horezm- 
šahh ja käskis oma maleval hobused ümber pöörata. 

"Need olid esimesed maakuulajad," ütles šahhile Dželal edDin. "Nad pöörduvad 
tohutu malevaga tagasi. Me peame otsekohe neile järele minema, neid jälitama, välja 
selgitama, mida nad kavatsevad teha, ja ise kiirelt sõja vastu valmistuma... ” 

"Sa räägid nagu kogemusteta noormees," vastas Muhammed. "Mongolid ei julge 
enam iialgi mulle kallale tungida!" 


NELJAS OSA VAENLASED PIIRIL 


Esimene peatükk MONGOLI MALEV ON VALMIS 
ROOVRETKEKS 


See kuningas paistis silma äärmise julmuse, terase mõistuse ning võitude poolest. 

(Pärsia muinasjutust) 

Musta Irtõši ülemjooksul, üksiku kurgaani jalamil keset rohelist steppi, seisis 
kollane siidtelk. Tšingis-khaan oli selle Hiina keisrilt ära võtnud. Telgi taga seisid 
kaks suurt mongoli jurtat, mis olid valge vildiga üle tõmmatud: ühes jurtas elas 
Tšingis-khaani viimane naine, noor Kulan (mongolite poolt tapetud merkitiide khaani 


tütar) ühes oma väikese poja Külkaniga. Teises jurtas elasid seitse teenijat - hiina 
orjapiigat. 

Platsikesel telgi ees põlesid tuled kividest kokkupandud altaritel. Nende tulede 
vahelt pidid läbi minema kõik, kes tulid kummardama suurkagaani. "Tulega,” 
seletasid samaanid, "tehakse kuritegelikud kavatsused puhtaks ja kihutatakse minema 
õnnetust ning haigust toovad õelad "divid", kes tiirlevad nähtamatult kurjasepitseja 
ümber.” 

Vana peašamaan Beki ja neli noort samaani, teravatipulised viltmütsid peas ning 
valged avarad mantlid seljas, kõndisid altarite 

ümber, lõid peopesadega suuri kuljustega käsitrumme ja raputasid kurinaid. 
Ulgumise sekka hüüdsid nad palvesõnu ja viskasid tulle tõrvaseid oksi ning 
kuivatatud aromaatseid lilli. 

Telgi ühel küljel seisis kuldaia külge köidetud valge Seteri nimeline täkk. Tal olid 
lõõmavad silmad ja hõbevalge karv mustal nahal. Tema selga ei pandud iialgi sadulat 
ja ükski inimene polnud ta seljas istunud. Tšingis-khaani sõjakäikude ajal - samaanide 
seletust mööda - sõitis sellel lumivalgel ratsul nähtamatu, võimas sõjajumal Suldee, 
mongolite maleva kaitsja, ja viis neid suurtele võitudele. 

Telgi teisel küljel seisis köies alati saduldatud laiarinnaline Naiman, Tšingis- 
khaani armas lahinguratsu, mustade jalgade ning sabaga ja piki selga kulgeva musta 
vöödiga põdravõik- metsikute stepihobuste järeltulija. 

Ratsu Seteri kõrvale oli kinnitatud kõrge bambusvarras Tšingis-khaani 
kokkukeeratud valge lipuga. 

Kurgaani ümber asusid valves ihukaitseväelased, turgaudid, kes kandsid 
soomusrüüsid ja raudkiivreid: nad valvasid, et ükski elusolend ei läheneks 
suurkagaani telgile. Üksnes need, kellel olid erilised, tiigripea kujutisega 
kuldplaadikesed - paitsaad -, võisid mööduda turgaudide vahipostide tunnimeestest, et 
läheneda kollase siidtelgiga kurgaanile. 

Pisut kaugemal stepis paiknesid laia rõngana mustad tatari jurtad ja 
punakaspruunid tanguudi telgid. See oli Tšingis-khaani isiklik kurenn', peatuskoht 
tuhandele valitud ihukaitseväelasele - ratsanikele valgetel hobustel. Sellesse 
kaitsesalka kuulusid ainult kõige suursugusemate khaanide pojad; nendest valis 
kagaan välja kõige taibukamad ning ustavamad ja määras need salkade pealikuteks. 

Veelgi kaugemal laiusid teised kurennid; nad kulgesid üle tasandiku ja kadusid 
tiheda metsaga kaetud mägede varju. Stepis kurennide vahel karjatati kaameleid ning 
mitmekarvalisi hobuse- 

' Kurenn - mongoli sõnast "kurenn"”, mis tähendab jurtade ringi rändlaagri pealiku 
jurtaga keskel. 

karju. Huigates kihutasid ringi hobusepoisid, vehkides arkaani-dega, ja jälgisid, et 
erinevate karjade hobused segi ei läheks ega ligineks varssadega märakarjadele. 

Enne muhamedlaste maale teele asumist läkitas mongolite valitseja Buhhaarasse, 
horezm-šahh Muhammedi juurde saatkonna rikkalike kingitustega. Selle saatkonna 
etteotsa pani ta endale ustava muhamedlase Mahmud-Jalvatši, Gurgandžist pärineva 
rikka kaupmehe, kes olid saatnud varem Kcsk-Aasiast karavane Hiinasse. Talle anti 
käsk välja uurida, mida tehakse läänepoolsetes maades, missugused on seal malevad 
ja kas Horezmi šahh on sõjaks valmis. Ühtaegu saatis Tšingis-khaan sinna palju 
salakuulajaid. 


Teine peatükk IDAMAADE VALITSEJA SAATKOND 


Nende rõivaste voltides oli veel säilinud kaugete maade lillede aroomi. 
(Pärsin muinasjutust) 


Purustatud Samarkand sai viimase Horezmi šahhi ajutiseks pealinnaks. Oma võidu 
tähistamiseks vabadustarmastavate samarkandlaste üle püstitas Muhammed sinna 
kõrge mošee ja asus lossi ehitamisele. Ta pidas end nagu varemgi suureks vallutajaks, 
kes Iskender Kahesarvelise moodi peab liikuma talle ustavate kiptšakkide malevaga 
maailma otsaja nihutama horezm-šahhide valduste piirid Viimase mereni, mille taga 
algab pimedus. Ta pidas oma peamiseks ning ohtlikuks vastaseks Bagdadi kaliif 
Nassiri, kes ei tahtnud Muhamedile loovutada kõikide muhamed-laste peamehe 
nimetust. Esiteks tuleb purustada Nassir ja torgata odaots Bagdadi pühasse mulda 
selle peamošee ees, siis aga hobused ümber pöörata ja liikuda itta, et vallutada kauget, 
oma rikkuste poolest kuulsat Hiinat. 


' Tollal peeti maailma saareks, mida ümbritseb ääretu meri. 

Muhammed kogus suure maleva. Rohelist lippu lehvida lastes suundus ta läbi 
Iraani Bagdadi, araabia kaliifide pealinna poole. 

Kuid varsti hukkus šahhi maleva eelvägi, kellel polnud sooje rõivaid, Iraani 
mägedes, kus ta jäi lumetormi kätte; kaotanud jõu, notiti eelvägi jumalavallatute 
kurdide poolt maha. See õnnetus peatas Muhammedi ja ta hakkas kahtlema kaliifi 
vastu alustatud sõja hädatarvilikkuses. "Kas pole see jumala viha?" mõtles ta ja 
pöördus Buhhaarasse, kuhu ta ajutiselt pani ära "oma rännusaua”. 

Siia saabus Jänese aasta (1219) sügisel suur saatkond mongolite, tatarlaste, 
hiinlaste ning teiste idas elavate rahvaste suurkagaani, Tšingis-khaani juurest. 
Horezm-šahh oli sunnitud uuesti tatarlastega tegelema hakkama. 

Šahhi lossi kõrge värava juurde sõitsid kirjudel stepiratsudel Tšingis-khaani 
saadikud - kolm muhamedlast kõige rikkamate kaupmeeste hulgast, kes läkitasid igal 
aastal Horezmi kauba-karavane Aasia mitmesugustesse paikadesse. Need kaupmehed, 
kes pärinesid kolmest suurest linnast - Gurgandžist, Buhhaarast ja Otrarist1 - olid juba 
ammu Tšingis-khaani teenistuses. Niisugused rikkad kaupmehed moodustasid 
tavaliselt kaubakom-paniisid ja võtsid raha hoiule neilt, kes soovisid kaubanduses 
õnne katsuda. Nende käske äritehingute alal raha väljamaksmise kohta tohutu suurte 
summadena täideti viivitamata kõikjal, nii kaugel idas kui ka kaugemates 
läänemaades, ja maksmine nende järgi toimus kiiremini kui maksude laekumine va- 
litsejate kassadesse. 

Kingitused Horezm-šŠahh Muhammedile toodi kohale sajal kaamelil ja ühel 
eredaksvõõbatud kaarikul, mille ette oli rakendatud kaks pikakarvalist jakki. Rahvas 
seisis tänaval tiheda murruna 


 Otrari linn oli kuni mongolite sissetungini üks tähtsamaid Kesk-Aas.a linnu Soe 
purustati 1219 aastal Tšingis-khaani poolt, elanikud hävitati peaaegu viimseni. Hiljem 
ehitati linn uuesti üles ja tema nimi esineb Kesk-Aasia ajaloos, kuid endist 
rahvankkust ja jõukust ei suutnud ta enam saavutada. Praegu on see tohutu vallide 
ning küngaste mass, mille alla on maetud pikkamisi hääbunud linna varemed. 

saatkonna valdusesse antud linnatagusest lossist kuni Šahhi väravavõlvini. Nende 
kaupmeeste sellid, kes olid rõivastatud nägusalt ühesugustesse hiina siidist 
halattidesse, võtsid kaamelite seljast pakid maha, tegid need lahti ja kandsid 
ebatavalised, haruldased kingitused lossi vastuvõtusaali. 

Kingituste seas oli seninähtamatut värvi väärismetallide kange, ninasarvikute 
sarvi, kotikesi muskusega, punaseid ja roosasid koralle, graveeringutega tassikesi 
jaspisest ning nefriidist, kallihinnalise targu-riide tükke, mida kooti valgete kaamelite 
karvadest ja kingiti vaid khaanidele, kullaga tikitud siidriiet, ämbliku-võrgu-taoliselt 
kerge ning läbipaistva kanga tükke. Lõpuks kandsid sellid sisse Hiina mägedest 
pärineva tohutu, kaamelikaela-suuruse kullatüki. See kuld oli kohale veetud kaarikul, 
mille ette olid rakendatud jakid. 

Horezm-šahh võttis saadikud vastu, istudes viimase karaha-niidide soost sultan 
Osmani vanaaegsel troonil. Šahh oli brokaat-rõivastes nagu teda ümbritsev 
kaaskondki; ta istus mõtlikuna ja ükskõiksena, silmalaud poolkinni. Tema pilk eksles 
kaugel, kok-kutulnute peade kohal. Trooni kõrval seisis suurvesiir ja tunglesid 
murruna riigi kõrgeimad aukandjad. 

Kolm saadikut kummardasid maani, laskusid põlvili ja jutustasid ära oma tuleku 
põhjuse. Vanim saadik, pikk ja tüse Mahmud-Jalvatš, alustas: 

"Vägev Tšingis-khaan, kõikide mongolite käskija, läkitas meie erakordse 
saatkonna, et sõlmida sõpruse, rahu ning heasoovliku naabruse sidemeid. Suurkagaan 
saadab horezm-šŠahhile kingitusi ja oma tervitused ja ta käskis meil teatavaks teha ta 
järgmised sõnad..." Mahmud-Jalvatš andis teisele saadikule üle pärgamen-dirulli, 
mille külge oli kinnitatud valge nööriga sinine vahapitser. 

Teine saadik Ali Hodža ai Buhari luges: 


Minule pole teadmata su kõrge auaste ega su vägeva riigi määratu suur maa-ala. 
Mulle on teada antud, et sinu Šahhilikku majesteetlikkust austatakse maailma 
enamikes riikides. Seepärast pean ma oma kohuseks tugevdada sõprussidemeid 
sinuga, 

Horezmi Šahh, kuna sa oled mulle sama kallis kui armastatud poeg' minu poegade 
seas... 

"Poeg? Kuidas sa ütlesid - poeg?" hüüdis šahh virgudes. Ta pani peopesa kinžalli 
luupidemele vöö vahele ja puuris, kummargil olles, kõnelejat silmadega. 


Samuti tead sa, "jätkas saadik häirimatult, "et ma alistasin Hiina keisririigi, 
vallutanud tema põhjapoolse pealinna, ja samuti liitsin oma aladega tolle maaosa, mis 
asub sinu valduste naabruses. .. 

Šahh vangutas pead ja hakkas musta habemekiharat teemant-sõrmusega näpu 
ümber mässima. 


Sa tead paremini kui keegi teine, et mulle kuuluvad maad on minu võitmatute 
sõdalaste laagriteks ja täis hõbedakaevandusi. Minu laialdastelt maa-aladelt saadakse 
külluses kõiki produkte. Seepärast pole mul mingit vajadust üle oma piiride minna 
selle sihiga, et enesele saaki hankida. Vägev Šahh, kui sa pead tulusaks, et kumbki 
meist avaks mõlema poole kaupmeestele vaba ligipääsu oma maale, siis on see 
kasulik meile mõlemale, ja me mõlemad leiame sellest suurt rahuldust. 


Kõik kolm kaupmeest ootasid vaikides muhamedlike õhtumaade käskija vastust 
nomaadliku hommikumaa valitseja kirjale. Horezm-šŠahh istus endistviisi liikumatult. 
Heitnud pilgu suurve-siirile, viipas ta laisalt käega, mida ehtisid kuldkäevõrud. 

Pidulikult võttis suurvesiir vastu Tšingis-khaani läkituse. Ta tõstis silmad 
Muhammedile, ja too äigas uuesti käega, otsekui eemale peletades tüütut kärbest. 
Vesiir kummardus ja ütles vaikselt vanemale saadikule Mahmud-Jalvatšile: 

"Kõrgeim vastuvõtt on lõppenud. Padišahh osutab nüüd suurt lahkust teistele, 
võttes vastu pakilisi palujaid.” 

' Tolleaegsete idamaiste arusaamade järgi võis ühe riigi valitseja nimetada pojaks 
ainult niisugust teist valitsejat, kes oli tema suhtes alluvas vasallisõltuvuses. 

Kolm saadikut tõusid ja taandusid aupaklikult, ümber pööramata sissepääsuni, 
mille järel nad läksid järgmisesse vastuvõturuumi. Siin jõudis vesiir neile järele ja 
sosistas Mahmud-Jalvatšile: 

"Oota mind keskööl!" 


Kolmas peatükk ŠAHHI ÖINE VESTLUS SAADIKUGA 


Ära räägi, et oled tugev - satud veelgi tugevamale. Ära räägi, et oled kaval - satud 
veelgi kavalamale. 
(Kirgiisi vanasõna) 


Öösel juhtis vaikiv teener Mahmud-Jalvatši välja linnatagusest lossist, kus 
peatusid mongoli saadikud. Vana plataani all ootasid ratsahobused. Kuuvalgel tundis 
Mahmud-Jalvatš ratsanike seas suurvesiiri. 

"Sa järgned mulle,” ütles vesiir. "Istu ratsule.” 

Pimedaid põiktänavaid kaudu ratsutasid nad läbi kogu vaik-seksjäänud Buhhaara 
ja peatusid rauduksega müüri juures. Kokkulepitud koputuse peale paotus uks 
käratult. Seal seisis sünge sõdalane, kes kandis rõngassärki ning kiivrit ja näis 
kuuvalguses hõbedast valatuna. Vesiirile järgnedes läks Mahmud-Jalvatš läbi aia, 
mille basseinides suikusid luiged ja vee kohal asuvates lehtlates kuuldus naiste häälte 
sosinat. 

Ta tõusis kummalise lehtla terrassile. Raske eesriide taga leidus väike tuba, mille 
seinad olid kaetud mustriliste kangastega. Kõrgetes hõbedastes küünlajalgades põlesid 
pragisedes jämedad vahaküünlad. Siidpatjadel istus šahh Muhammed, seljas kirev 
kašmiirriidest halatt. 

"Istu lähemale,” ütles šahh, kui oli ära kuulanud külalise tervitused. "Ma tahan 
sinuga kõnelda nelja silma all mulle tähtsatest asjadest. Sa kuulud minu alamate hulka 
- sa oled ju pärit Horezrnist, minu linnast Gurgandžist? Sa oled õigeusuline 

muhamedlane, aga mitte mõni jumalavallatu pagan, ja sa pead mulle otsekohe 
tõendama, et sa asud hinge, mõistuse ning tegudega kõikide õigeusuliste poolel ega 
ole ennast islami vaenlastele maha müünud.” 

"See kõik on õige, mu padišahh! Ma pärinen Gurgandžist," vastas Mahmud- 
Jalvatš, langedes Muhammedi jalgade ette põlvili. "Ma kuulan aupaklikult ja 
kartusega šahhiliku majesteedi sõnu ja mul on hea meel teenida islamimaade valitsejat 
kogu oma eluga.” 


"Kui sa vastad õiglaselt kõikidele mu küsimustele, siis tasun ma sulle heldelt. Säh 
sulle pant, et mu lubadus täidetakse,” - Šahh rebis kuldkäevõrust suure pärli ja ulatas 
selle saadikule. "Kuid pea meeles: kui selgub, et sa oled valelik ning äraandja, siis ei 
näe sa juba homme päikest." 

"Mida ma pean tegema? Ma kuulan sõna, padišahh!" 

"Ma tahan sinu käest teada saada kõike tatari kagaani Tšingis-khaani kohta. Ma 
tahan, et sina oleksid ta juures minu silmaks ning kõrvaks. Ma tahan, et sa saadaksid 
mulle ustava inimesega kirju, teataksid kähku, mida teeb Tšingis-khaan, mida ta 
kavatseb ette võtta, kuhu valmistab sõjakäiku. Vannu, et sa täidad selle." 

"Allah on tunnistajaks, et ma teenin nüüd ja igavesti sind, minu padišahh!" ütles 
Mahmud-Jalvatš ja puudutas kätega habet. 

"Sa viibid siin veel ööpäeva, et jutustada mu kroonikakirjuta-jale Mirza-Jussufile 
kõik, mida sa tead Tšingis-khaanist, kust ta ilmus, missuguseid sõdu ta on pidanud ja 
kuidas ta sai kõikide tatarlaste valitsejaks.” 

"Ma jutustan seda, mu valitseja!" 

"Tšingis-khaan kinnitab, et ta olevat praegu võimsa Hiina valitseja ja et ta vallutas 
isegi selle pealinna. Kas on see tõepoolest nii või on see kõik tühi hooplemine?” 

"Vannun, et see on puhas tõde!" vastas Mahmud. "Nii suure tähtsusega asi ei saa 
saladuseks jääda. Varsti, valitseja, veendud sa, et see kõik on tõsi.” 

"Oletagem isegi, et see on nii,” ütles šahh. "Kuid sina tead, kui hiiglasuured on 
minu valdused ja kui arvukad on minu malevad? Kuidas siis julges see kiidukukk, 
karjapidajast pagan, nimetada 

mind, kõikide muhamedlaste vägevat käskijat, oma pojaks?" Tugevate kätega 
haaras šahh saadiku õlgadest kinni ja tõmbas ta enese ligi, puurides Mahmudi terava 
pilguga. "Ütle otsekohe, kui tugev on tema sõjavägi?" 

Mahmud tundis horezm-šahhi kõnes varjatud raevu. Kartes tema viha ja 
surmanuhtlust, pani Mahmud käed rinnale ja vastas aupakliku alandlikkusega: 

"Võrreldes sinu arvutute võidukate vägedega on Tšingis-khaani malev nagu 
suitsujoake kottpimedas öös!...” 

"Õigus!" hüüatas Šahh ja tõukas saadiku eemale. "Minu malevad on loendamatud 
ning võitmatud! Seda teab kogu maailm ja sa seletasid mulle selle hästi ära... Päeva 
pärast saad sa minu vastuse tatari padišahhile. Kuid sulle ja sinu mongolitest ärikaas- 
lastele annan ma kõik soodustused ning eesõigused nii kaupade müügiks ning 
ostmiseks kui ka vabaks läbipääsuks muhamedlikel maadel. Nüüd mine koos minu 
vekiliga; ta viib su ümmargusse tuppa, kus ootab mu kroonikakirjutaja, vana Mirza- 
Jussuf.” 

Horezm-šahh noogutas armulikult pead ja lõi mõne korra käsi kokku. 


Neljas peatükk MIDA JUTUSTAS SAADIK TŠINGIS-KHAANIST 


Ei maksa rääkida kellestki halba ta äraolekul, sest maa võib talle seda kõik edasi 
anda. 
(Idamaine kõnekäänd) 


Vekil palus mongoli saadikut talle järgneda ja juhtis ta läbi kõverate ning 
keeruliste koridoride ümmargusse kõrge kupliga tuppa. Seinte ääres seisid mustad 
rautatud kirstud. Kitsastes niššides lebasid riiulikestel tolmunud paberirullid. 

"Šahhi raamatukogu!" otsustas Mahmud-Jalvatš ja rahunes mõnevõrra. Ta oli 
kartnud, et satub niiskesse keldrisse, kus teda hakatakse üle kuulama ja piinama. 

Vaibal istus kõhetu, kühmus vanake lumivalge habeme ning punetavate rähmaste 
silmadega. Tema kõrval kummardus pabe-rivirna kohale armsa, õrna näoga noor 
kirjutaja, kes sarnanes tütarlapsega. 

Vekil viitas pakilistele kohustustele ja lahkus. 

Pikk tüse saadik, kes kandis osavalt kokkukeeratud turbanit ning punast 
siidhalatti, jättis rohelised tuhvlid sissepääsu juurde ja tuli väärikalt vanamehe poole, 
kes oli tervitussõnu lausudes püsti tõusnud. Pärast tema kutset laskus saadik põlvili. 
Mõlemad pomisesid palvesõnu, tõmbasid pihkudega mööda habet ja vahetasid 
küsimusi tervise kohta. Saadik hakkas rääkima: 

"Suur padišahh käskis mind jutustada sulle kõik, mida ma tean tatari valitsejast. 
Tema juures olen ma tavaliselt tõlgiks, praegu aga täidan saadiku kohustusi... " 

"Ma kuulan sind kõige hoolikamalt, meie auväärne ning haruldane külaline. Mulle 
andis suur padišahh sellesama käsu: uuri tema käest välja meie kodumaale kasulikke 
teateid ja kirjuta kõik kuuldu lossi salajasse kroonikaraamatusse.” 

Mahmud-Jalvatš langetas silmad ja jäi tükiks ajaks vait. "Kõike, mis ma ütlen,” 
mõtles ta, "saavad mõne päeva pärast teada kõik lossi keelepeksjad. Kuidas pääseda 
šahhipoolse hädaohu eest, kes vihastub, kui ma midagi tähtsat ei ütleja tatarite 
suurkagaani raevust, kes sellest öisest vestlusest teada saab? Tšingis-khaani 
salakuulajad on juba tunginud kõikjale... ” 

Teinud kurva, mureliku näo, hakkas saadik sõrmitsema pärlmutrist palvehelmeid 
paelal, mis oli tal ümber vasaku käe keritud. 

"Ma jutustan paljudest asjadest, mida mõistus keeldub uskumast,” ütles ta. "Nii 
kaugel on nad kõigest tavalisest. Isegi mina ei suuda sageli uskuda, et need jutustused 
on õiged. Aga kui ma ütlen, et need kõik on valed, tahad sa ikkagi teada, mis valed 
need on? Seepärast ma räägin sulle, mida olen kuulnud. Kõik inimesed eksivad. Kui 
keegi hakkab kinnitama, et ta ort ilmeksimatu, siis temaga ei maksa rääkidagi!" 

Mahmud-Jalvatš peatus ja kergitas kulme, jälgides hämmastusega, kui kiirelt noor 
kirjutaja tema sõnad üles märkis. Kergelt jooksis pilliroosulg mööda paberilehte ja 
sõna asetus sõna kõrvale ühtlase reana, ilusas araabia sidekirjas. 

"Miks see noormees kõik kirja paneb? Ma pole ju tatarlastest veel üldse rääkima 
hakanudki!" 

"See pole noormees,” vastas kroonikakirjutaja Mirza-Jussuf. "See on tütarlaps 
Bent-Zankidža... Ma hakkan pimedaks jääma ja mu käsi väriseb. Kuid lapselaps tuli 
mulle appi. Ta kirjutab nii kergelt ja ilusasti, justkui parim araabia kalligraaf. Kuid ma 
pole kindel, et see tütarlaps kauaks mu abiliseks jääb. Ta sepistab juba laule "mustade 
silmade rõõmust” ning "sünnimärgist põsel". Seepärast ma kardan, et ta mu varsti 
maha jätab... Siis tuleb mul käed rinnale risti panna ja pikali heita näoga püha kivi 
poole...” 

"Ma ei jäta sind maha, vanaisa!" ütles tütarlaps silmi tõstmata ja jätkas kirjutamist. 

Vanamees pöördus uuesti saadiku poole: 

"Padišahh tõotab sulle kõrget tasu kõige eest, mida sa ütled, kõige tähtsa eest, 
mida meil on kasulik teada. Oleks kurb, kui islamimaa meie muretuse tõttu ootamatult 
tugevate vaenlaste rünnaku alla satuks! Sa oled ju õigeusuline nagu meie kõik? Kas 
oskad sa meid õigel ajal hoiatada? Suur tasu ootab sind... ” 

"Mulle pole midagi vaja!" ütles saadik ohates. "Kõikide minu poolt talutud 
vaevade eest rännakutel mööda maailma olgu tasuks jumalakartlike õigeusuliste 


palved minu eest, et ma ärkaksin viimasel kohtupäeval surnust ülestõusnud 
õigeusuliste seas!" 

Üle tütarlapse huulte libises pilkav muie. Ta heitis umbuskliku pilgu saadikule, 
selle hästitoidetud kehale ning kuldsõrmustega kätele. Saadik vaikis, mõeldes järele 
iga sõna. 

"Sündigu nõnda!" lausus osavõtlikult elatanud kroonika-kirjutaja. 


' Püha kivi - suur must meteoriit, mida säilitatakse muhamedlaste religioosses 
keskuses Mekas ja austatakse palverändurite poolt imetegeva jõu tõttu, mida 
arvatakse kivil olevat. 

Pikkade hallide juustega kõhetu orjast teener tõi hõbekandiku mitmesuguste 
maiustustega ja asetas selle külalise ette. Ta kallas savikannust hõbepeekrisse 
tumepunast veini. 

"Proovi vana veini lossikeldrist,” ütles kroonikakirjutaja. "Esimene, mida meil on 
tähtis teada - mis rahvad on need mongolid ja tatarlased? Kus nad elavad? Palju neid 
on? Missugused sõjamehed nad on? Nad ilmusid meie piiridele nii ootamatult, otsekui 
kohutavad jadžudžid ning madžudžid, kes heideti välja maa tulisest põuest salakavala 
Iblise' poolt.” 

Saadik hakkas seletama: 

"Nii mongolid kui ka tatarlased on stepielanikud; nad elavad kõrvuti kaugetes 
hommikupoolsetes maades ja pole paikse eluga harjunud. Nende laialdased maad 
kujutavad enesest rohurikast ning veevaest kõrbe, mis kõlbab hobusele, lambale ning 
kaameli- . le, kuna need kariloomad vajavad palju rohtu ja vähe vett. 

Kroonikakirjutaja katkestas saadikut: 

"Meil on tähtis teada, kas on nad meile hädaohtlikud kui sõjavägi?” 

"Ma oleksin islami äraandja ja alatu valetaja, kui ma ütleksin, et mongolid ja 
tatarlased on meile vähemohtlikud naabrid kui jadžudžid ning madžudžid... " 

"Päästku meid Allah!" hüüatas vanamees Mirza-Jussuf. "Nad on sündinud 
sõjamehed. Sada aastat tülitsevad nad üksteisega, üks hõim teise hõimu vastu... 
Mingisugusel tatari khaanil on täna tuhat hobust, tohutusuur lambakari ja sadu 
poolpaljaid karjuseid, kes on alati rahulolematud, alati näljased, seepärast et igal 
karjusel on näljane naine ja näljased lapsed... Kui khaan näeb, et tema karjused on 
muutunud kannatamatuteks ja röögivad kui loomad, annab ta neile käsu: "Lähme 
naaberhõimuga sõdima! Me tuleme tagasi täissöönutena ning rikastena!", khaan 
siirdub oma karjustega sõjakäigule... Kuid tapatalgud lõpevad sellega, et vahel 
müüakse seesama khaan, puupakk kaelas, koos oma kariloomade ning karjustega 
maha, neli dirhemit pea eest. Ja neid ostab ära kolmas naaberkhaan või kaupmehed, 
orjade ülesostjad... " 


' Tblis - kurjuse, salakavaluse ning pimeduse vaim, keda mainitakse Koraanis. 

"Milleks sa seda kõike jutustad?" ütles kroonikakirjutaja etteheitvalt. "Meil pole 
tähtis teada orjadest või muudest niisugustest pisiasjadest, vaid tatari kagaani 
malevast, selle relvastusest, tema sõjameeste arvust ning sõjalistest omadustest.” 

Saadik jõi kiirustamata lonksu veini. 

"Selleks et minna mäe juurde,” ütles ta, "tuleb mõnikord minna esiteks ringi 
ettejuhtuvatest jõgedest, järvedest ning soolakutest... ” 

"Auväärne külaline, ära jutusta meile esiteks soolakutest, vaid tatari padišahhist.” 


"Hea, aromaatne vein on padišahhi keldrites!" jätkas Mahmud-Jalvatš häirimatult. 
"Soovin, et ta valitseks ilma mureta elu lõpuni... Sõjakate tatari khaanide seas paistis 
silma üks, nimega Temutšin, erilise lahinguõnnega, julmusega vaenlaste ning heldu- 
sega poolehoidjate vastu ja hoogsusega rünnakutes. See khaan Temutšin olevat varem 
küllaltki näguripäevi näinud. Jutustatakse, et noormehena on Temutšin isegi ori olnud 
ja kõige raskemaid töid teinud vaenuliku hõimu sepapajas, puupakk kaelas." Kuid ta 
tappis ahelaga valvuri, põgenes sealt ja saatis hiljem palju aastaid sõdades mööda, 
taotledes võimu teiste khaanide üle... Ta oli juba viiekümne aastane, kui khaanid 
kuulutasid ta suurkagaaniks ja tõstsid "valgele auvildile” lootuses, et ta hakkab täitma 
kõige suursugusemate khaanide soove... Kuid Temutšin allutas kõik oma tahtele, 
võttis endale uue nime - "Tšingis-khaan", mis tähendab "taeva poolt läkitatu”, 
purustas ning orjastas kangekaelsed hõimud ja nende juhte keetis elusalt ära 
kateldes... " 

"Kui õudne see on!" õhkas kroonikakirjutaja. "Kuid sa jutustad kohutavaid 
muinaslugusid ega räägi suure tatari valitseja malevast!” 

Saadik jõi veel peekritäie veini ja kroonikakirjutaja silmitses teda juba hirmuga. 
"Lossi vein on kange... Kas jõuab saadik jutustada kõike, mida horezm-Šahhil vaja, 
või jääb ta enne magama?" Kõhetu teener kallas jällegi veini hõbepeekrisse. 


' Noorpõlves elas Tšingis-khaan viletsuses ning puuduses, võeti naaberhõimu 
poolt vangi ja viibis kolin aastat raskes orjuses. 

113 

"Malevast ma just räägingi," kostis saadik rahulikult. "Sellest päevast peale, kui 
Tšingis-khaan kuulutati suurkagaaniks, muutusid kõik tatarlased, kes varem olid 
üksteisega vaenujalal, tema ühtseks sõnakuulelikuks malevaks. Ta ise jaotas tatarlased 
tuhat-kondadeks, sadakondadeks ning kümmekondadeks, ja määras neile ise 
tuhatkonnaülemad, sadakonnaülemad, kümmekonnaülemad, kukutades 
sugukonnakhaanid, kui ta neid ei usaldanud. Samuti kuulutas ta käskjalgade kaudu 
välja uue seaduse, mille järgi ükski nomaad ei tohi teise nomaadiga vaenujalal seista, 
teist nomaadi röövida või petta. Iga niisuguse üleastumise eest järgneb talt üks 
karistus - surm!" 

"Kuid kas lubab Tšingis-khaani seadus röövida ning petta teisi inimesi, kes pole 
tatari hõimust?” 

"Muidugi!" ütles saadik. "Seda peetakse nende juures isegi eriliseks vooruseks: 
röövida, paljaks varastada või tappa teist inimest, kes pole tatari hõimust.” 

"Mõistan," sosistas kroonikakirjutaja. "Kuid mida ütlesid lihtsad karjapidajad? 
Kas nende nälg jäi vähemaks?" 

"Tšingis-khaan kuulutas, et talle alistunud hõimud moodustavad maailmas ainsa 
taeva poolt äravalitud rahva, et nüüdsest peale kannavad nad nime "mongolid", mis 
tähendab "võitjad"... Kõik ülejäänud rahvad maa peal peavad muutuma mongolite 
orjadeks. Tšingis-khaan puhastab maapinna talle alistumatutest hõimudest nagu 
kahjulikest umbrohtudest, ja ellu jäävad üksi mongolid." 

Kroonikakirjutaja lõi käsi kokku: 

"Kas see tähendab, et tatari kagaan tuli ka meie piirile nõudmisega, et 
õigeusulised talle alistuksid?... Kuid meie padišahhil on tohutusuur malev julgeid 
sõjamehi, kes võitlevad islami püha rohelise lipu all nagu lõvid... See on ju 
hullumeelsus, see on laste muinasjutt mõtelda, et niisugune hiilgav muhamedlik 
malev ja niisugune kuulus väejuht nagu horezm-šahh Alla ed-Din Muhammed 
alistuksid lihtsate karjapidajate meeletule khaanile! Prohveti enese püha vari hõljub 
meie maleva kohal ja juhib seda võitudele!" 

Saadik pani prisked käed tüsedale kõhule, ohkas ja sulges silmad: "Ma hoiatasin 
sind ette, et sa nimetad mu jutte väljamõeldisteks ning muinaslugudeks.” 

"Ei, ei, auväärne külaline! Räägi edasi! Ma kuulan sind, kuigi see kõik, mida sa 
kõneled, on liiga ebatavaline, uskumatu.” 

Saadik ajas end sirgu. Tütarlaps märkas, et ta silmad põlesid arukalt ning valvsalt, 
kuid ta sulges need jälle, otsekui oleks ta väsinud, ja jätkas loiult: 

"Tatari kagaan nägi, et khaanide ahnus ei vähenenud, et lihtsate karjuste nälg ning 
häda suurenes aina, et tatari rahvas on kogunud jõudu, mida ta raiskas varem 
omavahelistele viljatutele tapatalgutele. .. Seepärast, selleks et lihtsad karjapidajad ei 
läheks oma khaanide kallale, otsustas Tšingis-khaan selle kogunenud jõu hoopis tei- 
sale suunata... Ta kutsus kokku kõige suursugusemate khaanide kurultai 
(nõupidamise) ja ütles neile: "Varsti seisab teil ees suur sõjakäik. Te tulete sõjast 
tagasi suure kullasaagiga, ajades enda ees hobuse-ja veisekarju ning suurel hulgal 
osavaid töömehi-orje. Ma söödan kõige vaesemad karjused kõrini täis, ma mähin 
nende kõhud kallihinnalisse siidi, annan igaühele mõne naisvangi... Meie alistame 
kõige rikkama maaja me kõik pöördume tagasi nii rikaste meestena, et teil ei jätku 
veoloomi sõjasaagi tassimiseks oma jurtade juurde... " Kui kevadel stepp lõi heast 
rohusöödast haljendama, viis Tšingis-khaan näljaste ratsamaleva igivana ja rikka 
Hiina peale... Ta paiskas laiali vastusaadetud Hiina sõjaväed, ta kihutas kui torm maad 
mööda, muutis tuhaks ning põrmuks tuhandeid Hiina linnu Ja alles kolme aasta pärast, 
kui oli alistanud pool Hiinat, pöördus ta tagasi oma stepilaagritesse, ägades määratu 
sõjasaagi all... " 

"Hoidku meid Allah selle eest!" sosistas kroonikakirjutaja. 

"Kõik, mida ma ütlesin, näib sulle jällegi muinasjutuna, kuid see kõik on siiski 
tõsi!” 

"Ütle, palun, austamisväärne Mahmud-Jalvatš, kuidas näeb välja see ebatavaline 
väepealik Tšingis-khaan?" 

"Ta on pika kasvuga ja kuigi ta on juba üle kuuekümne aasta vana, on ta veel väga 
tugev. Raskete sammude ning kohmakate võtete poolest sarnaneb ta karuga, 
kavaluselt - rebasega, õeluselt 

- maoga, väleduselt - pantriga, väsimatuselt - kaameliga, ja helduselt nende vastu, 
kellele ta tasu tahab anda, - verejanulise ema-tiigriga, kes hellitab oma poegi. Tal on 
kõrge laup, pikk kitsas habe ja kollased pilkumatud silmad nagu kassil. Kõik khaanid 
ja lihtsad sõjamehed kardavad teda rohkem kui tulekahjut või äikest. Ent kui ta käsib 
kümnel sõjamehel tuhande vaenlase kallale tungida, siis teevad seda sõjamehed 
kõhklemata, sest nad usuvad, et võidavad, Tšingis-khaan saavutab alati võidu..." 

"Ma olen elanud palju aastaid," ütles kroonikakirjutaja, "ja näinud palju kuulsaid, 
vapraid väejuhte, kuid niisuguseid inimesi, nagu sina kirjeldad, pole ma juhtunud 
kohtama... Sinu jutt on väga sarnane muinaslooga... Seleta mulle, kui võid, miks tatari 
khaan, teinud rikkaks iga karjuse, ilmus nüüd äkitselt ise meie piirile, nii kaugele oma 
kodumaast?" 

Saadik jõi veinipeekri põhjani, sulges uuesti silmad ja taarus kõvasti. 
Kroonikakirjutaja tegi kurja näo ja ähvardas teenrit, kes tahtis veel kallata. Kuid 
saadik toibus ning andis tühja hõbepeekrit nähes teenrile märku ja too valas jälle 
karika tumepunast veini ääreni täis. 

"Ära pane imeks, et ma niipalju joon! Kuid ei sina, auväärne Mirza-Jussuf, ega 
sinu noor abiline pole võtnud tilkagi, tähendab mul tuleb üksinda juua kolme eest... ” 

Mahmud jätkas, hoides peekrit käes ja kõikudes kergelt. 


"Suurkagaan puhkas oma rändlaagrites kolm aastat. Pool malevat jättis ta 
Hiinasse, kus rahvas praeguseni jätkab kodumaa kaitsmist. Kuid teise poole juhtis ta 
ise läbi kõrbete ning mägede läände... " 

Kroonikakirjutaja kattis kõrvad kätega ja halises: "Ma aiman ette kohutavat!" 
Saadik jätkas: 

"Khaanide ahnus ja lihtsate nomaadide nälg on ülisuur. Sõjamehed nurisesid, et 
khaanid võtsid parima sõjasaagi endale, et kehvikutele anti jätised. Siis otsustas 
Tšingis-khaan sõjamehed kaugemale viia, et nad ei hakkaks jälle maha nottima 
üksteist ning omi khaane... ” 

"Kui suur on praegu tatarlaste malev?" Saadik ütles unise, loiu häälega: 

"Tšingis-khaan juhtis läände üksteist tumenit (korpust). Igas tumenis on kümme 
tuhat tatarlastest ratsameest. Iga ratsanik veab enesega kaasa teist varuhobust, aga 
vahel kahtegi... ” 

"Tähendab, tatari kagaanil on kokku sada kümme tuhat ratsanikku?" hüüatas 
kroonikakirjutaja. "Kuid meie padišahhil on sõ-dalasi neli korda rohkem!... Kui ta viib 
pühasse sõtta kõik meie hõimud, jääb islami tohutusuur malev kindlasti võitmatuks!" 

"Kas ma ei rääkinud sedasama tema majesteedile, horezm-šahh Alla ed-Din 
Muhammedile? Tatari malev on padišahh Muhammedi - valitsegu ta šdda 
kakskümmend aastat! - maleva ees niisama nagu suitsujoake pimedas öös... Tõsi küll, 
teel, sõjakäigu ajal läände, ühinesid tatari malevaga kõik stepihulkurid: uiguu-rid, 
altailased, kirgiisid ja kara-kitailased, nii et Tšingis-khaani tatari malev kasvas ning 
paisus kiiresti ... See pole muinasjutt!" 

Saadik kukkus külili, toetus kätega vaibale ja sirutas end välja. Tütarlaps asetas 
talle rohelise safianpadja pea alla ja ütles vanamehele Mirza-Jussufde sosinal kõrva 
sisse: 

"Ta on kaval rebane. Ta ei taha tõtt rääkida. 

"Niisugused on saadikud! Kus leiad sa avameelse saadiku!" 

Vekil tuli sisse. Kaua istusid kõik käratult, ootasid ega teadnud, mida teha magava 
saadikuga. 

Mahmud-Jalvatš toibus järsku ja ajas end korraga püsti, pomisedes vabandusi: 

"Ma ei mäleta, mis ma teile purjuspäi kokku jahvatasin! Asjatult panite selle kõik 
kirja! Põletage need märkmed!" 

Vekil juhtis saadiku mööda kitsaid pimedaid lossikoridore tagasi kõrvalise 
aiavärava juurde, kus ootasid ratsahobused. Suure vaevaga panid džigitid tuikuva 
Mahmud-Jalvatši sadulasse istuma. Koidueelses videvikus sõitsid džigitid läbi 
magava Buhhaara vaiksete tänavate ja jõudsid šahhi linnataguse lossi juurde. 

Päeva pärast, kui oli saadud šahh Muhammedi käest kirjalik vastus, asus tatarlaste 
saatkond tagasiteele itta, kõikide tatarlaste suurkagaani laagrisse. 

Viies peatükk SUURKAGAAN KUULAB ETTEKANNET 


Tšingis-khaan paistis silma pika kasvu ja tugeva kehaehituse poolest. Tal olid 
kassi silmad. 
(Ajaloolane Džuzdžani, XIII saj) 


Tatarlaste jurtade vahelist teerada mööda sõitsid kiiresti kolm ratsanikku. Nende 
villased mantlid lehvisid nagu võitlevate kotkaste tiivad. Kaks tunnimeest ristasid 
odad. Ratsanikud heitsid tolmused mantlid valgele liivale ja tulid hobustelt maha. 

Üks saabunutest hüüdis punast triibulist halatti kohendades: 


"Olgu kiidetud kagaani nimi! Erilise tähtsusega ettekanne!" 

Lähimast jurtast jooksid juba kaks nukerit, seljas sinised kasukad, mille käistele 
olid punased paelad peale õmmeldud. 

"Me jõudsime pärale õhtupoolselt maalt, kuhu sõitsime suurkagaani saadikutena. 
Teata meie saabumisest. Mina olen saadik Mahmud-Jalvatš.” 

Kollases jurtas paotus siideesriie ja sealt kõlas käsk. Telgini viival teerajal 
kordasid kaheksa tunnimeest üksteise järel: 

"Suurkagaan käskis: "Las tulevad”.” 

Kolm saabunut kummardusid, panid käed rinnale vaheliti ja suundusid telgi poole. 
Hiinlasest teener laskis nad mööda; päid tõstmata läksid nad sisse ja laskusid vaibale. 

"Kõnele!" lausus madal hääl. 

Mahmud-Jalvatš tõstis silmad. Ta nägi karmi tumedat nägu kareda ruske 
habemega. Kaks halli, sõlmekeeratud patsi langesid laiadele õlgadele. Suure 
smaragdiga musta lakeeritud mütsi alt vaatasid teraselt rohekaskollased silmad. 

"Horezmi šahh Alla ed-Din Muhammed on väga rahul sinu kingitustega ning 
sõprusettepanekuga. Ta oli meeleldi nõus igasuguseid eesõigusi andma sinu 
kaupmeestele. Kuid ta vihastus... ” 

"Et ma teda pojaks nimetasin?" 

"Sina, suurkagaan, arvasid ära nagu alati. Šahh läks niivõrd marru, et mu pea püsis 
üsna nõrgalt õlgadel.” 

Kagaan kissitas silmi, need tõmbusid kitsasteks piludeks. 

"Sa mõtlesid juba, et sinuga sünnib nõnda?" - ja kagaan tõmbas jämeda sõrmega 
õhus joone. 

Seda käeliigutust kartsid kõik: nii mõistis Tšingis-khaan surma. 

"Ma vaigistasin Horezmi Šahhi viha, ta saadab sulle salemi ning kirja.” 

"Sa vaigistasid ta viha? Millega?" suurkagaani hääl kõlas umbusklikult. Silmad 
vaatlesid teraselt, kord laienedes, kord ahenedes. 

Mahmud-Jalvatš jutustas üksikasjaliselt vastuvõtust šahh Muhammedi juures ja 
sellest, kuidas öösel tuli tema juurde suur-vesiir ja kutsus välja salajaseks vestluseks. 
Seda rääkides asetas ta Tšingis-khaani laiale peopesale pärli, mille oli saanud horezm- 
šahhilt, ja kandis üksikasjaliselt ette kõik, millest oli kõnelnud Muhammediga. 

Mahmud-Jalvatš tundis silmi tõstmata, et kagaan vaatleb teda teraselt ja püüab 
tungida ta salajastesse mõtetesse. "On see kõik, mida sa kuulsid?" 

"Kui ma midagi unustasin, andesta mulle, saamatule!" Kuuldus kahinat: kagaan 
oli rahul. Ta lõi raske käega Mahmud-Jalvatšile õlale. 

"Sa oled kaval muhamedlane, Mahmud. Sa ütlesid hästi, nagu oleks mu malev 
sarnane suitsujoaga kottpimedas öös. Las šahh mõtlebki nii! Õhtul tulete kõik kolm 
minu juurde lõunasöögile."” 

Saadikud väljusid telgist. 

Kagaan tõusis püsti, pikk, vimmas, seljas jämedast puldanist must rõivastus, mis 
oli kuldvööga kokku kistud. Astudes raskelt suurte lämpjalgsete jalataldadega 
valgetes seemisnahksetes saabastes, läks ta üle telgipõranda, paotas eesriide ja jälgis, 
kuidas kolm saadikut valgetes turbanites ning kirevates halattides tolmustele ratsudele 
istusid ja aeglaselt eemale sõitsid. 

""Suure käsu” (sõjakäigule mineku) aeg on ligi jõudnud. Ma ootan "õnnelikku 
kuud”.” 

Kuues peatükk TŠINGIS-KHAANI RAHUTU ÖÖ 


Tšingis-khaan ei armastanud magada pika lõõriga soojendatavatel ahjupinkidel, 
milledel magasid hellitatud hiiglased, ega sulg-kottidel, mis olid tavalised muhamedi 
kaupmeeste juures. Kagaan armastas tunda oma külje all kõva maad ja vana hiina 
teener laotas talle vaibale alla vaid kahekordselt kokkupandud, hästi tihedaks 
vanutatud paksu vilditüki. 

Harilikult uinus kagaan kohe. Ta nägi sageli unenägusid ja sundis samaane või 
oma tarka nõunikku hiinlast Elü-Tšu-Tsaid' seletama, mida need unenäod ette 
kuulutavad. Kuid ta ei uskunud alati nende seletusi, vaid toimis nii, nagu pidas 
enesele kõige paremaks. Kui kagaan koidikul ärkas, mõtles ta sooja sooblinahkse 
kasuka all lebades oma kümnetest tuhandetest sõdalastest ning ratsudest, paremast 
teest, mille ümbruses elutsev rahvastik suudab toita tema täitmatut armeed, sellest, 
kuidas ülal pidada Mongooliasse jäetud ta viitsada naist koos nende laste, orjapiigade 
ning teenritega. Ta mõtles veel rohkearvuliste salakuulajate ettekannetele, keda ta 
aegsasti laiali saatis nendesse maadesse, kuhu valmistas sõjakäiku; mõtles ka oma 
poegadele, kes olid kiivad ning kadedad üksteisele; mõtles oma valudele jalgades ning 
liigestes, mõtles sunnastki... 

Kagaan avas ilma ülemiste ripsmeteta pilkumatud silmad ja jäi üksisilmi ühte 
punkti vahtima. Ta vaatas pilusse telgikangaste vahel. Seal sinas taevanurgake. Tähed 
hakkasid juba kustuma. Vahel mustendas pilus nukerist tunnimehe vari, kes läks 
kohalt ära ja pöördus hiljem aeglaselt tagasi. 


' Hiinas, pealinna vallutamise ajal, esitleti Tšingis-khaanilc Elü-Tšu-Tsaid, varem 
valitsenud Khitanidc dünastia järeltulijat. Elü-Tšu-Tsai oli kuulus oma hariduse, 
värsside, Hiina seaduste ning õukonnatseremoniaalide tundmise poolest. Ebausklikule 
Tšingis-khaanilc meeldis ta kõige enam kui astroloog ja tähtede järgi 
tulcvikucnnustaja. Tšingis-khaan nimetas Elü-Tšu-Tsai oma pcanõunikuks alistatud 
maade valitsemise alal ja Elü-Tšu-Tsai muutus silmapaistvaks tegelaseks Mongoli 
impeeriumis. Ta paistis silma vähenõudlikkusega isiklikus elus, aususega ja oskusega 
leevendada Tšingis-khaani viha. Pärast Elü-Tšu-Tsai surma ei leitud tema juurest 
mingit varandust - üksnes raamatuid ja astronoomilisi instrumente. 

Kagaanile tuli ikka ja jälle pähe raske mõte. Enne kui ta asus sõjakäigule läände, 
ütles talle Burtee, Tšingis-khaani vana paks naine, nagu alati tarku sõnu. 

"Suurkagaan," Jausus ta, pea maani kummardatud ja raskelt hingates, "sa lähed 
malevaga mägede ning kõrbete taha, tundmatutele maadele, kohutavatesse 
lahingutesse teiste rahvastega. Kas sa oled mõtelnud sellele, et vaenulik nool võib 
sinu võimsa südame läbi puurida või võõramaalasest sõdalase mõ5k sinu teras-kiivri 
tükkideks raiuda? Kui selle tõttu juhtub midagi koledat ning parandamatut (ta mõtles, 
kuid ei julgenud ütelda sõna "surm”) ja kui sinu asemel jääb maa peale vaid sinu 
pühitsetud nimi, siis kellel meie neljast pojast käsid sa olla su troonipärija ning maail- 
ma valitseja? Tee enne oma tahe teatavaks kõikidele, et ei tekiks hiljem meie poegade 
vahel sõdasid ning vennatapmisi."” 

Kuni tolle päevani polnud keegi julgenud talle isegi mitte mõista anda ta vanadust, 
seda, et ta päevad on võib-olla juba loetud. Kõik kinnitasid, et ta on vägev, muutmatu, 
asendamatu ja et maailm ei saa püsida ilma temata. Üksnes vana truu Burtee julges 
kõnelema hakata surmast... 


Või on ta tõesti nõrgaks jäänud? Ei, ta näitab veel kõikidele salajastele 
kadestajatele, et suudab hüpata saduldamata hobusele, galoppi sõites odaga tabada 
metskulti ja kõrvale juhtida mõrtsuka kätt, kägistada ta surnuks oma tugevate 
sõrmedega. Ta õiendab julmalt arved kõikidega, kes julgevad kõnelda tema nõrgaks- 
jäämisest või vanadusest... 

Kuid targal, julgel Burteel oli siiski õigus, kui ta rääkis tookord troonipärijast. 
Keda neljast pojast määrata oma järglaseks? Kõikidest rohkem soovib isa surma 
vanim poeg, ohjeldamatu ning isekas Džutši. Ta on praegu neljakümne aastane ja 
ihaldab tõenäoliselt Tšingis-khaanilt valitsusohje ära kiskuda, isa aga nõtrade raukade 
jurtasse istuma panna. Seepärast saatis ta Džutši kaugele, oma kuningriigi kõige 
viimasesse nurka, ja määras tema juurde salanuhke, et need kannaksid ette igast ta 
hingetõmbest ning kavatsusest... 

Teine poeg Džagatai ihkab rohkem oma venna ning võistleja Džutši hukkumist 
kui isa surma. Niikaua kui mõlemad teineteist 

vihkavad ning omavahel võistlevad, pole nad hädaohtlikud. Ja Tšingis-khaan 
otsustaski siis kuulutada oma troonipärijaks kolmanda poja Ugedei; tema on pehme 
ning muretu loomuga, armastab lõbusaid pidusid, küttimist jahikullidega, 
võidukihutami-si, tema ei hakka auku kaevama, et isa sinna sisse lükata. Samasugune 
on ka noorim, neljas poeg Tuli-khaan. Nad mõlemad armastavad joominguid, neid ei 
põleta võimuiha tuli. 

Seepärast kuulutas Tšingis-khaan sõjakäigule asudes troonipärijaks kolmanda poja 
Ugedei. Kuid sellega vihastas ta mõlemat vanemat poega veelgi ja tal tuleb pidevalt 
valvel olla, oodata elu kallale kippumist, pimedusest lastud mürginoolt või odalööki 
läbi telgi eesriide... 

Sellest ajast viibib pahane Džutši pidevalt kaugel, talle antud tumeni eesotsas. Ta 
püüab silma paista, võita oma poole sõjameeste armastust, ta otsib kuulsust. Ta on 
noor ja tugev... Hea on noor olla! 

Küljelt küljele väherdes meenutas Tšingis-khaan sageli vana paksu Burtee sõnu ja 
mõtles oma surmast. Ta mõtles kõrgest kur-gaanist stepis, kus kihutavad kõverate 
sarvekestega saigakid', kus kõrgel taevas tiirlevad aeglaselt kotkad... Niisugustes 
kurgaani-des puhkavad suurte vägilaste põimud. Senini on rahvaste kõige vägevamad 
valitsejad alati surnud. Kuid tema, Tšingis-khaan, on kõikidest vägevam. Kas on 
alistanud senini keegi teine nii laialdasi maid?... Mis on surm? Räägitakse, et on 
niisuguseid õpetatud arste, võlureid ning nõidu, kes teavad kivi, mis muudab raua 
kullaks. Nad võivad samuti valmistada jooki, mis toob tagasi nooruse, keeta 
üheksakümne üheksast rohust kallihinnalise arstimi, mis teeb surematuks... 

Kas ei kuulutatud teda, lihtsat nukerit Temutšini, endist orja puupakuga kaelas, 
kurultail? "taeva saadikuks" Tšingis-khaa-niks. Kui sinine taevas on igavene, siis peab 
olema igavene temagi, selle saadik. Las saadab suur hiina nõunik Elü-Tšu-Tsai 

' Saigak - metsik stepikits. 

2 Kurultai - kõige suursugusemate valitsevast suguvõsast feodaalide nõupidamine. 
Sellest võtsid osa ka väepealikud. Lihtsaid mongoleid kurultailc ci lastud. 

kiiresti, juba homme, kõikidesse suurriigi nurkadesse karmi käsu, et sõidaksid 
viivitamatult kagaani elukohta kõige õpetatumad targad, kes mõistavad imesid teha: 
Hiina daosed, Tiibeti nõiad, Altai Šamaanid, ja et nad tooksid endaga kaasa arstimeid, 
mis annavad jõudu, teevad nooreks ning surematuks. Niisuguste imettegevate 
arstimite eest annab tema, suurkagaan, neile niisuguse enneolematu tasu, millist pole 
andnud veel ükski valitseja kogu maailmas... 


Ta ei suutnud kaua uinuda, vähkres aina ja lõpuks, kui hakkas juba magama 
jääma, tundis äkki kerget valu suures varbas. Miski pigistas teda tugevasti. Ta ei 
ehmatanud. Ta teadis seda rändrahva tavalist leppemärki. Kagaan tõstis pea, kuid ei 
suutnud pimeduses mitte midagi näha. Ta mäletas hästi seda märki: kui ta oli veel 
noormees, surus ta sõrmega samuti oma armastatud pruudi Burtee jalga, kes oli siis 
sale ning nobe nagu stepihiir. Tollal magasid nad kõik suure perena laialilaotatud 
vilditükkidel Brutee karmi isa Dai-Setšeni pimedas jurtas. 

Kes istub ta jalgade juures? Kes kutsub teda? 

Ettevaatlikult sirutas ta käe väljaja tundis peo all õhukest siid-rõivastust, 
kössitõmbunud naise kuju, kitsaid õlgu; peas oli ebatavaline soeng - kes see on? 
Tšingis-khaan tõmbas ta enese vastu ja vaikne sosin seletas kõrva juures vääras, 
vigases, moonutatud keeles: 

"Sinu Küsültü, sinu igatsetu, Kulan-Hatun, valmistama surema, sinu tulema... 
Sinu lohutama... Sinu - päike, Küsültü - kuu... " 

See oli hiinlanna, noore naise Kulan-Hatuni teenija. Kulan-Hatunit hüüdis kagaan 
"Küsültüks”. Teenija oli nagu hiir käratult telki lipsanud. Kulan kutsus kagaani. 

Kagaan tõmbas jalga avarad saapad, mis olid kaetud seestpoolt vildiga; läks 
ettevaatlikult väljapääsu juurde, katsudes mitte riivata oma kaht poega, Ugcdeid ning 
Tulit, kes magasid ta kõrval, ja väljus telgist. 

1:23 

Seitsmes peatükk KULAN-HATUNI JURTAS 


Küllap näed - kaunimaid neidusid pole! 
Neil silmad on kitsad, just sellised 

Kui vihase ilvese silmad. 

(Mongoli - laulust) 


Öövaikuses õhkus lumistelt mägedelt külma. Kuu oli raskete pilvede peidus. Siin- 
seal vilkusid tuhmilt harvad tähed. Hiinlanna läks ees, jättes enesest maha õitsva 
jasmiini õrna aroomi. 

Kaks varju tõusid maast. 

"Ha!7 Kes tuleb?" 

"Must Irtõšš..." sosistas hiinlanna. 

"Alistatud maailm," vastas tunnimees parooliga ja varjud astusid kõrvale. 

Lähenedes valgele jurtale, mõtles kagaan: "Missugust uut veidrust Küsültü täna 
üles näitab?" Iga kord kui kagaan tema juurde läks, katkestades vestluse väejuhtidega, 
võttis Kulan-Hatun kagaani erinevalt vastu: kord oli ta riietatud hiinlannana siidrõi- 
vastesse, millele olid tikitud ebatavalised lilled, kord lebas ta õhates sooblinahkse teki 
all, kinnitades, et ta sureb, ja palus, et kagaan paneks oma võimsa käe ta väikesele 
südamele, kord istus ta, pea käte vahel, ja kuulas pisaraid valades vana mongoli naist, 
kes leelutas igivana mongoli laulu Keruleni2 rohelistest kallastest ja üksikust 
rändlaagrist keset ääretut tühja steppi. 

Hiinlanna tõstis üles valge jurta sissepääsueesriide ja kagaan astus telki. Jurta 
keskel põles stepivõsajuurtest lõke ja lõhnav suitsuvine tõusis keereldes augu poole 
ümmarguses katuses. Kulan-Hatun istus, käed põlvede ümber, vahtides liikumatute 
kitsakstõmbunud silmadega hüplevaid lõkketulukesi. Tavaliste 


' Ha! - seis! 
2 Kerulen ja Onon - "Päris-Mongoolia" peamised jõed, Arguni harujõed, mille 
kallastel möödus Tšingis-khaani noorus. 

siidvaipade asemel lebasid maas kolm lihtsat kirevat vilti. Kõrvale olid pandud 
kolm reisikotti, mis olid juba kinni nööritud, reisiks valmis. 

Kagaan peatus sissepääsu juures. Ta hiilgavates kassisilmades süttisid lõbusad 
sädemed. "Siin ongi see uus veidrus!" mõtles ta. 

Kulan-Hatun elavnes, tõmbas peoga üle silmade, milledel olid mustaksvärvitud, 
meelekohtadeni pikendatud kulmud. Ta hüppas üles, heitis pea tagasi ja langes põrmu, 
emmates kätega kagaani jalgu. 

"Anna mulle andeks, sina igavesti vägev, asendamatu, ainulaadne, et ma segasin 
su und, su mõtteid või sõjalist nõupidamist. Kuid ma ei või kauemaks siia jääda. 
Kõikjalt, igast praost ähvardab surm nii mind kui mu väikest poega. Ma tahan ära 
sõita kerjusena, koos ühe ustava teenijaga ja rännata mööda steppi, kus mind keegi ei 
tunne.” 

"Sa oota õige natuke, anna mulle tassike hiina teed, ma istun su kõrvale ja kuulan, 
kust sind ähvardatakse ja kes ähvardab." 

Kagaan läks ümber tuleja laskus vildile. Kuhu olid jäänud siid-vaibad, milledega 
jurta oli üleni kaetud? Kus on väljaõmmeldud lindude ning lilledega eesriided, mis 
olid rippunud varem seintel? Praegu näib, nagu kuuluks see jurta tavalisele, lihtsale 
nomaadile, niisugusele, nagu oli tema ise neljakümne aasta eest. 

Kulan tõmbus jälle kössi ja vahtis kagaani vihase ilvese õelate silmadega. Tema 
kõrval lebas kerratõmbunult ta väike poeg Külkan, alasti, tõmmu, musta pöetud 
peaga, kahe patsikesega kõrvade kohal. Kulan hakkas kõnelema vaikselt kaeblikul, 
laulval häälel: 

"Ma ei saa loota millelegi, mitte mingisugusele kaitsele. Mul pole ei isa ega ema 
ja kõikidest mu vendadest on jäänud alles üksainuke - ta teenib lihtsa nukerina, kuid 
varem oleks tal olnud tuhat nukerit. Ja minu vendki hukkub varsti.” 

"Mispärast ta hukkuma peab?" 

"Meie, merkidiid, kõik, kogu meie õnnetu hõim hukkus sinu tiigrisilmadega poja, 
järelandmatu, halastamatu poja Džutši nukerite mõõkade läbi. Varsti sõidab ta siia ja 
ma näen oma isa 

ning kogu meie sugukonna vihatut tapjat. Miks peaksin ma jääma kalju alla, mis 
on valmis alla kukkuma ja mind lömastama? Lase mul minna! Kõik on juba 
ärasõiduks korda seatud.” 

"Džutši-khaan ei sõida siia. Ta valmistub Irgizi jõe kallastel uueks sõjakäiguks. Ja 
mina olen veel elus, hoian maailmavalitsemist õlgadel. Missugusest muust kaitsest, 
peale minu, sa kõneled?” 

Kulan tõmbas peente sõrmedega üle silmade, pühkides veerevaid pisaraid. 

"Sinu venna, Džemal-Hadži, määran ma oma nukerite tuhatkonna kuuenda 
sadakonna ülemaks. Ma ütlen homme oma tuhat-konna ülemale Tšaganile, et see 
kuues sadakond hakkab kaitsma sind, sinu jurtat ning su väikest vägilast Külkani. Kes 
julgeb karta, kui teda kaitseb minu käsi?" 

Kulan langetas silmad ja ütles vaiksel, väriseval häälel: 

"Sind ennast ähvardavad nooled...” 

"Missugused nooled? Kõnele, kelle nooled?" pani kagaan käe Kulani Õlale. 

Kulan hammustas huult, põikas kõrvale, kiskus end lahti ja, hüpanud püsti, pages 
kergelt kõrvale. Ta pikk must pats lookles vildil nagu põgenev madu. Kagaan surus 
jala patsiotsale ja kordas sosinal: 

"Kõnele, kes valmistab mulle hukatust?" 


Kulan surus selja vastu jurta võret. 

"Vägev, võrratu! Mitte mingisugused rahvad, mitte mingisugused malevad pole 
sulle kohutavad - sa purustad need, nii nagu tuuleiil viib ära sügisesed lehed. Kuid kas 
suudad sa ennast hoida salajaste vaenlaste eest, kes istuvad sinuga koos ühes telgis, 
jälitavad sind nii päeval kui ööl? Mina üksi olen sulle truu ja armastan sind nagu 
koduse Altai võimast, imekaunist mäge, mis on kaetud sätendava lumega. Sina üksi 
oled mu kaitse, kuid ilma sinuta visatakse mind kõrvale nagu kivikest teel. Kas ma ei 
räägi õigust? Sa näed ju ise kõik, mõistad kõik - nii tuule kõnet, nii vihmakassi 
oigamist kui ka mao sisinat. Kõik on ju õige, mida ma kõnelen?” 

"Jutusta kõik, kõik, mida tead," kähistas kagaan patsi lahti laskmata. 

Kulan-Hatuni silmades süttisid rohelised kahjurõõmsad tulukesed. 

"Vanamehed stepis mõtlesid targasti välja, et pärijaks, tulehoidjaks jurtas peab 
olema alati kõige noorem khaani poegadest. Vanemad pojad kasvavad suureks ja 
ruttavad isa hobuse ratsmeid oma kätte võtma. Seepärast isa eraldab nad ja püstitab 
nende jurtad kaugemale enese omast - las nad ise juhivad majapidamist. Aga senikaua 
kui noorim, väike pojake kasvab, võib isa rahulikult oma hobustekarju karjatada. Sa 
oled kõikidele kingitusi teinud, igale pojale ulussi" andnud, mispärast unustasid sa 
pärijaks tegemata oma kõige väiksema poja, Külkani?" 

Kagaan laskis patsi lahti, nohises kaua, lõpuks ütles: 

"Ma kaitsen nii poisikest kui ka sind... Seepärast ma ei kuulu-tanudki teda 
pärijaks. Mongolid ei hakka merkiitlanna poega iialgi armastama ega ta sõna 
kuulama.” 

Kulan viskus põlvili: 

"Aga vaata, mina ei karda armastada ainukest ning parimat maailmas, inimestest 
kõige ebaharilikumat, merkiitlanna poega, sind, minu käskija, kes on taeva enese 
poolt saadetud, sest sinu ema, vägev Ojelun, polnud mongoli soost, vaid minu, 
merkiitide hõimust.” 

Kähisedes tõusis Tšingis-khaan üles. 

"Jah, sa kõnelesid tublilt! Selle on kõik unustanud. Ja ärgu tuletagu meelde... Sinu 
sõnad hoian ma oma südames alles. Sa ei tohi kuhugi sõita. Laota vaibad jälle laiali. 
Pärast sõjalist nõupidamist noionidega tulen ma sinu juurde, minu väike ilves, minu 
igatsetud, minu Küsültü!" 

Ja kagaan läks raskel sammul jurtast välja. 

Kulan tõusis ja, kulmud kortsus, mässis aeglaselt, mõtlikult oma pika musta patsi 
ümber käe. Ta hõikas teenijat. Hiinlanna 


Uluss - osastismaa, piirkond. 

magas kõvasti, kerratõmbunult seina ääres. Kulan äratas ta väikese jala löögiga ja 
ütles: 

"Ta on mühakas! Oleks peaaegu käe murdnud!... Laota vaibad jälle laiali! Punu 
veel kimp hobusejõhve mu patsi - metslane pidi selle peaaegu küljest kaksama! 
Homme on suur lõunasöök võõramaiste saadikutega. Too välja taevassinine hiina rüü, 
millele on tikitud hõbedased lilled... " 


Kaheksas peatükk KAGAAN LOEB SÕRMEDEL 


Aru pidades selle üle, mida talle oli rääkinud "vihane ilves", läks kagaan vaikselt 
ümber kurgaani. Uuesti kerkis ta ette vari. Nad vahetasid paroole: "Must Irtõšš!" - 


"Alistatud maailm!", kagaan tundis tunnimehes oma vana nukeri, kes oli käinud 
temaga kaasas kõikidel röövretkedel. 

"Mida kuulsid? Mida nägid?" 

"Seal, kaugetes mägedes on palju tulesid. Näed, otsekui tähtedest kaelakee, - need 
on selle tasandiku elanike lõkked, kes on põgenenud oma karjadega mägedesse. Nad 
kardavad meie malevaid.” 

"Aga mida nukerid isekeskis kõnelevad?" 

"Kõnelevad, et varsti on meil kõik lambad söödud, et hobused on söönud kõik 
rohu ja näsivad juba juuri, et mõõgad anuvad verd. Seepärast kõneldakse: suurkagaan 
on meist targem, ta näeb kõik, teab kõik, ta juhib meid varsti sinna, kus on külluses 
kõike nii meie kui ka hobuse kõhule!" 

"Õigus! Kagaan näeb kõik, teab kõik, mõtleb kõigele. Jookse kiiresti 
tuhatkonnaülema Tšagani juurde. Ütle, et me käsime otsekohe istuda ratsule ja võtta 
kaasa kuus sadakonda.” 

"Jooksen otsekohe, minu khaan!" 

"Pea kinni! Ütle Tšaganile veel, et ma hakkan kõverdama sõrmi ja ootama teda 
siin, kurgaanil, selle väljaku ees.” 

Kõveratel jalgadel taarudes jooksis mongol künkalt alla, kagaan aga laskus 
kandadele ning jäi liikumatult istuma, suunas oma suure 

kõrva sinnapoole ja kuulatas pimedusest kostvaid helisid. Ta hakkas endamisi 
lugema: "Üks, kaks, kolm, neli..." - ja kui jõudis sajani, siis kõverdas ühe sõrme. 

Aeglaselt veeres kuu mööda taevast, kord pilve sisse mähku-des, kord uuesti 
tumedale taevale roomates ja siis paistsid nukerite jurtad, mis asetsesid laia rõngana 
künka ümber, kord selgetena ning lähedastena, kord kadusid pilve varju ning 
mustendasid ebaselgete laikudena. 

Kui kagaan oli jõudnud kahesajani lugeda ja kõverdas teise sõrme, hakkasid 
jurtade vahel jooksma varjud, mõned nukerid kihutasid tuhatnelja udusesse steppi. 
Mööda kogu laagrit kuuldusid kurguhäälsed hõiked: 

"Häire!" 

Kagaan istus endiselt liikumatult ja luges rahulikult ära kolmanda saja, seepeale 
neljanda... Kaugelt kuuldus tume kõmin, mis üha valjemaks muutus, ja kagaan 
mõistis, et seal kihutab tuhandest ratsust hobusekari. See tormas üha lähemale ja 
peatus korraga kingu jalamil. Kagaanini kandus terav hobusehigihais ja ta peale 
lendas tolmupilv, mis kattis silmapilguks kogu laagri. 

Kagaan jätkas lugemist ja sõrmede kõverdamist. Hobusckarja seest kuuldus 
inisemist ja tagant üles raiuvate ratsude tumedaid hoope. Kagaan röögatas madalal 
kähiseval häälel: 

"Tšagan! Hei, Tšagan!" 

"Hei! Kuulen!" kostis pimedusest pikalt vastus. 

"Ma kõverdasin juba kuus sõrme! Miks sa viivitad?” 

"Kõverda veel kaks, ja me kõik oleme ratsudel!" 

Jälle ujus kuu pilvedest väljaja valgustas heledalt ringi jurtade vahel, kuhu 
mongolid kõikjalt kokku jooksid. Ühed tassisid sadulaid ning higisõbasid, teised 
talutasid hobuseid oma jurtade juurde, kolmandad kihutasid tuhatnelja varem 
kindlaksmääratud kohtadele. 

Kagaan jätkas lugemist. Ta kõverdas seitsmenda sõrme ja vaatas ringi, kui kuulis 
selja taga samme. Kaks nukerit talutasid Tšingis-khaani saduldatud põdravõiku ratsut. 


Haaranud käega lakast kinni, vinnas khaan end sadulasse ja sõitis aeglaselt kingu- 
nukile. 

Tema taga rivistusid üles seitse nukerit, üks hoidis võbisevate otstega lippu. 

Kagaani ees liikus veel igas suunas hobuste ning ratsanike mass. Kuid nad kõik 
asusid kiiresti neile määratud kohtadele ja Tšingis-khaan ei suutnud veel kõverdada 
kaheksandat sõrme, kui ratsanikud olid juba asunud ta ette kuude sirgesse ritta, sada 
meest igas reas; nende ette ilmus tuhatkonnaülem Tšagan ja tema lähedale mõned 
ihukaitseväelased-turgaudid. 

"Tšagan, minu juurde!" hüüdis Tšingis-khaan. 

Tšagan kappas kingu juurde ja peatus kagaanist kolme sammu kaugusel. 

"Sa sõidad tolle mäe juurde, kuhu on pugenud stepist kogu 

haratšu (lihtrahvas, vaesed nomaadid) ja kõik pikakõrvalised ste- 

pijänesed. Sa ajad siia kogu nende karja ega lase käest ainustki lammast. Edasi!" 

Tšagan pööras hobuse ümber ja ratsutas salga juurde. "Minu järele!” 

Salk asus liikvele rida rea järel, sadakond sadakonna järel, pöörates kuuvalguses 
ning sõrmede kõverdamist, niikaua kuni viimane ratsanik kadus hämarasse 
kaugusesse. Ta kõverdas kümnenda sõrme. 

"Kas ülbe kiidukukk, Horezmi šahh, on ette valmistanud niisuguse maleva? Me 
näeme seda varsti lahingus Buhhaara all.” 


Üheksas peatükk KADUNUD KARAVAN 


Tšingis-khaan käskis oma muhamedlikel saadikutel valmis seada suure karavani 
ja suunduda just nagu kaupade müümiseks horezm-šahhi valdustesse. Tšingis-khaan 
andis neile üle üsna suure osa oma isiklikest väärtasjadest, mida ta Hiinas oli kokku 
röövinud, ja käskis nende eest saadava rahaga osta võimalikult rohkem riidekangaid, 
et ta võiks neid kinkida lahingutes silma paistnud sõdalastele. 

Mahmud-Jalvatš saatis karavaniga hulga kaupu, kuid ise keeldus Horezmi 
sõitmast. Tema ja ta kaks kaaslast lebasid jurtades, ägasid ning kinnitasid, et neile anti 
Buhhaaras mürki sisse. Karavan koosnes viiestsajast kaamelist ja koos temaga asus 
teele nelisada viiskümmend meest, kes esinesid kaupmeeste ning sellidena. Karavani 
etteotsa pani Tšingis-khaan oma mongolist nukeri Ussuni. 

Karavan läks üle Tjan-Šani mäestikuharude ja saabus muha-medlikku piirilinna 
Otrari. Seal näitas "karavanbaši" Ussun linnaülemale ürikut, mis oli šahh Muhammedi 
käega alla kirjutatud ning tema vahapitseriga varustatud; sellega lubas šahh mongoli 
kaupmeestel ringi sõita ja kaubelda kõikides Horezmi linnades vabalt ning ilma 
igasuguste maksudeta. 

Otrari linn oli kuulus oma turgude poolest. Kevadel ja sügisel saabusid siia 
nomaadid kõige kaugematest rändlaagritest. Nad ajasid siia lambaid ning orje, tõid 
soolatud nähku, villa, mitmesuguseid karusnahku, vaipu ja vahetasid neid 
riidekangaste, saabaste, relvade, kirveste, kääride, õmblus- ning ehtenõelte, tasside, 
vask- ning savinõude vastu. Kõike seda valmistasid vilunud meistrid ning nende orjad 
Maverannazgri ja Horezmi linnades. 

Saabunud karavan näis ebatavalisena Otrari turgudel. Kaupmehed laotasid 
vaipadele niisuguseid kummalisi ja kallihinnalisi asju, milliseid otrarlased polnud 
iialgi näinud. Nad tulid murruna kokku ja imestasid, vaadeldes pisikesi 


metallpuuslikke, nii osavalt ülekullatuid, et need näisid kullast vaiatutena, kõveraid 
jas-pisest sauasid, mis toovad õnne, vaasikesi, suitsutamispanne ja veidraid kujusid 
jaspisest ning nefriidist, peenest hiina portselanist teekanne ning tasse, 
kuldkäepidemega mõõku ja kalliskividega ülepuistatud mõõgatuppesid. Siin oli 
kopra-ja hõberebase-nahku, meeste ja naiste rõivaid paksust sahisevast siidist, mis 
olid sooblinahkadega vooderdatud; oli ka muid haruldasi ja hinnalisi esemeid. Rahva 
hulgas kõneldi: 

"Kõik need kallihinnalised esemed on tatarlaste poolt Hiinas, keisri lossides kokku 
röövitud. Küllap neil luksuslikel rõivastel leidub kuivanud vereplekke. Sõjamehed 
müüsid riisutud asjad poolmuidu kaupmeestele, siin aga tahavad kaupmehed neid 
edasi müüa ja kasu saada." 

"Mispärast meie väed Hiinasse ei lähe?" arutasid teised. "Ka meie võiksime saada 
niisamasuguseid aardeid.” 

"Kui tatarlastest kaupmehed pakuvad neid toredaid kaupu poole hinnaga, mis jääb 
siis Otrari kaupmeestel teha? Meie kaupu ei taha keegi enam vaadatagi.” 

Stepi karjaajajad vangutasid laitvalt päid: 

"Kellele on vaja niisuguseid asju? Ainult khaanidele, hekkidele ja kohtunikele 
ning suurimaamidele halattideks. Selleks, et neid uhkeid rõivaid osta, nöörivad nad 
nüüd meilt kahekordseid makse.” 

Otrari linnaülemaks oli Inaltšik Kair-khaan, Horezmi kuninganna Turkun-Hatuni 
vennapoeg. Ta sõitis kaaskonnaga turule, peatus mongoli karavani väljapandud 
esemete juures ja võttis kaupmeestelt vastu kingitusi. Seepeale pöördus ta murelikuna 
kindlusesse ja saatis horezm-šahhile ettekande, milles kirjutas: 

"Need inimesed, kes saabusid Otrari kaupmeeste rõivastes, pole kaupmehed, vaid 
ennemini tatari kagaani salakuulajad. Nad peavad end ülbelt ülal. Üks kaupmeestest, 
päritolult hindu, julges mind nimetada jämedalt üksnes nimepidi, ilma khaaniks 
nimetamata, ja ma käskisin teda nuudiga nuhelda. Teised kaupmehed pärivad ostjatelt 
asjade kohta, milledel pole üldse midagi ühist kauplemisega. Kui nad aga jäävad üksi 
kellegagi rahva hulgast, ähvardavad nad: "Teil pole aimugi, mida tehakse teie 
seljataga. Varsti juhtuvad niisugused sündmused, millede vastu te võidelda ei suuda.. 

Niisugusest kirjast ärritatuna käskis horezm-šahh Muhammed mongoli karavani 
Otraris kinni võtta. Kõik nelisada viiskümmend kaupmeest ja mongoli "karavanbaši" 
Ussun kadusid jäljetult kindluse keldrisse, mongoli kaubad aga saatis Otrari asehaldur 
Buhhaarasse müügile. Saadud raha võttis horezm-šŠahh Muhammed enesele. 

Kogu karavanist jäi ellu ainult üks ajaja. Tal õnnestus pageda ja jõuda esimese 
mongoli valvepostini. Seal pandi ta kuljustega postihobustele' istuma ja ta kihutas 
kohutava sõnumiga Tšingis-khaani juurde. 

' Oma valduste peateedel seadis Tšingis-khaan sisse postijaamad, kus olid alati 
valmis hobused ja kullerid kagaani käskude edasiviimiseks. Postihobusele pandi peale 
kuljustega rihmad, et vastutulejad talle teed annaksid. 

Kümnes peatükk SAADIKUT EI KÄGISTATA, VAHEMEEST EI 
TAPETA 


Ei jõudnud kuu täis saada ja seepeale jälle sirbiks kõverduda, kui saabus 
Buhhaarasse tatari valitseja juurest uus saadik Ibn-Kefredž-Bogra, kelle isa oli 
teeninud kord emiirina horezm-šahhi isa Tekeši juures. Temaga koos saabusid kaks 
suurtsugust mongolit. 


Enne seda, kui saadikuid vastu võtta, pidas horezm-šahh Muhammed kaua nõu 
oma kiptšaki väepealikega. Nende soovituste järgi otsustas ta mongoli saadikud 
uhkelt ning karmilt vastu võtta, kuid siiski nende jutt ära kuulata, et Tšingis-khaani 
kavatsusi teada saada. 

Vanim saadik tuli sisse püstipäi. Ta ei põlvitanud üldse ja kõneles seistes justnagu 
lahinguvalmis, kuigi ta oli jätnud oma relvad vekili nõudmisel sissepääsu juurde. 

"Õhtumaade valitseja!" ütles ta. "Meie tulime sulle meelde tuletama, et meie 
kaupmeestele, kes saabusid Otrari Tšingis-khaani riigist, andsid sa ise välja loatähe, 
mis olid alla kirjutatud sinu enese käega ja kinnitatud sinu pitseriga. Sellega lubasid sa 
meie kaupmeestel vabalt kaubelda ja käskisid kõikidel nendesse sõbralikult suhtuda. 
Kuid sa petsid neid salakavalalt, - nad kõik tapeti, nende varandus rööviti. Kui 
reetmine juba iseenesest on põlastusväärne asi, siis muutub see veelgi vastikumaks, 
kui ta tuleb islami juhi poolt." 

Horezm-šahh pistis karjuma: 

"Häbematu! Kuidas sa julged minuga niimoodi rääkida? Kuidas sa söandad 
süüdistada mind tegudes, mida on korda saatnud mu teener?” 

"Suur šahh! Tähendab sa kinnitad, et Otrari asehaldur toimis sinu käsu vastaselt? 
Väga hea! Siis anna meile välja see kuritegelik teener Inaltšik Kair-khaan, ja meie 
suurkagaan ise oskab teda karistada nagu vaja. Ent kui sa vastad mulle "ei", siis 
valmistu sõjaks, milles kõige vahvamad südamed langevad lahingus ja kindlalt sihitud 
tatarlaste odad tabavad märki!" 

133 


Ähvardavaid sõnu kuulates jäi horezm-šahh mõttesse. Kõik tardusid, mõistes, et 
nüüd otsustatakse küsimus: tuleb sõda või mitte? Kuid mõned upsakad kiptšaki 
khaanid hakkasid karjuma: 

"Surm hooplejale! Ta julgeb meid ähvardada? Vägev padišahh, Inaltšik Kair- 
khaan on ometi su ema vennapoeg! Kas sa annad ta siis tõesti uskmatutele 
purukskiskumiseks? Käse see lurjus tappa või me teeme talle ise otsa peale!" 

Horezm-šŠahhi nägu oli kahvatuja hall nagu koolnul. Ta huuled värisesid, kui ta 
vaikselt ütles: 

"Ei! Oma ustavat teenrit Inaltšik Kair-khaani ma välja ei anna!" 

Siis läks üks kiptšaki khaanidest mongoli saadiku juurde, haaras tal habemest 
kinni, lõikas selle ainsa kinžalliropsuga maha ja viskas talle näkku. Saadik Ibn- 
Ketfredž-Bogra oli tugev ja julge mees. Kuid ta ei astunud võitlusse, vaid hüüatas 
ainult: 

"Pühas raamatus on öeldud: saadikut ei kägistata, vahemeest ei tapeta!" 

Khaanid kisendasid: 

"Sina pole saadik, vaid tolm tatari kagaani saapal! Mispärast sina, muhamedlane, 
teenid meie vaenlasi? Sa oled reetur, tatari sõnnik! Sa oled kodumaa äraandja!" 

Samas tormasid kiptšaki khaanid saadiku kallale, tapsid ta kin-Žallidega ja peksid 
läbi ta kaks mongolitest kaaslast. 

Kurnatud olekus toimetati nad horezm-šŠahhi valduste piirile, kus neil habemed 
maha kõrvetati; seejärel võeti neilt ratsud ära ja nad lasti jalameestena minema. 


Üheteistkümnes peatükk TŠINGIS-KHAAN VIHASTUS 


Päeval väljus kagaan mitu korda telgist ja vaatas kaugusesse, ta ootas midagi. 
Telki tagasi tulles laskus ta siidvaibalc ja kuulas, mida talle seletas tema peanõunik 


Elü-Tšu-Tsai, pikk kõhetu hiinlane, aeglaste liigutustega, valvsate, läbitungivate 
silmadega vanamees. 

"Ratsul istudes võib vallutada maailma, kuid valitseda seda sadulasse jäädes - on 
võimatu. Tuleb viivitamatult nimetada igasse piirkonda ülemus, kes hoolitseb 
viljatagavarade eest, määrab kindlaks "kohtupaigad" mõõdukate andamite 
kogumiseks elanikelt, karistab surmaga neid, kes ei maksa. Igasse niisugusesse 
"kohtu-paika" tuleb nimetada kaks usaldusväärset inimest õpetatud meeste hulgast; 
üks neist on ülemuseks ja teine tema abiliseks. Tulude suurendamiseks tuleb kindlaks 
määrata lõivud kaupmeestelt, maksud veinilt, äädikalt, soolalt, raua-, kulla- ning 
hõbedasaagilt ja õiguse eest kasutada vett põldude niisutamiseks." "Seda sa räägid 
asjalikult,” sõnas Tšingis-khaan. Pitsatihoidja uiguur Izmail-Hoža ulatas kagaani 
pitsati. See oli nefriidist tiigrikujuke, mis seisis punase värviga kokkumääritud 
kuldkettakesel. Kagaan litsus pitsati ukaasile, mis oli juba varem Elü-Tšu-Tsai poolt 
valmis tehtud. 

Kõrvetaval tuuletul keskpäeval virvendasid stepi kohal tulise õhu lained. Kogu 
Tšingis-khaani laager tukkus ja isegi ratsud, kes hulkusid mööda tasandikku, seisis 
nüüd liikumatult, karjadesse kogunenult ja kõigutasid rütmiliselt päid, tõrjudes eemale 
nende ümber keerlevaid parme. 

Kaugelt kostis pikalt kõrge heli, otsekui kärbse pirin. Siis hakkas eralduma kiire 
kellukese helin. Tšingis-khaan tõstis lühikese jämeda näpu, pööras neljakandilise näo 
sissepääsu poole ja seadis hääle suunas suure kõrva allarippuva nibuga, millesse oli 
torgatud raske kuldrõngas. 

"Kuller, ja mitte üks..." ütles ta ja läks telgist välja. Oli juba näha, kuidas piki teed 
veeres tolmukera. Kolm ratsanikku kihutasid laagri poole. Nad ratsutasid mustade 
jurtadeni, kus üks hobune prantsatades maha kukkus, kuna ratsanik üle pea lendas. 

Tunnimehed haarasid hobused valjastest ja viisid nad valve-salga juurde. Sealt 
läksid kaks saabunutest tunnimeeste saatel varsakopli juurde, kus leidsid ees Tšingis- 
khaani. 


' Rasid ad-Dini kirjelduse järgi. 

Kagaan kükitas valge mära ees ja jälgis silmi kissitades, kuidas hall varss ninaga 
ema roosat udarat puksis. 

Kaks saabunut olid nartsudega kinni mähitud. Nende mädapaisetega kaetud näod 
olid tursunud. Nad olid nii muutunud, et kagaan küsis nende poole pöördudes: 

"Kes te olete?” 

"Vägev kagaan! Me olime varem sinu tuhatkonnaülemad, kuid nüüd oleme 
muutunud surmavarjudeks. Horezmi Šahh tahtis irvitada meie üle ja käskis maha 
kõrvetada meie habemed - sõdalase 

au ning väärikuse.” 

"Ja kus on siis Ibn-Kefredž-Bogra?" 

"Selle eest, et ta ütles šahhile kindlalt edasi sinu käsud, raiusid need koerad, kes 
horezmi seale järele uluvad, ta tükkideks.” 

"Kuidas?! Nad raiusid tükkideks mu saadiku? Minu vapra, ustava Ibn-Kefredž- 
Bogra?" 

Tšingis-khaan hakkas ulguma. Ta haaras kamalutäie liiva ja puistas endale pähe. 
Ta hõõrus kätega nägu, mida mööda voolasid pisarad. Ta sööstis edasi ja tüsedana, 


raskena hakkas jooksma piki teed. Tema järele jooksid kõik lähedalolijad, kellega 
liitusid uued sõdalased, keda karjatus oli äratanud, mõistmata, millest häire tekkis. 

Hingeldades jooksis kagaan lasilani, rebis vaia küljest lahti saduldamata hobuse, 
haaras selle turjast kinni, kargas talle selga ja kihutas mööda teed otse taevassinise 
mäe poole. Elü-Tšu-Tsai ja Tšingis-khaani pojad kargasid ratsudele ning tormasid 
talle järele. 

Nad kappasid kaljumäe juurde. Nukil, mändide vahel, seisis kagaan. Ta oli 
kaugelt nähtav. Ta võttis mütsi peast ja riputas vöö kaela'. Suured läikivad pisarad 
voolasid üle tõmmu näo, mille kagaan oli mullaga kokku määrinud. 

"Igavene taevas! Sa päästad õiglased ja karistad süüdlasi," kisendas kagaan. "Sa 
karistad jumalavallatuid muhamedlasi! Kas te kuulete, mu vaprad bagaturid: 
muhamedlased kägistasid surnuks mu saadiku Ussuni ja nelisada viiskümmend usinat 
kaup- 

See lähendas mongolitel "anda end täiesti taeva tahte alla". 

meest, kes kauplema sõitsid. Muhamedlased riisusid kõik nende kaubad ja 
irvitavad meie üle. Nad tapsid mu teise saadiku, vapra Ibn-Kefredž-Bogra. Nad 
kõnetasid tulega otsekui tapetud sigadel veel kahe saadiku habemed ja ajasid need 
nagu hulgused minema, võtnud nendelt hobused. Kas me võime seda kannatada?" 

"Vii meid muhamedlaste peale," kisendasid tatarlased. "Me tühjendame elanikest 
nende linnad, tapame kõik koos naiste ja lastega! Me võtame endale kõik nende 
kariloomad ja kõik hobused.” 

"Seal pole pakast ega külmi lumetorme,” jätkas Tšingis-khaan kriiskavalt 
röökides. "Seal on alati suvi, seal kasvavad magusad melonid, puuvill ja viinamarjad. 
Sealsetel niitudel kasvab rohi suvel kolm korda. Kas on sünnis, et niisugusel õnnelikul 
maal elavad säärased kurjategijad nagu muhamedlased? Me võtame ära nende maad 
ja teeme nende linnad maatasa. Purustatud linnade asemetele külvame otra ja seal 
karjamaal hakkavad sööma meie tugevad ratsud ja seisma üksnes jurtad meie truude 
naiste ning lastega. Kas olete valmis muhamedlaste maade kallale minema?" 

"Näita meile vaid, kus nad on, ja me notime nad maha!" karjusid tatarlased. 

"Ma näen isegi ilma samaanideta, et on kättejõudnud "õnnelik kuu” ja paras aeg 
viia malev läände," ütles Tšingis-khaan valjusti, pöördus ümber ja hakkas aeglaselt 
kõrgemale mäkke tõusma. Talle järgnesid ta ihukaitseväelased ja ümbritsesid rõngana 
tolle koha mäel, kus Tšingis-khaan soovis jääda üksi oma mõtetega. 

Kui Tšingis-khaan oli tõusnud mööda mäekülge veel kõrgemale, nägi ta 
platsikesel järsaku kohal lõket. Selle juures istus poisike ja õhutas väikese 
käsilõõtsaga hõõgvele süsi, milledel lebas hõõguv raudkang. Sealsamas kükitas vana 
mongol, keeras kangi pihtidega ja hoidis sepavasarat tagumisvalmis. 

"Kes sa oled?" küsis kagaan. 

"Olen sepp Hori Džebee-noioni tumenist.” 

"Miks sa siin oled?" 

"Ma valmistan karastatud nooleotsi. Põrgates vastu rauda ei paindu nad kõveraks 
ja tungivad läbi ka kõige tugevamast soomusrüüst. 

Kas ma siis ei aita sind, kui valmistan niisuguseid nooli, millede eest ei ole 
pääsu?" 

"Sa räägid asjalikult,” märkis Tšingis-khaan. "Kuid mispärast töötad sa siin 
mäel?” 

"Siin mäel on palju tõrvaseid juuri, mis annavad valusa leegi. Ja kui õigust ütelda, 
siis siit mäelt näen ma kaugele steppi ja tolles kandis meie koduseid rändlaagreid." 


"Mis sa lobised? Siit pole võimalik meie rändlaagreid näha. Nad on kaugel!" 

"Kas pole siis stepiavarused ühesugused? Ma vaatan kodu poole ja südamel 
hakkab kergem!" 

"Ja see poisike on su poeg?" 

"Oli hiina poiss, kuid nüüd sai pojaks. Ma käisin sinuga Hiinas, suur kagaan, ja 
võtsin sealt kaasa mahajäetud lapse. Sadulas ma ta suureks kasvatasingi. Temast sai 
mulle abiline sepapajas.” 

"Kus su sepapada siis on?" 

"See kõik on minuga koos sadulas. Näe, vasarad ja tükk rauda käib alasi eest. 
Lõõtsa pistan ma kotti ja vean seda teisel ratsul, millel istub ka mu poeg.” 

"Kas ratsud on sul tublid, tugevad?" 

"Minu ratsud on juba väga vanad, ma olen nendega nii palju sõjakäike kaasa 
teinud! Kui me Buhhaara maadele jõuame, valin ma seal enesele välja tugevad ratsud 
ja mõned orjad-pealelööjad ka... " 

"Kui hästi võitled, saad kas või terve hobusekarja.” 

"Mis sõjamees ma enam olen! Olen kõvasti pihta saanud. Tapluseks ma enam ei 
kõlba, aga näe nuge ja nooleotsi taguma - selles töös olen ma vilunud. Kuid ütle 
mulle, suur khaan, kas me veel kaua siin seisame? Meie Džebee-noioni tumen nälgib 
ja sööb oma hobuseid. Oleks aeg kaugemale liikuda." 

Tšingis-khaan hakkas kõvasti nohisema ja puhkima: see oli halb tundemärk. 

"Ei, esiteks ütle mulle, sepp Hori, mida sa teed siis, kui kogu Džebee-noioni 
tumen läheb edasi ja teda pole enam kaksteist päeva siin? Sa hakkad teda steppi 
mööda taga ajama, küsima vastujuhtuvatelt 

hulgustelt, kas pole keegi neist Džebee-noioni näinud? Kui kõik nukerid hakkavad 
laagri ümber uitama, siis läheb mul kogu malev laiali!" 

Sepp hakkas värisema ja langes silmili maha. 

"Käsime: viia see sepp Hori üle minu tuhatkonda ja anda talle kurenni keskel 
kakskümmend kepihoopi jalataldade pihta, et need tal sügelema hakkaksid. Saata 
viivitamatult laagri ümbrusse ratsapiilkonnad kinni püüdma neid nukereid, kes 
longivad ringi oma sadakondadest lahus, ja teatada mulle kõikide nende sada-ja 
tuhatkonnaülemate nimed, ma määran neile kõigile karistuse.” 

Tšingis-khaan tõukas kõrvale sepa, kes oli haaranud kätega kinni ta suurest 
kompjalast, ja hakkas kivist rada pidi aeglaselt ülespoole minema. Peatus viivuks. 

"Ma hakkan siin vestlema taevaga eduka sõjakäigu üle. Pange mäe ümber valve, 
et keegi mu jutuajamist ei segaks!" Seepeale läks kagaan edasi mäetipu poole. 


Kaheteistkümnes peatükk KUIDAS TULEB KIRJUTADA KIRJU 


Tšingis-khaan ei osanud ühtegi teist keelt peale mongoli keele ega mõistnud 
kirjutada. 
(V. Barthold) 


Õhtuks pöördus kagaan tagasi oma telki ja kutsus kokku vanemad väepealikud. 
Siin oli nii võitude läbi kuulsaks saanud Tšingis-khaani noorpõlvekaaslasi, 
kühmuvajunuid, hallijuukselisi, kuive-tunuid, lotendavate põskedega, kui ka noori, 
kaugelenägeliku kagaani poolt esiletõstetud võitlejaid, kes põlesid kangelastegude 
ihas. Igaühel oli oma lipu all kümme tuhat ratsanikku, kes olid sõjakäiguks täiesti 
valmis. 


Kõik istusid vaipadel tihedas poolringis. Üksnes Tšingis-khaan istus teistest 
kõrgemal, kuldtroonil. Trooni seljakori oli tehtud 

oskuslikult hiina meistrite poolt, kujutades kokkupõimunud õnnelikke draakoneid, 
kes mängisid pärliteraga, mis sarnanes pikkade harudega meremeduusile; trooni 
käetoed kujutasid kahte tulivihast tiigrit. Selle kullast vermitud tugitooli oli kagaan 
omandanud Hiina keisri lossis ja vedas seda sõjakäikudel kaasas. 

Troonist paremal pool asusid Tšingis-khaani kaks venda ja tema kaks nooremat 
poega: Ugedei ja Tuli, vasakul istus kagaani viimane naine, noor Kulan-Hatun, kelle 
ihul särasid kallihinnalised kaelakeed ja kuldkäevõrud, mis olid lükitud kätele 
kämblast kuni õlani. Hiinlastest teenrid libisesid käratult istujate selja taga, kandes 
laiali kuldvaagnaid ja kuldtasse kumõssi ning punase joovastava veiniga. 

Kagaani vasakul käel, tema noore naise kõrval, istusid kaks saadikut: üks - 
Ašaganbu, kes oli saabunud võimsa Tanguudi' kuninga Burhani juurest, teine - hiina 
väepealik Meng-Hunz”, kelle oli läkitanud Sungide dünastiast Lõuna-Hiina keiser, 
kes vihkas Põhja-HiinaTsinide dünastiast keisrit ja otsis seetõttu sõprust ning liitu 
mongolitega. 

Sellel pidusöögil rabas Tšingis-khaan külalisi kuldnõude luksus-likkusega, 
roogade ja jookide külluse ning mitmekesisusega. Suurtel kuldvaagnatel kanti ette 
praed: noore mära, hirve ja stepitrappi-de liha. Sellele järgnesid ebatavalised 
maiustused, mis olid valmistatud hiina koka poolt. Kumõss, airan3, punane pärsia 
vein ja arbuusiseemnetest hiina viin, haruldased lõunamaa puuviljad, toodud kohale 
kullerite poolt, kes olid kihutanud hobuseid vahetades palju päevi - kõik see paistis 
eriti ebatavalisena selles tühjas orus, kuhu põikasid metshobuste karjad ja nende jälgi 
ajavad tiigrid. 

Telgi siideesriide tagant kostsid hiina lauljataride kriiskavad laulud, flöötide ning 
pilliroovilede helid. Mõned kentsakalt rõivastatud tantsijannad esitasid tantse, 
kujutades, kuidas emahirv sööb muretult stepis, kuidas juurdehiiliv ilves tormab 
hirvele kallale, kuid hukkub ise varitseva küti noole läbi. 


' Tanguudi kuningriik - üks Loode-Hiina provintsidest. 

2. Meng-Hungi märkmed mongolitest ning Tšingis-khaanist on säilinud 
tänapäevani. 

3 Airan -teatav hapupiimajook. (Tõlk) 

Õnnestunud peoga rahulolev Tšingis-khaan istus troonil, jalad enese alla 
tõmmatud, ja võttis valjusti matsutades praetud lihatükke eriliselt vaagnalt; põlvitav 
hiina teener hoidis seda tema ees. Paremaid lihatükke pistis kagaan nende külaliste 
suhu, kellele tahtis üles näidata oma poolehoidu. 

Peo ajal kõõritas Tšingis-khaan armukadedalt Tanguudi saadikut: too istus 
kagaani naise Kulan-Hatuni kõrval ja ajas viimase naerma jutustusega, kuidas tema, 
kes polnud stepis kunagi teed kaotanud, esmakordselt Hiinasse sattudes eksis ära 
pealinna kitsaste põiktänavate rägastikus. Kulan-Hatun naeris muretult. Närides lamba 
abaluud, ütles Tšingis-khaan Tanguudi saadikule: 

"Sinu käskija, kuningas Burhan tõotas olla eelseisval uuel sõjakäigul mu paremaks 
käeks. Nüüd tappis muhamedlaste rahvas minu saadikud ja ma lähen selle eest 
Horezmi šahhi karistama. Kuningas Burhanil on aeg oma ratsanikega siia ilmuda ja 
minu maleva paremal tiival koht sisse võtta.” 


Tanguudi saadik, keda köitis vestlus kaunitar Kulan-Hatuniga, vastas Tšingis- 
khaanile hooletult: 

"Kui sul ei jätku vägesid sõjakäiguks, siis ära ole kagaan.” 

Tšingis-khaan viskas lamba abaluu kõrvale, pühkis rasvased sõrmed valgete 
seemisnahksete saabaste vastu kuivaks ja tõmbas sooblinahkse kasukahõlmaga üle 
vuntside. Kõik jäid vaid. Pöördudes Tanguudi saadiku poole, kähistas kagaan 
hingeldades: 

"Sa kõneled oma valitseja nimel. Kuidas sa julgesid mulle nii jõhkralt vastata? 
Kas on mul raske viia otsekohe oma võimsad väed Tanguudi riigi peale? Kuid mul on 
praegu teisi muresid ja ma ei hakka materdama teid, alatuid, salalikke tanguute. Aga 
kui igavene taevas kaitseb mind vaenuliku noole eest, ma vannun, et kui tulen tagasi 
pärast horezm-šŠahhi purustamist, lähen ma sõjaga sinu äraandliku kuninga peale. Siis 
tuletan ma meelde sinu sõnu ja näitan teile, kas ma oskan kagaan olla!... Elü-Tšü-Tsai, 
käsi hobused kohe ette anda ja las see tanguudi kutsikas roomab mu telgist minema.” 

Tanguudi saadik AŠaganbu küsis kogeldes: 

"Kas ma siis ütlesin midagi solvavat?” 

141 

Kuid hiina teenrid võtsid tal käe alt kinni ja lohistasid telgist välja. 

Kulmu kortsutades tähendas Tšingis-khaan karmilt Hiina saadikule Meng- 
Hungile, et too väga vähe jõi, ja sundis teda karistuseks tühjendama kuut suurt peekrit 
veini järjestikku. Saadik jõi alandlikult, ja kõik külalised laulsid samal ajal kiidulaulu 
hiinlase auks. Pärast kuuendat peekrit kukkus saadik maha ja jäi kohe magama. 
Tšingis-khaan muutus jälle lõbusaks, sõbralikuks ja ütles: 

"Näe, mu külaline jäi purju! Tähendab ta on mu sõber ja mõtleb minuga ühte 
moodi. Kandke mu sõber ettevaatlikult tema telki. Las linnaülemad peavad teda 
kõikjal kauem kinni, annavad talle veini, teed ja häid roogasid, missuguseid ta ka ei 
himustaks. Käsime, et teel mängiksid talle head muusikamehed flööti ja ti-listaksid 
pillikeeli. Meie soovime, et meie hiina sõbral mitte millestki puudus poleks.” 

Kui magavat saadikut välja viidi, pöördus Tšingis-khaan Elü-Tšü-Tsai poole: 

"Kas sa kirjutasid kirja minu saadiku tapjale, horezm-šahh Muhammedile?" 

Kagaani suurnõunik vastas vaikselt: 

"Kui kaks vaprat väejuhti kavatsevad sõdida, kas oskan mina väärikalt kirjutada? 
Mina tean vaid, kuidas seada vallutatud maades kord majja ja katsun jälgida, et 
täidetaks sinu käske. Seepärast kirjutas kirja sinu kõige kogenum kirjutaja Izmail- 
Hodža Uiguur.” 

"Kus ta on?" 

Elatanud sekretär ja kagaani pitsatihoidja Izmail-Hodža astus trooni juurde ja 
langes põlvili, hoidis pea peal pärgamendirulli. 

"Loe!" 

Ismail-Hodža hakkas lugema: 


Igavene taevas ülendas mu kõikide rahvaste suurkagaaniks. Viimase seitsme aasta 
jooksul saatsin ma korda ebaharilikke asju. Niisugust riiki pole kõige iidsematest 
aegadest peale veel olnud. Ma purustan valitsejad nende sõnakuulmatuse pärast, 
panen nad hirmu tundma. Niipea kui minu malev kohale tuleb, alistuvad 

ning taltuvad kaugedki maad. Kuid mispärast ei näita sina au-paklikkust üles? 
Mõtle järele! Kas sinagi tahad tunda saada mu raevust lööki? 


Tšingis-khaan laskis jalad troonilt alla, tormas Izmail-Hodža juurde ja kiskus tal 
lõpunilugemata kirja käest. 

"Kellele sa kirjutad? Kas valitsejale, kes on väärt minuga kõnelema, või kollaste 
kõrvadega koerapojale? Kas nii tuleb kõnelda vaenlastega? Sa ise oled muhamedlane 
ja liputad seepärast muhamedlaste khaani ees saba. Sa tahad, et šahh Muhammed ar- 
vaks, nagu kardaksin ma teda?" 

Izmail-Hodža lebas, nägu vaipa surutud, ja värises hirmust. Ka gaan haaras tal 
vööst kinni, lohistas telgist välja, viskas sissepääsu juurde maha ja tõukas teda jalaga. 
Kagaani kõrvale ilmus nõunik Elü-Tšu-Tsai ja hakkas vaikselt noomima: 

"Vaata oma kirjutaja halli habet. Tuleta meelde tema teeneid paljude aastate 
jooksul. Ta õpetas lugema ning kirjutama su lapsi ja lapselapsi. Sa ei peaks niimoodi 
karistama ustavat teenrit... " 

Tšingis-khaan ajas end sirgu: 

"Tzmail-Hodža kirjutab orjalikke kirju. Ta ei mõista uhkusega kõnelda. Las õpetab 
ka edaspidi lugemist ning kirjutamist minu lapselastele, kuid ärgu tulgu kõnelema 
rahvaste käskijatega."” 

Kagaan pöördus telki tagasi ja ronis jälle jaluli troonile. Võtnud kätega parema 
põlve ümbert kinni, istus ta kaua vasaku jala kannal. Tema kollakasrohelised silmad 
kord laienesid, kord ahenesid. Trooni kõrvale ilmus teine kirjutaja puhta 
pärgamendilehega. Elü-Tšu-Tsai andis kirjutajale pillirookõrre kirjutamise jaoks. 
Kuid Tšingis-khaan, kurjad silmad vidukil, vaikis üha, vahtides ühte punkti. Siis 
pöördus ta põlvedel ootava kirjutaja poole ja ütles: 

"Kirjuta nii: "Sa tahtsid sõda - sa saad selle."" 

Otsekui ärgates haaras kagaan Elü-Tšu-Tsai peost kuldpitsati, mis oli sinise' 
värviga määritud, ja surus selle vastu kirja. Pärgamendile ilmusid sõnad: 

' Kagaani kirjal teiste rahvaste käskijatele oli pitser sinist värvi, tavalistel 
dokumentidel - punast värvi. 

Jumal taevas. 

Kagaan on jumala võim maa peal. 

Planeetide ristlemise käskija. 

Kõikide inimeste valitseja pitser. 


Ja vait jäänud külaliste sõnatus vaikuses kõlas äkki rünnakule tormavate 
mongolite võitlushüüd: "Khuu-khuu-khuu!" 

Telgikangaste taha kinniseotud Tšingis-khaani lemmiktäkud tundsid ära peremehe 
hääle ja hakkasid hirnuma. Mõne silmapilgu pärast pistsid hirnuma mongoli ratsud 
laagri kõigis nurkades. 

Hoolikalt, kahe käega võttis Elü-Tšu-Tsai pärgamendi vastu, Tšingis-khaan aga 
lausus teravalt ja järsult: 

"Kiri ära saata! Muhamedlaste piirile! Viivitamatult! Kullerile anda kaitsesalk! 
Kolmsada ratsanikku!" Istujate poole pöördudes hakkas kagaan jälle lahkel, 
nurrulööval häälel kõnelema: "Kuid meie jätkame oma pidu ja rahulikku vestlemist. 
Varsti rõõmutseb meie hing muhamedlikes linnades. Seal me veel lõbutseme! Ma 
näen juba, kuidas hobuste higiaurust muutuvad uduseks küntud põllud, kuidas 
pistavad põgenema ehmunud inimesed ja metslooma moodi vinguma arkaanide abil 
kaasaveetavad naised; jõgede vood muutuvad punaseks nagu see vein ja tahmunud 
taevas hakkab hõõguma põlevate asulate suitsust... ” 

Ta vidutas silmi, jäme lühike näpp üles tõstetud, ja kuulas, kuidas kogu laagris 
himusid ikka veel vastamisi täkud. 


Istujad kõnelesid summutatud häälel: "Paistab, et sõjakäik on juba lähedal... " - ja 
nagu see sobib suurtele väepealikele, lõid nad kuldpeckrid väärikalt kokku, soovides 
üksteisele edu, vesteldes eelseisvatest suurtest päevadest. 


VIIES OSA ENNENÄGEMATU RAHVA SISSETUNG 
Esimene peatükk KES ENNAST EI KAITSE - SEE HUKKUB 


Pärast mongolite sissetungi läks maailm sassi nagu etiooplase juuksed. Inimesed 
muutusid huntide sarnasteks. 
(Saadi, XIII saj) 


Kui horezm-šŠahh Muhammed sai Tšingis-khaanilt ähvardava kuuesõnalise kirja, 
käskis ta oma uue pealinna Samarkandi ümber ehitada kiiresti tugeva müüri, 
hoolimata selle tohututest mõõtmetest: müür pidi tulema 12 farsahhi' pikkune. 

Šahh saatis maksukogujaid riigi kõikidesse osadesse välja pigistama makse kolme 
aasta peale ette, kuigi käesolevagi aasta maksud olid suurte raskustega kokku saadud. 

Samuti käskis šahh luua vibuküttide salgad. Need pidid ilmuma 
kogunemiskohtadesse ratsul oma relvastusega ja toidutagavaradega mõneks päevaks. 

Lõpuks käskis šahh viivitamatult maha põletada kõik külad, mis asusid Seihuni 
(Sõrdarja) jõe paremal kaldal, kuni idapiirini 

1 Umbes 84 kilomeetrit. 

kara-kitailastega, kellede maale olid ilmunud mongolid. Maha-põleatud külade 
elanikud käskis šahh laastatud vööndist minema kihutada, et mongolid põlenud 
maakohti läbides ei leiaks seal enesele ei ulualust ega söögipoolist. Kuid 
mahapõletatud vööndi vihased elanikud pagesid kara-kitailaste juurde, kus mehed 
astusid mongolite salkadesse. 

Kuni kõikidest Horezmi nurkadest saabusid kohale sõjaväed, asus šahh 
Samarkandis. Orjameelsest kaaskonnast ümbritsetuna külastas ta mošeesid, kus 
kuulas šeik-ul-islami ilukõnelisi jutlusi. Ta palvetas innukalt arvukate õigeusuliste 
silmade all, kes seisid sirgetes ridades mošee-esisel väljakul. Ta laskus põlvili koos 
nendega ja kordas imaani järel valjusti palveid. 

Draakoni aasta (1220) algul kutsus Muhammed erakorralisele nõupidamisele 
tähtsamad väepealikud, suursugused bekid, kõrgemad aukandjad ja halli habemega 
imaamid. 

Kõik ootasid "uuelt Iskenderilt", "Muhammed-sõdalaselt", nagu teda oli hakatud 
hüüdma mässulise Samarkandi purustamise ning Kiptšaki stepi sõjakäigu järel, tarku 
ja julgeid otsuseid, mis sisendavad südidust ning lootusi. Kõik, kes olid tihedas ringis 
vaipadel istet võtnud, rääkisid šahhi oodates tema sõjalisest vilumusest, sellest, et ta 
oskab muidugi kiiresti ning võidukalt maa hädast päästa. 

Timur-Melik jutustas: 

"Täna sõitis padišahh Samarkandi kindlused läbi ja vaatas töö üle. Ta vaatles 
kaua, kuidas kõikjalt kokkuaetud külaelanikud ja orjad vallikraave kaevasid. Maa oli 
külmunud ja andis labidahoo-pidele visalt järele. Šahh vihastus ja käratas: "Kui te nii 
aeglaselt töötate, siis viskavad metsikud tatarlased pärast siiakihutamist ainult oma 
nuudid vallikraavidesse ja nendest saavad kraavid ääreni täis." Seda kuulsid töötegijad 


ja nende südameid täitis õudus. "Kas siis tõesti on Tšingis-khaanil niipalju sõdalasi?" 
ütlesid nad." 

Nõupidamisesaali tuli horezm-šahh, läbitungimatu ja vaikiv. Ta istus kuldtroonile, 
jalad enese alla tõmmatud. Ülem-imaam luges lühikese palve, lõpetas sõnadega: 
"Kaitsku Allah Horezmi õnnistatud, õitsvaid maid padišahhi kasuks ning kuulsuseks!" 
Kõik tõstsid kämblad ja silusid sõrmeotstega habet. Šahh ütles: 

"Ma ootan teilt igaühelt abi. Nimetage kõik järjekorras abinõusid, mida te peate 
kõige paremateks.” 

Esimesena kõneles suurimaam, elatanud Šihab ed-Din-Hivaki, keda ehtisid 
teadmised paljudelt teadusaladelt ja keda hüüti "riigi toeks ning ususambaks”. 

"Ma kordan siin seda, mida olen kõnelnud alati mošees kõrgelt memberilt'. 
Prohveti - õnnistatud ja kiidetud olgu tema nimi! -usaldusväärne hadis* ütleb: "Kes 
tapetakse oma elu ja vara kaitsmisel, see on märter, see on džahiid." Kõik peavad 
otsekohe rahulike asjatoimetuste pimedusest astuma sõnakuulmise teele ja purustama 
vapruse ning innukuse mõõgaga murede salgad.” 

"Me kõik oleme valmis surema lahinguväljal!" hüüdsid sealolijad. 

"Kuid mis nõu sa siis annad?" küsis šahh. 

"Sina oled suur väepealik, sina oled uus Iskender!" ütles vana imaam. "Sina pead 
viima kõik oma loendamatud väed Seihuni kaldale ja seal otsustavas lahingus vastu 
astuma mongolitest paganatele. Sa pead tungima värskete jõududega vaenlaste 
kallale, enne kui nad jõuavad välja puhata raskest teekonnast läbi Aasia kõrbete.” 

Muhammed langetas silmad, vaikis natuke aega ja käskis kõnelda järgmisel. 

Üks kiptšaki khaan ütles: 

"Mongolid tuleb lasta tingimata meie riigi sisemusse. Siin, kus me tunneme hästi 
ümbrust, hävitame nad kergesti.” 

Teised kiptšaki khaanid soovitasid jätta Samarkand ja Buhhaara nende eneste 
hooleks, jäädes lootma nende kõrgete müüride tugevusele, ja hoolitseda vaid veerikka 
jõe Džeihuni ülepääsukoh-tade kaitse eest; et mongoleid mitte Iraani edasi lasta. 

"Ma tunnen hästi neid jõhkraid rännumehi,” ütles üks khaan. "Nad lähevad meie 
maalt läbi, rüüstavad seda, kuid kauaks siia ei jää. Nad ei armasta kuumust. Nemad 
ise ja nende hobused on harjunud külma talvega. Niikaua kui mongolid meie juures 
ringi 


* Member - kantsel, alatariesine. 

2 Hadis - legend prohvet Muhamedi ehist ja sõnadest, mis ei kuulu Koraani. 

luusivad, katsume hoida oma armastatud padišahhi - kestku ta valitsemine sada 
kakskümmend aastat! Meie tõmbume Hindukuši mäeaheliku taha ja lähme edasi 
Gaznasse. Seal kogume uue suure maleva. Kui aga osutub hädavajalikuks, siis võime 
siirduda Indiasse. Selle ajaga saavad mongolid saagist isu täis ja lähevad tagasi oma 
steppidesse.” 

"Argpüksi jutt!" torises Timur-Melik. 

Muhammed päris oma pojalt Dželal ed-Dinilt: 

"Ja mis ettepaneku sina teed?" 

"Mina olen su sõjamees ja ootan su käske.” 

"Aga sina, Timur-Melik?”" 

"Võidab ründaja. Kes ainult kaitseb end, see määrab enese hävimisele," vastas 
Timur-Melik. "Seetõttu võidab nõrk inimene julgelt peale tungides tugeva tulivihase 
tiigri. Aga mäe taha tõttab too, kes tõmbab saba jalge vahele, kes kardab kohtuda 


vaenlasega silm silma vastu. Miks sa minult küsid? Ma palun sind ammugi: lase mind 
sinna, kus luusivad tatarlaste maakuulajatest ratsasalgad. Ma proovin nendega 
heideldes, kas tabab õieti mu nool, kas pole muutunud raskeks mu mõõk!" 

"Olgu nii!" ütles Muhammed. "Mäekurud vabanevad varsti lumest ja mongolid 
hakkavad mägedelt Fergana orgu laskuma. Seal proovid sa oma mõõka mongolite 
pealagedel. Määran su Hodženti linna vägede ülemaks.” 

Kõik langetasid silmad ja panid sõrmeotsad kokku. Oli selge, et šahh vihastus 
avameelse Timur-Meliki peale, kes oli sama taltsutamatu kõnes, nagu ta oli 
ohjeldamatu ka lahingus. Ta ei valanud iialgi meelitusmett horezm-šahhi 
ilukõnevoolu. Hodžendis seisis tühine väesalk, ja vilunud väejuhule Timur-Melikile ei 
teinud sugugi au saada tähtsusetu kindluse ülemaks. Kuid Timur-Meliki sõnades 
peitusid solvavad okkad ja Muhammed lisas: 

"Timur-Melik kinnitab, et võidab ainult ründaja. Kuid sõjas pole tarvis pimedat 
vaprust, vaid arukust. Ma ei tee ülekohut ega jäta ühtki linna ilma kaitseta. Mina 
arvan samuti, et lambanahka-desse mähkunud mongolid või tatarlased ei kannata 
meie kuumust välja ega jää siia kauaks. Parimaks kaitseks rahulikele elanikele on 
meie kantside kaljukindlad müürid ja... " 

"Ja sinu võimas käsi! Sinu tarkus!" hüüdsid libekeelsed khaanid. 

"Muidugi on minu poolt juhitud malev ähvardavaks, vankumatuks kaljuks 
tatarlaste teel,” ütles Muhammed. "Kas ei pea vapper Inaltšik Kair-khaan sissepiiratud 
Otraris juba viis kuud vastu, pidurdades sellega mongolite survet. Ta lööb kõik nende 
tormijooksud kindlalt tagasi, kuna ma saatsin sinna õigel ajal appi kakskümmend 
tuhat vaprat kiptšakki... " 

"Vahva Kair-khaan!" hüüdsid khaanid. 

"Mulle rääkisid ustavad, teadjad inimesed, et võrreldes minu islami malevaga on 
tatari malev nagu suitsujoake keset kottpimedat ööd. Milleks seda karta? Ma jätan 
Samarkandi sada kümme tuhat sõdalast, kaasa arvamata vabatahtlikke ja 
kahtekümmet kohutava välimusega võimsat sõjaelevanti. Buhhaaras on viiskümmend 
tuhat vaprat meest. Ka kõikidesse teistesse linnadesse saatsin ma kakskümmend ja 
kolmkümmend tuhat kaitsjat. Mis 

jääb järele Tšingis-khaani tatarlastest, kui nad peatuvad terve aasta kõikide 
kindluste juures? Uusi vägesid talle juurde ei tule ja ta 

jõud sulab nagu lumi suvel... ” 

"MšAllah! nšAllah! (Andku Allah!)" hüüdsid kõik. 

"Kuid selle ajaga,” jätkas šahh, "kogun ma Iraanis uue õige-usulise maleva. 
Värskete jõududega purustan ma tatarlaste jäänused nõnda, et nende lapselapsed ja 
lapselapselapsedki ei julge eluilmas islamimaadele läheneda.” 

"MšAllah! InšAllah!" hüüdsid khaanid. "See on võitmatu väejuhi tõeliselt tark 
jutt!" 

Šahhi juurde tuli divan-arzi (Šahhi kantselei) ülem ja andis Muhammedile sedeli. 
Selles oli mongoli postidest suure vaevaga läbilipsanud kerjus-derviši poolt lühike 
teade, et kakskümmend tuhat kiptšakki, kes läksid Otrari, olles šahhi poolt sinna 
saadetud, reetsid ning jooksid mongolite poole üle. Kõik vaatlesid ärevuses 
Muhammedi, katsusid tema näo järgi mõistatada, kas teated on head või halvad. Šahh 
kortsutas kulme ja sosistas: 

"On aeg, viivitada ei saa!" Seepeale tõusis ta püsti ja siirdus pärast imaami palve 
ärakuulamist lossi siseruumidesse. 

Teine peatükk KURBAN-KÕZÕK SAAB DŽIGITIKS 


"Hei, Kurban-Kõzõk”, hei naljahammas! Nüüdsest peale sa ei hakka enam maad 
sonkima. Horezm-šahh nimetab su oma vaprate vägede ülemjuhatajaks." Hobuselt 
maha tulemata koputas džigitt nuudi käepidemega Kurbani onni madalale, viltusele 
uksele. 

"Mis uus häda meid veel on tabanud?" kriiskas Kurbani ema, kõhn, küürus 
vanaeit, kes köögiviljaaiast kiiruga välja komberdas. 

"Kurban, tule kähku välja! Miks ta päeval magab? Küllap tõmbas end busaad2 
täis.” 

"Kus me saame siin busaale mõtelda!" halises vanaeit. "Esiteks pidas Kurban 
kogu öö kraavil vahti, kuni vesi voolama hakkas, siis ujutas üle oma maatüki, pärast 
aga taples üksipäini nelja naabriga - nad tahtsid tema vett enneaegu oma põldudele 
juhtida. Nüüd on Kurban üleni siniseid muhke täis, lamab ja ägab.” 

Vanaeit kadus onniukse taha, kust ilmus nähtavale Kurban. Ta seisis unesegasena, 
hõõrus silmi ja vaatles hirmunult uhkes riides uljast ratsanikku hallil tähnilisel 
hobusel. 

"Salem sulle, bek-džigitt! Mis piirkonnaülemal tarvis?" 

"Horezm-šahh ise nõuab sind koos hobuse, mõõga ning piigiga enese juurde, 
sõdima tundmatute jadžudžide ning mad-Žudžidega." 

Pika kaelaga vimmas Kurban sügas kämblaga selga. 

"Ära irvita mu üle, bek-džigitt! Mis sõjamees mina ka olen? Peale ketmeni) ja 
supilusika ei oska ma mitte midagi käes hoida.” 

"See pole enam sinu ega minu asi targutada. Hakim saatis mu, et ma sõidaksin 
läbi kõik külavanemad ja annaksin edasi tema käsu: kõik külaelanikud kogunegu 
viivitamatult kokku, kellel on hobune - see hobusel, kellel kaamel - see kaamelil. Pea 
silmas, 


" Kõzõk - naljahammas, narr. 

2. Bussa - hirsist või riisist valmistatud joovastav jook. 

3. Keman - suurt liiki kõblas, mida kasutatakse idamaal labida asemel maa 
kaevamisel. 

homme pead sa tulema oma beki juurde, kes viib teid, sinusuguseid uljaid 
sõjamehi, sõtta. Aga kes ei tule - sellel pea maha. Said aru?" 

"Pea kinni, bek-džigitt, seleta, milles asi on, missugused j adžudžid-madžudžid?" 

Kuid džigitt nähvas halli täkku nuudiga ja kihutas minema. Ainult tolm tõusis 
pilvena tee kohale ja ujus aeglaselt eemale, vajudes põldudele maha. 

"Kurban, pojake, mida bekid on välja mõtelnud, mida nad sinust tahavad?" käis 
peale vanaeit, kes oli laskunud läve juures maha. 

"Marutõppe jäänud, vististi. Ja mispärast pole meie Raudjas senini kärvanud! Siis 
poleks mind Hakimi juurde kutsutud." Kurban läks punakaspruuni mära juurde, kes 
sõi põllupeenral rohtu. Kurbani väike poeg, kes oli poolpaljas, kehakatteks üksnes 
põlvini üleskeeratud kottpüksid, hoidis mära oheliku otsa. 

"Hei, Kurban-Kõzõk, mis juhtus?" hüüdsid naabermaatükki-del töötavad 
külaelanikud ligi joostes. 

Kurban ei vastanud. Kogu keha valutas veel hoopidest. Ta silitas mära, kohendas 
hõredat lakka ja tõmbas käega piki kõhetut esilekerkivate ribidega selga. 


"Ära ole meile pahane, Kurban! Tead isegi: koerad kisuvad ka alguses kondi 
pärast, aga seejärel soojendavad jälle end kõrvuti päikese käes," kõnelesid naabrid. 
"Vee pärast muutub lihane vend metsloomaks. Ütle ometi, Kurban, miks 
piirkonnaülema džigitt siia sõitis?" 

"Sõda... " ütles Kurban tumedalt. 

"Sõda?!" kordasid kõik neli ja tardusid. 

"Mis sõda see võib olla?" toibus üks. "Horezm-šŠahh on maailma kõige vägevam 
valitseja, tema vari katab maailmaruumi. Kes julgeb temaga sõdida?" 

"Kuid mida nad meist tahavad? Me pole ometi sõjamehed! Meie külvame vilja, 
pärast võtavad bekid meilt selle ära, noh, ärgu nad meid rohkem puutugu.” 

"Mida džigitt rääkis?" 

""Kõik,” ütles ta, "lähevad sõdima, meie maad kaitsma. Kellel on hobune või 
kaamel, peab koos nendega beki juurde ilmuma””. 

"Kuid mina võtan naise ning lapsed kaasa ja pagen nendega mägedesse või sohu. 
Mida mul kaitsta on? Neid maid? Need pole ju meie, vaid beki omad! Las taplevad 
nende eest bekid oma džŽi-gittidega!" 

"Horezm-šŠahhil on palgalistest kiptšakkidest malev. Sõdimine on nende töö. 
Seniajani sõdisid nad rohkem meiega, kündjatega, ja meil polnud nende pärast mingit 
elu.” 

"Aga kui häda käes, siis pöördusid meie poole.” 

"Hei, vaadake! Veel uus õnnetus!" 

Tolmu tõstes lähenesid kiiresti piki teed ratsanikud. Nende taga põrisesid neli 
kõrgete ratastega vankrit. Nad peatusid Kurbani savionni juures. Vankritelt hüppasid 
maha mõned ametnikud, pikad valged kepid käes. 

"Tulge siia!" ütles üks ratsanik. Kurban ja teised külaelanikud tulid lähemale, 
tõmbudes küüru ja pannes käed kõhul kokku. 

"Te peate mind tundma. Ma olen piirkonna hasib, maksukoguja. Peavarahoidja 
Mustafi saatis kõikidele hasibidele käsu. Maad ähvardab sõda, tatarlastest paganad 
tulevad stepist meie kallale. Kui nad tungivad meie maale, siis notivad kõik maha, 
võtavad karja ning vilja ära ja me jääme puupaljaks.” 

"Me oleme niigi puupaljad!" ütles Kurbani vana ema. 

"Aga kui tulevad vaenlased,” jätkas hasib-maksukoguja, "siis kaotame ka pead. 
Tähendab, on vaja palju raha ja vilja, et viissada tuhat sõdalast relvastada ja neid kõiki 
toita. Ja selleks käskis šahh makse koguda.” 

"Me alles maksime kõik maksud." 

"Te maksite selle aasta eest, kuid nüüd maksate tuleva aasta eest. Maksta tuleb 
otsekohe. Alustame esimesest. Kelle oma on see maja?” 

"Minu oma, suur ülemus!" ütles Kurban-Kõzõk. "Mul pole millegagi maksta! Mul 
pole mitte midagi! On ainult kana, ja seegi ei mune.” 

"Tean ette teie juttu! Te kõik räägite niimoodi. Hei, poisid, vaadake hästi järele 
majas ja eriti kuuris.” 

Neli džigitti läksid üle õue, vaatasid kuuri ja köögiviljaaia läbi ja tulid tühjalt 
tagasi. Üks hoidis kana. 

"Ma annan sulle kaks päeva aega. Täna antakse sulle viiskümmend hoopi ja sa 
saad peksa iga päev, kuni sa ei too mulle kotitäit nisu. Ja pärast antakse su maatükk 
teisele, hoolsamale kündjale, kes ei keela oma abi vaprale malevale.” 

Kurban-Kõzõk langes põrmu. 


"Ma teen kõik, mida šahh tahab! Ma sõidan oma mära seljas sõdima jadžudžide ja 
madžudžidega. Ma hakkan töötama, sildu ja teid parandama, kuid ära peksa mind mu 
laste silme all ja ära nõua vilja, kui seda pole! Mul on neli last, väikesed kui tarakanid, 
ja vana ema. Ma pean neid toitma, kuid millega - ei tea. Halasta, suur hasib!" Ta 
embas maksukoguja hobuse kapju ning imestas ise oma julge jutu üle; ta näis enesele 
nii tühisena kui sitikas ja ta punakaspruun mära paistis talle õnnetuna nagu näljane 
koerakutsikas. 

"Ma näen, sa, Kurban-Kõzõk, oled naljahammas," ütles maksukoguja. "Sa tead 
ometi, et suur Allah lõi astmed inimestele igaveseks ajaks: kõige kõrgemale pani ta 
šahhi, siis bekid, siis kaupmehed ja lõpuks lihtsad kündjad. Igaüks peab tegema, mis 
talle kohane, Šahh käsutab ja kõik ülejäänud kuulavad sõna. Kuid mida peab tegema 
kündja-sulane? Töötama bekile ja šahhile ja andma neile leiba, niipalju kui nad 
nõuavad. Niisiis, pane nisukott valmis. Olgu, täna ma sind peksma ei hakka, pole 
aega. Kuid homme nülin naha maha.” 

Hasib äigas ratsule nuudiga ja kappas edasi. 


Kui ärasõitnud maksukogujatest üles kerkinud tolm oli maha langenud ja nukrad 
naabrid laiali läinud, hakkas Kurban-Kõzõk valmistuma ärasõiduks. 

Ta läks mošeesse mulla juurde ja kaupmehe poole, kellel oli suurel teekäänakul 
pood. Ta kuulas möödakäijate vestlusi ja veendus, et bekil oli õigus: kõikjal kõneldi 
sõjast ja tundmatust rahvast. See tuleb idast; tõenäoliselt on need kirgiisidest, kara- 
kitailastest või uiguuridest nomaadid või mõni teine tatari hõim, 

kes on suureks kasvanud mõne saagirikka aastaga, millal sigis kari ja polnud 
lumetorme ega loomataude. 

Kõikjal levisid kuulujutud, et selle hõimu sõdalased on kasvult poolteise inimese 
suurused, neid ei saa mõõkade ja nooltega tappa ja neile on kasutu vastu panna. 
Ainuke abinõu nende käest pääsemiseks on sulguda linnade kõrgete, vastupidavate 
müüride taha või pageda sohu. 

Mõtlikuna pöördus Kurban tagasi. Raius hobusetoiduks puruks õlgi ning 
džŽugarivarsi. Muretses roostetanud vikatitüki ja kinnitas selle varre külge - tuli välja 
oda. Ta viibis veel sepa pool, aitas teda töös, sest scpikotta oli kogunenud palju 
külamehi, kes suundusid šahhi kutsel Buhhaarasse. Sepa aitamisega teenis Kurban 
üheksa vaskdirhemit, nii et võis poepidajalt osta mõne väikese lambalihalõigu. 

Õhtul tuli koju Kurbani naine, kes oli töötanud kogu päeva maavaldajast beki 
põllul. Ta keetis katlakese džugarikörti ja küpsetas lambarasva tükikestega kakukesi. 

Kui kogu pere savikausi ümber istet võttis ja vaikides sööma asus, vaatles Kurban 
- perekonnapea tähtsust säilitades - märkamatult iga sealolijat. 

Siin on kühmus ema hallide juuksesalkudega, tööst on talle küür selga kasvanud. 
Kurban mäletas teda noorena, tõmmuna, ilusana, mustade säravate silmade ja 
kaasakiskuva naeruga. Töö kõrvetava päikese käes veega üleujutatud põldudel, 
raskete džugari- ja haokubude tassimine, lakkamatu rassimine vajutasid küüru ta selja 
ja litsusid õlad madalaks. 

Siin on ta naine, juba närtsiv, sügavate kortsudega, mis on tekkinud ta kaunile, 
omale näole. Terved päevad on ta istunud põrandal kummargil lõime kohal, 
kiirustades, et võimalikult rohkem kangast kududa. Tema käed on muutunud 
karedateks ja sõrmed kühmulisteks nagu mõnel vanaeidel. 

Neli last, kes istuvad kõrvuti, ruttavad, et haarata ja alla kugistada rohkem körti, ja 
tema jagab igaühele tillukese lambaliharaa-sukese. Vanim, Hassan, on juba 


üheteistkümne aastane. Ta palus luba isaga Buhhaarasse sõita, et mitte üksnes 
suurepärast linna 

näha, vaid vaadata ka seda, kuidas isa peene nõtke odaga, mõõga ning helkiva 
ümmarguse kilbiga kihutab metsiku ratsu seljas. 

On veel kolm last: vanem tütar on neiuohtu, ta varjab juba nägu häbelikult 
rätiservaga. Ja veel kaks mudilast. Nad istuvad kõrvuti kandadel ja on kördi 
ahmimisega oma põsed ära määrinud. Mis saab nendest? 

Kurban ei maganud peaaegu kogu öö, arutades naisega, kuidas tema äraolekul 
majapidamist korraldada, millal vett külvidele lasta, kuidas naabreid appi kutsuda 
põldu koristama ja millega neid abistamispäeval kostitada. 

"Aga kui jadžudžid siia tulevad?" küsis naine. "Kuhu meil pageda? Ja kuidas me 
pärast sinuga kokku saame?" 

Kurban rahustas naist. Kas võib arvata, et tundmatud vaenlased ilmuvad 
Buhhaarasse, islamimaade südamesse? Kindlasti kogub Horezmi šahh kokku oma 
võimsa maleva ja viib ta läbi kiptšaki maade, et kohata ning purustada vaenlasi stepis, 
ja siis tuleb Kurban tagasi tublil ratsul ja ohelikku pidi järgneb teine hobune 
pakkidega, mis on täis mitmesugust sõjasaaki - kingitusi kogu perele. 

Vara hommikul läks Kurban lähedalasuvatesse jäärakutesse ja tõi mära seljas 
kaasa niipalju hagu, et oksalasu alt paistsid vaid neli jalga. Kurban raius haod peeneks 
ja ladus need seina äärde ühetasasesse riita. Ta andis naisele ja emale veelkord kõva 
käsu mitte kellelegi kõnelda august, mis oli seespoolt saviga kokku määritud ja 
õlgedega vooderdatud, milles hoiti džugari ja nisu külviseemnete väikest tagavara. 
Sellest pidi jätkuma kauaks ja siis on ka Kurban tagasi. 

"Kuidas sa asud pikale teekonnale?" halisesid naine ja ema. "Ei ole sul leiba ega 
raha! Sa kukud näljast kraavi pikali koos hobusega. Võta meie džugar!" 

"Pole viga, ärge kartke!" vastas Kurban. "Džigitti toidab teekond.” 

Kolmas peatükk SÕDA ALGAS... 


Kurban-K5z5k võttis omatehtud oda ja asus teele. Ta sõitis beki mõisasse, et teada 
saada, kuhu tal tuleb ilmuda. Mõisavalitseja sõimas ta läbija ütles, et bck Inantš-khaan 
sõitis ratsasalgaga juba ära. Kõik hilinejad peavad talle järele kihutama piki suurt 
teed, mis viib Buhhaarasse. 

Kõikidel teedel oli näha külaelanike rühmi jalgsi ning ratsa ja majakraami ning 
lastega koormatud kaarikute voore. Raugad ja naised vantsisid halisedes ning nuttes. 
Voorid venisid igas suunas - ühed linna poole, teised, ümberpöördult, läksid 
lõunapoolsete mägede suunas. 

Oli kevade algus. Põldudel haljendasid orased. Päike kõrvetas tugevasti. Tee oli 
tahenenud ja sinna-tänna suunduvate inimvoo-ride kohale tõusis tolm tihedate 
pilvedena. Külade lähedal leidus sepapadasid, kus kõlksusid vasarad ja kisasid ning 
tülitsesid relvastatud mehed, kes soovisid hobust rautada, muretseda odaotsa või 
osavalt valmistatud raudmõõka. 

Järgmise päeva õhtuks, kui kauguses hakkasid paistma Buhhaara eeslinnade 
savimüürid, oli Kurban jõudnud sõbraks saada mustasilmalise habemiku dervišiga, 
kes sammus paunadega koormatud musta eesli kõrval. Temast ei eemaldunud umbes 
kolmeteistaastane poisike. Dervišš laulis ja soovis uskmatute vastu sõtta minevatele 
julgetele vägilastele õnne ning edu. Mõni sõdalane pani derviši kaussi kakukese või 
kamalutäie hirssi. 


Kui saabus öö, süttisid linna ümber tuhanded lõkked. Dervišile järgnedes leidis 
Kurban ennast madalate ehituste lähedal, kust kostsid monotoonsed hüüded: "Gu, gu- 
u, gu-u!" See oli "hanaka" - derviššide ühiselamu. Sees oli palju inimesi, kes palusid 
derviššide käest vabastada neid haigustest ja palveid, mis päästavad eelseisvas sõjas 
surmast. Dervišid nõidusid, lugesid salasõnu, pistsid külastajatele pihku pühade 
lausetega paberiribakesi. 

Kurban sidus mära tara kulgeja sammus ümber lõkete, korjas mahapudenenud õlgi 
Raudjale ja mustale eeslile. Dervišš jagas temaga kakukesi ja raudkatlakeses keedetud 
jahukörti. 

156 

"Džigitti toidab teekond," meenutas Kurban. 

Unega võideldes veetis Kurban kogu öö hobuse juures, ohelik käe ümber 
mässitud. Lõkete juures räägiti, et nüüd ostetakse hea raha eest kõige lombakamaid 
ning viletsamaid hobuseid, sest kõik tahavad sõita Buhhaarast kaugemale Pärsia 
mägedesse või Indiasse, kuhu ei pääse tundmatud paganad. 

Vastu hommikut jäi Kurban nii kõvasti magama, et ei kuulnud, kuidas keegi 
ratsmed läbi lõikas ja ta Raudja ära viis. 

"Räägitakse, et Allah karistab häbematut varast, kes võtab pühasse sõtta minevalt 
sõdalaselt ratsu,” ütles dervišš. "Kuid esialgu karistas jumal ka mind, vaest Hadži 
Rahimi, sest varas viis minema ka minu vana eesli. Lohutagem end sellega, et meil on 
nüüd kergem õilsat Buhhaarat vaatama minna." 

Kurban heitis õlale oma pika oda ja siirdus koos derviši ning ta noore kaaslasega 
vaatama kuulsat linna - "heledat tähte vaimuvalguse taevas”, "õilsat Buhhaarat”. 

Kolm teekaaslast, "hoides üksteist sõpruse vööst", vantsisid Buhhaara poole 
loendamatute inimeste hulgas, kes liikusid lakkamatu vooluna. 

Muistsel ajal ehitatud kõrgetes müürides, mis olid kasvanud umbrohtu ja 
okaspõõsastesse ning siit-sealt varisenud, oli üksteist väravat, millede kaudu 
kaupmeeste karavanid sidusid seda islami kantsi maailma kõikide soppidega. 

Esimese värava juurde oli kogunenud suur rahvamurd. Vahid küsitlesid kõiki 
läbiminejaid ja pöördusid kõikide poole üleskutsega: 

"Ohverdage linna kindlustamiseks, sõdalaste toitmiseks, mõõkade 
valmistamiseks! Ärgu tõmbugu te käsi ihnsusest kokku, päästku heldus lahti teie 
pingulolevad rahapungad!" 

Vanad õpetatud uleemid käisid nahkpaunadega rahva seas ringi ja nõudsid, et 
igaüks ohverdaks kodumaakaitsmise püha ürituse heaks. 

Otse värava taga laius turg. Kõikvõimalikkude kaupadega väikesed poekesed 
kleepusid üksteise külge. Teades, mida nüüd eriti vajati, karjusid kaupmehed odavate, 
teekonnale vastupidavate 

kangaste väärtuslikkudest omadusest või hästivanutatud viltidest, mis on 
teekonnal magamiseks hädavajalikud, või meesaiadest, mis ei lähe kunagi halvaks. 

Kõikjal võis näha ähmi täis põgenikke, kes olid tulnud ümbruskonnast koos naiste 
ja majakraamiga kaitset ja peavarju otsima. 

Kolm teekaaslast läksid läbi massiivse värava teises müüris, mis eraldas eeslinna 
siselinnast - Sahristanist, pöörasid siis kärarikkalt tänavalt vaiksele väljakule, mida 
ümbritsesid mošeede ning medresseede kõrged võlvkaared. Nendes õppis mitu tuhat 
noort ja vana kurnatud üliõpilast, "Šagirdi", kes soovisid omandada araabia 
usuteaduslike raamatute tarkust, et saada paljude töö- ning puuduseaastate järel 
vaesunud mošeede imaamideks. 


Siin väljakul toimus pidulik jumalateenistus: palvetajad ridades, mis olid sirged 
nagu püha raamatu kirjaread, seisid liikumatult, jälgides halli habemega majesteetliku 
imaani liigutusi. Kui ta laskus põlvili, kummardus maani või tõstis käed kõrvade 
juurde, kordasid mitu tuhat õigeusklikku imaami järel ta liigutusi. 

Üksnes loendamatute mahalangevate ning ülestõusvate kehade kahin tuhises 
tuuleiilina mööda väljaku kiviplaate. 

Kui palvetamine lõppes, toodi kõrgete mošee astmete juurde kõrb punase sabaga 
ratsu, kes oli ehitud helepunasest sametist sadulavaibaga, millele olid välja õmmeldud 
kuldlilled. 

Mošeest väljus pikk musta habemega horezm-šahh lumivalges turbanis, mis 
sirendas teemantniitidest. 

Šahh pöördus rahvahulga poole kõnega: 

"Kõik islami rahvad on üks rahvas. Meie parim kaitse on teravaks ihutud mõ5k. 
Prohvet ütles õigeusuliste kohta: "Islami sõdalased, ma lõin teid maailma olevustest 
kõige paremateks ja määrasin muhamedlasi käsutama kõike, mis on maa peal ja 
taevas." Õige-usulised peavad olema maailma käskijateks, seepärast ärge kartke mitte 
midagi! Püha raamat räägib meile samuti: "Allah annab oma armu orjale ainult 
vastavalt tema- usinusele” ... Seepärast peate te püüdma kõigest väest, et purustada 
vaenlane julguse mõõgaga. Kas suudab siis miski asi vastu panna õigeusuliste 
muhamedlaste raevule, kes annavad oma hinge prohveti sõna eest? Tapke vaenlasi 

kõikjal, kus te neid leiate, ja ajage neid taga! Allah, kes sa oled vägev oma vihas, 
anna meile võitu uskmatute üle! 

"Tapke uskmatuid! Ajage taga paganaid!" kisendas rahvahulk. 

Horezm-šahh istus vaarikapunase sabaga kõrvi ratsu selga ja ütles veel mõne 
sõna: 

"Meie eesmärk on head nõu anda ja seda me teile andsime. Meie sõidame nüüd 
Samarkandi, vastu jumalavallatutele, kes laskuvad juba Tjan-Šani lumega kaetud 
mäekurudest. Kuid häda neile! Vaenlased kohtavad endile hukatuseks meie 
hulljulgete sõdalaste kartmatuid ridu... Usaldame teid Allahi hoolde!" 

"Elagu Muhammed-sõdalane! Elagu horezm-šahh, uskmatute võitja!" kisendas 
rahvahulk, lastes läbi Šahhi ja tema uhkelt rõivastatud kiptšakkidest ihukaitseväelasi. 
"Sina üksi oled meie parim kaitse!" 


Neljas peatükk SÕDALAST KAITSEB TA MÕÕGATERA 


Kui horezm-šŠahh Muhammed oli Buhhaarast välja sõitnud, pööras ta hobuse 
järsku teisale ega suundunud piki suurt teed Samarkandi poole, vaid lõunasse, Kelifi 
poole. Nägu siidrätikusse mähitud, sõitis ta vaikides, kord traavi, kord galoppi, ja 
temast maha jäämata järgnes talle kogu kaaskond. Vastutulevad rändurid kargasid 
teelt kõrvale kraavi. Nad langesid põimuja vaatasid hämmastunult, kuidas kihutasid 
tuhat ratsanikku, otsekui ajaks neid taga kohutav Iblis. 

Asjatult juhtis suurvesiir padišahhi poja Dželal ed-Dini tähelepanu sellele, et 
valitseja on ilmselt teega eksinud. Dželaled-Din vastas ükskõikselt: 

"Mis mul sellega asja! Ma järgnen isale, kavatsegu padišahh kas või leegitsevasse 
põrguhauda karata.” 

"Mis mõis see on?” küsis äkki horezm-šahh ja peatas vahule-aetud kõrvi ratsu. Ta 
näitas nuudiga viltuste tornikestega müüridele, millede taga kerkisid kõrgete paplite 
sirged read. 

"See on Timur-Melik-khaani jahimõis. See on kuulus vana aia ja metsclajate 
haruldase loomaaia poolest." 

"Ma tahan seda kõike näha!" ütles Muhammed. "Aga mispärast ei näe ma siin 
vaprat Timur-Melikit?" 

"Selsamal päeval, kui ta sai käsu asuda Hodženti garnisoni etteotsa, kihutas ta 
sinna." 

"Põikpea! Ma ei käskinud teda kiirustada. Nüüd on mul igav ilma temata... ” 

Valvesadakond kappas ette vastuvõttu korraldama. Kuumaks-aetud ratsut tagasi 
hoides sõitis Muhammed sammu mõisa poole. Rasked väravad avanesid. Teenrid 
jooksid mööda õue. Võtmetega kolistades avasid nad uksi, mis viisid pikale terrassile. 
Orjad tassisid odrakotte ja kuiva heina sületäisi. Džigitid kappasid lähimasse külla ja 
pöördusid tagasi, hoides äravõetud lambaid põiki sadulas. Välikokad süütasid lõkked 
ja hakkasid lõunasööki valmistama. 

Šahh tõusis redeli kaudu kergesse lehtlasse aiamüüri ääres. Tema järel läksid üles 
Dželal ed-Din ja vana mõisavalitseja. 

Lehtlast oli näha alles raagus, lehtedeta aed. Lagendikul pikutasid mõned 
metskitsed, kes soojendasid end päikese käes, ja nende juures seisis valvel pikkade 
sarvedega mägisokk. 

"Seal, kaugemal aia sügavuses, on kaks metssigade pesakonda põrsastega," seletas 
valitseja. "Ja puuris hoitakse kahte väga metsikut leopardi, kes toodi hiljuti mägedest. 
Minu vapper isand Timur-Melik armastab sellest lehtlast vaadata, kuidas leopardid 
metssigu ja kitsi taga ajavad, ja mõnikord laskub ka ise aeda jahti pidama. Ta võib 
metslooma noolega paugupealt tappa, öeldes ette ära, missugust kohta nool tabab.” 

"Võid minna!" ütles šahh rangelt. 

Ta jäi pojaga kahekesi ja hakkas poolhäälel rääkima: 

"Ma olen ärevuses. Kullerid saabusid korraga kolmelt poolt. Mustad pilved 
lähenevad kõikjalt.” 

"On ju sõda!" tähendas Dželal ed-Din ükskõikselt. 

"Esimene kuller kandis ette, et ruske tiiger Tšingis-khaan vallutas Otrari, võttis 
kinni Maltšik Kair-khaani, ja selleks et nautida 

kättemaksu, käskis valada talle sulahõbedat silmadesse ning kõrvadesse. Nüüd 
suundus Tšingis-khaan siia ja otsib mind.” 

"Las tuleb! Teda me ju ootamegi.” 

"Sa jääd muretuks isegi õudsete õnnetuste pöörises!” 

"Meil on niipalju vägesid, et pole põhjust meelt heita.” 

"Teine kuller saabus lõunast. Kinnitab, et olevat näinud tatarlaste ratsaluuret." 

"Mingi väike salk. Nüüd, varakevadel, oleks suur malev täis-tuisanud mäekurudes 
otsa leidnud.” 

"Kuid mägedest allalaskunud tatarlaste salk lõikab ära meie taganemistee India 
poole.” 

"Aga milleks meil sinna taganeda?” 

"On veel üks ettekanne. Mongoli ratsaluuret on märgatud juba Kzõl-Kumi 
luidetel." 

"Kõrbe on saadetud tõkkeks turkmeenide salk kümnel tuhandel ratsul.” 

"Need turkmeenid ei pea mongoleid kinni.” 

"Kui see nii on, siis võib Tšingis-khaan lähimail päevil Buhhaara väravate ette 
ilmuda. Valmistugem selle vastu.” 


"Võib-olla hiilib punase habemega kiskja juba Buhhaara poole, tema salgad 
luusivad ringi ja otsivad meid. Tuleb siit kiiremini ära minna!" pomises Muhammed 
ja vahtis ümberringi, otsekui kartes, et talle võib keegi aiapõõsastest kallale karata. 

Dželal ed-Din vaikis. 

"Miks sa siis ei vasta?" 

"Sa pead mind hullumeelseks. Mida võin ma siis veel ütelda?" 

"Ma käsin sind rääkida." 

"Siis ma ütlen ja sina võid mulle armu heita või pea maha võtta. Kui neetud 
Tšingis-khaan siia tuleb, siis ei pea meie väed ennast peitma linnade kõrgete müüride 
taha, vaid otsima teda. Ma kihutaksin välja kõik kiptšaki khaanid, kes on vaprad, kui 
on tarvis rahulikelt külaelanikelt nahka nülgida, kuid kes sel karmil sõjatunnil 
vabisevad nagu puulehed. Ma keelaksin neile surmanuhtluse ähvardusel sissemineku 
linnade väravatest. Sõdalast kaitseb ta mõõgatera ja südi ratsu. Ruske tiiger tuleb siia? 
Seda 

parem. Tähendab, me teame juba tema teed. Tuleb ratsud ümber pöörata ja minna 
tema jälgi mööda, salvata ta kandu, tõkestada ta teed, tungida kallale igast küljest, 
lüüa maha ta kaamelid ja rebida ta ruskest nahast tükke koos lihaga. Mis kasu on 
sellest, et Samarkandi müüride taga varjab end sada tuhat ratsanikku? Nad õgivad 
vaid lambaid ja nende puhtatõulised ratsud kaotavad jõu... ” 

"Sa mõistad hukka oma isa käsud? Ma märkasin seda ammugi. Sa ootad mu 
hukkumist.” 

Dželal ed-Din langetas silmad ja tema hääl kõlas kurvalt: 

"See pole nii. Ma ei jäta sind maha rasketel tundidel, kui vappub maailm. Kuid 
vannun sinu armastatud Iskenderi mälestuse nimel, ma olen hull, et käitun nii 
alandlikult ja otsustamatult. Milleks kogu su tohutu malev, kui ta ei seisa sõjalaagris, 
kui ta pole valmis sinu käeviipe peale vaenlase kallale tormama! Milleks kõrged 
müürid, kui nende taga ei varja end meie naised ja lapsed, vaid relvastatud 
rammumehed, kes peidavad end värisevate naiste tekkide alla! Sa võid mu hukata, 
kuid tee, nagu ma räägin. Isa, sõidame Samarkandi ja liigume... ” 

"Ainult Iraani või Indiasse!" 

"Ei! Meil on jäänud valida vaid kahe otsuse vahel: mehine võitlus või häbistav 
surm maapaos. Me läheme malevaga lagedale väljale, et tapelda tatarlastega... Me 
muutume kiireks nagu välgulöögid ja tabamatuks nagu öised varjud... Sa saad 
kuulsaks kui suur väejuht!... Ära viivita, tegutse!" 

"Sina pole väejuht,” ütles šahh majesteetlikult, teemantsõrmu-sega ehitud näpp 
püsti, "sina oled vapper džigitt, sina võid öila isegi ülemaks mõnetuhandele džigitile, 
kes tormavad meeletutena vaenlase kallale. Aga mina ei või käituda nagu vapper, kuid 
meeletu džigitt. Mina pean kõik läbi mõtlema, kõik ette nägema. Mina otsustasin 
teisiti. Ma lähen koos sinuga Kelifi, kus hakkan kaitsma ülepääsu Džeihuni jõest.” 

"Ja jätad maha me sünnimaa? Siis on rahval õigus, kui ta saadab needusi kogu 
horezm-šahhide soole selle eest, et me oskasime temalt vaid makse välja pigistada, 
kuid hädaohupäevil heitsime ta tatarlasele purukskiskumiseks.” 

"Ma kogun Iraanis tohutusuure värske maleva.” 

"Ei, padišahh! Praegu on vaja tegutseda nende jõududega, mis sul käes on. Hilja 
on välja õpetada teist malevat, kui sinu oma jääb ilma juhita ja peidab end müüride 
taha. Sõjaväge valmistatakse ette kakskümmend aastat selle jaoks, et saavutada võit 
ühel ainsal päeval. Sõidame Samarkandi! Ma hakkan võitlema lihtsa džigitina sinu 
kõrval!" 


"Ei, ei! Käsin sind minna Balhi ja koguda seal uus malev. Õnn jättis mu maha... " 

"Õnn?" hüüatas Dželal ed-Din vihaga. "Mis on õnn? Kas võib õnn julget maha 
jätta? Õnne eest ei tohi pakku joosta! Talle tuleb järele kihutada, järele jõuda, haarata 
tal juustest ja painutada oma põlve alla... Nõnda saadakse kätte õnn!... 

"Aitab! Sa jääd igavesti meeletuks džigitiks! Sa ei suuda suurt Horezmi 
hukkumisest päästa. 

Horezm-šahh laskus rutakalt lehtlast alla. Hingeldades suundus ta kiiresti maja 
terrassi poole, kus olid laiali laotatud vaibad rikkaliku dostarhaniga. Kui šahh oli 
lugenud palve, asus ta seal toidu kallale, päris teateid teede, ülepääsude kohtaja 
lõunasööki lõpetamata "feskis hobused ette anda. 


Viies peatükk OHJELDAMATU TIMUR-MELIK 

Tšingis-khaan jättis Otrari alla oma pojad Ugedei ja Džagatai ühe osa malevaga ja 
ütles neile: 

"Teie piirate Otrari linna niikaua, kuni võtate elusalt kinni ülema Inaltšik Kair- 
khaani. Lohistate ta ahelates minu juurde. Ma ise määran jultunule enneolematu 
surmanuhtluse.” 

Vanemal pojal Džutšil käskis ta ära võtta Džendi ja Jengikenti linnad. Oma 
maleva ülejäänud osad saatis kagaan mitmele poole. 

Alak-noioni koos viie tuhande ratsanikuga läkitas Tšingis-khaan Benaketi linna 
alla, mida kaitses salk kiptšakke. Kolmepäevase piiramise järel saatsid elanikud 
vanamehed välja ja palusid armu. 

Alak-noion andis käsu, et kõik mehed linnast välja tuleksid ja lagedale üles 
rivistuksid - sõdalased eraldi, käsitöölised ja muu rahvas eraldi. Kui sõdalased olid 
oma relvad kättenäidatud paika maha pannud ja eemale läinud, surmasid mongolid 
nad viimseni nuiade, mõõkade ning noolte läbi. Ülejäänud vangidest eraldasid 
mongolid kõige tugevamad noormehed, jagasid nad tuhatkondadeks, sadakondadeks 
ja kümnekondadeks, määrasid neile oma pealikud ja ajasid neid edasi nagu 
loomakarja, selleks et nad lõhuksid sissepiiratud linnade müüre ja läheksid esimestena 
tormijooksule. 

Teel ühinesid nendega teised mongolite ja liitlaste salgad, nii et Alak-noionil 
kogunes kokku umbes kaheksakümmend tuhat sõdalast. Nad läksid Hodžendi linna 
alla, mille lähedal voolas kiire ning veerikas Seihuni jõgi. Linnaelanikud lootsid 
iidsete kõrgete müüride ligipääsmatusele ja keeldusid alla andmast. 

Linnavägede ülemaks oli just äsja määratud Timur-Melik, kes oli osav 
sõjaasjanduses, kuulus julguse, visaduse ja otsekohesuse poolest. Ta oli jõudnud 
ehitada kõrge kindluse saarele keset Seihuni selles kohas, kus jõgi kahte harru 
jaguneb, ja viis sinna relva- ning toidutagavarasid. 

Kui mongolid sinna jõudsid ja kinnivõetud vangid kohale ajasid, hakkasid 
muhamedlased nuudi-ja mõõgahoopide all Hodžendi müüridele tormi jooksma. 
Linnaelanikud, kes ei tahtnud võidelda vendadega oma rahva keskelt, otsustasid 
kaitsmise lõpetada. 

Timur-Melik oli kõik paadid enda kätte võtnud, ta sõitis koos tuhande vahva 
džigitiga üle jõe ja kindlustas end saarel. Hodžendi elanikud läkitasid mongolite 
juurde suursugused isikud armu paluma ja avasid väravad. Sedamaid riisusid 
mongolid linna paljaks. 


Mongolid lasksid saarekindluse pihta heitemasinatest, kuid kivid ja nooled ei 
lennanud kantsini. Siis kihutasid mongolid Hodžendist välja kõik noormehed, ja kui 
nad olid neile lisanud vangid Benaketist ning teistest asulatest, kogunes jõe mõlemale 
kaldale umbes viiskümmend tuhat inimest. Pärast nende jagamist kümme- ning 
sadakondadeks, ajasid mongolid nad kolme farsahhi' 


1 Kolm farsahhi - umbes 21 kilomeetrit. 

kaugusele lähima mäe juurde ja sundisid neid sealt kive tassima, et jõge tammiga 
tõkestada. 

Samal ajal valmistas Timur-Melik kaksteist parve, mis olid ülalt märgade 
vilditükkide ning saviga kaetud, et neid tule eest kaitsta. Külgedesse olid jäetud 
laskepilud. Iga päev koidu ajal saatis Timur-Melik kuus parve kummagi jõekalda 
lähedale ja ta sõdalased võitlesid hulljulgelt mongolitega. Mongoli süütenooled aga ei 
teinud nende parvedele viga. 

Öösiti korraldas Timur-Melik äkkrünnakuid, ründas ootamatult magavaid 
mongoleid, nii et mongoli malev oli lakkamatult ärevuses. 

Hiina insenerid, kes mongolitega kaasas olid, ehitasid uued, palju võimsamad 
kaugelaskemasinad. Katapuldid, mis heitsid kive ja suuri nooli, tekitasid Timur- 
Meliki sõdalaste hulgas suuri kaotusi. Nähes, et asi on lootusetu, seadis Timur-Melik 
seitsekümmend paati ning parve valmis, laadis nendele pimedal ööl kogu kraami ja 
paigutas ära sõdalased. Järsku süttisid kõigil alustel lõkked ning tunglad ja nad 
kihutasid lõõmava joana mööda jõge, kaasa kistuna selle käredast voolust. 

Mongoli malev hakkas neid mööda mõlemat kallast taga ajama. Timur-Melik 
juhtis paadid ja parved sinna, kus mongolid nähtavale tulid. Vibunooltega ajas ta nad 
minema ja juhtis alused edasi. Kui ta jõudis Benaketi kohale ja rebis ühe hoobiga 
puruks ahela, mille mongolid ülejõe olid tõmmanud, kihutasid laevad ja parved sellest 
mööda. 

Kartes, et jõel võiks leiduda veelgi tugevamaid tõkkeid, läks Timur-Melik kaldale 
Bar-Halõgkenti juures, kus ta oli märganud suuri hobusekarju. Seal laskis ta 
sõjamehed ratsude selga istuda ja kihutas steppi; mongolid jälitasid teda. Timur- 
Meliki sõdalastel tuli peatuda, võidelda, mongoleid eemale ajada ja siis jälle edasi 
tungida. 

Keegi ei tahtnud alla anda, aga pääsesid üksnes vähesed, kel õnnestus öösel 
mongoli laagrite vahelt läbi lipsata. Timur-Melikile olid jäänud vaid mõned 
sõdalased, kuid ta jätkas võitlust. Lootes oma hobuse jõule, suundus ta üha kaugemale 
steppi. 

Kui Timur-Meliki viimased lahingukaaslased olid langenud ja tema nooletuppe oli 
jäänud kõigest kolm noolt, kihutasid ta kannul ainult kolm mongolit. Ühte mongolit 
tabas ta noolega silma ja tormas teiste kallale. Need pöörasid ratsud ümber ja 
kappasid minema. 

Kahe noolega tupes jõudis Timur-Melik kaevuni kõrbes, kus peatusid turkmeenid 
Kara-Kontšari salgast. Nad andsid talle värske ratsu, ja selle seljas sõitis Timur-Melik 
Horezmini, kus hakkas jälle ettevalmistusi tegema edaspidiseks sõjaks Tšingis-khaani 
vastu. 


Kuues peatükk MONGOLID LÄHEVAD LÄBI KÕRBE 


See neetud rahvas ratsutab nii kiiresti, et keegi seda ei usu, kui ise ei näe. 


(Clavigo, XVsaj) 


Sellal, kui Otraris suitsesid mahapõletatud hoonete varemed ja kangekaelne 
Inaltšik-khaan, kes asus kindlustatud tsitadellis, lõi visalt tagasi müüridele ronivaid 
mongoleid, käskis Tšingis-khaan üheksasabalise valge lipu lehvima panna ja oma 
vägedel väljaastumiseks valmis olla. 

Tšingis-khaan kutsus kokku pojad ja kõrgemad väejuhid. Kõik istusid ringis 
suurel viltvaibal. Igaüks oli juba käsu saanud, kuhupoole ja missuguse linna alla tal 
liikuda tuleb, kuid keegi ei julgenud hirmuäratavalt valitsejalt küsida, kuhupoole 
tormab ta enese valge lipp. 

"Minu äraolekul,” ütles Tšingis-khaan, "jääb kogu maleva ülemaks ettevaatlik 
Bugurdži-noion. Eelsalku juhivad Džebee-noion, kes on maruline rünnakutel, ja 
Subudai, kes on vilunud varitsema. Ärge sõtkuge viljapõlde, muidu pole meil 
millegagi hobuseid sööta. Me kohtume šahh Muhammediga tasandikul Buhhaara 

ja Samarkandi vahel. Me tungime talle kolmest küljest kallale. Pärast horezm- 
šahhi peamaleva purustamist saan ma kõikide muhamedlaste maade käskijaks." 

Kui Tšingis-khaan oli kumõssi ära joonud ja toonud seepeale joogiohvri vaimule - 
sõdalaste kaitsjale Suldeele, kes elas valges lipus, istus ta ratsu selga ja malev asus 
sõjateele. Ühed salgad läksid piki Seihuni jõe kallast vastuvoolu, teised pärivoolu, 
Tšingis-khaan aga tungis mööda karavaniteid Kzõlkumi kõrbe sügavusse. 

Veebruaripäike säras päeval silmipimestavalt ja andis sooja, öösel jäätusid loigud 
ja mööda saviseid takõre' looklev kitsas rada tõmbus kõvaks. Malev liikus käratult. 
Polnud kuulda hobuste hirnumist, relvade tärinat, keegi ei julgenud laulu jorutada. 
Salgad hoidusid üksteise ligi. Tehti lühikesi peatusi, ja sõdalased magasid maa peal 
ratsude esijalgade juures. 

Öösiti luusisid eespool põlevate tõrvikutega luurajad. Nad ronisid kinkude otsa, 
andsid tuledega märku, et salgad teelt ei eksiks ega üksteisega segi ei läheks. Räägiti, 
et vaenulike muha-medlaste vägede seas paistavad silma turkmeeni ratsanikud kiiretel 
pikajalgsetel hobustel. Nad tormavad pantritena kinkude tagant välja, tungivad äkki 
vägede hulka, sünnitavad segadust ja kaovad sama kiirelt, lohistades viskelingude 
otsas vange. 

Algul arvasid mongolid, et nende malev liigub läbi kõrbe otse Horezmi pealinna 
Gurgandži poole. Kuid kahe päevateekonna järel, kui Seihuni sogased vood jäid neist 
maha ja päike ei tõusnud hommikul selja tagant, vaid vasakult, said kõik aru, et 
hobuste pead pole pööratud läände, vaid lõunasse, kuulsate Samarkandi ja Buhhaara 
linnade poole. 

Tšingis-khaan ratsutas maleva keskel heleruskel teldril, kellel olid tugevad mustad 
jalad ja must vööt piki selga. Kogu malev liikus kiirendatud traaviga, "ajaaniga" (või 
"hundikäiguga”, nagu tatarlased nimetavad sellist sõitu). Suurkagaan istus ratsul van- 
kumatuna ja läbitungimatuna, hoides vasaku käega lõdvakslas- 


1 Takõrid - liivast vabad savised kohad kõrbes. 

tud ratsmeid; tema silmad olid kinni, avanesid harva kitsasteks piludeks, ja polnud 
võimalik aru saada, kas ta tukub sõidu ajal, mõtleb oma mõtteid või vaatab läbi 
pilukeste teraselt nii lähedast kui ka kaugclasuvat, paneb kõike tähele ega unusta mitte 
midagi. 


Sellel sõjakäigul ei lubanud Tšingis-khaan mitte mingisugust viivitamist: talle ei 
püstitatud jurtat ja ta magas kokkupandud vilditükil. Enne uinumist võttis ta 
nahkkiivri maha ja kattis halli pea läkiläki-taolise mütsiga, mis oli musta sooblinahaga 
vooderdatud. Tema tukastas, aga tema juures istusid lahutamatult neli ustavat 
ihukaitseväelast, kes varjasid kagaani viltvaibaga tuule, vihma või lume eest. 


Seitsmes peatükk SISSEPIIRATUD BUHHAARAS 


Sel ajal, kui on vaja kannust, on pehmus sobimatu. Pehmus ei tee vaenlast 
sõbraks, vaid ainult suurendab ta nõudmisi. 
(Saadi) 


Dervišš Hadži Rahim, poisike Tugan ja Kurban-Kõzõk hulkusid kogu päeva 
mööda Buhhaarat, otsides endale tagajärjetult öömaja. Vastu õhtut kolistati valjusti 
lukkupandavaid poodide uksi, rahvas läks ruttu laiali ja kadus tänavatelt kõrgete 
müüride taha peitu. Asjatult palusid kolm teekäijat ööseks ulualust, nad kuulsid 
ühesugust vastust: 

"Meie juures on külalisi juba palju, otsige kohta mujalt!" 

Suleti ka sissesõiduhoovid ja ašhanaad', kus peremehed nõudsid kamalutäie 
dirhemeid üksnes õiguse eest ööd mööda saata tihedalt koos istuva põgenikejõugu 
keskel. Kuid korra ja kommete järelevaatajad "raissid" koos valvuritega, kes olid 
relvastatud 


1 Ašhanaa - trahter. 

pikkade keppidega, käisid mööda tänavaid ja ähvardasid heita 
"kättemaksukeldrisse" kahtlased inimesed, kes hiilivad mööda tänavaid ebaausatel 
eesmärkidel. 

Viimaks kitsa põiktänava sügavuses, kus kindlusemüüri varjus asetsesid 
poollagunenud hütid, tegi Kurban-Kõ7õk ettepaneku maja lamedale katusele ronida ja 
seal hao- ning õlehunnikute vahel varju otsida. Ta ronis esimesena katusele ja aitas 
oma tee-kaaslasi ülesronimisel. Sinna nad end peitsidki, pressides kõvasti üksteise 
vastu ja kattes end derviši laia mantliga. 

Öösel tungis külm tuul neile kontideni, puistas nad üle lume-tolmuga. Linn kõmas 
veel kaua, vaibudes pikkamööda, kuni jäi lõpuks täiesti vait. Nüüd oli kuulda vaid 
öövahtide käristeid ja valvekoerte vastikut haukumist linna mitmesugustes soppides. 

Teisel päeval, kui azantšid' peente minarettide otsast kutsusid laulval häälel 
hommikupalvusele, tõusid kolm sõpra kõrgele linnamüürile, kuhu ruttasid erutatud, 
kohkunud elanikud. 

Tasandikul idapoolsete väravate ees paistis üksikul kingul silma ennenägematu 
suur kollane telk. Telgi ümber liikus tihedalt ratsa-nikemass. Üksikute salkadena 
kihutasid nad mööda põlde, sõitsid ümber linnamüüride. Buhhaaralaste arvates oli neil 
ebatavaline väljanägemine: väikesed ratsud tormasid tuhatnelja marutõbiste 
metssigade väledusega, pöörasid kergelt kõrvale ja jäid ootamatult seisma, et jällegi 
uues suunas kihutama pista. Metallkiivrid ja soomusrüüde raudplaadikesed helkisid 
päikesekiirtes, mis tolmupilvedest läbi tungisid. Uued ratsanike salgad ajasid 
mitmetuhande-list külaelanike jõuku, kellel olid õlal ketmenid ja teibad. 

"Kes on need veidrad mehed väikestel hobustel?" päris Kurban-K5z5k. 


"Mis sa pärid?" ütles sünge sõdalane ja lõi odaga vastu maad. "Kas sa siis ei näe, 
et need pole meie omad, pole muhamedlased. Nüüd jõudsid siia need jadžudžid ja 
madžudžid, keda inimesed hüüavad tatrarlasteks. Aga selles kollases telgis istub ja 
itsitab meid vahtides nende peakhaan - löögu Allah teda surnuks!" 


1 Azantši e. muezzin - mulla, kes kutsub minareti tipust muhamedlasi palvele. 

Kurban-K5zõk hüüatas: 

"Linnaväravad on suletud! Nüüd ei lasta mind välja! Mida mu vaesed lapsed peale 
hakkavad? Võib-olla tuleb mul terve aasta siin istuda!" 

Piki müüri sammus tähtis ülem - hadžib, kes kandis teraskiivrit ja hõbedakarva 
rõngassärki. Kurban jooksis ta juurde, käed rinnale kokku pandud, suudles ta 
rõivaserva ja ütles: 

"Vägev bek-džigitt Inantš-khaan, kas sa tunned mind? Ma olen sinu sulane, 
rentnik Kurban-Kõzõk! Salem sulle!" 

"Mispärast oled sa siin ja mitte sadakonnas?” 

"Padišahhi käsul tulin ma jalgsi Buhhaarasse, et võidelda uskmatutega. Teel 
varastati minult mu mära - tabagu varast Allahi välk! Siin ma nüüd käin juba kaks 
päeva, et leida seda sadakon-napealikut, kes on mu ülemaks. Kuid keegi ei taha 
minuga kõneldagi. Kui kellelgi pole pistmist sõdalasega, kes tuli surema padišahhi 
eest, kes hakkab siis sõdima nende jadžudžidega?" 

"Mul on heameel niisuguseid vahvaid sõnu kuulda, mu Kurban-Kõzõk," ütles 
Mantš-khaan. "Ma näen - kõvast põllutööst on sul tugevad käed ja küür seljas. Sa võid 
sõjas suureks vägilaseks saada. Ma võtan su oma salka. Tule mulle järele.” 

Nii lahkus Kurban derviši ja ta teekaaslase Tugani juurest. 


Mantš-khaani kannul jõudis Kurban väljakule, kus seisid köide pandud ratsud, kus 
suitsesid lõkked, kus kateldes kees riis ja ninna tõusis lambarasva lõhn. "Siin ei aeta 
inimesi üksnes surma, vaid neid söödetakse ka," rõõmustus Kurban. 

"Hei, tšauš' Oraz!" hüüdis Mmantš-khaan musta habemega pikale süngele 
turkmeenlasele, kes kummardas oma ülemat nähes. "Näe, julge sõdalane Kurban- 
Kõ5zõk astub sinu juhtimise alla. Ta töötas hästi põllul, temast saab hea džigitt ka 
sõjas.” 

"Kas panna ta hobuse selga või hakkab ta jalamehena võitlema?" 

"Sa annad talle mõõga, ratsu ja kõik muu, mis vaja. Avitagu teid Allah!" Ja 
Mantš-khaan lahkus. 


' Tšauš - sõjamees. 

Tšauš Oraz oli kümne ratsaniku ülem. Nad kõik istusid ringis lõkke juures. Üks, 
suur puulusikas käes, vastas Kurbani tervitusele: 

"Hea, et sa niisuguse suure oda kaasa tõid. Mul ei jätku puid pilafi jaoks." Ta 
võttis Kurbani raske oda, raius selle kirvega väikesteks tükkideks ja viskas need tulle. 

"Näed, see on sinu ratsu," ütles Oraz ja viis Kurbani koguka hiirekarva täku 
juurde, kes oli teistest hobustest eemale kinni köidetud. "Ta on väga tuline, ja ära sa 
talle saba poolt ligi mine -lööb surnuks! -, vaid ainult pea poolt ja haara kohe ratsmest 
kinni. Küll ta sinuga harjub. Üks asi on halb - ratsu ei püsi rivis, vaid tormab ette, eriti 
galoppi sõites. Seepärast ära lase ratsmeid lõdvaks, muidu viib ta su tapluses otse 
tatarlaste juurde.” 


Kurban läks kartlikult ratsu poole, kes tema lähenemisel kõrvad pea ligi tõmbas, 
hambad irvi ajas ja tagant üles lõi. "Avitagu mind Allah," mõtles Kurban ja pöördus 
lõkke juurde tagasi. Oraz andis talle vana suure mõõga, kollased viltusõtkutud 
ratsasaapad ja kutsus õhtusöögist osa võtma. Siis tundis Kurban, et ta on saanud 
tõeliseks sõdalaseks-džigitiks nagu teisedki. 

Vastu õhtut andsid kõik sõdalased ratsudele otri, nii palju kui nad tahtsid, ja 
puistasid seda ka sadulapaunadesse. Kurban tegi samuti. 

"Otsekohe algab kibe töö!" ütles tšauš Oraz ja hüüdis: "Ratsudele!" 

Kõik istusid hobuste selga. Suure vaevaga ronis Kurban oma rahutu täku turjale ja 
asus koos teistega teele mööda Buhhaara kitsaid tänavaid. 

"Me tungime linnast välja,” ütles naaberdžigitt. "Palju meist tagasi pöördub?" 

Linnavärava juures jäi salk seisma. Siin oli väljak, kuhu hakkasid saabuma teised 
salgad, ja ühtekokku kogunes umbes viis tuhat ratsanikku. 

Üksikute salkade ülemad sõitsid Inantš-khaani juurde ja ta andis neile niisuguseid 
näpunäiteid: 

"Me tormame kollase telgi kallale, kus istub tatari peakhaan. Raiuge kõik surnuks! 
Vange mitte võtta! Me tekitame tatarlaste 

laagris segaduse ja meie teised väed saavad paganatest hõlpsasti jagu. Julgeid 
aitab Allah!" 

Rasked rautatud väravad läksid lahti ja ratsanikud hakkasid linnast välja sõitma. 
Kui Kurban väljale jõudis, nägi ta hämaruses ainult eessõitvate džigittide varje ja 
kauguses tatarlaste laagri loendamatuid tulesid. Ratsud hakkasid traavima, siis muutus 
sõit kiiremaks, nad hakkasid kappama. Hiirekarva täkk, keda Kurban katsus tagasi 
hoida, pistis suuraudu närides tuhatnelja kihutama ja hakkas kappavatest 
naaberdžigittidest kergesti mööda minema. 

Vastupandamatu laviinina kihutasid viis tuhat ratsanikku tatarlaste laagri poole ja 
tungisid koleda röökimisega lõkete vahele; paiskasid ümber inimesi, kargasid üle 
laialipillatud pakkide ja sadulate. 

Tatarlased hüppasid hobuste selga, sööstsid igale poole laiali. Kurban kihutas 
ratsanike vahel, röökis, vehkis raske vana mõõgaga; ta virutas kellelegi pihta, lõi 
kellegi jalust maha ja tahtis aina edasi kapata tatari peakhaani kollase telgini välja. 

Kuid äkki märkas ta, et kogu tema salk on teisale keeranud, on loobunud tatarlaste 
jälitamisest ja kihutab kõrvale. Tema hiirekarva ratsu tormas teistele ratsanikele järele 
ja Kurban palus Allahilt vaid seda, et ta koos ratsuga kraavi ei kukuks. 

Hobused kihutasid kaua, hiljem aeglustasid jooksu, hakkasid aegamisi sammu 
sõitma; salk liikus mööda suurt teed, mis viis Buhhaarast läände. 

Ratsanikud sõitsid rahulikult kogu öö. Hommikul käskis Inantš-khaan peatuda. 

"Laseme ratsudel hinge tõmmata, siis sõidame Džeihuni jõeni, lähme sellest üle ja 
liigume edasi, kuni ühineme horezm-šahhi vägedega. 

Samal ajal kuuldus käraja pöörast kisa, - kauguses tulid nähtavale tatarlased. 
Õudse ulgumisega kihutasid nad puhkava laagri poole. Buhhaara ratsanikud jõudsid 
vaevalt hobuste selga hüpata. Nad lõid araks, tormasid võitluseta minema ja viisid 
endid seeläbi hukatusse. Tatarlased hävitasid peaaegu kogu salga. 

Poeet ütles: "Kes elab hirmus surma ees, selle saab surm ikkagi kätte, kuigi ta 
katsuks tema eest kas või taevasse ronida." 

Kaheksas peatükk BUHHAARA ANDIS VÕITLUSETA ALLA 


Kes oma veevõtukohta vahvalt relvaga ei kaitse, sellel see purustatakse. Kes ei 
tungi teistele kallale, saab alandust tunda. 
(Araabia vanasõna) 


Kui Inantš-khaani viis tuhat sõdalast "õilsa Buhhaara" kaitsmise asemel olid 
vahetanud sõjalise vapruse põgenemise häbi vastu, kogunesid linna mošeesse kõige 
suursugusemad elanikud bekkide, imaamide, õpetatud uleemide ja rikkaimate 
kaupmeeste näol. Nad pidasid kaua nõu ja otsustasid: 

"Allapainutatud pea hoiab oma elu kergemini alal kui kangekaelne. Seepärast 
mingem Tšingis-khaani teenistusse.” 

"Inimesed on igal pool inimesed! Tatari khaan," rääkisid nad, "kuulab ära meie 
palved, osutab tähelepanu halli habemega raukadele ja tõenäoliselt suhtub armulikult 
igivana linna alistunud elanikesse ja linna, mis on kuulus kui "hele täht vaimuvalguse 
taevas . 

Bekid, imaamid, uleemid ja kaupmehed tõmbasid siid- ning brokaathalatid selga 
ja läksid hulgana - kandes hõbekandikul linna üheteistkümne värava kuldvõtmeid - 
linnaväravast välja ja seadsid sammud kollase telgi poole. Otsekohe sõitis ratsul 
nende juurde kagaani peatõlk. Mõned vanamehed tundsid teda. See oli endine 
Gurgandži rikas kaupmees Mahmud, hüütud veel Jalvatšiks, kes oli tõlgina kuulus, 
sest ta oli oma pikkade karava-niteekondade ajal palju võõramaiseid keeli ära 
õppinud. 

Kõige suursugusem raukadest ütles: 

"Meie linna igivanad müürid on nii tugevad ja kõrged, et neid võib alles 
mitmeaastase piiramise ning äärmiste pingutuste järel ära võtta. Seepärast, et elanikke 
verevalamisest päästa ja suure padišahhi Tšingis-khaani vaprale malevale mitte 
liigseid raskusi ning kaotusi sünnitada, teeme ettepaneku, et meie linn annab võit- 
luseta 

alla, kui mongoli valitseja annab sõna, et ta allaandjate peale halastab.” 

"Oodake!" ütles tõlk. Kiirustamata sõitis ta kollase telgi juurde ja samuti 
kiirustamata pöördus ta tagasi raukade juurde, kes värisesid hirmust. 

"Kuulake, hallhabemed, mida ütles suur kagaan: "Müüride tugevus ja 
ligipääsematus on võrdne nende kaitsjate mehisuse ja jõuga. Kui te annate alla 
võitluseta, siis käsin ma avada väravad ja oodata."" 

Kõrged suursugused raugad haarasid oma habemed pihku, van-gutasid päid ja 
vaatasid üksteisele otsa. Raske südamega pöördusid nad linna tagasi ega aimanud, 
missugused katsumused nüüd selle elanikel ees seisid 

Buhhaara igivanad müürid olid nii kõrged ja tugevad, et nad oleksid võinud linna 
rahulikku elanikkonda paljude kuude jooksul kaitsta. Kuid sel päeval oli kuulda vaid 
argade häält; neid, kes nõudsid võitlust, nimetati hullumeelseteks. 

Kaitseülem ja tema juurde jäänud sõdalased needsid imaame ning suursuguseid 
rauku, kes andsid linna väravavõtmed uskmatutele, ja otsustasid viimase 
hingetõmbeni võidelda. Nagu sulgesid endid väikesesse kindlusesse, mis kõrgus 
Sahristani keskel. 

Kõik üksteist linnaväravat avanesid korraga ja tuhanded tatarlased ratsutasid 
kiiresti kitsastele linnatänavatele. Nad liikusid täiesti korrapäraselt, iga kvartali võttis 
enda valdusse erisalk. 

Lamedatele katustele roninud elanikud vaatasid hirmuga ilma habemeta sõdalasi, 
kes istusid väikesekasvulistel pikkade lakkadega ratsudel. Linnas muutus päris 


vaikseks. Üksnes kollased te-ravakoonulised koerad, turris karvade ja punaste 
silmadega, kargasid raevukalt katuselt katusele; nad haistsid saabunud tundmatute 
inimeste teravat lehkaja haukusid pööraselt. 

Kui mongoli sõdalased olid tunginud kõikidesse peatänavatesse, ilmus valgetel 
hobustel nähtavale ihukaitseväelaste salk, kes oli põlvini kaetud raudse soomusrüüga 
samuti kui nende ratsudki. 

Väljavalitud tuhatkonna keskel hakkas silma ka tema, Hommikumaa valitseja, kes 
oli tulesambana Kzõlkuni liivaluidetest 

välja lennanud. Ees sõitis vägilase kehaehitusega mongol, kes hoidis suurt valget 
üheksa võbiseva sabaga lippu. Tema taga talutasid kaks ratsanikku valget 
saduldamata hobust, kel olid mustad leegitsevad silmad. Ja edasi järgnes suurkagaan 
pikas mustas rõivastuses, lihtsate nahkrakmetega laiarinnalisel põdravõigul ratsul. 

Sünge, suur, vimmas, vöötatud nahkrihmaga, mille küljes kõlkus mustas tupes 
kõver mõ6k - nii sõitis Tšingis-khaan. Must kuklavarjuga kiiver, ninajuurel allalastud 
terasnäokate, liikumatu tõmmu nägu pika halliksmineva habemega ja poolsuletud sil- 
mad - see kõik oli ebatavaline ega sarnanenud horezm-šahhide endise ereda 
toredusega, kes olid kulla ning hiilgavate kalliskividega üle puistatud. 

Tšingis-khaan jõudis peaväljakule, mille kolmele küljele oli sirgete ridadena üles 
rivistunud ta kaitsesalk, et rüselevat rahvahulka mitte ligi lasta. Kõrge mošee astmetel 
seisid linna kõrgemad vaimulikud ning kohtunikud ja kõige suursugusemad elanikud. 

Kui mongoli valitseja lähenes mošeele, langes kogu rahvahulk silmili põdravõigu 
ratsu kapjade ees, nagu ta oli seda harjunud oma padišahhi ees tegema. Ainult mõned 
vanad uleemid seisid püsti, käed kõhule kokku pandud; oma õpetatuse tõttu olid nad 
valitseja ette põrmulangemise kohustusest vabastatud. 

"Elagu padišahh Tšingis-khaan! Elagu Hommikumaa päike!" kisendas üks 
raukadest peenikese läbilõikava häälega ja kogu rahvahulk lõi sellele hüüdele korratu 
koorina kaasa. 

Tšingis-khaan vidutas silmi, mõõtis pilguga mošee kõrget võlv-kaart, seejärel 
nähvas nuudiga, juhtides oma hobust mööda kivi-astmeid üles. 

"Kas see kõrge maja on linnavalitseja oma?" küsis kagaan. 

"Ei, see on jumala hoone," vastasid imaamid. 

Ihukaitseväelastest ümbritsetuna sõitis Tšingis-khaan mööda laiu kallihinnalisi 
vaipu mošee sisemusse ja tuli ratsult maha hiiglasliku, inimesest kõrgema Koraani- 
raamatu juures, mis oli kivist alusel lahti löödud. Koos noorima poja Tuli-khaaniga 
tõusis kagaan memberi astmetele, kust imaamid harilikult jutlusi pidasid. Valgetes 
ning rohelistes turbanites raugad tunglesid kagaani 

ees ja vahtisid suurte silmadega liikumatusse tõmmusse ruske kareda habemega 
näkku, oodates kohutava rahvaste hävitaja käest kas armu või suurt viha. 

Tšingis-khaan tõstis sõrme ja sihtis sellega ühe imaamist vanakese turbanit: 

"Mispärast ta niipalju kangast ümber pea mässib?" Tõlk küsis vanakese käest ja 
seletas kagaanile: "See imaam räägib, et ta käis Arabistanis Mekas jumalat palumas ja 
prohvet Muhamedi hauda kummardamas. Seepärast ta kannabki niisugust suurt 
turbanit.” 

"Selleks pole tarvis kuhugi minna," ütles Tšingis-khaan. "Jumalat võib paluda igal 
pool.” 

Rabatud imaamid vaikisid, suud ammuli. Tšingis-kbaan jätkas: "Teie šahhil on 
terve mägi kuritegusid hingel. Ja mina tulin kui taevaroosk ning -nuhtlus, et teda 


karistada. Käsime, et nüüdsest peale mitte keegi šahh Muhammedile ulualust ega 
kamalutäit jahu ei annaks.” 

Tšingis-khaan tõusis veel kahe astme võrra kõrgemale ja hüüdis oma sõdalastele, 
kes tunglesid mošee uste juures: 

"Kuulake, mu võitmatud sõdalased! Vili on põldudelt koristatud ja meil pole 
kusagil oma hobuseid karjatada. Kuid siin on aidad vilja täis ja teile lahti. Toppige 
oma ratsude kõhud vilja täis!" 

Mööda kogu väljakut levisid mongolite hüüded: 

"Buhhaara aidad on meile lahti! Suurkagaan käsib meid viljaga oma hobuseid 
sööta.” 

Memberilt alla tulles käskis Tšingis-khaan: 

"Määratagu iga vanamehe juurde üks bagatur ja las nad näitavad kätte, midagi 
varjamata, kõik rikkad majad, viljaaidad ja kaubapoed. Kirjutajad uurigu nende 
vanameeste käest välja ja pangu kirja kõikide rikaste kaupmeeste nimed, kes annavad 
mulle tagasi kõik varad, mis minu Otraris surmatud kaupmeestelt ära võeti. Las 
toovad rikkad siis sööki ja jooki, et mu sõdalased saaksid oma kõhtu täita, rõõmsad 
olla, laulda ning tantsida. Selles muhamedi jumala majas hakkan ma täna pühitsema 
Buhhaara äravõtmist.” 

Raugad lahkusid koos mongoli södalastega ja tulid varsti tagasi kaamelitega, kes 
olid koormatud vaskkatelde, riisikottide, tapetud lammaste ja savikannudega, mis olid 
täis mett, õli ning vana veini. 


Üheksas peatükk "TORE ON OLLA KERULENI STEPPIDES" 


Peamošee-esisel väljakul hakkasid suitsema lõkked, kateldes lõid surisema 
lammaste rasvasabad, riis ja peeneks hakitud lambaliha. 

Kõrgel trepipealsel mošee sissepääsu ees istus siidpatjadel Tšingis-khaan. Tema 
juures tunglesid väepealikud ja ihukaitse-väelased. Kõrval mängisid buhhaara 
muusikamehed ja buhhaara raukade poolt kohaletoodud erihõimudest tütarlaste koor 
mitmesugustel muusikariistadel ja põristasid tamburiine ning trumme. 

Kõige suursugusemad imaamid ja uleemid valvasid mongoli ratsusid ja viskasid 
neile ette heinasületäisi. Tšingis-khaani tõlk Mahmud-Jalvatš istus üsna kagaani 
lähedal ja jälgis kõike valvsalt; tema taga istusid kandadel kolm kirjutajat tema 
endiste sellide seast ja kirjutasid värvilistele paberiribadele korraldusi või lubatähti 
mongoli postidest läbipääsemiseks. 

Pikas kandadeni ulatuvas kasukas mongol, hambuni relvis, trügis läbi istujate 
ridade, kummardus Mahmud-Jalvatši kõrva juurde ja pomises: 

"Minu luuresalk pidas kinni kaks inimest - ühe šamaanitaolise kõrge mütsiga ja 
teise poisikese. Kui me tahtsime neile otsa peale teha, ütles vanem meie keeles. "Ära 
puutu meid! Mahmud-Jalvatš on meie kasuisa - andaa... " Kuna meile on kästud 
samaanidele ja nõidadele armu heita ja kuna ta on veel sinu "andaa", käskisin ma neid 
senini mitte puutuda. Mida käsid nendega teha?" 

"Too nad siia!" 

Mongol tõi kohale Dadži Rahimi ja poisikese Tugani. Mahmud-Jalvatš käskis 
neid käeliigutusega kirjutajate kõrvale vaibale istuda. 

Tšingis-khaan ei kaotanud kunagi selget mõistust, isegi mitte joovastaval 
pidusöömingul, ja pani kõike tähele. Ta andis pilguga Mahmud-Jalvatšile märku, ja 
too tõttas ligi. 

"Mis inimesed need on?” 

"Kui ma sinu käsul läbi kõrbe sõitsin ja röövlid mind haavasid, andis see inimene 
mulle elu tagasi. Kas pole minu kohus tema eest hoolitseda?" 

"Ma luban sul teda selle eest tänada. Seleta mulle, mispärast tal niisugune kõrge 
müts on?” 

"See on muhamedi teadmise otsija ja laulja. Ta oskab vurrina keerelda ja tõtt 
rääkida. Lihtrahvas austab niisuguseid inimesi ja annab neile kingitusi.” 

"Las ta keerleb minu ees vurrina. Ma vaatan, kuidas muhamedlased tantsivad." 

Mahmud-Jalvatš pöördus tagasi oma kohale ja ütles dervišile: 

"Meie valitseja käskis, et sa talle näitaksid, kuidas dervišid tantsuhoos keerlevad. 
Sa tead, et kui sa Tšingis-khaani tahtmist ei täida, kaotad sa pea. Proovi tantsida, mina 
mängin sulle.” 

Hadži Rahim pani vaibale pauna, kausi, kjaškuli ja saua. Alandlikult läks ta ringi 
keskele leegitsevate lõkete vahele ja jäi seisma niimoodi, nagu seda teevad dervišid 
Bagdadis, - ajas käed laiali, parem peopesa sõrmedega allapoole, kuid vasaku käe 
peopesa ülespoole. Dervišš ootas mõne silmapilgu. Mahmud-Jalvatš hakkas vilepillil 
kaeblikku laulukest mängima, mis kõlas kord nagu lapse nuuksumine, kord nagu 
vihmakassi ärev kisa. Muusikamehed põristasid vaikselt tamburiine. Dervišš liikus 
käratult ringi, libises mööda vanu kiviplaate ja hakkas ühtlasi keerlema, algul 
aeglaselt, hiljem tempot üha kiirendades: tema pikk rõivastus läks põiena kohevile. 
Üha kaeblikumalt ja ärevamalt laulis vilepill, kord vait jäädes, kui kõmisesid üksnes 
tamburiinid, siis jälle nuuksuma hakates. 

Lõpuks hakkas dervišš kiiresti ühe koha peal keerlema nagu vurr ja langes seejärel 
käpuli maha. 

Nukerid tõstsid ta üles ja panid kirjutajate kõrvale. Tšingis-khaan ütles: 

"Annetan buhhaara tantsijale peekri täie veini, et ta segiraputa-tud pähe mõistus 
tagasi tuleks. Kuid meie mongoli tantsijad kargavad ikkagi kõrgemale ja laulavad 
laule valjumalt ja lõbusamalt. Nüüd soovime kuulata mongoli laulikuid.” 

Väljaku keskele khaani ette tulid kaks mongolit, üks vana, teine noor. Ristisjalu 
istusid nad teineteise vastu. Noor hakkas laulma: 


Oma hobukarju meenutades 
märad trambivad maad. 
Armsaid emakesi meenutades 
noorikud nutavad. 


Kõik mongolid, kes istusid tiheda müürina ümberringi, laulsid kooris kaasa: 
Oh, mis rikkus ja au! 
Vana mongol laulis omakorda: 


Stepiratsude väledust tunned, 
kui kihutad üle kurgaani. 
Stepimaleva vaprust siis tunned, 
kui järgid sa ikka kagaani. 


Uuesti laulsid kõik mongolid kaasa: 


Oh, minu rikkus ja au! 

Noor laulja jätkas: 

Kui sa istud stepiratsul uhkel, 

lähenevad kauged avarused. 

Kui lööd puruks vaenlase nii uhke, 

saavad otsa sõjad, tülitsused. 

Mongolid laulsid jälle kooris, seejärel jätkas vana mongol: 


Taevad kõik, kes näinud Tšingis-khaani, 
maa peal võimsamat ei ole temast. 
Austagem siis vägilast Tšingis-khaani 
oma kinkide ja lauludega! 


"Andkem au Tšingis-khaanile!" hüüdsid mongolid. 

"Ja täna lööme lulli!" karjuti rahva hulgast. Kõik hakkasid vilistama, hõiskama ja 
käsi plaksutama. 

Ringi keskele tungisid tantsijad ja astusid kahte ritta, nägudega vastamisi. 
Mongolite laulu ja tamburiinide põrina saatel hakkasid nad kohapeal tantsima, 
aimates järele karude kombeid. Nad taarusid, trampisid jalgu ja nähvasid osavalt 
üksteisele jalatalda-dega. Järsku aga tõmbasid nad mõõgad välja, hakkasid relvi vi- 
butades kõrgele kargama, vaigutasid mõõkade terast leegitsevate lõkete punases 
kumas. 

Tšingis-khaan, kes oli ruske kareda habeme laia kämblasse võtnud, istus 
liikumatult ja vaikselt, sütena lõõskavate pilkuma-tute silmadega. 

Tantsud ja hüüded katkesid... Uus laulik alustas sünget ja pidulikku laulu, Tšingis- 
khaani lemmiklaulu: 

Meeles, 

meeles on mongoli stepid, 

sinine Kerulen, 

kuldne Onon! 

Vaenlashõime 

kolm korda kolmkümmend 

mongoli väed 

põrmu sõtkunud on. 

Maailma paiskame 

äikest ja leeki, 

surma külvavad 

Tšingis-khaani pojad. 

Ning neljakümmet 

kõrbe me taga 

katavad laibad, v 

ereojad. 

"Raiuge, raiuge 

noori ja vanu! 

Keerleb maailma kohal 

mongoli arkaan!" 

Käskis nii, käskis nii 

tulekahju lõõsas 


punahabe, taeva nuhtlus 
vägilane Tšingis-khaan. 
Ütles ta: "Ma panen 
suhkrut teile suhu! 
Siidi ja brokaati 

teid ma riietan! 

Kõik on minu oma! 

Ei tunne ma hirmu! 
Kogu maailma 

sadula külge keerutan! 
Edasi, edasi, 

väledad ratsud! 
Rahvaste hirm 

jõuab te varjudest ette. 
Enne me ei lõpeta 
metsikut jahti, 

kuni kord ajame 
vahused ratsud 
viimsemast viimsema 
mere vette... " 


Kuuldes oma lemmiklaulu, hakkas Tšingis-khaan end kõigutama ja madala 
kähiseva häälega kaasa laulma. Ta silmadest voolasid jämedad pisarad ja veeresid piki 
karedat rusket habet alla. Ta pühkis nägu sooblinahast kasuka siiluga ja viskas 
laulikule kuldteenari. Too püüdis raha osavasti kinni ja langes põrmu, suudeldes 
maapinda. Tšingis-khaan ütles: 

"Peale laulu kaugest Kerulenist närib kurbus mu maksa... Ma tahan rõõmu tunda! 
Hei, Mahmud-Jalvatš! Käse, et need piigad mulle meeldivaid laule laualaksid ja mind 
lõbustaksid!" 

"Ma tean, valitseja, missuguseid laule sa armastad, ja ma teen piigadele otsekohe 
selgeks..." Väärikalt ja tähtsalt läks ta buhhaara naiste juurde ja hakkas nendega 
sosistama. "Niisiis," ütles ta neile, "laulge niisugust laulu, mille juures te uluksite 
nagu ema-hundid, kes on oma pojad kaotanud, ja las vanamehed uluvad kaasa... 
Muidu saab teie uus käskija nõnda vihaseks, et te kaotate oma juuksed koos peadega. 

Naised hakkasid nuuksuma ja Mahmud-Jalvatš läks väärikalt tagasi oma kohale 
mongoli valitseja lähedale. 

Neidude koori ette astus poisike, helesinine turban peas ja pikk triibuline halatt 
seljas. Ta pöördus naiste poole ja ütles: "Ärge kartke! Mina laulan ees!" Puhtal õrnal 
häälel alustas ta laulu. Tema laul oli nukker ja kandus üksildaselt mööda 
vaikseksjäänud väljakut lõkete praksumise, hobuste puristamise ja tamburiinide tu- 
meda kõmina saatel: 

Sind, laulude ja rõõmu maa, mu kaunis Gülistan', 

julm sõjatuli laastand, paljaks kõrvetand! 

Siin mongol valitseb, kes nahka mässind end... 

Sa upud verre, minu haavatud Horezm! 


Neidude koor laulis soigudes, kaeblikult kaasa: 


Vaid kostab laste, naiste hale nutt: 


na-aa! na-aa! na-aa! 
Neidude järel hakkasid väljakul kõik buhhaara raugad meeleheitlikult soiguma: 


Oo, Horezm! 00, Horezm! 


1 Gülistan - "rooside maa". 

182 

Poisike jätkas: 

Nüüd Zeravšani voolab kiire oja lumemäelt, ning suitsust taevas mustaks 
tõmbunud. On kuulda ainult orjastatud naiste, laste häält: me isad, pojad, vennad 
lahingutes langenud! 


Neidude koor kordas: 


Vaid kostab laste, naiste hale nutt: na-aa! Na-aa! na-aa! 
Ja jälle halisesid kõik buhhaara vanakesed meeleheitlikult: 00, Horezm! 00, 
Horezm! 


Ainult üks horezmlane, külm ja valvas Mahmud-Jalvatš, istus vaikides ja kõõritas 
rauku. 

"Mida see poisike laulab?" küsis Tšingis-khaan, kes ikka veel nuuksus. "Ja 
mispärast need vanamehed niimoodi uluvad?" 

"Nad laulavad nii, nagu sulle meeldib," seletas Mahmud-Jalvatš. "Selles laulus 
nutavad nad taga oma kodumaa hukkumist. Kõik vanamehed soiguvad: "Oo, 
Horezm!" ja nutavad, et nende senine kuulsus on otsas... ” 

Tšingis-khaani tõmmu nägu tõmbus kortsurägasse, suu läks muiates irevile. Äkki 
pahvatas ta laginal naerma, otsekui hauguks suur vana hundikoer, ja patsutas suurte 
kämmaldega tüsedat kõhtu. 

"See on minule juba lõbus laul! Poisike ulub hästi, justkui nutab! Las nutab kogu 
maailm, kui vägev Tšingis-khaan naerab!... Kui ma painutan kangekaelse pea oma 
põlve alla, armastan ma vaadata, kuidas mu vaenlane ägab ja armu palub, kusjuures 
mööda ta kõhetuid põski voolavad meeleheitepisarad...” Mulle meeldib niisugune 
kaeblik laul! Ma tahan seda sageli kuulda... Kust see poisike pärit on?" 

" Rasid ad-Dini kirjelduse järgi. 

"See pole poisike, vaid Buhhaara tütarlaps Bent-Zankidža. Ta oskab hästi lugeda 
ning kirjutada ja kõnnib seepärast turbaniga, mis on seotud niimoodi, nagu seda 
õpetatud kirjutajad kannavad... Ta on Šahhi kroonikakirjutaja juures raamatute 
ümberkirjutajaks.” 

"Niisugune tütarlaps on haruldane vang! Las ta laulab alati minu pidudel oma 
kaebelaulu, ja et kõik muhamedlased selle juures nutaksid, aga mina tunneksin 
rõõmu! Meie käsime kõik Buhhaaras vangi võetud neiud minu sõjameestele välja 
jagada, kuid seda neidu minuga igale poole kaasa vedada.” 

"Saab tehtud, käskija!" 

Tšingis-khaan tõusis püsti. Ümberringi istuvad mongolid tõusid korraga jalule ja 
kallasid põhjani joomata peekrid maha "või-dujumala auks”. 

"Ma sõidan edasi,” ütles Tšingis-khaan. "Andke mu ratsu ette. Tair-khaan jääb 
sellesse linna asevalitsejaks, ja kõik peavad tema sõna kuulma.” 

Lõkete kuma ning poolkuu kahvatu valguse paistel istus Tšingis-khaan laia 
rinnaga põdravõigu ratsu selga. Ihukaitseväe-lased jooksid lõkete vahelt oma ratsude 


juurde, keda valvasid buhhaara vanakesed, ja mõne silmapilgu järel venis üle väljaku 
ratsanike rodu, kes sõitsid pimedasse tänavasse hobusekapjade kõmisedes vastu 
kiviplaate. 


TEINE RAAMAT MONGOLITE NUUDI ALL 
ESIMENE OSA ORKAAN HOREZMI KOHAL 


Esimene peatükk HÄDA SELLELE, KES HEIDAB RELVA KÄEST! 


Kas lööme meie vaenlase pea puruks vastu kivi, või riputavad nemad meie kehad 
linnamüüridele. 
( Vanast pärsia luuletusest) 


Mongoli malevas valitses Tšingis-khaani poolt sisse seatud kord. Iga ratsanik 
teadis oma kohta kümmekonnas, sadakonnas ja tuhatkonnas; sõdalaste tuhatkonnad 
koondusid suurteks väesalka-deks, mis allusid vojevoodidele. Viimased said erilisi 
käske maleva parema või vasaku tiiva ülematelt, aga mõnikord ka mongoli kagaanilt 
endalt. 

Jõuka, rahvarikka Buhhaara linna kõikidesse tänavasoppidesse kihutasid kiiresti 
mongoli ratsanikud. Nendega olid kaasas buhhaara raukadest vahemehed ja tõlgid- 
ümberpanejad muhamedlike kaupmeeste seast, kes olid varem mongoli rändlaagritcs 
kaubelnud. Need tõlgid karjusid uute linnavalitsejate käske elanikele, kes hirmunult 
oma majades istusid, tänavate ristumiskohtadele aga ilmusid "karaulid”", kes korra 
järele vaatasid. 

' Sõna "karaul" tuleneb mongoli sõnast "harau" või "haragu", mis tähendab: valve, 
kaitse, vahisalk. 

Mongoli linnaülem Tair-khaan asus elama peamošeesse, kuhu kutsuti kokku 
buhhaara vanemad Tšingis-khaani käsu täitmiseks. Nad esitasid täpsed nimekirjad 
linna kõikide rikaste kaupmeeste kohta, näitasid kätte salajased moonalaod, mis olid 
varem horezm-šahhi maleva jaoks soetatud, ja samuti ka hinnaliste kaupadega eralaod 
ning -poed. 

Linna kõikidest nurkadest venisid peaväljaku poole koormatud kaamelid, hobused 
ja vankrid. Ärahirmutatud elanikud vedasid siia viljakotte, kangaste, rõivaste, vaipade 
virnu, hinnalisi nõusid ja muid asju ning toiduaineid. See kõik kuhjus mošeedesse, ja 
kõikidest varadest eraldati kolmas osa mongoli valitsejale Tšingis-khaanile. 

Töövõimelised elanikud saadeti sügavat kraavi täis ajama, mis ümbritses tsitadelli. 
Viimasesse oli end sulgenud kangekaelne Ihtiar-Kušlu. Tema oli koos oma 
sõdalastega otsustanud mitte alla anda, vaid võidelda viimse hingetõmbeni. Kindluse 
kaitsjate hulgas oli ka teisi khaane, nende seas mongolist vägilane Gurhan, kes oli 
Tšingis-khaani juurest pagenud ja horezm-šahhi teenistusse üle tulnud. 


Mongolid vaatlesid, kuidas töötasid sügavat kraavi mulla ning palkidega täites 
tuhanded noored ja vanad buhhaaralased, ja kiirustasid neid tagant. Kahe päeva pärast 
võis juba läheneda kindluse kõrgetele müüridele, milledel seisid relvastatud kaitsjad. 

"Meie tegime oma töö nobedasti," rääkisid buhhaaralsed. "Vaatame nüüd, kui 
nobedasti mongolid nende kõrgete müüride otsa suudavad ronida.” 

Mongolite käsul valmistasid buhhaara puusepad palju pikki redeleid. Siis tormasid 
mongolid rahvahulga kallale, piitsutasid seda metsikult nuutidega: 

"Mida te ootate? Mida te vahite? Pange redelid paikaja ronige müüridele.” 

Ükski buhhaaralane ei julgenud läheneda müürile, kust lendas telliskive ja voolas 
keeva vett ning tõrva. 

Kuid mongolid tõmbasid mõõgad välja, surusid vastupunniva-le buhhaaralaste 
jõugule hobustega peale ja hakkasid elanikke 

188 

viimaks halastamatult pähe peksma. Buhhaaralased tormasid edasi, varjates ennast 
kätega. Mongolid jätkasid nende raiumist, lõikasid neil maha sõrmi ning kämblaid. 

Tõlgid veensid rahvahulka, et see müürile roniks. 

Mõned buhhaaralased kisendasid: 

"Müürile ronimine toob surma, paigal seismine toob samuti surma! Ronime 
kindlusesse oma sõjameeste juurde. Võib-olla heidavad nad meie peale armu ja 
loobuvad võitlusest!” 

Buhhaaralased võtsid redelid, panid need müüride najale ja hakkasid üles ronima. 
Nad karjusid: 

"Me oleme muhamedlased nagu teiegi! Pange relvad maha ja andke alla!" 

Sõdalased, kes asusid üleval, lasksid ronijatel lähedale tulla, siis aga paiskasid 
neid kivide ning palkide abil alla, lõid redelid uppi. Nad vastasid: 

"Teie olete arad koerad! Pöörake tagasi, pekske mongoleid! Vaadake, kuidas me 
kõik džahiididena sureme, kuid ei anna alla! Ärge alistuge vaenlasetele!" 

Müüril seisev mongoli vägilane Gurhan loopis raskeid kive ja karjus: 

"Mispärast mongolid nende alandlike lammaste selja taha poevad? Las nemad 
näitavad esimestena vaprust üles! Ja kuhu on ennast peitnud hapu näoga vanamees 
Tšingis-khaan, ruske peni, rinnalaste õgija?" 

Ja Gurhan raius meeletult mõõgaga ning kui see murdus, siis kirvega, paiskas 
ronijaid alla, kuni mongolite nooled ta läbi puurisid. 

Vahepeal olid mongolid hiina heitemasinad lähemale nihutanud. Need heitsid 
kindlusesse suuri põlevaid nooli, mille ümber oli takku ning tõrva mähitud, ja 
süütevedelikuga potte. Kindluses puhkesid tulekahjud. 

Tsitadelli piiramine kestis kaksteist päeva. Lõpuks, kui peaaegu kõik kaitsjad olid 
maha notitud, tungisid mongolid kindlusesse ja võtsid kinni vähesed ellujäänud, kes 
olid täis lõike- ning põletushaavu. Mongolid olid rabatud, kui said teada, et tsitadelli 
olid kaitsnud suure mongoli väe vastu kõigest nelisada meest. 

Nad hukkusid, kuid ei alistunud. Kui kõik elanikud oleksid ennast linna kõrgetel 
tugevatel müüridel niisama visalt kaitsnud, poleks mongolitel õnnestunud ei poole ega 
terve aasta jooksul vana Buhhaarat ära võtta, ja buhhaaralastele poleks saanud osaks 
too õudne saatus, mille nad endile ise valmistasid. 

Kui Buhhaara linnakodanikud olid toonud mongolitele omad annid ja täitnud 
nendega mošeed, järgnes uus käsk: 

"Kõik elanikud koos naiste ja lastega peavad minema linnast välja lagedale, jättes 
kõik vara koju, võtmata mitte midagi kaasa peale riiete!" 

Tõlgid-ümberpanejad seletasid neile: 


"Ärge tundke mingit muret, igalpool seisavad tunnimehed. Teie vara valvatakse 
nagu kord ja kohus. See väljaminemine sünnib selleks, et kõiki elanikke õiglaste 
maksude määramiseks üle lugeda ning kirja panna. Kes aga end käsust kõrvale hoiab 
ja linna jääb, see tapetakse seal, kus ta leitakse.” 

Hommikust peale liikusid kõik buhhaaralased hulgakaupa linnast välja. Isad 
talutasid lapsi kättpidi, naised kandsid imikuid; üksteise külge klammerdudes lonkisid 
isegi nõdrad ätid ja vanaeided, kes polnud oma nurkadest aastate jooksul välja 
roninud. 

Mongoli ratsasalgad kihutasid mööda kõiki tänavaid, tagusid väravatele ja 
kisendasid: 

"Der-hal! Hoš-hal!"' 

Elanikud läksid üheteistkümnest väravast välja ja võtsid aset lagedal, piirates 
rõngana kogu linna. Tagasi ei lasknud valve mitte kedagi. 

Siis sai selgeks, kui palju elanikke asus "õilsas Buhhaaras”, buhhaaralasi oli kaks- 
kolm korda rohkem kui mongoleid. 

Esiteks sõitsid mongolid koos tõlkidega elanike vahelt läbi ja pärisid, kes neist on 
käsitööline ja missugust ametit ta tunneb. Niisuguseid vilunud käsitöölisi eraldasid 
mongolid omaette jõuguks. Seepeale korjati välja noored ning tugevad mehed, kes 
piirati ratsanike poolt ümber. 

' Dcr-hal! Hoš-hal! - otsekohe ja lõbusamalt! 

Lõpuks hakkasid mongolid valima kauneid naisi, tüdrukuid ning lapsi ja vedasid 
need rahvahulgast välja. Siis mõistsid Jcõik, et nad lahutatakse omastest ja 
tõenäoliselt igaveseks. Tõusis kisa ning halamine ja hakkasid voolama 
meeleheitepisarad. 

Nii nagu lihunikud turul ükskõikselt valivad ammuvaid lehmi ning kaeblikult 
määgivaid kitsi ja neid hoopidega tapamajja ajavad, nii peksid ka Buhhaara uued 
isandad nuutidega vastupuiklejaid, heitsid neile arkaanid kaela, kannustasid hobuseid 
ja rebisid inimesed rahvahulgast välja. 

Hirm mongolite ees oli nii suur, et buhhaaralased isegi vastupanu ei osutanud. 
Nähes oma tütreid või naisi mongolite järel tolmus lohisemas, tormasid mõned murest 
meeletuksläinud mehed ja isad nende juurde, katsudes lähedasi inimesi päästa. Kuid 
mongolid sõtkusid neid hobuste kapjade alla või lõid neile pähe raudsüdamikuga 
varustatud kepiga ja paiskasid maha. 

Linnast väljaaetud buhhaaralaste jõugus olid ka õpetlased, kes olid palju aastaid 
medressees mööda saatnud. Seal olid nad õpilastele oma laialdasi teadmisi edasi 
andnud. Kaks niisugust õpetlast seisid rahvahulga keskel ja tundsid hirmu, nähes 
ümberringi ebainimlikku vägivalda. 

"Need paganad röövivad mošeesid, nende ratsude kabjad tallavad 
tarkuseraamatute lehti. Nad röövivad ja kägistavad rinnalapsi, tarvitavad vägivalda 
tütarlaste kallal isade silma all," ütles esimene. "Kas mina jaksan seda välja 
kannatada?" 

Teine õpetlane, linnas väga kuulus Rukn ed-Din Imam-Zade, vastas: 

"Vaiki! Allahi vihatuul lõõtsub! Õlekõrrel, mida ajab tuul, pole midagi lausuda!" 

Kuid Rukn ed-Din ei suutnud rahu ja alandlikkust kuigi kaua säilitada. Nähes, kui 
julmalt mongolid naistega ümber käivad, astusid Rukn ed-Din ja tema poeg viimaste 
eest välja. Nad tapeti sealsamas. Niisamuti käis paljude teistegi käsi: oma perekonda- 
de häbi ja alandust nähes tormasid nad neid kaitsma ja langesid mongolite surmavate 
hoopide all. 

See oli õudne päev, mil kuuldus vaid kisa, surijate oigeid ja naiste ning laste nuttu, 
kes kisti lahku oma isadest, meestest ja vendadest. Mehed olid jõuetud mingitmoodigi 
abistama ja neile meenusid poeedi sõnad: "Kes ei taha tugevasti hoida musta 
mõõgapära, selle vastu pöördub vahe mõõgatera.” 

Mongolid pöördusid tagasi elanikkonna poolt mahajäetud tühjadele tänavatele. 
Kui nad mööda maju laiali läksid ja hakkasid röövitud asju hobuste selga laduma, lõi 
linn järsku igast kandist põlema. Iidse Buhhaara kohale tõusid tuleleegid ja must suits, 
mis päikese kinni kattis. Ehitused olid kerged, puust ja savist, linn muutus kiiresti 
tohutuks tuleriidaks. Purustamisest jäid puutumata vaid peamošee ja mõningate 
losside müürid, mis olid ehitatud telliskividest. 

Märatseva tule eest pagedes kihutasid mongolid linnast välja, pildudes minema 
röövitud vara. Hulk aastaid hiljem kujutas linn endast ainult tahmunud varemetelasu, 
kus otsisid varju üksnes öökullid ja šaakalid. 


Teine peatükk SAMARKANDI VANEMAD REETSID LINNA 


Te kõlvatuse ja te lõbu ohver on see kõik, 
te sõrmed punased on verest, mitte hennast! 
(Riza Tevfik) 


Draakoni aasta (1220) varakevadel liikus Tšingis-khaan Buhhaarast Samarkandi 
poole. Malev läks mööda Zeravšani mõlemat kallast. Seekord ei rakendanud kagaan 
erilisi surveabinõusid nende suhtes, kes talle alistusid. Ta jättis väesalgad piirama 
Seripuli ja Dabusie linnu, mis olid sulgenud oma väravad mongolite eest. 

Samarkandi juurde jõudes valis Tšingis-khaan oma asupaigaks horezm-šahhi 
linnataguse "Rohelise" lossi ("Kekserai"). Siia hakkasid 

saabuma khaani nelja poja väesalgad ja vangidejõugud, keda mongolid ajasid 
nuutidega nüpeldades nagu loomakarja. Kõik need salgad asetusid ümber linna ja 
moodustasid katkematu rõnga. 

Kõikidest Horezmi linnadest oli Samarkand kõige tugevamini kindlustatud. 
Ligipääsematu paksusega vanades kõrgetes müürides olid raudväravad, mille külgedel 
leidusid tornid ja laskelä-ved. Garnison koosnes saja kümnest tuhandest sõdalasest. 
Kuuskümmend tuhat neist kõnelesid türgi murdeid, need olid peamiselt kiptšakid, 
ülejäänud väed koosnesid tadžikkidest, grutsidest, kara-kitailastest ja teistest 
hõimudest. Oli veel kakskümmend kohutava väljanägemisega sõjaelevanti; nende 
abile lootis horezm-šahh eriti. Peale selle võis koguda terve vabatahtlike maleva ela- 
nikkonna hulgast, mis koosnes käsitöölistest ja nende rohkearvulistest orjadest. 

Oleks Samarkandi kaitsmise juhiks pandud vilunud ning alistumatu väejuht nagu 
Kair-khaan või Timur-Melik, siis oleks linn kaua vastu pidanud - mitte alla aasta, 
niikaua oleks jätkunud toidutagavarasid. Kuid horezm-šahh nimetas Samarkandi 
maleva ülemjuhatajaks oma onu, vihatud kuningannast ema Turkun-Ha-tuni venna, 
ülbe Tugai-khaani, kes polnud iialgi väejuhiks olnud. 

Kaks päeva sõitis Tšingis-khaan ringi ümber linna, vaatles müüre, valle, sügavaid 
kraave, mis olid ääreni vett täis; ta otsis kaitse nõrku kohti ja mõtles läbi 
kallaletungiplaani. 

Selleks et oma tõelisi jõude varjata ja sissepiiratuid hirmutada, rivistasid mongolid 
kohaleaetud vangid lahingukorda, andsid iga kümne inimese peale lipu. Samarkandi 
elanikele paistis eemalt, et linna ümbritseb vaenlaste loendamatu malev. 


Türgi väepealikud Alp-Er-khaan, Sijundž-khaan ja Balan-khaan läksid oma 
kiptšaki salkadega linnaväravatest välja ja tungisid mongolite kallale. Puhkes visa 
taplus. Kuigi muhamedlased mõne mongoli vangigi võtsid, kaotasid nad ise umbes 
tuhat meest ja pöördusid tagasi kindlusmüüride kaitse alla. 

Järgmisel päeval ei tahtnud kiptšaki sõdalased enam linnast välja minna. 
Vabatahtlikud Samarkandi elanike hulgast võtsid ette ootamatu rünnaku. Mongolid 
pistsid silmakirjaks põgenema. 

Samarkandlased kihutasid neile järele ja langesid lõksu, igast küljest tungisid neile 
kallale ootevalmis sõdalased, kes lõikasid läbi taganemistee ja tapsid peaaegu kõik. 
Üksnes vähesed jõudsid linna tagasi. 

Kolmanda päeva hommikul istus Tšingis-khaan ratsu selga ja juhtis isiklikult 
tormijooksu Samarkandile. Kõik oma väed paigutas ta ümber müüride ja kõikide 
väravate vastu. Mongolid ründasid linnast väljatungivaid sõdalasi, tabasid neid 
nooltega oma suurtest kõveratest kaugelaskevibudest, nad taplesid hulljulgetega terve 
päeva kuni õhtuni, seepeale pöördusid mõlemad pooled oma leeridesse tagasi. 

Sel ööl korraldasid Samarkandi kõige suursugusemad isikud -peakohtunik (kaadi), 
vaimulikkonna juht šeik-ul-islam ja vanimad mošeede hoidjad, imaamid - öise 
nõupidamise ja otsustasid alandlikult alla anda. Hommikul läksid nad linnast väljaja 
suundusid kagaani laagrisse. Nad tahtsid mongoli valitseja käest sissepiiratud linnale 
armu paluda. Tšingis-khaan "tõotas neile, et nad võivad tema viha eest julged ollaja 
lubas neil kodudesse laiali minna," ja saatkond pöördus rõõmuga linna tagasi. Siis - 
välja arvatud julgete salk, kes olid varju leidnud tsitadellis - ruttasid ka kõik kiptšaki 
khaanid, eesotsas kõikide vägede ülema Tugai-khaaniga alandlikult mongoleid 
paluma ja tegid ettepaneku, et mongolid võtaksid neid oma teenistusse. Armulikult 
naeratades nõustus Tšingis-khaan ka sellega. 

Kuuenda piiramispäeva hommikul avati peamised "Namaasi-väravad”" ja 
mongolid tormasid horezm-šahhi pealinna. Nad kihutasid kohale vangid ja käskisid 
neil purustada müürid. 

Hoolimata Tšingis-khaani tõotustest linnale mitte kurja teha, jagati siiski kõik 
Samarkandi mehed ja naised sadakondadeks, aeti välja ja seal röövisid mongolid nad 
paljaks ning tarvitasid nende kallal vägivalda. Erandeid tehti üksnes väga vähestele 
isikutele, kelledele osutasid äraandjad - peakaadi ja šeik-ul-islam. Neid mongolid ei 
puutunud. 


' Nainaas - muhamedlaste palvus. ( Tõlk.) 

Elanikkonnale teatati, et mongolitel on lubatud karistamatult igaühe verd valada, 
kes kavatseb end varjata majades, kui kõik elanikud on väljale viidud. Seda käsku 
kasutades nottisid mongolid maha hulgaliselt rahulikke elanikke. 

Kolmekümnetuhandeline kiptšaki sõdalastevägi, kelle eesotsas oli horezm-šahhi 
onu Tugai-khaan, läks linnast välja koos naiste ja lastega, et teenida vaenlasi. 
Mongolid käskisid neil relvad maha panna, lubasid asemele anda mongoli omad. Nad 
teatasid, et kiptšakid, kes on astunud Tšingis-khaani teenistusse, peavad ka mongolite 
moodi välja nägema. Seepärast aeti nende pead poolkuu-kujuliselt paljaks. 
Laagripaigaks näitasid mongolid neile omaette asuva oru. Seal lõid kiptšakid üles oma 
telgid ja asusid neisse koos perekondadega. Kuid teisel päeval tungisid mongolid neile 
ootamatult kallale, tapsid kõik ja võtsid varanduse endale. Ellujäänud ütlesid 


hukkunud kiptšakkide kohta: "Neil polnud mehisust võitlemiseks ega isegi 
põgenemiseks.” 

Kuid garnisonist, kes varjas end tsitadellis, sõitis sel ööl välja hulljulgete 
džigittide tuhatkond eesotsas Alp-Er-khaaniga. Nad murdsid julgelt mongolite 
ridadest läbi, kasutasid ära pimeduse ja kadusid. Hiljem ühinesid nad Dželal ed-Dini 
malevaga. 

Ülejäänud kindluse kaitsjad jätkasid võitlust. Siis aga purustasid mongolid tammi 
Džakerdizi kanalil, millel oli seatinast osavasti tehtud säng. Vesi ujutas tsitadelli 
ümbruskonna üle ja uhtis müürid alt õõnsaks, nii et mongolid tungisid läbi 
sissevarisenud kohtade tsitadelli ja tapsid kõik, keda sealt eest leidsid. 

Väljale toodud elanikest eraldasid mongolid osavad käsitöölised, selleks et saata 
neid oma koju kaugesse Mongooliasse. Need käsitöölised olid kuulsad valge 
kaltsupaberi, brokaadi, siid- ning hõbekangaste, rätikute, pargitud nahkade, 
hoburakmete, suurte vaskkatelde, hõbe- ning metallkarikate, kääride, nõelte, relvade, 
vibude, nooletuppede ja paljude teiste väärtuslikkude asjade valmistamise poolest. 
Kõik parimad meistrid anti orjadeks Tšingis-khaani poegadele ning sugulastele ja 
saadeti Mongooliasse, kus nad moodustasid hiljem omaette käsitööliste külad. 
Mongolid viisid mitmel korral hiljemgi Samarkandist ära mitmesuguseid 

käsitöölisi ja noori tugevaid töömehi, nii et Samarkand ja selle ümbrus muutusid 
hulgaks ajaks asustamatuks. 

Pärast Samarkandi tsitadelli äravõtmist sõitis Tšingis-khaao läbi linna, kus kõikjal 
lebasid laibavirnad, ja pöördus tagasi linnatagusesse lossi. Selle varjurikkad aiad 
kaitsesid algava kuumuse eest, mida mongoli valitseja ei talunud. Lagunevate laipade 
õudne lehk ei lasknud jääda linna, kust elanikud põgenesid. 


Kolmas peatükk HOREZM-ŠAHH EI LEIA KUSAGIL RAHU 


Kui inimene kaotab julguse, siis ei suuda tema ratsu kihutada. 
(Idamaa vanasõna) 


Sel ajal kui mongolid Horezmi maid röövisid, oli šahh Muhammed neist kaugel. 
Ta asus väikese salgaga Džeihuni jõe ääres Kelifi linnas ja ootas siin sündmuste 
edasist käiku. 

"Minu eesmärk on," kõneles ta, "mitte lasta mongoleid üle Džeihuni jõe tulla. 
Varsti kogun ma Iraanis tohutusuure uue maleva ja kihutan siis need õudsed paganad 
minema.” 

Nurkapidi jõkke ulatuva kalju tipul kõrgus kitsas torn ja selle külge liibusid 
väikesed lamedad hurtsikud. Vana kivimüür ümbritses neid korrapäratu rõngana. 

Siin viibis kurvalt mõtiskledes horezm-šahh. Torni katusel pidas alati vahti piilur, 
kes vaatas põhja poole. Kauguses süttisid öösiti küngastel tuled ja päeval andsid 
vastase vägede edasiliikumisest märku suitsusambad. 

Vahel läks Muhammed alla jõe äärde, kus oli terve rodu kohmakaid, kõrgete 
ninadega venesid. Šahh vaatles sogast, hoogsalt edasitormavat vett, mida takistasid 
kaljused kaldad. Tema maleva suurem osa oli toimetatud järk-järgult Džeihuni teisele 
kaldale, kus kinkudel paistsid muistse Kelifi linna ehitused. Võitmatu Iskender 
Kahesarveline ja tema sõdalased olid siin kunagi köitnud 

rinnale õhku täispuhutud kitsenahad ja läinud ujudes üle kitsa käreda jõe. 


Kui algas Samarkandi piiramine, saatis horezm-šahh piiratutele kaks korda abi: 
üks kord kümme, teine kord kakskümmend tuhat ratsanikku, kuid kumbki salk ei 
julgenud pealinnani tungida ja pööras jälle Kelifi tagasi. Nad teatasid, et iga päev on 
oodata Samarkandi langemist ja nende abist poleks nagunii mingit kasu. 

Kelifi kihutas Inantš-khaan kahe sadakonna kurnatud, haavatud ratsanikuga 
salgalt, kes lahkus öösel Buhhaarast. Tatarlased jõudsid sellele salgale Džeihuni 
kaldal järele, tapsid peaaegu kõik, üksnes vähestel õnnestus end päästa. Ellujäänute 
seas oli Kurban-Kõ5z5k. 

Horezm-šahh oli äärmiselt vapustatud, kui ta sai teada, et niisugune suur väesalk, 
kes oli Buhhaara kaitseks jäetud, hukkus kasutult ja kuulsuseta. Kaua ei suutnud Šahh 
midagi mõtelda ega korraldusi teha. Samuti märkas ta, et lähimate piirkondade khaa- 
nid hakkasid tema käskude täitmisest kõrvale põiklema ega ilmunud ta kutsete peale 
kohale. Kõikjalt teatati äraandmisest ja üleminekust Tšingis-khaani poole. Horezm- 
šahh nägi, et tema poolt sisseseatud kord on lagunemas, et tema võimu alused on 
kokku varisemas ning truudus- ja alistumisavaldused on lennanud laiali nagu tolm. 

Horezm-šahh Muhammed istus suurde venesse. Džigitid laadisid peale kitsad 
nahkkastid šahhi kulla ning väärisasjadega ja tõid venesse ta kõrvi lemmikratsu. Vene 
eemaldus kodukaldast. Vesi viis selle hoogsalt pärivoolu, kuid sõudjad töötasid visalt 
aerude ning ritvadega ja suunasid vene teisele poole. 

Veealuste kivide tõttu ei saanud raske vene Iraani kaldal randuda. Siis käskis vekil 
pikka kõhetut sõdalast, kes töötas sõudja-na, šahhi venest kaldale kanda. Puhkides 
võttis sõdalane lihava Muhammedi oma kukile ja kahlas läbi vee kaldale. 

Šahh laskus kivile ja küsis: 

"Kuidas sind hüüda ja kust sa pärit oled?" 

"Ma olen kündja, põllutööline Kurban-Kõzõk. Mul jäi maha perekond maalapile, 
mille Inantš-khaan mulle rendile andis. 

Temaga koos ma pääsesingi pärast Buhhaaraast pagemist. Tol ööl, väljatungimise 
ajal olin ma tatari khaani kollase telgi ees ja tahtsin teda surnuks raiuda, kuid 
millegipärast lõid meie džigitid araks ja pöörasid Džeihuni poole. Nende kannul 
kihutas ka mu hiirhall täkk nagu marutõbine. Aga hiljem saime hädavaevalt jalga 
lasta.” 

"Miks sind Kurban-naljahambaks kutsutakse?" küsis šahh. "Sa pole sugugi lõbusa 
väljanägemisega.” 

"Kurban-naljahambaks kutsutakse mind seepärast, et ma oma õnnetuseks kõnelen 
üksnes tõtt, kuid alati sobimatul ajal. Ma ei tea kunagi, mida tuleb kõnelda ja mida 
mitte. Seepärast ma saingi hüüdnimeks "naljahammas" ja sageli ka peksa tõe eest, aga 
noh, eks ma anna vastu ka." 

"Kas sa oled mind kunagi varem näinud?" 

"Ei, näha pole saanud, kuid meelde tuletasin sageli, - siis kui meilt andameid välja 
pinniti, ütles Hakim alati, et see on šahhi jaoks. Siis sa meile meelde tulidki... " 

Horezm-šŠahh naeratas. Ta küsis oma vekililt kuldteenari ja andis selle Kurbanile. 

"Las see sõdalane Kurban sõidab koos minuga edasi. Ta kannab mind osavalt üle 
kraavi ja hakkab mulle tõtt rääkima." 

"Ma kuulan sõna, suur padišahh," ütles Kurban. "Sinu kandmine pole raske töö, 
seesama mis suure viljakoti tassimine. Kuid luba mul üks kord veel teisele kaldale 
minna oma saabaste järele.” 

"Luban." 


Padišahh istus hobuse selga ja jälgis, kuidas pikk, vimmas, pika kõhetu kaelaga 
Kurban, märjad kottpüksid põlvist kõrgemale üles keeratud, aitas väärtuslikke 
nahkkaste kaldale kanda. 

Seepeale ujus vene jõe teisele kaldale ja viis Kurbani kaasa. 

Kui horezm-šahh kõrvi ratsu seljas mööda järsku teed vaevaga üles ronis, tõusis 
kaldal kära. Kõik näitasid kaugele põhja poole, kus küngastel kerkisid ridastikku üles 
viis tihedat suitsusammast. See oli kohutav märk: vaenlane lähenes suurte 
väesalkadega. 

"Kõik vened otsekohe pärivoolu minema lasta!" käskis Muhammed. "Ei saa 
lubada, et tatarlased siia kaldale tuleksid!" Ja šahh ajas kõrvi ratsu jooksma. 

Horezm-šahhi jälgi otsides jõudsid Džeihuni kaldale kakskümmend tuhat tatarlast 
Džebee-noioni ja Subudai-bagaturi juhtimisel. 

Nende ületulekut ei seganud keegi. Kallas oli tühi, kogu Kelifi elanikkond 
põgenenud. Kuigi polnud mingisuguseid venesid, aga täites Tšingis-khaani käsku - 
"kihutada ja mitte peatuda" -, valmistasid tatarlAed puust suurte jootmiskünade taolisi 
paate, tõmbasid need härjanahkadega üle ja panid sinna oma relvad ning rõivad. 

Tatarlased ajasid hobused vette, haarasid kätega ratsude sabadest, kui olid need 
puukünad niimoodi enese külge kinnitanud, et hobune tassis inimest, aga inimene 
tassis küna. 

Sel viisil ületasid kõik tatarlased käreda Džeihuni ühe päevaga' 

Kuid horezm-šahh oli juba kaugel. Ta liikus kiiresti lääne poole. 

Suurem osa malevast, kes Muhammedile järgnes, koosnes kiptšakkidest. Nad 
sepitsesid valmis vandenõu. Kuid keegi andis Šahhile nõu valvel olla. Igal õhtul 
lahkus Muhammed märkamatult telgist, milles ta ööbima pidi. Ühel hommikul selgus, 
et telgi-vilt oli kiptšaki nooltest üleni auklikuks tehtud nagu sõelapõhi. 

Horezm-šahhi kartused suurenesid. Ta tõttas, muutis teel suunda, ei teadnud, kus 
ennast päästa. Kõikjal veenis ta elanikke, et nad kindlustaksid linnu, loodaksid 
müüridele ja hoiduksid lahingust. Seeläbi kasvas hirm elanikkonna keskel ja paljud 
põgenesid mägedesse. 

Alles siis, kui šahh jõudis mägedest varjatud Nišapuri linna, hakkas Muhammed 
seal pidutsedes ning lõbutsedes aega veetma, et peletada oma kurbust. 

Tatarlased ajasid järelejätmatult Muhammedi jälgi ja pärisid teateid tema 
pagemistee kohta. Kui Nišapuri jõudis sõnum, et mongolid on lähedal, teatas Šahh, et 
ta sõidab jahile, ja kappas väikese ratsanike salgaga minema, püüdes enese taga jälgi 
kaotada. 

Tatarlased kihutasid Nišapuri, kui olid teel paljaks röövinud Tusi, Zava, Rei ja 
mõned teised linnad. Nisapurist saatsid nad 

' Rasid ad-Dini kirjelduse järgi. 

väikseid salku mitmele poole, et selgitada, kuhu põgenes horezm-šahh. Nad 
riisusid paljaks iga linna ja iga küla, põletasid, laastasid ega halastanud kellelegi - ei 
naistele, ei raukadele ega lastele. 

Muhammed kogus uuesti üsna suured väesalgad. Horezm-šahhil oli juba 
kakskümmend tuhat ratsanikku, kui ta Dauletabadi tasandikul, Hamadani 
ümbruskonnas, ootamatult tatarlaste poolt sisse piirati. Nood hävitasid suurema osa ta 
malevast. Talupoja-riietesse rõivastatud Muhammed võttis lahingust osa lihtsa, kuid 
tugeva hobuse seljas. See oli horezm-šahhi viimane kohtamine tatarlastega. Kaigi 


mongolite jõud ei ületanud muhamedlaste oma, ei suutnud Šahh võitu saavutada, sest 
ta mõtles üksnes enese päästmisele. 

Mõned tatarlased, kes šahhi ära ei tundnud, lasksid teda nooltega, haavasid ta 
hobust, kuid Muhammed kihutas minema ja kadus mägedesse. Siin kaotasid tatarlased 
horezm-šahhi jäljed lõplikult. 

Siit läksid tatarlased edasi lääne poole, Zendžani ja Kazvini alla, purustasid Bek- 
Tegini ja Kütš-Buka-khaani poolt juhitava horezmi maleva ja liikusid läbi 
Aserbaidžaani Mugani steppi, kus neil oli kokkupõrge grusiinlastega. 

Kuhu tatarlased ka tulid, ei peatunud nad mitte kusagil. Varustasid endid vaid 
kõige hädavajalikumal hulgal toidu ning rõivastega, võtsid kaasa ainult kulla ning 
hõbeda ja läksid edasi. Nad pidasid meeles ülesande tähtsust, mille Tšingis-khaan oli 
neile usaldanud, liikusid edasi päeval ning ööl kõige lühemate peatus-tega, ajades 
horezm-šahh Muhammedi jälgi. 

Asustatud paikades võtsid tatarlased ära parimad hobused ja kihutasid nende seljas 
edasi. Igal mehel oli kaks, mõnel isegi mitu hobust. Teekonnal, kappamise ajal, 
istusid tatarlased ühelt ratsult teise selga ja võisid seetõttu ööpäeva jooksul läbida 
tohutud vahemaad, ilmuda äkki Sinna, kus neid ei oodatud. 

Neljas peatükk ABESKUNI MERE' SAAREL 


Kes mulle väge tagasi nüüd anda saab 
ja kaotuse eest kätte maksab? 

Kes annab mulle tagasi mu maad, 
neid vaenlase käest ära võtta jaksab? 
(Türgi legendist; 


Šahh Muhammed jõudis Dianui piirkonda ja peatus vargsi Amoli linna lähedal. 
Kohalikud emiirid ilmusid austusavaldustega ta juurde ja teatasid, et nad on valmis 
teda teenima. Endisest suurest saatjaskonnast polnud šahhile peaaegu mitte kedagi 
allesjäänud. Äärmiselt jõuetuna, täiesti haigena, pidas ta nõu kõige vanemate 
emiiridega, keda ta usaldas, ja kordas üha täis meeleheidet: 

"Kas leidub maa peal rahulikku paika, kus ma saaksin tatari välkudest veidi hinge 
tagasi tõmmata?" 

Siis nõustusid kõik, et kõige parem on, kui šahh istub venesse ja leiab endale 
pelgupaiga ühel Abeksuni mere saarel. Horezm-šŠahh võttis seda nõuannet kuulda ja 
sõitis väikesele üksikule saarele, mis oli täiesti tühi, asustamata2. 

Sellele saarele saabusid varsti Muhammedi pojad: Ozlag-šahh, Ak-šahh ja Dželal 
ed-Din. Siin kirjutas horezm-šahh ukaasi, millega määras alaealise Ozlag-šŠahhi 
asemele uuesti troonipärijaks Dželal ed-Dini, keda ta varem oli jälitanud ja alandanud. 

"Praegu on üksnes Dželal ed-Din võimeline riiki päästma,” tunnistas Muhammed. 
"Tema ei karda vaenlasi, vaid vastuoksa, ta ise otsib võitlust nendega. Vannun, et kui 
Allah pärast Dželal ed-Dini võite annab mulle tagasi vägevuse, siis hakkavad minu 
valdustes valitsema üksnes armulikkus ning Õigus.” 

Seepeale vöötas horezm-šahh Dželal ed-Dini oma teemantkäe-pidemega mõõgaga 
ja andis talle "sultani" aunime. 

' Abeskuni meri - Kaspia meri. 

2 XIII sajandil oli Kaspia mere veetase hoopis teistsugune ja meres oli saari, mis 
hiljem kadusid. 

Nooremaid vendi käskis šahh Dželal ed-Dinile truudust ning sõnakuulelikkust 
vanduda. 

Kui sultan Dželal ed-Din oli saanud horezm-šahhi mõõga, ütles ta: 

"Ma saan Horezmi riigi enda valitsemise alla ajal, kui tatarlased on selle ära 
võtnud. Ma asun ülemjuhatajana juhtima vägesid, milledest on jäänud üksnes nimi, - 
nad on paisatud laiali nagu lehed pärast tormi. Kuid sel pimedal ööl, mis on langenud 
muhamedlike maade üle, panen ma mägedes loitma kutsuvad sõjatuled ja hakkan 
koguma julgeid mehi.” 

Dželal ed-Din jättis isaga hüvasti ja tormas tagasi uutesse lahingutesse. Sõitsid 
minema ka kõik ülejäänud ja Muhammed jäi üksinda Abeskuni mere liivasele saarele. 

Kui kohmakas tõrvatud vene eemaldus rannast, seisis Muhammed liivasel 
maaninal ja vaatas süngena ning mõtlikuna. Turkmeenidest sõudjad tõstsid üles suure 
halli purje, aga šahhi pojad ja Astrabadi emiir seisid venes, käed kõhule kokku 
pandud, ega julgenud ümber pöörduda senikaua, kuni padišahhi pilk oli neile 
suunatud. 

Puri võttis tuult, vene õõtsus ja hakkas lainetel tantsides kiiresti eemalduma uduste 
sinimägede suunas. 

Nüüd olid horezm-šahhil katkenud viimased sidemed oma kodumaa ja igavesti 
rahulolematute mässavate alamatega-. Teda ei ähvardanud enam ei tatarlaste 
röövretked ega ruske Tšingis-khaani sünge vari. Siia juba ei pääse väsimatud Džebee 
ja Subudai, kes kihutavad mööda Muhammedi jälgi. 

Siin, keset piiritut merelagendikku, oli võimalik kibedusega meenutada 
minevikku, rahulikult hinnata olevikku ja kiirustamata kaalutleda tulevikku. Horezm- 
šahh oli terveks kuuks toiduga varustatud: Astrabadi valitseja oli püstitanud 
liivaküngaste vahele nõkku viltjurta, oli saatnud siia katla, koti riisi, lambaliha, nahk- 
ämbri, kirve ja teisi hädavajalikke asju. Nüüd saab Šahhist dervišš; ta hakkab enesele 
ise igapäevast toitu keetma. 

Vene oli juba hoopis kaugel, kuid Muhammed seisis ikka veel mõtete kütkes. 
Hiljem heitis ta kuivale tulisele liivale ja jäi tukkuma. Teda soojendas päike ja paitas 
mahe meretuul. 

Sahin ja sosistamine äratasid šahhi. Ta kuulis sõnu: "Ta on suur, ta on tugev...” 

Kelle hääled võisid kõlada sellel tühjal saarel? Jälle vaenlased? Šahh ärkas. 
Kingul hallide rohupuhmaste vahel vilksatas ja kadus otsekohe mustast lambanahast 
mütsiga inimpea. Muhammedil polnud relvi kaasas: vibu, nooled ja kirves olid jurtas. 
Šahh läks kiiresti üles mäekingule. Mõned räbaldunud paljasjalgsed inimesed jooksid 
üle savise platsikese ja nende seas komberdas neljakäpakil mingisugune kohutav 
olend. 

"Ma käskisin Astrabadi valitsejat mind täiesti tühjale saarele toimetada! Kust need 
inimesed pärit on?" - Ärevalt suundus Muhammed oma jurta poole. Selle kohal 
keerles suitsuvine. Plat-sikesel jurta ees istus poolringis kümmekond koletist. Mis 
olevused need olid, kes olid kaotanud peaaegu täiesti sarnasuse inimesega? Tursunud, 
punased lõvilõustad tohutute mädapaisete ning haavanditega. 

"Kes sa oled?" hüüdis üks istujatest. "Milleks sa siia tulid? Meid aetakse igalt 
poolt ära ja me võtsime enese alla selle saare.” 

"Aga kes te olete?" 

"Meie oleme Allahist neetud. Me sõitsime täna siia sellele saarele ja hakkame siin 
kala püüdma." 

"Kas sa siis ei näe? Me kõik oleme pidalitõbised; oleme veel elavad, kuid 
laguneme juba nagu koolnud. Näe, sellel kukkusid sõrmed küljest. Sellel langesid 


maha jalalabad ja käed kuni küünarnukkideni, ja ta käib neljakäpakil nagu karu. Sellel 
jooksis välja silm, sellel lagunes keel ja ta jäi tummaks... " 

Muhammed vaikis ja mõtles masendatult lootsikule, mis eemaldus musta 
punktikesena kauge kalda poole. 

"Me kõik palusime, et Allah meid aitaks. Ta halastas meie peale ja läkitas sinu.” 

"Millega saan mina teid aidata?” 

Üks istujatest tõusis püsti. Ta näis teistest tugevamana ning pikemana ja hoidis 
kirvest käes. 

"Mina olen meie vennaskonna seik, ja siin, neetute kuningriigis, peavad kõik minu 
sõna kuulama. Kes mu käsku ei täida - see 

tapetakse. Sa oled terve ning tugev. Me võtame su oma kogukonda ja sa hakkad 
tõmbama võrku, kandma vett ning puid. Kõik meie seast ei suuda seda teha. Selles 
jurtas, mille Allah meile saatis, leidsime me katla, riisi, jahu, kannu õliga ning 
lambarasva. Nüüd hakkad sa meiega koos elama ja võtad seljast oma rõivad; neid 
hakkame järjekorras kandma meie, sulle pole rõivaid vaja.” 

Muhammed pöördus ümber ja jooksis hingeldades randa. Tema järel tulid 
pidalitõbised, kogunesid kinguharjale ja vaatlesid. Horezm-šahh läks liivasele 
maaninale, kogus seal mere poolt randa heidetud kuivi oksi, ladus riita ja tegi tule 
üles. Tihe suitsusammas tõusis keereldes taeva poole. 

"Seda suitsu nähakse kaldalt, siia saabub vene ja viib mu kaldale tagasi," pomises 
Muhammed ja mõtles üksnes venest, mis kadus udusesse kaugusesse. "Olgu seal 
sõda, luusigu seal tatari ratsanikud, kuid seal on elavad, terved inimesed. Nad on 
vaenujalal, kannatavad, nutavad, naeravad, ja rõõm on elada nende keskel pärast seda 
elavate surnute saart.” 

Vastavalt lubadusele saabus viieteistkümne päeva pärast saarele vene. Sellega 
jõudis pärale horezm-šahhi väepealik Timur-Melik koos mõningate džigittidega. 
Horezm-šahhi ei õnnestunud kohe leida. Ta lebas kaldal täiesti paljana. Tema pea peal 
istus vares ja nokkis silmi. 

Timur-Melik käis saare läbi ja leidis põõsastesse peitupuge-nud ehmunud 
pidalitõbised. Ta küsis nendelt, mis saarel juhtus. Nad jutustasid: 

"Me nägime, et kõik, kes venes siia sõitsid, kummardusid selle, meie saarele 
jäetud inimese ees maani ja nimetasid teda padišahhiks. Meie aga teame hästi raukade 
kaudu, et kui pidalitõbine paneb selga rõivad, mida on kandnud šahh või sultan, siis 
saab haige terveks ja ta haavad paranevad. Üksnes seepärast me võtsime sellel 
inimesel rõivad seljast. Me kutsusime teda enestega lõunat sööma, tõime talle toitu, 
kuid ta keeldus söömast, tegi kogu aja tuld ja lamas just niisama vaikselt nagu praegu. 
Kõik tema rõivad on terved. Me veendusime, et see inimene polnud sultan, seepärast 
et ükski meist ei saanud terveks.” 

"Luba, me hävitame nad!" hüüatas üks džigitt. 

"Ainult mitte meie mõõkadega, et nende mürgitatud veri ei rüvetaks kirkaid 
mõõgaterasid,” vastas teine sõdalane ja laskis pidalitõbiste šeigile noole kõhtu. Too 
pistis meeleheitliku kisaga põgenema ja tema kannul panid jooksu ka kõik ülejäänud 
pidalitõbised. 

"Jätke nad rahule!" hüüdis Timur-Melik. "Allah on neid juba karistanud. Mina 
olen neist palju õnnetum! Ma võitlesin kogu eluaja Horezmi šahhide suuruse eest. Ma 
valasin oma verd usus, et horezm-šahh Muhammed on uus võitmatu Iskender ja et 
rahva hädapäevil viib ta kartmatud muhamedlaste malevad vastu kuulsusrikastele 
võitudele. Nüüd on mul häbi oma haavade pärast, mul on kahju noorusaastatest, mis 


on raisatud kasutult kõrbe petliku õhu-peegelduse kaitseks. Seal lebab see, kellel oli 
tohutusuur malev ja kes võis alistada maailma, kuid nüüd ei jaksa ta liigutada kättki, 
et varest minema ajada. Ta lebab kõikidest unustatuna, tal pole kott-pükse, et oma 
alastiolekut kinni katta, ega peotäit kodumaa mulda oma haua jaoks. Küllalt 
sõjamehe-põlvest! Mul ei jätku pisaraid, et maha pesta kibedaid eksisamme, mis mind 
põletavad... ” 

Timur-Melik tõmbas välja oma kõvera mõõga, astus sellele jalaga peale ja murdis 
relva pooleks. Ta ise mähkis horezm-šahhi keha oma turbanikangasse ja luges surnu 
kohal ainsa lühikese palve, mida ta mõistis. Džigitid kaevasid nugadega liiva sisse 
augu ja sängitasid sellesse horezm-šahh Muhammedi laiba, kes oli olnud kõige 
võimsam muhamedlike valitsejate seas ja kes lõpetas oma elu kuulsusetult nagu 
lihuniku noa all värisev kitsetall. 

Timur-Melik lahkus saarelt ja läks oma džigittidega sultan Dželal ed-Dini otsima, 
et jutustada talle tema isa surmast. Räägitakse, et ta rändas hiljem palju aastaid ringi 
lihtsa dervišina, hulkudes mööda Araabiat, Iraani ja Indiat'. 


' Mõned ajaloolased jutustavad, ct paljude aastate pärast pöördus Timur-Melik 
kerjus-derviši rõivais tagasi Kesk-Aasiassc. Hodžentis tundis ta ära too mongol, 
kellele ta oli kord lahingus noole silma lasknud. Mongoli ringkonnavalitseja käskis 
Timur-Meliki enese juurde tuua ja laskis ta uhke, alistamatu jutu pärast hukata. 

Viies peatükk KURBAN-KÕZÕK SIIRDUS KOJU 


"Sõudke tugevamini! Noh, veel kord!" 

Ninaga vastuvoolu keeratud vene võitles Džeihuni käreda hoovusega ja lähenes 
aeglaselt kaldale. 

"Vaadata võõrsil šahhi hobuse järele - mõtle ometi! Parem kodumaal nälgida!" 
mõtiskles Kurban. "See pakub samasugust rõõmu nagu vutile ašhanaa ukse kohal 
siidpuuris konutamine. Padišahh kinkis mulle kuldteenari. Niisugune päev tuleb ette 
üks kord elus. Aga kuidas saaks seda teenarit koju viia? Ainult kui hoida seda suus 
põse varjus. Ta käskis vened pärijõge Horezmini saata... Ei! Sinna ma ei sõida. Ei, 
Kurban ei taha enam ei Šahhi eest sõdida ega pageda. Nii võib joosta kuni Viimase 
mereni - ja kuhu siis? Kurban tahab minna tagasi oma põllule ja näha oma lapsi... " 

Ja Kurban vaatles tema poolt mahajäetud kaljust randa, kus paistis veel kingutipul 
Muhammed kõrvi ratsu seljas. Kurban kargas vette ja kahlas kaldale. Kindlusest 
jooksid hullunud inimesed mööda nõlvakut alla, kompsud õlgadel; üksteist tõugates 
hüppasid nad venedesse ja kordasid: 

"Tatarlased on lähedal! Päästke end kiiremini!" 

Kurbaniga polnud enam kellelgi asja. Kurban lippas piki kallast, jõudis onnini, 
kus ta elas koos teiste ülevedajatega, leidis põhust oma koti saabastega, vaatas veel 
korraks tagasi jõe poole ja nägi, et vened tõugati üksteise järele kaldast eemale. Siis 
astus ta ilma kõhklemata uute katsumuste teele. 

Ta läks kingule, kindluse müüride juurde. Sealt nägi ta, kuidas mööda kivist 
tasandikku pagesid punased ja triibulised halatid, kes päästsid end laialijooksmisega, 
ja veelgi kaugemalt lähenes tolmupilv. 

"Need on tatarlased," mõistis Kurban ja tormas mööda kuiva steppi edasi. Ta ei 
märganud, et kivid ja okkad haavasid ja ta paljaid jalgu. 

"Seal eespool on kink, selle taga peavad olema jäärakud. Tatarlased vallutavad 
kindluse ja ülekäigukoha. Mis neil Kurbaniga tegemist?” 

Ta jooksis pika teibaga üksiku hauani, peitis end selle taha, tõmbas hinge tagasi ja 
hakkas vaatlema. 

Läbi tolmu seletas ta juba rusketes kasukates ratsanikke, kes olid hobuste kaelte 
kohale kummargile tõmbunud. Mõnede seljas sätendasid soomusrüüde plaadikesed. 
Juba ulatus kõrvu tatarlaste röökimine, metsikud hüüded "khuu-khuu-khuu!" ja 
tuhandete väikesekasvuliste tolmunud ratsude jalgade müdin. 

Jõugust eraldusid mõned ratsanikud ja kappasid otse üle tasandiku, lõigates 
põgenejatel tee läbi. Helkivad mõõgad kerkisid, inimesed langesid, tatarlased 
sooritasid ringi, peatusid, hobuste seljast maha tulemata kummardusid alla, haarasid 
mahavisatud kompsud ja kihutasid jälle edasi, ühinedes malevaga. 

Kurban jõudis roomates kuiva jäärakuni, veeretas end alla ja pistis uuesti jooksu. 


Terve päev sammus Kurban mööda tühja tasandikku, vahel sattus mahajäetud 
põldudele. Teedel kohtas ta inimesi, küll üksikuid, küll rühmadena rändavaid. Kui 
saadi teada, et Kurban on sealt, "kurbuse ning pisarate orust”, jäid kõik seisma ja 
pärisid Buhhaara saatuse üle, horezm-šahhi põgenemise kohta, kutsusid lõkke juurde, 
jagasid temaga tuhas küpsetatud kakukesi ja kuulasid ahnelt. 

Kurban jutustas, kuidas ta võitles üksipäini mitme tatarlasega, kuidas ta nad kõik 
hävitas ja kuidas tema all tapeti hobune. Nüüd kõmbib ta koju ja ei soovi muud 
midagi, kui ainult näha vana paplit tolles kohas, kus niisutamiskraav keerab tema 
põllule, kallistada vaid jälle oma lapsi... 

Lõpuks hakkas ta ise oma lugusid uskuma, kuid vaikis sellest, kuidas ta padišahhi 
venest kaldale kandis, seepärast et kõik need-sid Muhammedi, kes jättis hädapäevil 
maha kodumaa. Jätnud rahva mongolite ning tatarlaste meelevalla alla, kartis ta 
lahinguväljal džahiidina (märtrina) surra. 

Ühes kohas nägi Kurban j äärakus palju mehi, läks nende juurde, ja need tõmbusid 
koomale, andsid talle koha tule ääres. Kõik kõnelesid tatarlastest ja 
kokkupuutumistest nendega. 

"Meie oleme ühest külast. Meil juhtus niisugune lugu. Kogunesime inimest 
kümme tänavale juttu ajama. Siis sõitis külasse tatarlane. Ta kihutas otse meie peale 
ja hakkas kohe üksteise järel inimesi raiuma. Ükski inimene ei julgenud üksiku 
ratsaniku vastu kätt tõsta. Aga kellel õnnestus üle tara ronida nagu meil, see pääses.” 

"Aga, näe, mida mina kuulsin. Tatarlane sai kätte ühe mehe, kes töötas põllul, ja 
tatarlasel polnud mingit relva, et talle otsa peale teha. Ta karjus koleda häälega: "Pane 
pea maapinnale ja ära liiguta ennast!" Ja mis juhtus! Mees heitis maha, tatarlane aga 
kihutas teise, varuhobuse juurde, kelle selga oli laaditud röövitud vara, otsis välja 
mõõga, tuli tagasi ja tappis mehe.” 

Nii nad istusid lõkke juures ja kurvastasid selle üle, kuidas nende rahvas kannatab; 
nad andsid Kurbanile kakutükikesi ja tassikese tulist jahurokka. 

Äkitselt käratas üleval nende kohal keegi kohutava, kähiseva häälega: 

"Hei, teie! Siduge üksteisel käed selja taha!" 

Üleval jääraku serval paistis tatarlasest ratsanik ruske hobuse seljas. 

"Häda! Meie surmapäev jõudis kätte!" pomisesid mehed, hakkasid vöid lahti 
päästma ja väljasirutatud käsi alandlikult kinni siduma. 

"Pidage!" ütles Kurban. "Ta on ju üksi. Kas tõesti ei tapa me teda ega põgene?" 
"Me kardame!" 


"Kui me endil ise käed kinni seome, tapab tema meid. Parem tapkem tema! Võib- 
olla õnnestub meil pääseda.” 

"Ei, ei! Kes seda julgeb teha!" 

Ja värisedes jätkasid kõik üksteise käte sidumist. 

Kummargil, kompsu ette sirutades, otsekui tahaks ta kinki tuua, ronis Kurban 
mööda nõlva üles ja läks tatarlase juurde. 

Ratsanik oli juba vana. Lõua otsas tolknesid hõredad hallid karvad. Tuulest 
parkunud nägu oli vanadusest täis kortse. Ahtad silmad näisid teravate kildudena. 

"Mis see on?" küsis ratsanik, kummardudes pakutava kompsu poole. 

Kurban haaras kinni ta peast ning käest. Hobune ehmus ja sööstis kõrvale. Kurban 
ei lasknud tatarlast lahti ja lohises mööda maad, kuni ratsanik maha kukkus. Siis 
lõikas Kurban tal noaga kõri läbi, nagu oli harjunud tegema lammaste tapmisel. 

Kurban tõusis ja vaatas ringi. Lõkke ääres olnud inimestest jooksis üks kõigest 
jõust eemale, teised olid peitu pugenud ja vahtisid jäärakust. Hiljem tulid kaks meest 
ta juurde. 

"Ta ei hinga enam,” ütles üks, kummardunud tatarlase kohale. 

"Nüüd on vaja ausalt ära jagada kõik, mis tal seljas on," sõnas teine ja hakkas 
tapetult maha rebima lambanahkset kasukat, mis oli ilma hameta palja tõmmu keha 
peale tõmmatud. 

Kõik suundusid hobuse poole ja aitasid Kurbanil looma kinni püüda. 

Siis ütles Kurban: 

"Teie võtke kõik, mida tahate, kuid ruske hobune jääb mulle. Te näete ju, et see 
pole mongoli, vaid meie talupojalt varastatud hobune. Sellega hakkan ma maad 
kündma." 

"Viskame parem liisku,” ütles üks, kerides hobuse ratsutit käe ümber. 

"Näe, tatarlane on elus, ta tõuseb üles!" ütles Kurban. Mees kohkus, laskis ratsuti 
lahti ja pistis jooksu. 

Kurban päästis hobuse seljast lahti ja pildus maha kõik kotid ning paunad peale 
ühe, kõige raskema. Ta hüppas sadulasse ja hõikas: 

"Kah mul džigitid! Teie olete ehmunud sitikad, kes põgenevad ülestõstetud kepi 
eest. Kui teil oleksid lõvisüdamed, siis kihutaksime üheskoos minema mitte ainult 
kõik tatarlased ning mongolid, vaid ajaksime ära ka kõik horezm-šahhid, sultanid, 
bekid ja khaanid, kes meie maad endile võtsid. Aga teie olete tarakanid, kes poete 
prao vahele ja kardate iga kobinat! Muidugi litsub teid kõige viletsam tatarlane laiaks. 
Hüvasti, tuletage meelde Kurban-Kõzõkki, maailma vägilast!" Kurban viibutas käega 
ja kappas üle lagendiku. 

Kuues peatükk KURBAN OTSIB OMA PEREKONDA 


Mida lähemale ratsutas Kurban Buhhaarale, seda rohkem tuli ette purustatud 
külasid ning äranäritud laipu. Rippuvate kõhtudega rasvunud koerad eemaldusid 
aeglaselt laipade juurest, saba järele vedades, ja heitsid ilma haukumata maha. 

Kõrvalises paigas avas Kurban tatarlase nahkkoti, mis oli jäänud sadula külge. Ta 
lootis, et selles hoidis tatarlane kokkuröövitud kulda. Seal olid kolm erineva 
suurusega tavalist sepavasarat, viil, pihid, kompsuke nisuga, tükk keedetud liha ja 


nahkpunga. Selles oli raha - mitte kuld, vaid peotäis hõbe ja vaskmünte. Ometi 


lähevad majapidamises vaja needki dirhemid, ja pealegi oli veel põses alles horezm- 
šahhi kuldteenar. 

Mõnede külade lähistel töötasid elanikud juba põldudel. Nad kaebasid Kurbanile, 
et vesi tuleb nüüd niisutuskraavidesse korrapäratult ja harva, mõned põllud on 
kuivanud, teistel uhtus üle kallaste tõusnud vesi küntud ning seemendatud mulla 
minema. Kõikjale olid tekkinud uued jäärakud. 

Ühes inimtühjas külas, üsna oma kodu lähedal, kohtas Kurban tuttavat talupoega 
Kuvontšit. Too näitas tahmunud kivi- ning tuhahunnikule. 

"See on kõik, mis jäi järele mu majast!" rääkis Kuvontš ja vangutas kurvalt pead. 
"Ma kõnnin ringi ja kutsun oma lapsi, kuid nad ei tule. Tol päeval, kui mongolid siia 
kihutasid, olin ma põllul. Ma nägin suitsu, aru kaotanud naabreid ja pistsin nende 
kannul jooksu, kuna arvasin, et ka minu perekond põgenes koos teistega. Kui ma 
öösel tagasi tulin ja oma maja üles otsisin - siis polnud enam midagi järele jäänud 
peale nende kivide ja tulise tuha. Ma ei tea, kas viisid mongolid mu lapsed minema 
või said nad kõik leekides otsa... Kuid võib-olla tulevad nad veel tagasi?" 

Täis ärevust sõitis Kurban edasi ja jõudis alles pimedas vana papli juurde, kust 
harukraav tema põllule keeras. 

Niisutuskraavis voolas vesi. Vaiksel ööl, kuu kahvatus valguses lähenes ta kodule. 
Õuevärav oli ristseliti lahti. Ta hüppas hobuse seljast maha, pani selle löövi alla ja 
läks majaukse juurde. See oli põikpuuga kinni löödud. Ukse taga ei kippu ega kõppu... 

Isegi koer ei tulnud talle vastu... 

Kurban korjas sületäie õlgi ja viskas hobusele ette. Seepeale ronis ta mööda 
tuttavaid seinamõhke katusele. Seal heitis ta vanade džugarivarte hunnikule. Uinudes 
kuulis ta sõnu, mida Kuvontš oli lausunud: "Võib-olla tulevad nad veel tagasi?" 

Varasel hommikul, kui külmast tuulest puretud Kurban onni katusel viskles, ulatus 
ta kõrvu kummaline heli, mis sarnanes kauge oigega. Kurban jäi kuulatama. Oie 
kordus. See kostis altpoolt. Kes oigab? Tatarlaste poolt haavatud? Või ehk surev 
tatarlane? 

Kurban tuli katuselt maha ja tormas ratsu juurde. Too oli juba kõik õled ära 
söönud ja tammus kärsitult paigal. Kurban võttis nahkpaunast vasara. Ta lõi ukse sisse 
ja läks majja. Seal oli pime. Ta kobas kätega lavatsil ja sattus inimkehale. Kõmpis 
nägu ja tundis ära ema, kes lamas nagu koolnu; vaikne hääl lausus oiates: 

"Ma teadsin, pojake, et sa tagasi tuled. Kurban ei jäta meid maha...” 

"Aga kus on teised?" 

"Kõik pagesid siit mägedesse, kuid mina jäin kodu hoidma ja muutusin hoopis 
jõuetuks. Mind peeti vist surnuks ja uks naelutati kinni. Jah, pojake, nüüd kui sa tagasi 
tulid, paraneb kõik... " 

Kurban otsis üles poti, tõi kraavist vett, korjas oksi. Ta tegi koldesse, tule, puistas 
potti hirssi ja pani nõu tulele. Onnis läks valgeks ja soojaks. Ema lamas, kõhetu ning 
nõrk, suutmata ennast liigutada. Ta nina oli muutunud teravaks ja kuivanud pingu- 
letõmmatud huuled sosistasid: 

"Sa tulid siiski tagasi, pojake!" 

Kurban viis hobuse kesale, pani ta kammitsasse ja jättis sööma. Kõrval oli ta 
põllulapp, peopesasuurune siil, kuidas sellelt saadava viljaga perekonda toita? Pool 
viljasaagist tuli veel ära anda maaomanikule - bekile! Põllulapp oli juba umbrohtu 
kasvanud. Kaugemal laiusid naabrite tuttavad maatükid. Ka nendel 

kasvas umbrohi, inimesi aga polnud kusagil näha. Eemal seisis kogelejast sepa 
Sakou-Kuli majake koos varjualusega, kõrbenud tahmunud seintega; maja 
ümbritsevatel puudel olid lehed tulekahju tõttu närtsinud ning kipra tõmbunud. 

Kuid seal sammus üksik mees mööda põldu, peatus, ropsas ketmeniga, - 
tõenäoliselt kohendas kraavi. 

"Hei!" hõikas Kurban. 

Mees ajas end sirgu, tõstis käe silmade juurde, vaatas. "Hei! Kurban-Kõzõk!" 
karjus ta, mõlemad ruttasid piki kraa-viperve teineteisele vastu ja sirutasid käed, 
surudes paremad õlad vastamisi. See oli naaber Sakou-Kuli, kellel olid juba 
lapselapsed. "Oh, missugused ajad!" ütles vanamees käisega silmi pühkides. "Kas su 
pere on terve, kas lehm on elus, kas eesel töötab, kas lambad poegivad?" küsis 
Kurban. 

"Siia tulid need kasukatesse mähkunud mehed, ajasid naabri karja minema, viisid 
sadulas ära mu neli lammast ja ühe lapselapse, ülejäänud pere põgenes mägedesse. 
Ma ootan neid veel ikka, kui nad pole vaid nälga surnud. Lehm ja eesel pääsesid." 

"Aga kus on minu perekond?" küsis Kurban. Ta pidas hinge kinni, oodates 
vastust. 

"Sinu jaoks on mul rõõmusõnum - sinu naine tuli eile tagasi ja saatis minu kehva 
maja varemetes öö mööda. Näe, seal ta tuleb juba üle põllu... ” 

Ja Kurban nägi eemal naise tuttavat punast rõivastust. Mispärast tuleb ta vaarades? 
Kurban muutus korraga tõsiseks ning tähtsaks - on ta ju perekonnapea, ta peab kõik 
oma käe alla kokku koguma ja laostunud majapidamise jälle korda seadma. 

"Noh, mis siis ikka, Sakou-Kali," ütles ta vanamehele. "Sinul on lehm ja eesel, 
minul hobune. Me rakendame nad koos ette ja künname oma maatükid üles. 
Ümberringi sõditakse ja röövitakse; eile olid kiptšaki bekid, täna on mongoli khaanid. 
Millal me küll nendest lahti saame? Kuid meie, maaharijad, ei või oodata. Meie töö 
on vilja külvata; kui me enese eest ise ei hoolitse, kes meid siis toidab?" 

"Õigesti ütlesid! Ei tohi aega kaotada: maa nõuab seemet, atra ning vett!" 

212 


Seitsmes peatükk KUNINGANNA TURKAN-HATUNI 
POGENEMINE 


Selle kohutava Draakoni aasta kevadel oli juba kogu Maverannagr Tšingis-khaani 
võimuses. Nagu hoolas peremees, kes on väärtusliku pärandi oma valdusesse saanud, 
hakkas mongoli kagaan korra ning rahuliku elu taastamise eest hoolt kandma. 
Kõikidesse linnadesse jättis Tšingis-khaan tatarlastest garnisonid, nimetas 
päriselanikest hakimid ja määras nende juurde oma mongoli valitsejad, et suurkagaani 
valvas silm kõike näeks, kõike teaks. 

Mõned talupojad, alles hirmunud ja umbusklikud, hakkasid järk-järgult tagasi 
pöörduma oma küladesse ja asusid põldudel tööle. Kuid kord taastus aeglaselt: mööda 
kogu maad hulkusid näljaste, kodutute põgenike jõugud, ja mongolite kannul toitu ot- 
sides röövisid nad samuti laostunud külasid. 

Alistamata olid jäänud üksnes veel horezmi põlised maad Džeihuni alamjooksul, 
kus asus horezm-šahhide rikas pealinn GurgandŽ, - see oli jäänud keset mongolite 
valdusi otsekui läbilõigatud nööridega telk. Tšingis-khaan otsustas nendele maadele 
oma käpa peale panna ja usaldas selle ala vallutamise oma kolme poja - Džutši, 
Džagatai ja Ugedei - hooleks. Nendele andis ta oma maleva küllaltki suured üksused. 
Džagatai ja Ugedei läksid Horezmi peale lõunast, piki Džeihuni kallast, kuid alati 
sõnakuulmatu Džutši hakkas viivitama, jäi oma väesalkadega Dženda lähedusse, kus 


ta pidas jahti metseeslitele ja võttis ära nomaadidelt hobused, nõudes üksnes valgeid 
ning põdravõikusid, milliseid armastas kagaan. 

Tšingis-khaan katkestas oma peamaleva teekonna ja otsustas talve Džeihuni jõe 
kallastel mööda saata. Ta läkitas Gurgandži Danišmend-hadžibi, ühe horezm-šahhi 
kõrge aukandja, kes oli tema poole tulnud. Too läks vana kuninganna Turkan-Hatuni 
juurde ja teatas talle, et suurkagaan ei sõdi temaga, vaid üksnes tema pojaga, horezm- 
šahh Muhammediga. Ja sedagi mitte niivõrd kuritegude pärast, mida šahh on korda 
saatnud, kuivõrd soovi tõttu karistada šahhi sõnakuulmatuse ning solvamiste eest, 
mida ta oma ema vastu 

on üles näidanud. Danišmend-hadžib lisas veel, et kui Turkan-Hatun ilmutab 
alandlikku meelt, siis tõotab Tšingis-khaan mitte puudutada ning laostada alasid, mis 
asuvad kuninganna võimu all. 

Kuid kas võis salakaval kuninganna Turkan-Hatun uskuda mongoli valitsejat, kes 
oli aus üksnes oma mongolite vastu, kõiki teisi inimesi aga kohtles nagu kütt, kes 
vilepillimänguga peibutab enese ligi kitse, et seda kinni võtta ja temast kebabi 
valmistada. 

Samaaegselt Danišmend-hadžibi saabumisega jõudsid Gurgandži vened Kelifist. 
Ühes neist asus lihtsaks sulaseks ümberrõivastatud Inantš-khaan, kes tõi kirja horezm- 
šahhilt. Padi-Sahh teatas emale, et ta jätab vahipostid Džeihuni kaldal maha. Ta läheb 
Horasani, et koguda seal suurt malevat, ning käsib Turkan-Hatunit koos šahhi 
haaremiga tema juurde sõita ja Tšingis-khaani mitte usaldada. 

See sõnum ärritas Turkan-Hatunit niivõrd, et ta ei pannud oma silmadele enam 
isegi kompresse, millede abil püüdis neid ilusamaks teha. Mõistes, et on hädaohtlik 
Horezmi jääda, käskis ta suure karavani koostada, korjas kokku kõik horezm-šahhi 
naised ning lapsed, laadis kaamelite selga väärtasjad ja suundus läbi Karakumi kõrbe 
lõunasse, Kopetdagi mägede poole. 

Enne ärasõitu otsustas vana kuninganna vabastada oma lapselapsed võimalikkude 
tulevaste võistlejate ohust. Ta andis peatimukale käsu: viia venedes kõik šahhi 
õukonnas elavad noored pantvangid, nende vanust arvesse võtmata, sügavale kohale 
Džeihuni jões ja visata seal vette, suured kivid jalgade küljes. Kõik kakskümmend 
seitse poisikest ning noormeest, horezmi tähtsate feodaalsete valitsejate pojad, uputati. 

Kõikidest pantvangidest jättis Turkan-Hatun ellu üksnes Omar-khaani, 
Turkmeeni-maa Jazeri' valitseja poja. Seda tegi ta vaid seepärast, et siirdus ise sinna, 
ning seepärast, et Omar-khaan ja ta teenrid tundsid teed läbi kõrbe. Raske teekonna 
ajal läbi Karakumi kõrbe, mis kestis kuusteist päeva, teenisid nad vana kuningannat 
truult ja nurisemata. 


' Jazer asus mägede jalamil Mervi ja praeguse Ašgabati vahel. 

Ent kui karavan lähenes juba Jazeri piiridele ja luidete tagant hakkasid paistma 
kaljused mäed, ootas Turkan-Hatun ära, kuni Omar-khaan uinus, ja käskis tal pea 
maha raiuda. 

Kuninganna juhtis karavani ligipääsmatusse Hali kindlusesse, mis asus üksiku 
kalju tipul. Siin viibis ta kogu oma õukonnaga, kuni lähedal tulid nähtavale mongoli 
eelsalgad, kes otsisid šahh Muhammedi. 

Üks kuninganna kaitsesalga ülematest tegi talle ettepaneku põgeneda siit 
viivitamatult oma pojapoja Dželal ed-Dini kaitse alla, kes kogus Iraanis sõdalasi 


võitluseks mongolitega. Kõik aina rääkisid ta mehisusest, ta maleva jõust, sellest, et ta 
suudab vaenlased minema kihutada. 

"Mitte iialgi!" hüüatas vanaeit tulivihaselt. "Parem saan mongoli mõõga läbi 
surma! Kuidas? Või mina peaksin alandama ennast selleni, et võtaksin vastu armu 
mulle nii vastiku turkmeen-lanna Ai-Džidžeki poja käest? Et mina elaksin tema kaitse 
all, kui mul on lapselapsi omaenese õilsast kiptšaki verest? Parem langen vangi 
Tšingis-khaani kätte ja kannatan seal alandust ja häbi.” 

Varsti kihutasid kohale mongolid ja piirasid kindluse sisse. Nad ehitasid kalju 
ümber tiheda tara, lõikasid läbi igasuguse sideme sissepiiratute ja muu maailma vahel. 
Piiramine kestis neli kuud ja kui tsisternidest ning keldritest oli lõppenud viimane 
varutud vesi, otsustas Turkan-Hatun alla anda. Mongolid nabisid koos emast 
kuningannaga kinni ka kogu horezm-šahhi haaremi ning alaealised pojad. Kõikidel 
poisikestel lõigati kõrid sealsamas läbi, Šahhi naised ning tütred ja Turkan-Hatun ise 
saadeti Tšingis-khaani laagrisse. Mongolid hävitasid ka kogu saatjaskonna ning 
kaitsesalga. 

Mongoli valitseja jagas horezm-šahhi tütred viivitamatult välja oma poegadele ja 
lähedastele meestele, tigedat kuningannat Turkan-Hatunit aga pidas ta selleks, et 
näidata teda oma pidudel. Too pidi istuma telgi sissekäigu juures ja laulma kaeblikke 
laule; Tšingis-khaan viskas talle äranäritud konte. 

Niimoodi toitis end Turkan-Hatun, kes oli olnud varem Horezmi isevalitseja- 
käskija ja nimetanud ennast "kogu maailma naiste käskijaks ". 


TEINE OSA SUUR-HOREZMI VIIMASED PÄEVAD 


. Esimene peatükk DŽELAL ED-DIN KUTSUB TŠINGIS-KHAANI 
VÕITLEMA 


Kuni sa maha ei puista teri, ei korista sa lõikust; 
kuni sa kaaiule ei pane oma elu, ei võida sa vaenlast. 
(Saadi) 


Lahkunud horezm-šahhist, tungisid Dželal ed-Din ja tema poolvennad Ozlag-šahh 
ning Ak-šahh seitsmekümne ratsaniku saatel Mangišlakki. Kohalikud nomaadid 
andsid neile värskeid hobuseid. Nende seljas läbisid noored khaanid Karakumi ja 
jõudsid Gurgandži, Horezmi pealinna. 

Seal teatasid nad kõige suursugusematele hekkidele, et horezm-Šahh Muhammed 
muutis ära testamendi ja nimetas oma järglaseks sultan Dželal ed-Dini. Kuigi seda 
kinnitas ka endine troonipärija Ozlag-Šahh, ei tahtnud kiptšaki bekid leppida 
sultaniga, kes polnud kiptšaki verest. Nad leppisid salaja kokku ja otsustasid Dželal 
ed-Dini tappa. 

Teda hoiatas vandenõu eest Kelifist saabunud Inantš-khaan. 

"Mis hakkan ma peale selles skorpionide ning tarantlite linnas, kus isegi hädaohu 
palge ees pole üksmeelt!" ütles Dželal ed-Din. 

Timur-Meliki ja kolmesaja turkmeeni saatel lahkus ta öösel tähelepandamatult 
Gurgandžist ja suundus läbi Karakumi lõunasse. 

Mõne päevaga sooritas väike salk raske teekonna, mille kestel karavanid jäävad 
kuusteist korda öölaagrisse, ja jõudis Nessa linnani. Ettesaadetud maakuulaja teatas, 


et haljal aasal Kopetdagi mäeaheliku jalamil on näha mingisuguseid jurtasid ja kõrval 
söövad rohtu ebatavalist tõugu kammitsetud ratsud. Nähtavasti on need mongolid ja 
neid on vähemalt seitsesada meest. 

Timur-Melik ütles: 

"Kuigi meie ratsud pärast rasket teekonda on väsinud, jätkub neil jõudu, et 
mongoli leeri tormata. Ja meil peab jätkuma oskust vaenlasi puruks raiuda." 

"Julget aitab õnn!" vastas Dželal ed-Din. 

Luidete vahelt ootamatult väljasööstnud Dželal ed-Dini turkmeenide salk tormas 
pöörase raevuga mongoli laagri kallale. Taplus oli tuline, mõlemad pooled raiusid 
surmapõlgavalt. Mongolid ei pidanud vastu ja põgenesid korratuses, pugesid peitu 
maa-alus-tesse niisutuskraavidesse (kjariisidesse). Üksnes vähestel õnnestus pääseda. 

See oli esimene kokkupõrge, milles turkmeenid saavutasid mongolite üle võidu. 
Seniajani ajasid mongolid kõikidele niisuguse hirmu peale, et neid peeti võitmatuteks. 

Dželal ed-Din ütles: 

"Kui mongolid poleks asunud laagris lahtisel tasandikul, vaid Nessa kindluse 
müüride taga, poleks me oma kurnatud ratsudel iialgi läbi lipsanud. Püüdke kiiremini 
nende hobused kinni ja saduldage nad! Meie teekond on veel pikk." 

Kõik ratsanikud istusid kiiresti värskete mongoli hobuste selga ja siirdusid mööda 
mägiteid lõunasse, Nišapuri linna poole. 

Kiptšaki khaanide reetlikkust kartes jõudsid mõne päeva pärast Gurgandžist Nessa 
lähistele ka teised kaks horezm-šahhi poega: Ozlag-Šahh ja Ak-šSahh. Neid saatis suur. 
kaaskond, nad katsusid mongoli valvesalgast märkamatult mööda minna, kuid piirati 
sisse ja hävitati viimseni. 

Sel ajal liikus Dželal ed-Din kusagil peatumata ikka kaugemale läbi Nišapuri, 
Zuzeni ja Gerati alade. Ühe mägikindluse ülem tegi talle ettepaneku sinna paigale 
jääda, lootes iidsete müüride kindlusele. Dželal ed-Din vastas: 

"Väejuht peab tegutsema lagedal väljal, aga mitte ennast müüride taha lukustama. 
Kui tugev kindlus ka ei oleks, leiavad mongolid ikkagi võimaluse, kuidas seda 
vallutada.” 

Kui Dželal ed-Din Büsti jõudis, oli tal kogutud horezm-šahhi laialipillatud annee 
sõdalastest juba tähelepanuväärne väesalk. Siin ühines ta Amin-al-Mulki salgaga, 
kihutas minema mongolite salga, kes piiras Kandagari, ja saabus Gaznasse, udelli 
pealinna, kuhu horezm-šahh oli ta omal ajal määranud. Seal võttis ta truudusvande 
kõikidelt kohalikelt bekkidelt. 

Dželal ed-Dinil oli nüüd umbes kolmkümmend tuhat turkmeeni sõdalast. 
Samapalju oli temaga liitunud afgaanlasi, karlukke ja teiste hõimude sõdalasi. 

Selle kuuekümnest tuhandest koosneva jala- ja ratsameeste malevaga astus Dželal 
ed-Din mongolite vastu väljaja lõi laagri üles Perveni linnakese juures, Kabulisse 
suubuva Lugari jõekese lätte lähedal. 

Siit sooritas ta sõjaretke Toharistani ja purustas Mukadžeki mongoli salga, kes 
piiras Variani kindlust. Mongolid kaotasid seal ligi tuhat meest surnutena, läksid 
kiiresti üle Pjandširi jõe, purustasid enese tagant sillad ja pöördusid tagasi Tšingis- 
khaani juurde. 

Dželal ed-Din läkitas käskjalaga Tšingis-khaanile lühikese kirja: 


"Määra paik, kus me kohtume tapluseks. Ma ootan sind seal. " 


Kirjale Tšingis-khaan ei vastanud, kuid muutus rahutuks Mukadžeki salga 
lüüasaamise ning Dželal ed-Dini julguse pärast. Ta saatis tema vastu nelikümmend 
tuhat ratsanikku oma poolvenna Šiki-Hutuhhu-noioni juhatuse all. 

Dželal ed-Din liikus mongolitele julgelt vastu. Lahing toimus orus, ühe farsahhi (7 
kilomeetri) kaugusel Pervanist. Enne lahingu algust andis Dželal ed-Din malevale 
niisuguse käsu: 

"Vägilased, hoidke hobuste jõudu selle ajani, kuni hakkavad kõmisema trummid. 
Alles siis istuge sadulasse. Senikaua võidelge jalgsi, hobuste ratsmed selja taha vöö 
külge seotud.” 


Lahing kestis kaks päeva. Šiki-Hutuhhu-noion, kes nägi, et tema mongoli 
sõdalased on väsinud ja nõrkevad jõupingutusest, kuid vastasest võitu ei saa, võttis 
teisel päeval tarvitusele kavaluse. Ta käskis valmistada vildist nukkusid ja panna need 
varuhobuste selga istuma. Alguses riugas mõjus ja muhamedlaste väed lõid kõhklema, 
kuid Dželal ed-Din julgustas sõdalasi ja nood hakkasid jälle visalt võitlema. 

Lõpuks käskis Dželal ed-Din trumme lüüa. Kõik istusid hobuste selga. Ta viis 
oma ratsanikud rünnakule. Ise sööstis mongoli maleva keskele ja lõi sellesse kiilu. 
Siis pistsid mongolid põgenema, nii et "ratsude kabjad lõid sädemeid". Dželal ed- 
Dini ratsanikud puhanud hobuste seljas kihutasid põgenevatele vaenlastele kergesti 
järele ja tapsid neid. Šiki-Hutuhhu-noion jõudis Tšingis-khaani laagrisse tagasi üksnes 
purustatud maleva tühiste jäänustega. 

Kuuldus Pervani lahingust ning võitmatute mongolite purustamisest kandus üle 
mäeharjade ja orgude. Mongoli salk, kes piiras Balhi kindlust, lõpetas viivitamatult 
piiramise ja läks ära põhja poole. Mõningate mongolite poolt vallutatud linnades 
tõusid elanikud üles ja hävitasid mongoli garnisonid. Siis võttis Tšingis-khaan 
tarvitusele oma tavalise kavaluse: ta saatis oma maakuulajad khaanide, Dželal ed-Dini 
liitlaste juurde ja tõotas neile anda kullaga koormatud kaameleid, kui nad julge sultani 
maha jätavad. 

Peagi tekkisid Dželal ed-Dini laagris sõjasaagi jagamisel tühiste asjade pärast 
riiud. Nääkluses araabia ratsu pärast lõi üks kiptšaki khaan nuudiga pähe suure 
sõjasalga pealikule Agrakile, ja Dželal ed-Dinil ei õnnestunud neid lepitada. Pärast 
seda lahkusid Dželal ed-Dini malevast nii afgaanlaste pealik Muzafar-Malik, Azam- 
Melik koos karlukkidega kui ka Agrak koos Keldži sõda- 


"Idamaine väljend, st "kihutasid kõigest jõust”. 

lastega. Nad uskusid Tšingis-khaani salakavalust, kaebasid kiptšakkide kõrkuse 
ning jõhkruse üle, kes julgevad nuutidega peksta teiste hõimude sõdalasi: 

"Needsamad türklased (st kiptšakid) kartsid varem mongoleid. Nad kinnitasid, et 
mongolid ei ole tavaliste inimeste sarnased, et nad on võitmatud, seepärast et 
mõõgahoopidega ei saa neid haavata. Seetõttu ei olevat mongolitel maailmas mitte 
midagi karta ja polevat teist jõudu, kes võiks nendega võidelda. Aga nüüd, kus me 
lõime mongolid puruks ja kõik nägid, et ka mongoli hõim on samasugune nagu kõik 
inimesed, et neid võib haavata, kusjuures voolab välja samasugune veri nagu kõikidel 
- nüüd on kiptžakid hakanud hooplema ja solvama meid, mehi, kes aitasid neid 
lahingus... ” 

Dželal ed-Din ei suutnud midagi teha. Asjatult tõendas ta, et Tšingis-khaanil on 
kerge vastaseid purustada, kui ta ründab igaühte eraldi. Tema kinnitused jäid 


tagajärjetuks ja pool malevat läks tema juurest ära. Temaga jäid vaid Amin-Al-Mulki 
turkmeenid. 

Kui Šiki-Hutuhhu-noion Tšingis-khaani juurde jõudes jutustas kagaanile Pervani 
lahingu üksikasju, jäi Tšingis-khaan rahulikuks ja läbitungimatuks nagu alati. Ta ütles 
vaid: 

"Hutuhhu on harjunud alati võitma ja vallutama. Nüüd, kui ta on kaotuse kibedust 
tunda saanud, muutub ta sõjalistes asjades palju tähelepanelikumaks ning 
vilunumaks.” 

Kuid Tšingis-khaan ei viivitanud, koondas enese juurde kõik väed, mida vaid 
koguda suutis, ja asus teele tohutusuure jõuga. Ta kiirustas ratsanikke niivõrra tagant, 
et teel polnud võimalik toitu keeta. Kagaan läks otse Gazna peale, ja kui vankritee 
lõppes, jättis ta maha kogu voori ja liikus mööda jalgradu üle mägede. 

Teine peatükk LAHING SINDI" JÕEL 


Sa oled mulle vennast parem. 

Ei hakka sind ratsuks nimetama, 
hakka vennaks hüüdma. 
(Kitabi-Korkud) 


Pärast liitlasvägede äraminekut ei saanud Dželal ed-Din enam mongolitega 
avalikku võitlusse astuda, nagu ta varem oli tahtnud, ja ta siirdus lõuna poole. Mägede 
vahele surutud kiire ning veerikas Sindi jõgi pidas ta kinni. Sultan otsis venesid ning 
parvi, et malevat üle viia, kuid käredad lained peksid kõik veesõidukid vastu kõrgeid 
kaljuseid kaldaid puruks. Lõpuks toodi üks laevuke kohale ja Dželal ed-Din katsus 
sellega oma ema Ai-Džidžekki, naist ja teisi naiskaaslasi üle viia. Kuid ka see laevuke 
purunes löökidest vastu kaljut, ja naised jäid koos malevaga kaldale. 

Järsku kihutas sinna käskjalg, kes karjus: "Mongolid on päris lähedal!" Kuid sel 
ajal varjas juba öö kõike oma musta sõbaga. 

Kui Tšingis-khaan teada sai, et sultan Dželal ed-Din otsib Sindist ülepääsu, 
otsustas ta sultani kinni võtta. Ta juhtis malevat kogu öö ja nägi koidikul vastast. 
Mongolid hakkasid lähenema sultani vägedele kolmes küljest. Nad jäid seisma mitme 
poolringina, kujutades otsekui painutatud vibu, Sindi Jõgi aga näis vibunöörina. 

Tšingis-khaan saatis Uner-Gulidži ja Gugus-Gulidži koos nende väesalkadega 
sultanit kaldalt eemale tõrjuma ning oma malevale andis käsu: "Ärge tabage sultanit 
noolega. Käsime ta elusalt kinni võtta.” 

Dželal ed-Din asus muhamedliku maleva keskel, ümbritsetuna seitsmesajast 
hulljulgest ratsanikust. Kui sultan nägi kingul Tšingis-khaani, kes sealt lahingut juhtis, 
tormas ta koos džigitti-dega niisuguse raevuga rünnakule, et kihutas mongolid 
minema, ja isegi mongoli valitseja lõi ratsut nuudiganing pistis põgenema. 


" Sind - Induse jõgi, voolab välja Tiibetist, suubub Pärsia lahte. 

221 

Kuid ettenägelik ning ettevaatlik Tšingis-khaan peitis enne lahingut 
varitsemiskohta kümme tuhat valitud sõdalast. Nood tormasid külje pealt sinna, 
tungisid Dželal ed-Dinile kallale, paiskasid ta tagasi ja ajasid otsa turkmeenide 
paremale tiivale, mida juhatas Amin-al-Mulk. Mongolid lõid selle read segamini, 
tõrjusid need maleva keskele, kus nad sattusid segadusse ja hakkasid taganema. 


Seepeale lõid mongolid puruks ka vasaku tiiva. Dželal ed-Din koos oma 
džigittidega jätkas võitlust keskpäevani, kaotas oma tavalise rahu ja tormas nagu 
tagaaetav tiiger kord vasakule, kord paremale tiivale. 

Mongolid pidasid meeles kagaani käsku "mitte lasta nooli sultani pihta" ja rõngas 
Dželal ed-Dini ümber tõmbus ikka rohkem koomale. Ta võitles meeleheitlikult, katsus 
ennast vaenlaste ridadest läbi raiuda. Kui sultan aru sai, et olukord on muutunud loo- 
tusetuks, istus ta ümber oma turkmeeni lemmikratsu selga, viskas minema kiivri ja 
muu sõjavarustuse, jättis alles ainult mõõga. Ta pööras ratsu ümber ja sööstis koos 
sellega kõrgelt kaljult marulise Sindi tumedatesse voogudesse. Kui Dželal ed-Din oli 
üle jõe ujunud ja järsule kaldale roninud, ähvardas ta sealt Tšingis-khaani mõõgaga ja 
kappas minema, kadudes tihnikusse. 

Tšingis-khaan pani erakordsest hämmastusest käe suule, näitas poegadele Dželal 
ed-Dini ja ütles: 

"Niisugune poeg peab isal olema!"' 

Kui mongolid nägid, et sultan jõkke sööstis, tahtsid nad ujudes teda taga ajama 
minna, kuid Tšingis-khaan keelas selle. 

Nad hävitasid kogu Dželal ed-Dini maleva. Sõdalased jõudsid tema naise ja 
emajõkke visata, et need mongolite kätte ei langeks. 

Ellu jäi ainult Dželal ed-Dini seitsmeaastane poeg, kelle mongolid kinni võtsid. 
Nad tõid ta Tšingis-khaani ette. Poisike, kes seisis küljega kagaani poole, kõõritas 
teda julge, vihkava pilguga. 

"Meie vaenlaste sugu tuleb juurtega välja kiskuda,” ütles Tšingis-khaan. 
"Niisuguste julgete muhamedlaste järglased noti- 


' Rasid ad-Dini kirjelduse järgi. 

vad maha mu lapselapsed. Seepärast söötke poisikese südamega mu väledat 
koera.” 

Mongolist timuka suu venis kõrvuni rõõmu pärast, et ta võib suurkagaani ees oma 
kunsti näidata. Ta keeras käised üles ja astus poisikese juurde. Lükkas poisikese selili 
ja lõikas mongoli kombe järgi ühe silmapilguga noaga lõhki ta rinna; seejärel pistis 
käe ribide alla, rebis välja väikese aurava südame ja ulatas selle Tšingis-khaanile. 

Too ähkis mõne korra nagu vana orikas: "Khuu-khuu-khuu!", pööras võigu ratsu 
ümber ja liikus süngena, kühmus seljaga mööda kivist jalgrada ülespoole. 


Pärast seda lahingut Sindi jõel rändas sultan Dželal ed-Din mööda mitmesuguseid 
maid, jätkas veel palju aastaid edukalt sõdimist mongolitega, kogudes hulljulgete 
meeste salku. Kuid kunagi ei õnnestunud tal nii suure maleva etteotsa asuda, et see 
oleks suutnud mongolitest võitu saada. 


Kolmas peatükk HADŽI RAHIM SAI KIRJUTAJAKS 


Tollest õhtust peale, kui Mahmud-Jalvatš päästis Buhhaaras Hadži Rahimi 
mongoli vahisalga mõõkade eest ja lubas tal kinni hoida tema heldusA nõlmast, 
järgnes dervišš kõikjal kaupmehele, ja der-višile järgnes varjuna tema noorem vend 
Tugan. 

Mahmud-Jalvatšist sai Maverannagri ala uue valitseja Tšingise poja Džagatai- 
khaani peanõuandja. Džagatai ise tegeles rohkem küttimise ning pidudega, Mahmud- 
Jalvatš aga kogus talle andameid, pani kirja tatarlaste poolt äravõetud väärtasju, 


läkitas Mongooliasse orjade voore, tegi nimekirju bekkide poolt mahajäetud majade 
ning mõisate kohta, kuulutas välja uued maksud ja saatis erilised kogujad neid kokku 
korjama. 

Ta kutsus külaelanikke oma maadele tagasi pöörduma ja vilja ning puuvilla 
kasvatama, tõotades, et endised bekid oma mõisatesse tagasi ei tule ja neile pole vaja 
maa eest renti maksta. 

Kuid seda kõike rääkis ta selleks, et rahustada laialijooksnud rahvast, et hirmunud 
külaelanikud tuleksid tagasi oma põldudele ja et lõpeksid näljaste hulkurijõukude 
kallaletungid karavanidele. Hiljem selgus aga, et kõik need lubadused olid vaid 
söödaks ja et turkmeeni, tadžiki ning kuptšaki bekkidc asemel said järk-jär-gult 
maaomanikeks mongoli kagaanipojad ning khaanid, tagasitulnud külaelanikud aga 
hakkasid nende juures töötama sulaste-na nagu varemgi ja andsid neile ära peaaegu 
kogu oma viljasaagi. 

Mahmud-Jalvatš määras Hadži Rahimi oma kantseleikirjuta-jaks, ja too, jätnud 
mõneks ajaks kõrvale mahedakõlalistc gasee-lide' koostamise, oli usinalt ametis, istus 
iga päev hommikust õhtuni suurel kulunud vaibal teiste kirjutajate seas; te seadis oma 
põlve peal kokku arveid, varanduse-loetelusid, käske ja igasuguseid muid tähtsaid 
pabereid. 

Mahmud-Jalvatš ei maksnud dervišile mingisugust palka ja ütles talle kord 
niimoodi: 

"Milleks sulle palka vaja? Kes kõnnib rikkuste lähedal, sellel hakkab käte külge 
kullatolm... " 

"Kuid mitte dervišist poeedi käte külge,” vastas Hadži Rahim. "Minu vanale 
mantlile on korjunud üksnes teetolmu aastatepikkustest rännakutest.” 

Siis kinkis Mahmud-Jalvatš talle uue värvilise halati ja käskis enese juurde ilmuda 
igal neljapäeva hommikul, pühitsetud reedese päeva eelõhtul, kolme hõbedirhemi 
järele leiva, tee ning sauna jaoks, et ametlikele paberitele ei pudeneks tolmu, mida 
dervišš maailma lõpututel teedel oli kogunud. 

Mõni teine oleks ennast Hadži Rahimi asemel üliõnnelikuks pidanud: ta elas 
peremeeste poolt mahajäetud väikeses majas ja võis seda kasutada nagu enese oma; 
kantseleist koju tulnud, istus ta trepiastmele viinamarjaistandiku ette, kus vanade 
vaatide küljes küpses niipalju merivaigukarva viinamarju, et nende saak oleks 
varustanud omanikku terveks aastaks; maja juures kasvas nii kõrge plataan, et selle 
vari langes ka naabermošeele ja kaitses derviši 

' Gaseel - araabia eriliiki luuletus. 

väikest majakest kuumuse eest. Siitsamast voolas läbi arõkk', mis niisutas 
viinapuid, ja õhtujaheduses õpetas Hadži Rahim oma nooremale vennale Tuganile 
algebrat ning araabia kirja. 

Kuid Hadži Rahim ei olnud heaolu, vaid ebatavalise otsija, ja tema südames 
nõõgusid rahutuse tulised söed. Peagi ei suutnud te enam leppida tolle tööga, mida 
tegi. Iga päev tulid kantseleisse sajad palujad, tavaliselt kaebustega mongolite 
vägivallategude üle rahulike elanike kallal; kogu maa oli uute vallutajate võimuses, 
kes toimisid rahvaga nagu hundid lambatallis. 

Siis ütles Hadži Rahim enesele: "Aitab, dervišš! Kes teenib oma rahva vaenlast, 
see teenib ära kütuste asemel needusi.” Ta läks Mahmud-Jalvatši juurde, otsustanud 
talle õiglaselt rääkida kõigest sellest, mis põletab ta südant. 


Ta leidis Mahmudi suurest lossiaiast, kus too viinapuudelt kuivi oksi maha lõikas 
ja niimoodi oma muredest puhkas. Mahmud kuulas derviši ära ja ütles: 

"Sa tahad maha jätta lihase ema, kes on haavadega kaetud ja nõrkemas 
kannatustest?" 

"Ma ei taha teenida rahva orjastajaid... " 

"Tõenäoliselt pead sa ka mind kurjategijaks selle tõttu, et ma teenin oma rahva 
orjastajaid? Kuula, mis ma sulle selle peale vastan. Meie käskijal, suurkagaan Tšingis- 
khaanil on pcanõunikuks hiinlane Elü-Tši1.-Tsai. Tema kõneleb Tšingis-khaanile alati 
kartmatult tõtt. Tema üksi hoiab kagaani tagasi tervete linnade elanike asjatust ma- 
hatapmisest, seletades: "Kui sa hävitad kõik elanikud, kes hakkab siis sulle ja sinu 
lastelastele makse maksma?" Ja pärast tema sõnu annab Tšingis-khaan armu sadadele 
tuhandetele vangidele... Sedasama püüan teha mina Tšingise poja Džagatai-khaani 
juures, et päästa meie muhamedi rahvast täielikust hävingust. Sa oled näinud Džagatai 
nägu? Missugust meeletut raevu on täis tema silmad! Iga päev näitab ta vastuvõtul 
sõrmega kellegi peale ja lausub kohutavad sõnad: "Alõb - barõn"!2, ja õnnetu viiakse 
hukkamisele. Kuid mina katsun iga päev tema käest armu ning halastust välja 
pressida." 


' Arõkk - niisutuskraav. 

2 Alõb - barõn! - Võtke ta kinni! 

"Ma jään oma kodumaale," vastas Hadži Rahim. "Kuid anna mulle mingi teine 
töö: ma ei suuda enam arvesse panna vereplekkidega kaetud rõivaid ja näha inimeste 
pisaraid." 

"Hea küll, ma annan sulle tähtsa ülesande." 

"Ma kuulen, mu isand." 

"Mulle öeldi, et põhja- ning õhtumaade käskija Džutši-khaan, Tšingise vanim 
poeg, kes on Horezmi põhjapoolsed maad udel-liks saanud, läheb neid alla heitma.” 

"Ma võin ütelda vaid ühte: Gurgandži sepad ning vasetagujad ei anna oma linna 
ära ilma võitluseta, nagu seda tegid Buhhaara ning Samarkandi elanikud." 

"Mul on tarvis Džutši-khaanile kiri saata, kuid teele, Kzõlkumi kõrbesse, on 
ilmunud jõugud, kes tungivad kallale mongolitele ja tapavad neid. Kõneldakse, et 
nende eesotsas seisab keegi "must ratsanik" Kara-Burgutt imepärase musta ratsu 
seljas. Ta on tabamatu. Ta ilmub ootamatult Kzõlkumi erinevatesse paikadesse, soo- 
ritades tohutuid matku ja kaob äkki jäljetult. Rahva seas käivad kuuldused, et Šaitan 
ise aitab teda.” 

"See "must ratsanik” tõendab,” ütles Hadži Rahim, "et muhamedlaste seas leidub 
veel julgeid džigitte.” 

"Ma annan sulle kirja Džutši-khaanile. Sa peidad selle kirja nõnda, et mongoli 
valvesalgad ega "must ratsanik" seda kätte ei saa. Muidu hukutad sa enese ning 
minu.” 

Hadži Rahim langetas pilgu: "Mis kiri see on, mis võib saatja hukutada?" Ta tõstis 
silmad. Kuldse õhtutaeva taustal paistsid kokkupõimunud viinamarjalehed. Mahmud- 
Jalvatš seisis liikumatult ja ta pilk näis tungivat derviši ajju. Ta pani oma käe aja 
hõbedast puudutatud habemele ja üle ta huulte libises põgus naeratus. 

"Ma viin kirja Džutši-khaani kätte,” ütles Hadži Rahim, "ja mitte keegi ei loe seda 
läbi. Ma teen oma saua sisse augu, peidan kirja sinna ja matsin selle vahaga kinni. 
Kuid kas õnnestub mul vägeva khaani juurde jõuda? Ta sõdib nüüd Kiptšaki stepis, 
kus luusivad jõugud, kes tapavad iga vastutulija. Ma sarnanen mardikaga, kes roomab 
siin aiateekesel sinu jalgade juures. Mis minust 


226 

saab, kui ma eemaldun sinu vägeva käe kaitse alt? Ma ei karda "musta džigitti", 
kuid esimeses vahipostis võtab mu kinni mongoli valvesalk ning raiub tükkideks.” 

Mahmud-Jalvatš kummardus, tõstis teerajalt punase põrnika ja pani oma kitsale 
valgele peopesale. Põrnikas lippas kiiresti sõrmeotsani, lõi tiivad laiali ja läks lendu. 

"Niimoodi nagu see põmnikas, tungid sa läbi seal, kus tuhat sõdalast läbi ei pääse. 
Sina kui püha dervišš riietud jälle oma vanasse mantlisse, võtad sõnakuuleliku eesli ja 
laod talle raamatud selga. Ja selleks, et sind mongoli vahipostid kinni ei peaks, annan 
ma sulle jahikulliga kuldse paitsaa.” 

"Aga mida teen ma oma noorima venna Tuganiga?" 

"Sa võtad ta enesega kaasa kui õpilase. Seal, Džutši-khaani laagris, õpib ta 
sõjaasjandust, saab vilunud džigitiks. Olgu sulle teekond kerge!" 

"Ole rahulik, ma täidan kõik." 

"Kui sa oma teekonna lõpule viid, siis palveta minu eest. Ma olen vana mees, kes 
soovib sulle head.” 


Neljas peatükk "MUST RATSANIK" 


Hadži Rahim ja Tugan asusid teele õhtu eel ja liitusid külaelanike vooriga, kes 
tulid tühjade korvidega turult tagasi. Järk-järgult keerasid kõik teekäijad üksteise järel 
kõrvale, oma põlenud küladesse. 

Hadži Rahim läks ühtlase, mõõduka sammuga, lauldes harjumuse kohaselt araabia 
laule. Tugan oli juba kõvasti kasvanud. Taevassinise turbani alt, nagu noormehele 
kohane, tungis esile must juuksekihar ja langes õlale. Reisikoti oli Tugan seljale visa- 
nud, ja pikale kepile toetudes jooksis ta kergesti üles ettejuhtuvate kinkude otsaja 
vaatas kauguses, sinkjashalli uduvinesse kaduvaid mägesid, vahtis ringi, katsus kõike 
tähele panna, kõike mõista. Ta elas nüüd lahedat, õnnelikku elu, mis paistis eriti 
rõõmsana 

pärast Gurgandži vanglakeldri sünges niiskuses veedetud raskeid kuid. 

Piki kõrvu lingutades tippis must eesel kõvade kabjakestega. Eesli selga laaditud 
kottides olid tallel araabia ja pärsia poeetide raamatud ning kirjarullid ja toidutagavara 
mõneks päevaks. 

Vahel tuli kauguses nähtavale tolmupilv, siis ilmusid puude tagant mõned 
mongoli ratsanikud, kes ümbritsesid suursugust ülemust "daruugi" või kaitsesid 
aeglaselt astuvaid kaameleid, kelle selga olid laotud viljakotid. Üks mongolitest 
eraldus teistest, tõttas Hadži Rahimi juurde ja kisendas: 

"Kes sa oled? Kuhu lähed?” 

Vaikides lükkas Hadži Rahim oma mütsi kuklasse, tema otsaesisel tuli nähtavale 
peenikese võru külge kinnitatud kuldplaadi-ke lendava jahikulli kujutisega. Siis vajus 
tõstetud käsi koos nuudiga aeglaselt alla; mongol hüüdis: "Baiartai! Uragš!"", pööras 
ratsu järsult ümber ja kihutas oma salgale järele. 

Dervišš tõmbas teravatipulise mütsi otsaesisele, hakkas jälle astuma ning uut laulu 
laulma: 

Oh must Bekir, mu laulu saatel vantsi nüüd 

sa sinna, kus on rännak ohtlik igal ajal. 

On paljud oma asemetel elust lahkunud, 

vaid argpüks kardab surra kõrberajal... 


Üksildases kohas sööstsid kingu tagant välja neli ratsanikku ja jäid risti teerajale 
seisma. 

"Pidage!" kisendas üks neist, vanamees, kelle mustakspõlenud näol paistsid 
sügavad kortsud. "Kuidas su nimi on?" 

"Jõukust, muretut elu ning heaolu sulle!" vastas dervišš. "Misjaoks sul mu nime 
vaja on?” 

"Ma tundsin su ära! Minu käest sa ei pääse! Sa olid kirjutajaks muhamedlase 
Mahmud-Jalvatši juures, kes on ennast autult mongolitele maha müünud. Sa aitasid 
tal rahvast röövida ja saad selle eest otsekohe tunda mu mõõga vahedat tera.” 

1 Baiartai! Uragš! - Nägemiseni! Edasi! 

"Sinu sõnades on kaks tilka tõtt, kuid kõik muu on musta vale sogane vool." 

"Kuidas vale?" hüüatas vanamees tulivihaselt ja tõmbas tupest kõvera mõõga. 

"On Õige, et ma olin kirjutajaks auväärse muhamedlase Mah-mud-Jalvatši juures, 
on Õige, et ma väärin surmaja aiman seda, sest kes suudab pageda tema eest? Kuid ma 
pole iialgi kedagi röövinud, vaid märkisin üksnes pikkadele paberirullidele mongolite 
poolt kokkuriisutud väärtasju ja kirjutasin palvekirju kõikidele solvatutele, kes tulid 
Mahmud-Jalvatši juurde kaebuste ning palvetega neid kaitsta.” 

"Kuid sa, dervišš, ei taha kaotada siinsamas paigas oma mütsi koos peaga," karjus 
vanamees edasi, "siis tule meile otsekohe järele, ja ära püüa põgeneda.” 

"Ma lähen alati nende juurde, kes mind kutsuvad,” ütles dervišš vankumatus 
rahus. "Kuid sa ei ütelnud mulle oma nime. Kelle peale ma Al'Jiile kaeban, kui sa 
kisud meid hukatuse kuristikku?” 

"Enne kui Allah su üle kohut mõistab, mõistab sulle õigust "musta džigiti" mõõk,” 
vastas üks ratsanikest. "Meie pealikuga sa juba ei naljata.” 

Ratsanikud pöörasid teelt kõrvale ja läksid otse põhja poole tulisesse kollasesse 
liivakõrbe. Hõre kare rohi, siin-seal harvad tamariskipõõsad, rutukalt laialipagevad 
sisalikud tegid ümbruse süngeks ning nukraks. Tugan sosistas Hadži Rahimile: 

"Kas tõesti on käes meie ots? Miks sa küll nõustusid seda tarbetud teekonda ette 
võtma! Kui vaikselt ja õnnelikult me Samarkandis elasime!" 

"Ei maksa nuriseda enneaegu,” vastas dervišš. "Tänane päev pole veel lõpul, 
tulevik aga on täis ootamatusi.” 

Kaua läksid teekäijad, siirdudes üha põhja poole. Lõpuks jäid ratsanikud seisma 
kahe vaevaltmärgatava teeraja ristumiskohal. Üks nendest sõitis kingu otsa, vaatas 
kaua igasse külge, siis näitas käega läände ja karjus: 

"Kiiremini, kiiremini sinna! Päike loojub!" 

Oli juba täiesti pime, kui Hadži Rahim koos teistega lähenes eredalt leegitsevale 
lõkkele. Nad asusid kuiva jääraku põhjas. Der-višil ja Tuganil olid käed selja taha 
seotud ja arkaanisilmused ümber kaela visatud, et vangidele pähe ei tuleks pimedusse 
kaduda. Vanamees, kes oli neid kinni võtnud, vedas mõlemad päris tule juurde ja 
käskis põlvili langeda. Eesel pandi nende kõrvale. 

Väikesel vaibakesel lõkke juures istus kõhetu sünge turkmeen, jalad enese alla 
tõmmatud. Päevitunud pronksnäol sädelesid suured ümmargused silmad. Tema kõrval 
vaibakesel oli sirge mõõk -kontšar. 

"Kus olen ma seda uhket džigitti näinud?" mõtles Hadži Rahim turkmeeni 
vaadeldes. "Pole kahtlust, see on "must ratsanik”." 

Ta kandis musta tšekmeni, musta mütsi, mis oli kuklasse lükatud, ja lähedal seisis 
oheliku otsas ronkmust ratsu. Lõkke ümber istusid paarkümmend džigitti, kes kandsid 


näruseid rõivaid, kuid oivalisi hõbedaga ilustatud relvi. Kohaletoodud vange vaatasid 
ühed pilkavalt, teised kurjalt. 

Üks džigittidest võttis musta eesli seljast vaibariidest koti ja raputas sellest välja 
kakukeste pambu, rosinakimbu, meloni ja tüki haput juustu. Seepeale pani ta 
ettevaatlikult maha teise koti jahuga ja raputas tühjaks kolmanda vaibariidest koti. 
Selles olid pinal koos tindipotiga, mõned raamatud ning paberirullid ja rel-vasepa 
instrumendid. 

Ümmarguste silmadega džigitt võttis ühe raamatu, pööras seda käte vahel, lehitses 
natuke ja ütles: 

"Tõenäoliselt on siia kirja pandud hadissid ning manitsused, mida paksud, pikkade 
habemetega imaamid oma kõhetutele näljastele õpilastele pähe tuubivad?” 

"Ei, vahva sõdalane," vastas Hadži Rahim. "See raamat on suurest Iskenderist, 
maailma vallutajast.” 

"Tahaksin kuulda sellest vaprast sõjamehest. Kuid sul ei jää aega. Otsekohe viib 
Azrail ära su hinge.” 

Vanamees, kes oli Hadži Rahimi kohale toonud, viis eesli kõrvale, tõmbas 
kiirustamata vöö vahelt pika õhukese noa, millega lihunikud tavaliselt lambaid 
tapavad, ja haaras karmi käega derviši lõuast kinni. 

"Hei, taat, oota tapmisega!" hüüdis keegi. "Meie pealik tahab teada saada, mis on 
teistes raamatutes kirjutatud." Poollämbunud dervišš kähistas: 

"Ühes raamatus on kirjeldatud karavanide kõue, kuulsa kõrbe-pantri Kara-Burguti 
kangelastegusid... ” 

"Oota, jäta ta rahule, vanamees!" ütles jõugu pealik ja hakkas tähelepanelikult 
raamatut lehitsema, vaatles jooniseid, mis kujutasid sõjameeste taplusi. 

Vanamees lükkas Hadži Rahimi eemale ja läks vandudes minema. 

Hadži Rahim vaatles tumedat taevast eredalt säravate tähtedega, punast pragisevat 
lõkketuld, istujate karme nägusid, kõrbelui-teid ümberringi ja mõtles: "Kust tuleb 
pääsemine? Kui mulle, hulkurile, veegi ei halasta, siis peaksid need sõdalased ometi 
halastama relvasepast poisikesele, kes lipsas välja šahhi vangikeldri pimedusest. Kuid 
isegi kuristikku kukkumisel ei tohi dervišš pead norgu lasta: tema mantel võib 
kaljunuki taha kinni jääda või möödalendava kotka tiib teda tagasi hoida..." Tugan 
sosistas kõrval: 

"Kas sa siis ei näe, et meie viimne tund on kätte jõudnud?" 

"Päev pole veel lõppenud,” vastas dervišš. "Ees on pikk öö. Kes ütleb ette, mida 
see kaasa toob?” 

"Must ratsanik" pani kollase nahkköites raamatu enese ette vaibakesele ja ütles: 

"Hommikutähe ilmumist ei tule kaua oodata. Selle uskmatute teenri hukkamisega 
pole tarvis kiirustada. Kas me ei kuulaks seda rändajat, las ta jutustab meile mõne 
julge vägilase kangelastegudest.” 

Tugan sosistas: 

"Kas tõesti hakkad sa neile jutustama niimoodi alandatuna, põlvedel seistes? Ära 
lausu sõnakestki. Parem las tapavad meid kohe!" 

"Kannata," vastas Hadži Rahim. "Öö on pikk, ja tulevik võib ebatavaliseks 
muutuda. 

"Hakka rääkima!" kostsid hääled. "Juhtub, et ööbik laulab puuris paremini kui 
vabaduses.” 

"Siis kuulake,” alustas Hadži Rahim. "Ma ei jutusta teile praegu Iskender 
Kahesarvelisest ega Rustemist ning Zorbast, vaid kuulsast stepiröövlist Kara- 
Burgutist ning turkmeeni tütarlapsest Gül-Džamalist... ” 

Kuuldes nime Gül-Džamal, heitis jõugu pealik dervišile kiire pilgu, ta kulmud 
kerkisid hämmastunult. Ta heitis paremale küljele, toetudes küünarnukile, pani põse 
peopesale ja hakkas mustade põlevate silmadega tähelepanelikult vaatlema 
kinniseotud jutupuhujat. 


Viies peatükk HADŽI RAHIMI MUINASJUTT 


Kui ta läks kiirel sammul minust mööda, riivas ta mind oma rõivaservaga. 
(Idamaisest muinasjutust) 


"Gül-Džamal oli vaene karjatüdruk vaeses auulis, suures turkmeenia kõrbes," 
hakkas Hadži Rahim poollauldes rääkima. "Gül-Džamal oskas palju laule. 

Tal oli eriline laul selle jaoks, et tallesid joogikohale viia, teine, rahulik ja rõõmus, 
meelitas tallesid rahulikult rohtu söömaja mitte kaugele laiali minema. 

Kuid üks, ärev lauluke süngete, katkendlike helidega hoiatas eksinud lambaid, et 
lähedal on murdja hunt, ja tallekesed, kes tukkusid rahulikult kidura põõsa varjus, 
kargasid kohe jalule ning kihutasid kiiresti sinna, kus künkal seisis Gül-Džamal pika 
kepiga, kuna kolm hatust koera jooksid haukudes mahajääjate ümber ja kogusid terve 
karja ühte hunnikusse. 

Kõik oma laulukesed õppis Gül-Džamal oma vanaisa Korkud-Tšobani käest, kes 
oli hulk aastaid karjuseks olnud ja mängis laule pikal vilepillil. Kogu oma pika eluaja 
oli ta olnud vaene, teenis auulikarjusena ja toitis ennast, käies järjekorras ühest jurtast 
teise, 

kuigi tal oli auuli serval ka oma vana jurta, mis oli sama kõveraks tõmbunud nagu 
ta isegi. 

Ta oli üksik sellest saadik, kui surid algul ta naine ja hiljem kaks poega, kes tapeti 
siis, kui horezm-šahh sõdis vabade afgaani mägilastega. 

Karjuse tütar, kes oli mehele pandud kauges rändlaagris, tuli kord isa juurde, 
kandes kätel tibatillukest tüdrukukest, oli mõne päeva haige ja suri. Tema näol olid 
sinised laigud ning verimu-hud. Mis temaga oli juhtunud, ei teadnud keegi ja vana 
Korkud-Tšoban vastas küsimuste peale: 

"Küllap niimoodi tahtis Allah! Iga tütarlaps ei saa endale tublit meest!", ja kattis 
laia kämblaga oma tumedat kortsulist nägu. 

Algul hoidis ja hellitas Korkud-Tšoban oma tütretütrekest, nagu hoiaks ta 
lonkamahakanud lambatalle, ja karjaga mööda steppi hulkudes kandis ta tüdrukukest 
nahkkotiga seljas, vahel koos haige määgiva tallega. 

Aegamisi sirgus Gül-Džamal suuremaks, hiljem jooksis juba vanaisa kõrval; kui 
Korkud vilepilli mängis, laulis tüdrukuke peenikese häälega vanaisale kaasa ja jälgis 
koos koertega mahajäänud tallekesi. Kui Gül-Džamal veel suurmaks kasvas, teatas 
Korkud äkki, et ta enam karjaseks ei hakka, et ta otsustas nüüdsest peale lamada vildil 
oma vana jurta lähedal, kuid tema asemel läheb noori tallekesi karjatama tema 
tütretütar. Sel ajal sõitis sinna karvaajava eesli seljas ta vana õde, kes asus koos 
Korkudiga jurtasse elama. Auulis hakkasid kõik rääkima, et Korkud kohtas stepis 
Žaitanit ja müüs talle oma tütretütre naiseks. Teised kõnelesid, et taat leidis vanast 
kurgaanist peidetud varanduse, ja veel palju muud mõeldi välja tema kohta. Kuid õige 


on see, et järsku ilmus Korkudi elamusse vana vaskkatel, jurta kohal keerles alati 
suitsuvine ja vaene karjus kostitas küllatulijaid teega. 

Lõpuks jõudis vanamehele kätte tähtis aeg - ees seisis täiskasvanud tütretütre 
mehelepanek. Ja kalõm' niisuguse tütarlapse eest 


1 Kui vanal ajal Idamaal tütar mehele pandi, sai isa "kalõmi" kariloomade, riiete 
ja teiste mitmesuguses väärtuses esemete näol, sõltuvalt peigmehe jõukusest. 

võis korraga majja tuua nii kaameli kui ka hobuse, nii lehma kui ka lambaid. Siis 
muutub taat igati kindlustatuks - ta hakkab vaid vildil lebama, niipalju kumõssi 
jooma, kui tahab, päeval aga vaatleb pilvi ja öösel tähti. Aga karja järele vaatavad 
õde, tütretütar ja väimees. 

Korkud ei kiirustanud tütretütre mehelepanekuga, ja kõikidele, kes tulid Gül- 
Džamali kosima, nimetas vanamees üha kõrgema kalõmi hinna, nii et kõik isamehed 
sõitsid tühjalt minema ning panid endise karjuse ahnust imeks. Kuid oli üks, kes tuli 
tagasi ja palus uuesti Gül-Džamali kätt. See oli kuulus suurte teede panter, karavanide 
kõu, röövel Kara-Burgut'. 

"Kui tütarlast armastatakse," lausus Kara-Burgut, "siis ei kaubelda kalõmi pärast." 
Ja ta lubas anda niipalju, kuipalju vana Korkud küsib. Kuid igal ööl, kui röövel sinna 
sõitis, jättis vanamees lõpliku vastuse andmata ja ütles, et ta mõtleb järele. 

Kuid nähtavasti heitis Šaitan vanamehe üle nalja, ja ta kaotas korraga kaamelid, 
hobused ning lambad, keda ta tähti vaadeldes oli kokku arvutanud. Auuli sõitsid Šahhi 
enese džigitid, makse koguma nii möödunud, käesoleva kui ka tuleva aasta eest. Nad 
ajasid minema palju hobuseid, kariloomi ja viisid ära Gül-Džamali, üteldes, et alamad 
on kohustatud kõigevägevamale Šahhile kõige kaunimaid tütarlapsi hankima. 

Hilisööl kihutas Korkud-Tšobani jurta juurde röövel Kara-Burgut. Ta istus terve 
öö vildiserval ja päris läbisõitnud džigittide kohta üksikasjalisi teateid: kes oli neil 
pealikuks, missugused ratsud neil olid ja missugused sadulad ning sadulavaibad. 
Kangekaelselt uuris ta vanamehe käest kõik väljaja ütles: 

"Nüüd tunnen ma nad isegi öösel ära ja õiendan arved järjekorras igaühega ning 
kõikidega kokku, kuigi nad end minu eest kas või Horezmi mere põhja peidaksid. 
Gül-Džamali aga otsin ma üles ja toon sulle tagasi, vanaisa Korkud, ja siis korraldame 
suure peo, millelt ma viin ta oma jurtasse kui oma naise. Ma tõotasin sulle kaameli, 
mära koos varsaga, lehma ühes vasikaga ja 


' Kara-Burgut - must kotkas, kuningakotkas. 

üheksa lammast, kuid nüüd pakun ma sulle kõike üheksa korda rohkem, ainult sa 
ei tohi tütretütart lubada kellelegi teisele peale minu.” 

Kara-Burgut viskas vanamehel sülle käsirahana koti hõbedir-hemitega, hüppas 
ratsu selga ja kadus ööpimedusse... ” 

Tarast neid sõnu jäi muinaslugu jutustav Hadži Rahim vait, tõmbus ägisedes 
küüru ja kukkus külili. 

"Mis siis edasi juhtus? Kas röövel leidis tütarlapse?" hakkasid pärima ukke ümber 
istuvad džigitid. 

"Ai-ai! Mida küll ei juhtunud vapra röövli ja ülikauni neiuga!" vastas Hadži 
Rahim oiates. "Kuid ma ei suuda juttu jätkata: nöörid soonisid mu ihusse ja ma 
väsisin ära.” 

"Päästke ta lahti!" käskis "must ratsanik”. 


"Ja samuti päästke lahti mu noorema venna haavatud käed!" ütles Hadži Rahim, 
keeras end selili ja sulges silmad. 

Rahulolematult urisedes päästis vana turkmeen mõlematel vangidel käed vabaks. 
Nad võtsid liival mugavamalt istet ja dervišš jätkas: 

"Kui Kara-Burgut koidikul mööda steppi sõitis, kohtas ta Dželal ed-Dini, 
padižahhi enese poega. Noormees oli džeiraani taga ajades eksinud, ta teekaaslased 
olid mahajäänud. Ta vedas ratsmeid pidi väsinud hobust, oli juba suremas näljast ning 
janust, kui nägi vana Korkud-Tšobani jurtat. Vanamees võttis ta külalislahkelt vastu, 
laskis tal puhata, söötis nii teda kui ka ratsut. Juhuslikult sõitis samal ajal sinna Kara- 
Burgut ja läks jurtasse. Kaua vestles ta oma vaenlase pojaga, aimamata, kes see on. 
Hüvasti jättes kutsus šahhi noor troonipärija Kara-Burguti enese juurde külla Tiljali 
linnatagusesse lossi. Siis sai röövel teada, et tema ees on vihatud šahhi poeg. Kuid 
külalislahkuse seadus nõuab külalise täielikku austamist, seepärast Kara-Burgut ci 
solvanud teda, vaid lubas noorele Šahhile tingimata võõrusele tulla. 

Varsti sõitis Kara-Burgut pealinna, et šahhi poega külastada. Kuid see noor khaan 
oli põlu all, šahh ei sallinud teda sellepärast, et ta sõbrustas lihtrahvaga, võttis oma 
linnataguses lossis vastu kõrbe rännumehi, kerjus-dervišše ja kaugetest maadest 
tulnud 

reisijaid. Šahh kartis, et tema poeg vahest isa vastu vandenõud sepitseb, ja jälgis ta 
iga sammu. Seepärast oli lossi p selle aia ümber peidus valve. See pidas silmas kõiki, 
kes sinna läksid või sealt tulid. 

Kui Kara-Burgut Tiljali lossi jõudis, võttis šahhi poeg ta rõõmsalt vastu, kostitas 
rikkaliku lõunasöögiga, aga muusikamehed mängisid ning laulsid muistseid sõjalaule. 
Kui Kara-Burgut tahtis öösel teele asuda, tegi khaan talle ettepaneku hommikuni 
jääda, siis annab ta kaasa kaitsesalga, et külaline ohutult linna piirini jõuaks. 

"Kes julgeb puudutada Kara-Burgutti?" ütles röövel. "Minu mõ5k ei karda 
kahtekümmet džigitti, kui nad julgevad mulle kallale tungida... " - ja ta läks 
aiaväravast välja. Kuid sealsamas visati talle peale tugev kalavõrk, mis mässis kinni ta 
käed, nii et ta ei jõudnud isegi mõõka välja tõmmata. Džigitid lohistasid ta minema ja 
toimetasid kinniseotuna kohtu- ning piinakambrisse. 

Öösel hakkas timukate peaülemus, "viha vürst" Džihan-Pehlevan Kara-Burgutti 
üle kuulama, surus vastu ta keha hõõguvaid süsi, päris järele, mispärast ta noore 
khaani aias viibis. 

"Ma lubasin bekile, et varastan talle tatari khaani hobukarja-dest parima ratsu,” 
kinnitas Kara-Burgutt. 

Lõpuks väsis Džihan-Pehlevan kangekaelse džigiti ülekuulamisest ning 
piinamisest ja käskis ta "kättemaksutorni" viia. 

Pimeduses viidi Kara-Burgut kõrge torni juurde; teda ümbritsesid timukad tihedas 
rõngas. Äkki sosistas talle keegi vaikselt kõrva. "Sa siruta käsi paremale välja ja haara 
raudkonksust kinni." Ja samas tundis ta, et nöörid, millega olid kinni seotud ta käed, 
lõdvenesid. Nähtamatu sõber oli need läbi lõiganud. Kara-Burgut ei teinud väljagi, et 
ta on juba kaitsevalmis, läks sõnakuulelikult torni ja mööda kõrget keerdtreppi üles. 
Üleval, tõrviku tuhmil valgusel, avanes väike uks. Röövel pani kõigest jõust vastu, kui 
teda sellest uksest sisse lükati. Äkki kustus tõrvik, röövel vabastas kiiresti kaeja leidis 
kobades kergesti paremal pool suure raudkonksu. Keegi hüüdis: "Üks koer vähem!" 
Uks löödi mürinal kinni ja Kara-Burgut jäi pilkases pimeduses rippuma ega tundnud 
tuge jalgade all... 

Kara-Burgut katsus rippudes vabastada nööridest vasakut kätt, mis tal suure 
vaevaga õnnestus; kahe käega kinni hoides muutus rippumine kergemaks. Kui lähenes 
hommik ja esimesed kiired tungisid läbi vana torni pragude, nägi džigitt, et ta asus 
päris katuse all; sügavast põhjatusest kuuldus tumedat urinat, seal all liikusid mustad 
varjud ja oli näha luude hunnikuid. Kui ei tule abi salajastelt sõpradelt, siis ei jätku 
kauaks jõudu, et niimoodi konksu küljes rippuda." 

"Mis edasi sai?" küsisid kuulajad, kui Hadži Rahim jälle vait jäi ja ükskõikselt 
lõket vahtima hakkas. "Mis juhtus Kara-Burgutiga ja Gül-Džamaliga? Räägi 
rutemini!" 

"Vahest te annate mu poisile natuke vett ja leiba? Ja minulgi kuluks kõri niisutada, 
ma pole hommikust peale sõõmugi rüübanud... ” 

"Andke talle kakukesi, kuivatatud viinamarju ja kõike, mida mul on,” käskis 
"must ratsanik". "Jätka, dervišš, päikesetõus on juba lähedal... " 

Kui Hadži Rahim oli tassitäie hapupiima aeglaselt ära joonud, jätkas ta: 

"Samal ajal lõbustas ennast šahhi poeg muretult aias haralise karagatši all ja söötis 
oma lemmiktäkkusid melonilõikudega. Äkki lähenes talle silmadeni sissemässituna 
üks ta ustavatest sõpradest, milliseid tal oli kõikjal, ja jutustas tasakesi, et külaline 
kõrbest võeti tema aiamüüri juures kinni viidi šahhi kaitsesalgaüle-ma juurde ja tassiti 
sealt "kättemaksutorni”. 

Noor khaan läks vihast keema. Ta käskis kõikidel oma džigittel hobuste selga 
istuda ja võitluseks valmis olla. Dželal ed-Din kihutas koos saja relvastatud 
ratsanikuga linna, pillutas vasturutta-vad tänavavalvurid laiali ja kappas otse vana 
kõrge torni juurde, mille kõrval hukkamisi täide viidi. Sünge valvur pistis hirmuga 
plehku ja džigitid lõhkusid kirvestega sissepääsu-ukse puruks. Dželal ed-Din läks 
mööda treppi üles torni tippu ja seal tuli teine uks maha lõhkuda. 

Kui see lahti saadi, tõmbusid kõik tagasi: otse läve taga algas must tühjus ja 
paremal seina ääres rippus väikese raudkonksu 

küljes keegi mees. Džigitid võtsid ta ettevaatlikult maha ja viisid trepile. Dželal 
ed-Din võttis põleva tõrviku ja katsus alla vaadata. Sügavusest vahtisid põlevad 
silmad ja kuuldus tigedat urisemist. Khaan viskas sinna põleva tõrviku. See lendas 
keereldes alla, ja suured karvased koerad-inimsööjad kargasid vingudes eemale. 

"Vannun," ütles ta, "kui minust saaks šahh, siis hoiaksin need kohutavad penid 
alles selleks, et nad nahka pistaksid need, kes selle torni välja mõtlesid." 

Noor khaan tuli tornist alla ja istus ratsu selga. Teine saduldatud hobune ootas 
Kara-Burgutti. Tiheda jõuguna sõitsid džigitid läbi linna, ja alles siis, kui olid 
kiviväravad selja taha jätnud, kui ees avanes lõputu stepi tasane avarus, ütles Dželal 
ed-Din päästetud Kara-Burgutile: 

"Ega sa ei arva, et ma su meelega oma lossi kutsusin, selleks et sa langeksid šahhi 
timukate kätte? Ma tahaksin sind uuesti oma Tiljani aeda kutsuda, kuid kardan, et sa 
võid jälle timukas Džihan-Pehlevani penidest teenrite käppade vahele sattuda... ” 

"Niisuguseid musti mõtteid mul ei olnud. Luba mul oma kodu-kõrbesse tagasi 
pöörduda. Olgugi seal paljad luited, kidur rohi ning soolakas vesi, kuid seal on 
rohkem vabadust ja õnne kui siin, ülikaunite losside, kõrgete tornide ja tugevate 
müüride keskel.” 

"Me ei hakka sind tagasi hoidma. Ma tahaksin veel täita mõne sinu soovi, kuna sa 
minu tõttu kannatada said." 

"Mul on vaid üksainus palve. Kui mu piinajad mind kalapüügivõrku olid 
mähkinud, võtsid nad minult ära mu kuulsa mõõga - kontšari. Kuni ma pole seda ära 


võtnud tollelt kiidukukelt, kes seda kanda julgeb, kas ei lubaks sa ajutiseks võtta 
helkiva mõõga mõnelt sinu džigitilt?" 

Noor khaan päästis vöö küljest lahti oma mõõga, mis oli kaunistatud türkiisi, 
karneoli ning rubiinidega, ja andis Kara-Burgutile: 

"Kanna seda auga ja tõmba tupest välja ainult meie hõimu vaenlaste, mitte aga 
rahulike karavanirändurite vastu. See puhtatõuline ronkmust ratsu, kelle seljas sa 
istud, on nüüdsest peale ka sinu oma. Selle turjal asud sa sõjaretkele kodumaa 
vaenlaste vastu.” 

"Mul on sulle veel üks palve," ütles Kara-Burgut. 

238 

"Kõnele!" 

"Kas võid sina, kes tead kõike, mis šahhi lossis tehakse, ütelda mulle, mis juhtus 
meie turkmeeni hõimu tütarlapsega, kelle nimi on Gül-Džamal? Šahhi röövlid viisid 
ta vägivaldselt ära ja ütlesid, et ta viiakse lossi elatanud šahhi lõbustamiseks.” 

"Tean. Sellele tütarlapsele Gül-Džamalile käskis šahh ühte lossiaeda püstitada 
erilise jurta. Kuid neiu osutus uhkeks ning alistumatuks. Ma kardan, et tedagi tabab 
meie šahhi kõikide alistumatute naisvangide kurb saatus.” 

"Aitäh sulle, mu suuremeelne päästja" ütles Kara-Burgut. "Kui sul on tarvis minu 
elu, kutsu mind, ja ma sõidan viivitamata kohale, kuigi peaksin mägedest ning 
kuristikest läbi tungima.” 

Kara-Burgut pööras ronkmusta hobuse ümber ja kihutas oma kõrbesse. Varsti 
muutis ta suunda ja sõitis välja teele, mis viib linnadest kõige kaunima, aedadesse 
uppuva Samarkandi poole. 

Ratsu sammus aeglaselt, džigitt aga laulis: 


Tuul laulab, see on nagu armas kauge tervitus... 
Ja kellel selle puhul rinnas rõõm ei loida? 

Las varitseb mind iga kalju tagant hukatus, - 
Mind võtab armsam igal sammul vargsi hoida...1 


Kara-Burgut oli nii mõtetesse vajunud, et mõned džigitid, kes kihutasid hobustel 
tuhatnelja mööda, oleksid ta peaaegu puruks sõtkunud. Nad karjusid: 

"Teed! Andke teed! Kuller padišahhi juurde! Kiri padišahhi omaenda kätesse!" 

Tolmupilves kihutasid mõned džigitid, tirides enese järel pin-guletõmmatud 
arkaani; selle ots oli sadulakolju külge seotud. Nööridega ratsu külge köidetud kuller 
magas kõvasti kiire kap-pamise ajal; ta õõtsus sadulas ning ta pea kõlkus siia-sinna. 

Silmanähtavalt pingutas kulleri ratsu oma viimast jõudu, et linna väravateni 
kapata; ta kähises, vehkis sabagaja tormas edasi ainult 


' Muistsest araabia laulust. 

seetõttu, et teda tirisid arkaani otsas ta ees kihutavad džigitid, kes tavaliselt Šahhi 
kullerit ühest külast teise saatsid. 

Järsku kukkus ratsu täie sõidu peal maha. Ratsanikud peatusid, hüppasid hobuste 
seljast, püüdsid nõrkenud, äraaetud ratsut üles tõsta, kuid asjatult; tema sõõrmetest 
voolas verd tolmusele teele. 

Kuller jäi lamama nõnda nagu kukkus. Ta ütles ainult: "Tähtis kiri šahhile tema 
tütre käest, keda mässulised kindlusetornis piiravad. Samarkandis tõusid üles kõik 
elanikud šahhi timukate ning maksukogujate vastu. Elanikud lõikavad nad tükkideks 
ja riputavad kehatükid paplite otsa. Kuid minul tuleb nagunii surra... ” 


Öelnud need sõnad, pani kuller pea käe peale ja sulges silmad. Kara-Burgut sõitis 
kulleri juurde ja ütles: 

"Anna mulle oma nahkpaun. Ma ise toimetan kirja padišahhi kätte. Kuid sina ära 
püherda siin kärvanud hobuse kõrval, vaid heida sinna puu varju ja maga ennast 
korralikult välja. Ma tean, et sa kirja kohaletoimetamisega väga ei kiirustaja sind tuleb 
vägisi tassida, sest šahh laseb "musta", halva sõnumi eest kulleri pea maha raiuda." 

"Ka mina arvan, et mul on parem siin puhata,” ütles tolmune kuller ja andis Kara- 
Burgutile oma pauna. Ta läks teelt kõrvale, langes puu alla rohule ja hakkas 
norskama. 

Kara-Burgut kinnitas arkaaniotsa sadulakolju külge, hõikas: "Edasi!" ja kõik 
ratsanikud pistsid jälle kihutama mööda teed Šahhi pealinna poole. 

Koos saateratsanikega kappas Kara-Burgut lossi kõrgete väravate juurde. Kulleri 
ees, kes tõi tähtsa sõnumi padišahhi tütrelt, avanesid kõik uksed. Võtmetega 
kolistades juhtis vana eunuhh kullerit mööda käänulisi koridore ja Kara-Burgut pidi 
juba maa valitseja hirmuäratavate silmade ette ilmuma, kui džigitt äkki selgesti kuulis 
seina taga naise karjatust: "Appi! Mu viimane päev on käes!" 

Kuidas võis Kara-Burgut mitte ära tunda seda õrna häält, mis nüüd täis õudust 
appi hüüdis! Ta tõmbas välja Dželal ed-Dini kingitud mõõga, tõstis selle vana 
eunuhhist võtmehoidja pea kohale ja nõudis, et talle uks lahti tehtaks. Tiigrihüppega 
tormas Kara-Burgut tuppa, mille seinad olid üleni vaipadega kaetud. Ta otsis 

šahhi, täitis seda surnuks raiuda, kuna oli veendunud, et just too lubab enesele 
nende turkmeeni tütarlapse üle irvitada. Kuid toas polnud ühtegi inimest, nurgas aga 
lebas pärsia sallide hunnikul kollane mustade täppidega panter ja katsus küüntega 
lõhki käristada vaipa, mille alt kostsid summutatud karjatused. 

Kahe mõõgahoobiga tappis džigitt kiskja ja viskas vaiba kõrvale. Tema ees lebas 
peaaegu hingetu, kahvatu Gül-Džamal. 

"Missugune kurjategija laskis kiskja nõrga tütarlapse juurde!" karjatas Kara- 
Burgut ja kummardus selle kohale, kes oli nii kaua köitnud kõiki ta meeli. 

Tuppa astus pikkade sammudega šahh. Raevus tahtis ta samas hukata džigiti, kes 
oli tema lemmikpantri surnuks raiunud. Kuid Kara-Burgut andis talle tähtsalt kirja 
üle. Rabatuna teatest, et Samarkandis on ülestõus ja tema tütrele tungitakse kallale, 
käskis šahh vägede ülemal otsekohe valmistuda sõjaretkeks, et mässajaid taltsutada 
ning hukata, ega pööranud džigitile enam tähelepanu. Kara-Burgut aga tõstis Gül- 
Džamali üles, kandis ta kätel valgesse jurtasse keset virsikuaeda, ja ütles teenijatele, et 
homme tulevad kõrbest vanamehed aukaravaniga, mis viib Gül-Džamali ära tema 
kodusesse rändlaagrisse. 

Kuid teisel päeval ei lastud vanamehi Gül-Džamali juurde, vaid nad tõugati lossist 
välja. Neile teatati, et suure padišahhi elule kallalekippumise eest on Gül-Džamal 
pandud istuma kivisesse "Igavese unustuse torni", kuhu tajääb "igavesti, kuni 
surmani”. 

"Ja ta suri seal?" küsis kellegi hääl. 

Hadži Rahim viivitas pisut ja ütles: 

"Ei, Gül-Džamal on seniajani elus, suletuna Gurgandži kivitorni. Seal käskis teda 
šahhi õel ema Turkan-Hatun kinni pidada, ja kuigi vanaeit ise Horezmi pealinnast 
plehku pistis nagu arg hüään, ei julge peatud kohtunikud, raissid ja valve vihatud 
kuninganna käsku muuta ning hoiavad vangikojas Gül-Džamali ja paljusid teisi 
süütuid vange.” 


"Seleta mulle, dervišš, kust sa seda kõike tead?" küsis "must ratsanik", kes oli 
vaibalt tõusnud. "Sest kõik, mida sa jutustasid, pole muinaslugu, vaid on tõesti 
sündinud." 

"Meie, maailma tasandikul rändajad, huigume inimeste seas ja kuuleme 
mitmesuguseid lugusid. Peale selle laulis mulle kõrbe-tuul mitmel korral selle 100.” 

"Bekid-džigitid!" pöördus "must ratsanik" sealolijate poole. "Seadke end valmis! 
Koidikul sõidan ma Gurgandži.” 

"Kui sa tahad Gurgandži pääseda, siis kiirusta," ütles Hadži Rahim. "Gurgandži 
peale lähevad kolmest küljest tatari khaani pojad tohutu malevaga. Nad piiravad linna 
katkematu rõngana ümber ja siis sa linna ei pääse.” 

"Sina, dervišš, sõidad minuga kaasa," ütles "must ratsanik". "Ma annan sulle ja su 
teekaaslasele paari hobuseid, ja kolme päeva pärast oleme me Gurgandži väravate 
juures. Teie aga minu seltsimehed minge oma rändlaagritesse ja oodake mu kutset. 
Kuid kas ma tulen tagasi teie juurde või tirib Azrail mu tuleorgu, seda teab ainult 
Allah.” 


. Kuues peatükk TŠINGIS-KHAANI KOLM POEGA TÜLITSESID 
ÜKSTEISEGA GURGANDŽI PÄRAST 


Tšingis-khaan käskis noorimal pojal Tuli-khaanil iidse linna Mervi ära võtta ning 
paljaks riisuda, kolmel vanemal pojal Džutšil, Džagatail ning Ugedeil, lubas ta minna 
oma malevatega Horezmi pealinna Gurgandži vallutama. 

Kõik mongolid tahtsid osa võtta sõj akäigust selle muhamedlike maade kõige 
rikkamasse linna, mis saatis igasse maailma otsa karavane peente kangaste, laialdaselt 
tuntud raudrüüde ning teiste hinnaliste kaupadega. Iga tormijooksust osavõtja toob 
sealt kaasa vähemalt paari hobuseid või kaameleid, kes on koormatud siidrõivaste, 
rubiinidest ning smaragdidest kaelakeede, peekrite ning igasuguste muude haruldaste 
asjadega; peale selle ajab igaüks oma koju mongoli steppidesse mitu osavat orja, kes 
hakkavad kangaid kuduma, saapaid või kasukaid õmblema, samal ajal kui nende 
omanik rahulikult lamab sõjast kaasatoodud vaibal ja 

kuulab Šanzaal' mängivat muusikameest, kes on samuti Gurgandžist vangi võetud. 

Nii unistasid mongoli sõdalased, liikudes põhja poole Džeihuni jõe kaiiastele, 
Horezmi rikastele lagendikele. 

Tšingis-khaani pojad Džagatai ja Ugedei kiirustasid, et jõuda kohale esimestena ja 
vallutada see linn enne, kui ilmub nende vanem vend Džutši. Sest suurkagaani 
testamendi järgi läks ju viimase täielikku valdusesse kogu Horezm koos Kiptžaki 
stepiga. 

"Džutši-khaan, kes oli selle peale vihaseks saanud, et tema tulevase udelli 
pealinnas lubati ta vendadel varanduse jagamisest osa võtta, otsustas mitte kiirustada; 
ta pidas jahti metshobustele, mis talle väga meeldis, ja kõneles ükskõikselt: 

"Ilma minuta nad Gurgandži nagunii ära ei võta. Las nad löövad algul oma 
otsaesised lõhki.” 

Kade ning ahne Džagatai aga vandus oma joomapidude ajal: 

"Džutši sai liiga suure udelli ja tahab kõike parimat üksinda valdama hakata. Ma 
ei anna talle Gurgandži, muudan selle esiteks varemeteks.” 


Gurgandži1, horezm-šahhide dünastia pealinn, ülespuhutud kiptšaki khaanide, 
rikaste kaupmeeste, osavate käsitööliste ning mitmesugustest hõimudest orjade linn, 
elas pärast mongolite sissetungi Maverannagrisse rahutuid aegu üle. 

Pärast kuninganna Turkan-Hatuni põgenemist, kes oli linna raudsetes valjastes 
hoidnud ja horezm-šahhide dünastia kõikide sugulaste ärasõitu jäi rahvarikas pealinn 
kiptšaki peameeste võimusesse. Igaüks neist unistas kas või üheks kuuks, kas või 
üheks päevaks muhamedlike maade käskijaks saada. Ent sel ajal kui khaanid ja bekid 
tülitsesid, kiptšaki bek Humar-Tegin, ära ootamata, et teda "valgele auvildile" 
tõstetakse, kuulutas end ise Horezmi sultaniks. Kõik alistusid talle tõrkumata ja 
hallide habemetega imaamid hakkasid mošeedes tema eest innukalt palveid pidama. 

Horezmi uus valitseja Humar-Tegin ilmutas oma võimu eelkõige agarusega islami 
usu suhtes: ta käskis üles otsida ja torni 


' Šanzaa - lauto-taoline muusikariist. (Toim.) 

istuma panna need, kes ei käinud iga päev mošees palvel. Mööda kogu linna 
lonkisid koos relvastatud valvuritega raissid. Nad seadsid keppidega korra jalule ja 
karistasid neid, kes küllalt jumalakartlikud polnud. Uus sultan määras linna kaitse 
peaülemaks oma sugulase Alla-ed-Din El-Haiati ja suurendas uute maksude arvel 
öövalvurite arvu. Kuid röövimised linnas ei vähenenud sugugi, eriti riisuti leiva- ja 
riisiladusid. Ärevus kasvas, - kõik kartsid, mis juhtub suure linna elanikega, kui 
kohutavad mongoli ratsanikud pärale jõuavad. 

Sultan Humar-Tegin rahustas elanikkonda teadustajate ning imaamide kaudu, 
kinnitas, et mongolid Gurgandži alla üldse ei tule, et nad said juba Buhhaara, 
Samarkandi ja Mervi rüüstamisest oma isu täis, et nad valmistuvad juba oma 
steppidesse tagasi minema. 

Gurgandž näis elavat oma endist elu; endistviisi kutsusid azantšid kõrgete 
minarettide otsast hommikul õigeusulisi palvele, endistviisi istusid kaupmehed turul 
laialilaotatud kaupade juures ja meelitasid ostjaid ligi, endistviisi liikusid jalakäijad 
lakkamatu vooluna piki kitsaid tänavaid, kuid linna kaubanduslik ja käsi-tööstuslik 
elu suri iga päevaga üha rohkem ja rohkem välja. 

Kaupmehed kurtsid, et äri jääb soikuja on mõnede puhul peaaegu täiesti lakanud. 
Ostjad küsisid ainult hinda, laksutasid keelt, vangutasid päid, kuid ei ostnud, ehkki 
kaupade hinnad olid juba poole võrra odavamaks läinud. 

Üksnes toiduainete hinnad kerkisid aina ja linnaelanikud ostsid rutukalt 
tagavaraks jahu, hirsitangu ja kuivatatud viinamarju, kuna nad nägid ette, et moona 
juurdevedu jääb seisma. 

Tänavanurkadele kogunenud inimesed sosistasid: 

"Tatarlased on lähedal. Tatarlased tulevad suurte jõududega. Tatarlased hakkavad 
meie linna piirama. Müürid on kõrged, tugevad, piiramine kestab kaua. Me sööme ära 
kõik lambad ja hobused, aga mis siis saab? Kuhu ennast peita, kuhu pageda?" 

Mitmesugused pöörased kuuldused erutasid ning rõõmustasid linna elanikke: 

"Dželal ed-Din on kogunud viiesajatuhandelise maleva. Ta liigub juba Gurgandži 
poole. Ta purustas suure tatarlaste maleva ja nood põgenesid itta. 

Teised kõnelesid: 

"Tatarlased keerlevad tükk aega müüride ümber ega suuda neid ära võtta. Kas on 
tõesti võimalik ära võtta Gurgandž? Nad lähevad ära põhja poole. Vanad inimesed 
teavad seda. 


Linnast hakkasid lahkuma kaamelite karavanid. Pakkide asemel rippusid küürude 
mõlemal küljel korvid, milledest vaatasid välja naised ja lapsed, kes sõitsid 
turkmeenide juurde Mangišlakki. Samal ajal saabusid linna teised karavanid - küll 
hobustel, vankritel kui ka eeslitel. Nendel ruttasid end peitma Gurgandži tugevate, 
kõrgete müüride taha suursuguste bekkide perekonnad, kes põgenesid oma mõisatest. 

Turult hakkasid kaduma kakukeste müüjad, pagaripoed pandi kinni. Lammaste ja 
hobuste hinnad tõusid; isegi lihtsat eeslit hinnati nii kalliks, nagu oli maksnud veel 
hiljuti tubli ratsu. 


Mongolid ilmusid linna alla ootamatult, päise päeva ajal. Kohe ei saanud keegi 
arugi, mis oli juhtunud. Nomaadid ajasid stepist loomakarju lõunaväravate ligidal. 
Lehma- ning lambakari peatus üle kanali viiva silla juures, senikaua kui valvurid 
karjustelt linna sis-sepääsemise eest maksu võtsid. 

Äkki ilmusid loomakarja poolt tõstetud valgete tolmupilvede seest kakssada 
ratsanikku, kes olid ebatavaliselt rõivastatud, ei sarnanenud turkmeenidele ega 
kiptšakkidele. Need ratsanikud, väikeste, kuid väledate hobuste seljas, hakkasid 
lambaid enese juurde sadulatele tirima ja ülejäänud karja ära ajama, läksid karjustega 
sõnelema ja kaklema. 

Seepeale raiusid ratsanikud surnuks mõned karjused, kes nendega tülitsesid, ja 
kiirustamata, vilistades ning nuute plaksutades, ajasid nad karja tagasi, linna juurest 
ära; nad läksid silla kaudu üle suure kanali ja siirdusid aeglaselt kaugemale. 

Linnas tõusis kära. Sultan Humar-Tegin saatis tuhat kiptšakki jultunud röövleid 
taga ajama, et nad neid hukkamiseks elusatena tema juurde tooksid. 

. Seitsmes peatükk KARA-KONTŠAR OTSIB MUINASJUTU 
LOPPU 


Ma ihkan jälle näha kõnnakut nii nõtket, 
toon ohvriks südame su õrna jutu eest. 
(Pärsia laulust) 


Päästes ennast mongolite eest, tungis Kara-Kontšar läbi kõrbe Džeihuni jõe poole. 
Pikaksvenitatud ahelikena tulid mõnikord kaugusest nähtavale mongoli sõjasalgad. 
Nad kõik liikusid põhja, Gurgandži poole. Tuli kõrbesse tagasi keerata, sooritada 
pikki ringe, küsitleda üksikuid nomaade, kes sagisid hirmunult mööda Kzõlkumi, sest 
kõikjalt lähenesid mongolid. 

Koos Kara-Kontšariga sõitsid kaks päikeselõõsast mustakspõlenud turkmeeni, kes 
kandsid suuri lambanahast mütse, alati sünge poisike ja habemik dervišš. 

Öösel, poolkuu nõrgas valguses, hiilisid teekäijad tähelepandamatult üle kallaste 
tõusnud jõe äärde. Nad läksid piki metssigade teerada läbi kõrge roostiku ja jõudsid 
vee lähedale. Mõned rohmakad kõrgete ninadega vened ujusid mööda. Nendes oli 
näha inimesi, hobuseid, lambaid. Hüüetele ja palvetele - võtta neid venesse - vastati 
sealt: "Allah aitab teid, meil pole ruujni." Ühest venest hüüti vastu: "Õigeusuline ei 
jäta õigeusulist hätta!” 

Ja tüürimees juhtis vene kaldale. Ta oli nõus neid kõiki Gurgandži viima. 

"Kuipalju sa veo eest tahad?" küsis Kara-Kontšar. 

"Äh, mis sellest kõnelda! Tänapäeval pole mitte millelgi väärtust - ei rahal, asjadel 
ega karjal -, kõik on segamini. Sina oled praegu hädas ja mina olen samasuguses 


hädas: mu maja purustati, perekond notiti maha. Milleks ja kelle jaoks ma raha 
korjan? Tulge ja sõitke!" 

Tugev suur vene võttis teekäijad ja nende ratsud peale ja hakkas kiiresti sõitma, 
kukudes laia Džeihuni sogastel lainetel. Vahel tulid paremal kaldal nähtavale mongoli 
ratsaluurajad. Siis hoidus vene vasaku kalda lähedusse. Nelja päeva pärast sõitis vene 
laia kanalisse, mis lõikas Gurgandži kaheks osaks: kõrge müüriga piiratud 
vanalinnaks ja eeslinnaks, kus majad peitusid moo-ruspuu-aedade varjus. 

Kara-Kontšar võttis vöö vahelt paelaga kinnitõmmatud nahkkotikese, luges välja 
kümme kuldteenarit ja pani need veneomaniku laiale peopesale. 

"Ei tea, kas tuleb veel juhust sinuga kohtuda. Sa ütle vähemalt oma nimi.” 

Tüürimees naeratas ja lükkas punase turbani kuklasse. 

"Mind hüütakse Kerim-Gulemiks, olen sepp. Kuid sinu ma tundsin ära, ehkki sa 
oma nime ei ütelnud. Sinu kergete sihvakate jalgadega ning luigekaelaga ronkmust 
ratsu võib kuuluda ainult sellele, kellest jutustatakse juba muinaslugusid ja lauldakse 
laule. Kui sa hakkad siin paganatega taplema, tulen ma sinu družiinasse.” 

Kara-Kontšar ei kuulanud teda enam. Ta vaatas tähelepanelikult kaugusse, kust 
lähenes piki kanali teist äärt tolmupilv. 

Hakkasid paistma hobuste pead ja vastu lakkasid liibunud kiptšaki ratsanikud. 
Nad kisendasid, nuutisid hobuseid, kaugele kostis kume käraja kähisevate häälte 
röökimine. 

Eespool kihutas mees suure valge ratsu seljas. Ta kõlkus sadulas, iga silmapilk 
maha kukkumas. Valgel turbanil ja kollasel ha-latil olid vereplekid; hobune oli 
punaste niredega kaetud, pikk nool oli ratsu kaela kinnijäänud. 

Kiptšakid kihutasid vihurina üle silla. 

"Nad on lähedal, nad on meie kannul! Päästke endid!" ulatusid kõrvu nende 
meeleheitlikud karjed. 

Kara-Kontšar pidas värava juures kinni ronkmusta täku, kes läks tuliseks ja 
tantsiskles, kui nägi kihutavaid ratsusid. 

Kiptšakid sööstsid väravast sisse, nende kannul sõitis linna Kara-Kontšar koos 
oma teekaaslastega. Värav sulgus veniva kriik-satusega ja valvurid kindlustasid teda 
raskete palkidega. 

Üks ratsanik peatus valvurite juures ja jutustas: 

"Uus sultan Humar-Tegin saatis meid kahtsada mongolit kinni võtma. Nad ajasid 
meie karja minema. Kui nad meid nägid, jätsid nad kinnivõetud karja maha, pistsid 
kihutama nagu hirmunud rotid. Kes võis teada, et nad valmistasid ette loksuja meie 
hukatuse! Tiljali aia juures tormas varitsuspaigast meie kallale kaks tuhat neid 
meeletuid paganaid. Nad piirasid meid igast küljest sisse, tabasid eemalt pikkade 
nooltega, lõid ratsanikud seljast maha ja püüdsid hobused kinni. Kõik meie vaprad 
sõjamehed said seal otsa! Näe, see on kõik, mis meie salgast alles jäi. Miks küll sultan 
saatis meid sellesse verepulma?" 

"Aga miks te valisite endale sultaniks niisuguse põrsa?" hüüdis Kara-Kontšar. 

Kõik vaatasid ringi: kes julges ütelda niisuguse sõna sultani kohta? 

Kuid Kara-Kontšar karjus edasi: 

"Allah ja argus kihutasid Horezmist minema õela emahundi, kuninganna Turkan- 
Hatuni, ja kogu tema söödikute karja. Pani plehku ka paksu tagumikuga šahh 
Muhammed; nüüd kisuvad koerad tema raibet! Kui rajutuuled olid Šaakalite parve 
välja pühkinud, otsustasite teie valida enesele uueks hernehirmutiseks Humar-Tegini! 


Korralik peremees ei usaldaks talle isegi karvaajanud kitsekarja, kuid teie tegite ta 
vägede ülemaks ja usaldasite talle linna kaitsmise!... Te olete orjade sugu! Te ei saa 
elada ilma keppideta...” 

Kaks džigitti, Kara-Kontšari teekaaslased, varjasid teda oma kehadega. 

"Tasa, Kara-Kontšar! Siin ümberringi on ju kiptšakid. Nad on Šahhiga ühest soost. 
Sõidame siit ära!" 

Sõjamehed ja valvurid, kes olid värava juures, jäid "musta ratsaniku” sõnadest 
keeletuks. 

"Missugune julge džigitt! Kuid ta rääkis ju tõtt. Kas on Humar-Tegin varem 
lahingus välja paistnud, kas on ta silma paistnud omakasupüüdmatuse või aru poolest? 
Kogu ta jõud seisis selles, et ta käis kuninganna Turkan-Hatuni kannul nagu saba. 
Niisuguse sultaniga hukkume kõik.” 

Kara-Kontšar sõitis aeglaselt mööda Gurgandži peatänavat ja vaatles vastutulevat 
rahvahulka mustade kannide silmadega. Oma teekaaslastele ütles ta: 

"Minge turule, otsige seal üles Merdeni teemaja. Seda teavad kõik. Oodake mind 
seal. Ma sõidan nüüd üksinda." 

Pooled turupoed olid suletud. Nendes aga, kus lebasid siidi ning õhukeste villaste 
kangaste hunnikud, ei kutsunud müüjad enam ostjaid ligi. Kurvalt istusid nad ringis ja 
arutasid: mis nüüd saab? 

"Kui vaenlased linna ümber piiravad, ei müü me enam küünra-täitki. Kes siis 
tahab osta, kui paganad nagu metsloomad linna tungivad ja kõik muidu ära võtavad? 
Kas jäävad veel terveks meie 

pead?" 

"Igavese unustuse torn" asus horezm-šahhi lossi kõrval. Torni üks külg ulatus 
väljakule. Tornile lähenedes silmitses Kara-Kontšar väikesi ümmargusi õhuauke, mis 
akende aset täitsid, ja mõtles: "Kus, missuguse aknakese taga on peidus tema, kõrbe- 
1111? Kas ta on elus? Ja kui on elus, kas suutis ta säilitada süütu näo meeldivad jooned, 
säravad silmad ja õrnad neitsikäed? Selles õudses tornis lähevad inimesed hulluks, 
naised muutuvad nõtradeks vanaeitedeks... Võib-olla on ka ketiga seina külge ahelda- 
tud Gül-Džamal nüüd..." Ta tundis hirmu, kui mõtles, keda ta näeb. Parem surm, järsk 
surm lahingus, kui näha teda, oma elu-valgust, teistsugusena, inetuna, 
hullumeelsena... 

Tormi jalamil madala raudukse lähedal, tukkus astmetel habemik valvur, vana 
kõver mõõk põlvedel. Tema kõrval vaibal lebasid mõned kuivad kakukesed ja 
puunapas kaks musta vaskdirhe-mit. Halvasti hoolitsevad nüüd sugulased vangide 
eest! Mõeldakse vaid enesele, kuidas ennast päästa! Müüriavadest aga ilmusid 
nähtavale kondised, kõhetud käed ja kostis hüüdeid: 

"Pidage kannatajaid meeles! Visake tükk leiba valgusest ilmajäetutele!" 

"Hei, vanamees, tule minu juurde!" ütles Kara-Kontšar valvurile. 

Vanamees ärkas, raputas halli habet ja jäi üksisilmi džigitti vahtima, ilma et oleks 
mõtelnudki püsti tõusta: 

"Mis sa tahad?" 

Kara-Kontšar sõitis vanamehele lähemale ja too ajas end püsti. 

"Võta see münt ja jutusta mulle, kas vangikotta on palju uusi vange juurde 
tulnud?” 

"Ja kui ongi palju, siis sulle ei lähe see korda.” 

"Aga vanu vange on tõenäoliselt ka rohkesti järele jäänud.” 


"Kes pole mustuse, puukide või nälja kätte kärvanud, see ripub veel lootuse 
konksu küljes.” 

"Säh sulle veel teenar. Ütle mulle, kas vangide seas on naisi?" 

"Kaks vanaeite on; need pani uus sultan istuma selle eest, et nad nõidusid ja 
tahtsid talle tõbe kallale saata.” 

"Kuid noori naisi ei ole?" 

"Mis sa minu kallal norid? Kes sa oled, kohtunik, timukas, pealik või mošee 
vanim imaam? Ma ei tohi sinuga kõnelda. Võibolla oled sa röövel ja tahad teisi 
kõrilõikajaid vabastada. Võta oma raha tagasi ja sõida siit minema." 

Kara-Kontšar tõstis nuudi ja tahtis valvurit lüüa, kuid kellegi käsi hoidis teda 
leebelt tagasi. Ta vaatas ringi. Pikk vanamees õlgadeni ulatuvate pikkade juustega, 
seljas räbalad, võttis Kara-Kontšari tulivihase pilgu põlevate silmadega vastu. 

"On näha, sa ei tunne siinseid kombeid ja kõneled seepärast niimoodi selle 
vanamehega. Lähme siit kaugemale ja ma seletan sulle kõik. Vaata, senikaua kui sa 
rääkisid, tuli juba väravast välja kümmekond meest sultani timukaid-džandaare; nad 
kõik vahivad siiapoole ja on valmis sulle kallale tormama... Lähme siit kiiremini 
minema, kuula mu sõna, järgne mulle.” 

Kara-Kontšar puudutas hobust ja hakkas kummalise vanamehe kannul sõitma. 
Põiktänaval kiirendas vanamees veelgi samme ja pööras varsti umbtänavasse. Siin jäi 
ta seisma. 

"Sa ära imesta, et ma sinuga kõnelema hakkasin. Ma käin juba terve aasta vangla 
juures ja annan, leiba oma isandale, kes on maaalusesse ruumi heidetud. Teda kutsuti 
Mirza-Jussufiks; ta oli horezm-šahh Muhammedi juures kroonikakirjutajaks. Šahh 
näitas tema vastu üles armu ning lahkust. Ent kui vana hüään Turkan-Hatun sai 
Horezmis "vägevuse odaks ning viha suureks mõõgaks”, 

ei hoolinud ta Mirza-Jussufi hallidest juustest ega nõtrusest ja heitis 
kroonikakirjutaja vanglakeldrisse...” 

"Kuid mille eest?" 

"Selle eest, et Mirza-Jussuf nimetas teda oma raamatus "mustaks plekiks Horezmi 
võimsal mantlil" ja kirjeldas kõiki ta nurjatusi. Pühad imaamid kandsid sellest 
kuningannale ette ja nüüd käin ma mööda linna, palun armuande ja kannan neid 
vangikotta, et toita abitut vanakest. Ma ootan, et tundmatud nomaadid sellesse linna 
sisse tungiksid. Kui nad hakkavad elanikkonda tapma ja džandaarid nagu hiired laiali 
jooksevad, ruttan ma vangla juurde, kägistan oma kätega selle nurjatu valvuri ja lasen 
kõik vangid vabadusse, koos nendega ka vana Mirza-Jussufi. Ma ise lähen siis oma 
kodumaale.” 

"Kas su kodumaa on kaugel?" 

"Kaugel! Ma olen venelaste maalt ja mind hüütakse Saklabiks, kuid oma keeles 
vanaisa Slavkoks.” 

Kara-Kontšar jäi mõttesse. 

"Ütle mulle, bek-džigitt, keda sa otsid?" jätkas vanamees. "Võib-olla saan ma sind 
aidata?" 

"Kas vanglas on palju naisi? Valvur ütles, et seal on ainult kaks vanaeite.” 

"Ta valetas! Sa märkasid tornis, kõrgel katuse all, väikesi õhuauke? Seal on 
pisikesed kambrid. Nendesse on pidetud mõned naised šahhi haaremist selle eest, et 
nad osutusid kangekaelseteks.” 

"Kas on nende seas turkmeenlannasid?" 

Vanamees mõtles: 


"Ma uurin kõik välja. See valvur armastab raha. Ehkki ta on riides nagu kaltsakas, 
on tarikas. Kõikidest vangidele määratud armuandidest annab ta neile vaevalt poole, 
kõik ülejäänud võtab endale. Tal on maja, aed ja kaheksast naisest koosnev haaren... 
Ma katsun sind aidata. Näed seda vana jalgväravat puu all, - siin elas varem minu 
peremees, kroonikakirjutaja Mirza-Jussuf. Ma valvan tema maja ja raamatuid... Tal 
oli kasvandik Bent-Zankidža, kes aitas tal raamatuid ümber kirjutada. Kuid tütarlaps 
sõitis Buhhaarasse ja jäi hiljem kadunuks. Ja nii jäingi ma üksinda... ” 

"Ma usun sind, taat Saklab, ja ei mõtle, et sa tahad mu hukatust. Homme 
hommikul olen ma siin...” 


Kaheksas peatükk SELLEKS, ET VALLUTADA GURGANDŽ, 
TULEB TA ESMALT PURUSTADA 


Horezmi saabunud mongoli malev ei asunud kohe pealinna piirama. Kõigepealt 
asusid mongolid elama Gurgandži lähedastesse küladesse, ajasid vangistatud 
külaelanikud oma laagritesse. Mõlemad Tšingise pojad, Ugedei ja Džagatai, asusid 
elama linnatagusesse Tiljani lossi; nende väepealikud: Kadan, Bogurdži, Tu-len- 
Džerbi, Tadži-bek ja teised olid kibedasti ametis piiramisma-sinate, heitekatapultide 
ning ratastega "kilpkonnade" valmistamisega. Kaugelt siiatoodud hiina insenerid 
lubasid ehitada tor-mijooksumasinad, mis aitavad linna kiiremini ära võtta. 

Raskusi tekitas kivide puudumine lähikonnas - polnud midagi heita. Siis tegid 
hiinlased ettepaneku: valmistada mooruspuudest suured kuulid ja hoida neid nii kaua 
vees, kuni nad omandavad hädavajaliku kõvaduse. 

Üksikud mongolite salgad tulid linna mitmel küljel nähtavale, astusid väravatest 
väljasõitnud ratsanike salkadega võitlusse ja kihutasid kiiresti eemale, katsudes neid 
jälle lõksu meelitada. Kuid Gurgandži sõdalased olid juba valvel ja pöördusid oma 
müüride kaitse alla tagasi. 

Linnas seisis vägede eesotsas sultan Humar-Tegin, tema lähimateks abilisteks olid 
aga Ogul-Hadžib (Buhhaara kaitsja), Er-Buka-Pehlevan ja Ali-Durugi. Sõjalisel 
nõupidamisel näitas sultan Humar-Tegin mongolite heitkirju. Nendes kutsuti 
elanikkonda üles väravaid avama ja end mongolite hooleks andma, kes ei tee neile 
mingisugust kahju. 

"Miks nendega mitte kokku leppida?" kõneles sultan. Parem neile suurt maksu 
anda ja asi rahuga lõpetada, kui sundida kõiki elanikke taluma sissetungi, tapmiste 
ning tulekahjude õudusi.” 

Ogul-Hadži ja teised rääkisid talle vastu: 

"Sa, padišahh, oled vististi unustanud, mida tegid mongolid Buhhaara, 
Samarkandi, Mervi ja teiste linnadega? Ka seal palusid elanikud armuja viskasid 
relvad käest. Mongolid valisid välja parimad käsitöölised ja saatsid oma koju 
Mongooliasse, kuid ülejäänud surmasid raudnupuliste keppidega.” 

"Tuleb siiski välja uurida, mida mongolid tahavad.” 

Öösel sõitis sultan Humar-Tegin koos väikese kaaskonnaga Gurgandžist välja ja 
jõudis lossi juurde, kus Džagatai ja Ugedei pidutsesid. Ta ilmus nende ette kui paluja, 
käed rinnale kokku pandud. 

"Mida sa meile tõid?" küsis Ugedei naeruga. "Kus on väravate kuldvõtmed?”" 


"Ma kummardun Idamaa valitseja, Tšingis-khaani suuruse ning jõu ees ja tahan 
teda teenida, nagu teenivad teised bekid.” 

"Meil on vaja Gurgandži linna, mitte aga niisuguseid kahe pere koeri nagu sina!" 
vastas sünge Džagatai. "Kas me võime ühtegi sinu sõna uskuda, kui sa jätsid maha 
oma rahva ja oled koguni valmis tema vastu minema? Võtke ta kinni!" 

Timukad võtsid Humar-Tegini ja kõik ta kaaslased kinni. Nad kiskusid neil riided 
seljast, murdsid ilma verd valamata nende selgrood ja viskasid nad jäärakusse, kus 
neid, alles pooldavaid, närisid šaakalid ja koerad. 

Kui Tšingis-khaani vanim poeg, Džutši-khaan oma malevaga pärale jõudis, oli 
Gurgandž juba mongolite salkade tihedas rõngas. Selleks, et heitemasinaid müüride 
alla viia, hakkasid kolm tuhat mongolit ja vangide jõuk üle kanali minevat silda 
parandama. Äkki sööstis Gurgandži väravatest välja julgete ratsanike salk eesotsas 
turkmeen Kara-Kontšariga. Nad tungisid ootamatult töötavate mongolite kallale ja 
hävitasid nad viimseni, kuhjasid sillale terve laipade valli. See õnnestumine innustas 
sissepiiratuid. 

Siis koondasid mongolid kõik oma väed linna juurde. Nad ajasid siia tuhandeid 
kinnivõetud külaelanikke ja sundisid neid müüri ümbritsevat vallikraavi täis ajama. 
Pärast seda oli võimalik piira-mismasinad juurde veeretada ja linna ründamist 
alustada. 

Heitekatapuldid lennutasid sinna vettinud puukuule ja põleva vedelikuga täidetud 
hiina savipotte. Nendest süttis nii võimas tuli, et puuehitused lõid suure heleda leegiga 
põlema ja neid oli võimatu kustutada. 

Kõige otsustavamalt tegutsesid põhja poolt Džutši-khaani väed. Seal kaevasid 
vangid maa-aluse linnamüüri alt läbi. Mongolid tungisid linna sisse ja pärast 
meeleheitlikku kähmlust hakkas peagi põhjapoolsel vahitornil lehvima juba 
suurkagaani poja tohutu valge lipp. 

See tekitas Džagatais kadedust ning raevu. Ta paiskas Gurgandži müüridele salga 
salga järel, kuid müüride kaitsjad näitasid üles uskumatut vastupidavust, lõid 
ülesronijad telliskividega alla, kallasid keeva vee ning tulise tõrvaga üle, nii et 
kõrvetatud ja põletatud ründajaid langes nagu loogu. 


Üheksas peatükk KARA-KONTŠAR "IGAVESE UNUSTUSE 
TORNIS" 


Mitu korda ratsutas Kara-Kontšar vana jalgvärava juurde puu all, et kohtuda taat 
Saklabiga - kuid asjatult. Viimaks nägi ta teda. Vanamees polnud enam kaltsudes, 
nagu varem, vaid kandis triibulist halatti ja peas sinist turbani. Teda oli raske kohe ära 
tunda. 

"Andesta mulle, julge bek-džigitt, et ma ei saanud sulle varem kõigest jutustada, 
mida ma teada sain ja mida ma ära tegin. Vangivalvuri suu on justkui vett täis. Kardab 
nähtavasti džandaare või on nendega ühel nõul. Alustasin temaga juttu küll nii ja naa, 
tegin ettepaneku vanglat puhastada, kuid ajasin ta sellega ainult vihale. Kui ma aga 
tegin talle ettepaneku, et töötan tema kodus paari kakukese eest päevas, muutus ta 
rõõmsaks ja pani mu järelevaatajaks oma kaheksa naise üle... Aga kui ma peksin läbi 
ta õela peanaise, kinkis ta mulle tasuks selle halati ja vana turbani... " 

"Mis loba sa mulle ajad mingisugustest naistest ja halattidest!" vihastas Kara- 
Kontšar. "Ma andsin sulle viis kuldraha. Mis sa ära tegid? Kas said teada kõik, mis 
vaja?” 

"Muidugi sain teada! Kui Nazar-boboo vaikib, kas suudavad siis ka tema naised 
vaikida? Nad on temalt ammu kõik välja uurinud, kuid mina uurisin nendelt... Selles 
vangitornis on mõned kambrikesed, mis on seestpoolt seinte küljes kinni nagu pääsu- 
keste pesad. Kuid torni keskkohas on palgid pehkinud ja põrandad keldrikorruseni alla 
varisenud.” 

"Et Šaitan sinugi sinna alla mataks!" 

"Raske on nende kambrikesteni jõuda. Tuleb ronida mööda müürile toetuvaid 
puust redeleid, mis on pehkinud köitega kokku seotud. Varem ronis mööda neid 
redeleid valvur Nazar-boboo ise, kuid nüüd kardab ka tema... " 

"Kes siis nendes kambrikestes kinni istub?" 

"Istuvad inimesed, kes on tõmmanud endale horezm-šahhi viha. Aga ühes 
kambrikeses, päris katuse all, on kinni noor turkmeen-lanna... ” 

"Ütle ta nimi!" haaras džigitt vanamehe õlast kinni. "Räägitakse, et tema nimi on... 
Gül-Džamal.” 

"Sa viid mu otsekohe tema juurde.” 

"Kas on see siis otsekohe võimalik? Lossivärava kõrval istuvad kakssada 
džandaari, kes haigutavad igavusest. Nad ootavad, kellele saaks kallale karata, kuid 
sina tahad otse vangla peale minna! Satud ise ka keldrisse.” 

"Vait, argpüks! Mine vangla juurde ja oota mind seal. Ma tulen otsekohe sinna ja 
puistan kõik laiali!" Kara-Kontšar sähvas ratsut nuudiga ja kihutas tolmu üles 
keerutades mööda kitsast tänavat minema. 

Ta ratsutas tollesse linnaossa, kus elasid ja töötasid mitmesugused käsitöölised: 
sepad, vasetagujad, relvasepad ja raudrüüde, soomussärkide, kilpide osavad meistrid. 
Loendamatute vasarate löögid vastu alaseid täitsid õhu nüristava mürina ning 
kõlinaga. 

Siingi käis töö vaid poole jõuga. Usinalt töötasid üksnes need käsitöölised, kes 
relvi valmistasid. Kellel on hukkumispäeval vaja graveeritud vaskvaagnaid, kanne või 
nägusaid ehteid rakmete jaoks? 

Kara-Kontšar nägi käratsevat ning sõnelevat seppade jõuku. Sünge ratsaniku 
ilmumine tekitas uudishimu ja nad jäid vait. Mida tahab ronkmusta ratsu seljas istuv 
"must džigitt"? 

Kara-Kontšar sõitis jõugu keskele ja hakkas tuliselt rääkima: "Hei teie, sepad, 
raudkäed, vaskrinnad! Kas khaanid ja bekid veel kaua teie üle irvitavad? Algul 
pigistas horezm-šSahh Muham-med suurte maksudega teie jõu välja. Ta põgenes 
täidetud kulla-laegastega Iraani. Tema järel pani õnneks punuma ka tige hüään - tema 
ema. Nüüd läks isehakanud sultan Humar-Tegin meie vaenlaste poole üle ja 
tõenäoliselt juba jutustas neile, missugusest küljest on kõige kergem Gurgandži müüre 
läbi murda. Kas pilgutate veel kaua silmi ja ootate, et mõni uus sultan teid jälle maha 
müüks? Mida te ootate? Lähme lossi, lõhume selle ussipesa puruks, lööme sisse ka 
vangla rauduksed ning laseme selle keldritest vangid välja. Seal ei istu röövlid ega 
mõrtsukad, vaid need, kes rääkisid tõtt, ja mitte sultani meeleheaks.” 

"Lähme, lähme! Purustame horezm-šahhi lossi!" hakkasid karjuma sepad. "Teeme 
vangla maatasa!" 

"Võtke vasarad, võtke pihid ja meislid, võtke kõik, mida ahelate lõhkumiseks 
vaja. Võtke kõik selleks, et meie surevaid vendi keldrist välja tuua.” 

Kõik sepad, vasetagujad, relvasepad ja muud käsitöölised, kes olid haaranud kätte 
vasarad, mõõgad ja odad, suundusid ähvardava jõuguna lossi poole. 


Mõned džandaarid tormasid vastu ja katsusid rahvajõuku laiali ajada. Nad peksti 
läbija sõtkuti jalgade alla. Seni kui sepad lossi rüüstasid, aitasid mõned inimesed 
Kara-Kontšaril vangla raud-uksi lahti teha. Kinniseotud valvur Nazar-boboo seisis 
sealsamas; ta nuuksus ja kinnitas vandega, et hoolitses alati vangide nagu oma laste 
eest. 

Sepad avasid kiiresti raudukse. 

Tugan, kes seppadega kaasa jooksis, kisendas: 

"Kiiresti alla, maa-alusesse ruumi! Sinna jäid mu sõbrad, kes on jõuetud ja 
igavese pimeduse tõttu nägemise kaotanud. Mõned neist ei jaksa välja ronida, neil on 
jalad elutuks muutunud... ” 

Mitu meest laskusid läbi sünge avause keldrisse. 

Sealt hakkasid välja roomama vangid, kes klammerdusid üksteise külge, räbalates, 
räpased, pikaks kasvanud küüntega, sassis juustega. 

256 

Kaotanud nägemise aastatepikkuse pimeduse tõttu, lõid nad ära oma päid, 
kompisid kõike kätega, nutsid ja naersid ega uskunud õnne, et nad on jälle taeva ja 
päikese all vabade inimeste keskel. 

"Minge üle turu," kisendati neile rahva seast. "Las näevad kõik, kuidas horezm- 
šahhid oma alamaid ülal pidasid! Nõudke, et kaupmehed teile puhtad hamed ja 
kottpüksid annaksid." 

Põleva tõrvikuga sammus Kara-Kontšar torni sisemusse, kust hoovas külma ja 
niiskust. Enese ees tõukas ta hirmunud, palveid pomisevat valvurit. Too ronis mööda 
kõikuvaid redeleid. Talle järgnes Tugan ja lõi teel vangikongide ustelt vasaraga lukke 
maha. Vankudes, seintest kinni hoides, tulid välja naised, haledad, räbalates, kurnatud 
ning kõhnad ja laskusid nuttes alla. 

Kui Kara-Kontšar jõudis päris katusevõlvi alla, jäi valvur raudukse juurde seisma. 
Väikese neljanurkse ava ees oli raudvõre. 

"Siin," ütles valvur, "hoitakse "igavesti, kuni surmani" ühte naist lossihaaremist. 
Ta julges kätt tõsta šahh Muhammedi vastu.” 

"Mida sa ootad? Tee lahti!" 

"Ära vihasta minu peale, kõige vapram vägilane, kuid selle ukse võtit hoitakse 
padišahhi juures.” 

"Tähendab, sul pole võtit?” 

"Ei, minu käskija! E1, minu kõige kõrgem Allah!" 

"Siis kasi kuradile!" - ja Kara-Kontšar paiskas valvuri maha. Too lendas 
meeleheitliku hädakisaga alla, riivates teel kõdunenud palke, ja kadus ärevusse aetud 
koerte haukumise ning vingumise saatel pimedusse. 

Kara-Kontšar surus silma vastu ukse sees olevat väikest ava. Ta nägi vaid vana 
vaibaräbalat, mida valgustas längus päikesekiir. 

"Kus ta on?" mõtles džigitt. "Kambrike on tühi... Kas ta tõesti on hukkunud?" 

Äkki libises tema ette vari ja ilmus nähtavale tume nägu. Suured mustad silmad 
vaatasid terava pilguga. 

Kara-Kontšar oli ammu ette valmistanud palju kauneid sõnu vanadest lauludest, 
kuid need kõik lendasid laiali nagu hirmunud mesilased. Ta suutis vaid ütelda: 

"See olen mina!" 

Kartlik, nõrk hääl sosistas: 

"Valgusta oma nägu, et ma võiksin sind ära tunda." 

Kara-Kontšar nihkus eemale ja tõstis põleva tõrviku. 


"Ma tunnen üle näo jooksva armi, mille lõi kiskja käpp. See oled sina, keda miski 
ei suuda tagasi hoida." 

"Mine ukse juurest ära, sa saad otsekohe vabaks.” 

Kara-Kontšar pani tähele, kuidas väga kõhetu tütarlapse sihvakas vari tagasi 
tõmbus, kui kergelt neiu kirjule vaibaräbalatle vajus. Päikesekiir langes tõmmule, 
peaaegu paljale kehale, mida katsid hädavaevu punase kanga räbalad ja mõned siniste 
klaaspärlite niidid. Suured mustad silmad vaatasid süngelt ja valvsalt. 

"Lase mind, Kara-Kontšar,"” ütles üks kaaslastest. "Relvasepp avab lukud 
kiiremini kui Karakumi vägilane." 

Sepp lõi vasaraga luku küljest ära. Rauduks andis järele Gül-Džamal jäi istuma, 
kattes end kätega. 

"Mul on kõik riided seljas lagunenud. Ma ei saa sinu ees püsti tõusta.” 

Kara-Kontšar astus tagasi ja ütles noorele sepale: 

"Sa ei tohi naist silmitseda. Viska talle oma tšapan. Ma kingin sulle teise, siidist.” 
Ta pöördus ümber ja läks kitsast poollagunenud redelit pidi üles torni katusele. 

Ta nägi ümberringi suitsupilvi, sädemete ja tulevihurina tõusid need taevani. Linn 
põles. Ümber linnamüüride liikusid tolmupilvedes ratsanike salgad. Kaugel tornil 
lehvis Džutši-khaani valge seitsmesabane lipp. 

Gül-Džamal tuli rõdule, peas sinine turban ja seljas mehe tšapan, sarnanedes 
sihvaka saleda poisiga. Kergitanud hämmastunult kulmukaared, vaatas ta kaugusse. 

"Mis sünnib Gurgandžis? Mis koledad inimesed need on, kes linnamüüride ees 
nelja kihutavad?" 

"Sõda jõudis ka siia,” vastas Kara-Kontšar. "Vaenlased piirasid Gurgandži sisse... 
Nüüd võitleme sinuga alati kõrvuti. Meid ühendasid sõjatuli ning pisaradsjnu 
kurbades silmades.” 

"Selles õudses tornis unustasin ma kõik ja õppisin vaid vihkama. Sinuga koos 
lähen ma kõikjale nagu tulivihane tiiger, mitte kui endine muretu Gül-Džamal." 

Kara-Kontšar ei kuulanud enam tema sõnu. Käega silmi varjates vaatas ta kõrvale 
läbi möödakihutavate suitsu-ja tolmupilvede. 

"Mida need meeletud tegid! Vaata: suur Džeihuni jõgi tuli välja kallastest ja liigub 
meie peale... Ta uhub minema majad; need varisevad kokku nagu laste mänguasjad... 
Vaata - kõrged paplid langevad praginaga justkui maha raiutud... Need nürimeelsed, 
halastamatud metslased purustasid igivana tammi, mis hoidis juba tuhat aastat vaos 
võimsa veerikka jõe voolu..." Nüüd purustab jõgi kõik oma teel, ujutab üle ja hävitab 
kogu rahvarikka linna. Gül-Džamal, tuleb viivitamata sellest vanast tornist põgeneda: 
vee rõhumise all variseb see kokku ja matab meid enese alla.” 

Vangid, keda mongolid rünnakutele ajasid, olid lakkamatute tormijooksudega juba 
suurema osa linnast purustanud. Siiski jätkasid Gurgandži elanikud meeleheitliku 
raevuga enese kaitsmist. Mongolid vallutasid kvartali kvartali järel. Nemad, kes olid 
harjunud lagedal, hobuste seljas võitlema, liikusid vaevaliselt edasi mööda kitsaid 
tänavaid, mis olid põlevate ehituste rusudest ummistunud, kuid tungisid visalt edasi ja 
tabasid osavalt linna kaitsjaid pikkade nooltega. 

Kõige tulivihasemateks võitlejateks olid Gurgandži käsitöölised; nad teadsid, et 
vangilangemise korral on nende saatus ette otsustatud: mongolid saadavad kõige 
osavamad ja tugevamad oma kaugele kodumaale, ülejäänud, kõlbmatud tapetakse. 

Naised ning tütarlapsed võitlesid müüridel ja majade katustel kõrvuti oma isade, 
meeste ja vendadega. Ja kui viimastest keegi noolest tabatuna maha langes, siis 
ladusid naised kartmatult haavatu ette telliskividest ning mullast müüri, et 
mahakukkunuid uute noolte eest kaitsta. 


' "Mongolid ise purustasid tammi, mille järel vesi pääses valla ning uputas kogu 
linna. Ehitused hävisid, ja nende asemel voogas vesi." (Ibn al-Assir, XIII saj.) 

Gurgandži kangelaslik kaitsmine kirjutas Suur-Horezmi hukkumise kurba 
jutustusse ühe kõige ebatavalisema lehekülje; teised linnad ilmutasid suuremas osas 
pimedat usaldust mongolite vastu, argust ning nõrkust, mille tõttu hukkusid 
kuulsusetult. Gurgandši all kaotasid mongolid väga palju oma sõdalasi, ja langenute 
luud moodustasid terveid künkaid, mis palju aastaid hiljem varemete vahel silma 
paistsid. 

Kui üksnes kolm kvartalit olid jäänud võtmata, otsustasid Gurgandži kurnatud, 
haavatud kaitsjad alla anda ja saatsid valitud isikud khaan Džutši juurde armu ning 
halastust paluma. Tšingis-khaani poeg vastas: 

"Millele te varem mõtlesite? Mispärast ei näidanud te üles alandlikku meelt, kui 
mu väed linna alla tulid? Kas ma võin nüüd, kui ma olen kaotanud niipalju oma 
parimaid võitlejaid, keelata oma sõdalasi raevust ning röövimisest küllastumast? 
Mingit armu te ei saa.” 

Mongolid tungisid terveksjäänud linnaossa. Ühe jao kaitsjaid võtsid vangi, teise 
raiusid surnuks, kogu varanduse riisusid ära. 

Khaan Džagatai käsul, kes ei soovinud, et Horezmi pärl Gurgandž vanema venna 
osaks saaks, purustasid mongolid pea-tammi, mis oli jaotanud vett kogu Horezmi 
maadel. Vesi ujutas tohutu linna üle ja lammutas ehitused. Linna ase jäi hiljemgi pal- 
judeks aastateks vee alla. Kes pääses tatarlaste käest, see uppus tulvava jõe 
voogudesse või hukkus varemete all. Alles jäid vaid mõned ehitused: osa Keški- 
Ahtšaki vanast lossist, mis oli telliskividest ehitatud, ja kaks šahhide hauasammast. 

Märatseva jõe vood ujutasid üle ka mõned teised Horezmi linnad, jõgi ise muutis 
voolu suunda ja suubus kaua aega läbi kõrbe Abeskuni merre. 

Gurgandži meeleheitliku kaitsmise ajal asus Hadži Rahim müüridel võitlejate 
seas. Tundes haavade ravimise ning kinnisidumise araabia viise, aitas ta hädalisi. 

Kui Džeihuni jõgi ootamatult üle kallaste tõusis, istus ta kaks päeva šahh Tekeši 
kõrge telliskivist hauasamba-mausoleumi otsas. Möödasõitvas venes osutus 
tüürimeheks dervišile juba tuttav sepp Kerim-Gulen. See pani ta oma venesse istuma 
ja üheskoos sõitsid nad mööda möllavat veelagendikku, päästes kõiki, keda suutsid. 
Kara-Kontšari ja Gül-Džamali ei õnnestunud neil enam kohata. Tunduvalt hiljem 
kuulis Hadži Rahim mitmel korral madahhi' muinasjuttu Kara-Kontšari 
kangelastegudest, kes pidas Karakumis mongolitele jahti, ja tema ääretust armastusest 
kar-justüdruku Gül-Džamali vastu, kes veeti vägisi viimase horezm-šahhi haaremisse. 

Madahh lõpetas muinasjutu jõe üleujutuse kirjeldusega, mis uhtus ära kuulsa ning 
rikka Gurgandži. Kara-Kontšar sattus sellesse mässavasse veevoolu. Mõned inimesed 
nägid, kuidas ta võitles meeleheitlikult lainetega, et päästa Gül-Džamali, kuid 
mõlemad kadusid pulbitsevatesse voogudesse... Ühes kohas, kus kerkis veest välja 
kõrgendik, leiti kaks surnukeha: Gül-Džamal ja Kara-Kontšar lamasid teineteise 
kõrval ja turkmeenlanna väike käeke oli Kara-Kontšari võimsasse pihku pigistatud. 

Madahh lõpetas muinasjutu õpetusega: "Tõelise kiindumusega armastus - see on 
niisugune armastus, mis ei lõpe teisiti, kui ainult surmaga.. ."2 Kui aga tütarlapsed sel 
puhul nutsid, siis rääkis madahh: "Teadjad inimesed andsid mulle edasi ka muud: tea- 
de Kara-Kontšari surmast Džeihuni jõe lainetes polevat õige, oma ronkmusta ratsu 
seljas ujus ta jõevoogudest väljaja päästis Gül-Džamali. Ta viis neiu Karakumi 


sügavusse, oma jurtasse Bala-Išemi kaevude lähedal. Seal elasid nad õnnelikult palju 
aastaid, mida soovin ka teile kõigile!" 


1 Madahh - rahvalaulik, jutuvestja. — 
Ibn-Hazmi (XI saj.) õpetustest. 

Kümnes peatükk HADŽI RAHIM NOORE BATU-KHAANI JUURES 


Ära põlga nõrka kutsikat, võib-olla on see lõvikutsikas. 
(Araabia kõnekäänd) 


Suure vaevaga õnnestus Hadži Rahimil märatsevate mongoli salkade vahelt läbi 
tungida ja Džutši-khaani laagrisse jõuda. Dervi-šŠimütsi külge seotud jahikulliga 
kuldplaadike kaitses teda ja viis ta mongolite suurriigi loode-ulussi valitseja valge 
jurta juurde. Hadži Rahim oli kuulnud, et julma Tšingis-khaani vanim poeg Džutši- 
khaan oli kõikidest mongoli käskijat ümbritsevatest isikutest ainukene, kes temaga 
vaielda julges. Kuid samuti räägiti, et Tšingis-khaan ei usalda oma esimest last ja 
kahtlustab teda pidevalt vandenõu organiseerimise katsetes. Seepärast määras Tšingis- 
khaan ta valitsejaks kõige kaugemasse, äärmisesse ulus-si, kus suurem osa maid tuli 
veel vallutada. Tšingis-khaan ütles tollal pojale: "Annan sulle kõik maad läänes nii 
kaugele, kui suudab astuda mongoli ratsu kabi!" 

Valges jurtas, madalal troonil istus Džutši-khaan, jalad enese alla tõmmatud. Ta 
sarnanes isaga pika kasvu, karutaoliste liigutuste ja rohekavõitu silmade külma pilgu 
poolest. Ilma habemeta mongolitest erines ta pikkade vuntside ning kitsa musta 
habemega. Osavalt habemesse põimitud hobusejõhvid läksid üle peenikeseks 
patsikeseks, mille Džutši parema kõrva taha heitis. Põlvili, maani kummargil, ootas 
trooni ees alandlikult vägeva valitseja armu palujate hulk: nii khaanid kui uleemid, nii 
kaupmehed kui lihtsad horezmlased. 

Valjusti korrates: "Ja-guu-uu, ja-hak!" sammus Hadži Rahim üle paljude selgade 
otse Džutši-khaani trooni juurde ja jäi sauale toetudes seisma. 

Džutši-khaan vahtis dervišši terase, sünge pilguga ja küsis. 

"Mida palud, kiptšaki šamaan?" 

Hadži Rahim seletas, et ta tõi suurvesiir Mahmud-Jalvatši oma käega kirjutaud 
kirja. 

"Mispärast nii hilja? Ma ootan kirja ammugi.” 

"Ma olin sissepiiratud Gurgandži linnas.” 

"Tähendab sa olid ühel nõul minu vaenlastega?" 

Hadži Rahim tegi vahaga ülepätsitud sauaotsa lahti ja tõmbas välja kokkurullitud 
paberilehe koos punase pitseriga. Džutši-khaani kirjutaja keeras lehe lahti ja silmitses 
seda imestunult. 

"Siin on kirjutatud kõigest kolm sõna: "Usalda seda inimest!” 

"Selge ja küllaldane!" ütles Džutši. "Tooge siia mu poeg Batu-khaan!" 

Nukerid panid jooksu ja tulid varsti tagasi. Nende ees keksis umbes üheksa- 
aastane poisike, väikese vibu ja kolme punase noo-legal. Ta kiskus end lahti kahe 
vanamehe käest, kes katsusid teda käte alt kinni hoides edasi talutada. Poisike jooksis 
Džutši-khaani juurde, langes harjunud liigutusega põlvili, puudutas otsaesisega vaipa 
ja hüppas jalule, vahtides kõiki tumepruunide sätendavate silmadega. 


"Näe, mu poeg Batu-khaan!" ütles Džutši, vahtides silmanurgast poisikese poole. 
"Ma palusin ustavat Mahmud-Jalvatši, et ta saadaks siia õpetatud mirza, kes õpetaks 
mu poega lugema, kirjutama ja selles keeles kõnelema, milles teevad end 
arusaadavaks mu uued alamad, Horezmi elanikud. Võid sa niisuguseks õpetajaks 
olla?” 

"Ma võin poisikest õpetada lugema turkmeeni-, pärsia- ning araabiakeelseid 
raamatuid ja teen seda rõõmuga," vastas Hadži Rahim. "Ma ei mõista seletada üksnes 
pühasid raamatuid, nagu teevad seda mošeede imaamid. Mina tegelen nende 
raamatutega, milledes kirjeldatakse reise mööda maailma ja milledes räägitakse, mis 
on hea ja paha, mis on armastus kodumaa vastu ja iga inimese kohus.” 

"See on kasulik ja hea!" ütles Džutši. "Niisugune õpetaja aitab mu poja seljast 
stepimetslase naha maha võtta ja temast rahvaste 


1 Kolm punast noolt - kõrge khaanisuguvõsa tundemärk. 

valitseja teha. Batu, kuula oma uut õpetajat! Ja sind, mirza, luban ma oma poega 
pillirookepiga peksta.. " Poiss pööras end kõrvale: 

"Kui ta hakkab mulle jutustama vägilastest ja sõjast, siis ma ehk kuulan teda!" 

Hadži Rahim vastas poisikesele: 

"Ma jutustan sulle rumi väepealiku Iskender Kahesarvelise vallutustest. See 
kuningas, olles üsna noor, vallutas palju maid, millede kuningatel oli rohkem relvi, 
varandusi ja sõjavägesid kui temal, ent siiski löödi nad kõik Iskenderi poolt puruks.” 

Poisike pöördus derviši poole ja hakkas teda uudishimuga silmitsema. 

"Missugusel teel saavutas khaan Iskender niisuguseid võite?" küsis Džutši-khaan. 

"Räägitakse, et kui seda küsiti Iskenderi enese käest, olevat ta vastanud: "Ma ei 
rõhunud vallutatud maade alamaid."" 

Džutši-khaan vaatles oma poega ja ütles: 

"Minu isa, ainuke ja vägevaim Tšingis-khaan, on vallutanud pool maailma ja 
Iskender Kahesarveline - teise poole. Mis jääb vallutada sinul, Batu-khaan?” 

Poisike vastas kõhklemata: 

"Ma võtan Iskenderilt kõik maad ära!" 

Sellest päevast peale jäi Hadži Rahim Džutši-khaani laagrisse ja sai tema poja 
Batu õpetajaks. Ta õpetas teda mitu aastat, kuni Džutši-khaan hukkus ootamatult 
sinnasaadetud tapjate käte läbi. Ajujahil ajas Džutši-khaan hirve tagaja eemaldus 
pilliroos oma nukeritest. Suure vaevaga leiti ta üles. Ta lamas mongolite kombe järgi 
pooleksmurtud selgrooga. Saladuslikud tapjad olid kadunud ja neid ei avastatudki. 
Mõned sosistasid, et nad olid saadetud Tšingis-khaani enese poolt.' Džutši oli veel 
elus, kuid ei suutnud sõnakestki lausuda või kätt liigutada. Üksnes ta silmad vaatasid 
kurvalt ning süngelt, kuni sulgusid igaveseks. 


" Sellest kõnelevad idamaised kroonikud Džuveini (XIII saj.) ja teised. 

Sellal sõitis sinna kuulus väejuht Subudai-bagatur, kes oli sõjakäigult läände 
tagasi jõudnud. Tema pani poisikese Batu-khaa-ni enese juurde sadulasse istuma ja 
ütles: 

"Siin ootab sind samasugune ots, mida nägi mu käskija Džutši-khaan. Sa sõidad 
koos minuga Hiinasse, kus õpid selgeks sõjaasjanduse. Ma kasvatan sind nagu lihast 
poega ja teen sinust väejuhi.” 

Lahkunud Batu-khaani juurest, muutus Hadži Rahim jällegi üksildaseks rändajaks. 
Ta kurvastas kõvasti oma noorema venna Tugani pärast, kes läks Gurgandži jõe 


üleujutuse ajal kaduma. Kas Tugan sai surma või pääses ta jõelainete ja mongolite 
mõõkade käest? Kas rändas ta teistes maakohtades vabana või orjana? Sellele mõtles 
Hadži Rahim pidevalt ja ootas seda päeva, millal ta jälle venda kohtab. 

Hadži Rahim käis läbi mitmed linnad, küsitles kõikjal pealtnägijaid nende kurbade 
päevade kohta, mida Horezmi rahvad olid halastamatute mongolite sissetungi ajal läbi 
elanud. Ta märkis üles usaldusväärsete inimeste jutustusi ja otsustas lõpuks kirjutada 
terve raamatu Tšingis-khaanist, sellest, kuidas ta vägevaks sai ja kogu maailma 
vallutada tahtis, ja sellest, kuidas kõik hukkus ja muutus kõrbeks seal, kust mongolid 
läbi läksid. 


KOLMAS OSA LAHING KALKA JÕEL 
Esimene peatükk TŠINGIS-KHAANI KÄSK 


... Nende väljanägemine oli põrgulik ja ajas hirmu peale. Neil polnud 

habemeid, üksnes mõnel oli paar karva huulte ümber ja lõua otsas. Silmad kitsad 
ja terased. Hääl peenike ja terav. Nad olid tugeva kehaehitusega ja elasid kaua. 

( Kirakos, armeenia ajaloolane XUlsaj) 


Draakoni aasta kevadel, Safari kuus (aprillis) kutsus Tšingis-khaan enese juurde 
kaks väepealikut, kes olid kõige raskemate ülesannete täitmisega proovile pandud: 
vana ühesilmalise Subudai-bagaturi ja noore Džebee-noioni'. 

Nad tulid viivitamata "maailma vapustaja” siidjurtasse ja langesid kuldse trooni 
ette viltvaibale. Tšingis-khaan istus vasaku jala kannal, hoides kätega parema põlve 
ümbert kinni. Tema ümmarguselt, suure smaragdiga kaunistatud lakitud mütsilt 
rippusid alla hõberebase sabad. Kollakasrohelised kassisilmad vaatlesid 

* Sellal valmistus Tšingis-khaan, kes oli Buhhara ja Samarkandi ära võtnud, 
sõjakäiguks Indiasse. 

kiretult kahte küürutõmbunud võitmatut bagaturi. "Ainsam ja suurim" hakkas 
madalal kähiseval häälel rääkima: 

"Maakuulajad teatasid mulle, et kollaste kõrvadega koera poeg, horezm-šahh 
Muhammed, lahkus salaja oma maleva juurest. Püüdes kaotada oma põgenemise jälgi, 
ilmus Muhammed hiljuti Džeihuni jõe ülepääsukohtade juurde. Ta veab enesega 
kaasas loendamatuid varandusi, mida horezm-šahhid saja aasta jooksul on kokku 
kogunud. Ta tuleb kinni püüda varem, kui ta jõuab enesele koguda teise suure 
maleva... Me anname teile kakskümmend tuhat ratsanikku. Kuid šahhil on niisugune 
malev, et kui te mõtlema jääte - kas võib sellega võidelda, siis hoiduge lahingust. 
Kuid teatage mulle otsekohe! Siis ma läkitan sinna Tohhutša-noioni ja tema saab 
üksinda hakkama seal, kus teie kahekesi võita ei oska. Me arvame siiski, et see meie 
käsk on tugevam kui kõik Muhammedi väed. Senikaua kui te Muhammedi keti otsas 
kaasa ei lohista, ärge minu juurde tagasi tulge! Kui teie poolt võidetud šahh koos 
mõningate kaaslastega põgenema pistab, et kindlates mägedes või süngetes koobastes 
peavarju leida, või kaob inimeste silmade all nagu kaval loitsija, siis kihutate te musta 
orkaanina läbi tema valduste. Iga linna vastu, mis alandlikkust ilmutab, osutage 
heatahtlikkust ja jätke sinna väike kaitsesalk ning valitseja, kes on unustanud 
muhelemise. Kuid iga linn, mis astub vastupanu teele, võtke tormijooksuga ära! Ärge 
jätke seal kivi kivi peale ja muutke kõik söeks ning tuhaks! Me arvame, et see meie 
käsk ei paista teile kummalegi raskena.” 


Džebee-noion ajas end sirguja küsis: 

"Kui Horezmi Šahh Muhammed imetaolisel viisil meie eest üha kaugemale läände 
põgeneb, kui kaua aega teda taga ajada ja sinu kuldjurtast eemalduda?” 

"Siis te ajate teda taga kuni maailma lõpuni, kuni näete Viimast merd.” 

Kõver ning vildakas Subudai-bagatur tõstis ähkides pea ja kähistas: 

"Aga kui šahh Muhammed end kalaks muudab ja meresügavikku peitu poeb?" 

Tšingis-khaan sügas ninajuurt ja suunas Subudaile uskumatu pilgu. 

"Mõistke ta varem kinni võtta! Lubame teele asuda." Mõlemad väejuhid tõusid 
põlvedelt ja taganesid väljapääsu juurde. 

Samal päeval kihutasid nad koos kahekümne tuhande mongoli ning tatari 
ratsanikuga läände. 


Teine peatükk ETTEKANNE "VÄGEVAMALE" 


Tšingis-khaani käsku täites luusisid ta väejuhid Džebee-noion ja Subudai-bagatur 
kaks aastat koos kahe ratsanike tumeniga mööda Põhja-Iraani orge ning mägiseid 
kolkaid, otsides põgenenud Horezmi valitseja, šahh Muhammedi jälgi. Nad ei suutnud 
mitte midagi leida. Kuid rahva seas liikuvaist kuuldustest said nad teada, et horezm- 
šahh, kes oli hüljanud oma kodumaa ja hiljem kõikide poolt maha jäeti, suri Abeskuni 
mere üksildasel saarekesel. 

Siis kutsusid Džebee ja Subudai kohale mongoli, kes oskas laulda muistseid laule 
vägilaste taplustest, ja leelutasid talle aeglaselt ette oma ettekande "ainsamale ning 
vägevamale”. Nad panid mongoli üheksa korda üheksa korda' oma sõnu kordama ja 
saatsid ta seepeale Tšingis-khaani juurde, kes asus haljaste aasade ning puhaste vete 
poolest rikkal tasandikul Nessefi” linna lähedal. Kuna sõit mööda teid oli veel 
hädaohtlik mongolite poolt mahapõletatud linnadest lahkunud näljaste põgenike 
jõukude kallaletungide ning röövimiste tõttu, siis eraldati kulleri kaitsesalga jaoks 
kolmsada ustavat nukerit. 

Kuller leelutas kogu tee muistseid laule mongoli taevasinistest steppidest, 
metsarikastest mägedest, Keruleni neidudest, kes sarnanevad lõkete helepunase 
leegiga, kuid mitte kordagi ei laulnud ta teda 

' Mongoli väejuhid ei osanud kirjutada. Kartes, et kuller võib tähtsat ettekannet 
moonutada, koostasid nad ettekande laulu vormis, mille kuller pähe õppis. Arvu 
üheksa pidasid mongolid pühaks. 

2 Nessef- praegune Karši linn Buhhaarast lõunas. 

läkitanud bagaturide ettekannet. Kui ta jõudis suurkagaani asupaika, möödus 
ihukaitseväelaste-turgaudide kaheksast vahipostist ning pühade lõkete puhastavast 
suitsust, läks kuller kollase telgi juurde ja peatus kuldse ukse ees. Kahelpool 
sissekäiku seisid kaks ebatavaliselt ilusat ratsut: üks piimvalge, teine põdravõik; 
mõlemad olid valgete jõhvnööridega kullast valatud vaiade külge köidetud. 

Sellisest toredusest jahmunud mongolist kuller langes silmili põrmu ja lamas 
niikaua, kuni kaks turgaudidest jõumeest tema käte alt kinni hoides ta üles tõstsid ja 
jurtasse tassisid, kus viskasid ta vaibale Tšingis-khaani ette. Mongoli valitseja istus 
laial kullatud troonil, jalad enese alla tõmmatud. 

Suletud silmadega põlvili olles leelutas kuller päheõpitud ettekannet. Ta laulis 
kõrge häälega, nagu oli harjunud seda tegema mongoli bõliinade puhul: 


Ettekanne kõige suuremale tema hoolsatelt nukeritelt, 

Subudai-bagaturiltja Džebee-noionilt. 

Hännata koerapoeg, horezm-šahh Muhammed, 

suri pidalitõbise hurtsikus, 

kuid tema ussipoeg, isekas Dželal, 

lipsas üle Iraani mäeharjade, 

kadus seal jäljetult nagu suitsujoake. 

Lõpetasime nendega! Nüüd Kaukaasiasse läheme, 

rahvastega, kes ette juhtuvad, me tapleme, 

nende väed ning võimu paneme proovile, 

kihutame läbi Kiptšaki steppide, 

kus ratsudel puhkust anname. Tahame meeles pidada teed, aasasid üles otsida, kus 
su kullakarva ratsu saaks puhata, et võiksid äiksena Läände sa lennata, maailma põlve 
all kokku käänata, 

ja katta kõik mongoli kämblaga'. 


' Mõningate sõja-ajaloolastc arvates oli Subudai-bagaturi sõjakäik, mis lõppes 
lahinguga Kalka jõel, sügavaks strateegiliseks luureretkeks, et valmistada ette 
Tšingis-khaani poolt kavatsetud mongolite sissetungi Ida-Euroopassc. See sõjakäik 
võeti ette 12 aastat pärast Tšingis-khaani surma tema pojapoja Batu-khaani (Batõi) 
poolt 1237. aastal, kusjuures selle sõjaretke peamiseks sõjaliseks nõuandjaks ning 
juhiks oli Subudai-bagatur, kes oli sooritanud mainitud luureretke. 

Pole ilmas jõudu, mis hoiaks meid kinni 

meie jooksul Viimase mere äärde, 

seal peseme tolmu kapjadelt lainevoos, 

ennenägematu kurgaani teeme 

meie poolt otsast löödud peadest. 

Püstitame kurgaanile kaljurahnu, 

kirjutame peale su püha nime, 

siis alles pöörame ratsud Ida poole, 

et kihutada tagasiteele, 

jälle su kuldse jurta juurde. 


Pärast laulu lõpetamist vidutas kuller silmi ja vaatas esimest korda lihtsatele 
mongolitele kättesaamatu valitseja metsikutesse silmadesse. Rahatuna langes ta uuesti 
põrmu, Tšingis-khaan istus häirimatuna, läbitungimatuna, poolsuletud silmadega ja 
sügas paljast jalakanda, noogutades halliksminevat rusket habet. Ta silmitses väsinult 
enese ees lebavat kullerit ja ütles otsekui mõtiskledes: 

"Sul on kõri nagu metshanel... Sind tuleb autasustada." Ta soris kollases 
siidkotikeses, mis rippus trooni käetoel, võttis tükikese tolmunud suhkrut ja litsus 
selle kulleri värisevasse suhu. Siis ütles kagaan: 

"Džebee-noioni ja Subudai-bagaturi on veel vara kiita. Vaatame, kas nad 
lõpetavad oma sõjakäigu edukalt... Oma vastuse läkitame erilise kulleriga.” 

Sõrmeliigutusega lubas kagaan kulleril minna. Ta käskis teda sööta ja kumõssiga 
joota ning teda saatnud kaitsesalka samuti väärikalt kostitada. Teisel päeval saatis ta 
kõik tagasi, et nad kaugele ette läinud mongoli salgale järele jõuaksid. 

Möödus aasta, kuid lääne poole läinud mongolitest ei tulnud mitte mingisuguseid 
teateid. Ükskord ütles Tšingis-khaan mõne sõna oma sekretärile, uiguur Ismail- 
Hodžale, ja käskis, et pitseeritud kirja (keegi ei teadnud selle sisu) viiks ära kuller, 


kellel on kuljused riiete küljes ja jahikullisuled kübaral (kiiruse tundemärk). Kulleri 
kaitsmise tegi ta ülesandeks tumeniülem Tohhutšarile koos kümnest tuhandest 
ratsanikust tumeniga. 

"Sa sõidad kuni maailma ääreni, senikaua kui leiad Džebee-noioni ja Subudai- 
bagaturi. Seal, sinu silmade all peab kuller meie kirja Subudai-bagaturile käest kätte 
üle andma. Nad on nüüd nii kaugele tunginud, et neile suruvad peale kolmkümmend 
kolm vihaleaetud rahvast. On aeg neid välja aidata.” 

Samal päeval suundus Tohhutšar oma salgaga läände, et maailma äärele kihutanud 
mongolid üles otsida. 


Kolmas peatükk VIIMASE MERE OTSINGUTEL 


Edasi, edasi, väledad ratsud! Rahvaste hirm jõuab te varjudest ette. 
(Mongoli laulust) 


Nii nagu kaks talveuinakus olnud tohutusuurt musta madu vana plataani juurte alt 
välja lagendikule roomavad ja pärast soojendamist kevadpäikese paistel mööda 
jalgradu edasi libisevad, kord kokku puutudes, kord jälle lahku minnes, kohutades 
põgenevaid metsloomi ja nende kohal kisades keerlevaid linde, nii venisid ka tormaka 
Džebee-noioni ja ettevaatliku, kavala Subudai-bagaturi kaks mongoli tumenit kord 
pikkadeks rihmadeks, kord kogunesid ühtekokku käratsevaks ning kirevaks ratsude 
trobikonnaks, sõtkusid põlde õudusest haaratud linnade ümber ja suundusid lääne 
poole, jättes enese taha tahmunud varemeid koos kõrbenud, tursunud laipadega. 

See Tšingis-khaani vägede eelsalk läks läbi Põhja-Iraani, punastas linnad: Har, 
Simnan, Kurn, Zendžan ja teised. Mongolid halastasid üksnes rikkale Hamadani 
linnale, mille valitseja läkitas ausaatkonnaga ette kingitusi: ratsahobuse karja ja 
kakssada rõivastega koormatud kaamelit. Visa lahingu pidasid mongolid Kazvinis, 
kus elanikud linna sisemuses meeleheitlikult pikkade nugadega võitlesid. Kazvin 
põletati maha. 

Külmad talvekuud veetsid mongolid Rei linna' piirides. Igast kandist saadeti neile 
lambakarju, parimaid hobuseid ja kaameleid rõivapakkidega. Seal ootasid mongolid 
kevadet. 

Kui kevadpäikese all lõid haljendama Iraani mägede nõlvad, läksid mongolid 
Aserbaidžaani. Suur jõukas Tavrise linn saatis neile hinnalisi kinke ja mongolid 
nõustusid rahu pidama, läksid linna puudutamata mööda. Nad siirdusid Kaukaasiasse, 
kus tungisid Arrani pealinna Gandža alla. Kuid mongolid ei julgenud sellele linnale 
tormi joosta, nõudsid hõbedat ja rõivaid, mis neile välja anti, ja nad jätkasid oma 
teekonda Gruusiasse. 

Tugev grusiinlaste malev tõkestas nende tee. Subudai peajõududega läks ees, 
Džebee ühes viietuhande ratsanikuga peitis end varitsemispaika. Juba esimesel 
kokkupõrkel pistsid mongolid silmakirjaks põgenema. Ettevaatuse unustanud 
grusiinlased hakkasid neid taga ajama. Redupaigast tormasid Džebee tatarlased gru- 
siinlaste kallale, ka Subudai ratsanikud pöördusid tagasi, piirasid grusiinlased igast 
küljest ümber ja nottisid maha. Selles lahingus hukkus kolmteist tuhat grusiinlast. 

Siiski kartis mongoli malev tungida selle mäelõhangutest läbilõigatud maa 
sügavusse, kus elas väga sõjakas rahvas, ja lahkus siit raske saagikoormaga. 


Sõdalased rääkisid, et neil on kitsas Kaukasuse mäekurudes. Nad otsisid steppe, kus 
on lahe hobuseid karjatada. Pärast Šemahhi linna elanike mahanottimist siirdusid 
mongolid Širvani Derbendi alla. See kindlus asub ligipääsmatul mäel ja sulgeb 
läbipääsu põhja poole. Džebee-noion läkitas kindlusse peitupugenud Širvani šahh 
Rašidi juurde kulleri nõudmisega: 

"Saada minu juurde sinu suursugused bekid, et me sinuga sõbraliku rahu 
sõlmiksime.” 

Širvani valitseja läkitas kümme kõrgest soost rauka. Džebee lõi ühe uhke beki 
teiste silmade all surnuks ja nõudis: 

"Andke ustavaid teejuhte, et meie malev võiks läbi mägede minna. Siis heidetakse 
teile armu. Kui aga teejuhid osutuvad ebaausateks, siis ootab teid kõiki samasugune 
surm.” 

' Rei - linn, mis asus vanasti praeguse Teherani lähedal. 

272 

Širvani bekid vastasid, et nad alistuvad sellele nõudmisele, viisid mongoli maleva 
Decrbendist ringi minnes mööda mägiradasid ja näitasid kätte tee Kiptšaki tasandikule. 
Siis lasksid mongolid raugad-vahemehed vabaks, ise aga siirdusid edasi põhja poole. 


Neljas peatükk ALAANIDE JA KIPTŠAKKIDE MAAL 


Põhja-Kaukaasias jõudsid Džebee ja Subudai alaanide' maale, kuhu oli kogunenud 
laialdastest põhjapoolsetest steppidest alaanidele appi palju lesgisid, tšerkesse ning 
kiptšakkide salku. 

Mongolid võitlesid nendega terve päeva kuni õhtuni, kuid jõud olid võrdsed ja 
võitu ei saavutanud kumbki. Siis läkitas Džebee kõige suursugusema kiptšaki khaani 
Kotjani juurde salakulleri ja too luges Kotjanile ette niisuguse kirja: 

"Meie, tatarlased, niisamuti nagu ka teie, kiptšakid, oleme ühe suguvõsa üks veri. 
Kuid teie ühinete teistest hõimudest inimestega oma vendade vastu. Alaanid on nii 
meile kui teile võõrad. Sõlmigem murdmatu leping, et me teineteist ei tülita. Selle eest 
anname teile niipalju kuldaja kalleid rõivaid, kuipalju te soovite. Aga teie lahkuge siit 
ja laske meil üksinda alaanidega arveid õiendada.” 


Mongolid saatsid kiptšakkidele palju ratsusid, kes olid hinnaliste kingitustega 
koormatud, ja kiptšaki khaanid lasksid end ahvatleda, lahkusid öösel reetlikult 
alaanide juurest ja viisid oma väed põhja poole. 

Mongolite družiinad tungisid alaanide kallale, sööstsid nende asulatest läbi ning 
purustasid need, põletasid, riisusid ja tapsid kõik. Alaanid teatasid oma täielikust 
alistumisest Tšingis-khaa-nile, osa neist ühines mongoli väesalgaga. 

Siis, kui tatarlaste seljataga polnud enam alaanide teravaid mõõku, viisid Džebee 
ja Subudai oma tumenid ootamatult põhja 


' Alaanid - praeguste osseetide esivanemad. 

poole, kiptšakkide rännualale. Kiptšaki khaanid, kes olid kindlad rahu ja oma 
julgeoleku pärast, olid üksikute salkadena oma asupaikadesse laiali läinud. Mongolid 
kihutasid neile jälgi mööda järele, laastasid kiptšakkide pealeerid ja võtsid ära 
igasugust vara mitu korda rohkem sellest, mida olid andnud reetmise eest. 


Kui need kiptšakid, kes elasid kaugel stepis, kuulsid mongolite sissetungist, 
laadisid nad varanduse kaamelite selga ja põgenesid, kuhu keegi sai: ühed peitsid end 
soodesse, teised metsadesse”. Paljud siirdusid Vene ja Ungari aladele. 

Mongolid ajasid põgenevaid kiptšakke mööda Doni kaldaid taga, kuni kihutasid 
need Hasaari mere2 sinistesse voogudesse, kus paljud uppusid. Ellujäänud kiptšakid 
tehti mongolite poolt oma hobusepoisteks ja karjusteks, et need hoiaksid kõikjalt 
kaasaviidud kariloomade ning hobuste karju. 

Siis läksid mongolid Hasaari poolsaarele ja tungisid rikka mereäärse kiptšaki linna 
Sudaki kallale. Siin olid käinud varem paljud võõramaised laevad rõivaste, kangaste 
ja muude kaupadega. Kiptšakid vahetasid need orjade, hõberebase-, orava-ja 
härjanah-kade vastu, millede poolest kiptšakkide maa oli kuulus. 

Kui Sudaki elanikud mongolite lähenemisest teada said, pistsid nad põgenema, 
osa peitis end mägedesse, osa istus laevadele ja purjetas üle mere Trebizonti. Džebee 
ja Subudai röövisid linna paljaks ja läksid jällegi põhja poole, et kiptšaki rännualadel 
puhata; nad puhkasid seal üle aasta. 

Siin laiusid lopsaka rohukasvuga niidud ja orjade poolt ülesküntud viljakad 
põllud, arbuusi- ning kõrvitsaväljad; sõid lihavad veise- ning peene villaga 
lambakarjad. Mongoli sõdalased kiitsid neid steppe ja kõnelesid, et siin on nende 
ratsudel sama lahe nagu kodumaal, Ononi ja Keruleni kallastel. Kuid kodused 
mongoli stepid on neile kallimad ja nad ei vaheta neid mitte min- 


1 Kalmiuse ja Samari jõe (Dnepri lisajõed) ülemjooksul olid vanasti tihedad 
metsad, sood ja "volok", mida mööda tiriti üle lotjasid. Neid kahte jõge pidi kulges 
vanasti elav kaubatee Aasovi ja Dnepri vahel. 

2. XIII sajandil nimetasid muhamedlikud kirjanikud Musta merd Hasaari mereks 
ja Krimmi - Hasaariaks. Hiljem nimetati Hasaari mereks Kaspia merd. 

gisuguste teiste steppide vastu. Kui nad maailma vallutamise lõpetavad, tahavad 
kõik mongolid vaid üht - tagasi pöörata kalli Keruleni kaldale. 

Džebee ja Subudai koos oma salkadega viibisid lühikest aega kiptšakkide 
tähtsamas linnas Šarukanis1. Selles leidus pooleldi maasse kaevatud kiviehitisi ja 
aitasid võõramaiste kaupade ladudega, kõige rohkem aga oli lahtivõetavaid jurtasid, 
milledes elasid nii kiptšaki khaanid kui ka lihtsad rännumehed. Kevadel kolisid nad 
linnast steppi, talveks aga tulid jälle linna tagasi. 

Mongolite tulekuga loobusid meretagused kaupmehed, kes sõda kartsid, 
kauplemast stepielanikega. Paljaksröövitud ning maha-põletatud Šarukani linn jäi 
tühjaks, mongoli väed aga läksid ära Lukomorjesse*. 

Seal püstitasid mongolid kurennid kinkude vahelistesse nõgudesse, et varjata end 
tuulte eest. Iga kurenn ehitati rõngana mitmestsajast jurtast, mis olid kipšakkidelt ära 
võetud. Arvuliselt oli kurennis tuhat sõdalast. Iga rõnga keskel seisis tuhatkonna- 
ülema suur jurta koos tema kõrge ja sarvilise hobusesabadest buntšukiga3. 
Raudvaiade külge seotutena seisid jurtade juures saduldatud, pinguletõmmatud 
ratsutitega ratsud, kes olid alati sõjakäiguks valmis; ülejäänud hobused sõid stepis 
tohutute karjadena kiptšaki hobusepoiste valve all. 

Mongoli malev pidas endiselt kinni "Tšingis-khaani Jassa"4 karmidest seadustest. 
Laagreid piiras kolmerealine valvuriteahel. Stepi peateedel, mis viisid bulgarite, 
urusside ja ugride5 maale, varitsesid vahipostid. Nad püüdsid kinni kõik, kes mööda 
steppi sõitsid, küsitlesid neid; seepeale saatsid nad Džebee-noioni juurde niisugused, 
kes teadsid uudiseid naaberhõimude kohta, ülejäänud aga raiuti surnuks. 


1 Mõningate teadlaste arvates oli kiptšakkide linn Šarukan (st Šaruk-ahanaa) 
tänapäeva Harkovi kohal, mis sai esimeselt ka oma nime. 

2. Lukomorje - Aasovi mere rannik. 

3 Buntšukk - hobusesaba kepi otsas võimusümbolina. (Tõlk) 

4. "Jassa"” või "Jassak" - Tšingis-khaani kirjapandud määruste ning mõtteterade 
kogumik, mis täitis mongolitel kaua aega seaduste koodeksi aset. Nüüd on "Jassa” 
täiesti unustatud, temast on säilinud vaid tähtsusetud katkendid. 

s Ugrid - ungarlased. 

Paljude nukerite jurtades elasid ka nende mongoli naised, kes olid juba kaugelt 
kodumaalt sõjaretkele kaasa tulnud, samuti ka tee pealt kaasatoodud naised ning 
lapsed. Mongoli naised olid rõivastatud niisamuti nagu nukeridki ja neid oli raske 
otsekohe meestest eraldada. Naised võtsid vahel lahingutest osa, kuid harilikult 
tegelesid nad kaamelite, veohobuste ja koormatega, milledes hoiti jagamisel saadud 
saaki. Naised valvasid ka vange, kelle puusale oli põletatud valdaja omandimärk, ja 
andsid neile mitmesuguseid töid teha. Nad lüpsid koos vangidega märasid, lehmi ja 
emakaameleid ning keetsid peatuste ajal vask- või kivikateldes toitu. 

Väikesed lapsed, kes sündisid sõjakäikude kestel või kes tee pealt kaasa viidi, 
istusid retke ajal vankrites või nahksetes sadu-lapaunades, vahel isegi kahekaupa 
veohobuste seljas, samuti ka ratsutavate mongoli naiste selja taga. 

Stepis, mongolite laagri kõrval, laius teekonnal mongolitega liitunud 
mitmesugustest hõimudest sõdalaste koondleer. Siin oli näha turkmeenide kirevaid 
jurtasid, tanguutide ruskeid telke, beludžide musti telke ja alaanide või teab mis 
hõimu ratsanike lihtsaid onne. Mongolite poolt tagant aetuna, läkitati see logelev hord 
esimesena tormijooksule, ja pärast lahingut korjas ta üles mongolite poolt vallutatud 
saagi riismed. 


Viies peatükk TATARLASTE LAAGRIS KALKA LÄHEDAL 


Subudai-bagatur käskis püstitada enesele jurta mereranda kõrgele 
mäeseljandikule, laisa sogase jõe suudme lähedale. 

Lõbusalt täitsid nukerid bagaturi käsu, aimates, et siin tuleb peatus ja puhkus. 
Kaksteist kaamelit tõid kohale mõned lahtivõetud jurtad. Kaamelite seljas istusid 
kohkunud kiptšaki naisvangid, teravatipulised viltmütsid peas. Mongolite käsul 
laulsid nad laule, kuni kaarekujulised võrestikud paika pandi, valgete vildi-tükkidega 
üle tõmmati ja kirevate kangaribadega kinni köidet. 

Subudai küsis kulmu kortsutades: "Mispärast kolm jurtat?" 

"Ühes hakkad sa mõtlema oma mõtteid, teise jurtasse paneme me sinu kõige 
armsamad jahipantrid ja ilma kolmandata ei saa -sellesse sulgesime sinu jaoks kõige 
paremad kiptšaki naisvangid, kes oskavad laulda ning tantsida.” 

Subudai katkestas nukerite jutu: 

"Ugga (ei)! Las teises jurtas möirgavad pantrid, kuid kolmandas keetku mulle 
lõunasööki vana Saklab. Ärgu kiptšaki naisvangid mind sõjaretkel segagu. Jagage nad 
sadakonnaülematele.” 

Kolmandasse jurtasse asus Saklab koos katelde, suurte puulusikate ning pika 
õhukese noaga vööl. Pikk, kõhetu, kondine, hallide juuksekahludega ori võeti 
mongolite poolt kinni tee peal Astrabadi lähedal. Nukerid seletasid siis Subudaile: 


"See vangistatud vanamees on päritolult uruss. Ta oli kokaks horezm-šahh 
Muhammedi mirza juures ja kavatses oma kodumaale pageda. Ta räägib kõiki keeli ja 
oskab igasuguseid sööke valmistada. Vanamees hakkab sulle valmistama pilaffi 
mandlitega, tšilaffi ploomidega, hernestest kaimeed, koorest kaimakki, halvaad ja 
pahlavaad'. Tema juures on ta kasupoeg, vaikne noormees, nimega Tugan. Ta hakkab 
abistama Saklabi lõunasöögi valmistamisel.” 

Siis sai Subudai vihaseks ja ütles: 

"Minule aitab ühest vanamehest Saklabist, et lõunasööki valmistada. Aga 
mingisuguseid abilisi pole mul vaja. Kõik armastavad katla juures abilisteks olla. See 
noormees Tugan relvastada mõõgaga ja anda talle hobusekarjast kärnane kulunud 
karvaga ratsu. Saata ta eesmisesse sadakonda, las õpib sõjaasjandust. Kui temast saab 
hea sõjamees, siis on tal varsti tubli ratsu, sadul ja soomusrüü. Aga kui temast saab 
vilets sõjamees, siis tapetakse ta esimeses kähmluses. Tühine kaotus!" 

Valge tipuga jurtas, mille uks oli pööratud lõunasse mere poole, istus Subudai 
sissepääsu juures sadulapadjal. Kaua aega vaatles ta pungissilmaga hämmastunult 
halli rahutut merd, kus vesi, 


' Tšilaff- lihatoit; kaimcc - kaste; kaimakk - magus kaste; pahlavaa - magustoit. 
(Tõlk) 

tuul, kalad ja isegi lainete kohal lendavad linnud olid hoopis teistsugused kui 
mongoli stepi taevassinistes järvedes. Kaugelt veeresid rannale üksluised lained ja 
udusinas tulid vahel nähtavale võõramaiste laevade purjed - nad kartsid läheneda 
tatarlaste poolt vallutatud maale. 

Siin oli avar stepp, kõrge rohi, järvekesed veelindudega. Ümberringi sõi 
kiptšakkidelt äravõetud kari: härjad olid valged, pikkade sarvedega, lambad rasvased, 
raskete sabadega, samuti valged; vildid olid kiptšakkidel ka valged ja jurtad valged. 
Subudai sõjamehed sõid iga päev liha ja vedelesid tegevuseta pärsia vaipadel. Vahel 
käisid mongoli tuhatkonnaülematest khaanid jahikullidega küttimas või korraldasid 
võidukihutamisi, et proovile panna ratsusid - oma, mongoli hobuseid ja tee pealt 
kaasatoodud turkmeeni, pärsia, kaukaasia ning teisi ratsusid. 

Mööda Kalka jõe voolu ülespoole, keset steppi asuvale kurgaanile püstitas oma 
jurta teine väepealik, Džebee-noion. Ümberringi laius haljendav tasandik. Üle selle 
kulges põhja poole valvekurgaanide ahelik. 

Kuigi Džebee ja Subudai olid Tšingis-khaani poolt üheaegselt ning ühe 
ülesandega läände läkitatud, ei saanud mõlemad väejuhid teineteisega alati hästi läbi, 
tülitsesid pidevalt ja kumbki katsus tegelikus elus teise vigu tõestada. Tšingis-khaan 
saatis kaks võistlejat välja kavala tagamõttega. Ta oli seda teinud mitu korda ka oma 
teiste nukeritega, läkitas ühte ülesannet täitma kaks meest, - võistlejad katsuvad ju 
alati silma paista. 

Sõjaretkel tormakas Džebee tungis alati ette. Mitu korda sattus ta salk väga 
hädaohtlikku olukorda. Osavalt põikles ta kõrvale pealerõhuva vastase eest. Kui 
hukatus ähvardas juba igalt poolt, siis ilmus nähtavale ja aitas välja Subudai. Ta 
ründas vaenlast koondrivisse asunud mongoli raske ratsaväega, milles nii nukerid kui 
ka ratsud olid hiina soomusrüüdega kaetud. 

Pikk, sirge, liikumatute klaasistunud silmadega Džebee, kes iialgi ei naernud, 
ilmus pärast lahingut Subudai juurde, kaetuna tolmu ning verepritsmetega. Lõkke 
juures istudes seletas ta Subudaile, et ta ei teinud ühtegi viga, et vaenlasi oli liiga 
palju. 

Kuid Subudai itsitas omaette, olles rahul, et ta oli jällegi Džebee päästja, ja tegi 
talle ettepaneku: jätta parem oma vigade seletamine ja proovida vardas praetud noort 
tallekest pikitud küüslaugu ning pistaatsiamandlitcga, mis oli valmistatud samamoodi 
kui Horezmi padišahhi juures. 

Džebee oli uhke, enesekindel, äge. Ta arvas, et ta ei lase kusagil märgist mööda, 
kuna tabab jooksvat suslikut noolega pähe kuuekümne sammu pealt. Oma osavuse 
ning tormakuse pärast antigi talle hüüdnimi "Džebee" - nool". Selle nime all tunti teda 
kogu malevas, kuigi ta tõeline nimi oli teine. Enne lahingut vaatas ta alati ise maakoha 
üle, kihutas kõrge kõhna ratsu seljas eesmised ohtlikud paigad läbi, ja mitu korda 
päästsid ihukaitseväelased-turgaudid ta suure vaevaga surmast. 

Subudai, kellel olid hallid karvatutid lõua otsas, näis raugana; keegi ei teadnud, 
kui vana ta on. Kunagi nooruses oli teda õlast haavatud, lihased olid läbi raiutud, 
parem käsi jäi sellest peale kõveraks ja ta tegutses üksnes vasaku käega. Tema nägu 
oli üle vasaku kulmu lõhki raiutud, mille tõttu väljalöödud vasak silm oli alati kinni 
pigistatud, aga pärani avatud parem silm näis igaüht läbi puurivat ning läbi nägevat. 

Malevas rääkisid kõik nukerid, et Subudai on kaval ning ettevaatlik nagu vana 
läbinäritud käpaga rebane ja tige nagu raudade vahel kinni olnud panter, - koos 
Subudaiga pole ükski vaenlane kohutav ja koos temaga sa ei hukku. 

Džebee kaalutles jonnakalt retkeplaani, et sõita välja kuni Viimase mereni, mis 
uhab maailma. Ettekande Tšingis-khaanile, mis saadeti ära laule leelutava kulleriga, 
koostas Džebee, Subudai kiitis ainult takka, noogutas pead ja itsitas omaette: 

"Kui kaugele sa lähed? Ja kas varsti tuleb too koht, kust sa nagu saigakk tagasi 
lippad ja mul tuleb sind viimast korda päästa?" 


' Džebee kerkis esile lihtsate nukerite ridadest. "Kuna Džebee oli vapper mees, 
andis Tšingis-khaan ta käsutusse kümmekond sõdalast; kuna ta hästi teenis, - tegi 
temast sadakonna beki; kuna ta näitas üles hoolsust ning innukust, - sai 
tuhatkonnaülemaks. Pärast seda määras Tšingis-khaan ta "musttuhande' (tumeni) 
bekiks ja kaua aega teenis Džebee saatjaskonnas, käis malevaga koos ja osutas häid 
teeneid." (Rasid ad-Din). 

Luurajad, kes steppi silmas pidasid, püüdsid kinni möödahiilivad teekäijad, viisid 
Džebee juurde, ja tema ise küsitles neid: hõimude kohta, kes elavad lääne ning põhja 
pool, teede kohta, mis viivad nende juurde, jõgede ning ülepääsupaikade kohta, 
hobusetoidu kohta, rikaste linnade ning tugevate kindluste kohta, vägede, relvastuse ja 
selle kohta, kas sõdalased oskavad hästi võidelda, nooltega soovitud märki tabada, ja 
kas viimastest Viimane meri on kaugel. 


Kuues peatükk HULKUJA PLOSKINJA TATARI VANGIPÕLVES 


Kord tõid luurajad Džebee juurde mitu meest varem tundmatust hõimust. Nad olid 
tegelnud teekäijate ülevedamisega parvedel ning venedel. Nad olid pikad, turjakad, 
laiade ruskete habemetega, kandsid kulunud lambanahkseid poolkasukaid, nahkpükse 
ja pehmeid pastlaid, mis olid rihmadega läbi põimitud. Hallid ilvese nahast mütsid 
olid uljalt kõrva peale lükatud. 

"Kes te olete? Kust tulite?" küsis Džebee. 

Üks, kes oli teistest pikem ning laiem, vastas kiptšaki keeles: 

"Meid hüütakse "hulkujateks", seepärast et me hulgume mööda steppi. Isad ja 
vanaisad pagesid siia steppi vürstide eest, otsides enesele vabadust... ” 


"Kui te ei austa oma isandaid ja põgenesite nende juures, tähendab, et olete 
röövlid ning hulgused?” 

"Seda mitte, et me röövlid oleksime ja veelgi vähem hulgused... Meie oleme 
vabad inimesed, vabad kütid ja kalamehed.” 

"Aga kes sina oled?" küsis Džebee kõige pikemalt hulkujalt. 

"Mind hüütakse Ploskinjaks! Meie hulkujad valisid mu oma vojevoodiks.” 

Otsekohe saatis Džebee nukerid Subudai-bagaturile ütlema: 

"Sõida siia! Püüti kinni mehed, keda meil vaja.” 

Nukerid kappasid tagasi niisuguste sõnadega: "Subudai-bagatur istub vaibal. 
Tema kõrval on torp ubadega. Ta ütles: "Ei sõida, olen ametis..." 

280 


Hulkuja Ploskinja tähendas: 

"See tähendab: "Kes kelle järele nutab, see selle juurde ruttab. 

Džebee jättis kõik kinnipüütud hulkujad valve alla, ise aga koos Ploskinjaga, keda 
ümbritsesid nukerid, läks Subudai poole. 

Tuhmuva purpurpunase taeva taustal mustendasid selgesti Subudai kolm jurtat. 
Nende kohal keerlesid suitsujoad ja rippusid sõjalised märgid - teibad hobusesabadega 
ja pühvlisarvede-ga. Subudai istus jurtas pärsia siidvaibal. Võbisevast lõkkevalgu-sest 
valgustatuna võttis ta kirevast torbast vasaku käega ube ja asetas need hoolikalt 
kummalistesse pikkadesse ridadesse. 

"Kes see on?" küsis Subudai. Ta vahtis viivu pungis silmaga Ploskinjatja hakkas 
jälle ubadega tegelema. "Istu, Džebee-noion.” 

Džebee laskus Subudai kõrvale vaibale ja kõõritas kiretult seda, mida bagatur tegi. 
Ta ei suutnud iialgi ette ära arvata, mida teeb vana läbinäritud käpaga panter. 

Pikk, rühikas, rinnale langeva laia ruske habemega hulkuja Ploskinja vaatles jurtat 
vilavate silmadega ja kaalutles mõttes midagi. Aupaklikult seisis ta sissepääsu juures. 
Teda valvasid kaks tugevasti relvastatud mongolit. 

Vaadeldes Subudai kätt, mis ube kiiresti ümber paigutas, jutustas Džebee, mida ta 
vangidelt kuulis, ja andis nõu Ploskinjat teejuhina ära kasutada. 

"Ja mida teevad praegu kiptšaki khaanid?" katkestas Subudai. 

"Nad kõik lõid araks," vastas Ploskinja. "Kui teie tatarlased nende Šarukani linna 
juurde kihutasid, pagesid kiptšaki khaanid laiali - ühed urusside aladele, teised sohu.” 

"Kes urusside juurde põgenes?" 

"Paljud põgenesid - ja esimesena nende kõige rikkam mees Kotjan, siis 
Lukomorje polovetsid, Toksebitši, Bagubarssovi ning Bastejevi sõdalased ja teised." 

Subudai jättis oad rahule ja vahtis teraselt Ploskinjat. 

"Kus aga on urusside peamalev praegu?" 

"Kes seda teab, peale jumala?" 

Subudai tõmbus kössi, ta nägu virildus ja avatud silm lõi vihast põlema. Ta 
ähvardas konksus sõrmega, millel oli näritud küüs. 

"Sa kõnele kõik, mida tead! Ära sega jälgi! Muidu ma pistan su laua alla ja laua 
peale panen istuma kakskümmend nukerit. Siis hakkad sa piiksuma ning kärvad... " 

"Kuid miks peaksin ma vaikima?" 

"Kõnele, kus on praegu urusside vürstid? Kas urussid valmistuvad sõjaks?" 

"Las ma mõtlen!" ütles Ploskinja, ajas pikad jalad harki ja vaatas taeva poole. 

Paar korda heitis Subudai hulkujale kahtlustava pilgu ja hakkas vaibal jälle ube 
ümber paigutama. Lõpuks susistas ta: 


AALI 


"Kuule, sina stepihulgus! Kui sa mulle kõik arukalt ära jutustad, siis olgu nii, 
annan sulle autasu. Vaata siia, ubade peale. Näed seda ubadenitti - see on Doni jõgi... 
Aga see pikk niit - see on Dnepri jõgi... Tule siia lähemale ja näita, kus peab asuma 
urusside 

linn Kiiev?" 

Ploskinja astus sammu, kuid mõlemad mongoli tunnimehed tormasid ta kallale ja 
kiskusid temalt maha vöö koos mõõgaga. Siis laskus hulkuja ettevaatlikult põlvili ja 
roomas Subudai juurde. 

"Nii! Mõistan!" rääkis ta otsaesist kortsu tõmmates, lükanud nahkmütsi kuklasse. 
"Näe, see on meie Dnepr... Aga see on Dnepri suu, mere ääres, kus asub Olešje... Ja 
siin see väike jõeke - see, tähendab, on Kalka, kus me praegu seisame... Kuid sa kuula 
vaid minu kõrgeauline khaan! Dnepr ei voola ometi niimoodi sirgelt põhjast lõunasse, 
vaid nurga all nagu kõverdatud käevars. Just siin, kus õlg asub - on Kiievi linn, aga 
kus rusikas - seal on juba Must meri. Aga kus küünarnukk steppi tungib - seal on 
Dnepri jões Hortitsa saar, ja just Hortitsa juurde, tähendab, küünarnuki juurde, 
koguneb vene malev.” Ploskinja asetas oad ümber, nii et Dnepr kõverdus nurga all. 

"Kuipalju maad on siit Kiievini?" küsis Subudai. Ta võttis torbast koos ubadega 
kamalutäie kuldmünte, pildus neid peopesal ja pani enese kõrvale. 

Ploskinja silmad hakkasid põlema ja ta lakkus keelega kuivi huuli. 

"Mis sul Kiieviga asja? Venelased ei tule Kiievist. Siit Kiievini on ju palju maad, 
kuussada versta...” 

"Mis asi see "verst" on? küsis Subudai vihaselt. "Ei saa "verstast" aru!... Sa ütle 
mulle mitu päeva kulub ratsutamiseks Kiievini?" 

"Kui siit ühe ratsu seljas Kiievini sõita, siis tuleb otseteed ratsutada päeva 
kaksteist. Kuid kahe hobusega kihutad sinna kuue päevaga.” 

"Näe, nüüd hakkasid sa mul arukalt rääkima." 

"Kuid venelased ei tule Kiievist otse steppi. Nad sõidavad lotjadel mööda Dneprit 
alla kuni "küünarnukini", just kuni selle nurgani, Hortitsa saareni. Siit sõidavad nad 
teisele poole ja tulevad siis mööda lühemat teed - Zaloznõi šljahhi' kaudu - siia, 
Lukomorjesse. Hea hobusega sõites kulub selleks kõigest kolm-neli päeva ja kahe 
ratsuga jõuab siia kahe päevaga.” 

"Kõigest kahe päevaga?" imestas Subudai. "Urussid võivad kahe päevaga Dnepri 
äärest siia tulla?” 

"Näed, just siit, käänakukohalt, Hortitsa juurest, tegid meie venelased sageli 
röövretki polovetside rändlaagritesse. Kui sõita ilma vankriteta, siis ratsutad kahe- 
kolme päevaga ära.” 

Subudai oli ilmselt rahul saadud andmetega, mis olid talle tähtsad. Ta muheles, 
patsutas oma põlve ja käskis kumõssi anda. Ta päris Ploskinjalt üksikasjalisi teateid 
teede, jõekoolmete, urusside maleva kohta; selle kohta, missugused ratsud neil on, 
kuidas on relvastatud sõjamehed, kas nad hästi sõdivad. 

"Sõdivad kõvasti, eriti taprite ja harilike kirvestega.” 

"Kuipalju neil urussidel vägesid on?" 

"Kui kõik lähemad vürstid viivad Hortitsasse oma družiinad: Kiievi, Tšernigovi, 
Smolenski, Galiitsia, Volõõnia ja teised väiksemad, siis asub steppi teele 
viiskümmend tuhat jalameest, vibu-kütti ning ratsanikku." 


' Zaloznõi šljahh - väga vana kaubatee Aasovi mere äärest Dncprile. "Zaloznõi" 
tekkis sõna ">xee30" (raud) vanaaegsest hääldamisest, kuna seda lühimat teed pidi 


veeti karavanidega rauda, mis oli muistsel ajal hinnaliseks metalliks ja mida toodi 
Hiinast ning Aasia muudest paikadest (Zabelin, Brun). 

"Tähendab neil on viis tumenit? ütles Subudai ja pani viis kuldmünti tolle Dnepri 
käänu juurde Hortitsas, kust algas sõjakäik steppi. "Ja kuipalju ratsanikke kiptšakid 
välja panevad?" 

"Koguvad vahest samuti viiskümmend tuhat'. Sellele Dnepri kaldale tuli juba 
kokku määratu pilv kiptšakke.” 

Subudai pani veel viis kuldraha juurde. 

"Niisiis, meie vastu on ühtekokku kümme urusside ning kiptšakkide tumenit?" 
tähendas Subudai ja silmitses läbitungimatut, vaikivat Džebeed. "Mäletad, Džebee- 
noion, missuguse malevaga me Mustalt Irtõšilt Horezmi peale tulime... Näitame nüüd, 
kas me oleme "maailma vapustaja" Tšingis-khaani head õpilased!" 

Neljakäpukil olles vaatles Ploskinja kord kuldmünte, kord mõttesse vajunud 
mongoli khaane. Ploskinja silmades vilkusid kavalad, õelad sädemed, kui ta lipitsevalt 
küsis: 

"Aga miks siis sina, kõrgeauline tatari vojevood, ei pane veel mõningaid 
kuldrahasid tollele kohale, kus seisab sinu tatarlaste vägi? Hoople sellega, kuipalju sul 
vägesid on!" 

Subudai surus kõverad sõrmed rusikasse ja suskas Ploskinjale näkku. 

"Näe, kuipalju meil tatarlaste vägesid on! Ja näe, mida ma teen urusside ning 
kiptšakkidega!" Tigedalt krahmas Subudai kümme enese poolt paika pandud 
kuldmünti ja viskas need koos ubadega torpa. "Pistan nad kõik oma torpa ja panen 
nahka nagu kohupiima.” 

Ploskinja taganes natuke. 

"Sa anna mulle midagi oma khaanilikust armust usinuse eest!" 

"Ugga! Ma ei anna kellelegi raha, kuid mulle toovad seda kõik kokku, ja ma 
saadan kõik oma käskijale, võitmatule Tšingis-khaa-nile... Muide, sa võid teenida 
autasu. Kas sul poegi on?" 

"Jumal tänatud, neli tükki." 

"Kus nad on? Kaugel?" 

"Konutavad Doni koolmetel.” 


' Ploskinja suurendas meelega vene ning polovetsi vägede arvu, et mongoleid 
hirmutada. Tegelikult oli neid tunduvalt vähem. Kroonikad täpset arvestust ei anna. 

"Ma saadan neile sada ratsanikku järele, nood toimetavad nad silmapilk siia. Sa 
käsid neil salakuulajatena urusside poolele hiilida ja seal järele vaadata, kus on 
urusside väed ja kuipalju neid on. Nad uurigu välja, mida urusside vojevoodid 
mõtlevad, seepeale tulgu kiiresti tagasi, et mulle kõike täpselt ära rääkida. Siis lasen 
ma sinu ja su pojad vabaks ja annan autasuks karja hobuseid ning igaühele kamalutäie 
kulda. Noh, mis sa viivitad? Mis sa tammud?" 

Ploskinja seisis kindlalt, pikad jalad harkis, õhkas raskelt ja ütles: 

"Raiu maha mu pea, kuulus khaan, kuid ära puutu mu poegi!” 

Subudai hakkas kähisema ja lõi rusikaga vastu vaipa. 

"Või nõnda kõneled sa minuga? Hei nukerid! Viige mu lugupeetud külaline 
pantrite jurtasse ja pange kolmekordne valve ümber. Saklab kosutagu teda niipalju kui 
süda ihaldab, nagu khaani... " 

"Kas jalad kammitsasse panna?" küsis nuker. "Niisugune hunt jookseb minema!" 

"Jah, ära unusta teda austamata tugeva raudahelaga!" 


Seitsmes peatükk ÄREVUS KIIEVIS 


Teie ju oma vandenõudega hakkasite paganaid venelaste maale juhtima, tülide 
tõttu tuli ju vägivald polovetside maalt... Tõkestage oma teravate nooltega väravad 
venelaste maa eest, ägeda Igor Svjatoslavitši haavade eest! 

("Lugu Igori sõjaretkest”) 


Dnepri vasakul stepikadal, Kiievi vastas, olid ootamatult kokkusõitnud polovetsid 
hommikust peale parve oma võimusesse võtnud. Nad ronisid parvele, ähvardasid 
ülevedajaid, ei lasknud neid põgeneda. Inimeste rohkuse tõttu vajus parv viltu, 
ammutas vett. Kirjul pantrivärvi ratsul lähenes vana tüse polovetsi khaan. Teda 

saatis džigittide sadakond. Üks neist ratsutas uhkesti ees ja hoidis pika ridva küljes 
khaani buntšukki hobusesabade ning vaskkuri-natega. Teine tagus käsitrummi. Kaks 
meest puhusid kriiskavalt roopille. Üks džigitt metsiku, pruuskava ratsu seljas 
plaksutas nuuti, katsudes khaanile parve juurde teed teha. 

Kõrval, tunglevate kuulajate ees, jutustas kõhetu tolmune palverändaja, reisipaun 
seljas, et praegu pagevad kõik polovetsid Metsikult Väljaltl ja et neid ajab taga 
tundmatu, kohutava väljanägemisega tatarlaste hõim, - "nende näod on ilma 
habemeta, ninad tömbid, ja igaühel on sasitud pats nagu nõiamooril. Üksnes jumala- 
kartmatute tatarlaste nägemisest kukuvad inimesed surnult maha... ” 

"Mis inimesed need on? Jutusta meile, jumalarändur, paistab, et sa oled teadlik 
ning õpetatud mees.” 

Palverändaja toetus pikale kepile ja hakkas kõnelema: 

"Siia tuli hommiku poolt äraarvamatul hulgal üks hirmus, meie maal 
ennekuulmatu rahvas, keda hüütakse "tatarlasteks", ja temaga koos veel seitse rahvast. 
Ja nii nagu polovetsid siiamaani ümberkaudseid rahvaid hukatusse saatsid ja vangi 
võtsid, nii jõudis nüüd kätte nende eneste hukatus. Tatarlased mitte üksnes ei võitnud 
polovetse ära ega kihutanud taga, vaid hävitasid nad põhjalikult ja võtsid ise nende 
maal aset... " 

"Kust see hõim alla sadas?" 

"Sellest pajatavad vagajutud pühades raamatutes, neist jutustab ka Patariose 
piiskop Methodios, et Kreeka kuningas Makedoonia Aleksander ajas ennemuistsel 
ajal Gogi ning Magogi pa-ganarahva maailma otsa, Jetrijevi kõrbesse, hommiku ja 
põhja vahel. Ta piiras neid mägedega ja käskis seal istuda, kuni aeg täis saab. Ja 
piiskop Methodiose kõnes on sedamoodi, et kui aeg täis saab, lähevad mäed jälle 
lahkuja siis tulevad sealt välja gogid ja magogid2 ja võtavad vangi kogu maailma 
hommikust kuni Eufratini, ja Tigrisest kuni Pontuse mereni - kogu maailma, peale 
Etioopia... ” 

' Metsik väli - Mustamere-äärsed stepid. 

2 Gogid ja magogid - legendaarne metsikute hiiglaste rahvas, kelle Makedoonia 
Aleksander olevat kaugetesse kirdepoolsetesse mägedesse ajanud. 

"Kogu maailma!" hüüatasid mõned rahva hulgast. "Niisiis, ka meie maa?" 

Palverändaja jätkas: 

"Kas te siis tõesti ei näe, mis ümberringi sünnib? Need on viimsepäeva märgid! 
Ilmutas ennast hirmuäratav täht, mille kiired laotuvad ida poole, mis kuulutab ette 


ristirahva uut hukatust ning uute vaenlaste sissetungimist... Gogi ja Magogi paganad 
tulid välja mägede tagant ja tulevad meie peale! Nüüd on ettekuulutatud aeg täis 
saanud. Maailma ots on lähedal!" 

Kuuldus ohkamisi ja itkemisi. Palverändaja võttis peast vilt-mütsi, ja kuulajad 
viskasid sellesse kuivikuid ning väikesi musti mündikesi. 

Paremalt kaldalt sõitsid sinna Kiievi suurvürsti malevlased suurtel tõrvatud 
lotjadel. Nad ajasid rahvahulga laiali, tühjendasid üleveopaiga ja aitasid vanal 
polovetsi khaanil parvele minna. Khaan kandis vaarikapunast sooblinahaga 
vooderdatud siid-tšekmeni, valget punase rebasenahaga palistatud teravatipulist mütsi 
ja tumepunaseid pärllõngadega väljaõmmeldud saapaid; ta seisis tähtsalt, hoides 
nahkses sõrmkindas käega käsipuust kinni. Teise käega pigistas ta teemantidest 
sädeleva kõvera mõõga käepidet. 

Lihav, suursugune khaan näis rahulikuna, üksnes ta silmad vilasid Dnepri 
tumedaid vooge kõõritades ärevalt. Tuul läks tugevamaks, jõepind virvendas ja 
edasiruttavatel voogudel kobruta-sid hallid vahulained. 

Khaan maksis heldelt. Parvemehed said tema käest mitu ka-malutäit hõberaha ja 
pingutasid kõigest jõust. Terve päeva vedasid nad üle tohutusuurt karavani: valitud 
ratsusid, kes olid mähitud tikitud hobusetekkidesse, hirmust röökivaid kaameleid, 
õlgadeni koolduvate pikkade sarvedega rammusaid pühvellehmi, siinsamas kaldal 
ümberrõivastatud tõmmusid, mustakulmulisi võõ-ramaiseid naisvange, kes olid 
helmeste ning lintidega ehitud. See kõik viidi kingituseks vene vürstidele. 

Rahva hulgas kõneldi, et see saabunu on kõige vanem polovet-si khaan Kotjan, 
nende sadade tuhandete ratsude omanik, kes 

hulguvad mööda Metsiku Välja piirituid tasandikke tema põletus-märgiga: 
kaarekujuline hobusekabja jälg ja selle all kaks kriipsu. 

"Kotjan on stepi peremees! Tema võib üksinda tohutu sõjama-leva välja panna. 
Ega ta asjata Kiievisse sõitnud. Häda ajas teda. Ka teised polovetsi khaanid liiguvad 
koos oma kõikide suguvõsadega Vene maale ja tulevad praegu kõikide 
koolmekohtade ning kergete sildade kaudu üle Dnepri. Polovetside salgad lähevad 
vette ratsude seljas, nad kannavad soomusriüüsid, kilpe ja odasid... Mis nüüd küll 
tuleb? Kas pole neil kurja kavatsust? Ja lõbusaid laule polovetsid enam ei laula. 
Üksnes aeglaseid laule nagu kaamelite oigamist on kaugelt kuulda, kui nad stepist 
meie kanti tulevad. 


Kiievi suurvürst Mstislav Romanovitšil puust elumajas valmistuti rutukalt 
nõupidamise vastu: oodati nii suuremaid kui vähemaid vürste. Kõikide juurde olid 
läkitatud kullerid tagavararatsu-dega, et kutsuda neid Venemaa kaitseks kokku. 

Kiievi suurvürstil polnud kerge nimekaid külalisi auga vastu võtta, - igaüks ilmus 
koos oma malevlastega; mida kõrgem vürst, seda suurema saatjaskonnaga ta ilmus. 
Vürsti teenrid panid kõik Kiievi leivategijad ning lihunikud täidisega pirukaid ning 
suuri ümmargusi nisuleibu küpsetama ja vürsti õue vedama. Nüüd polnud enam seda 
jõudu, mis oli olnud Kiievi vürstil saja aasta eest, Monomahhi ajal. Tollal oli Kiievi 
suurvürsti võimu all peaaegu terve Venemaa: talle kuulusid täielikult nii Kiiev kui 
Perejaslavl, nii Smolensk kui Suzdal, nii Rostov kui ka kauge rikas Novgorod. Siis 
kuulasid kõik vürstid tema sõna ja polovetsid ei julgenud end liigutadagi. Kõikidele 
piiridele levitas ta vene kuulsust. Ent aastad läksid, Monomahhi suguvõsa killustus. 
Vürstid jagasid linnu ja valdkondi oma poegadele, lähimatele sugulastele ning 
lastelastele, ja praegu valitses Mstislav Romanovitš kärbitud ning nõrka Kiievit. 
Kiievi olid kurnanud vene vürstide poolt viimase kahekümne viie aasta jooksul 


kordasaadetud rüüstamised, kus vana pealinna riisusid ning põletasid küll galitšlased 
ja vladimir- 


1 Mstislav Romanovitš (1214-1223) viimane Monomahhovitšide soost Kiievi 
vürst. 

lased, küll suzdallased ja südametunnistuseta vürstide poolt kohalekutsutud 
metsikud polovetsid1. 

Pärast niipaljusid rüüstamisi polnud kiievlastel kerge oma pealinna jälle korda 
seada; paljud majad seisid purustatutena, sisse-löödud akende ja ustega. 

Nüüd lähenes stepist jällegi hirmus oht. See tõi kokku leppimatuid vürste, uhkeid 
ja kangekaelseid, kes olid kogu eluaja omavahel vaenujalal seisnud parema trooni, 
tulutoovama linna, rahvarikkama valdkonna pärast. Nüüd pagesid Kiievisse isegi 
vanad vaenlased, polovetsid, austust üles näidates ja abi paludes. Nukralt ja noruspäi 
kükitasid nad hulgana vürsti õue väravate ees. Kui vene vürstid saabuma hakkasid, 
jooksid polovetsid nende juurde, suudlesid hobuste ratsmeid, sirutasid käed välja, 
kinnitasid: 

"Koguge väge! Tulge meie steppi! Kaitske meid! Aidake meil õelaid vaenlasi 
minema kihutada!" 

Vürstid, igaüks oma saatjaskonnaga, kogunesid vürstimaja õue, nad seisid eraldi, 
vaidlesid, vahel vahetasid kohti, et kuulda, mida kusagil kõneldakse, ent kui härdalt 
neid Kiievi tiimid2 ka ei palunud, üles suurvürsti vastuvõturuumi nad ei läinud. 

Polovetsi khaan Kotjan oli ka õues, uhke nagu alati. Tema kõrval seisid ta tusased 
ning liikumatud stepinõuandjad, peas teravatipulised mütsid, käed kõhule kokku 
pandud, näod päikesest ning stepituulest tumedad. Vana tõlk stepihulkujate seast 
seletas khaanile, kes vürstidest on juba saabunud, kuidas ühte või teist hüütakse ja kes 
on eriti mõjukas ning võimas. Kui Kotjan oli järele kaalunud, kellele vaja austust 
avaldada, astus ta taarudes ligi, tegi kummarduse, kusjuures sõrmed suure vaevaga 
maad puudutasid; seejärel ajas end,väärikalt sirgu ning kõneles hallikaid pikki vuntse 
siludes ühte ja sedasama: 


1 - Kiievi kõige suuremad rüüstamised toimusid aastail 1162, 1169, 1202, 1204, 
1207, 1210. Eriti meeldejääv oli rüüstamine 1204. aastal, millal vürst Rjurik 
Rostislavitš võitluses võimu pärast kutsus enesele appi metsikud polovetsid. Nood 
panid linna põlema, tapsid rahulikke elanikke, riisusid nende varanduse ja viisid palju 
kiicvlasi koos väikeste lastega enese juurde vangi. 

2 Tiun - mitmesuguste ametiisikute nimetus Muinas-Vcncs. (Tõlk.) 

"Anna abi, ole vend! Hukatus tuleb meie kõikide peale! Asume üksteise kõrval, 
ajame hukatuse minema. Ära lükka tagasi väikest kingitust. Võta vastu mu 
lugupidamine! Ma ei unustanud kedagi, tahan kõiki austada - küll vaipade ja 
ratsudega, küll kariloomade ja naisvangidega.” 

Päike lähenes juba keskpäevale, kuid vürstid seisid kärarikkas vürsti õues ikka 
veel eraldi ja vaidlesid hääled kähedaks: kõik vaatasid, kes läheb esimesena Kiievi 
vürsti vastuvõturuumi. Räägiti, et vürst Mstislav Romanovitš ootab veel kedagi, - kas 
mitte kullerit põhjast vägeva ning ülbe Suzdali vürsti Juri Vsevolodovitši juurest, kes 
ootab kokkutulekut oma kodus Vladimiris ja ei sõida vaesunud Kiievisse vürstide 
nõupidamisele. Ja ka Galiitsia vürsti Mstislav Udatnõid1 polnud veel näha; tema ju 
kutsus eriti agaralt kõiki nõupidamisele ja tema käskjalad mõjutasid kõiki: mööda- 
pääsematu hädaoht ähvardab, sõitke viivitamata kohale! Korraga elavnesid kõik ja 


hakkasid kõnelema: "Mstislav Udatnõi saabus!" - ja üksteist küünarnukkidega tõu- 
gates vahtisid kõik uudishimulikult vürsti, kes oli kuulus edukate sõjakäikude ja 
võitude poolest ugride ning ljahhide üle. 

Hoolimata oma aastatest tuli Mstislav Udatnõi kergel kõnnakul. Ta jäi seisma, 
vaatas kokkutulnuid mustade läbitungivate silmade elava pilguga, otsekui kedagi 
otsides, ja keerutas kaua pikki ripnevaid vurre. Võitlusvalmina kandis ta kullatud 
kiivrit, mis säras päikesekiirtes, ja kerget kuldkaunistustega rõngassärki. Punane 
mantel lehvis ta hoogsa kõnnaku juures. Ta märkas õuenurgas khaan Kotjani ja 
suundus otse tema poole. Too kiirustas Mstislavile vastu, käed välja sirutatud. Nad 
embasid teineteist ja Kotjan surus pea vastu Galiitsia vürsti rinda. Kotjani valge müts 
langes tolmusele maapinnale, ja kõik märkasid, et polovetsi khaani õlad tõmblesid 
kramplikult. 

"Nutab! Las töinab!" sosistati rahva seas. "Või need kurjategijad vähe meie 
inimesi oma vangideks on teinud, nüüd saavad ise 


1 Kaasaegsed nimetasid Galiitsia vürsti Mstislav Mstislavovitši Udatnõiks 
(Õnnelik, Edukas), hilisemad kroonikud tegid selle hüüdnime ümber Udaloiks (Uljas). 

tunda, mis on vaeslaste kibedad pisarad. Mstislavil on khaan Kotjani tütar naiseks, 
seepärast ta seisabki rikka äia eest!" 

Malevlased teatasid Kiievi vürstile Mstislav Udatnõi kohalejõudmisest. Kuid 
Mstislav Romanovitš viivitas ikka veel ega tulnud välistrepile, et onupojaga kohtuda, 
- vanad tülid takistasid! Mstislav aga embas Kotjani, läks koos temaga eemale 
õuenurka ja nad seisid seal kaua ning vestlesid tasakesi. 

Jälle läksid kõik liikvele ja kostis hüüdeid: 

"Suzdallased saabusid! Tugev toetus tuleb! Kus me ilma suzdallasteta läheme! Ei, 
need pole suzdallased, vaid noor Rostovi vürst Vassilko Konstantinovitš.” 

Õue tuli noor sihvakas sõdalane. Heledad udemed katsid vaevalt ta lõuga. Samuti 
nagu Galiitsia Mstislav, oli ka tema võitlusvalmis: kandis rõngassärki ning teraskiivrit 
ja vööl pikka mõõka. Rõivastatud oli ta tagasihoidlikult, helepunane mantel oli luitu- 
nud. Kõik ta riided olid tolmused ja pori täis pritsitud, - oli näha, et tajust praegu 
hobuse seljast oli maha tulnud. Tema kõrval vantsis õlgadelelangevate pikkade 
hallikate kiharatega vanamees; üle õla visatud rihma küljes rippus kannel. 

"See on pime laulik! Kuulus laulik Gremislav! Oli varem vo-jevoodiks, peksis 
mitu korda polovetse, kuid Rjazani vürst Gleb pani ta õelusest keldrisse istuma, torkas 
silmad peast ja hoidis kolm aastat kinni. Seal vangis olles hakkas Gremislav laule loo- 
ma, ja ta lasti keldrist välja. Sellest peale hulgub ta ühest linnast teise ja laulab 
tõestisündinud lugusid ennemuistsetest aegadest... Tähendab, täna kuuleme 
Gremislavi.” 

Sõbralikult naeratades ja avaldades austust vanematele vürstidele, käis noor vürst 
Vassilko kõik läbi. Vürstid ise tulid talle vastu ja pärisid: 

"Aga mispärast suzdallased ei tule? Sa oled nende naaber, sina tead, miks neid ei 
ole? Suzdali suurvürst Georgi Vsevolodovitš on sinu lihane onu, kas sa mõjutasid 
teda?” 

"Kaalub ikka veel! Aga kas tuleb - seda ei tea nõiadki...” 

Vürsti eluhoone välistrepile tulid paarikaupa kümme malevlast, kõik nagu valitud, 
silmapaistvad; nad kandsid rõngassärke, 

kiivreid ja lühikesi odasid. Nad tulid mööda trepiastmeid alla ja jäid kahelpool 
treppi seisma, oodates vürst Mstislav Romanovitši. Too väljus aeglaselt, toetudes 


kullatud kotkaga sauale. Sirgete kulmudega karmid silmad vaatasid väsinult ning 
rõõmutult. Kergelt poolitatud üksikute hallide karvadega habe, rinnal ristja kuldne 
ikoon, brokaatkaftan - kogu vürsti ikooniline välimus kõnelesid rohkem tema 
kiriklikest õhtujumalateenistustest ning öistest palvetamistest kui muretsemisest 
sõjaliste asjade pärast. Kergelt longates tuli vürst mööda treppi alla ja jäi viimasele 
astmele seisma. 

"Tere tulemast, kallid külalised!" ütles ta nukra, otsekui murest rõhutud häälega. 

Üksteist katkestades pistsid kõik vürstid korraga karjuma: "Milleks sa meid 
kutsusid? Metsikuid polovetse päästma? Kägistaks keegi nad surnuks! Ilma nendeta 
läheb kergemaks! Las päästavad ennast ise, kuid meie vaatame pealt!" 

Tüse khaan Kotjan eraldus rahva hulgast ja ruttas kõveratel jalgadel taarudes trepi 
juurde. Riivas käega maad, puudutas kullaga tikitud vürstlikku rõivastust ja ütles 
hingeldades: 

"Kõrgeauline vürst! Sa olid varem lahke minu vastu, nagu minagi sinu vastu. Ole 
meile isa eest! Aita khaan TšŠagonizi kurja rahvast minema kihutada! Nagu hundid 
luusivad mööda meie maad need kurjategijad, keda kutsutakse tatarlasteks. Täna 
võtsid nad meilt ära kogu meie maa, homme aga tulevad teie juurde ja võtavad teie 
Venemaa. Kaitske meid! Kui te meid ei aita, raiutakse meid kõiki tükkideks täna, kuid 
teid, venelased, raiutakse puruks homme! Meil kõigil tuleb ühineda ja ühe malevana 
ennast kaitsta.” 

"Ära kraaksu! Mis sa jahvatad!" kuuldusid rahulolematud hääled. 

"Tasa, laske rääkida! Milleks ilmaaegu haukuda?" Teised vaidlesid vastu: 

"Polovetsid on meie vaenlased! Nad on praegu meie maal ilma võimu ning väeta. 
Kõik maha lüüa ja nende varandus ära võtta!" 

Üksteist katkestades tekitasid uued hääled metsikut lärmi. Kiievi vürst vaatas 
abitult ringi, tõstis käsi. Hüüded läksid tugevamaks. 

Otsustav ning kiire vürst Mstislav Udatnõi astus trepile. 

"Kuulsad vürstid, ausad vojevoodid ja kõik vaprad vene mehed!" kõneles 
Mstislav. "Kas pole me kõik ühe püha Venemaa pojad? Unustagem vanad tülid, nii 
riiud kui ka sõjad polovetsidega! Küll peksime ning võtsime meie neid vangi, küll 
põletasid ja materdasid nemad meid... Nüüd on rasked päevad kätte jõudnud nii 
polovetsidele kui ka meile. Kui uus tundmatu vaenlane peale tungib, siis parem on 
polovetsidega sõbrustada kui sõdida. Kui me ei aita neid praegu khaan Tšagonizi 
jumalakartmatute tatarlaste vastu sõdida, siis võivad polovetsid nende poole üle 
minna ja vaenulikud jõud kasvavad veelgi suuremaks.” 

"Kuid mis mehed need tatarlased on? Võib-olla õige nõrgad, nõrgemad kui 
polovetsid. Palju neid on?" 

"Khaan Kotjan võitles koos alaanidega Tšagonizi tatarlaste vastu. Räägitakse, et 
nad tulevad korraga kallale, raiuvad vahvasti. Nad tulid kaugelt, läbi obeesidel maa 
ning Raudsete väravate. Polovetsidele üksi käis tatarlaste kinnipidamine üle jõu. 
Tatarlased röövisid paljaks polovetside telgid, võtsid ära naised, ratsud, karjad ja kõik 
varandused Kotjanilt ning teistelt polovetsi voje-voodidelt... Nüüd on tatarlastel 
kogunenud nii suur saak, et nad ei tea, kuhu seda panna, nad on ennast täis õginud 
nagu penid raibetest ja püstitasid oma rikkad kaubalaod Lukomorjesse, Hasaari mere 
kallastele... Ning tatarlased ise alustasid koormateta ja voorideta röövretke 
Venemaale. Aga kui keegi ütleb, et ma ei pinguta oma jõudu püha Venemaa pärast, 
vaid oma äia, nüüd puruvaese khaan Kotjani pärast, siis see valetab minu peale!" 

Rahvahulk kuulas kuulsat vürst Mstislavi hinge kinni pidades. Kõlasid üksikud 
hääled: 


"Hasaari mereni on palju maad, päeva kakskümmend traavida.” 

"Pole meil esimene kord kutsumatutele külalistele vastu hakata! Kiievi vürstil 
tuleb nad vastu võtta, las tema kurvastab selle üle!" 

Rahvahulk sumises; ta teadis, et pole vürstidel ei ühist venna-armastust ega ühist 
tahet, et nendes kõneleb ammune vaen, ja :ieid põletavad vanad tülid. 


1 Obeesid - Põhja-Kaukaasias elav hõim. 

Kostsid lauluhelid. Brokaatriietuses palverongkäik ilmus parajal ajal, et vaigistada 
lõkkelelöönud kirgi ja vürstide tülisid. Neli laiarinnalist diakonit viirukipanne 
õõtsutades, poisikesed, käsi-varrejämeduste läidetud vahaküünaldega, vanad 
ülempreestrid, metallist ristid käes, lõpuks metropoliit, tõmmu musta habemega 
kreeklane, kes kandis suurt kullast mitrat ja keda kaks poisikest käte alt kinni hoides 
toetasid - kõik lähenesid trepile aeglase laulu saatel ja jäid seisma, kusjuures õue 
tekkis kohe vaikus. 

Kiievi vürst läks metropoliidi juurde, pani peopesad kokku ja kummardas, suudles 
õnnistavat raugakätt ja sosistas vaikselt: 

"Ütle manitsusi, püha isa! Mõjuta vürste üksmeelsed, sõbralikud olema, vanu 
solvamisi unustama!" 

Metropoliit läks üles trepile, õnnistas kõiki kolmel küljel ja hakkas kõnelema 
päheõpitud juttu, vene sõnu halvasti välja rääkides. 

"Minu armsad vennad ning pojad! Õppige vagad mehed olema evangeeliumi 
sõnade järgi! Nõudke taga häid tegusid, issanda nimel! Keele talitsemist, tema 
vaigistamist, ihu orjastamist, viha taltsutamist!" 

Kiievi vürst seisis, pea vagalt norus. Galiitsia Mstislav vaatas ärevalt ringi, märkas 
ammuli suid ja rahulolematust nägudel. Kuid metropoliit jätkas: 

"Kui sind millestki ilma jäetakse - lepi sellega ja ära maksa kätte! Kui sind 
vihatakse ja taga kiusatakse - kannata ära! Kui teotatakse - palveta! Issand näitas 
meile vaenlase võitmiseks kätte kolm head asja: patukahetsuse, pisarad ja 
armuannid... " 

Mstislav läks ettevaatlikult nelja diakoni juurde ja sosistas: 

"Kreeklane on hulluks läinud! Kõik ajas segi! Kellele ta kõneleb pisaratest ja 
patukahetsusest? Ta räägib ju vürstidele, mitte aga sulastele ning talupoegadele! 
Alustage kiiresti mõnda psalmi või kiidulaulu - annan igaühele lamba!" 

Metropoliit lalises midagi edasi, kuid kõik neli diakoni hakkasid ühekorraga 
laulma kiidulaulu, nende järel lõid kaasa kõik ülempreestrid ja poisikesed nii madalate 
kui ka peenikeste häältega. Vürsti tiunid piirasid hämmastunud metropoliidi ümber ja 
aitasid tal vürsti vastuvõturuumi minna. 

294 

Trepi ülemisele astmele tõusis noor Rostovi vürst Vassilko. 

"Ma kappasin siia kaugelt põhjast, suurest Rostovist. Vene maa pärast ja ristirahva 
pärast kõnelen ma teile järgmist. Meie juurde ruttasid käskjalad Kiievi vürsti Mstislav 
Romanovitši juurest, kiirustasid vägesid sõjariistu seadma ja tõttama Vene maad 
kaitsma. Ma tõin siia oma väikese družiina, kuid kõige tugevam meist, Suzdali vürst 
Georgi Vsevolodovitš, arutab ikka veel: kas tulevad tatarlased tema juurde Suzdali või 
lähevad mööda? Ja siin kuulen ma samasuguseid jutte: igaüks muretsegu oma pea 
eest! Püha metropoliit aga räägib sõnu, mis ei sünni sõdalasele, vaid nõdrale raugale 
enne elulõppu, - patukahetsusest ja pisaratest... Vaga alandlikkusega ei peata me 
vaenlast, ei hoia Vene maad." 

"Õigesti, õigesti ütlesid Vassilko!" hüüti rahva hulgast. 


"Tundmatu ja kuri rahvas tuleb kiiresti röövretkele... Kutsumata külalisi tuleb 
auga vastu võtta. Neid tuleb tagasi lüüa ja jäädavalt taltsaks teha. Tatarlased pole 
tiibadega, üle Dnepri ei lenda, ja kui lendavadki üle, siis istuvad ometi maha, ja eks 
me siis näe, mida jumal annab... " 

"Võtame nad mõõkade ja taprite otsa!" 

"Las meie valitsevad vürstid,” jätkas Vassilko, "lähevad Mstislav Romanovitši 
vastuvõturuumi ja istuvad muistse kombe kohaselt tihedas ringis ühele vaibale ja 
otsustavad: kas võtta paganlikke vaenlasi vastu pisarate ning patukahetsusega või 
esiisade äraproovitud taprite ning teritatud mõõkadega?" 

"Õiget juttu räägib vürst Vassilko." 

"Sündigu nõnda!" hüüti igalt poolt. 

"Aga kes saab peameheks? Kes juhib väge? Mina Mstislav Romanovitši käe alla 
ei lähe!" kisendati ühelt poolt. Teisest kandist löödi sekka: 

"Las juhib malevat Galiitsia Msitslav Mstislavitš. Ega teda asjata Udatnõiks 
hüüta, tema saavutab edu!" 

Kakskümmend kolm vürsti läksid Kiievi vürsti vastuvõturuumi, et otsustada, mida 
teha. Kaaluti kaua, .kuid kokku leppida ei suudetud. Mstsilav Udatnõi püüdis veenda, 
et tuleb rünnata tatarlaste laagrit Lukomorjes. "Kui oleme kaubalaod ära võtnud - on 

kõik rikkad; mitte üksnes vürst, vaid ka lihtne sõdalane saab siis tubli saagi.” 

See kavatsus - võtta ette sõjakäik Lukomorjesse - meeldis paljudele, kuid vürstid 
ei suutnud kuidagi kõikide vägede jaoks ühte vojevoodi valida. 

Sel ajal ruttas sinna stepist keegi hulkuja. Ta kandis ette, et tundmatud tatarlased 
liiguvad tihedalt Dnepri poole. See kiirendas otsust: minna tatarlastele vastu, sõites 
Hortitsa saare juures üle Dnepri. 

Vürstid leppisid kokku järgnevalt: iga vürst mingu oma malevaga omaette, ärgu 
keegi teise teekonda segagu. Kellel õnnestub esimesena Lukomorjesse jõuda ja 
tatarlaste laager vallutada, too peab ausalt teiste vürstidega jagama. 

Kõik suudlesid risti: mitte vandest üle astuda, ja kui keegi vürstidest tõstab tüli 
teise vürsti vastu, siis kõigil ühiselt tüli alustaja vastu minna. Seepeale suudeldi 
vastamisi, - siin pöörasid Kiievi Mstislav ja Mstislav Udatnõi teineteisele selja. 

Kui vürstid vaibalt üles tõusid, oli vürst Vassilko mõtetest ning murest sünge. 
Tusasena läks ta välistrepile. Teda ootas vana laulik Gremislav. 

"Ega see meil heaga lõpe," ütles Vassilko. "Ei tule niimoodi sõdida. Ei tule 
tatarlaste varandusi otsida, vaid vaenlased nii laiali paisata, et nad endid enam ei 
liigutaks. Aga minna ükshaaval, kusjuures igaüks näo teise eest kõrvale keerab, - nii 
tõmbame oma tahtel enesele õnnetuse kaela.” 

Saabus soe õhtu. Vürstimaja kohal särasid heledad tähed. Õues seisid pikad 
tammelauad, millele oli lõunasöök valmis pandud. Kui kõik külalised olid 
tammepinkidel istet võtnud ja vürstlikke pirukaid ning küpsetatud luikesid proovides 
vaikseks jäid, kannupoisid aga leegitsevate tõrvikutega laudade ümber seisid, nägid 
kõik selgesti punase võbiseva tule kumas vana laulikut Gremislavi, kes istus 
vürstitrepi ülemisel astmel. Mahedalt lõid helisema kandle kõlavad keeled ja vana 
laulik, punased silmakoopad taeva poole tõstetud, hakkas laulma pisut kähiseva hääle- 
ga oma lemmiklugu. 

Gremislav laulis Igor Svjatoslavitši julgest sõjaretkest polovetside vastu, vürstide 
tülidest ning riidudest, vaprate vene sõdalaste kasutust hukkumisest selle tagajärjel, 
sellest, kuidas need tülid "avasid vaenlastele värava Vene maale”. 


Paljud kuulajad langetasid pead kätele ja jäid mõttesse: kas ei ähvarda praegu 
samasuguse õnnetusega vürstide leppimatus ning vastastikune vihkamine ja kas need 
riiud ning vaen ei aja nurja suurt ettevõtmist - oma kodumaa kaitsmist? 


Kaheksas peatükk SUBUDAI-BAGATURI PLAAN 


Subudai kutsus enda juurde oma kümme tuhatkonnaülemat. Džebee tuli samuti 
kümnega. Kõik istusid jurtas ringis, nii vanad kui noored. Kuulati, mida rääkis 
Džebee. Too vaatas üle peade, otsekui näeks ta midagi kauguses. 

"Kiiev on rikas linn..." rääkis Džebee. "Jumalakodadel on kõrged, kumerad 
katused ja need on tukatikullaga kaetud. Meie koorime need kuldsed katused maha ja 
püstitame Tšingis-khaani telgi kõrvale puhtast kullast valatud ratsu, niisama suure kui 
tema valge ratsu Seter.” 

"Viime Tšingis-khaanile kuldse ratsu!" hüüatasid mongolid. 

"Urussidel on palju khaane, neid kutsutakse nende keeles "vürstideks". Ja kõik 
need vürstid purelevad omavahel nagu koerad erinevatest rändlaagritest. Seepärast 
pole neid raske puruks lüüa. Keegi pole neid vürste ühte nooletuppe kogunud ja pole 
neil oma Tšingis-khaani." 

"Teist niisugust juhti nagu meie vägev Tšingis-khaan ei leia sa kusagil kogu 
maailmas!" 

"Ma ütlen teile: meie peame kiirelt Vene maa kallale tormama, selle igast otsast 
põlema pistma ja vallutama Kiievi, kuni..." ja Džebee peatus. 

"Mis tähendab - kuni?" küsisid tuhatkonnaülemad. 

"Kuni pole veel tulnud vastust meie ettekande peale ainsamale ning suurimale.” 

"Tšingis-khaan käsib ta kohalejõudmist oodata! Tšingis-khaan tahab ise Kiievisse 
minna!" kõnelesid mongolid. "Me võtsime juba ära niisugused suured linnad nagu 
Buhhaara, Samarkand, Gurgandž, ja Kiiev pole meil raske võtta. Meie peame Kiievi 
rutemini ära võtma!" 

Kõik kõõritasid Subudai poole ja ootasid, mida lausub see kaval ning ettevaatlik 
"Täbinäritud käpaga panter”. Too istus küljele kooldunult ja vaatles torkiva silmaga 
igaüht järgemööda. 

"Urusse pole nii kerge puruks lüüa nagu mõtleb Džebee-noion," ütles 
tuhatkonnaülem Gemjabek. 

"Urusse ja kitšpakke on palju - sada tuhat, meid aga vähe - kakskümmend tuhat ja 
veel üks tumen igasuguseid hulguseid; nood lendavad laiali nagu varblaste parv, kui 
me taganema hakkame. Hädaohtlik on meil Vene maale minna, kus on palju, väga 
palju tugevaid vägesid. Me ei tohi Kiievi peale minna... Siit tuleb meil tagasi minna 
Tšingis-khaani vägeva käe kaitse alla.” 

"Aga kas sul meeles ei ole, vapper bagatur Gemjabek,” ütles Džebee, "et tsintse' 
oli veel rohkem kui urusse, kui me koos sinu ning teiste bagaturidega tungisime nende 
ülesküntud tasandikele suure Hiina müüri taga?" 

Subudai liigutas ennast ja hakkas käega vehkima. Kõik jäid vaikseks ja kallutasid 
end tema poole. 

"Asja alustades tuleb meelde tuletada, kuidas toimis varem "ainsam". Ja seejärel 
tuleb mõtelda, mida oleks tema meie asemel teinud," rääkis Subudai aeglaselt. 
"Esiteks tuleb vaenlane kavalusega üle lüüa, silitada tema põske, selleks et ta silmad 


kinni pigistaks, käpad laiali laotaks ja end selili heidaks... Siis aga tormake talle 
kallale ja närige ta kõri läbi!” 

Kõik ajasid end sirguja vahetasid pilke. Nüüd oli selge, mida teha tuleb. Polnud 
vaja mõteldagi sellele, et minna tagasi suurkagaani vägeva käe kaitse alla. Subudai 
jätkas: 

"Urusse on palju! Nad on nii tugevad, et võiksid meid laiaks litsuda, nii nagu 
litsub kaameli jalg teel magava rohutirtsu. Kuid 


' Tsintsid - hiinlased. 

neil pole korda! Nende vürstid purelevad vahetpidamata omavahel. Nende malev - 
see on kari tugevaid härgi, kes longivad mööda steppi mitmele poole... Kuid urussidel 
on ka oma Džebee! Teda hüütakse "bagatur Mastisljab"... Räägitakse, et see 
Mastisljab on palju sõdinud ja siiamaani üksnes võite näinud, kuid neil pole oma 
Subudai-bagaturi selleks, et kui Mastisljab tormab ette hädaohtlikku kohta, teda 
toetada ja välja aidata!" 

"Me püüame ta kinni, selle Mastisljabi, ja viime Tšingis-khaa-ni juurde!" hüüdsid 
mongolid. 

"Ma tõotan," lisas Subudai, "et see, kes Mastisljabi kinni püüab ja ta kuldkiivri ära 
võtab, see viib ta ise Tšingis-khaani juurde.” 

Nõupidamine kestis kaua. Kõik rääkisid sosinal, et nukeritest tunnimehed mongoli 
väepealike otsuseid ei kuuleks. 

Teisel päeval sõitis Džebee koos oma ratsanike tumeniga lääne poole, kuid 
Subudai jäi teise tumeniga Kalka jõe kallastele, selleks et nuumata ratsusid ja 
valmistada neid otsustavaks tapluseks. 


Üheksas peatükk MONGOLID DNEPRI KALLASTEL 


Kevad oli ebatavaliselt külm. Palju päevi puhusid kuivad kõrvetavad tuuled. 
Lopsakalt tärganud rohi närbus ja tõmbus krussi. Päike põletas halastamatult ja näis 
taevas Subudai puuriva silmana, mis kõiki taga kihutas. 

Džebee-noion jagas oma tumeni viide ossa. Kahest tuhandest ratsust koosneva 
osaga kihutas ta ette Dnepri äärde, neli ülejäänud ratsanike salka aga paigutas laiali 
steppi, piki sajandite kestel sissesõtkutud looklevat šljahhi.' 

Mõned tatarlaste sadakonnad kappasid kõrvale stepiavarustes-se, ja kõikjal, kus 
nad leidsid kiptšaki rändlaagreid koos karjadega, ajasid need šljahhi juurde. 


' Sljahh - suur tee. 

Tolmunud nukerite sadakonna eesotsas sõitis Džebee laia, päikesekiirtes 
sätendava Dnepri äärde. Mustad tõrvatud vened liikusid mööda tasast sinist jõepinda. 

"Näe, kus vene malevlased!" ütles tõlk. 

Künkal kalda lähedal seisid vene sõdalased, peas raudkiivrid, käes lühikesed odad. 
Varjates käega silmi päikese eest, vaatasid nad stepiavarusse. Kui nad nägid, et ei 


lähene kiptšakid, vaid teise hõimu ratsanikud, jooksid venelased alla jõe äärde ja 
sõitsid venedes kaldalt minema. 

Sünge ning päikeselõõsast pronkspruun Džebee, peas teravatipuline teraskiiver, 
pidas ratsu kaldajärsaku serval kinni ja vaatles kitsaste pilkumatute silmadega kaua 
aega vastaskalda künklikku tasandikku. Seal mustendas rahvarikas leer, seisid 
ridamisi ülestõstetud aisadega vankrid. Karjamaal sõid mitut karva hobuste karjad. 
Mööda tasandikku liikusid sõdalased jalgsi ning ratsa ja päikesehelgid välgatasid 
eredalt relvastuse metallosadel. 

Mõned vened keerlesid kalda lähedal. Mehed sõudsid innukalt, võitlesid veerikka 
jõe vooluga. Ühest venest hakati kisendama: 

"Hei teie, kutsumata külalised! Mida te meie juurest otsite? Missugune roojane 
tuul teid siia tõi?” 

Kaks hulkujat, kes Džebeed saatsid, tõlkisid talle venest kostnud sõnad. 

"Me ei lähe teie, vaid kiptšakkide kallale!" vastas hulkuja valju häälega. 
"Kiptšakid on meie sulased ning hobusepoisid. Pekske neid, voorid ja kari võtke 
enesele. Kiptšakid on meile palju kurja teinud, ja ka teile sünnitavad nad ammust ajast 
kahju. Kuid teiega tahame rahus elada. Teiega pole meil sõda." 

Venest kisendati: 

"Läkitage oma saadikud ja me kõneleme nendega!" 

"Kuid kellega kõnelda? Kas teil on seal peamees?" 

"Siin on vürste palju. Küllap nad teie saadikutega kokku lepivad!" 

Džebee valis välja neli nukerit ja ühe hulkuja tõlgiks ning käskis neil teisele 
kaldale minna. Nad pidid kõnelema Kiievi pea-vürstiga ja talle ütlema: kihutagu 
urussid enda juurest kiptšakid 

minema, võtku ära nende karjad ning varandused, tatarlased aga teevad 
kiptšakkidele siin stepis otsa peale. 

Väljavalitud nukerid tammusid jalalt jalale, sügasid nuutidega selga ja kõnelesid: 

"Millest me urussidega räägime? Alustame nendega parem taplust." 

Džebee ütles: 

"Siis sõidan ma üksi koos tõlgiga." Nukerid pistsid kisendama: 

"Ei! Ära sõida nende juurde! Mis saab meie malevast ilma sinuta? Mida hakkavad 
peale hundipojad ilma emahundita? Seal nad nülivad sul naha seljast. Jää siia! Me 
sõidame.” 

Neli nukerit ja hulkuja läksid alla jõe äärde ja hakkasid hõikama kalda lähedal 
ringisõitvaid venelasi. Üks vene randus ja võttis mongoli saadikud peale. 

Džebee jäi kauaks kõrgele kaldale, vahtides teisele poole. Seal kaugel uduvines 
laiusid niidud, metsatukad ja taevassinised jõekäärud; kõikjal mööda teid kandis tuul 
tolmupilvi, mida tõstsid lähenevad sõjasalgad. 

Öösel lamas Džebee lambanahkse kasuka all kurgaanil lõkke ääres. Ta ootas 
venelaste juurde läkitatud nukereid. Nood ei tulnud tagasi. Kiptšakid tapsid nad. 

Ümberringi stepis vilkusid kauged lõkketuled. Tasandik elas kõikjal salapärast 
elu. Mingisugused rahutud ratsanikud hiilisid nõgude kaudu läbi stepi, ja öösel lõid 
leegitsema kaugete lõkete tulukesed. 

Džebee ei saanud kogu öö sõba silmale. Tema vaimusilma eest ujusid mööda 
rasked mõtted, jutukatkendid, tuttavad näod, ja temas lõi lõkkele kord meeletu viha, 
kord hakkas uni peale tikkuma. .. Ja jällegi ilmusid tema ette kord kohutava vanamehe 
Tšingis-khaani raudkiiver mustade rebasesabadega ja kagaani rohekad, pilkumatud 
kassisilmad, kord Subudai avatud puuriv silm, kord vehklevate mõõkade välgatused... 


Nüüd seisavad ees lahingud urussidega, tugevate sõdalastega, kes ei põgene, vaid 
otsivad ise taplust. Võit nende üle on väga 

raske! Nüüd jõuavad kätte niisugused päevad, kus võib tuhmuda kogu Džebee 
kuulsus, mille ta saavutas oma võitudega Hiinas. 

Kas jääb ta nendes steppides ilma oma peast või hakatakse jälle kordama kagaani 
kuldjurtas kõikide poolt Džebee kui urusside ning kiptšakkide suure võitja nime, kes 
võttis Mastisljabilt kuldkiivri. 

Hommikul äratasid nukerid Džebee. 

"Vaata, mis tol kaldal sünnib. Urussid ajasid ülevaltpoolt siia niipalju venesid, et 
seovad neid sillaks ülejõe. Nende vankrid lasti juba päris alla vee juurde. Seal on palju 
ratsaväge ning jalamehi koos'. Varsti hakkavad nad sellele kaldale üle tulema. Mis 
teha?” 

"Ärge segage urusse!" käskis Džebee. "Vaadake eemalt ja taganege steppi!" 


Kümnes peatükk URUSSID JA KIPTŠAKID LIIKUSID STEPPI 


...Ja süttis urussides ning kiptšakkides tahtmine tatarlasi puruks lüüa: nad arvasid, 
et nood taganesid, kuna ei tahtnud hirmu ning nõrkuse tõttu nendega võidelda, ja 
seepärast jälitasid nad hoogsalt tatarlasi. Tatarlased üha taganesid, nemad aga ajasid 
jälgi mööda kaksteist päeva taga. 

(Ibn al-Assir) 


Džebee-noioni kõhn ruske ratsu sööstis kergelt üksiku kurgaani harjale ja jäi 
kõrge stepivägilase kivikuju kõrval seisma. Viimase laiad vimmas õlad, lame nägu, 
lühike mõõk puusal, terava tipuga müts ja isegi peeker käte vahel olid hallil ajal 
nomaadist meistri vasaraga ühest kivist hoolikalt välja raiutud... Möödusid sajan- 


' Kiievi nõupidamisel otsustasid Lõuna-Vene vürstid tatarlasi võõral pinnal vastu 
võita ja asusid aprillis sõjakäigule. Dnepril ühinesid Kiievi, Tšernigovi, Smolenski, 
Kurski, Trubtšcvi, Putivli maakaitseväed, samuti ka volõõnlased ja galiitslascd; 
viimased saabusid kohale venedel. 

did, ja rahvarikas maa muutus tühjaks stepiks, kuid sügavalt maasse kaevatud 
kivivägilane seisis endiselt kindlalt kurgaaniharjal ja vaatas oma pimedate 
silmakühmudega süngelt sinnapoole, kuhu ta varem oli oma röövretki sooritanud. 

Liikumatult nagu puuslik istus ratsu seljas Džebee, vahtides külmade pilutatud 
silmadega sinnapoole, kus mööda hommikuudust auravat rohelist steppi roomasid 
laiali kiiresti edasiliikuvale mustade punktikeste read. Vahuleaetud ratsu oli juba 
jahtunud ja kiskus vabalt ratsmeid, püüdes mustade mokkadega kahvatu koirohu 
kiduraid kõrsi kätte saada; ta hakkas juba kabjaga soolaku pinda taguma, kuid Džebee 
ei suutnud lähenevate vene sõdalaste tihedatelt ridadelt pilku lahti kiskuda. 

Ees ratsanikud... Ühed venivad piki teed, teised on mööda steppi laiali 
paiskunud... Nende kohale tõuseb must tolmupilv... Neil on lühikesed odad... Näe, 
tolmu sees on selgesti näha vankreid. Urussid loodavad rikkalikku saaki, nad veavad 
vankritel relvi, katlaid ja kotte leivaga. 

Džebee tõmbas ratsmed pingule. Paras aeg ära sõita. Urussid olid juba märganud 
üksikut ratsanikku kurgaanil. Näe, mõned urussid ja kiptšakid eraldusid salgast. Nad 
suunduvad kiiresti tema poole. Teine ratsanike rühm kihutas mööda rada edasi, et tal 


teed ära lõigata. Kuid Džebee ei armasta asjatult oma rusket täkku, ühte parimat 
võidusõiduhobust kogu tumenis. 

Mööda kurgaani tolmust soolakunõlvakut ratsutab Džebee alla. Kurgaani küljelt 
on maa segi tuhnitud ja on näha must kitsas käik - praegu tõenäoliselt stepihuntide 
urgas. Kuid varem sonkis keegi vägilase hauas, tahtis varastada tema kuldaaret. 

Džebee sunnib ratsu kiiremini jooksma. Tuleb jõuda jääraku-ni. Seal on peidus 
varitsemispaigas Gemjabeki sadakond. Tatarlastest luurajad pikutavad rohus ja 
näevad kõike suurepäraselt -nii urusside lähenemist kui ka Džebee põgenemist nende 
eest. 

Kuid urusside ratsanikud on üha lähemal. Neil on head ratsud, parimad ratsanikud 
on saadetud ette. Teisest ohtlikumad on need, kes kihutavad teed läbi lõikama. 
Kõrvale pöörata ei saa - vasakul on järskude pervedega nõod, paremal urussid. 

Neid on üheksa... Kolm tagumist hakkasid maha jääma... Ka esimesed kuus on 
laiali nihkunud, nad tahavad teda ümber piirata. 

Ratsu jalgade alt lendas üles hallide põldpüüde parv ja vuhises kõrvale, laskudes 
uuesti rohtu. Laiade takjalehtede alt kargas välja jänes ja kihutas otse edasi, kõrvad 
pea ligi. Ratsu aga kappas edasi niisama kergelt, pildudes ruskeid jalgu, hüpates üle 
umbrohupuhmaste, ja kandis kiiresti eemale vastu lakka liibunud Džebeed. 

Vaenlased pole kaugel... Džebee seletab nende päevitunud nägusid raudkiivrite 
all... Kaks urussi varjavad end punaste kilpidega: üks on üsna noor, jumeka näo ning 
mustade silmadega, teisel on hallid ripnevad vurrud. Kõigist kolmest on kõige 
lähemal erepunast tšekmeni kandev kiptšak ronkmusta ratsu seljas... Ta mässib käe 
ümber arkaani... 

Täpne silm on Džebeel ja tema nooled ei lenda märgist mööda. Džebee tõmbab 
vinna oma jäiga kohutava vibu, kiptšakk ropsab kätega ning langeb sadulast. 
Kohkunud ronkmust ratsu tormab edasi juba ilma ratsanikuta, pea seljas, ja tuul 
lehvitab tema pikka lakka. 

Noor vene sõdalane on lähedal... Mõne silmapilgu pärast põrkavad ratsud 
vastamisi. Jõuliselt viskas noormees lühikese odaga, kuid see libises vaid üle tatarlase 
teraspantseri õla... Džebee teine pikk nool tungis noormehe mustade sätendavate 
silmade vahele. Hüvasti, kuulsus! Hüvasti, ere päike, isakodu! 

Džebee ei vaata tagasi. Ta otsib silmadega: kus on siis Gemjabeki nukerid! Seal 
nad ongi! Neid on jäärakust välja tunginud juba terve jõuk ja kihutavad kähiseva 
metsiku ulgumisega vastu korratult ründavale vene sõjasalgale. 

Vene ratsanikud rivistuvad kiiresti ümber ja koonduvad tihedatesse ridadesse. 
Nende punased kilbid - ülalt kumerad ja alt teravad - moodustavad sirge, katkematu 
ning hirmuäratava ahela. Sõdalased tõmbavad välja teritatud helkivad mõõgad ja tor- 
mavad hoogsalt tatarlaste kallale. 

Kuid Gemjabek ning tema nukerid peavad kõvasti meeles Džebee käsku: 
lähenenud noolelennu kauguseni, pööravad nad 

ratsud järsku ümber, kihutavad hämmastunud urusside eest läbi, lasevad nende 
pihta hukatusttoovaid noolija kappavad tuhatnelja tagasi steppi. 

Urussid tormavad karjudes järele. Juba ongi nende sirged read segamini läinud. 
Kõik kihutavad segipaisatult, püüdes pagevatele tatarlastele järele jõuda. Mõned 
urussid suurepäraste ratsude seljas saavad kümmekond mahajäänut kätte. Nad raiuvad 
need surnuks, tirivad maha relvad ning saapad ja istuvad ümber tatarlaste ratsude 
selga. 


Ihukaitseväelastest ümbritsetud Džebee vaatles natuke aega tatarlaste esimest 
kähmlust urussidega. Ta laskus alla jäärakusse, kus nirises allikas, jootis hobust ja 
käskis kogu tatarlaste salgal edasi minna. 

Tagasijõudnud Gemjabeki ratsanikud ütlesid, et nende haavatud pealik kukkus 
koos hobusega maha, piirati urussi ratsanike poolt ümber, kuid ta tõrjus need endast 
eemale ja kihutas steppi. Palju kiptšakke hakkas teda taga ajama. 

Öösel kuulas Džebee ise hulkujate abiga kinnivõetud vene vangi üle. Too jutustas, 
et see on eelsalk julge Galiitsia vürst Mstislav Udatnõi juhatuse all. Temaga on kaasas 
sõdalased Galitšist ja Volõõnia linnadest. Nad sõitsid venedel mööda Dnestrit alla me- 
reni, pöörasid Dnepri suudmest sisse ja sõitsid sealt üles kuni Hortitsa saareni, kuhu 
oli määratud kokkutulek kõikidel salkadel, kes lähevad tatarlaste kallale. 

"Vürstid ei saa omavahel läbi," rääkis vang, "kõik liiguvad edasi eraldi 
sõjasalkadena; igas salgas on oma pealik, kuid ühist voje-voodi kõikide üle ei ole. 
Kuigi sõjamehed isekeskis kõnelesid, et peavojevoodiks tuleks teha Mstislav Udatnõi 
- on taju lahingus taibukas ning äge! - vaidles tema vastu Kiievi vürst Mstislav 
Romanovitš. Ta ei taha kuidagi end teise käe alla heita, kuna peab ennast vanemaks, 
suurvürstiks. Kuid lihtsatele sõjameestele tuleb sellest vürstide vaenust üksnes häda 
ning hävingut; sest kui tatarlased võitu saavad, siis kihutavad kõik vürstid väledate 
ratsude seljas minema, lihtsad sõjamehed aga langevad lahingus. Sõjamehed tulid 
retkele oma künnihobuste seljas, nende seljas sa 

kaugele ei kappa. Tatarlased aga libisevad nende eest ära nagu väledad nastikud." 

Džebee küsis, kas kiptšakke on palju. Vang vastas, et kuulduste järgi olevat 
kiptšakke väga palju. Nende salgad tulevad mööda Dnepri vasakut kallast, kiirustavad 
ühinema vene vägedega Hortitsa juures. Ka praegu liigub ees koos Mstislav 
Udatnõiga kiptšaki sõjasalk, mida juhib selle vojevood Jarun. 

"Kuid mida kõnelevad urussid tatari sõdalastest?" küsis Džebee. 

"Varem kõnelesid, et tatari sõjamehed on nõrgad, veel viletsamad kui kiptšakid. 
Seepärast vürstid ruttavadki ilma kartuseta ära võtma tatarlaste laagrit ning tatarlaste 
poolt kokkuriisutud vara. Kuid nüüd ma märkasin, et tatarlased on head sõjamehed ja 
ka tabavad vibulaskjad.” 

Džebee käskis tatarlastel kaugemale steppi minna ja öösel mitte tuld teha, vene 
vangi aga ära tappa. 

Öösel hiilisid hulkujad ning tatari luurajad vene eelsalga juurde ja kuulasid, mida 
seal kõneldakse. Vene sõdalased ööbisid vankritest moodustaud ringi keskel. 
Kiptšakid seisid eraldi laagrites, laulsid ja tantsisid lõkete juures. Nad rõõmustasid, et 
lähevad tagasi oma mahajäetud rändlaagritesse, kust nad tatarlased välja kihutavad. 

Luurajad jutustasid, et urussid püüdsid kinni tatarlaste tuhat-konnaülema 
Gemjabeki. Põgenemisel peitis ta end kurgaani, hun-diurgu. Urussid tirisid ta väljaja 
andsid kiptšakkidele. Need sidusid ta käsi- ning jalgupidi nelja ratsu külge, ratsud 
pistsid erinevates suundades kihutama ja rebisid ta tükkideks... Gemjabeki pea, mille 
kõrvadest päitserihm läbi pistetud, viis sadula küljes kaasa polovetsi maleva vojevood 
Jarun. 


Üheteistkümnes peatükk TATARLASTE LÕKS 


Džebee koos tatarlastega taandus, pidades silmas kiirelt lähenevat venelaste 
eelsalka. Vahel tormasid tatarlased ettesööstnud kiptšaki ratsanikkudega võitlema, 
kuid suuri lahinguid ei olnud. 

Pikki päevateekondi sooritades jäid venelased mõnikord päeval peatuma ja 
ratsanikud püüdsid kiptšaki härgi, kes hulkusid mööda kevadisi niitusid. Need karjad 
olid Džebee käsul kohale aetud. Tatarlastest karjused valvasid karju, kuni lähenesid 
vene ja kiptšaki sõdalased, siis karjused põgenesid ja liitusid tatarlastega. 

Kõike seda tegi Džebee selleks, et vene vägesid laiali kiskuda, nende tähelepanu 
nõrgendada, et nad peatuste ajal endid härjali-hast täis sööksid ja hädaohtu ei ootaks. 
Vene sõjasalgad liikusid eraldi üksustena, eemaldusid üha rohkem üksteisest, venisid 
pikaks mööda laia tolmust šljahhi. Ööseks magama heites ei ümbritsenud nad end 
enam punutud varbaedadega ning vankritega. 

Uued vene vangid jutustasid, et sõjamehed on rahul retke ajal kinnivõetud 
kariloomade küllusega: "Nüüd rõivastame end lambanahast kasukatesse, õmbleme 
härjanahast uued saapad." - "Kus on tatarlaste loendamatu vägi? Kiptšaki härgi on 
rohkem kui tatarlasi. Niimoodi neid taga ajades jõuame Lukomorjesse, kuid tatarlaste 
laagrit ei näegi.” 

Üks vene sõjasalk liikus edasi paremas korras kui teised; selles valitses sõjaline 
kord, sõjamehed käisid üheskoos, ei valgunud steppi mööda laiali. Ööseks seati seal 
alati vankrid ringi, saadeti luurajad välja külgedele. Need olid Kiievi suurvürst 
Mstislav Romanovitši väed. Kiievlased läksid teistest eraldi; pooled olid jalaväelased, 
pooled sõitsid raskete künnihobuste seljas. Ka nemad peatusid vahel ja saatsid 
ratsanikke kevadistel rohumaadel rammusakssöönud kiptšaki kariloomi kokku 
koguma, kes mööda steppi hulkusid. Siis keetsid nad vaskkateldes lihaleent, mille jä- 
rel sõdalased magasid siruli kuni hommikuni. 

Tatarlased kõnelesid, et urusside ratsud pole nii osavad ning vastupidavad nagu 
tatarlaste omad, et urusside nooled ei lenda nii kaugele, kuid urussid on tugevamad 
käsikähmluses, kui nad löövad pikavarreliste kirvestega, ja urussid on sitked ning 
kangekaelsed. 

Pärast igakordset lühikest kähmlust vene sõjasalkadega pagesid tatarlased kaugele 
steppi, peitsid end kinkude taha, hiilisid nõgude kaudu minema. 

Lämmatavad päevad väsitasid. Mööda taevast ei sõudnud ühtegi pilve, et 
halastamatult põletavat päikest kinni katta. Salgad tõstsid üles musti tolmupilvi, 
millede sees läkastasid nii ratsud kui ka inimesed. Mõned salgad läksid teelt ära steppi 
ja kõndisid mööda puutumatut pinda, kuid ka seal pudenes tuliseksläinud maa jalgade 
all ja tolm rippus musta pilvena maleva kohal. 

Nende palavate päevade tõttu hakkasid ojakesed kuivama ja sõdalased torisesid: 
"Milleks meid aeti steppi tatarlasi otsima? Kas poleks õige aeg koju tagasi minna, 
kinnivõetud kiptšaki kariloomad endaga koos ära ajada?" 


Kaheteistkümnes peatükk SUBUDAI-BAGATUR VALMISTUB 
LAHINGUKS 


Vana väepealik saatis kaks päeva luuresõitudel mööda, vaatles ümbrust, valis 
mongolitele kasulikku lahinguvälja. 

Kolmel korral saabusid käskjalad vahustel hobustel. 

"Džebee-noion taganeb... Ees tuleb pikkhabemete salk... Neid juhib bagatur 
Mastisljab... Temaga üheskoos sõidavad khaan Jaruni kiptšakid... Jarun veab sadula 
küljes rihma otsas meie tuhatkonnaülema Gemjabeki pead.” 


Viimasel õhtul enne lahingut pöördus Subudai tagasi oma jurtasse künka otsas, 
kus sarvilise viiesabase buntšuki kõrvale olid maasse torgatud kogu sõjasalga 
tuhatkonnaülemate kümme pikka oda buntšukkidega. Nüüd oli kogu tumen koos ja 
kõmises tasandikul kärarikka leerina. 

Subudai lamas vildil. Ta kondid valutasid. Ta vähkres ühelt küljelt teisele. 
Suitsedes põles jurtas lõke. Tahmunud viltvõlvi all laotus suits, tungides aeglaselt 
katuse tipu avausest välja. Jurta külgmiste viltide servad olid katusele heidetud, kuid 
läbi puuvõ-restiku ei tulnud jahedamat hõngu. Liikumatu tuline õhk lasus Kalka 
kuivanud tasandiku kohal. 

Vana mongoli väejuht ei saanud sõba silmale ja kuulatas vaik-seksjääva laagri 
rahutut kära. Läbi jurtavõrestiku nägi ta lõkketulesid, 

mis valgustasid ringides istuvaid sõdalasi purpurse kumaga. Kõrvu ulatus 
vestluste katkendeid, rauast terade üksluist kriginat vastu ihumiskive. Keegi alustas 
laulu: 


Ei näe sa enam Keruleni haljendavaid aasasid, 
viib valgete kontide orgu sind su tee... 


Pahane hääl käratas: 

"Jää vait! Tõmbad endale musta õnnetuslinnu kaela!" 

Laul katkes. Kusagil kuuldusid hüüded: "Seis! Kes sõidab?" Vaevaga ajas 
Subudai end istukile. Lähenes jõugu kõmin ja ratsude rütmiline trampimine... Tuli 
sisse turgaud. 

"Jõudis kohale Tohhutšar-noion. Temale järgneb kogu ta salk - kümme tuhat 
ratsanikku.” 

"Mis mul nendega tegemist?" 

"Noion tõuseb künkale, tahab sind näha." 

Ähkides ning köhides tõusis Subudai püsti ja läks jurtast välja. Poolpimedas seisis 
ta ees pikk sõdalane, peas raudkiiver. 

"Igavene taevaheldus olgu sinuga! Ma sõitsin siia otse kuldse jurta juurest, et 
püstitada oma buntšukk sinu buntšuki kõrvale.” 

"Siiamaani tulin ma ilma sinuta toime kõikidega, kes mu tee peal seisid... " 

"Seda teavad kõik mongolid. Ma pean sinuga otsekohe kõnelema.” 

Mõlemad väejuhid läksid jurtasse. Tohhutšan-noion laskus Subudai kõrvale 
vildile ja teatas bagaturile sosinal kõrva sisse Tšingis-khaani käsust suunduda läände 
etteläinud mongolite malevat otsima ja suurkagaani kirjast, mida toob eriline kuller. 

Subudai köhis kaua ja noogutas vaikides pead. Ta kummardus Tohhutšarile 
lähemale ja ütles samuti sosinal kõrva sisse: 

"Ma ei tea, mis suurima kirjas on kirjutatud. Käsust üle astuda ei tohi. Võib-olla 
soovib ainsam meile õnne, kuid võib-olla käsib ta tagasi pöörata? Siis ütlevad mu 
sõdalased võitlusest ära... Kuid homme kappavad siia urussid. Kui ma siit just enne 
lahingut ära lähen, mida nad mõtlevad? Nad ütlevad, et suure Tšingis-khaani malev 
näitab ratsude sabasid paljalt urussi habet nähes... " 

Subudai vaikis ja köhis jälle kaua aega. 

"Ma pole kirja näinud! Ma pole sellest midagi kuulnud! Praegu heidan ma 
magama ja hommikul, kui kireb kikas, liigun ma vastu urussidele... Kui sõjajumal 
Suldee, tulejumal Galai ja teised meie jumalad hoiavad mind noolte ning mõõkade 


eest, siis me kohtume sinuga pärast lahingut ja sa annad mulle kogu maleva ees 
vägevama kirja üle. Hüvasti!" 

Kaks korda puhus Subudai öösel söed tuleasemel lõkkele ja viskas kuivi oksi 
juurde. Ta silmitses kullakarva kikast, kes oli hõbeketikesega jalgupidi jurtavõrestiku 
külge soetud. Too istus suled kohevil, peremehele tähelepanu pööramata. Kukk avas 
vahel ümmarguse sätendava silma ja kattis seejärel selle uuesti valge lauga. 

Hommiku eel jäi Subudai tukkuma. Ootamatult kires kukk valjusti ja hakkas tiibu 
plaksutama. Otsekohe tuli jurtasse vana ori Saklab ja hakkas lõket õhutama. Kuke 
laulu jäljendades kisendasid naaberjurtas kaks samaani: 

"Hori-hori! Hori-soo!" 

Subudai kõõritas Saklabi poole - mis temaga lahti on? Vanal vene orjal, kes laotas 
vildile siidist dostarhani, oli eriti pidulik väljanägemine: hallid juuksed kahele küljele 
lahku soetud ja rih-makesega kokku köidetud, päevitunud kortsulise kaela ümber 
paistis karuhammastest kee. Saklab läks ja tõi tagasi tulles vaag-natäie keedetud riisi 
ning peenekshakitud lambaliha. Ta asetas vaagna siidrätikule Subudai ette ja paigutas 
selle kõrvale mõned neljakordselt kokkupandud õhukesed kakukesed. 

"Siin on sulle pilaff Gurgandži moodi, punase pipraga.” 

"Miks sa karukee kaela panid? Rõõmustad, et näed oma urussidest vendi?" 
Subudai kummardus riisi kohale ja nuusutas seda umbusklikult. 

"Mürk! Toida sellega oma kadunud isa!" sisistas Subudai ja tõukas vaagna 
eemale. 

"Ma olen ori, ma olen koerast tühisem,” ütles Saklab alandlikult, "kuid oma pika 
elu jooksul pole iialgi kellelegi kurja teinud.” 

Subudai kortsutas kulmu. 

"Võta vaagen, kanna minu järel! Subudai-bagatur tahab palvetada.” 

Longates ning puhkides läks vana väejuht välja ja jäi jurta kõrvale seisma. Ta oli 
juba õhtul malevale käsu andnud: "Hommikul, pärast esimest kukelaulu, rivistuda 
tasandikule küngaste taga.” 

Ratsanikud sõitsid igas suunas, puhusid sarvi, põristasid trumme; kostsid ratsusid 
ergutavate sõdalaste hüüded. 

Jurta ees lõkke kõrval istusid kaks vana samaani, kes kandsid kõrgeid mütse, 
kurinaid täisriputatud hatuseid kasukaid, karvaga väljaspoole. Kui samaanid märkasid 
väejuhti, hakkasid nad ulguma, käsitrumme taguma ja tantsiskledes tule ümber 
sammuma. 

Subudai tegi viimse korralduse: 

"Jurtad, vaibad ja vildid siia maha jätta! Sina, Tšubugan', sõidad koos 
veohobustega! Võta endaga kaasa mu kolm pantrit, kukk ja vana Saklab ning jälgi 
teda. Kas ei kavatse ta täna oma vendade urusside juurde pageda... Ratsud siia!" 

Turgaudid tõid ratsud kohale; kaks neist olid vahetusteldrid ja kuus veohobused. 
Nad vedasid raskeid nahkpaunu. Räägiti, et Subudai vedas nendes paunades tema 
poolt kokkuriisutud kulda. 

Subudai läks mustjaspruuni hatuse noore veohobuse juurde ja andis turgaudile 
märku. Kaks meest haarasid hobuse ratsmetest kinni, hakkasid looma silitama ja 
viisid lõkke juurde. Sealsamas seisis Saklab riisivaagnaga. Subudai võttis vasaku 
terve käega peotäie-kaupa riisi, viskas tulle ja palus pikkamisi: 

Kuula, mu isand, punane tuli Galai-khaan! 

Isaks sul ränikivi, 

emaks karastatud teras. 

Sinule ohvri ma toon: 


kulbiga kollakat õli, 
peekriga musta veini, 
käega valget rasva. 

Anna meile õnne, 
ratsudele -jõudu, 

tee meie löögid tabavaks! 


' Tšubugan - kärmas. 

311 

Mõlemad samaanid kordasid Subudai lausumisi ja lõid aeglaselt käsitrumme. Kui 
väejuht lõpetas, haarasid samaanid Saklabi kätest riisivaagna, istusid maha ja 
hakkasid valjult matsutades ahnelt riisi õgima. 

Subudai tõmbas välja kitsa noakese ja tegi täkke mustjaspruuni hobuse õlga. Too 
hakkas visklema, mööda siidjat karva voolas tume veri. Subudai, kes klammerdus 
käega tugevasti hobuse tukka, surus huuled vastu haavatud kohtaja imes sellest verd. 

Turgaudid seisid liikumatult, vaatasid aupaklikult, kuidas väepealik enne tähtsat 
lahingut soojast verest isu täis jõi. 

Künkale tõusis sõdalane, kes kandis raudkiivrit ja terasrüüd. Ta oli kuni 
kulmudeni tiheda tolmuga kaetud. Teda oli raske ära tunda. Subudai kiskus end 
mustjaspruuni ratsu küljest lahti. Tema verega määrdunud näos sätendas ümmargune 
uuriv silm. 

"Kes sa oled, bagatur?” 

Sõdalane pani peopesa ratsu lahtisele haavale ja tõmbas verest märja käega mööda 
Subudai rõivaid. 

"Asi pole vastupidav, peremees on pika eaga! Tolm väljapoole, õli sissepoole! 
Mina olen Džebee-noion!" 

"Kus urussid on?” 

"Lähedal, päris lähedal! Varsti on siin. Minu sadakonnad taplevad nendega ja 
põgenevad, meelitades neid siia. Mina koos kolme sadakonnaga luuran Mastisljabi. 
Tema sõidab oma družiina-ga ees. Ma tahan ta elusalt kinni võtta!" 

"Ära ise tema käppade vahele satu!" 

Subudai isus põdravõigu teldri selga. Tema ees liikusid kõrvuti kolm mongolit. 
Keskmine hoidis sarvilist buntšukki viie hobusesabaga. Subudai ratsutas aeglaselt 
kingult alla tasandikule, kus ootas turgaudide sadakond. Kaugemal sõitsid mööda 
põlenud steppi ratsanikud tiheda massina. 


Mongoli komme soovida tervist ning pikka iga. 


Kolmeteistkümnes peatükk LAHING ALGAS 


-.. Ei jõudnud urussid end lahingusse kokku koguda, kui tatarlased suure hulgaga 
nende kallale tormasid, ja mõlemad pooled taplesid ennekuulmatu mehisusega. 
(Ibn al-Assir) 


Esimesena ilmus Kalka jäärakulistele kallastele Mstislav Mstislavitš Udatnõi 
Galiitsia ratsasalk. Tema järel kappasid siia vojevood Jaruni ratsanikud. Mstislav nägi 
tatarlaste poolt mahajäetud suitsunud jurtade laia ringi. Paljudes jurtades lebasid vai- 
bad ning vildid, kotid viljaga, tuleasemetel aga polnud söed jahtunud. 


"Tatarlased pagesid siit nagu jänesed," rääkisid malevalascd. "Kus me neile järele 
jõuame? Kas tuleb veel kaua selle kuumusega surma järel vantsida?" 

Vürst Mstislav Udatnõil olid suured sõjalised kogemused -kogu elu oli ta sõdides 
mööda saatnud, võidelnud ükskõik kelle eest, kui vaid kasu saaks. Teda ei 
rõõmustanud tatarlaste poolt maha jäetud laager, - mitte laager, vaid tatarlased ise 
pidid ta pihku sattuma. Kuigi Mstislav laskis salgal peatuda, käskis ta oma sõdalasi 
kiiremini võitluseks valmistuda ja rõngassärgid selga tõmmata. Vürst saatis luurele 
oma noore väimehe Danila Romanovitši koos völõõnlastega. Samuti asus koos oma 
polovet-sidega teele kannatamatu vojevood Jarun, et kiiremini kinni võtta väsinuid - 
nagu nad kõik arvasid -, nõrkevaid tatarlasi. 

Varsti kappas vürst Danila juurest käskjalg: 

"Tatarlased on päris lähedal! Tatarlased on siin! Küngastel on näha nende 
luurajaid. Nad peidavad ennast, kui meid näevad... 

Mida teha?" 

Vürst käskis tuua talle värske hobuse. Malevlased tõid kohale kolm saduldatud 
ratsut. Kaks neist olid ugri omad, mustade lakkadega 

kõrvid, tugevad, laiarinnalised. Praegu olid nad tolmused, seisid noruspäi. 
Kolmas, äia, polovetsi khaan Kotjani, kingitus, oli kõrge hiirhall, ruskete täppidega 
turkmeeni täkk. Loomuselt kuri, oli tal hüüdnimeks "Atkaz"". Ratsu tõid suure 
vaevaga kohale kaks polovetsi hobusepoissi, kes rippusid ratsmete küljes. 

Mstislav hüppas Atkazi selga ja sõitis ratsu kogunud jõudu talitsedes alla jõe 
äärde. Ta käskis ratsanikkudel hobustele veidi juua anda ja üles rivistuda. Vürst ei 
oodanud tatarlaste poolt mingit püünist: ta arvas, et need hoiduvad lahingust oma 
nõrkuse tõttu, ja seepärast otsustas ta jalamaid, ilma puhkamata, tatarlastele järele 
kihutada, nad laiali paisata ja hävitada. 

Tiheda kuldse mustriga, helkiv teraskiiver ja kõrge turkmeeni argamak kenus 
luigekaelaga, kõhna, sitke vürst Mstislavi uljas rüht - kas ei rääkinud see kõik 
malevalastele, et ta on tõeline vägilane, et ta armastab lahingutuld ning hädaohtu, 
otsib vaenlast ja tormab sellele kallale, ja et teda, kes on niipaljudes sõjalistes 
taplustes ning retkedes karastunud, ei kutsuta asjata Mstislav Udatnõiks. 

Kui Mstislav oli jõe teisele kaldale tõusnud, ootas ta, kuni jõudsid järele 
ratsanikud, kes olid hobuseid jootnud. 

"Jumal abistab meid!" hüüdis Mstislav. "Raiume jumalakartmatud tatarlased 
tükkideks! Ärge halastage sellele kihvtisele hõimule! Edasi!" 

Kogu salk hakkas traavima. Sõdalased kohendasid relvi, lootes, et kohe läheb 
ägedaks tapluseks. 

Mstislav nägi ees tasandikku, kus mustade tolmupilvede sees kihutasid tatari ja 
vene ratsanikud. See oli volõõnlaste salk vürsti kaheksateistkümne-aastase väimehe 
Danila Romanovitši juhatuse all. Seal välgatas ta kullaga väljaõmmeldud taevassinine 
lipp. Malevlased tunglesid hulgana kahel pool vürst Danilat, kaitsesid teda, tatarlased 
aga sagisid igas suunas, tormasid kallale, põrkasid kokku, kukkusid maha ja jätkasid 
võitlust pikkade kõverate mõõkadega. 


' Atkas - kiptšaki keeles "ratsu-hani". 

Polovetsid olid kaugemal. Mstislav nägi, et polovetsi salk, kus õõtsus vojevood 
Janini hobusesabaga sõjalipp, eemaldus kinkude poole, ajades enese ees tolmupilve. 

Mstislav otsustas vasemale võtta, üle kinkude minna ja kui kinkude taga käib 
taplus, anda tatarlastele löök külje pealt, et aidata vojevood Jaruni polovetse. Ta viis 


oma salga tiivalt kinkudele ja kui oli kõige kõrgema kingu otsa jõudnud - jäi seisma, 
vapusta-tuna sellest, mida nägi. 

Tasandikul laiusid oodates värske tatarlaste maleva tihedad read. Ratsanikud 
seisid liikumatult, ähvardavas vaikuses. Selgesti olid näha raudkiivrid, helkivad 
raudrüüd, kõverad mõõgaterad pihkudes. Salk salga kõrval seisid tatarlased pika 
roduna mööda steppi... Palju neid oli? Kakskümmend polku? Või rohkem, kolm- 
kümmend? Viiskümmend? 

Tähendab, siin peitus tatarlaste malev, mis varjas ennast viimase kohutava 
päevani! Need väikesed salgad, mis tungisid kallale ja pagesid Dnepri äärest siia - see 
oli vaid sööt, tatarlaste kaval riugas! 

Niimoodi sisse kukkuda, niimoodi oma ustavad malevalased lõksu viia 
võitusvalmite tatarlaste kõverate mõõkade alla! Kus on väljapääs, kuidas pääseda? 
Kuidas võita aega, teada anda ja kokku kogude kõik vene salgad, kes on muretult 
laiali mööda pikka teed? "Meie vene vägesid on palju, mitte vähem kui tatarlaste omi! 
Kuid mispärast pole nad kogutud ühtekokku niisamasuguseks ähvardavaks 
võitmatuks jõuks?! Mispärast iga vürst liigub omaette, koos oma družiinaga? Oleks 
vaid üks päev aega, et kõik killustatud vene salgad ühendada! Siis võiks tatarlastega 
jõudu katsuda!" 

Aeg on käest lastud! Otsekohe tormavad tatarlased edasi ja murravad 
kolmekümne tuhande värske ratsu survega kõik maha oma teel. "Surnud ei tunne 
häbi!" sosistas Mstislav ja lõi esimesena ratsut nuudiga. Stepihobune tõusis 
tagumistele jalgadele püsti ja tegi pöörase hüppe. Ta kihutas künkalt alla tasandikule 
ja kinkude tagant tormasid talle vastu tiheda jõuguna polovetsi ratsanikud. Nad 
nuutisid hobuseid õudse ning meeleheitliku röökimise 

saatel, ajasid laiali ja lõid segamini Mstislavi galiitsia malevlaste read, kihutasid 
vastutulijad, neid maha paisates, korrapäratu massina kaugemale. Koos nendega 
kandis ratsu eemale noore Danila Romanovitši, kes oli rinnust raskesti haavatud. Ta 
püsis vaevalt sadulas, klammerdus ratsu laka külge. 

Eespool sõitsid lagendikule tatarlased koondatud ridades, kummaliselt vaikivad, 
paremad käised õlani üles kääritud, kõverad mõõgad üles tõstetud. Selles tiheda 
ratsanikekolonni vaikivas liikumises oli midagi kurjakuulutavat, kui nad ainsagi 
hüüdeta lähenesid traavides Kalka kallastele. 

Üksnes ratsude pruuskamine, kõmisev müdin ja juhuslik relvakõlksatus häirisid 
ühtseks ahelaks ning ühtseks tahteks kokku-taotud hirmuäratava mongoli maleva 
vaikust. 

Tatarlased läksid ülejõe, tõusid teisele kaldale, ja alles siis tulid kuuldavale 
kriiskavad pasunasignaalid. Metsiku ulgumisega kihutasid tatarlased venelaste laagri 
poole. Seal oli juba märgatud arukaotanud polovetside salga marulist põgenemist ja 
nihutati rasked vankrid ringina kokku. 

Peatumata esimese vene salga juures, kappasid tatarlased edasi, tormasid 
vastutulevate pikaksveninud vooride kallale. 

Kõik venelaste salgad, kes tulid piki Založnõi šljahhi, nägid ratsusid nüpeldavaid 
polovetsi ratsanikke ja nende keskel vürst Mstislav Udatnõid. Punane mantel tuules 
lehvimas, kappas ta süngelt kõhetu hiirhalli täku seljas. 

Paljud venelased jätsid vankrid maha, istusid ratsude selga ja tõttasid tagasi 
Dnepri poole. Teised moodustasid vankritest ringi ja astusid kirvestega võitlema 
pealetormavate tatarlaste salkade vastu. 

Tatari maleva üks osa piiras Kiievi vürst Mstislav Romanovitši laagri sisse. Vürst 
liikus kümnetuhandelise sõjameeste salgaga, ratsa ning jalgsi. Ta ei pidanud sidet 


teiste salkadega, ei teadnud, mida Mstislav Udatnõi ette võtab, ja hooples, et ta 
üksinda, ilma võõra abita hävitab "kurja muie poolt siia kantud khaan Tšagonizi 
tatarlased". 

Selle õnnetu päeva lõuna ajal jäid kiievlased laagrisse Kalka kõrgele kaldale. 
Nagu tavaliselt, püstitasid nad vankritest ringi, kui neist kihutas mööda hullunud 
polovetsi ratsanike laviin. 

Üksteist vürsti, kes olid Kiievi malevas, ütlesid: 

"Siin on meie surm! Olgem siis tugevad!" 

Nad suudlesid üksteist ja otsustasid võidelda viimase hingetõmbeni. 

Kiievlased nihutasid vankrid tihedamalt kokku, varjasid end kilpidega ja asusid 
rataste taha. Nad lasksid peale tormavate tatarlaste pihta nooltega, lõid neid tagasi 
mõõkade ning tapritega. 


Neljateistkümnes peatükk SEE OLI ÄGE NING HALASTAMATU 
TAPLUS... 


Tolmupilved hõljusid laia kuivanud tasandiku kohal, ja kus tolm eriti tihedasti 
keerles, seal võitlesid mehed, kihutasid ilma ratsanikkudeta hobused, kõlasid 
haavatute oiged ja raevuhüüded, seal põrisesid trummid, tuututasid läbilõikavalt 
pasunad. 

Subudai-bagatur asus künkal, ümbritsetuna sajast väljavalitud turgaudist. Ta 
läkitas ratsanikke välja uurima: "Kuidas peavad vastu bagaturid? Kas pole näha 
värskeid vene vägesid? Kas ei ähvarda kusagilt mingi häda?" Käskjalad pöördusid 
tagasi ja rääkisid, et mongolid võtavad kõikjal võimust, et urussid taganevad Dnepri 
poole, võitlevad, langevad, haavatud jätkavad mongolite tagasitõrjumist, kuid mitte 
ükski ei palu armu, mitte ükski ei anna end vangi. 

"Hundisugu!" ütles Subudai. "Hundisurm neile!" 

Kui Subudai sai teada, et Kiievi malev on ümbritsenud end vankritega, kaitseb end 
nooltega ning lööb kallaletungid tagasi, saatis ta salga salga järel selle laagri kallale, 
käskides: "Paisake vankrid kummuli! Murdke rõngas läbi! Pistke stepp ümberringi 
põlema!" 

Vene külgkaitsele peale rõhudes heitsid mongolid odasid, tõmbasid vinna suured 
vibud, lasksid tabavalt karastatud otsaga nooli, 

veeretasid ligi põlemapistetud kuivi pillirookubusid, - kuid venelased panid 
endistviisi sitkelt vastu, lõid ligitormavad ratsanikud noolte ning kividega maha, ja 
tatarlased ei suutnud vene jõudu murda. 

Subudai käsul liikusid vene laagri peale jalameesteks muutunud mongolite 
juhuslikud kaaslased erinevatest hõimudest; nad ronisid vankrite otsa, vehkisid nuiade 
ning kõverate mõõkadega, tegid metsikut kisa ja julgustasid üksteist. Venelased võtsid 
nad vastu pikavarreliste kirveste, mõõkade ning vemmalde hoopidega ja lõid alla 
kallaletungijad, kes langesid purustatud pealuudega. 

Kolmandal päeval kutsus Subudai hulkujate vanema Ploskinja. Too tuli, näljast 
kõhn, näost must. Pikk, jõuline Ploskinja suutis nüüd veel vaevalt kõndida. Tema taga 
seisid kaks mongolit ja torkasid nugadega, et Ploskinja edasi liiguks. Subudai ütles: 


"Mine oma vendade urusside juurde ja manitse neid, et nad mõõgad ning kirved 
minema viskaksid. Las lähevad ära koju... Meie neid ei puutu. Selle eest lasen su 
vabaks.” 

Hoides käes jalaraudade ketti, siirdus Ploskinja vene laagri poole. Tema kannul 
läksid kaks mongolit, hoides rihma otsa, mis oli Ploskinjale kaela visatud. Ta jäi 
seisma mõne sammu kaugusel vene vankritest. Venelased tõusid vankritele ja vaatasid 
imestunult kummalist kurnatud meest raske pakuga kaelas. Mõned tundsid ta ära: 
"See on hobuseparisnik Ploskinja, ta ajas Kiievisse polovetside rat-sudekarju ja oli 
polovetsi khaanide juures tõlgiks!" 

Ploskinja karjus venelastele: 

"Mind käskis tatari khaan Subudai-bagatur teile ütelda, et te enam asjatult ei 
võitleks. Kui te annate end nende armu alla, siis lasevad nad teil minna nelja tuule 
poole... Ainult visake ära kõik oma vara - tulupid, vankrid ja kirved. Seda kõike on 
tatarlastel vaja oma vaeva eest, sest nad on oma sõjakäikudel väga palju ära 
kulutanud.” 

"Sa valetad aina, lobamokk Ploskinja, nagu valetasid laadaplatsidel, kui müüsid 
meile äraaetud hobuseid!" 

"Ärge kuulake teda!" karjusid vanad sõdalased. "Parem mõõkadega välja minna ja 
Dnepri äärde läbi murda. Kas või pooled 

jõuavad kodutaredeni, kuid niimoodi ilma kirveste või mõõkadeta langeme me 
stepis kõik!" 

Kuid Ploskinja vandus, et kõneleb tõtt, võttis ihu peal kantava risti, suudles seda, 
nuttis ja kinnitas: 

"Võin ma siis teisiti rääkida, kui tatarlased mind tagant nugadega torgivad!" 

Tatarlased noogutasid päid ja kinnitasid pöialt üles tõstes, et nende tõlk kõneleb 
õigust. 

Hoolimata vanade sõdalaste vasturääkimisest käskis Kiievi suurvürst Mstislav 
Romanovitš siiski relvad tatarlastele ära anda. Siis hakkasid Kiievi sõdalased maani 
kummardudes üksteisega hüvasti jätma ja läksid ükshaaval välja, pildudes relvad ühte 
hunnikusse. Sõdalased jooksid kõigepealt jõe äärde - nad polnud kolm päeva vett 
joonud. Kui viimased sõdalased olid laagrist välja tulnud ja alustasid pihtasid 
sirutades ning rõõmu tundes, et näevad kodumaad, teekonda mööda tolmust šljahhi, 
hakkasid tatarlased neid taga ajama ning halastamatult tapma. 

Viibides nüüd ilma relvadeta tühjas ääretus stepis, näis hukkumine kõigile 
möödapääsmatuna. Venemaa on kaugel, ja abi pole kusagilt loota! 

Mongolid eraldasid üksteist vürsti, kes olid olnud Kiievi vürstiga. Nad kutsusid 
vürstid khaan Subudai-bagaturi juurde peole. Ratsanikud ümbritsesid neid tiheda 
rõngana ja viisid tatarlaste laagrisse. 

Subudai-bagatur koos oma ihukaitseväelaste-turgaudide sadakonnaga sõitis Kiievi 
laagri lähedalt mööda ja vaatles veresauna. Relvadeta urussid võitlesid nagu jaksasid, 
pildusid kive ja kuivi mullakamakaid. Haavatud haarasid tatarlastest kinni, kiskusid 
need sadulast maha, rebisid peost nende kõverad mõõgad ja võitlesid edasi. Üks pikk 
uruss oli toonud laagrist vankriaisa, peksis sellega nagu malakaga, tahtis ligisõitnud 
ratsanikku lüüa, kuid hoop tabas ratsu pead. Hobune tõusis tagajalgadele püsti ja kuk- 
kus koos mongoliga maha. Uruss tormas lamaja kallale, kiskus temalt mõõga, raius 
mongoli surnuks, seejärel hüppas ratsu selga ning jätkas võitlemist mõõgaga. 
Tolmupilved katsid kõik kinni. 

Kuid jõud oli ebavõrdsed ja mongolid võtsid võimust. 


Subudai-bagatur sõitis kingu otsa, jälgides sealt mööda šljahhi edasiliikuvaid 
ratsanikke, ta märkas esimesena, et põhjast lähenevad kolm tolmupilve. 

"Mis see on?" küsis Subudai ja näitas sõrmega põhja poole. 

"Need on Tohhutšari tagasitulevad mongolid!" ütlesid turgaudid. "Need on 
kiptšakid, kes ajavad härgi!" 

"Ei, sealt tuleb värske malev!" ütles Subudai. "Andke kogune-missignaal! 
Kutsuge kähku kõik sõdalased kokku! Küllalt juba surnud urussidelt saapaid maha 
tiritud! Tuleb uus lahing!" 

Läbilõikavalt hakkasid tuututama pasunad. Mitmes kohas, kus käis heitlus, 
vastasid teised mongoli pasunapuhujad signaalidega. Mõned mongoli ratsanikud 
jätsid maha tee, kus venelased end kaitsesid, ning kihutasid tuhatnelja künka poole, 
kus paistsid Subudai viiesabaline buntšukk ja kivikujuna liikumatu väejuht ratsu 
seljas. 

Kuid põhja poolt, stepist, liikusid üha lähemale kolm tolmupilve. Varsti eraldusid 
tolmupilved maapinnast, hakkasid õhus hõljuma ja hajusid pikkamisi. Vaikides vaatas 
Subudai sinna kanti. Tema turgaudid hakkasid kõnelema summutatud häälel: 

"Tulevad kolm salka. Kes need on? Kui mitte kiptšakid, siis on need urussi 
ratsanikud. Seal ees on pilliroog. Praegu lähevad nad üle soo, seetõttu sai tolm otsa... 
Vaadake, seal nad ongi!" 

Väljadel, mille taga laius roostik, keset pajupuhmastikke tulid nähtavale esimesed 
ratsanikud valgete ning ruskete ratsude seljas. Ilmudes igast küljest, otsekui maa seest 
välja kasvades, muutusid ratsanike rühmad üha tihedamaks ja täitsid peagi tasandiku 
üleni. 

Mõneks ajaks jäid ratsanikud rahulikult paigale, otsekui oma ridu korda seades. 
Ratsanikud asusid poolringina laiali, nähtavale ilmusid kolm kolmnurkset lippu - must 
kullaga keskel ja kaks punast külgedel. 

Tihedast tolmust ümbritsetud tatarlased, kes šljahhil relvituid kiievlasi tapsid, ei 
märganud tükil ajal uue maleva kohalejõudmist, ja kähmlus jätkus, nihkudes järk- 
järgult läände Dnepri poole. 

Äkki sööstis saabunud väe keskpaik edasi ja hakkas kõrvulukustava karjumisega 
kihutama, suundudes kõige tihedamasse võitluskeerisesse. 

Parem tiib rebis end lahti ja kihutas kaugele lääne poole, et võitlejaid ümber 
haarata, vasak tiib aga võttis algul aeglaselt, seejärel üha kiiremini kapates suuna 
tollele künkale, kus asus Subudai-bagatur. 

Vana väejuht kõhkles vaid mõne silmapilgu. Ta röögatas: "Minu järele!" Nähvas 
teldrile nuudiga, sõitis kiiresti kingult alla ja kihutas sinnapoole, kus seisid Tohhutšari 
väed. Seal polnud kedagi -Tohhutšar võttis lahingust osa - ja Subudai kihutas üha 
kaugemale. 

Kuigi venelased ei jälitanud teda. Nad sooritasid poolringi ja kihutasid tolmupilvi 
tõstes abistama Dnepri poole minevaid kiievlasi. 

Subudai jäi seisma, saatis käskjalad-nukerid mööda šljahhi pikaksveninud 
mongoli malevat kokku kutsuma, käskis viivitamatult Kalka jõe kallastele tagasi 
pöörduda. 

"Senini on võit meie poolel," ütles vana väejuht. "Urussid on sigiv, visa hõim! 
Stepist võib veel uus urusside malev ilmuda ja meie tagasipääsu kodumaale läbi 
lõigata... On paras aeg ratsud ümber pöörata!" 


Ratsusid vahetades kappas Džebee-noion kolmesaja ratsaniku eesotsas ilma hinge 
tagasi tõmbamata Dneprini. Teda tõlgina saatev hulkuja Ploskinja küsitles haavatuid 
venelasi: "Kus on Mstislav Udatnõi?" 

Mõned vastasid, et olid näinud teda tormihoona kihutamas kuratliku tuhkru ratsu 
seljas. 

Dnepri kaldal märkas Džebee eemalduvat musta venet. Selles punetas Mstislavi 
mantel. Vürst istus päras ja hoidis ratsmeist kinni vene taga ujuvat hobust. 
Õhtupäikese kiirtes sätendas eredalt Mstislavi kuldkiiver, kuid ta ei vaadanud tagasi 
enda poolt mahajäetud "kurjale kaldale”. 

Džebee pani peale parima noole ja tõmbas jäiga vibu pingule. Veneni jõudmata 
laksatas nool vette. Džebee hüppas ratsu seljast, 

langes rinnuli maha, haaras kätega peast kinni ja pures raevus kuiva koltunud 
rohtu. 

Ta tõusis püsti, silmitses veelkord helepunase mantliga eemalduvat venet, ja 
teadmata, kelle peale oma meeletut viha välja valada, kahmas kõvera mõõga ja raius 
nüüd talle tarbetu, aheldatud hulkuja Ploskinja mitmeks tükiks. 

Džebee hüppas ruske ratsu selga, pööras steppi ja kappas tagasi, eemaldudes 
šljahhist, kus mustades tolmupilvedes jätkusid viimased taplused ja liikusid tuhanded 
inimesed. 


Lahingus Kalka jõel ja pikal Zaloznõi šljahhil hukkus palju kuulsaid vene vägilasi 
ja muid uljaid sõjamehi. Nad langesid relvitute Kiievi sõdalaste päästmisel, keda 
tapsid needsamad tatarlased, kes tõotasid, et nad ei tee alistunud urussidele paha. 
Vene legendides elavad edasi selles lahingus langenud Rostovi vägilane Aljoša 
Popovitš ja tema ustav kannupoiss Torop, Rjazani vägilane Dobrõnja Kuldvöö, Aljoša 
noor abiline - kuulus Jekim Ivanovitš - ja teised vaprad põhjapoolsed vägimehed 
Suzdalist, Muromist, Rjazanist, Pronist ja mujalt. 

Venelaste salgad, kes relvi käest viskamata julgelt läbi murdsid, jõudsid Dneprini, 
kus ootavad vened viisid nad teisele kaldale. Need 


"1223. aasta talvel toimus Suzdalimaal, "kuulsas Rostovis, kaunis linnas", 
erinevate vürstide juures teenivate družinnikute kokkutulek ning nõupidamine. Kõik 
rääkisid, et Venemaal on "suur korralagedus", et vürstid ei saa üksteisega läbi ja 
ajavad nendes sis-siriidudes družinnikuid ning oma talupoegi üksteist maha lööma 
polovetside, ljahhide ja teiste võõramaalaste rõõmuks. 

Sellel nõupidamisel družinnikud "võtsid vastu kokkuleppe" (sõlmisid lepingu) - 
nad kõik sõidavad vene linnade iidse ema Kiievi rüppe ja teenivad seal üksnes 
ühtainust Kiievi suurvürsti. Pärast nõupidamist liikusid družinnikud Suzdalimaast 
lõunasse Kiievi poole. 

Kui nad teel kuulda said, et kõik lõunapoolsed vürstid koos Kiievi vürstiga läksid 
sõjaretkele "khaan Tšagonizi tatarlaste" vastu Sinise mere (Aasovi) äärde, pööras 
kogu družinnikute salk peateelt lõunasteppidesse ja suundus vähekäidavaid teid kaudu 
ühinema ettcläinud vene malevaga. 

Mööda Kalmiuse teed jõudsid põhjapoolsed vägilased Zaloznõi šljahhi juurde tol 
verisel päeval, mil tatarlased, kes olid ausõna peale Kiievi sõdalastelt relvad ära 
võtnud, hakkasid relvituid maha tapma. 

Põhjapoolsed vägilased hukkusid tapluses tatarlastega, kuid võimaldasid mööda 
šljahhi pikaksveninud vene sõdalaste rivil korra taastada ja pealesuruvaid tatarlasi 
edukalt tagasi lüües Dneprini jõuda. 

aga, kes uskusid tatarlase kinnitusi ja mõõgad ning kirved maha panid, hävitati 
peaaegu viimseni, nagu kõneleb vana laul: 


Huntidele lõhkikiskumiseks, 
varestele äranokkimiseks... 


Lühinägelike, kadedate ning omavahel vaenujalal seisvate vürstide süü läbi, kes ei 
tahtnud oma jõudusid ühtseks, tugevalt kok-kuneeditud malevaks liita, said Zaloznõi 
šljahhist suure võidutee asemel "pisarate šljahh" - vahvad vene sõdalased külvasid 
selle üle oma valgete luudega, kastsid seda oma helepunase verega. 


Viieteistkümnes peatükk TATARLASTE PIDU KONTIDEL 


... Aga vürste võtsid nad kinni, lõid jalust maha ning toppisid laudade alla; ise 
istusid peale lõunat sööma. Ja nõndaviisi vürstid oma elu lõpetasid. 
(Troitski kroonika) 


Kalka kaldale, kõrge kurgaani otsa, kutsus Subudai kokku kõik oma tuhat- ning 
sadakonnaülemad pidulikule palvusele sõjaju-mala Suldee auks. Seda nõudis sünge ja 
salkus šamaan Beki. Teravatipuline müts peas, õlgadel karusnahk, mille küljes 
rippusid noakesed, nukud ning kuljused, tagus vana loitsija kurikaga suurt tamburiini 
ja käis tantsiskledes ümber ringi, mille keskel lamasid kinniseotult Kiievi suurvürst 
Mstislav Romanovitš ja teised üksteist kergeusklikku vene vürsti. 

Pead vangutades ning keelt laksutades vahtisid neid tatarlased ja kahetsesid, et 
vangide seas puudus vürst Mastisljab - nii väga oleksid nad tahtnud silmitseda kuulsat 
"vene Džebeed"... 

Šamaan Beki lausus karjudes palveid, surus käsitrummi vastu karvast nägu ning 
vilistas kord musträästana, huikas nagu öökull, 

möirgas nagu karu või ulus hundina - niimoodi "vestles" ta vägeva sõjajumala 
Suldeega, kes oli mongolitele uue võidu kinkinud. 

"Kas kuulete, kui vihane on jumal Suldee?" röökis šamaan. "Suldee on jällegi 
näljane, ta nõuab inimohvreid!" 

Tasandikule ümber kurgaani olid aset võtnud tuhanded tatari sõdalased. Nad 
läitsid lõkked ja veristasid noori märasid. 

Tatarlased tõid kohale vene vankrite küljest ärakistud aisad ning lauad ja ladusid 
need kinniseotud vürstide peale. Nendel laudadel võtsid istet kolmsada tatari 
sõjapealikku. Kumõssipeekreid tõstes ülistasid nad julma sõjajumalat Suldeed, 
mongolite kaitsjat, ja kiitsid võitmatut "maailma vapustajat", punase habemega 
Tšingis-khaani. Tatarlased loobusid lunarahast kõige suursugusemate vene vürstide 
eest, nad ohverdasid jumal Suldeele need vangid, kes olid julgenud võitlusse astuda 
"taeva poolt saadetud" Tšingis-khaani malevaga. Bagaturid lagistasid naerda, kui 
laudade alt kostsid purukspitsitavate vürstide oiged ning needmised. Oiged ning 
karjed jäid järk-järgult vaiksemaks, ja neid lämmatas mongoli sõdalaste juubeldav 
laul: 


Meeles, meeles on mongoli stepid — 


sinine Kerulen, kuldne Onon! 

Palju, 

palju vaenlaste hõime 

mongoli väed põrmu sõtkunud on! 

Maailma paiskame 

äikest ja leeki, 

surma külvavad 

Tšingis-khaani pojad. 

Ning neljakümmet 

kõrbe me taga 

katavad argpükside 

vereojad... 

Pidusöögi ajal tõusis püsti väejuht Tohhutšar-noion ja vilistas signaali, millega 
ajujahil vibukütid kokku kutsutakse. Tuttavat kutset kuuldes jäid kõik vait. Tohhutšar 
tõusis püsti ja hakkas sõdalastele karjuma: 

"Suurkagaan Tšingis-khaan on kõige targem inimene! Ta näeb kõik ette nii saja 
päeva kui tuhande aasta peale... Ta saatis mu teile järele koos vaprate meeste 
tumeniga, et ma otsiksin üles võitmatud tiigrid - Džebee-noioni ja Subudai-bagaturi. 
Kagaan ütles mulle, et parim kingitus teile tema käest on saada sõjalist toetust 
lahingupäevadeks...” 

"Õigus, õigus!" hüüdsid mongolid. 

"Kusagil peatumata käisime läbi mitmesugused maad. Kõikjal nägime mongoli 
murdumatu mõõgatera jälgi. Me küsisime: "Kus on kuulsad bagaturid Džebee ja 
Subudai?" Põlvili langedes osutasid ehmunud elanikud kätega lääne poole. Me 
kihutasime siia enne lahingu algust ja minu kümme tuhat sõdalast tormasid taplusse. 
Pärast ühinemist teiega purustasime kiiresti pikkade habemetega urussid.” 

"Au sulle, Tohhutšar! Sa jõudsid õigeks ajaks kohale!" 

Tohhutšar jätkas: 

"Maailma vägev valitseja Tšingis-khaan mõtles teie peale ja läkitas minu kaudu 
oma tahte. Tema püha kirja tõi siia kiirkäsk-jalg. Minu kümme tuhat ratsanikku 
hoidsid käskjalga nagu kallihinnalist teemanti ja toimetasid ta tervena siia. Vaadake, 
siin ta on! 

Subudai-bagaturi juurde astus vana kõverjalgne mongol, kes oli kuljuseid täis 
riputatud ja kandis jahikullisulgedest mütsi. Ta võttis põuest nahktoru. Selle sees 
peitus kinnipitseeritud kirja-rull. Konksus sõrmedega kiskus Subudai vahapitseri 
küljest ära. Halli habemega kirjutaja, peas muhamedlase turban, keeras rulli lahti, 
luges kirjutatu endamisi läbi, sosistas Subudaile kõrva. Too tõusis püsti ja hüüdis: 

"Suurkagaan käsib! Võtke austusega kuulda!" 

Kõik sõjapealikud tõusid korraga püsti. Seda nähes kargasid jalule ka ülejäänud 
tatarlased. Ülemad heitsid maapinnale, ja nende 

järel langesid põrmu kogu laagri sõdalased. Pead tõstes hüüdsid nad vastu: 

"Suurkagaan käsutab! Meie kuulame sõna!" Subudai-bagatur jätkas: 

"Ainsam ja võitmatu kirjutas niisugused sõnad: 


"Kui saate kirja, pöörake tagasi ratsude pead. Sõitke kurul-taile arutlema maailma 
allaheitmist. 

Jumal taevas, kagaan on jumala võim maa peal. Planeetide ristlemise käskija, 
kõikide inimeste valitseja pitser. ” 


Subudai libistas pilgu üle maani kummardunud mongolite selgade ja tõstis käe. 

"Nüüd kõnelen mina!... Kuulake mind!" 

Kõik ajasid end sirguja vaatasid põlvili olles, hinge kinni pidades "läbinäritud 
käpaga pantrit": 

"Täna me veel lõbutseme, kuid homme pärast päikesetõusu asume kõik tagasiteele 
meie valitseja kuldjurta poole. Kes viivitab - see kägistatakse surnuks!" 

Kõik sõjamehed pistsid rõõmust ulguma, ja kui nad olid jällegi istet võtnud, 
jätkasid kisa ning lauludega pidusöömingut. 


Järgmisel hommikul, pärast seda kui oli palvetatud päikese poole ja toodud talle 
joogiohver kumõssi näol, istusid mongolid ratsude selga. Nad ajasid loomakarju ning 
räbalates, kurnatud vange. Kokkuröövitud vara ning raskelthaavatud mongolitega 
koormatud vankrid, millede ette olid rakendatud härjad, hakkasid kogu stepis 
väljakannatamatult kriuksuma ja kadusid tolmupilvedesse. Mongoli maleva ees sõitis 
Subudai-bagatur. Ta vedas torbas Kiievi vürst Mstislav Romanovitši pead, tema 
kullatud teraskiivrit ja rinnal kantavat kuldristi ketikesega. Subudai armidega kaetud, 
mustusest parkunud näole ilmus midagi naeratusetaolist mõtte juures, et ta asetab oma 
kallihinnalise torba maailma vapustaja, võitmatu Tšingis-khaani kuldtrooni ette. 

Maleva taga sõitis koos oma luurajatesadakonnaga sünge Džebee-noion. Tema ei 
viinud kaasa mingit saaki ja venitas tuule ulgumise taolist kaebliku laulu 
taevassinisest Kerulenist, kuldsest Ononist ja avaratest mongoli steppidest... 

Mongolid siirdusid kirdesse, Itili jõe äärde, ja edasi läbi Uurali lõunapoolse 
mägestiku Horezmi tasandikele. Kiptšaki stepp sai vabaks mongolite ning tatarlaste 
hirmuäratavast malevast. Nad kadusid sama äkitselt ning arusaamatult, nagu olid 
tulnudki. Pärast nende äraminekut pöördusid mõned kiptšaki hõimud oma laastatud 
rändlaagritesse tagasi, teised kolisid ümber Ugri steppi ja Doonau alamjooksule. Siis 
arvasid nii kiptšaki kui ka vene vürstid, et tatarlased ei pöördu enam kunagi tagasi, ja 
veetsid nagu ennegi päev päeva järel "kraaklemistes ning nääklemistes", valmistumata 
uue sõja vastu, ega aimanudki, et tatarlased kavatsesid uut, veelgi kohutavamat 
röövretke läände. 


NELJAS OSA TŠINGIS-KHAANI SURM 


Esimene peatükk TŠINGIS-KHAAN KÄSKIS RATSUD ÜMBER 
PÖÖRATA 


Pärast sultan Dželal ed-Dini julget põgenemist saatis Tšingis-khaan kogenud 
väejuhid Bala-noioni ja Durbai-bagaturi India maale sultanit taga ajama. Need 
kihutasid mööda mitmesuguseid teid, kuid ei leidnud tema jälgi. Teekonnal rüüstamist 
korda saates põletasid mongolid maha linnad, mida valitsesid Dželal edDini liitlased, 
khaanid Agrak ja Azam-Melik. 

Kui mongolid olid hulga parvi valmistanud ja katapulte ning heitmiseks kõlblikke 
ümmargusi kive neile peale laadinud, sõitsid nad parvedel mööda Sindi jõge alla ja 
jõudsid Multana linna juurde. Seal hakkasid nad seda rikast linna kiviheitemasinatega 
pommitama. Ligipääsmatud müürid, alalõpmata kohalesaabuvad india väed ja 
talumatu kuumus sundisid lambanahkadesse rõivastatud mongoleid piiramist 
lõpetama ja minema tagasi mägedesse Tšingis-khaani juurde. 


Suurkagaan päästis end kuumuse käest pilvedesse mähkunud asulas keset kõrgeid 
mäeharju, nagu oleks ta kõik sõjalised ettevõtted unustanud. Õhtustel pidudel kuulas 
Tšingis-khaan muinasjutuvestjaid ja lauljannasid, kes laulsid pärsia ning hiina laule. 
Kullakarva siidrõivastesse riietunud uued tantsijannad, kes olid pärast kaheaastast 
teereisi Hiina pealinnast hiljuti kohale jõudnud, 

jooksid mööda tumelillasid afgaani vaipu. Nad näitasid tantsukunsti, vehkisid 
laiatiivuliste lindude lendu jäljendades pikkade käistega või tõmbusid kerasse nagu 
maod, rullisid end lahti ja keerlesid ringmängudes. 

Siin jäid haigeks Tšingis-khaani väike poeg Külkan ja tema noor ema Kulan- 
Hatun; kasukatega kaetuina lebasid mõlemad siidpatjadel ja kurtsid kord 
külmavärinate, kord palavuse üle. Tšingis-khaan käis iga päev haigete juures, toppis 
neile suhu suhkrutükke, istus nende kõrval ja päris, kus täna valutab. 

Kulan-Hatun nuttis ja kaebas valu üle kogu keha. 

"Siinsete mägede vaimud piinavad neid, kes jäävad sellesse pahasse paika,” rääkis 
ta. "Sa nägid, missugused udud kerkivad lõhangute sügavustest? Need on sinu maleva 
poolt tapetud rinnalaste hinged. Mina ja väike Külkan sureme siin. Ainult taevassinise 
Keruleni vesi teeb meid terveks. Luba meil kodustesse mongoli steppidesse tagasi 
minna." 

Tšingis-khaan vihastus: 

"Üksi, ilma minuta, ei sõida sa kuhugi. Kuid mina pean enne vallutama teise poole 
maailmast." 

Kulan-Hatun nuttis veel kõvemini. Tšingis-khaan saatis suur-nõuniku, hiinlase 
Elü-Tšu-Tsai järele. Too tuli viivitamatult, suur raamat käes. Kui Kulan-Hatun teda 
nägi, hüppas ta püsti, kiskus raamatu vanamehe käest ära, viskas selle vaibale ja heitis 
ise peale. 

"Otsekohe saame teada, mida ütleb taevas!" sõnas Tšingis-khaan. 

"Ma ei taha teada, mis minuga juhtub," vastas Kulan. "Juhtub see, mida mina 
tahan. Mina aga tahan Keruleni kaldale tagasi minna, ja kõik meie malevas tahavad... 

Tšingis-khaan kergitas ja langetas kulme, nohises ja ütles viimaks: 

"Seniajani pole olnud niisuguseid vastaseid, keda ma poleks võitnud. Nüüd tahan 
ma alistada surma. Kui sina, muretu ning sõnakuulmatu Kulan-Hatun, oled minu 
kõrval, surm sind ei puuduta. Kui sa aga minu juurest ära lähed, siis viib salamürk 
võõ-rusroas või pimedusest lastud nool sind pilvede taha... " Seepeale 

pöördus Tšingis-khaan Elü-Tšu-Tsai, oma targeima nõuniku poole: "Sa lubasid 
mulle muretseda samaane, nõidu, arste ning tarku, kes mõistavad valmistada jooki, 
mis teeb surematuks. Mispärast ma neid seniajani ei näe?" 

"Nende järele on ustavad inimesed saadetud ja nad kõik peavad varsti siia ilmuma. 
Kuid sina lähed malevaga nii kiiresti ja nii kaugele, et kõik need suurte teadmistega 
mehed ei suuda sulle järele jõuda.” 

Tšingis-khaan nägi, et Kulan-Hatun jääb üha rohkem haigeks ning tema õitsev ilu 
kaob kiiresti. Samuti lamas ta väike poeg Külkan endiselt kõhetuna ning kahvatuna 
ema kõrval. Siis hakkas kagaan rahutust avaldama ega leidnud mitte milleski lohutust. 
Ta kõneles sageli surmast ja küsis arstidelt vahendit elu pikendamiseks. Imettegevaid 
jooke pakkusid paljud. Tšingis-khaan käskis neil arstidel endil oma arstirohud sisse 
võtta, seepeale aga raius neil pead maha ja vaatles, kas nad jäävad ellu. 


Erilist masendust hakkas kagaan ilmutama pärast mongolite võitlust Baltani 
kindluse juures, kui vaenlase katapult tabas oda-suuruse noolega Mutugani, ta 
lemmiklapselast, Džagatai poega. Mutuganist pidi saama muhamedlike maade 
peakhaan, kuid ta suri juhusliku noole läbi. 

Siis veendus Tšingis-khaan, et surm annab hoope otsekui pime emakaamel, kes 
peksab jalgadega: ühe tabab - ja see heidab hinge, teisest möödub - ja see elab rauga- 
eani. 

Pojapoja surma tõttu sattus Tšingis-khaan niisugusesse raevuhoogu, et käskis 
Baltani viivitamata ära võtta. Pärast müüri läbimurdmist tungis malev linna ja laastas 
mõõgaga kõik. Tšingis-khaan käskis, et sõdalased kedagi vangi ei võtaks; kogu 
paikkond muudeti kõrbeks, et seal ühelgi olevusel elu ei oleks. Sellele kohale anti 
nimeks "Mau-kurgaan", mis tähendab "Kurbuse küngas". Sellest ajast peale seal enam 
kedagi ei elanud ja maa jäi sööti. 

Terved päevad istus Tšingis-khaan oma kollase telgi kõrval, mis oli püstitatud 
mäetipule järsaku kohale. Jalgade ees musten-dasid kuristikud, milledel ei paistnud 
põhja olevat. Ta nägi süngeid mäeahelikke ja lumiseid tippe, mis kadusid udusesse 
kaugusesse, 

nõudis vahel enese juurde vilunud teejuhte ja päris nendelt teateid kõige lühemate 
teede kohta, mis viivad läbi India ja Tiibeti mongoli steppidesse. 

Rikkaliku saagiga koormatud sõdalased rääkisid leeris ainult tagasipöördumisest 
kodulaagritesse. Kuid keegi ei julgenud sellest julmale kagaanile teatada. Keegi ei 
teadnud tema tõelisi mõtteid, keegi ei võinud ette näha, missugune käsk temalt 
homme tuleb - kas pöörab ta maleva tagasiteele või alustab jällegi sõjaretke, ja kas ei 
tule veel palju aastaid rännata tulekahjude suitsus mööda mitmesuguseid maid, 
hävitades ettetulevaid rahvaid. 

Vägedes oli kuulda juba nurinat pika peatumise pärast Afgaani mäekurudes, kus 
oli hobustele vähe toitu. Siis Kulan-Hatun, kes soovis kagaani veenda, et on aeg 
kodumaale tagasi pöörduda, kõneles sosinal suurnõuniku, hiinlase Elü-Tšu-Tsaiga ja 
mõtles välja muinasloo. Elü-Tšu-Tsai õpetas välja kaks julget nukerit seda Tšingis- 
khaanile jutustama. Need kaks mongolit ilmusid kagaani telgi juurde ja nõudsid 
kokkusaamist Tšingis-khaaniga, üteldes, et neil on talle midagi õige tähtsat ning 
imetaolist teatada. 

Elü-Tšu-Tsai viis nad Tšingis-khaani juurde ja nad jutustasid: 

"Meie eksisime mägedes ära ja nägime ühte looma, kes oli hirve taoline, rohelist 
värvi, hobuse sabaga ja ühe sarvega. See loom kisendas meile mongoli keeles: "Teie 
khaanil tuleb parajal ajal kodumaale tagasi pöörata." 

Tšingis-khaan kuulas muinasloo rahulikult ära, kuid kergitas ühte kulmu ja hakkas 
üksisilmi enese ees põlviliolevaid bagature vahtima. 

"Kas te jõite palju kumõssi tol päeval, kui imeloom end teile ilmutas?" 

Bagaturid vandusid, et nad oleksid rõõmuga joonud, kuid nendel paljastel kaljudel 
on raske mitte üksnes mära- vaid isegi kitsepiima hankida, ja tõstsid oma sõnade 
õigsuse kinnitamiseks pöidlad üles. 

Tšingis-khaan pöördus Elü-Tšu-Tsai poole: 

"Sina tunned kõige targemaid raamatuid, milledes on avatud kõik maa-, mere- 
ning taevasaladused. Kas oled sa lugenud juttu niisugustest loomadest?" 

Elü-Tšu-Tsai tõi suure raamatu maailma mitmesuguste loomade, kalade ning 
lindude joonistega ning kujudega, lehitses seda ja ütles: 


"Niisugust haruldast looma nimetatakse "targaks Go-Duaniks”, ja ta mõistab 
kõikide rahvaste keeli. Tema kõne meie kahele bagaturile tähendab, et maailmas 
toimub ülemäärane verevalamine. Nüüd saab juba neli aastat, kui sinu suur malev 
alistab Õhtumaid. Seepärast tunneb igavene suurtaevas jälkust lakkamatute tapmiste 
pärast ja saatis loom Go-Duani sulle, valitseja, oma tahet kuulutama. Näita 
sõnakuulmist taeva vastu ja halasta nende maade elanikele. See on sulle ilmaotsatuks 
õnneks. Muidu vihastab taevas sinu peale ja tabab sind välguga. Niimoodi seletab see 
hiina tarkade iidne raamat." 

Elü-Tšu-Tsai kõneles pidulikult ja tähtsalt, otsekui palvet lugev preester, Tšingis- 
khaan aga, üks silm vidukil, vaatles oma nõunikku. Siis viis ta oma pilgu üle 
bagaturidele, kes tema ees alandlikult põlvili olid, ja kutsus algul ühe, seejärel teise 
enese juurde. Ta kallutas end allapoole, sosistas neile midagi korvaja kumbki vastas 
talle samuti sosinal. 

Siis lubas väga rahulolev kagaan bagaturidel lahkuda ja käskis neile kumõssi 
anda, niipalju kui kumbki neist juua jaksab. 

"Need bagaturid on taibukad ning leidlikud," ütles kagaan oma nõunikule, "neid 
tuleb autasustada. Ma küsisin neilt järjekorras, missuguse sammuga loom Go-Duan 
läks. Üks ütles, et ta jooksis traavi, teine aga - et läks küliskäiguga. Mitte ükski, isegi 
puru-joobnud mongol, kes on silmitsenud jooksvat looma, ei eksi niimoodi. Kuid täna 
sain ma aru, et malev on sõdimisest väsinud, et temas kasvab igatsus kodusteppide 
järele, ja seepärast ma teatan, et vastavalt taeva tahtele, kes saatis mulle, oma 
väljavalitule imelooma Go-Duani, pööran ma maleva tagasiteele ja suundun ko- 
dusesse põlis-ulussi'.” 

Kui mongoli sõdalased järgmisel päeval Tšingis-khaani otsusest teada said, 
rõõmustasid kõik, hakkasid laulma ja valmistusid teekonnaks. 


' Põlis-uluss - peamine udellidest, millisteks jagunes Tšingis-khaani impeerium. 
Sellesse udelli kuulusid puhtmongoli rändlaagrid. 

Esialgu mõtles Tšingis-khaan minna läbi India ja Tiibeti ja saatis seepärast 
saatkonna Delhi linna India kuninga Iltutmõši juurde. Kuid mägiteed olid veel lund 
täis tuisanud, kuningas aga viivitas vastusega ja koondas vägesid, millede etteotsa 
pani Dželal edDini. 

Vahepeal saabusid Mongooliast teated alati mässuliste tanguutide uuest 
ülestõusust ning ta nõuniku Elü-Tšu-Tsai poolt tähtede järgi läbi viidud arvutuste 
tulemused ja samaanide ennustused ei soovitanud kagaanil läbi India minna. 

Siis otsustas Tšingis-khaan minna tagasi mööda sedasama pikka teed, kustkaudu 
ta tuli. Tema käsul hakkasid kohalikud elanikud mäekurusid lumest puhtaks rookima, 
ja kevade algul asus mongoli malev teele. 


Teine peatükk TŠINGIS-KHAANI KIRJAVAHETUS 
KERJUSTARGAGA 


Juba sel ajal, kui Tšingis-khaan peatus Musta Irtõši ülemjooksul, tundis ta muret 
oma tervise ja elu pikendamise pärast, otsis vilunud arste. Talle jutustati 
silmapaistvast targast Tšang-Tšunist, kes olevat avastanud kõik maa- ning 
taevasaladused ja teab ka vahendit, kuidas saada surematuks. Tema kohta ütles 
suurnõunik ning tähetark Elü-Tšu-Tsai: 


"Tšang-Tšun-Tsõ on kõrge täiuslikkuse saavutanud inimene. Juba ammu valdab 
see erak kunsti pilvede seltsis olla, lennata kurgede seljas nende juurde ja ta oskab end 
teisteks olevusteks muuta. Loobudes kõikidest maistest hüvedest elab ta mägedes 
koos teiste tarkadega, otsib filosoofilist kivi "dan", mis annab inimesele pika ea ning 
surematuse. Mõtetesse vajununa istub ta kord nagu laip, kord seisab terve päeva 
liikumatult nagu puu, kord kõneleb nagu kõu, kord kõnnib kergelt nagu tuul. Ta on 
palju näinud, palju kuulnud, ja pole raamatut, mida ta ei oleks läbi lugenud.” 

Selle ebatavalise rauga ülesotsimiseks käskis Tšingis-khaan oma vilunud hiina 
aukandjal Lü-Tšung-Lül viivitamatult teele 

asuda. Ta andis talle kuldse paitsaa, millel oli tulivihase tiigri kujutis ning kiri: 
"Antakse täielik võim käsutamiseks, nagu rei-siksime meie ise.” 

Lü-Tšung-Lü kätesse anti üle kui ülim väärisese nimeline kiri Tšingis-khaanilt 
tark Tšang-Tšunile, mille oli kirjutanud kirjaoskamatu suurkagaani sõnade järgi ta 
nõunik Elü-Tšu-Tsai. 

Kirja sisu oli järgmine: 


Taevas põlgas Hiina tema ülemäärase luksuse ning ülbuse pärast ära. Kuid minul, 
põhjapoolsete steppide elanikul, pole kõlvatuid kalduvusi. Ma armastan kommete 
lihtsust ning puhtust, põlgan luksust ja pean silmas mõõdukust. Mul on alati üksainus 
lõuendist riietus ja ühesugune söök. Mul on seljas samasugused räbalad nagu 
hobusepoisil ja ma söön sama lihtsalt kui lehm. 

Seitsme aasta jooksul saatsin ma suuri asju korda ja maailma kõikides maades 
kinnitasin ma oma võimu. Niisugust riiki pole olnud kõige iidsematest aegadest 
saadik, millal vallutasid maailma meie esivanemad, hunnu' rändhõimud. 

Minu auaste on kõrge ja kohustused tähtsad. Kuid ma kardan, et minu valitsemises 
jääb midagi puudu. Kui ehitatakse laeva, siis valmistatakse ka aerud sellejaoks, et 
nende abil võiks üle jõgede sõita. Niisamuti kutsutakse ka tarku ja valitakse abilisi 
maailma alistamiseks ning valitsemiseks. 

Ma sain teada, et sina, õpetaja, oled tõde tundma õppinud ja tegutsed alati üllate 
reeglite järgi. Väga õpetatud ning kogenud inimesena oled sa põhjalikult tutvunud 
seadustega. Ammust ajast viibid sa kaljustes mäelõhedes ja peidad ennast maailma 
eest. 

Kuid mida pean mina tegema? Meid lahutavate laialdaste mägede ning orgude 
tõttu ei saa ma sinuga kohtuda. Seepärast valisin ma välja oma lähedase aukandja Lü- 
Tšung-Lü, seadsin valmis kärmed ratsanikud ning posti vankri ja palun sind, õpetaja, 
paljusid tuhandeid liisid kartmata minu poole teele asuda. 

Ara mõtle kauguse/e ning liivasteppide ulatusele, vaidhalet-se minu rahvast. Või 
siis, armust minu vastu, teata mulle abinõu elu pikendamiseks. 


' Hunnu - hunnid, kes elasid Kesk-Aasias; sõjakas rahvas, kes läks hiljem läände 
ja tungis V sajandil Attila juhtimisel Euroopasse. 

2 Lii - hiina pikkusmõõt, umbes 32 km. 

Loodan, et sina, kes oled tundma õppinud suure dao' olemust, tunned kaasa 
kõigele heale, ei hakka minu soovile vastu seisma. Seepärast peaks sulle meie 
käesolev käsk täiesti selge olema. 


Niisuguse kirjaga käes asus Lü-Tšung-Lü pikale teele üle steppide ning mägede. 
Kiirustades kagaani tahte täitmisega, kihutas ta ja vahetas küüdijaamades* nobedasti 
hobuseid. Kui ta lõpuks Hiinasse saabus, jõudis ta kõrgete mägedeni, kus otsis üles 
mahajäetud mäelõhangus igivana, kurnatud ning lagunenud hamega hädavaevalt 
kaetud targa. See oli kuulus Tšang-Tšun. Lugenud läbi Tšingis-khaani kirja, keeldus 
ta algul järsult tema juurde sõitmast. 

Siis kirjutas ta vastuse, mille Lü-Tšung-Lü kiirkulleriga suurkagaanile läkitas. Ta 
ise aga jäi, kagaani viha kartes ning Tšang-Tšuni veenda lootes, eraku juurde. Hiina 
tark kirjutas järgmist: 


Dao poole püüdlev alandlik mägede elanik Tšang-Tšun sai hiljuti kõige kõrgema 
käsu, mis oli kaugelt kohale jõudnud. Jah, kogu andetu mereäärne hiinlaste rah vas on 
oma ülbuse tõttu juhm. Kujutledes enesele, et ma elu asjades olen tölp, dao uurimise 
suhtes aga pole mingit edu saavutanud, töötasin kõikvõimalikkude abinõude kallal, 
eisumud, vaid vananesin, ja kuigi minu kuulsus levis mööda mitmeid riike, pole ma 
pühaduselt tavalistest inimestest põrmugi parem, - selle kõige tõttu piinlen ma vaid 
häbist. Sest kes teab salajasi mõtteid? 

Esialgu, kui sain ebatavalise kirja, tahtsin ma end mägedesse peita või merele 
minna, kuid hiljem otsustasin sinu käsule mitte vastu seista ja pidasin hädavajalikuks 
teele asuda ja lumega võidelda, et esitleda ennast valitsejale, keda taevas on 
õnnistanud mehisuse ning tarkusega ja kes ületab kõiki hallist ajast peale, kuna talle 
alistuvad kõik õpetatud hiinlasedja metsikud barbarid. 

Teekonnal on tuul ning tolm lakkamatud, taevas pilvedest tumestatud, mina aga 
olen vana ning nõrk, ei jaksa suuri raskusi 


1 Dao - kõrgeim tõde. 

2. Tšingis-khaani impeeriumi kõikidele peateedele seati sisse postijaamad, kus 
hoiti hobuseid. Neid postijaamu nimetati mongoli keeles "jam", millest tekkisid vene 
sõnad "aamckoä" ("postijaama-"), "aMIHHK" ("postipoiss”). 

välja kannatada ja kardan, et ma mööda niisugust pikka teed sinuni ei jõua. 

Kui ma aga jõuangi sinu, rahvaste valitsejajuurde, suskas on sõjaliste ning riiklike 
asjade otsustamine mulle jõukohane? Seepärast palun armulikult ära näidata: kas ma 
pean sõitma või mitte? Olen kuivetunud väljanägemisega, kehaliselt kurnatud. Ootan 
otsust. 

Draakoni aastal, kolmandal kuul. 


Kui Tšingis-khaan sai selle kirja, muutus ta õige rõõmsaks, autasustas heldelt 
kullerit ja vastas uue kirjaga: 


Kes tuleb minu käe alla, see on minu poolt. Kes minu juurest ära läheb, too on 
minu vastu. Mina kasutan sõjalist jõudu, selleks et ajajooksul pärast suuri töid kestvat 
rahu saavutada. Ma peatun alles siis, kui kõik maailma südamed mulle alistuvad. Sel 
eesmärgil näitan ma üles ähvardavat ülevust, olen alati sõjakäigul võitmatute 
sõdalaste keskel. Ma tean, et sa võid kergesti teele asuda ja kure seljas minujuurde 
lennata. Kuigi tasandiku teed on piiritud, ei tule mul enam kaua oodata, et näha sinu 
saua. Seepärast vastan ma sinu läkitusele, et sa teaksid mu mõtteid. Muust ma pikalt 
ei räägi. 


Kolmas peatükk TEE MIND SUREMATUKS! 


Kui Hiina tark oli saanud suurkagaani käest teise kirja, nõustus ta pikale 
teekonnale asuma. Ta keeldus järsult sõitmast karavanis koos ülikaunite 
paleelauljannade ning - tantsijataridega, keda Hiinast samaaegselt Tšingis-khaanile 
läkitati. Seepärast anti talle tuhandest jalaväelasest ning kolmesajast ratsanikust eriline 
valve. Tšang-Tšun võttis enesega kaasa kakskümmend oma õpilast; üks nendest pidas 
üksikasjalikku päevikut, kandis sellesse õpetaja mõtteteri ja luuletusi". 


' See Tšang-Tšuni reisipäevik - "Teekond läände” - on säilinud käesoleva ajani. 

Tšang-Tšun sõitis kiirustamata ja peatus kõikjal linnades. Mongoli linnaülemad 
(darugid) korraldasid talle pidulikke vastuvõtte ja pakkusid ohtralt võõrusroogasid, 
milledest tark keeldus, toites ennast üksnes riisipudru ja puuviljadega. 

Teel kirjutas Tšang-Tšun ühtelugu värsse. Kui ta sõitis läbi mongoli steppide, 
esitas ta oma mõtted niisuguste värsside näol: 


/ 

Kuhu vaatan - igalpool 
mäeahelikud kõrguvad... 
Seal igast kandist puhub tuul 
ja mägiojad alla tormavad! 


Ja mõtted pähe tulevad: 
"Miks iidset ajast alates 
siitkandist läbi lähevad 
rändhõimud oma karju ajades? 


Nemad pühi loomi nüüd 
söövad nagu muistsel a 'al, 
meile võõrad nende rüüd, 
võõras nende elulaad! 


Ei nad tunne kirja veel, 
muretult aega viidavad... 
Lapselik on nende meel, 
oma saatusega rahul nad!" 


II 

Üle tühja tasandiku viis me tee, 
retk oli raske, samm kaotas hoo. 
Klaasina sinasid järveveed 

ja sätendas soolakusoo. 


' Hiinlased, kes peavad lehma pühaks loomaks, ei söönud lehmaliha ega joonud 
piima. Seepärast näis neile mongolite toitumine kummalisena. 

Ei kohta siin terve päev rändurit, 

vaid tummad kingud kõrguvad ees... 

Korra aastas kihutab läbi siit 


võõralt maalt tulnud ratsamees. 


Ei mägesid ega puid siin märka silm, 
rohi küngastel katab maad... 

Olgu väljas suve- või talveilm, 
nahkrõivaid kannab nomaad. 


Ei kasva siin riis, kogu rahvas peab 
end piimaga ülal vaid, 

ja rõõmsalt igaüks endaga 

veab vildist maju viletsaid... 


Kahe aasta pärast, väljasõidu päevast arvates, jõudis Tšang-Tšun Džeihuni jõe 
äärde ja läks Termese lähedal üle teisele kaldale. Seal võttis teda vastu Tšingis-khaani 
ihuarst. Tark kinkis talle värsid, mis olid kirjutatud pika tee lõpetamise puhul, ja ütles: 

"Ma olen metslane mägedest, saabusin suurkagaani sõjalaag-risse üksnes selleks, 
et talle tähtsaid sõnu ütelda. Nende täitmisest muutub maailm õnnelikuks.” 

Tšang-Tšuni värsid olid järgmised: 


Hallist ajast on valgusest kuulus 
kaheksas kuu!' 

Hajusid kõik pilved, 

öö selge ja vaikis tuul. 

On hõbesillaga 

üleni kaetud tae va telk, ja lõunas 
Draakoneil 

sädeleb tähtede helk! 


' Kaheksas kuu - hiina kalendri järgi septembrikuu, millal hiinlased põllutööde 
lõpetamise puhul korraldavad lõbusaid pidustusi. 

Kõrgetest tornidest 

kostab rõõmustav hõik: 

nagu käskis seadus, 

peavad pidupäeva kõik! 

Ja voolab siis vein, 

oma laule laulab laulik... 

Kuid vaiksel kaldal 

väsinult käib tark aulik... 

Kartmatult teele läks 

tark vägeva khaani manu, 

et deemon 

nüüd vaigistaks khaani verejanu! 


Tšang-Tšun sõitis läbi laastatud Balhi linna, kus oli kuulda üksnes näljaste koerte 
haukumist, kuna elanikud olid laiali pagenud, ja nelja päevateekonna järel mööda 
mägesid jõudis ta Tšingis-khaani laagrisse, tema kollase telgi juurde, mis asus äkilise 
järsaku ääres. 

Samarkandi asehalduri Ahaija-Taiši saatel, kes oskas hiina ja mongoli keelt, ilmus 
Tšang-Tšuni hirmuäratava valitseja juurde. Nii nagu ükski daos Hiina valitseja juurde 


ilmudes kunagi tema ette põlvili ei langenud ega maani kummardusi ei teinud, nii tegi 
ka Tšang-Tšun kagaani jurtasse minnes vaid kerge kummarduse ja pani austuse 
märgiks peopesad kokku. 

Suurkagaani ees seisis kuivetanud, päikeselõõsast ning tuultest pronksivärviliseks 
põlenud vanamees kumera lauba ja valge udemetutiga kuklal. Ta näis kerjusena 
paljaste jalgade otsa tõmmatud nöörsandaalides ja igivanas mantlis, kuid ta silmitses 
"maailma valitsejat” rahulikult ning hirmuta, seejärel laskus vaibale. 

Tõmmu näoga, ruske halliksläinud habemega Tšingis-khaan, kes kandis 
ümmargust mütsi suure smaragdi ning õlgadele langeva kolme rebasesabaga, istus 
kuldtroonil, jalad enese alla tõmmatud. Pilkumatute rohekate kassisilmadega vaatles 
ta nõtra ning puruvaest vana tarka, kellelt ta praegu oma pääsemist ootas. Tšingis- 
khaan nagu ta külalinegi kandis lihtsast lõuendist musta riietust ja tema häbemekarvad 
olid samuti vanaduse härmatisega 

kaetud, kuid eluteed olid kummalgi erinevad. Hiina tark eraldus inimestest 
üksildastesse paikadesse, pühendas kogu oma elu teaduste uurimisele, otsis inimeste 
haigustest, kannatustest ning surmast päästmise saladust, ja tuli appi kõigile, kes 
palvega tema pole pöördusid. Kagaan aga oli alati tohutute armeede juhiks, läkitas 
sõdalasi teisi rahvaid hävitama ning hukkama, kõik oma võidud saavutas ta kümnete 
tuhandete inimeste surma hinnaga. Nüüd, kui olid kättejõudnud viimased eluaastad, 
nüüd sõltus sellest kurnatud erakust, et Tšingis-khaan saaks jällegi nooreks ning 
tugevaks ja vabaneks alatiseks kagaani jälgi mööda käiva surma kõvadest kätest, mis 
olid valmis muutma põrmuks ja olematuks teda, kes on kõige tugevam maa peal. 

Mõlemad raugad vaikisid kaua. Siis küsis Tšingis-khaan: 

"Kas su teekond oli õnnelik? Kas sul oli kõike küllaldaselt nendes linnades, kus sa 
peatusid?" 

"Algul varustati mind ülikülluses igasuguse toiduga," vastas Tšang-Tšun. "Kuid 
viimasel ajal, kui ma sõitsin läbi maade, kus sinu malev oli viibinud, oli kõikjal näha 
lahingute ning tulekahjude jälgi. Seal oli raske toitu hankida.” 

"Nüüd hakkad sa saama kõike, mida tahad. Tule iga päev minu juurde 
lõunasöögile.” 

"Ei, niisugust heategu pole mulle vaja! Mägede metslane elab usuvägilasena ja 
armastab üksindust." 

Teenrid tõid kumõssi, tark ütles sellest ära. Kagaan lausus: 

"Ela minu juures oma tahtmise järgi, nagu soovid. Me kutsume su eriliseks 
vestluseks välja. Lubame minna.” 

Tšang-Tšun tõusis üles, pani peopesad kokku, vehkis nendega austuse märgiks ja 
läks välja. 

Varsti liikus mongoli malev läbi Maverannagri maa tagasi põhja poole. Teekonna 
ajal saatis Tšingis-khaan targale mitu korda viinamarjaveini, meloneid ja mitmesugust 
toitu. 

Malev läks kiiresti osavalt lotjadele ehitatud ujuvat silda mööda üle Džeihuni jõe 
ja võttis suuna Samarkandi poole. 

Kord peatuse ajal saatis Tšingis-khaan Tšang-TšŠunile teate, et ta ootab tarka 
hilisööl tähtsale vestlusele. 

Kui laagrikära hakkas vaibuma ja konnade krooksumine kostis üha kõvemini, 
juhtis Ahaija-Taiši targa Tšang-Tšuni liikumatult seisvatest tunnimeestest mööda 
suurkagaani kollasesse telki. 


Kuldtrooni kummalgi küljel põlesid jämedad vahaküünlad kõrgetes hõbelühtrites. 
Tšingis-khaan istus, jalad enese alla tõmmatud, valgel vildist sadulavaibal, ja mustade 
rebasesabadega ümmarguse lakitud mütsi tõttu oli ta nägu varjus, üksnes silmad põ- 
lesid nagu tiigril. Tema kõrval vaibal istusid kaks sekretäri, kes oskasid mongoli ja 
hiina keelt. 

Tšang-Tšun laskus trooni ette vaibale ja ütles: 

"Ma olen mägede metslane ja harjutan end juba palju aastaid daos - õpetuses 
kõige kaunima ning ülevama kohta. Ma armastan ainult väga üksildastes ning 
vaiksetes paikades viibida, armastan mööda kõrbe hulkuda või seal mõtiskledes seista. 
Siin aga, kuningliku telgi lähedal, on pidev kära paljude sõdalaste, nende ratsude ning 
vankrite tõttu. Minu hing on sellest rahutu. Kas sa ei lubaks mul seepärast sõita oma 
tahtmise järgi vahel sinu saatjaterongi ees, vahel taga? Mägede metslasele oleks see 
suureks heateoks.” 

"Olgu nii, nagu sa soovid," vastas kagaan. Siis küsis ta: "Seleta mulle, mis asi on 
müristamine? Kas kõnelevad mulle õigust nõiad ja peašamaan Beki, nagu oleks 
müristamine taevas, pilvede taga elavate jumalate möirgamine, kui nad inimeste peale 
vihastuvad? Aga vihastuvad nad siis, kui inimesed ei too neile ohvriks musti loomi, 
nagu ette nähtud, vaid teist karva loomi. Kas see on õige?” 

"Taevas ei vihastu inimeste peale rikkalike või viletsate andide toomise pärast," 
vastas Tšang-Tšau. "Taevas ei vihastu ka sellepärast, et talle tuuakse ohvriks mitte 
musti lambaid või hobuseid, vaid ruskeid, kirjusid või valgeid. Mina kuulsin samuti 
sinu samaanide ekslikke sõnu, nagu ei võiks inimesed suvel ennast jõgedes pesta või 
vees rõivaid loputada, viite vanutada või seeni korjata - selle kõige tõttu saavat taevas 
väga vihaseks ja lakitavat maa peale äikest koos välkude ning müristamisega. Mitte 
selles ei seisa inimeste lugupidamatus taeva vastu, vaid selles, et inimesed 

teevad palju kuritegusid... Mina, mägede metslane, lugesin iidsetest raamatutest, 
et kolmest tuhandest mitmesugusest inimlikust kuriteost on kõige jälgim 
lugupidamatus oma vanemate vastu. Teekonnal märkasin ma palju kordi, et sinu 
alamad ei austa küllaldaselt oma vanemaid: ise teevad nad pidudel endile söömisega 
liiga, vanu isasid, emasid ning rauku aga nahutavad. Ja just tolle tõttu, et südametud 
pojad ning tütred oma vanemaid solvavad, langeb õiglane taevas inimeste peale, 
karistab neid välkude ning müristamisega. Püüa oma rahvast mõistusele tuua ja paran- 
dada, valitseja.” 

"Tark kõneleb asjalikult!" tähendas Tšingis-khaan ja käskis kirjutajatel Tšang- 
Tšuni sõnad nii mongoli, hiina kui ka türgi keeles üles märkida, et välja anda erilist 
seadust vanemate austamise kohta.” 

Kui kuldvaagnatel pandi nende ette mitmesugused road ning Tšang-Tšun võttis 
üksnes peotäie keedetud riisi ja natuke närbunud viinamarju, küsis kagaan: 

"Püha tark! Juba ammu tahan ma teada, kas ei ole sul arstirohtu, et vana nooreks 
teha, et nõrgale uut jõudu sisse valada? Kas ei suuda sa niimoodi teha, et minu päevad 
voolaksid lakkamatult, alati, ega tunneks peatumist, nagu voolavad lakkamatult suure 
jõe vood? Kas ei ole sul abinõu, et inimest surematuks teha?" 

Tšang-Tšun langetas silmad ja pani vaikides sõrmeotsad kokku. 

"Kui sul praegu niisugust arstirohtu ei ole,” jätkas Tšingis-khaan, "siis võib-olla 
tead sa, kuidas niisugust arstirohtu valmistada? Või juhatad mõne teise targa ning 
loitsija, kellele on avatud saladus, kuidas surematuks saadakse? Kui sa valmistad 
mulle niisuguse arstirohu, et ma võiksin igavesti elada, siis annan ma sulle 
ebatavalise, ennekuulmatu autasu: ma teen su noioniks ja suure piirkonna valitsejaks... 


Ma annan sulle hobuse torbatäie kuldmünte... Ma kingin sulle sada kõige ilusamat 
tütarlast mitmesugustelt maadelt!" 


' Niisugune seadus kirjutati "Jassasse”. 

Tšang-Tšung ei vastanud ega tõstnud silmi, hakkas värisema nagu tugevast 
külmast. Kagaan aga jätkas ahvatlemist: 

"Ma ehitan sinu mäele enneolematult kauni lossi, missugust ainult Hiina keisri 
juures võib näha, ja selles imepärases lossis hakkad sa mõtisklema ülevast... Mulle 
pole isegi noorust vaja. Las ma jään niisuguseks vanaks ning halliks nagu praegu, 
kuid ma tahan hoida palju aastaid, lõputult, oma õlgadel suurt mongoli riiki, mille ma 
ise, oma kätega olen ehitanud.” 

Kagaan vaikis ja puuris targa kurnatud nägu terava, põleva pilguga. Too vajus 
kössi, kõõritas hirmuäratavat kagaani ja hakkas vaikselt kõnelema: 

"Mida teen ma kullaga, kui ma armastan mägesid, vaikust ja mõtisklusi? Kas 
suudan ma valitseda tervet piirkonda, kui ma ei tea, kuidas valitseda iseennast? Kõik 
ülikaunid vangivõetud tütarlapsed pane mehele vooruslikele noormeestele. Mulle pole 
lossi tarvis, - mõtiskleda võin ma kivil seistes... Ma olen uurinud kõiki ülitarku 
raamatuid, mis on kirjutatud kõige kuulsamate hiina õpetlaste poolt, ja minu jaoks 
pole enam saladusi. Ma võin ütelda sulle täpse tõe: on palju abinõusid, et suurendada 
inimese jõudu, ravida ta terveks haigustest ja kaitsta tema elu, kuid ei ole ega pole 
olnud rohtu, mis teeks teda surematuks." 

Tšingis-khaan jäi mõttesse, langetas pea ja vaikis kaua. Lakkasid kriuksumast 
kirjutajate pilliroosuled, millega nood vestluse sõnu raamatutesse kandsid. Oli kuulda 
üksnes põlevate vahaküünalde pragisemist. Lõpuks ütles kagaan: 

"Meie mongoli raukadel on kõnekäänd: "Tõerääkija ei sure haiguse kätte”, 
õelusest teeb keegi õiglasele enneaegu otsa peale. Seepärast püüavad kõik inimesed 
valede mägesid kokku kuhjata... Kuid sina, tark rauk, kes sõitsid ära kümme tuhat liid, 
selleks et mind näha, sina üksi ei kartnud ütelda tõtt, et surematuks saamise abinõu ei 
ole! Sa oled avameelne ja otsekohene! Kui sul on palve - kõnele! Ma tõotan, et täidan 
selle.” 

Tšang-Tšun pani peopesad kokku ja kummardus kagaani ees. 

"Mul on ainult üks palve, ja ma sõitsin läbi lume, mägede ning kõrbete siia, et 
sulle seda ütelda - lõpeta oma julmad sõjad ja pane kõikjal rahvaste seas maksma 
heatahtlik rahu!” 

Tšingis-khaani kulmud murdusid pooleks, siis nihkusid kokku. Nägu tõmbus 
virilaks. Hingeldades pistis ta nõnda kisendama, et kirjutajatel hakkasid pilliroosuled 
mööda paberit hüppama: 

"Selleks et kõikjal rahu maksma panna, on tarvis sõda! Meie raugad stepis ei 
õpeta ilmaaegu: "Alles siis, kui sa tapad oma leppimatu vaenlase, muutub kaugel ning 
lähedal rahulikuks" Kuid mina pole veel purustanud oma vana vaenlast, Tanguudi 
kuningat Burhaani! Ja teine pool maailma ei ole veel minu kanna all. Kas ma võin 
seda kannatada? Kuigi sa oled tark, ei ole su palve asjalik! Niisuguste palvetega ära 
meid enam koorma!" 

Tšingis-khaan haaras trooni käetugedest kinni, tõusis püsti ja sisistas raevust 
värisedes: 

"Lubame lahkuda!" 


Selle aasta talve veetis Tšingis-khaan Samarkandi lähedal. Ta ei armastanud 
linnade kitsikust ja elas mongoli laagris. 

Algul sadas palju vihma, nii et kogu maa ära vettis ja läbisõit raskeks muutus. 
Pärast tuli sageli lund ja saabus niisugune külm, et palju hobuseid ning härgi ära 
külmus ja teedele vedelema jäi. 

Tark Tšang-Tšun elas horezm-šahhi endises linnataguses lossis Kek-serais, mida 
ümbritsesid aiad. Seal kirjutas erak värsse. Murruna käis tema juures näljaseid 
külaelanikke, kelledelt mongoli sõdalased olid kõik vara, karja, naised ning lapsed ära 
võtnud. Tšang-Tšun jagas laiali Tšingis-khaani poolt antava toidu ja keetis palujatele 
ise putru. 


Neljas peatükk MONGOLITE TAGASIMINEK PÕLISHORDI 


Kui Tšingis-khaan, kes soovis laagri peatuspaika vahetada, käskis maleval 
Samarkandist Seihuni jõe äärde minna, siis seisid tema käsul piki mongolite 
liikumisteed Horezmi vana kuninganna 

' Põlishordiks nimetasid mongolid Mongoolia kirdeosa Ononi ja Keruleni jõgede 
ümbruses, kus elasid Tšingis-khaani lähimad sugulased. 

Turkan-Hatun, šahh Muhammedi ema, kogu šahhi endine haarem ja teised 
suursugused vangivõetud naised. Nad laulsid valjude häältega, nuttes taga Horezmi 
riigi hukkumist, senikaua kui kõik sõdalased mööda sõitsid. 

Lamba aasta (1223) algul asus Tšingis-khaani laager Seihuni jõe paremal kaldal. 
Tšingis-khaani kutsel saabusid siia kurultaile tema pojad Džagatai, Ugudei ja Tuli, 
kõik peale vanima, uhke ning alistumatu poja Džutši. Koos poegade, khaanide ning 
peamiste väejuhtidega arutas Tšingis-khaan plaani, kuidas vallutada lähima 
kolmekümne aasta jooksul kõik läänepoolsed maad kuni Viimase mereni. 

Tšingis-khaani laager paiknes keset aedu, mida laialipagenud elanikkond oli maha 
jätnud. Lähimatest mägedest laskus siia arvukalt alla metssigu. Tšingis-khaan 
armastas neid küttida, tabades neid ratsu seljast oda või nooltega. 

Kui ta kord metssigu taga ajas, komistas tema hobune. Khaan kukkus maha, 
hobune aga kappas minema. Tohutu metskult jäi seisma, vaatles enese ees liikumatult 
lebavat Tšingis-khaani. Seepeale läks ta aeglaselt kõrkjatesse. Siis jõudsid kohale 
teised kütid, püüdsid ratsu kinni ja tõid sinna. Kagaan katkestas jahi ja käskis laagris- 
se tagasi saabudes hiina targa Tšang-Tšungi kohale tuua, et too seletaks, kas see 
Tšingis-khaani langemine metssea ette ei kujutanud endast igavese taeva 
vaheleastumist. Tšang-Tšung ütles: 

"Meie kõik peame oma elu hoidma. Suurkagaan on juba kõrges vanaduses ja 
temal on vaja vähem jahti pidada. See, et roojane metskult ei julgenud soos lamavale 
"maailma vapustajale” kallale tungida, on taeva soosingu märk.” 

"Mina peaksin jätma küttimise? Ei, seda nõuannet ma ei täida!" vastas Tšingis- 
khaan. "Meie, mongolid, oleme harjunud maast-madalast küttima ning hobuse seljast 
nooli laskma, ja isegi vanamehed ei suuda seda ametit maha jätta. Muide, sinu sõnad 
hoian ma alles oma südames.” 

Soovides Tšang-Tšungi autasustada, käskis Tšingis-khaan kohale ajada 
piimalehmade ning valitud hobuste karja, kuid tark ei võtnud seda kingitust vastu, ja 
ütles, et ta võib ka tavalises 

postivankris Hiina mägedesse tagasi sõita. Siis, pärast lahkumisesitlust kagaanile, 
asus tark oma kahekümne õpilase ja sõdalaste salga saatel tagasiteele. Paljud Tšingis- 
khaani lähikondlased saatsid vana daost veinikannude ning haruldasi puuvilju 
sisaldavate korvidega. Lahkumisel pühkisid paljud pisaraid. 

Ahvi aastal (1224) viis Tšingis-khaan oma maleva tagasi mongoli steppidesse. 

Nagu vana tiiger, kes on lehma nahka pannud, läheb allarippuvat kõhtu lohistades 
aeglaselt tagasi pilliroogu, oma urgu, niisama aeglaselt liikus tohutu saagiga 
koormatud Tšingis-khaani malev. Igal sõdalasel oh mitu veohobust, kaamelit ja härga. 
Koos sõdalastega liikusid lambakarjad ja kriuksuvad kaherattalised vankrid, mis olid 
koormatud rõivaste, vaipade, relvade, vasknõu-de ja teiste muhamedlastelt röövitud 
asjadega. Sealsamas ratsudel, kaamelitel kui ka vankritel sõitsid mongoli ja 
mitmesuguste teiste hõimude naised ja lapsed, ja pikkade, lõpmatute salkadena 
sammusid vangid - kurnatud, räbalates ja paljajalu. 

Kogu see rongkäik liikus kiirustamata, peatudes soodsate karjamaadega paikades, 
nii et malev veetis teel nii suve kui talve, jättes järele pika jälje lõpnud nülitud 
hobustest ning härgadest ja vangide laipadest, kes ei talunud teekonna raskusi läbi 
Kesk-Aasia veetute ja kiviste tasandikkude. 

Kevadel jõudis Tšingis-khaan oma rändlaagrite lähedusse Keruleni jõel ja käskis 
püstitada kagaani kollase telgi Buki-Sutšegi laagripaigale. Siin kutsus ta kokku 
kõikide suursugusemate khaanide ning väljapaistnud väejuhtide nõupidamise ja 
korraldas rikkaliku peo, missugust stepis veel iialgi polnud nähtud. Kolm päeva peale 
seda pidu suri Tšingis-khaani noor naine Kulan-Hatun. Levisid kuuldused, et selles 
surmas olid süüdi kagaani vennad... Aga kes suudab tõe jälile jõuda? 

Järgmisel, Kuke aastal (1225) jäi Tšingis-khaan oma kodustesse rändlaagritesse ja 
kuulutas välja "Jassaki", millega juhtis mongoli rahva "Mõistuse ja rahulolu teele”, 
nagu nimetati tema õpetuste kogumikkul. 


1 Sellest kogumikust on säilinud vaid tähtsusetud katkendid. 

Viies peatükk TŠINGIS-KHAAN OTSUSTAS SURRA 
SÕJAKÄIGUL 


Tšingis-khaan ei suutnud rahulikuks jääda, kui ta kuulis, et alistumatute 
tanguutide kuningriik on jälle mässama hakanud. Suur khaan ei unustanud oma 
tõotust - karistada nende kuningat Burhani. Ta hakkas valmistuma sõjakäiguks ja 
saatis poegade järele, teatades neile, et ta ise juhib malevat. 

Jällegi saabusid kolm poega peale vanima, kangekaelse Džutši. 

Kagaani teine poeg Džagatai, Maverannagri valitseja, kes oli vanema venna 
Džutšiga alati vaenujalal, ütles perekondliku nõupidamise ajal: 

"Džutši hakkas armastama kiptšakkide maad rohkem kui oma põlis-ulussi. 
Horezmis ei luba ta mongolitel ühtegi kiptšakki isegi puudutada. Džutši räägib 
avalikult niisuguseid häbematuid sõnu: "Vana Tšingis on mõistuse kaotanud, kuna ta 
laastab niipalju maid ja hävitab halastamatult niipalju rahvaid." Džutši tahab jahi ajal 
tappa meie isa ja sõlmida sõprusliidu muhamedlastega, lüües lahku mongoli 
põlishordist.” 

Siis läks Tšingis-khaan raevust põlema ja läkitas Horezmi oma venna Uttšigini 
ning ustavaid mehi käsuga, et Džutši viibimatult isa juurde tuleks. "Kui ta aga keeldub 
siia sõitmast ja Horezmi jääb," ütles Tšingis-khaan Uttšiginile kõrva sisse, "siis löö 
vaikides ja tapa ilma etteheiteta!” 


Džutši saatis isale vastuse, et ta ei saa haiguse tõttu välja sõita ja jäi steppi 
kiptšakkide juurde. Kuid ustavad mehed kirjutasid Tšingis-khaanile, et Džutši on 
terve, käib sageli ajujahil ja et seepärast jäid nad Džutši juurde, et täita suurkagaani 
salajast käsku. 

Džagatai sõitis oma ulussi valitsemiseks tagasi Samarkandi, Tšingis-khaan aga 
koos kahe lemmikpoja Ugedei ja Tüliga viis oma maleva Koera aasta (1226) algul 
tanguutide vastu ja jõudis Ongon-Talan-Huduni. Siin nägi ta kohutavat und ja hakkas 
surma liginemisest kõnelema. Ta saatis poegadele järele, kes asusid teises salgas. 

Ugedei ja Tuli saabusid teise päeva koidikul. Kui nad ettekantud võõrusroast olid 
isu täis söönud, ütles Tšingis-khaan teistele isikutele, kes jurtas olid: 

"Mul seisab ees salajane nõupidamine poegadega. Meie muredest soovin ma 
nendega täielikus üksinduses kõnelda. Teie kõik lahkuge.” 

Kui kõik khaanid ja muud inimesed olid lahkunud, pani Tšingis-khaan mõlemad 
pojad enese kõrvale istuma. Algul andis ta neile nõu riigielu ning -valitsemise 
küsimuses, siis aga ütles: 

"Minu lapsed, pidage kõik tähelepanelikult meeles! Teadke, et vastu minu otsust 
jõudis käte mu viimase sõjakäigu aeg. Mongolite kaitsja, sõjajumal Suldee abiga 
alistasin ma teie jaoks, mu pojad, niisuguse ebatavalise ulatusega riigi, et reisides selle 
nabast ükskõik missuguses suunas, kulub selleks terve aasta. Nüüd ütlen ma oma 
viimase õpetuse: "Hävitage alati oma vaenlasi ja ülistage oma sõpru.” Selleks aga 
peate te kõik alati ühel meelel olema ja tegutsema nagu üks. Siis elate kergelt ning 
meeldivalt ja tunnete oma valitsemisest lõbu. Oma troonipärijaks jätan ma, nagu 
varem käskisin, Ugedei. Pärast mind tuleb ta suurkagaaniks kuulutada ja valgele 
auvildile tõsta. Seiske kindlalt ning karmilt kogu riigi ning mongoli rahva eesotsas ja 
ärge julgege pärast minu surma mu "Jassakki" moonutada või täitmata jätta. Kahju, et 
siin pole praegu mu poegi Džutšit ja Džagataid! Kahju! Ärgu juhtugu nii, et kui mind 
ei ole, moonutavad nad minu tahet, asuvad omavahel vaenujalale ja alustavad riigis 
hukatuslikku mässu! Kuigi igaüks soovib kodus surra, asun mina viimsele sõjakäigule 
oma sõjalise nime väärika lõpu pärast. Lubame teil minna.” 

Pärast seda liikus Tšingis-khaan koos malevaga edasi. Teel tulid üksteise järel ta 
juurde ettesattunud hõimude ning linnade valitsejad ja teatasid oma alistamisest. Üks 
khaan ilmus suurte pärlite kandikuga ja ütles: "Me alistume!" Kuid vägev kagaan, kes 
tundis surma lähenemist, ei hoolinud pärlitest ja käskis need maleva ette steppi 
puistata. Kõik sõjamehed korjasid neid, kuid palju pärleid läks tolmu sees kaotsi, nii 
et inimesed neid hiljem otsisid ja leidsid. 

348 

"Iga päev on mulle nüüd pärlitega kandikutest kallim," kõneles Tšingis-khaan, 
keda vaevasid paljud mured ning kes oli ärevuses. 

Siis läkitas Tanguudi kuningas sõnumitoojad Tšingis-khaani juurde. Ta ei võtnud 
neid vasta, ja tanguudi saadikud andsid kagaani suurnõunikule Elü-Tšu-Tsaile edasi 
niisugused sõnad: 

"Meie kuningas tõusis mitu korda suurkagaani vasta üles, ja alati pärast seda 
tungisid meie maale mongolid, tapsid rahvast ja röövisid linnu. Vastupanul pole 
mõtet. Me tulime Tšingis-khaani teenistusse, palume rahu, kokkulepet ja vastastikust 
vandetõotast.” 

Elü-Tšu-Tsai vastas saadikutele: 

"Suurkagaan on haige. Las tanguutide kuningas ootab, kuni Tšingis-khaan 
tervemaks saab.” 


Tšingis-khaani tervis muutus päev-päevalt viletsamaks; ta tundis selgesti surma 
lähenemist ja käskis: 

"Kui ma suren, siis ärge ilmutage millegagi minu lahkumist, ärge hakake nutma 
ega halisema, et vaenlased sellest teada ei saaks, rõõmu ei tunneks ega innustaks. Kui 
aga Tanguudi kuningas ning elanikud kingitustega kindluse väravatest välja tulevad, 
tormake neile kallale ja hävitage nad!" 

Suurkagaan lebas üheksal kokkupandud valgel vildil. Pea all oli seemisnahkne 
sadulapadi, jalgadel tumedast sooblinahast tekk. 

Pikk ning kõhetu keha näis uskumatult raskena, ja tema, kes oli vapustanud 
maailma, ei suutnud ennast liigutada ega raskeks-muutanud pead üles tõsta. 

Ta lamas külili ja kuulis, kuidas iga hingetõmbe juures kõlas peenike heli, otsekui 
piiksuks hiir. Ta ei saanud kaua aru, kus istub see hiir. Lõpuks veendus, et hiir piiksub 
ta rinnas, et kui ta ei hinga, vaikib ka hiir, ja et see hiir on tema tõbi. 

Kui ta end selili keeras, nägi ta enese kohal jurta rattakujulist tipuava. Seal 
rändasid aeglaselt pilved, ja korra märkas ta, kuidas kõrgel taevas lendas vaevunähtav 
kureparv. Kostis kõrvu nende kauge kurluutamine, mis kutsus kaugusse, uutele 
seninähtamatutele maadele. 

Kagaanile tuli meelde, kuidas ta tahtis Viimse mereni sõita, kuid juba India piiril 
palavust välja ei kannatanud ja kogu ta keha 

kattus punaste sügelevate laikudega; siis pöörast ta maleva tagasi jahedatesse 
mongoli steppidesse. 

Nüüd hukkub ta nõrgana ning jõuetuna külmas tanguudi orus lillade mägede 
vahel, kus vesi peekrites hommikuks jääks muutub. Iga silmapilguga väheneb ta jõud, 
arstid aga petavad või ei oska leida seda rohtu, mis aitab jälle ratsu selga istuda ja 
kihutada mööda steppi pikasarveliste hirvede või kollaste sõnakuulmatute kulaanide' 
kannul... Kulaanide?.. Aga kus on kaunitar, sõnakuulmatu Kulan-Hatun? Ka teda pole 
enam! Niisiis, õigus on hiina targal, et surematuks saamise abinõu ei ole! 

Kagaan sosistas, liigutades vaevaga kuivi huuli: "Ma ei näinud taolisi kannatusi, 
kui kogusin oma kämbla alla helesiniste mongoli steppide rohkearvulise rahva... 
Tollal oli väga raske, nii raske, et tõmbusid pingule sadularihmad, läksid katki 
raudsed jalused... Kuid praegu on mu kannatused määratud... Õigesti kõnelevad meie 
raugad: "Kivil pole nahka, inimesel -igavikku!""2 

Tšingis-khaan suikus ärevasse unne, kuid hiir piiksus üha tugevamini, külje sees 
pistis ja hingamine muutus katkendlikuks. 

Kui kagaan ärkas, põlvitas hiinlane Elü-Tšu-Tsai ta jalutsis. Niisama pikk ning 
kõhetu kui Tšingis-khaan, vahtis see tark nõunik üksisilmi terava pilguga haiget. 
Kagaan ütles: 

"Mis... head... ja mis... halba... " 

"Buhhaaramaalt jõudis kohale sinu tõlk Mahmud-Jalvatš. Ta räägib, et seal... " 

Kagaan liigutas ärritatult kämmalt ja hiinlane jäi vait. 

"Ma küsin," sosistas Tšingis-khaan, "mis head... ja mis halba. .. ma elus tegin?” 

Elü-Tšu-Tsai jäi mõttesse. Mida võiks vastata elust lahkujale? Roduna kihutasid ta 
vaimusilma eest äkitselt mööda sajad pildid... Ta nägi Aasia helesiniseid tasandikke 
ning mägesid, mida lõikasid läbi veest ning pisaratest sogaseks muutunud jõed. Tulid 


1 - Kulaan - metsccscl. (Tõlk) 
2. Mongoli kroonika "Altan Tobtši". 

meelde linnade varemed, kus tahmunud müüridel kuhjusid raukade, laste ja 
õitsvate noorukite lõhkiraiutud ning pundunud kehad, eemalt aga kostis kõrvu linna 
rüüstavate mongolite kume kära ja nende unustamatu ulgumine nutvate elanike 
mahanctti-misel: "Nii käsib "Jassa"! Nii käsib Tšingis-khaan."" 

Lagunevate laipade õudne lehk kihutas viimased terveksjäänud elanikud 
varemetest minema ja nad leidsid varjupaiga soodes, hagudest onnides, oodates iga 
silmapilk mongolite tagasipöördumist ning arkaanisilmust, mis veab nad piinavasse 
orjapõlve. Üks pilt lõi silmipimestava eredusega leegitsema. Purustatud Samarkandi 
müüride lähedal lebas selili suur lahja kaamel, pikad kõhetud jalad harkis; elu 
hingitses veel nõrgalt ta õudust täis silmades. Mõned näljast mustaks muutunud 
inimesed, käed küünarnukkideni verised, rebisid üksteist tõugates kaameli auravast 
kõhust sisikonnatükikesi ja kugistasid neid sealsamas rutakalt alla... Pikkade kõndiste 
jalgade ning otsalõppenud kätega hääletult lebav "maailma vapustaja"” sarnanes tollele 
kaamelile ja tema poollahtistes silmades lõõmas samasugune surmahirm. Ja samuti 
tunglesid juba tema keha kõrval üksteist tõugates pärijad, kes katsusid suure verise 
päranduse küljest tükke lahti rebida... 

"Kas sa tõesti... ei suuda... meelde tuletada?... Ütle!" 

Elü-Tšu-Tsai sosistas: 

"Sa sooritasid elus palju suuri, vapustavaid, kohutavaid tegusid. Õiglaselt võib 
neid üles lugeda ainult too, kes kirjutab raamatu sinu sõjakäikudest, tegudest ja 
sõnadest.” 

"Käsime... kutsuda... teadjaid inimesi, et... nad... kirjutaksid... 100... minu 
sõjakäikudest... tegudest... ja sõnadest... ” 

"Seda tehakse.”" 

Jurtas oli vaikne. Vahel praksus lõke või läbi katuse sisselen-nanud tuuleiil 
keerutas kuivast koirohust ning kanarbikust lõkke kohal üles helesinise suitsujoa. Jälle 
kostsid sisisedes sõnad: 

1 Pealtnägijate sõnade järgi kirjutati pärast Tšingis-khaani surma ametlikud 
kroonikad tema elu ning sõjakäikude kohta mongoli, hiina ja pärsia keeles. Nad kõik 
kannavad Tšingis-khaani ja mongolite rüüsteretkede ülistamise iseloomu, moonutavad 
sündmuste tõelist pilti. Tõepäraselt kirjutasid üksnes kaasaegne Iraani õukonna 
kroonikakirjutaja Rasid ad-Din, araabia kroonikakirjutaja Ibn-al-Assir ja veel mõned 
vähesed. 

"Mis on... kõige parem... sellest... mida ma... tegin?" 

Soovides surijat lohutada ütles Elü-Tšu-Tsai: 

"Kõige parem sinu tegudest on sinu seadused "Jassa". Austusega neid seadusi 
jälgides, valitsevad sinu järeltulijad maailma kümme tuhat aastat.” 

"Õige! Siis... jõuab kätte... surnuaia... vaikus... tühjadesse steppidesse... kasvab... 
rammus rohi... ja hauakurgaanide... vahel... hakkavad sööma... üksnes... mongoli 
ratsud...” 

Mõninga vaikuse järel lisas kagaan: 

"Ja isemeelsed... kulaanid... " 

Tšingis-khaan lamas liikumatult, sulgenud silmad, teravaks-muutunud nina ning 
aukuvajunud oimukohtadega. 

Käratult tulid sisse Mahmud-Jalvatš, hiina arst ja peašamaan. Kui nad olid kagaani 
jalutsis põlvili langenud, jäid nad tardunult ootama, millal ta toibub ja rääkima 
hakkab. Kagaan avas silmad ja ta pilk peatus Mahmud-Jalvatšil. 

"Kuidas valitseb... lääne-udelli... mu poeg... Džagatai?" 


Väärika välimusega ning nägusalt rõivastatud Mahmud-Jalvatš, kes kandis 
lumivalge turbaniga punast halatti, pani käed lihaval kõhul risti ja kummardus maani. 

"Sinu vahva poeg DžŽagatai-khaan, kõik mongoli-bagaturid ja kõik tema udelli 
alistatud rahvad Seihuni ning Zeravšani kallastel paluvad Allahit sinu tervise eest ja 
soovivad, et sa valitseksid palju aastaid." 

"Ja kuidas valitseb... põhjarahvaste valitseja... minu... vanim poeg... Džutši- 
khaan?" 

Mahmud-Jalvatš kattis näo kätega. Vastavalt mongoli kommetele, rääkides 
lähedase inimese surmast peeti ebaviisakaks nimetada juba "pühaks varjuks" 
muutunud kadunu tavalist nime; tingimata tuli rääkida mõistukõneliselt, kasutada 
tema nime asemel teisi austavaid sõnu. Seepärast alustas Mahmud-Jalvatš kaugelt: 


' Mongolid kihutati nende poolt vallutatud Hiinast välja 141 aastat hiljem (1368. 
aastal) ja purustati Kulikovo väljal 153 aastat (1380. aastal) pärast Tšingis-khaani 
surma (1227. aastal). 

"Kui ta oli saanud sinu käsu: hakata valitsema põhjarahvaid, teatas ta hekkidele, et 
valmistab ette suurt sõjakäiku...” 

"Minu vastu?" 

"Ei, mu vägev valitseja! Oda teravik oli suunatud läände, bulgarite, kiptšakkide, 
saksiinide, urusside poole. Kuid sõjakäik ei saanud teoks, ja kõik sõdalased sõitsid 
laiali oma rändlaagri-tesse. Nagu pikselöök selgel päeval langes meie kõikide peale 
suur õnnetus!” 

"Seleta!" 

"Khaani perekonnale korraldati stepis suur jaht. Viis tuhat nukerit läksid ajujahiks 
laiali tasandikule ja kihutasid kõrkjatest välja metssigu, hunte ja mõne tiigri. Teised 
viis tuhat ratsanikku ajasid kaugelt stepist kohale saigakke, džeiraane ja 
metshobuseid. Kui õhtul pärast jahti hakkasid leegitsema lõkked ja pidi algama 
pidusöök, ei suutnud nukerid leida toda, kes on välja tulnud kõige kohutavamatest 
lahingutest, ilma et teda nooled oleksid riivanud. Teda otsiti kaua ja nähti viimaks - 
ent missugusena! Ta lebas üksinda stepis, oli veel elus, ta kehal polnud näha tilkagi 
verd, kuid ta ei suutnud ühtegi sõna kuuldavale tuua, vaid ainult vaatas arusaavate 
silmadega täis viha... " 

"Kas tõesti hukkus... tema... " 

"Hukkus kallis ja sulle kõige lähedasem bagatur, keda ümbritses võitude aupaiste 
- tundmatud kurjategijad murdsid ta selgroo. 

Tšingis-khaani nägu moondus. Käed kägardasid sooblinahast tekki. Ta sosistas: 

"Uttšigin kiirustas... Suurt bagaturi ja vilunud väejuhti pole enam... ja teda ei saa 
kellegagi asendada! Kes on nüüd... Horezmi valitseja?" 

"Sinu noor pojapoeg, khaan Batu, oma targa ema juhatuse all. Viimane kutsus 
nukerid kokku ja läks koos poisikesega üles kur-gaanile. Batu-khaan istus oma isa 
kõrvi lahingratsu selga. Äge poisike kisendas nukeritele: "Kuulake, bagaturid, nelja 
maailmakaare võitjad! Teie mõõgad on juba roostetama hakanud! Teritage neid 
mustal kivil! Ma juhin teid sinna, läände, üle suure lItili 

jõe. Me kihutame äikesena läbi maade, kus elavad arad rahvad, ja ma laiendan 
oma vanaisa Tšingis-khaani riiki kuni maailma viimaste piirideni... Ja ma vannun 
samuti, et ma otsin üles ja keedan elusalt kateldes ära need kurjategijad, kes hävitasid 
mu isa!"" 


Ekslevate silmadega, sünge ning kohutav Tšingis-khaan ajas end küünarnukile 
üles ja pigistas hingeldades sõnu välja: 

"Hea on olla noor... isegi pakuga kaelas"... kui ees säravad võidud... Kuid Batu on 
veel poisike... Ta teeb vigu... ta hävitatakse samuti! Käsime... et Batu kõrval oleks 
alati nõunikuna... minu kõige ustavam... läbinäritud käpaga panter... ettevaatlik 
Subudai-bagatur... Ta kaitseb Batut ja õpetab sõdima... Batu jätkab mu võite... ja üle 
maailma... sirutub mongoli käsi... " 

Tšingis-khaan kukkus külili. Vasak silm tõmbus pilukile, parem silm, sätendav 
ning sünge, vaatles istujaid. 

Kõik langetasid pilgud, vaikisid kaua. Ja tulid meelde poeedi” sõnad: 


Võitudega harjunud väejuhi aseme serval 

istusid neli meest, keda jõuetus süngeteks muutnud. 
Seal olid need: arst, dervišš, tähetark ja Šamaan. 

Nii muistsed nõiasõnad kui ka rohud olid nende kõrval, 
nii horoskoop kui ka talisman, 

kuid tervist mitte raasugi ükski anda ei suutnud. 


Vaikuses hirnatas hobune, kes seisis telgi kõrval. Kõik võpatasid, heitsid pilgud 
kagaanile, ta parem silm ei säranud enam, hakkas tuhmuma. 

Juba ammu vedas Tšingis-khaan enesega kaasas kirstu, mis oli tervest 
tammepakust välja õõnestatud ja seestpoolt kullaga ilustatud. Öösel asetasid pojad 
kirstu salaja keset kollast telki. Lahingusoomusrüüsse rõivastatud Tšingis-khaan 
paigutati kirstu. Rinnale kokkupandud käed pigistasid teritatud mõõga käepidet. Läi- 


' Noorpõlves oli Tšingis-khaan elanud kolm aastat vangistatud orjana vaenulikus 
ränd-laagris, raske pakk kaelas. 

2 Hosrevani (X saj.) 

kivmustast terasest kiiver toonitas kahvatut karmi nägu kinniva-jutatud 
silmalaugudega. Kirstu asetati kahele poole vibu koos nooltega, nuga, tuleraud ja 
kuldpeeker joomise jaoks. 


Vastavalt kagaani käsule jätsid väejuhid ta surma saladusse, jätkates tanguutide 
pealinna piiramist. Kui tanguudid austavate kingitustega ning rahupakkumisega 
linnaväravast välja tulid, tormasid mongolid neile kallale, lõid kõik maha, tungisid 
seejärel linna ja muutsid selle varemeteks. 

Mongolid mähkisid Tšingis-khaani kirstu vildi sisse ja asetasid kahe rattaga 
vankrile, mille ette rakendati kaksteist härga, seejärel asusid nad tagasiteele. Selleks, 
et keegi enneaegselt rahvaste käskija surmast ei teataks, tapsid bagaturid teel - kuni 
poldud veel põlishordi jõutud - kõik vastujuhtuvad olevused: nii inimesed kui ka 
loomad, üteldes surijatele: 

"Minge pilvedetagusesse riiki! Teenige seal innukalt meie püha valitsejat!" 

Üldrahvaliku leina ajal teatas Tšingis-khaani kuulus bagatur, merkiitide, hiinlaste, 
kiptšakkide, iraanlaste, grusiinlaste, alaanide ning urusside võitja, väejuht Džebee- 
noion: 

"Kunagi "too, kes ehitas meie riigi" küttis Burhan-Halduni mäel. Üksildasel kohal 
mäenõlval puhkas ta vana puu all. "Tollele, keda enam ei ole" meeldis see metsik paik 
ja kõige kõrgem sihvakas seeder, mis pilvedeni ulatus. Ja ma kuulsin niisuguseid tema 


sõnu: "See paik on sobiv metsiku hirve karjamaaks ja kohane minu viimaseks 
puhkamiseks. Pidage see puu meeles”.” 
Seda käsku täites otsisid kagaani väejuhid mäel üles osutatud koha, kus kasvas 
ebatavaliselt kõrge seeder. Selle all lasti mäe sisse kirst Tšingis-khaani kehaga. 
Järk-järgult kasvas haua ümber niisugune tihe ning metsik padrik, et sellest oli 
võimatu läbi tungida ja matusepaika leida, nii et isegi vana keelatud koha valvajad ei 


suuda enam selle juurde teed juhatada. 


EPILOOG 


Esimene peatükk SIIT LÄKSID LÄBI MONGOLID 


Teie, lumega kattunud mäed! Te nägite, kuidas ma sain uskmatute orjaks? 

Kuidas ma läksin köidetud kätega, kattes oma pead nuudi löökide eest! Minu 
pisarad ei liigutanud kedagi, ainuüksi mäed, need võpatasid nendest. 

(Hüva orja laulust) 


Suurest Džeihuni jõest itta viival laial teel, kus paljude sajandite jooksul rikkad 
karavanid läbi läksid, lõppes otsekohe pärast mongolite rüüstamist liiklemine. Jäid 
tühjaks teeäärsed poekesed ning sissesõiduhoovid, mis seisid nukralt ilma väravate 
ning usteta; need olid sõjameeste poolt lõkete jaoks välja murtud. Närtsisid suured 
niisutamata aiad, sest polnud kedagi arõkke puhastamas ning vett kohale juhtimas. 

Kummalisena ning ebatavalisena näis noor sünge ratsanik, kes kandis võõramaist 
mantlit ja sõitis üksi mööda tolmust teed, kus kõikjal vedelesid Šaakalite poolt 
laialitassitud inimluud. Ronk-must kõhn araabia tõugu täkk kõpsis rütmiliselt 
kapjadega, ratsanik aga ergutas teda vahetevahel vilega. 

"Missugune surnud kõrb! Ei inimest, ei kaamelit ega koera!" õhkas ratsanik. 
"Terve päeva jooksul ainult kaks hunti läksid kiirustamata üle tee, otsekui oleksid nad 
peremehed sel vaikival tasandikul, mis sarnaneb lõputu surnuaiaga... Kui ka edaspidi 
nii läheb, siis kukub mu väsimatu ratsu koos isandaga varsti igaveseks pikali nende 
valgete pealuude kõrvale, mis kannavad mongoli kohutavate mõõkade jälgi.” 

Tume liikuv mass eespool paistis ebatavalisena. Ratsu pruusatas, ajas kõrvad 
kikki. Ratsanik sõitis lähemale. Mõned suured sünged kotkad tunglesid saagi kohal, 
mis lebas keset pimestavat päikesest valgustatud tolmust teed. 

Ratsanik vilistas. Raskelt tohutuid tiibu lehvitades lendasid kotkad üles ja laskusid 
lähimatele küngastele. Värskete teeröö-baste vahel lebas kummalises asendis, otsekui 
krambihoos, pu-rukskistud turkmeeni rõivastuses tütarlaps. Kotkad olid jõudnud juba 
rikkuda ta nägu, millel oli säilinud veel õrnu jooni. 

"Jälle mongoli töö! Nad nabivad kinni lapsi, peavad neid hoolimatult ja kui on 
küllalt lõbutsenud, viskavad minema..." 

Ta äigas nuudiga ja ratsu pistis kihutama. Teekäänaku taga jõudis ratsanik 
mongolite rühmale järele. Kaks kõrgete kriuksuvate ratastega vankrit, mis olid 
kokkuröövitud kraamiga koormatud, sõitsid aeglaselt eespool. Kummalgi vankril istus 
asjade otsas mongollanna, peas rebasenahast läkiläki, seljas lambanahast kasukas, ja 
nõõtas monotoonselt tolmupilves ükskõikselt sammuvaid etterakendatud härgi. 


Vankrite järel komberdasid selja taha seotud kätega kolm pool-paljast kurnatud 
vangi ja nõrkusest tuikuv naine. Nende taga vantsis suur salkus koer, keel suust väljas. 
Umbes seitsme-aastane mongoli poisike, kaks patsikest kõrvade kohal, ajas vange 
tagant otsekui karjane, kes kiirustab aeglaselt minevaid lehmi. 

"Uragš, uragš, muu! (Edasi, edasi, lollpea) kisendas poisike ja sähvas igaühele 
kordamööda vitsaga. Rõivastatud oli ta täiskasvanu seljast võetud vateeritud halatti, 
mille hõlmad oli vöö vahele topitud, jalas olid tal avarad saapad, ja selleks et nad ära 
ei tuleks, oli noor mongol need põlvest allpool rihmadega kõvasti 

kinni sidunud. Tajudes usaldatud töö tähtsust, ajas poisike eriti taga naist, kes 
komberdas ainult tänu nöörile, mis oli vankri külge seotud. Läbi kollase kleidi aukude 
paistis ta kondine selg sini-verkjate vorpidega. Naine halises: 

"Laske mul minna! Ma tulen tagasi! Sinna jäi maha mu tütar Habitše... Ma ise 
hakkan teda kandma!" 

"Mis tütart sulle veel vaja on?” katkestas teda vana mongol, kes hiirhalli ratsu 
seljas tolmupilvest nähtavale ilmus. "Ise vaevalt vantsib nööri otsas, aga kiitleb, et 
hakkab teist kronu kandma!" 

Vanamees nähvas naist nuudiga. Too sööstis edasi ja kukkus. Nöör, mille külge ta 
oli seotud, tõmbus pingule ja lohistas naist järele. Vankrilt pistis mongoli naine 
karjuma: 

"Mis sa, vana peni, ahnitsed? Oleks see lombakas lammas, ma võtaksin ta enda 
juurde sülle, lambast saad kas või liha ja nahka. Kuid mis kasu on meil sellest tõprast? 
Tema tütar kärvas juba, nüüd kukkus temagi maha. Kuid meil tuleb veel oi kui 
kaugele koju, armsa Keruleni kallastele vantsida!.. Viska ta minema!" 

"Ei kärva! Visa hingega!" kähistas vanamees vihaselt. "See raibe ja need kolm 
tublit poissi tulevad kõik meie jurtani. Teised meie naabrid kihutavad oma 
kakskümmend orja koju, meie aga ei suuda neljagi kohale ajada? Hei teie, tõprad, 
edasi! Uragš, uragš!" 

Mongol nähvas nuudiga lohisevat naist, nöör katkes ja orjatar jäi teele. Vankrid 
liikusid edasi. Vanamees pidas hiirhalli ratsu kinni, laksutas keelt ja küsis lähedale 
jõudnud noorelt ratsanikult: 

"Kas jääb ellu või ei jää? Osta ta minu käest ära! Müün odavalt, kõigest kahe 
kuldteenari eest.” 

"Ta ei ela ööni! Tahad kahte vaskdirhemit?" 

"Anna! Ehk ei ela tõepoolest ööni! Siis ma ei saa sedagi." Mongol pistis 
ratsanikult saadud kaks vaskmünti saapasäärde ja laskis traavi, et oma voorile järele 
jõuda. 

Ratsanik keeras kõrvale ja kihutas tagasi vaatamata üle kuivanud põllu. 

Eespool kerkisid esile valged varemed, kummalised rusude lasud, läbimurtud 
aukudega vanad müürid ja mõned suursugused 

võlvkaared. Nendel olid veel säilinud mitmevärvilised araabia raidkirjad. Palju 
kunsti ning mõtteid on pannud nendesse meistrid, kes olid ehitanud need 
vormitäiuslikud hooned, ja veelgi rohkem tööd tuli teha tundmatutel töölistel, kes olid 
suurtest nelinurksetest telliskividest üles ladunud ilusaid losse, aukartust äratavaid 
medrcsseesid ning sihvakaid minarette. Mongolid muutsid selle kõik tahmaga kaetud 
varemeteks. 

"Oleks meil üks vihk kuiva ristikheina ja mõned kakukesed,” sosistas ratsanik, 
"siis jõuaksime päevateekonna järel haljendavate mägedeni, kus leiaksime inimesi ja 
ka sõbralikku vestlust lõkke juures.” 


Kivivaremed olid juba lähedal. Massiivse võlvkaare all olid rasked väravad 
ristseliti lahti. Väravad olid üle löödud raudplaa-tidega, kaetud taldrikusuuruste 
kumerate naelapeadega. 

"Tuttavad väravad! Millalgi läksid siit läbi dervišš Hadži Rahim, talupoeg 
Kurban-K527õk ja poisike Tugan. Nüüd on Tugan suureks kasvanud, vilunud 
sõdalaseks saanud, kuid nagu kodutu teekäija ei leia ta enesele ei leiba ega varjualust 
Buhhaaras, mis oli varem nii õitsev ja rahvarikas.” 

Kõmisevalt kajasid ratsu kabjalöögid pimedate väravate all. Eespool vilksatas 
ruske rebane, sööstis kergelt prahilasu otsa ja kadus. 

Ratsu astus ettevaatlikult, tungis surnud, hääletu linna varemete vahelt läbi. Siin 
ongi peaväljak... Varem olid ümbritsenud seda kärarikast rahvakogunemiskohta 
majesteetlikud ehitused. Nüüd oli väljak prahiga üle külvatud ja keskel valendas 
hobuse luukere. Türkiissinises taevalaotuses lauglesid aeglaselt mustjaspruunid 
harksaba-kullid, liikumatud tiivad välja sirutatud. 

Ratsu peatus mošee kiviastmete juures, seejärel taganes pruu-sates ja kõrvu 
liigutades. Ees, kivist alusel, lebas tohutusuur lahtilöödud Koraan vihmadest krussi 
tõmbunud lehtedega, mis liikusid tuule käes. 


"Mööda neid kiviastmeid sõitis põdravõigu täku seljas mošeesse mongolite sünge 
valitseja, ruske habemega Tšingis-khaan. Siin 

käskis ta Buhhaara raukadel oma lamedanäolised sõdalased kõrini täis sööta. Siis 
põlesid väljakul lõkked, küpsetati lambakere-sid... Seniajani on näha veel lõkete jälgi 
kiviplaatidel..." 

Tugan tuli ratsu seljast maha, laotas mantli laiali ja murendas kuiva leiba. Ta 
vabastas ratsu valjastest ja istus trepiastmetele, hoides peos ratsmeid. 

Kivilasu taga liigatas midagi. Telliskivirusude tagant tõusis püsti kurnatud naine. 
Riideräbalatesse mähkununa lähenes ta, käsi välja sirutatud, ega suutnud ahneid 
põlevaid silmi leivakoorukese küljest lahti rebida. 

Tugan andis talle kamalutäie suhkareid. Naine võttis need vastu suursuguse 
aeglase liigutusega nagu aarde, läks pisut eemale ja laskus põlvili. Ta tõstis suhkari 
põletikuliste huulte juurde, kuid laskis käe järsult alla ja hakkas suhkareid võrdsete 
peotäite kaupa kiviplaadile jaotama. Ettevaatlikult lakkus ta raasukesed käed küljest ja 
hüüdis: 

"Hei, rebasepojad, hei teie, vatsakestega, minu juurde! Ärge kartke! Ta on meie 
inimene, ta on hea." 

Mustast avausest kiviplaatide vahel tuli nähtavale algul üks, seejärel kolm sassis 
lapsepeakest. Varemete vahelt läbi pugedes, üksteise külge klammerdudes, lähenesid 
lapsed aeglaselt naisele. Alasti, päikesest pruunistunud, olid nad kõhnad kui luukered, 
üksnes kõhud olid neil punnis nagu kerad. Mustast august ronisid välja veel kaks last. 
Nad ei katsunudki püsti tõusta, vaid roomasid neljakäpukil kohale ja istusid maha, 
hoides kätega oma paistetanud kõhtude ümbert kinni. 

Naine lõi nendele käte pihta, kes end suhkarite poole sirutasid, ja hakkas lastele 
järjekorras raasukesi suhu panema. Ta jutustas: 

"Nad tungisid sisse... need kohutavad lambanahkadesse mähkunud mehed. 
Kihutasid kõikjal väikeste hobuste seljas ja võtsid endale kõik, mida vaid märkasid. 
Nad tapsid mu mehe - ta tahtis perekonda kaitsta... Nad võtsid kinni kõik mu lapsed ja 
vedasid minema - ei tea, kas nad elus on?... Ratsanikud lohistasid mind arkaani otsas, 
pidasid orjana kõikidele meelelahutuseks. Ükskord öösel õnnestus mul ennast ära 
peita ja ma hiilisin siia, nendesse 

varemetesse... Siin ma oma maja ei leidnud. Üksnes prahihunni-kuid. Päeval 
jooksevad ringi sisalikud, öösel uluvad ning hiilivad ligi Šaakalid. Linna lähedal 
kohtasin ma neid mongolite poolt hüljatud lapsi. Me otsisime üheskoos toitu ja 
kaevasime välja metssibula mugulaid... Nüüd on need lapsed minu lasteks saanud, ja 
me sureme üheskoos, aga võib-olla jääme ka ellu.” 

Tugan andis naisele oma viimased suhkarid ja läks hobust ratsmeidpidi vedades 
linnast välja. 


Tugan liikus üha kaugemale Samarkandi poole. Ta ei kohanud karavane. Siin-seal 
võis põldudel näha üksikuid talupoegi. Korda kaks sõitsid mongoli ratsanikud traavi. 
Siis kukkusid töötavad külaelanikud nagu niidetult maha ja roomasid kraavidesse. Kui 
mongoleid saatev tolmupilveke ujus küngaste taha, ajasid ehmunud külaelanikud end 
põldudel uuesti püsti ning asusid maad ko-bestama. 


Teine peatükk KUS ON KÄRARIKAS SAMARKANDI LINN? 


Mõne päeva pärast peatus Tugan lagedal kõrgendikul, mis oli haua-küngastega 
kaetud. Tema ees haljendas jõeorg, kus kuhjusid hiljuti veel nii kuulsa Samarkandi 
varemed. Lamedate katustega majakesed liibusid üksteise külge, kuid endises 
Maverannazgri pealinnas, kus varem olid töötanud kümned tuhanded osavad töölised, 
polnud mingit liikumist märgata. 

Läbimurtud ja vihmasadude läbi ärauhutud kindlusemüürid piirasid linna keskosa. 
Seal olid säilinud kaks ümmargust torni ja viimase horezm-šahhi Muhammedi poolt 
ehitatud kõrge mošee suitsunud jäänus. 

Tuganile lähenes lonkav kerjus ja pistis oma kaltsude vahelt välja kõhetu käe. 

"Anneta armetule, kuulus bek-džigitt! Hoidku sind lahingutes Allah! Juhtigu ta 
vaenuliku noole sinu vaprast südamest mööda!" 

"Kus on siis linn? Kus on sultanite ning šahhide hiilgav pealinn? Kus on tähtsad 
kaupmehed, kirevad turud, kus on vasara-keste lõbus kopsimine töökodades?" küsis 
Tugan, arutledes rohkem iseenesega kui kerjusega. 

"Kõike seda pole enam!" ütles kerjus. "Siit läksid ju läbi mongolid! Kas nemad 
siis midagi järele jätavad? Sa pärid, kuhu on kadunud linn? Ühe osa inimesi nottisid 
halastamatud ratsanikud maha, teise osa ajasid nad oma kaugetesse steppidesse, 
ülejäänud elanikud pagesid kaljumägedesse, kus paljud on juba hukkunud... ” 

"Kas põgenikud kavatsevad veel kaua ringi rännata?” 

"Sinna linna taha, jõgepidi vastuvoolu kogunevad inimesed juba vähehaaval ja 
ehitavad endile hagudest ning savist onne. Kuid nad elavad alalises hirmus: mongolid 
võivad iga päev tagasi tulla, võtta kinni, keda tahavad, ja arkaanide otsas endiga 
minema tassida... Hoidku sind Allah sinu helduse pärast!" 

"Kuid mis torn see linna keskel on?" 

"Pööra ratsu nendest tornidest kaugemale! Seal on vangla. Mongoli khaanid 
seadsid surnud linnas juba sisse vangla. Selle juures elavad mongoli timukad, nad 
purustavad raudkeppidega hukkamõistetute päid. Ma jutustan sulle, kuidas nad seda 
teevad..." 

Tugan ei kuulanud, vaid laskus mööda mäenõlvakut alla. Kui Tugan oli surnud 
linna varemate vahelt läbi sõitnud, lähenes ta kindlusele, kus kõrgus kaks vana torni, 


sünged ning hääletud. Maapinnal müüri ääres istusid vangistatute nukrad sugulased. 
Odadega tunnimehed valvasid väravate juures. Postide külge seotud saduldatud ratsud 
tukkusid. 

"Kuhu sa tükid? Sõida minema!" hüüdis tunnimees. 

"Mul on vanglaülema juurde asja," ütles Tugan. 

"Sa tunned igatsust vangla järele?” 

"Võib-olla, kui tornis istub mu vend." 

"Röövleid on meil vanglas rohkesti. Kuid kauaks nad istuma ei jää: nad viiakse 
väljakule kraavi ette ja neile koputatakse raudnuiaga lagipähe. Otsi seal kraavis, võib- 
olla leiad venna keha. Kuidas teda hüüti?" 

"Ta on dervišš ja kirjutab raamatuid, Hadži Rahim Bagdadi..." 

"Pikkade juustega meeletu dervišš? Niisugune on veel elus! Me kutsume teda 
"divonaaks”" (hullumeelseks). Kauaks ajaks istuma pandud.” 

""Igavesti, kuni surmani"”?" 

"Ma lobisen sinuga liiga palju... Seo ratsu kinni ja astu õue. Küsid vanglaülemat. 
Tema maja on sealsamas. Ukse kõrvale konksu otsa on riputatud savikann. Ära unusta 
panna sellesse kannu vähemalt kuus dirhemi. Siis hakkab ülem sind kuulama." 

Tugan sidus ratsu kinni ja läks väravast sisse. Vanglaülem seisis majaterrassil, 
punane vateeritud halatt seljas ja rohelised tuhvlid paljaste jalgade otsas. Poolpaljas 
kõhetu kokk, kelle jalgade küljes kõlises raudahel, hakkis kebabi jaoks puukausis 
noaga lambaliha. Ülema halli habeme ots, tema küüned ning peopesad olid värvitud 
punase hennaga. Pillirookepiga lõi ta kokale õla pihtaja lausus: 

"Lisa pipart! Ära laiskle! Nii! Kalla granaadimahla!" 

Tugan märkas ukse juurde ülesriputatud savikannu ja laskis sellesse kümme 
vaskdirhemit. Ülem jäi sünge pilguga üksisilmi Tuganit vahtima. 

"Ma olen muhamedlik sõdalane Subudai-bagaturi salgast. Tema loal sõidan 
omakseid otsima. Siin on minu paitsaa!" Tugan ulatas oma nööri otsas rippuva 
tahvlikese sisselõigatud pealdise ning linnu joonisega. 

Ülem keerutas paitsaad ja andis selle Tuganile tagasi. 

"Mis tõi sind sellesse hüljatute majja?" 

"Ma otsin sugulast, dervišš Hadži Rahim ai Bagdadid. Kas pole siin seesugust?” 

"Needku teda Allah ja hoidku meid, mind ja sind, kahtlemise ja tutvuse eest 
temaga!” 

"Mille eest ta istuma pandi? Ma tundsin teda vaga inimesena.” 

"Või vaga! Ta pandi istuma pühima šeik-ul-islami ning kõige auväärsemate 
imaamide nõudmisel ükskõiksuse pärast pühade raamatute vastu, jultunud 
vabamõtlemise pärast ja selle eest, et ta jutuajamises ei nimetanud iialgi kõige 
kõrgema Allahi nime. Hukatus on tema ots! Tuli saab tema eluasemeks! See on talle 
paras!" 

Tugan mõtles natuke ja ütles: 

"Talle esitatud süüdistused on rasked, kuid võib-olla lubad sa mul siiski tema 
saalust mingit moodi kergendada?” 

"Ära asjata püüagi! Talle jäeti elu üksnes Mahmud-Jalvatši, meie maa vägeva 
valitseja khaan Džagatai suurvesiiri nõudmisel. Dervišši ei lasta välja, enne kui ta 
kirjutab raamatu maailma va-pustaja Tšingis-khaani elust ning sõjakäikudest.” 

"Aga kui Hadži Rahim oma ülestähendused lõpetab, siis lastakse ta välja?" 

"Mida sa veel ei taha! Isegi kui ta kahetseb oma patustamisi, viiakse ta vanglast 
välja üksnes selleks, et tal väljakul rahva ees keel ning käed maha lõigata. Seepärast 


kirjutabki "divonaa” raamatut juba kaks aastat ja teeb seda veel aastat kolmkümmend, 
et oma hukkumispäeva edasi lükata.” 

Tugan ütles: 

"Kuna Hadži Rahim oli minu heategija, õpetas mind araabia keeles lugema ning 
kirjutama ja toitis mind, kui ma olin näljast suremas, olen ma valmis ohverdama oma 
ainukest kuldteenarit jumalale meelepäraste tegude heaks." Tugan näitas kuldmünti. 
"Sina aga, suur ülemus, ilmuta armu hukkamõistetu vastu ja luba mul Hadži Rahimi 
näha.” 

"Anna mulle kuldteenar ja astu järgmisesse õue. Seal võid sa imetleda oma 
hullumeelset "divonaad", niipalju kui tahad.” 

Tugan pani kuldmündi vanglaülemale punase hennaga värvitud peopessa ja läks 
läbi kivist väravate. 


Kolmas peatükk RAUDPUURIS 


Müüri sees, kitsa õue sügavuses, mustendas nelinurkne raudvõrega avaus. Seal 
kaltsuhunnikus kohmitses mingi tume kogu. 

Puuri juures surus end vastu müüri sale kuju, kes oli mähkunud pikka 
maantiulatuvasse musta salli, mida kandsid tavaliselt ljuli rändhõimu naised. 

Tugan läks ettevaatlikult lähemale. Naine pööras pead. Tuttavad näojooned 
hämmastasid Tugani: samasugune tõmmu kulla-karva nägu, samasugused 
kastanpruunid uurivad silmad, kuid endine muretus oli kadunud. Naine heitis 
Tuganile terase pilgu ja pöördus kõrvale... Polnud kahtlust - see oli Bent-Zankidža! 

Tugan läks lähemale, vaatas puuri sisemusse. Vangistatu võis suure vaevaga seal 
küürus istuda. Pimedusest paistsid mustade käharjuuste sassis lakk ja tulised, puurivad 
silmad. Hoolimata kõhnunud näo kohutavast muutumisest, tundis Tugan Hadži 
Rahimi ära. Dervišš roomas puurivarbade juurde ja surus oma karvase näo nende 
vastu. 

"Sa jõudsid kohale parajal ajal, mu noorem vend!" kähistas ta. "Tule lähemale, 
Tugan, ja kuula ära mu viimased soovid. Õelad imaamid tahavad mind puuris surra 
lasta või rahvahulga hirmutamiseks mul kõrvad maha lõigata ja mind tükkideks 
raiuda... Kuid kas tõesti suudavad nad tappa vaba mõtte, lämmatada mu leegitsevat 
vihkamist? Nüüd kirjutasin ma üles kõik, mida nad tahtsid, ent kui nad mu 
ülestähendused läbi loevad, põletavad nad tuleriidal mu märkmed ja ka minu. Sest ma 
ei ülistanud punase habemega Tšingis-khaani nagu nemad ega loonud mesimagusaid 
kiidulaule Horezmi tatarlastest orjastajatele, naiste ning laste pak-sunahalistele 
tapjatele... Ma kirjutasin julgelt tõtt sellest, mida nägid mu silmad. Ma tegin kõik, 
mida suutsin, ja nüüd jõudis kätte mu lahkumise viimane päev. Matke mind Salari 
kaldale vana plataani alla. Minu õpetaja Abu-Ali Ibn-Sina oli kõige suurem tark, kuid 
nürimeelsete, õelate imaamide poolt tagakiusatuna suri ta vanglas läppunud õlgedel... 
Ta tundis kõiki maailma saladusi, kuid ei teadnud ühte - kuidas päästa end surmast!" 

Tugan hakkas vaikselt kõnelema: 

"Kas mäletad, mida sa mulle õpetasid kõrbes, kui me olime sinuga köide pandud 
ja meie kohale oli tõstetud hirmuäratava "musta ratsaniku" Kara-Kontšari mõõk? Kas 
sina ei rääkinud siis: "Jäta norutamine, öö on pikk ja pole veel lõppenud!" Nüüd 
räägin ma sulle sedasama: "Jäta norutamine, öö pole isegi veel alanud!"" 

Hadži Rahim ajas end kiiresti istukile, otsekui oleks talle jõud tagasi tulnud. 
Tugan jätkas vaikselt, poolihääli, vanameest veenda katsudes: 

"Kuula, mu vanem vend, ja tee seda, mida ma ütlen. Ma annan sulle kolm musta 
kuulikest ja sa neela need alla. Siis muutud sa liikumatuks nagu koolnu, lakkad valu 
tundmast ja näed und, otsekui lendaksid sa üle mägede, kargete jõgede ning 
healõhnaliste lillede oru... Seal söövad lumivalged ratsud ja laulavad ülikauni-te 
häältega kuldsed linnud... Ja seal unes kohtad sa jällegi tütarlast, keda sa armastasid 
kuueteistkümneaastasena.” 

"Ent pärast, kui üles ärkan, hakkan ma jälle raudvarbu närima? Pole vaja mulle 
niisugust unenägu!" 

"Oota natuke ja kuula edasi! Kuni sulle viirastub mägine org, kus sa 
tumestamatust unustusest mõnu tunned, seletan ma sinu vangivahtidele, et sa oled 
surnud ja sinu keha tuleb mulda sängi -tada. Siis teevad vangivahid puuri lahti, 
kahmavad su keha konksu otsaja lohistavad hukatute auku. Kannata see välja, ükskõik 
kui valus ka ei oleks, ära pista karjuma ega hakka nutma! Muidu purustatakse sul 
raudkepiga pea. Kui sa siis lamad augus laipade hulgas ja südaööl šaakalid ligi 
roomavad, et su jalgu närida, ootan ma seal koos kolme sõdalasega. Me mässime su 
mantlisse ja kanname kiiresti linna taha inimtühja paika. Seal tuleb mõistus su ihusse 
tagasi, ma panen su istuma ratsu selga ja sa sõidad ära läände või itta, kus alustad uut 
elu.” 

"Jah, sa ütlesid õieti: öö pole veel lõppenud! Ma olen valmis siirduma valgete 
ratsude orgu! Anna kiiremini tervekstegevad kuulikesed!" - ja Hadži Rahim sirutas 
välja käe, musta ning kareda kui kaljukotka jalg. 

Tugan võttis värvilisest kotikesest kolm musta kuulikest ja andis Hadži Rahimile. 
Too neelas need kõhklemata alla. Ta hakkas midagi sosistama, üha ebaselgemalt ning 
tasemini, lõi taaruma ja kukkus külili. 

Puuri juurde tuli odaga valvur. 

"Minu ülemus käsib: mitte kauemaks põlatud kurjategija juurde jääda!" 

"Vang ei vaja sinu karmi ülemuse armu: ta on surnud!" 

Uskumatult pistis valvur oda puuri ja torkas lamavat dervišši. 

"Ei kisenda? Ei väänle? Nähtavasti on tõesti surnud! Nüüd visatakse hullumeelse 
"divonaa" keha auku. Kui te tahate teda maha matta, siis rutake ja tehke seda veel täna 
öösel. Hommikuks purevad koerad ja šaakalid koolnu nii ära, et te ei korja tema 
kontegi kokku. Aitäh helduse eest! Meil kõigil tuleb millalgi surra!" 


Neljas peatükk RAAMATU VIIMANE LEHEKÜLG 


Visa ja kannatlik näeb alustatud asja edukat lõppu. 
(HadžiRahim) 


Tugan ja Bent-Zankidža läksid kõrvuti mööda purustatud linna vaikseid tühje 
tänavaid. Tugan talutas enda järel ratsmeidpidi hobust. Kapjade klõbin kajas 
mahajäetud ehituste müüridelt kõmisevalt vastu. Mõlemad tuletasid meelde kaugeid 
nooruspäevi, mis nad olid veetnud kärarikkas Gurgandžis, jõe üleujutuse ajal 
hukkunud vana Mirza-Jussufi majas. 

"Kõikidel neil pikkadel rännuaastatel mõtlesin ma sinule, Bent-Zankidža!" 

"Ja ongi su lapsepõlvesõber jälle sinu ees... Minulgi tuli näha välkude sähvatusi 
ning kuulata kõuekärgatusi, mis vapustasid kogu meie maad. Kuid seal, kus 


raevutsevas tormis langevad võimsad tammed ning plataanid, seal jääb mõnikord 
vigastamata väike hiireke - ja mina pääsesin!" 

"Jutusta, mis sinuga juhtus neil kohutavatel aastatel?" 

"Kuula, mis minuga juhtus. Kui mongolid mu Buhhaaras kinni võtsid ja panid 
laulma oma metsikule valitsejale kurbi laule Horezmi hukkumisest, kiitis ta mind ja 
käskis oma hiina lauljannade välikooris ülal pidada. Koos nendega viibisin ma 
kõikjal, kust see inimeste hävitaja läbi läks. Ükskord hakkas Tšingis-khaan 

kaebama valu üle silmades, seda, et ühe kuu asemel ujuvat tema eest mööda kaks 
kuud, et ühe džeiraani asemel viirastuvad talle stepis korraga kolm. Ta arvas, et pahad 
vaimud temaga nalja teevad. Mongoli samaanid palvetasid ja tantsisid Tšingis-khaani 
ees, kuid ei suutnud pahu vaime ära peletada. Arstid kartsid teda puudutada ja tema 
õudsetesse silmadesse vaadata. Kuid Tšingis-khaani laagrisse sõitnud vana araabia 
"kadahh”, nimega Zin-Zabon, hakkas vapralt "maailma vapustajat" ravima. 
Tõepoolest aitas ta Tšingis-khaani kiiresti. Julm valitseja jäi rahule ja küsis, missugust 
autasu ta tahab. Vana arst ei palunud aardeid, vaid näitas üksnes sõrmega naiskoori 
lauljanna peale, ja selleks lauljannaks osutusin mina! Tšingis-khaan käskis mind 
arstile anda. Vanamees lukustas mu enderuni2, kus ma laulsin noormehe mustadest 
käharjuustest ja sünnimärgist põsel. Arst kuulis ja peksis mind mustrilise vööga. Ma 
hakkasin laulma sõjamehest, kes oli unustanud naeratamise. Vanamees hakkas mind 
jälle rihmaga õpetama. Siis pagesin ma tema juurest, ja mulle andsid ulualust oma 
välitelkides meie pool põlatud tulekummardajatest ljulide rändhõimu naised. Ma 
käisin musta sõbasse mähkununa nagu nemad ja keegi ei andnud mind välja... Kuid 
oma õnnetuseks läks vana kadahh Zin-Zabon hirmuäratavale Tšingis-khaanile minu 
peale kaebama ja palus, et tema sõjamehed mu üles otsiksid. Mongoli valitseja läks 
nii tulivihaseks, et kõik ümberringi langesid põrmu, peitsid näod peopesadesse. 
"Kuidas sa julgesid minu kingitust oma käest ära lasta?" kisendas Tšingis-khaan. 
"Kuidas sa ei mõistnud oma naist enesele allutada? Mees, kelle sõna naine ei kuula, ei 
tohi minu valdustes elada! Võtke ta kinni!" Timukad võtsid õnnetu vana arsti kinni ja 
raiusid ta aruka halli pea sealsamas maha. Missugune kohutav lõpp!3 Tollest ajast 
peale elan ma ljulide hõimu juures. Kui ma teada sain, et Hadži Rahim puuris istub, 
hakkasin ma talle tooma leiba, pähkleid, viinamarju. Ma aitasin tal kirjutada.” 


1 Kadahh - araabia sõna - silmaarst, okulist. 

2 Enderun - naiste pool elamus. 

3 Koraanist võetud tavaline väljend araabia muinasjuttudes. 

"Sina, tagakiusatu, aitasid teda?" 

"Iga kolme päeva tagant tulin ma vanglasse ja andsin Hadži Rahimile üle mõned 
puhtad paberilehed, tema aga ulatas mulle salaja tema poolt kolme päeva jooksul 
täiskirjutatud lehed oma mälestustega. Kui ma need lehed oma telgis olin ümber 
kirjutanud, andsin ma need Hadži Rahimile tagasi ja sain kolme päeva pärast jälle 
uued leheküljed jutustusest mongolite sissetungist Horezmi... Sel viisil, üheaegselt 
tolle raamatuga, mida kirjutas puuris Hadži Rahim, kogunesid minul teise 
niisamasuguse raamatu lehed, mis on minu käega ümber kirjutatud. Olgu õnnistaud 
mälestus Mirza-Jussufist, kes õpetas mind kirjutama!" 

"Sa tegid ära tähtsa töö," ütles Tugan. "Kui õelad imaamid põletavad Hadži 
Rahimi ülestähendused, jäävad nende teised lehed meile alles! Ja meie lapselapsed 
ning lapselapselapsed loevad Hadži Rahimi jutustust Tšingis-khaani kuritegudest.” 


Nad jõudsid kiire sogase jõe kaldale. Siin seisid ljuli hõimu tahmunud villased 
telgid. 

Vana plataani jalamil pani Bent-Zankidža virna paberilehti vaibaräbalale. Ere kuu, 
mis tõusis Samarkandi varemete kohale, valgustas kollaseid lehti, milledel oli ühtlaste 
ridadega esitatud tagakiusatud rändaja jutustus. 

Bent-Zankidža laskus vaibale ja kõneles lehti sorides: 

"Suletuna külma puuri, mida iialgi ei soojendatud, jäi Hadži Rahim äärmiselt 
nõrgaks, kuid ta ei norutanud sugugi, otsekui põletaksid teda ta enese leegitsevad 
mõtted. Ta kirjutas juba suure vaevaga. Näed, kuidas tal tähed nendes ridades 
värisevad ning hüppavad! Kuula, mida kirjutas Hadži Rahim viimasele leheküljele.” 

Bent-Zankidža võttis araabia sidekirjas täiskirjutatud paberilehe ja hakkas lugema: 


... Minu läbikulunud kalamus kirjutas lõpuni jutustuse viimased read 
halastamatute mongolite röövretkest meie kodumaa õitsvatesse orgudesse... Usinuse 
saepurust tolmusena tahaks selle raamatu koostaja ütelda veel palju nende argade 
Horezmi 

inimeste kohta, kes ei julgenud ennastohverdavalt võitlusesse asuda rahulikkude 
hõimude julma hävitaja, metsiku Tšingis-khaani vastu. 

.. .Kui kõik horezmlased oleksid kindlalt ning üksmeelselt viha mõõga üles 
tõstnud ja enesest hoolimata tulivihaselt kodumaa vaenlaste kallale tormanud, siis 
poleks kõrgid mongolid ning nende punase habemega valitseja poolt aastatki 
Horezmis vastu pidanud, vaid oleksid alatiseks oma kaugetesse steppidesse varjule 
pugenud. 

-.. Mongolidsaidjagu rohkem vastaste kokkuleppimatuse, järeleandlikkuse ning 
arguse tõttu, kui oma kõverate mõõkade võimu läbi... Julge Dželal ed-Din näitas, et ta 
mõistis väikese hulljulgete džigittide salgaga mongoli jõuke puruks lüüa. 

... Kuid kalamus kukub mu külmaksminevate sõrmede vahelt... Rändaja-derviši 
jõud raugeb, päevad aga tõttavad, toovad lähemale kättemaksupäeva. Ja ma võin üles 
kirjutada vaid poeedi' luuletusest mõned read: 

Nii nagu kevadine vihmahoog, 

nii nagu sügisene tuuleiil 

on kadunud mu noorusaeg! 

Ma liiga kaua peatunud, 

kuid juba kaamelitele 

on koormad selga laotud 

ja karavan laeb liikvele... 

... Ütlen hüvastijätuks oma tundmatule lugejale: "Ülbed imaamid ning kõrkusest 
täispuhutud uleemid heidavad mulle ette uskmatust! Õel ning tönts on nende 
lühinägelikkus!Niisugune uskmatus, nagu minu oma, pole kerge ega tühine asi.J Pole 
kindlamat ning leegitsevamat minu usust aheldatud mõtleja võidusse nürimeelse 
timuka üle, rõhutud tööinimese võidusse julma vägi-vallavalitseja üle, teadmise 
võidusse vale üle! Ma tean, jõuab kätte parem aeg, millal tõde, hoolitsus inimese eest 
ning vabadus viivadmeie kodumaa vastu üldisele õnnele ning valgusele! See saabub, 
see tuleb! 


Hosrevani (X sa].). 
Abu-Ali Ibn-Sina (XI saj.). 


Bent-Zankidža surus peenikese tõmmu kolme hõbesõrmusega näpu huultele, 
mõtles natuke, kulmukaares<rt:oomale nihutatud; seejärel pani täiskirjutatud lehed 
hoolikalt kokku ja mähkis need kireva riidetüki sisse. Ta vaatas Tugani mustade 
säravate silmadega ja ütles sosinal: 

"Ma kutsun nüüd ljulide hõimust kolm julget noormeest. Teie lähete hukatute 
augu juurde Hadži Rahimi välja aitama. Öö on ju pikk ja pole veel lõppenud! Me 
päästame ta!" 


JÄRELSÕNA* 


V. Jani romaan "Tšingis-khaan" viib lugejad kaugesse, omapärasesse ja 
saladuslikku maailma - XIII sajandi Kesk-Aasiasse. 

Kesk-Aasia on olnud aastatuhandete kestel hävitavate sõdade tallermaaks. Tule ja 
mõõgaga on sealt läbi läinud Makedoonia Aleksandri, araablaste, Tšingis-khaani, 
Tamerlani, Baburi ja teiste vallutajate armeed, kes muutsid maa kõrbeks selle sõna 
tähttähelises mõttes. 

Oma ettevalmistuselt oli Vassili Jantševetski (1875-1954) (kirjanikunimega V. 
Jan) kõigiti kohane mees kirjutama Aasia ajaloolisest minevikust. Sündinud Kiievis 
kooliõpetaja ning kreeka klassikute tõlkija perekonnas, veetnud kooliaastad Riias ja 
Tallinnas, astus Jan Peterburi ülikooli ajaloo-keeleteaduskon-da, mille lõpetas 1898. 
aastal. Seepeale käis ta - seljakott seljas - kahe aasta jooksul läbi Põhja- ja Kesk- 
Venemaa, tutvus taluinimeste, kalurite ja küttide elu-oluga, õppis põhjalikult tundma 
elavat rahvakeelt. 1900. aastal viibis ta Inglismaal, järgmisel aastal aga suundus Kesk- 
Aasiasse. Tema tööks oli seal kaevude kontrollimine karavaniteede ääres. Vene- 
Jaapani sõja puhkemise järel siirdus Jan Peterburi telegraafiagentuuri erikorres- 
pondendina MandžŽuuriasse. Pärast sõja lõppu aga pöördus ta tagasi Kesk-Aasiasse. 
1912. aastal sõidab Jan jällegi telegraafiagentuuri 

erikorrespondendina Konstantinoopolisse ja Balkanimaadesse, kus elab mitu 
aastat. Sellal ilmuvad tema esimesed jutustused Idamaa elust. 

1918. aastal naaseb Jan kodumaale, kus ta pühendub kogu hingega uue elu 
ülesehitamisele. Ta ei keeldu ühestki tööst: peab loenguid, õpetab koolis, toimetab 
ajalehti ning ajakirju, on uue, revolutsioonilise teatri dramaturgiks ning lavastajaks. 
1923. aastal kolib ta Moskvasse, ja siin algab tema elus uus järk - pingelise 
loomingulise töö periood. Üksteise järel ilmuvad tema sulest ajaloolised jutustused: 
"Foiniika laev", "Spartacus", "Robert Fulton” jt. 1939. aastal ilmub Jani esimene 
raamat triloogiast "Mongolite sissetung" - romaan "Tšingis-khaan", millele järgnevad 
"Batu-khaan" (942) ja ""Viimase mere" poole" (955). 


kokad 


Nagu uurimustest nähtub, ilmusid esimesed elanikud - neoliitilised kütid ning 
kalurid - juba III aastatuhande algul e.m.a. Horezmi territooriumile. Tollal oli see ala 
veerikas, täis jõgesid ja järvi, metsadega kaetud. Inimesed elatusid peamiselt kalapüü- 
gist, valmistasid tööriistu eranditult kivist ning luust. II aastatuhande teisest poolest 
alates tuleb tarvitusele metallesemele valmistamine. Horezm hakkab juba etendama 
vahendaja osa Kesk- 

Ida tsiviliseeritud maailma ja kauge Põhja vahel, mis nii eredalt tema hilisemas 
ajaloos silma paistab. Tekib karjakasvatus ja põlluharimine. Samal ajal algab ka 
maapinna üldine kuivenemine, mis 1 aastatuhande algul tekitab juba vajaduse põldude 
kunstliku niisutamise järele. Horezmi ühiskond on teinud läbi ürgko-gukondliku 
arenguetapi ja seisab tsivilisatsiooni lävel. VIII-VII sajandil e.m.a. astub Horezm oma 
ajaloo uude järku. 

Sellel perioodil, mis kestab IV sajandini m.a.j. (seega üle tuhande aasta), tekib 
Horezmis tugev orjanduslik riik. Peaelatusalaks kujuneb põllundus, maa kattub väga 
laiaulatusliku niisu-tuskanalite võrguga. Kujunenud massageetide hõimuliidus kuulub 
juhtiv osa horasmi hõimule (kreeka ajaloolaste Herodotose ja Straboni teateil). See 
hõimuliit suutis kaitsta maad Pärsia kuningate röövretkede vastu VI-V sajandil e.m.a., 
samuti ka Makedoonia Aleksandri armeede vastu. Sellel perioodil tekivad Horezmis 
linnad, milledes lööb õitsele käsitöö ja kaubandus. Horezm vermib oma münte, loob 
oma horezmi tähestiku. Koos niisutuskanalite võrgu laiendamisega arenevad ka 
aritmeetika, geodeesia, geomeetria, meteoroloogia. Kõrgele tasemele tõuseb 
ehituskunst. Eriti suure kuulsuse omandab horezmlaste raskeratsavägi, mis kannab 
juba tollal kohapeal valmistatud soomusrüüsid. III sajandil m.a.j. on Horezm võimas 
suurriik. 

IV sajandiga m.a.j. lõpeb antiikse Horezmi ajajärk, algab feodalismile üleminek. 
Maa kattub üksteisega vaenujalal seisvate aristokraatide lossidega, millede mõõtmed 
on aukartust äratavad (6 meetri paksused müürid kerkivad '0-" m kõrguseni). 
Lakkamatute kodusõdade käigus jäävad hooletusse kanalid, linnad tühjenevad 
inimestest, kaubandus ja käsitöö jäävad soiku. Pidevas sisesõjas ei suuda veel ükski 
horezmi ülik ainuvalitsejaks tõusta, kui VII sajandi lõpul tungivad maale uued 
vaenlased - araablased. Horezm elab sellal üle tormilisi aegu. Kogu maad vapustab 
Hurzada ülestõus, mis on suunatud horezmi feodaalide vastu. Viimased liituvad 
araablastega võitluseks oma rahva vastu. VIIL sajandi algul surub araabia väejuht 
Kuteiba ülestõusu veriselt maha, laastab maa tule ja mõõgaga, hävitab teadlikult 
horezmlaste teaduslikku kirjandust 

ja nende õpetlasi. Nüüdsest peale kuulub Horezm Araabia kalifaadi süsteemi. 
Kuid Horezmi ajalugu ei lõpe maa vallutamisega araablaste poolt. Rahvas jätkab 
vastupanu võõrastele vallutajatele. Selles lakkamatus ning julmas võitluses tekib uus, 
feodaalne Horezmi riik. 

Kasutades Araabia kalifaadi nõrgenemist, ühendab Gurgandži emiir Mamun 995. 
aastal kogu Horezmi Gurgandži võimu alla. Mamun võtab endale horezm-Šahhi tiitli, 
loob Õukonna juurde nn Mamuni akadeemia. Horezmi teadlased tõusevad siin silma- 
paistvale kohale, tänu horezmi teaduse vanadele traditsioonidele. 

XII sajandil algab Horezmi kiire tõus, mis muudab selle maa peagi kõige 
tugevamaks muhameedlike maade seas. Horezm-šahh Atsõz (1127-1156) laiendab 
Horezmi piire Kaspiast Alam- ja Kesk-Sõr-Darjani, loob alused Suur-Horezmi 


tekkimisele. Keskaegse Horezmi impeeriuni tõeliseks loojaks on aga Atsõzi pojapoeg 
Tekeš (1172-1200), kes alistab oma võimule Iraani ja purustab Bagdadi kaliif Nassiri 
väed 1195. aastal. Tekeši poeg ja järglane Muhammed (1200-1220), kellest loeme ka 
juba Jani romaani lehekülgedelt, laiendab Horezmi võimu Samarkandi, Gazna ja 
Azerbaidžani üle. 

Nende välispoliitiliste sündmustega käivad kaasas sügavad muudatused sisemises 
elus. Selles võimsas feodaalimpeeriumis teostatakse tohutuid niisutussüsteemide 
ehitamise töid, muudetakse viljakandvaks tuhandeid hektareid maid, rajatakse pii- 
rikindlustusi strateegilistele ning kaubanduslikult tähtsatele teedele. Uuesti löövad 
õitsele linnad, käsitöö, kaubandus, kunst. Liita aga kogu see kiiresti loodud 
impeerium tugeva poliitilise keskvõimuga riigiks - see ülesanne oli juba võrratult 
raskem kui maa majanduselu tõstmine. Feodaalide ja riigi ääremaade lõplikuks 
allaheitmiseks kasutasid horezm-šahhid kiptšakkidest rändhõimude palgasõdureid. 
XII sajandist alates abielluvad horezm-šŠahhid süstemaatiliselt kitpšaki aristokraatiast 
pärinevate neidudega. Huvitav on seejuures märkida, et kui Horezmi valitseja kannab 
vana-horezmlikku tiitlit "horezm-Šahh” ja araabia tiitlit "sultan", siis tema esinaise 
tiitliks on vanatürgi "hatun”. Sellisel moel esines Horezmis nagu omamoodi 
kaksikvõim, mille 

puhul kuninganna oli otsekui rändhõimude iseseisvaks valitsejannaks. Missuguste 
tagajärgedeni selline süsteem vahel viia võis, seda näitab romaani Turkan-hatuni 
tegevus. Mongolite sissetung tabaski Horezmi just sellel ajal, kui impeeriumi kind- 
lustamise ning konsolideerimise protsess oli täies hoos, kui Muhammedi ühtcliitva 
tegevuse tulemused olid veel väga kaugel soovitud tagajärgedest. 

Mongzolitest, Tšingis-khaanist, tema armeest on romaanis palju juttu ja seepärast 
pole neid mõtet siinkohal pikemalt käsitleda. Ära tuleks märkida paar tähtsamat 
momenti, mis etendasid suurt osa Tšingis-khaani võidukas sõjaretkes läände. 

Võrreldes oma eelkäijatega, kes maad ainult rüüstasid ja siis lahkusid, võttis 
Tšingis-khaan tarvitusele uue sõjataktika - vaenlase kindluste ja linnade vallutamise. 
Horezm-šahh Muhammed ei arvestanud seda strateegilist uuendust, ja see põhiviga 
otsustaski sõja saatuse. Väga arukalt oli valitud ka Tšingis-khaani poolt pealöögi 
suunamine Buhaara ja Samarkandi vastu. Need linnad olid alles hiljuti liidetud 
Horezmiga, neid sidusid traditsioonilised kaubanduslikud sidemed Hiina ja Kaug- 
Idaga, ning nende linnade rikkad kaupmehed olid huvitatud mongolite võidust. Kõik 
need teravad vastuolud, mida horezm-šahh rahu ajal suutis maha suruda, lõid 
mongolite võiduka retke ajal uuesti välja ja aitasid kaasa Horezmi kokkuvarisemisele. 
Dželal edDini kangelaslik, kuigi viljatu aastatepikkune võitlus riigi päästmise eest on 
selle tormilise ajajärgu üheks kõige traagilisemaks ning ülevamaks leheküljeks. Veel 
palju aastaid pärast tema surma 1231. aastal ei uskunud muhameedliku Ida rahvad 
oma kangelase hukkumist. Tekkis legend, et ta on elus ja kogub salaja vägesid 
mongolite purustamiseks. Kuid lootused olid asjatud. Horezm oli laastatud, linnad 
maatasa tehtud, elanikud kas tapetud või Mongooliasse vangi veetud. Kanalid 
varisesid kokku, põllud muutusid kõrbeks. Sünge mongoli orjaaeg laotas oma tiivad 
üle Kesk- ja Lähis-Ida maade. 


* Lühendatud 1959. aastal eesti keeles ilmunud ,,Tsingis-khaani" järelsõnast 


